
O Corin Braga 


STUDIU INTRODUCTIV 


Comparatismul contemporan în căutarea metodei critice “vrăjite” 


În ultimul deceniu şi jumătate, prezenţa lui Corin Braga pe scena cercetării academice 
din ţară şi din străinătate a fost constantă. Tezele ingenioase şi instrumentele de analiză mai 
putin obişnuite în spaţiul critic şi cultural românesc, capacitatea de sinteză şi eruditia 
zdrobitoare i-au impus definitiv imaginea de scholar. Cu ritmicitatea unui mecanism foarte 
bine reglat, Corin Braga publică tomuri prodigioase, ca probe incontestabile ale disciplinei 
interioare a unui cercetător de carieră. Mai mult decât atât, două romane (Claustrofobul şi 
Hidra, făcând parte dintr-o proiectată tetralogie, Noctambulii) şi un Jurnal de vise au fost 
tipărite sub aceeaşi semnătură, spre surpriza celor obişnuiţi deja cu discursul ştiinţific al 
autorului. lar surprizele continuă, prin recenta publicare în variantă electronică a unui scenariu 
de film, care propune un sequel — al patrulea — la celebra franciză cinematografică Matrix. 

Opera multicefală a lui Corin Braga pune în evidenţă, dincolo de proteismul intelectual, 
interesul preponderent al scriitorului pentru subiectele şi metodele “tari”. Cărţile ştiinţifice se 
revendică de la metoda hermeneuticii (an)arhetipale şi a studiilor culturale. Romanele se 
încadrează în formula neoavangardismului onirist. lar scenariul The After-Matrix. The Third 
Renaissance se naşte din înclinația scriitorului pentru subiectele mitologizate din sfera pop 
culture, faţă de care nu are nici un fel de false prejudecăţi intelectualiste. În al doilea rând, 
constantele imaginarului şi metodele de abordare a lui, fie în analiza ştiinţifică, fie în ficţiunea 


literară, apar ca o reţea continuă / contiguă / congeneră. Aşadar: psihanaliză, psihocritică, 


psihogeografie, psihoistorie, psihobiografie pe de-o parte; vise, paradisuri ratate, hărți 
“vrăjite”, utopii şi contrautopii pe de cealaltă, iată rețeaua de semnificati şi de semnificanti 
imaginari ai lui Corin Braga. 

Paginile care urmează propun exclusiv o cartografiere a volumelor academice ale 
autorului, dar nu sub forma unei istorii externe a corpusului ştiinţific, dată de apariția în 
succesivitate a acestor cărți. Deşi, uneori, paşii analizei vor coincide şi cu o asemenea 
structură secventiala. Mă interesează în schimb, în cel mai înalt grad, o istorie internă a 
operei: devenirea metodei, a perspectivei, a obiectelor de studiu chiar, în interdependenta şi în 
continuitatea lor, în dialectica lor naturală. Adică ceea ce Mircea Eliade numea, în prefața la 
romanul Șantier, “descrierea fazelor unei cunoaşteri” — în cazul de fata, o cunoaştere şi o 
conştiinţă critică. 

KKK 

În vidul psihanalitic românesc de până în 1989, literatura de specialitate (ca să nu mai 
vorbim de practica psihanalitică în sine) fusese o imposibilitate. Un demers precum cel al lui 
Corin Braga, din volumul Lucian Blaga. Geneza lumilor imaginare, are o incontestabilă 
valoare de noutate în câmpul culturii şi analizei literare româneşti. Acribia bibliografică şi 
obsesia sistemică stau la baza monografiei dedicate personalităţii şi operei blagiene. Mişcările 
abisale ale eului, justificate psihanalitic, determină construcţia imaginarului literar, dar şi a 
modelului filosofic propus de către Lucian Blaga. 

Premisa absolută a studiului este complexul surorii moarte. Lelia, mezina familiei 
Blaga, moare cu două luni înainte de naşterea lui Lucian. Întreaga biografie a poetului şi 
filosofului urmează a fi marcată dramatic, uneori chiar brutal, de acest eveniment care îi 
precede in-fiintarea. Corin Braga explică mutenia autistă de până la patru ani prin identificarea 
copilului cu sora moartă. Refuzul cuvântului va fi, astfel, refuzul intrării în fiinţă, percepută ca 


anulare vinovată a dublului thanatic. O insecuritate de gen va fi permanent vizibilă în 


comportamentul individual, pe tot parcursul vieţii. La fel, o insecuritate (dublată, în 
răstimpuri, de o hipertrofie a eului) în raport cu propria valoare, de unde necesitatea de a o re- 
demonstra mereu, prin acte — culturale, desigur — spectaculoase. Un complex al multiplicitatii 
eurilor, ca rezultat al acestei insecuritati, se va traduce prin recursul la creaţia dramaturgica. 
Aceasta permite ipostazierea în concretul estetic a personae-lor blagiene, astfel decompensate 
ca factori de tensiune psihică. Mitologia vârstei copilăriei şi misterul numinos pe care îl 
degajă vor constitui elemente decisive în construcția modelului teoretic blagian, comentat cu 
subtile nuanţe de către criticul literar. 

Până la studiul monografic al lui Corin Braga, metaforismul neovizionarist (cum îl 
numeşte Ioana Em. Petrescu) al lui Blaga beneficia de cel putin o interpretare exemplară. Ea îi 
aparţine lui lon Pop, în volumul Lucian Blaga — Universul liric. Criticul oferea acolo o 
perspectivă unificatoare asupra valorilor ontologice şi gnoseologice teoretizate de Blaga. Unul 
dintre pretextele critice era analiza gestului acoperirii ochilor, pe care Blaga îl face, conform 
propriilor mărturisiri, în momentul prim al vorbirii. Prilej pentru comentator de a construi o 
demonstraţie asupra relației dintre eu, lume şi limbaj, în sensul trădării limbajului şi al 
apartenenţei eului la o lume pre-gramaticalizată. Ea, lumea, fusese cunoscută osmotic şi 
intuitiv, prin organele abisale ale eului, iar sintagma definitorie pentru acest tip de cunoaştere 
era “ființarea ca tot”. Prin intrarea în câmpul lingvistic concret, în gramatica funcţională a 
limbajului, subiectului i se retează pseudopozii cu care cuprindea integral substanţa ascunsă a 
fenomenelor. Notionalitatea limbajului, precipitatele sale conceptuale, sintagmatica limbii nu 
mai reuşesc decât cel mult să aproximeze sensurile eterne, de dincolo de coaja tranzitorie, 
istorică a lucrurilor lumii. Singura care mai poate să exprime aceste sensuri este cântarea 
poetică, adică o limba magică, având funcţii de incantatie orfica. 

Studiul lui Corin Braga, ulterior celui al lui Ion Pop, oferă pentru prima dată explicaţiile 


psihanalitice ale acestui gest, revelator — în ordinea unei biografii culturale — pentru teoria 


blagiană a cunoaşterii. Pomenitul gest pune capăt, chiar dacă nu definitiv, asumării identităţii 
unei fiinţe moarte. Ruptura de “dublul mort” înseamnă şi ieşirea din tăcerea autistă. Ruptură 
relativă, totuşi, câtă vreme, deşi identitatea străină este lepădată, complexul pe care ea l-a 
generat rămâne. De aici se nasc, modelate psihanalitic, mişcările eului. Tot de aici se nasc, 
modelate de orizontul cultural, construcţiile operei. 

Instrumentele hermeneutice la care apelează Braga fac posibilă articularea unor 
demonstraţii extrem de incitante, formulate în premieră. O asemenea demonstraţie, având 
aplicabilitate la câteva dintre teoriile culturale blagiene, stabileşte sursele originare ale 
acestora. Respectivele teorii ar fi produsul nu doar al cercetărilor comparatiste ale 
morfologului culturii, ci, mai ales, produsul unor intuitii subiective sau “proiecţii”. Un 
exemplu spectaculos în acest sens îl constituie discuţia asupra mitologiei traco-daco-getilor, în 
fomula elaborată de Lucian Blaga. Mai mult, acest episod analitic îi foloseşte lui Corin Braga 
pentru a face o discretă, dar foarte importantă pledoarie în favoarea propriei metode critice, 
respectiv a adecvării acesteia la obiectul său. Comentariul lui Lucian Blaga asupra lucrării lui 
Vasile Pârvan Getica. O protoistorie a Daciei, ar constitui, după Corin Braga, o psihanaliză a 
cărții lui Pârvan, “tributară temperamentului şi viziunii personale a istoricului”. lată, deci, o 
corespondenţă flagrantă a metodelor, justificand o dată în plus valoarea de necesitate a unui 
atare demers asupra autorului studiat. 

În Lucian Blaga. Geneza lumilor imaginare, perspectiva şi interpretările erau mai 
degrabă îndatorate psihanalizei. În schimb, studiul monografic Nichita Stănescu. Orizontul 
imaginar operează cu instrumentul predilect al psihocriticii. Cuvânt înainte, capitolul 
introductiv al volumului, propune o discuţie asupra mitului Nichita Stănescu, din perspectiva 
disocierii abisale între omul şi creatorul ce coexistă într-una şi aceeaşi ființă. Corin Braga 
admite latura non-etică a personalității sociale, pe care se fundamentează construcția 


ideologică, s-o numim aşa, a mitului personal. Dincolo de aceasta, însă, pledoaria criticului 


este foarte clară: poziţia operei în contextul istoriei literare nu tine de atari discuţii 
circumstantiale. Ea decurge din valoarea estetică şi aici se află singurul câmp de lucru în care 
cercetătorul trebuie să-şi facă imersiunea hermeneutică. E foarte clar, deci, că opţiunea lui 
Braga duce analiza critică înspre un teritoriu al căutării sensului operei, ceea ce face din 
monografia dedicată poetului şaizecist-şaptezecist un studiu de factură preponderent 
modernistă. De altfel, Corin Braga se înscrie, în chip evident, în această epistemă ştiinţifică şi 
de cercetare. Este vorba despre modernismul înalt, care obligă la un tip de construcție 
structurată rationalist, centrată, închisă “la toți nasturii”. O construcţie care îşi urmează 
premisele până la ultimele consecinţe, iar retorica demonstraţiei trece prin paşii logici ai 
analizei cauzalitatilor interne ale obiectului cercetării. Acestui model i se adaugă apelul 
insistent (mai insistent decât în epoca istorică a modernismului critic european) la categoriile 
abisalitatii, prin instrumentul psihanalizei şi al studiului imaginarului. Ceea ce nu transferă 
însă, după cum eronat s-a crezut uneori, discursul critic şi ştiinţific al lui Corin Braga în vreun 
teritoriu postmodernist / poststructuralist / deconstructivist etc. E vorba, în esenţă, de o 
interpretare contemporană a modelului epistemologic modernist, cu accent pe o latură, 
postkantiană în fond, a aproprierii subiective a lumii. Postulat valabil atât în cazul 
comentatorului, cât şi în cazul obiectului său de studiu. 

O bună intuiţie a criticului îl face să sesizeze că tema mitului politic / social / cultural 
creat, spontan sau nu, in jurul unui poet tine de un relativism istoric şi social de netăgăduit. Un 
relativism care nu se aplică, aşa cum critica îşi închipuie orgolios, doar obiectului său de 
studiu. Ci el se întoarce şi asupra discursului critic însuşi, conferindu-i acestuia un statut de 
contingen{a, care îi limitează semnificativ mizele, relevanta şi longevitatea. Corin Braga evita 
această capcană şi îşi declară explicit interesul pentru opera poetică. Aici, în câmpul operei, 
trebuie căutate inclusiv sensurile biografice ale personajului abisal Nichita Stănescu. 


Convingerea fermă a criticului este că psihologia creaţiei trebuie văzută în legătură 


indisolubilă cu evoluţia structurală a imaginarului. Ele se condiţionează reciproc şi, mai mult 
decât atât, fiecare dintre ele devine instrumentul de reprezentare al celeilalte. O istorie internă 
a operei va fi, aşadar, miza principală a studiului critic. Dar aceasta trebuie să fie determinată 
de istoria internă a mentalitatii poetice, de evoluţia categoriilor abisale care determină şi 
desemnează mutatiile de perspectivă ale conştiinţei. Aici, conceptul de model cosmologic, 
preluat de Corin Braga din poetica epistemologică şi ştiinţifică a Ioanei Em. Petrescu, devine 
esenţial. El desemnează efortul constructor al conştiinţei şi viziunii poetice în sensul elaborării 
unor modele coerente ale lumii, bazate pe o logică subiectivă ce stă la temelia relaţiei eu- 
lume-text. Nu e de mirare că primul determinant “tare” din interiorul judecății critice a 
comentatorului va fi conceptul de cosmoid. El reprezintă eticheta paradigmatica pusă poeziei 
lui Nichita Stănescu, din perspectiva operei care traduce organizarea structurată a 
subconstientului scriitorului. 

Fără îndoială, însă, că noul desen imaginar al operei nu poate fi trasat decât după lectura 
integrală a judecăților de valoare care îl preced. Între acestea, cercetătorul descoperă şi 
cartografiază inclusiv acuzaţiile aduse poeticii stănesciene de către critica literară. Motorul 
analitic asamblat cu fină inginerie interpretativă de exeget intră în funcțiune. Judecatile 
anterioare sunt amendate din perspectiva lecturilor “infidele” care ar sta la baza lor. Vechile 
acuze, izvorâte din perspectiva unei critici a valorii, erau acelea de ideologizare, de manierism 
şi de abstractizare. Replicile la acestea vin din perspectiva unei critici a imaginarului, uzând 
de instrumentele suplimentare ale istoriei literare, ale poeticii şi ale epistemololgiei. 

Aşadar, admițând ideologizarea evidentă din primele volume, criticul atrage atenţia 
asupra faptului că “repertoriul imagistic” din acele versuri e recuperat ulterior, într-o epocă de 
maturitate poetică. Pe de altă parte, manierismul, reproşat poetului în repetate rânduri, 
reprezintă eticheta dată de o lectură pripită, “fără acces la cogito-ul poetului” şi interesată de 


identificarea la nesfârşit, în toate produsele lirice, a aceloraşi gramatici literare. O lectură 


atentă la etapele istoriei interne ale operei ar fi surprins, crede Corin Braga, procesul 
construirii, pe parcursul acestor etape, a unui model de gândire cosmologică, ce in-formează 
limba poetică într-un mod original. 

Abstractionismul, apoi, vine dintr-un neorationalism modern, prin care poezia secolului 
al XIX-lea începuse deja să se opună formulei clasiciste rationalist discursive, prin “captarea 
speculațiilor filosofice şi a reveriilor metafizice”. Sunt forme de „recuperare a ideii în 
beneficiul poeziei”, integrabile într-o teorie a „sensibilizării conceptelor” prin imaginile 
poetice. Corin Braga deplasează însă accentul într-un alt câmp, cu mai mari disponibilitati 
revelatorii, venind dinspre teoretizările lui Nichita Stănescu însuşi. $i anume, nucleul 
analizelor teoretice trebuie considerat conceptul de stare poetică. El îi permite comentatorului 
să ofere soluţia (care scapă, în întregime sau parțial, criticii literare de până acum) cu privire la 
situarea poeziei lui Nichita Stănescu înăuntrul sau în afara graniţelor gândirii speculative, 
înăuntrul sau în afara graniţelor poeticitatii însăşi. Demonstrația critică leagă coerent 
intuitionismul bergsonian de metaforismul antinotional stănescian. Sunt detectati radicalii 
comuni dintre maniera in care psihologul francez concepe preconstientul si prenotionalitatea 
şi modurile prin care, la poetul roman, starea poetică se refuză rationalizarilor notionale. Ea, 
starea poetică, îşi menţine exclusiv statutul de tensiune magmatică, traductibilă prin termenul 
lui Nichita Stănescu de necuvânr. 

Echivalenta poate fi dusă chiar mai departe, aş spune eu, către teoria humboldtiana a 
limbajului. Starea poetică ar fi echivalentă conceptului de Energeia, desemnând limbajul ca 
energie difuză, potenţială, în continuă mişcare şi tensiune, ca proces din care se ivesc formele 
particulare ale limbii, in timp ce Ergon reprezintă produsul, limba poetică, adică o gramatică 
limitată şi constrângătoare, îngheţată în forme istorice, stabilizate, cristalizate. 

Al doilea concept explicativ “tare”, care participă la elaborarea sistemului referential 


propus de Corin Braga, este modelul pulsatoriu. El provine din analiza lui Ion Pop asupra 


operei lui Nichita Stănescu. Diferenţa specifică, în analiza lui Corin Braga, este dată de faptul 
că modelul pulsatoriu e identificat nu doar în poezie, cum o făcea autorul volumului Nichita 
Stănescu. Spaţiul si măştile poeziei. El apare cu evidenţă si în mişcările fundamentale ale 
eului stănescian (în sensul unor “procese psihice reale”) către şi dinspre starea poetică. 
Mişcări definibile prin pulsiuni ale cunoaşterii, fie inteligibile, fie sensibile. Procesul este 
determinat şi orientat de doi vectori, ascendent şi descendent, între care persona poetică 
oscilează dinamic. 

Teza demonstraţiei din Nichita Stănescu. Orizontul imaginar — 0 teză psihocritică — e 
formulată în următorii termeni: “starea poeziei nu este un act narcisiac, ci are o semnificaţie 
ontologică, de proiect fiintial. Nichita Stănescu nu arborează masca de poet, el se transforma 
în poet, remodelându-şi întreaga biografie”. Cu alte cuvinte, “el este unul dintre puţinii 
oameni care şi-au provocat o mutație interioară, părăsind printr-un efort deliberat de 
autoconstructie condiţia comună şi glisând, în ultimii cincisprezece ani de viata, într-o 
identitate nouă, străină [...| Starea de poezie a încetat să fie o stare alternativă la starea 
obişnuită a existenţei, omul s-a construit în mod real ca poet, a început să gândească cu 
adevărat în altă limbă, cu toate riscurile de înstrăinare fata de lume presupuse de această 
transformare. Cu cât experienţa sa este mai stranie, cu atât ea este mai revelatorie, deoarece 
esenţa persoanei umane este tocmai ireductibilitatea şi irepetabilitatea”. 

De aici încolo, destinul omului se identifică cu destinul operei. Devenit propriul său 
produs ficțional, personajul Nichita Stănescu părăseşte etapa metaforică a primelor trei 
volume, şi se instalează, începând cu // Elegii, în vizionarismul simbolic. Pentru ca mai apoi, 
o dată cu Noduri şi semne, să apeleze la sintaxa metalingvistică, generatoare a unui sens 
supraordonat, care depăşeşte, înglobându-le, sensurile lexicale simbolice. 

Acestea sunt reprezentări în concretul estetic determinate de succesiunea atitudinilor 


interioare ale eului. Ordinea internă a acestor atitudini e pusă de Corin Braga sub semnul non- 

hegelianismului, întrucât lipseşte etapa finală, a sintezei. Criticul optează pentru termenul de 
diairetic, preluat din Gilbert Durand, care desemnează divergenta ireconciliabilă dintre 
termenii opuşi. Cred, totuşi, că demonstraţia face mai degrabă o legătură cu Hegel, decât o 
disociere de el. Acea ordine internă a atitudinilor eului, aşa cum este ea sistematizata aici, 
trimite cu gândul către o formă (dacă intuitivă sau intenţionată, se poate doar specula) de 
interpretare stănesciană a triadei filosofice. Ar fi vorba despre un neohegelianism trunchiat, 
cu o teză, două antiteze şi fără sinteză, grefat pe un fond platonician. De aici, din fondul 
platonician, pot fi identificate instrumentul de acces la inteligibil, apoi inteligibilul însuşi, iar 
la urmă sensibilul. Primul tine de ratio, ca unealtă de fortare a porților stării poetice. Al doilea 
(metafizica) tine de elaborarea demiurgica a unei lumi a esentelor. Al treilea (antimetafizica) 
presupune elaborarea poetică a unei lumi a fenomenelor, ca reprezentări concrete ale ideilor. 

În cea mai pură tradiţie a psihocriticii lui Charles Mauron, Corin Braga purcede la 
identificarea “metaforelor obsedante”, ca să preiau sintagma criticului francez, şi a izotopiilor 
lor imaginare. Consecventă propriilor premise, analiza se plasează în punctul de confluență 
dintre fenomenologia spiritului, care ţine de eul poetic, şi fenomenologia imaginarului, care 
tine de operă. În universul inteligibil stănescian, cum îl numeşte comentatorul, se ivesc o sumă 
întreagă de procese şi elemente simbolice. Organizarea şi interpretarea lor constituie obiectul 
unor proceduri minutioase şi extrem de erudite de căutare a sensului, în / prin / dincolo de 
limbaj. 

Primul identificat este procesul simbolic al purificării prin zbor. Unităţile simbolice 
subsecvente vor fi pasărea (cu variantele pasărea-gând şi vulturul), săgeata, aripa, aerul 
(atmosfera), îngerul, norul, albastrul. Într-o discuţie aparte sunt dezvoltate argumente asupra 
funcţiilor simbolice ale calului, reprezentând disocierea eului de propriul trup şi experienţa 
morţii. Următorul proces este cel al purificării prin frig. Izotopiile simbolice ale imaginarului 


vor fi aici lupul — reprezentare a instinctului metafizic, sau albul — culoare a spiritului. În al 

treilea rând, deglutiția, ca formulă imaginară a înglobării, tipică universului inteligibil, uzează 
de previzibile simboluri precum gura sau stomacul pentru a se comunica poetic. În sfârşit, 
vitrificarea, sau cristalizarea, apare drept o “maladie metafizică” prin care omul-de-sticlă 
devine pasul premergător omului-fantă — “alegorie pentru apariţia neantului în sânul fiinţei”, 
sau “dublu metafizic al fiinţelor contingente”. 

Esenţială in schema teoretică a demonstraţiei va fi configurarea modelului cosmologic 
stănescian. El se articulează ca un construct imaginar guvernat de legi ale circularitatii şi 
exprimă, conform argumentatiei lui Corin Braga, “un traseu străbătut [cândva] de gândirea 
greacă de la cosmologiile mitice la cele stiintifico-geometrice”. De mitic tine figura conului 
cosmic — reprezentare simbolică a apocatastazei, în care zeul apare ca vârf al evoluţiei speciei, 
ca arhetip al ei, ca precipitat al energiei (voinţei!) ei de autototalizare. De geometrie tine figura 
sferelor concentrice, ca obiecte inteligibile înglobându-se la nesfârşit. Nu cred că poate fi 
ocolită similitudinea evidentă dintre această schemă a cosmologiei stănesciene, concepută de 
Corin Braga, şi modelul cosmologic pitagoreic. Să ne aducem aminte că el se baza pe acelaşi 
construct al sferelor concentrice şi era dominat de prezenţa Zeului, în ipostaza de garant al 
legii armonice de funcţionare a sistemului universal. 

În universul sensibil al lui Nichita Stănescu, modelul cosmologic se schimbă radical. 
Vectorul care determină dinamica eului poetic este descendent. Tradus în concretul estetic al 
operei, el apare ca un proces simbolic de coborâre. Invariantii simbolici ai imaginarului se 
schimbă şi ei. Trecerea de la inteligibil la sensibil, ca “dinamizare a spiritului” — conform 
interpretării critice — înseamnă o trecere de la cosmologia euclidiană la modelul cosmologic 
“geocentric şi liniar (plat)” al lui Ptolemeu. Un model centripet şi, in fond, antropocentric. 
Figuratia geometrică se schimbă la rândul ei: sferei i se substituie cubul. Circularitatii închise 
a sferei, echivalentă Unicului şi gândirii abstracte, 1 se opune liniaritatea polivalentă a cubului, 


exprimând multiplicitatea, risipa, irepetabilitatea, singularul. Invariantii simbolici vin din 

câmpul vegetalului (frunza, arborele, cireaşa, verdele) şi animalului (câinele, ca dublu anti- 
metafizic al lupului, pantera, delfinul, tigrul, leul, taurul). Un statut aparte îl are insecta, în 
speţă fluturele şi libelula, ca metaforă concretă a timpului spatializat. Fluturele, mai ales, 
capătă şi virtuţi palingenezice, explicitand imagistic procesele morţii şi renașterii. 

Finalul organic al tuturor metamorfozelor poetice, ale eului şi ale operei deopotrivă, va 
fi, în orizontul imaginar al lui Nichita Stănescu, transfigurarea în cuvânt. Demonstrația lui 
Corin Braga adaugă aici psihocriticii instrumentul poeticii. Cuvântul, “simultan spirit şi 
materie”, are şi calitatea de numen, “fiindcă, în sistemul imaginar al lui Nichita Stănescu, el 
este pur şi simplu”. “Esenţa ireductibilă a individului uman este prin urmare numele său”, 
afirmă criticul, stabilind paradoxalul substantialism eteric al conceptului stănescian. Moment 
important al demonstraţiei, întrucât el face trecerea către concluziile privind poziţionarea lui 
Nichita Stănescu într-o istorie esenţială a literaturii, mai exact a curentelor literare. Calea este 
din nou cea a concilierii contrariilor. În sensul că, într-o dialectică a formelor şi ideilor literare 
pe teren românesc, Nichita Stănescu reprezintă o placă turnantă între modernismul târziu şi 
postmodernism, încheindu-l spectaculos pe primul şi forțându-l să se cristalizeze pe cel de-al 
doilea. 

În acest punct al propriei istorii interne, după volumul dedicat lui Nichita Stănescu, 
Corin Braga simte nevoia unor delimitări şi declaraţii teoretice. El intuieşte o “schimbare de 
zodie” în structura intereselor lui culturale, care se cere justificată şi argumentată, pentru a 
deveni convingătoare. Rezultatul îl vor constitui exerciţiile teoretice din 10 Studii de 
arhetipologie. Cartea debutează cu eseul Arhetipologia ca metodă comparatistă, reprezentând 
o declaraţie de intenții a autorului. Dimensiunile extrem de concentrate ale fragmentului 
accentuează claritatea şi eficienţa sintetică a demonstraţiei. O demonstraţie care mizează mult 
pe sistematizarea direcțiilor precedente în folosirea analitică a instrumentelor arhetipale. 


Textul se bazează pe o cercetare diacronică, prin care sunt identificate trei acceptiuni ale 

arhetipului (metafizică, psihologică şi culturală), corepunzând, fiecare, unei discipline sau 
unui set de discipline interpretative. Naşterea, creşterea, gloria şi criza acestor modele 
interpretative sunt obiectul cercetării lui Corin Braga. Trebuie remarcată eruditia excursului 
asupra istoriei conceptelor filosofice şi a ştiinţelor spiritului. Partea spectaculoasă a 
comentariului o constituie, totuşi, analiza critică a impasurilor hermeneutice în care 
disciplinele respective ajung, fatalmente, odată cu trecerea timpului. 

Arhetipul metafizic, transcendent la Platon, imanent la Aristotel, va reprezenta nucleul 
unei critici arhetipale a cărei funcţie este “de a pune în evidenţă reţeaua de concepte teologice 
sau filosofice prin care autorul şi cititorii săi interpretau, în epocă sau la date ulterioare, o 
anumită operă literară”. Acceptiunea metafizică tine, aşadar, de ontologic. Criza realităţii 
obiective a arhetipului, generând reducționism interpretativ şi schematizare, se va soluţiona 
istoric prin nominalismul subiectiv. Cunoaşterea va fi, acum, rezultatul direct al puterii 
interpretative a subiectului. Definitoriu devine factorul psihologic, sau antropologic. Istoria 
internă a evoluţiei arhetipului psihologic cuprinde două etape. De la Ficino, apoi Descartes, 
până la Kant şi neokantieni, o direcţie de interpretare a arhetipului psihologic îl consideră 
element al gândirii conştiente. Odată cu romantismul, a doua linie de interpretare îl consideră 
element al gândirii inconştiente. Jung îl tratează esențialmente ca tipar structurant al 
mentalului, Blaga îl va asimila categoriilor abisale şi cenzurii transcendente, care mediază 
cunoaşterea metaforică. Arhetipul psihologic va reprezenta nucleul unei critici arhetipale 
eficientă mai ales în câmpul mitologiei, al istoriei religiilor şi al morfologiei culturii. Criza 
arhetipologiei psihologice vine din apriorismul paradigmatic şi (din nou) reductionist al 
perspectivei, care duce la o trădare a obiectului său literar, a specificitatii acestuia. 

În fine, arhetipul cultural, imanentist, leagă între ele articulațiile interne ale unui sistem. 
Arhetipologia culturală, fie în ipostaza universalist radicală (de tip Eliade, Culianu, Frye sau 


eca 


Marino), fie în cea universalist moderată (în maniera Curtius sau Rousset), “îşi propune să 

scoată în relief imaginile simbolice şi miturile colective ale fiecărei culturi şi curent, şi, în 
ultimă analiză, ale întregii umanitati” (s.n. C.T.). Suntem în fata unuia dintre puţinele enunturi 
radicaliste din modelul teoretic al lui Corin Braga, iar nuanţa de exaltare vine din conştiinţa 
criticului că există o soluţie la criza comparativismului contemporan. De altfel, ipoteza este 
moderată ulterior printr-o nota de relativism ataşată comentariului. “Cele trei acceptiuni ale 
termenului de arhetip (metafizică, psihologică şi culturală) pot fi combinate într-un demers 
complex şi stratificat. Pe trunchiul acceptiunii culturale, specifică literaturii comparate, pot fi 
grefate interpretările metafizice, pe de-o parte, şi cele psihologice, de cealaltă”, afirmă 
comparatistul, înțelegând corect lecţia exclusivismelor perdante din istoria disciplinei. 

În aceeaşi ordine de idei, a nuantarii exclusivismelor, ar fi putut fi interesantă, cred, şi o 
discuţie asupra funcţiei mai larg ontologice a arhetipului, indiferent de accepțiunea care i se 
ataşează. Autorul anexează ontologia exclusiv ipotezei metafizice a arhetipului, or psihologia 
şi cultura nu pot fi separate de existential, decât forţat şi cu riscuri. O argumentatie în favoarea 
ontologiei ca pânză freatică a gândirii în epocile postmetafizice poate servi la elaborarea unui 
model integral (cum de altfel Corin Braga şi-l doreşte) al psihoistoriei culturii europene. 

Studiul Arhetipologia ca metodă comparatistă contează şi din perspectiva volumelor 
publicate ulterior de către autor. Sunt precizate aici atât instrumentul de lucru (arhetipul), care 
contribuie la construcţiile de sens specifice geografiilor imaginare luate ulterior în discuţie, cât 
şi metodele (arhetipologia culturală, psihoistoria) puse în mişcare pentru funcționarea 
maşinii analitice. La fel de important e şi ultimul eseu al volumului, Schiță psihoistorică a 
culturii europene. Aici se clarifică viziunea autorului cu privire la dialectica sistemelor 
culturale, mai exact cu privire la sursa elementară a evoluţiei diacronice a acestora. Este vorba 
despre un model pulsatoriu, coroborând rezultate ale interpretărilor din câmpul filosofiei 
irationaliste, al psihologiei analitice şi al istoriei religiilor. Modelul se fundamentează pe 


refulare, defulare şi întoarcerea refulatului (a gândirii magice), ca fenomene emergente la 

contactul dintre două culturi. Cu alte cuvinte, scufundarea şi reaparitia, în succesivitate, a unor 
conţinuturi imaginare din subconştientul colectiv se produce sub presiunea câtorva modele 
cenzuratoare, active la nivel continental, ori în perioadele de relaxare a acestor modele. 
Demonstrația îşi este consecventă sieşi, prin stringenta logică, deşi unele dintre concluziile ei 
contin o doză de insolit, avându-și originea în teoriile lui loan Petru Culianu din Eros şi magie 
în Renaştere. 1484. De exemplu, mă gândesc la plasarea pe aceeaşi asimptotă a Reformei, a 
Contrareformei, a raționalismului iluminist şi a scientismului tehnologic al secolului XX 
(toate având funcția de “cenzuri ale imaginarului”, în termenii lui Culianu, preluaţi de Braga). 
Apoi, în analizele din capitolul dedicat prozei româneşti interbelice, este uneori pusă în 
paranteză poetica narativă, ceea ce implică riscul unor judecăţi care mai pot accepta nuantari. 
Amintindu-mi de un comentariu al lui Peter Brooks, i-aş urma ideea că, dacă e să abordăm 
contextual literatura, atunci primul context al literaturii trebuie să fie, până la urmă, ea însăşi. 

10 Studii de arhetipologie reprezintă un exerciţiu de experienţă şi dexteritate făcut în 
avanpremiera dezvoltărilor teoretice şi analitice următoare. Ceea ce nu-i răpeşte nimic din 
coerenţă şi probitate. Cu atât mai mult cu cât volumul se situează în cadrele unei discipline 
încă necanonice, de frontieră, după cum însuşi autorul o mărturiseşte într-o notă. Nu doar 
fascinația tiparelor originare, ca să preluăm o sintagmă critică celebră, animă motoarele 
hermeneutice ale cărţilor lui Corin Braga, ci şi, iată, fascinația pionieratului disciplinar. A 
defrişării unor terenuri încă nebătute, ca soluţie constructivă la crizele interpretative ale 
culturii contemporane. 

S-ar zice că 10 Studii de arhetipologie se mai află încă în câmpul alexandrinismului, 
caracteristic epocilor eminamente interpretative. Însă se simte deja, în paginile de aici, o 
obsesie a sistematizării, care anunţă fără tăgadă ulterioarele contribuţii teoretice. Cartea 
trebuie văzută aşadar în întregul operei, ca o placă turnantă între două vârste interioare ale 


devenirii ştiinţifice a autorului: vârsta psihocriticii şi vârsta psihoistoriei / psihogeografiei. In 

egală măsură, ea reprezintă o prolegomenă la construcțiile de mai târziu, unde instrumentul 
însuşi va fi pus, mai întâi, în discuţie, în sensul reformatării lui din interior şi al 
reconceptualizării lui radicale. 

Ca tentatie a limitelor teoretice şi a stabilirii unor cadre conceptuale, 70 Studii de 
arhetipologie reprezintă o primă “mişcare” dintr-un proces în doi timpi (“miscare” în sensul 
lui Eliot, de dinamică stilistică şi imaginară a elaborării unui construct poetic). Cea de-a doua 
se va cristaliza în grupajul de studii publicate în volumul De la arhetip la anarhetip. Aici, 
alexandrinismul este depăşit prin inovaţia conceptuală. Rezultă o serie de construcții 
sistematice — singurele capabile de stiintificitate, fata cu “trendurile” poststructuraliste, care au 
impus descentralizarea semnificantilor culturali şi atomizarea sistemelor, în favoarea unui 
democratism individualist, până la urmă gregar. 

Eseul introductiv, intitulat Competentele şi limitele comparatistului, problematizeaza 
mai degrabă perspectiva decât metoda. Comparatismul este, în termenii autorului, 


cc 


multidisciplinar, interdisciplinar şi transdisciplinar, constând în “călătorii cognitive şi 
epistemologice”, în “transferuri şi conexiuni”, în “relații, încrengături şi fire roşii acolo unde 
specialiştii locali sunt «orbi» sau fără orizont”. Prin urmare, comparatistul contează prin 
“orizontul său de orientare [...] şi capacitatea de selecţie a celui mai amplu, corect şi adus la zi 
material prefabricat” şi prin „clarviziunea şi intuiţia sa în trasarea liniilor generale”, ca 
“arhitect în construcţia unor ansambluri transfrontaliere”. Primul segment al acestei 
ambitioase definiţii trimite la profilul prea bine cunoscut deja al cercetătorului / eruditului etc. 
Al doilea segment este cu atât mai incitant cu cât el vorbeşte despre specificul interpretării, 
care ar fi, din ceea ce textul lasă să se înţeleagă, un fel de intuitionism sintetic şi de 
vizionarism ştiinţific. Arhetipologia, ca metodă, ar rămâne atunci, cred, incidentală istoric, 


servind, mai bine decât alte metode, celor două principii organizatoare ale perspectivei 


comparatiste. 


17 


Plecând dintr-o atare poziție, inovaţia conceptuală a lui Corin Braga se situează la 
incidenţa dintre morfologia culturii, antropologie şi psihologia imaginarului. În Despre 
anarhetipuri, penultimul eseu al volumului, autorul elaborează o sistematizare istorică a 
trăsăturilor sistemului cultural pe parcursul ultimului secol, din punct de vedere al dinamicii 
modelelor explicative / interpretative care justifică opţiunile ontologice, gnoseologice şi 
axiologice ale umanului. În prelungirea unei dezbateri asupra raporturilor dintre modernism şi 
postmodernism (încheiată incert şi prematur, cel putin în spaţiul cultural autohton, datorită 
insuficientei intemeieri teoretice şi distanţe istorice fata de postmodernitate), o fişă esenţială a 
consecinţelor postmodernitatii se reduce, în opinia autorului, la două elemente importante: 
“pierderea certitudinii ontologice sau, mai precis, a încrederii în sistemele care fundamentează 
ontologia” şi, în al doilea rând, “deconspirarea naratiunilor metafizice explicative”, care 
„mută accentul de pe cercetarea esentialista pe o cercetare nominalistă”. Lor li se adaugă, prin 
consecinţă, o “umilinţă hermeneutică” izvorâtă din relativismul aproape absolutist al epocii. 

De aici încolo cercetarea se înscrie, implicit şi explicit, în linia unui principiu al 
psihopatolologiei culturale, ca s-o numesc astfel. Şi anume, este abordat, înainte de orice, 
statutul subiectului uman şi al pulsiunilor sale ontologice. Aşadar, “subiectul modern [...] era 
preocupat de asigurarea şi garantarea unei identități esenţiale, monocelulare, unice”, în timp ce 
“subiectul actual poate fi definit ca o pulverizare a personalității, mai mult, ca o asumare 
programatică a identităţii multiple”, sub presiunea unei “tot mai accelerate policronii şi 
politropii” căreia trebuie să îi facă fata. După Corin Braga, gestiunea acestei “celeritati sporite 
a existenţei” poate fi făcută prin intermediul imaginației, menite să unifice şi să echilibreze un 
atare subiect multiplu. În apărarea schizomorfismului controlabil al omului contemporan, 
autorul acuză (discret la început, apoi în formulări clare) obsesia patologică a unicitatii, care ar 
fi caracteristică omului modernist. Acum, dacă omul contemporan e definit de Braga drept 


“suprasubiect” sau “subiect multiplu neexplodat”, întrebarea primă care se naşte la lectura 

acestei teorii vizează diferenţa dintre suprasubiect şi subiectul unic. Este limpede că, pentru 
modernişti, subiectul unic era un ideal urmărit cu insistenţă, ce canaliza energiile individuale 
(şi colective), însă el era perceput ca fiind la fel de intangibil în concretul empiric sau în 
planul conştiinţei precum orice altă fantasmă idealistă. Apostatul modernist, structural un 
postnietzschean, ştia foarte bine acest lucru. Subiectul unic, ca deziderat psihologic, şi 
suprasubiectul, ca deziderat imaginativ, vor fi fiind ei oare atât de diferiţi? Se află ei la o 
distanță epistemologică irecuperabilă unul faţă de celălalt? În “gestiunea” imaginativă a 
personalităților multiple ale omului contemporan e implicat, până la urmă, conceptul de 
unitate (fie ea a contrariilor / alteritatilor / diferenţelor etc.), pentru a se evita schizoidia. Ma 
întreb dacă nu cumva această ipoteză era formulată încă din proiectul modernist. 

Drept răspuns, Corin Braga propune un concept “tare”: anarhetipul. Preluat de la Boyan 
Manchev, termenul capătă la Braga deschideri mai larg epistemologice. Prin opoziţie fata de 
arhetip (care propune „un sens unificator, un scenariu explicativ”, conferit operei de la bun 
început şi detectabil pe tot parcursul acesteia ca „nucleu de semnificație ordonator, 
cosmoidal”), anarhetipul este proiecția în artă a subiectului multiplu pomenit mai sus. El 
funcționează ca un anti-model, ca un anti-pattern, ca refuz programatic al organizării şi 
finalitatii structurale a operei. Una dintre numeroasele metafore folosite de autor în descrierea 
anarhetipului este organismul nevertebrat, care-şi întinde pseudopozii în direcţii nebănuite, 
imprevizibile. Tridimensionalitatea fractalică, multipolaritatea acestor pseudostructuri anunţă 
o libertate nu doar a imaginarului, ci a poeticii însăşi. În chip logic, unui asemenea “model” de 
creaţie trebuie să-i corespundă şi un model hermeneutic. Mai exact, o sub-hermeneutica 
anarhetipală, cum o numeşte Braga, a cărei formulă şi miză este de “a amplifica şi de a 
elabora până la capăt latentele imaginilor şi ale scenelor”. Un tip de critică, aş spune, având 
sensul întrucâtva paradoxal de metaforă revelatorie, aflată undeva în spaţiul operativ al 
critifictiunii. 

Corpusul de opere invocate ca făcând parte din categoria creaţiilor anarhetipale se 
întinde de la romanele Antichității târzii şi romanele cavalereşti renascentiste, până la cărțile 
de călătorie din secolele XVI-XVIII, ori la romanele unor scriitori ca Proust sau Thomas 
Pynchon. Dintr-un patriotism local pe care mi-l asum fără ezitare, aş completa lista de 
exemple cu Holban, Urmuz şi Blecher, cu segmente din pictura hiperrealistă a lui Radu Maier 
şi din muzica serialistă şi aleatoristă a lui Cornel Taranu. Anticipez aici un asentiment ipotetic 
al autorului, în dialogul pe care îl închipui cu acesta în paginile de faţă. Sonoritatea tuturor 
numelor invocate ma indreptateste să cred că, mai degrabă chiar decât un anti-canon (termen 
folosit recurent în eseurile din volum), anarhetipul generează un canon alternativ, concept ivit 
deja în teoria şi critica literară contemporană. lată încă unul dintre posibilele paradoxuri ale 
anarhetipului, care-i confirmă funcționarea “frauduloasă” în raport cu “normele” preexistente, 
şi chiar în raport cu sine. 

O simplă privire asupra acestor exemplificări ne arată că anarhetipul îşi lărgeşte aria 
istorică de funcţionare dincolo de marginile unui curent cultural sau altul, ale unei epoci sau 
alta. Precum în cazul barocului, discutat cândva în sensul de “bazin semantic” (Gilbert 
Durand), anarhetipul devine un astfel de concept cuprinzător. Definiţia şi descrierea lui îi 
îngăduie autorului să-i ofere competenţe dincolo de sfera literară şi chiar de cea culturală 
lărgită. Anarhetipul, spune Corin Braga, “defineşte nu doar deconstructia paradigmei moderne 
(adică postmodernitatea), ci şi modul de funcţionare al unei noi paradigme în curs de 
constituire atât la nivelul individului, cât şi la cel al societăţii (adică post-postmodernitatea) 
[...] La cel mai general nivel, probabil că însăşi noua ordine internațională pe cale de a se 
configura poate fi definită drept anarhetipică. Dacă modernitatea a fost construită pe conflictul 
exterminator între sisteme care se doreau totale, iar postmodernitatea a marcat disoluția 
acestor polaritati conflictuale (adică a Războiului Rece), post-postmodernitatea care a debutat 


la 11 septembrie 2001 se vede obligată să conceapă un nou model de relaţii internaționale”. 


20 


Aşadar, anarhetipul poate fi văzut ca un concept (totalizator? E momentul acum să ne amintim 
de diferența semantică dintre “totalizator” şi “totalitar”) cu funcţii literare, metaliterare, 
general culturale, dar şi antropologice, istorice şi geopolitice. 

A doua inovaţie conceptuală a cercetătorului, cuprinsă în volumul De la arhetip la 
anarhetip, este eschatipul. Acesta din urmă îşi limitează aria de cuprindere la fenomenele 
culturale, în speţă la cele literare, şi desemnează o a treia formă (după arhetip şi anarhetip) de 
funcționare a operei. Eschatipul este mai apropiat, ca descriere teoretică, de poietica şi de 


pe 


estetica artei, reprezentând o configuraţie “invers simetrică” fata de arhetip. “Ceea ce le 
deosebeşte, afirmă autorul, este punctul ocupat, în evoluţia interioară a acestor opere [...], de 
către scenariul organizator. Când acest scenariu se situează în momentul originar, generator, 
corpusul respectiv se dezvoltă arhetipal; când el rezultă abia în final, rezumator şi teleologic, 
corpusul este eschatipic”. Eschatipul este un arhetip generat de opera însăşi, pe parcursul 
creşterii şi dezvoltării ei, revelat ca atare doar la sfârşitul procesului creativ, funcţionând apoi 
ca posibil arhetip pentru opere ulterioare. Prima (şi cea mai simplă) deducție pe care mi-o 
permite această definiție este următoarea: eschatipul presupune faptul că opera e capabilă de 
invenţie arhetipală. Teoria se dovedeşte extrem de ambițioasă. Pentru a deveni operațională 
(deocamdată, în volumul de fata, ocupă câteva pagini conţinând definițiile termenului şi 
sugestiile unor exemple), ea obligă la un travaliu aplicativ pe o serie extinsă de texte / 
fenomene / procese culturale, în sensul demonstrarii operativitatii ei în concretul estetic. Sunt 
tentat să pariez pe ipoteza că o astfel de demonstraţie va putea releva creaţia de arhetipuri 
stilistice, mai degrabă decât imaginare. Se va vedea, în timp. 

Pe un alt versant al cercetării, studiile de psihocritică (dedicate lui Calderón de la Barca 
şi lui Thomas Mann), de psihoistorie (capitolul De la utopie la antiutopie. Cenzura ideologică 
în secolele al VII-lea şi al XVIII-lea) şi de psihogeografie revelează un profil ştiinţific 


multipolar. În special capitolele dedicate geografiei simbolice, raselor monstruoase ale Evului 

Mediu şi “gândirii vrăjite” a exploratorilor deschid o perspectivă extrem de largă asupra 
fenomenologiei spaţiului în conştiinţa epocilor irationaliste. Punând în discuţie în primul rand 
obiectul, mai degrabă decât metoda, studiile de psihogeografie consacrate hărților “vrăjite” fac 
legătura cu problematica celor trei volume ale autorului scrise în franceză şi publicate la două 
edituri pariziene prestigioase (L’Harmattan şi Garnier). Şi anume Le paradis interdit au 
Moyen Age. La quête manquée de l'Eden oriental, apoi La quête manquée de |’Avalon 
occidentale. Le paradis interdit au Moyen Age — 2 si, in sfarsit, Du paradis perdu a 
l’antiutopie aux XVI-XVIII siècles. 

Mai întâi, în La quête manquée de l'Eden oriental, Corin Braga face un excurs 
revelatoriu in teritoriul fascinant al geografiilor paradisiace, prin configurarea sistematica a 
cartografiei imaginarului european medieval. In fond, un demers de “psihometrie culturala”, 
să-l numim aşa, pe vaste întinderi documentare, care decodifică şi clasifică, in epoca 
premergătoare descoperirilor geografice, pulsiunile imaginative ale omenirii privitoare la 
configuratiile şi reprezentabilitatea fabuloasă (fabulatorie!) a tărâmurilor necunoscute. E un 
studiu asupra interpretărilor, în succesivitate istorică şi într-o dialectică a ideilor metafizice, 
referitoare la locul privilegiat al izvoarelor umanităţii şi al prezenţei imanente a divinului. 
Morfologia Edenului, în sursele documentare precreştine şi creştine (termeni, descrieri, 
geografii simbolice), apoi dubla lui interpretare, ca Paradis fizic şi ca Paradis spiritual, 
“promisiunea eschatologică” în perioadele precreştină şi creştină, în raport cu relaţia Paradis 
terestru-Paradis celest sunt câteva dintre temele mari care fundamentează construcția analitică 
şi sintetică din cuprinsul volumului. 

Teza cercetării o reprezintă natura unică pe care arhetipul călătoriei o dobândeşte în 
raport cu țelul descoperirii paradisului. Natură dată de eşecul călătoriei initiatice, transformată 
astfel într-un scenariu, mai exact într-un arhetip trunchiat. Printr-o serie de mutații 


interpretative şi de reductii dogmatice ale miturilor precreştine, creştinismul medieval 

postulează interdicția obţinerii statutului de imortalitate şi a condiţiei divine în timpul vieţii 
unui om. Statutul de erou va presupune aşadar o paradoxală evoluţie individuală, trecând prin 
etapa vitalistă, războinică, apoi prin cea spiritualistă (cu alte cuvinte, prin toate fazele şi 
pragurile iniţierii), dar fără finalitatea prevăzută în scenariul arhetipal clasic: “dans la culture 
européenne des deux derniers millénaires, explică autorul, l’archétype de linitiation a souffert 
une massive distorsion de son sens intime. Le voyage sotériologique qui ne peut pas aboutir 
est un archétype décapité, privé de son point de récapitulation”. Ce putem deduce in primul 
rand din aceasta descriere este ca destinul eroului, ca subiect al scenariului arhetipal al 
calatoriei initiatice, este ratat in sens mitic, dar ramane un succes in sens istoric (dovada 
imaginea întemeietorului de imperiu, în postura lui Alexandru Macedon). O concluzie 
subiacentă ar fi că, până la urmă, terminologia „eroicului” se aplică foarte bine, iată, şi în 
câmpul istoriei, nu doar în cel al ficţiunii literare sau mitologice. 

Ca arhetip narativ, documentele abordate de cercetător relevă faptul că, “sous la 
pression du message christique, l'idee de Paradis s’est détachée progressivement, tel un 
double spirituel, de image trés matérielle du jardin d’Eden de la Genése et s’est associée a 
l’image plus étherée de la cite celeste”. Un studiu de caz asupra vieţii lui Alexandru cel Mare 
confirma aproape fara rest teoria generala elaborata de Corin Braga asupra problematicilor 
mai sus pomenite. Profilul împăratului macedonean se naşte, complicat, dar convingător, 
dintr-o analiză psihobiografică a romanului mitologizant dedicat lui de către Pseudo- 
Calistene. La fel se întâmplă cu mărturiile şi comentariile unor missionnaires, diplomates et 
aventuriers dans l’Empire du Pretre Jean (am reprodus aici titlul capitolului al patrulea, 
ultimul din lucrare). Ca idee generală, eşecul în concretul biografic / geografic al acestor 
căutări (soldate însă cu un corpus de texte extrem de interesante în ceea ce priveşte 
“imaginarul vrăjit”) derivă din cenzura gândirii “vrăjite” prin categoriile teologiei creştine şi, 


mai târziu, prin experienţa empirică, ce închide căile speculative ale imaginaţiei. 

Lucrurile se schimbă întrucâtva atunci când vectorul de mişcare al imaginarului 
medieval îşi mută direcția către vest. În La quête manquée de l'Avalon occidentale, substitutia 
“problematicii asiatice” prin “problematica irlandeză” şi britanică implică mutații de esenţă 
ale funcţiilor şi “posibilităţii” Edenului. În sensul că, în conformitate cu cercetările lui Corin 
Braga, paradisul vestic nu se mai refuză programatic şi dogmatic contactului cu umanul, doar 
că, o dată atins, omul devine prizonierul, fericit până la un punct, al acestuia. Întoarcerea din 
tărâmul sacru e marcată de interdicții grave, care, o dată încălcate, duc inevitabil la moarte. 

Configuraţia Avalonului occidental (descoperit, în documente, sub o serie de titulaturi) 
se modifică şi ea. În primul rând, călătoria iniţiatică a eroului nu se mai produce pe 
pământurile duşmănoase ale Estului, până în Extremul orient. Călătorul se aventurează acum 
pe oglinda turbulentă şi angoasantă a oceanului, la rândul lui adăpostind un bestiar imaginar 
formidabil, către insule sau roiuri de insule în care lumi stranii îşi au locaşul. Paralogia 
imaginară, de substanţă ezoterică, domină această geografie mitică. Proiectele eschatologice 
se supun, la rândul lor, legilor transistorice / transfizice, care funcționează ca motoare 
fabuloase ale imaginaţiei fantastice şi mitice. Prin comparaţie cu modelul Edenului asiatic, în 
Avalonul occidental “la nature et la surnature, le monde des vivants et le monde des morts ne 
se retrouvent plus sur le méme plan, mais se séparent sur un axe vertical, qui divise le monde 
entre le ciel, la terre et les enfers. Le circuit des esprits ne suit plus les trajets d'une géographie 
horizontale, mais les voies ascendantes ou descendantes qui relient les étages du monde”. N-ar 
fi exclus ca proiecţiile mentale asupra abisului acvatic, pe care eroul trebuie să-l traverseze, să 
fi determinat această structurare pe verticală a universului imaginat. Ceea ce poate adăuga un 
element in plus, necesar şi previzibil, la interpretarea “questei” initiatice ca fiind, deopotrivă, 
o călătorie a cunoaşterii de sine, o inițiere întru propria substanţă / coerenţă / consistență 
ontologică. Se revelează astfel un interesant melanj de “substantialism” fantasmatic şi 


existential. 

Spuneam că în Avalonul occidental eroul devine un prizonier fericit doar până la un 
punct. Scenariul este cel binecunoscut nouă din Tinerețe fără bătrânețe şi viata fără de 
moarte. O inexplicabilă angoasă “istorică” grevează implacabil şi existența paradisiacă a 
personajelor din poveştile irlandeze. O fisură psihologică, tradusă prin termenul de amintire, 
constituie sâmburele căderii unor destine de excepție. Multi dintre eroi îşi doresc, după o 
vreme, întoarcerea în tărâmul de obârşie şi revederea familiei lăsate în urmă, mai toți încalcă 
interdicția cu privire la atingerea fizică a pământului, a obiectelor sau a ființelor din patria 
terestră, sfârşind prin a recupera galopant cronologia fizică (îmbătrânesc accelerat şi dispar în 
cenuşa istoriei). Faţă de povestea “orientală”, legenda occidentală capătă un grad în plus de 
subiectivizare. Ceea ce dincolo venea dintr-o cenzură metafizică, aici vine dintr-o cenzură 
metapsihică, dac-o putem numi astfel. Fisura psihologică se transformă în fisură ontologică şi 
duce la moarte, în multe dintre cazuri. Un determinism metapsihic in-formează modelele 
narative. Dar, conform legilor poeticii fantasticului, ele vor fi mai plauzibile ca narațiuni, 
tocmai datorită capacităţii precare a umanului de a suporta paradisul / arhetipul / ilimitatul / 
absolutul etc. 

Există însă, desigur, şi mari destine eroice (precum regele Arthur) care intră în mit — în 
Avalon — pentru eternitate, figuri ce nu mai părăsesc niciodată această condiție sublimă, fiind 
preluate de către tradiţia creştină, de pildă, în cadrul proiectului eschatologic global al 
Apocalipsei. Cu modelele paradisului occidental, creştinismul se arată mai indulgent în a le 
prelucra dogmatic, permiţând unele unghiuri de fugă şi paralelisme prin intermediul cărora 
imaginarul precreştin continuă să supravieţuiască partial. Aş zice că estetica salvează, iată, 
paradisul păgân, căci în textele literare, în discursul cultural se petrece această supravieţuire: 
“PÉden biblique se voit donc remplacé, surtout dans les romans de chevalerie inspirés par le 
fantastique celtique [...]. Avallo en latin, Vinsula pomorum rend possible ce qui, dans le 


merveilleux asiatique, restait irréversiblement interdit: l’entrée dans le Paradis terrestre. 

Moins sévèrement soumise au dogme, |’Avalon occidentale offre à l’imagination des auteurs 
de romans de chevalerie de la fin du Moyen Age des possibilités d’invention et de réverie plus 
larges que Eden oriental. C’est par le biais de ces «romances» fantastiques que, aux aubes de 
la Renaissance, le Paradis terrestre se déplace d’ Orient en Ocident”. 

Chiar şi aşa, epoca descoperirilor geografice va pune capăt, prin proba adevărului 
empiric, proiectiilor geografice ale insulelor paradisiace. Insotite de un discurs oficial menit să 
justifice şi să decompenseze (psihanalitic, după cum afirmă Corin Braga) angoasa 
conchistadorilor, care revendică noile tărâmuri şi le anexează sângeros vechiului continent şi 
regatelor istorice, descoperirile geografice vor închide capitolul hărților “vrăjite” şi al 
imaginarului fantastic legat de geografia terestră. Nu vor închide însă şi izvorul imaginarului 
însuşi, ca eternă pulsiune a umanului de a se proiecta în categoriile meta-realului. 

Dovada o găsim în următorul studiu al autorului, intitulat Du paradis perdu a 
l’antiutopie aux XVI-XVIII siècles. Premisa cercetării, formulată în fragmentul introductiv, 
exprimă limpede ideea continuității: “les voyages modernes en antiutopie succédent aux récits 
de voyage fantastiques medievaux qui, a cause de interdiction dont la doctrine judéo- 
chrétienne avait marqué le jardin d’Eden, devaient inévitablement finir sur un échec”. O sumă 
de instrumente sunt puse la lucru pentru a dezvalui si sistematiza inventarul prodigios de texte 
care fac obiectul acestei cercetări. Psihanaliză şi psihologie analitică, psihocritica şi 
psihogeografie, istoria religiilor şi a mentalităților, analiză cuturală şi poetică narativă chiar, 
analiza temelor şi motivelor, a invariantilor imaginarului în textul literar, toate contribuie la 
un efort de sistematizare pe arii foarte largi, care îşi propune să dea o imagine coerentă a 
evoluţiei speciei utopice pe parcursul a trei secole. 

Justificările interne ale sistemului cultural şi mentalitar european sunt cele care fac în 
primul rând obiectul şi interesul cercetătorului. Pentru Corin Braga, modelul evolutiv nu poate 


fi altul decât cel dialectic, implicând o succesiune de crize culturale / spirituale ale societăţii 

europene, urmate de soluţii / repozitionari / restructurări ale materialului imaginar şi ale 
formelor lui de reprezentare, urmate de noi crize etc. Interpretarea fenomenologica a tuturor 
acestor procese, de anvergură continentală, îşi păstrează pe tot parcursul natura (şi capacitatea) 
ordonatoare, caracteristică nu doar studiilor ştiinţifice de gen, ci şi tipologiei analitice a 
autorului. O mărturiseşte însăşi structura şi organizarea volumului, care pleacă, după cum 
arătam mai sus, de la explicarea apariţiei utopiei ca substitut al fostelor incursiuni medievale 
în geografia fantastică a Paradisurilor ipotetice. 

Cu o majoră diferenţă totuşi, în virtutea căreia specia utopică îşi etalează noutatea şi 
originalitatea. Gândirea “vrăjită” a Evului Mediu implica o credinţă vie în posibilitatea 
Edenului terestru; acest motiv “narativ” nu era doar o “jucărie” epică destinată unor scopuri 
delectabile de lectură, sau unor scopuri intelectuale în general, ci reprezenta o temă 
ontologică, activă în straturile cele mai adânci, esenţiale ale umanului. Se mărturisea astfel, în 
texte, o “năzuinţă formativă” (blagian vorbind) către recuperarea nu doar a locului în sine 
paradisiac, cât mai ales a demnității fiinţei umane în raport cu divinitatea, demnitate pierdută 
o dată cu păcatul originar. Paradisul terestru nu era decât forma de reprezentare în concret a 
doritei / căutatei absolutii, o visată rezolvare a culpei eterne. În ipostază de garant al Legii 
armonice a paradisului terestru, Zeul era încă Suveranul recunoscut. Aşadar, nu doar locul, cât 
mai ales relația era vizată. Utopia, deşi pleacă din aceeaşi premisă şi din aceeaşi necesitate, 
instrumentează altfel relaţia omului cu divinul. Proiectând Cetatea omului ca cetate perfectă, 
Utopia neagă practic ascendenta divinului, asumându-și cu superbie egalitatea în raport cu 
Creatiunea. “Dezvrăjită”, Utopia coboară în concretul lumii, propunându-se nu ca proiecţie 
fantastică a unui nucleu mistic al imaginarului colectiv, ci ca proiecţie mecanicistă a unei 
fantasme ordonatoare. Discursul utopic are adeseori înclinații spre stiintificitate şi construieşte 
imaginar întregi sisteme de organizare socială. 


În Du paradis perdu à l’antiutopie aux XVI-XVIII siècles, morfologia speciei utopice 

începe cu ceea ce Corin Braga determină drept “cauze interne” şi “cauze externe” ale eşecului 
utopiilor. Tensiunea conflictuală între rațiune şi imaginaţie, abordarea angoasată a noţiunii de 
alteritate, pe de-o parte, pe de altă parte atacurile succesive sau concertate ale teologiei 
creştine, ale raționalismului cartezian şi ale empirismului englez sufocă sau modifică, după 
caz, pulsiunea liberalistă a gândirii utopice. Utopia este rezultatul unor mutații de substanţă în 
gândirea europeană postmedievală, în sensul evoluției “du versant de l'imagination 
symbolique, du mythos, sur le versant de la rationalié, du logos”. În această calitate ea 
moşteneşte toate interdicțiile aplicate în Evul Mediu căutărilor Paradisului pierdut. Dacă, însă, 
“le mythe paradisiaque est situé dans le passé, aux origines du temps [...], la construction 
utopique est orientée vers le futur”. Ca ficţiune prospectiva, utopia îşi propunea să mascheze, 
prin aceasta diferenta de vector temporal, critica liberalista a categoriilor lumii contemporane, 
în special a instituţiei ecleziastice. Unul dintre sensurile de bază ale construcţiei utopice, daca 
e să revin la ideea de instrumentalizare, este acela de a propune sisteme in contrapartida fata 
de real. Aceste modele compensative trădează destul de evident atmosfera “clinică” a fişelor 
de proiect (social, economic, mentalitar, politic, juridic, psihologic etc.), care par scrise cu o 
anumită răceală narativă, cu detaşare rationalista. Utopiile devin astfel un soi de manifeste ale 
secolelor trecute, anticipând “arta cu tendinţă” (nu estetică, ci) socială — instrumente ale unor 
forme de activism politic, social etc., orientat în tot cazul către categoriile concrete ale lumii şi 
existenţei. Din atari rațiuni, tipul de demers al lui Corin Braga, mizând nu pe valoarea estetică 
intrinsecă a acestor texte, ci pe valoarea lor extrinsecă, de documente ale unor “stări” 
mentalitare, ale unor forma mentis istorice, apare ca foarte just, dincolo de actualitatea sa în 
câmpul disciplinar şi cultural de la care se revendică. 

Întorcându-mă la clasificările şi sistematizările din Du paradis perdu à l’antiutopie aux 
XVI-XVIII“ siècles, autorul nu ratează ocazia de a opera departajari istorice şi tipologice între 


milenarism şi utopie, millenium-ul reprezentând o alternativă la universul utopic. “Les projets 

millénaristes post-renaissants étaient en directe relation avec l'utopisme classique. Entre les 
deux typologies existe une ligne visible de continuité”, afirmă autorul, completând apoi: “La 
relation entre les deux est interdépendante et réversible”, de o manieră în care “le Millenium 
et Utopie envisagent un paradis terrestre instalée ici-bas, en contraste avec Royaume céleste 
de Dieu de la théologie chrétienne. La transcendance est abandonnée au profit de l’espace et 
du temps immanent”. O analiză amănunţită a conceptului de Milenium conduce la concluzia 
ca “les utopies et les millénarismes expriment deux reactions opposées des classes sociales et 
des tendances religieuses de la Renaissance. L’utopie humaniste serait dans ce cas 
l’expression de Pattitude des intellectuels de l’époque face au millénarisme embrassé par les 
classes populaires”. 

Corin Braga comentează pe larg funcţiile culturale, istorice şi mentalitare ale Utopiei, 
precum şi funcțiile ei ontologice şi spirituale, astfel încât istoria iconoclastiei şi a 
iconoclastilor utopici se cristalizează într-o hartă din ce în ce mai clară. De la libertinii 
secolului al XVII-lea la “spiritele tari” ale secolului al XVIII-lea, apoi la scientiştii şi 
socialiştii secolului al XIX-lea, proiecţiile utopice heterodoxe forțează limitele doctrinare şi 
instituţionale ale societăţii. Un război uneori ocult, alteori deschis, cu victime concrete, se 
duce necruţător între modelele utopice alternative şi codul de drept divin ce stă la baza 
organizării statului european istoric. Un război în care Utopia se adaptează şi se transformă, 
suferind mutații de substanţă, care-i schimbă ţintele şi strategiile de reprezentare. Un 
asemenea mutant este utopia creştină. Concepută de către umaniştii creştini drept un pas 
premergător accederii la paradisul celest, ea descrie îndeobşte societăți sau republici catolice. 
Acest tip de utopie, afirmă autorul studiului, nu mai e “un modèle alternatif à la société 
chrétienne, mais un exemple de perfectionnement pour les «Catholiques de nos climats», trop 
enclins aux tentations de ce monde. Tant que le christianisme continuait de rayonner dans 


l'imaginaire collectif, il a inspire une variété importante d’utopies orthodoxes, posées comme 

des contre-exemples aux royaumes utopiques païens et hérétiques”. 

Un alt mutant utopic este contrautopia, la care se ajunge printr-un proces descris in 
extenso. El îşi are originea în cenzura creştină agresivă aplicată imaginarului utopic. 
Internalizată de către utopişti, aceasta devine autocenzură, ceea ce duce la transformarea 
utopiei în contrautopie, care nu mai lezează interdicțiile dogmatice cu privire la lumea 
perfectă creată de om, iar nu de Dumnezeu. Aici e de zăbovit o clipă asupra a doi termeni, ce 
apar în variaţie liberă pe parcursul cărții, şi anume antiutopia şi contrautopia. Pentru o 
înţelegere nuanţată a teoriei şi a practicilor utopice analizate de Braga în acest volum, cei doi 
termeni trebuie citiți diferit. Antiutopia trebuie înţeleasă ca un curent de gândire, în timp ce 
contrautopia este un rezultat textual, o formă de reprezentare, de rationalizare a acestui curent. 
Analogic vorbind, este diferenţa stabilită de Humboldt, în teoria limbajului, dintre enérgeia şi 
ergon, asupra căreia am discutat deja cu câteva pagini mai înainte. 

Contrautopia este legată indisolubil de modelul spiritual şi politic al Contrareformei. În 
interpretarea acesteia din urmă, Utopia este “une voie vers la damnation et un enfer sur terre”. 
Proiectiile negative ale unor universuri ipotetice demonizate, ca viziuni coşmareşti în oglinzi 
deformatoare, pervertite, soluţionează dramatic şi violent (ca elaborare imaginară) criza 
relațiilor Utopiei cu instituţia ecleziastică. Doar întoarsă pe dos, ca o mănuşă, Utopia îşi poate 
obține legitimitatea în cetatea istorică a omului. S-ar zice că Utopia împărtăşeşte acelaşi 
destin, pe un palier macroistoric, cultural şi spiritual, cu tragedia. După Nietzsche, Camus şi 
alţii, tragedia antică, legată de climatul mitic, arhetipal, are doi duşmani: creştinismul şi 
raționalismul. La fel şi imaginarul “vrăjit” al geografiilor fabuloase medievale, ori proiecţiile 
utopice, ortodoxe sau heterodoxe, din ultimele secole. 

Care va fi fiind, însă, locul “vrăjit” căutat de însuşi autorul acestor studii? Este el, 
cercetătorul, interesat de spaţiile fascinatorii doar ca ţinte ale căutărilor altora? Se apleacă el 


asupra nucleelor dinamicii imaginarului doar din perspectiva observatorului extern? Călătorii 

şi cărări către Edenuri străine (geografice, istorice şi literare) sunt acestea toate, iar 
sistematizarea lor — doar o călătorie prin procură? Nicidecum. Există un spaţiu pe care autorul 
îl privilegiază vizibil, un Paradis spiritual şi disciplinar pe terenul căruia el se mişcă nu doar 
cu dezinvoltură şi lipsă de inhibitii, ci cu o voluptate nedisimulată. Avalonul lui Corin Braga 
este psihanaliza. De la ea pleacă şi la ea se întoarce, recurent, proiectul ştiinţific al 
cercetătorului. Studiul introductiv din volumul cel mai recent al criticului, intitulat 
Psihobiografii, o mărturiseşte aproape explicit, prin pledoaria extinsă şi empatică pentru 
această perspectivă analitică. Teza lui este că istoria prefreudiană a cunoaşterii introspective, 
fundamentată pe antropologia creştină, pe gândirea ezoterică şi pe analiza filosofico-literară, 
este scurt-circuitata de apariția psihanalizei, care schimbă fata lumii prin legitimarea scientista 
a analizei psihologice. Sigur, nu trebuie uitat că psihanaliza nu duce singură pe umeri această 
mutație radicală de epistema. Un întreg curent de gândire din a doua jumătate a secolului al 
XIX-lea şi începutul secolului XX lucra deja la modificarea radicală, nu doar în artele 
frumoase, ci în întregul “spirit al veacului”, a relaţiei dintre subiect şi lume. În sensul că lumea 
cedează tot mai mult poziţia privilegiată de domeniu de definiţie, în favoarea subiectului, care 
asumă din ce în ce mai viguros o centralitate mult aşteptată. Postulatele fenomenologice ale 
interpretării lumii, relativismul viziunilor subiective asupra materiei, modificarea înţelegerii 
categoriei temporale prin conceptul bergsonian de durată (care impune judecata calitativă, iar 
nu cantitativă a psihicului), ca să numesc doar câteva dintre formele de reprezentare teoretică 
ale mutatiei de epistemă, toate concură din plin la restructurarea gândirii asupra subiectului, 
obiectului şi relaţiei dintre ele. Totuşi, psihanaliza rămâne un actor-vedetă în acest concert, cu 
toate ezitările ştiinţifice şi terminologice ale “descălecării”, ezitări pe care, de altfel, Braga nu 
se sfieşte a le semnala. Apologia restitutivă e însă foarte clar formulată: “paradoxul 
semnificativ este că psihanaliza «funcţionează» chiar dacă şi chiar în ciuda faptului că 


presupozitiile teoretice ale terapeutului sunt false”. 

De aici încolo, importante devin moştenirile pe care metoda inițială le-a lăsat, precum 
psihobiografia sau psihocritica; apoi, ca metode moştenite din psihologia analitică jungiana, 
mitanaliza şi mitocritica. Nu întâmplător, sunt metode folosite cu acuitate în volumele trecute, 
ca şi în volumul de faţă. Spuneam mai devreme ca Avalonul lui Corin Braga este psihanaliza 
şi poate că ar fi momentul să fac o corectură de nuanţă: Avalonul lui este, de fapt, psihicul 
autorilor studiati, în care, prin instrumentele psihanalizei şi ale derivatelor ei, Braga pătrunde 
cu o supremă şi deloc vinovată plăcere hermeneutică. Conform propriei mărturisiri, analizele 
merg “dinspre operă spre autor, într-un demers de recuperare a intimitatii individului într-o 
epocă a dezidentificării şi a multiplicării măştilor, de explorare a profunzimilor într-o lume a 
suprafeţelor”. Avem aici, din nou, confirmarea modernismului structural şi metodologic 
(teleologic) al lui Corin Braga. Cartea conţine studii asupra lui Urmuz, Constantin Stere, 
Lucian Blaga, Leonid Dimov, Nichita Stănescu, Norman Manea, Jonathan Swift, Ernesto 
Sâbato şi Carlos Castaneda. 

Studiul personalității şi, implicit, al operei lui Urmuz constituie un capitol spectaculos, 
punând în discuţie unul dintre cei mai dificili scriitori din literatura română şi nu numai. 
Premisa de lucru trece dincolo de teza studiilor clasice cu privire la acest autor. Braga refuză 
ipoteza absurdului, asociată invariabil cu opera lui Urmuz, propunând-o în schimb pe cea a 
paradoxului, ca schemă organizatoare a textului literar. Îi dau dreptate fără rezerve. Cel puţin 
un fapt esenţial din biografia literară a scriitorului indreptateste o asemenea judecată, şi anume 
celebrul cufăr cu documente ieşit la iveală după moartea scriitorului, cufăr care conţinea, 
aproape exclusiv, variante de redactare ale textelor cunoscute. Nu doar vocaţia de perfectionist 
formal a lui Urmuz ne-o arată acest corpus de materiale, ci mai ales vocaţia lui de constructor. 
Or, ideea de construcție implică indiscutabil prezenţa unei logici arhitecturale a universului 
epic, fie ea şi o logică paradoxală. În absenţa unei asemenea legi structurante, orice univers 


ficțional se destramă, ratând proba istoriei. Derutantă doar la o primă lectură, anti-lumea lui 

Urmuz vorbeşte cât se poate de clar despre o logică a lui “anti”, ba chiar despre o metafizică a 
lui “anti” (care, nota bene, nu este acelaşi lucru cu “antimetafizica”, cea din urmă implicând 
absenţa metafizicii din universul dat). Toate acestea desemnează o uriaşă nostalgie a sensului 
şi a ordinii în cosmoidul narativ urmuzian; o nostalgie care decurge din conştiinţa definitivă a 
imposibilității lor. Aşadar, paralogie, unghiuri de refracție, anamorfoze ale sintaxei realului, 
algoritmi de producere a sensului, “dializă distopică” a materiei şi a caracterelor, condensări 
caricaturale, transferuri, conversiuni, resemantizări etc. Toate sunt semnalmente, după Braga, 
ale profilului psihologic al omului Demetrescu-Buzău. “Clivajul sufletesc” al omului e 
transpus în operă ca paradă barocă a unei “conştiinţe în oglindă”, care îşi recuperează 
identitatea prin constructul fictional de sine, prin meta-fiinta de hârtie numită Urmuz. 

Studiile despre Leonid Dimov şi Norman Manea împărtăşesc o premisă comună: 
traumele biografice (familiale şi istorice), care construiesc personalitatea autorilor. În cazul lui 
Dimov, ruptura inițială dintre “nivelul fantasmaticii genuine a poetului şi nivelul imaginaţiei 
sale poetice”, cu reflexe evidente în câmpul esteticii creaţiei, problematica identităţii evreieşti 
şi a paternităţii ratate, transpuse în “ateismul şi antispiritualismul dimovian”, dependenţa de 
imago-ul matern, tradusă în practici paralizante, holbaniene, în câmpul relaţiilor erotice ale 
poetului, sunt sublimate şi soluționate prin poezie. “Practicând «exhautia» intelectiva 
barbiană, scrie Corin Braga, poetul introduce în magma haotică a inconştientului o lege 
refrigerentă, care îngheaţă şi ordonează mişcarea stihială” a psihismului individual al 
scriitorului. În ceea ce-l priveşte pe Norman Manea, identitatea evreiască şi experienţa 
timpurie a lagărului, apoi perioada traumatizantă a comunismului totalitar, în sfârşit 
descătuşarea euforica, dar “conceptuală”, după plecarea în Occident fac din romanele lui 
documente cvasifictionale. “Proza lui Norman Manea, conchide Braga, este o mostra [...] de 
realizare estetică a evaziunii (înţeleasă ca un comportament social)”, o scriitură care “nu 


reacționează la imperativele claritatii şi inteligibilitatii, fiindcă autorul preferă arhitecturii 

geometrice formele organice”. Modelul psihologic individual, precum şi opţiunile estetice şi 
structurale ale operei lui Norman Manea sunt puse în evidenţă prin analiza psihobiografică a 
caracterului documentar al romanelor sale. 

În câmpul literaturii universale, analiza asupra lui Ernesto Sâbato reprezintă un studiu 
psihocritic, în manieră Charles Mauron, descoperind mitul personal al scriitorului argentinian. 
Orbirea, cu toată seria de motive adiacente (complexul lui Oedip, subterana, pivnita, 
demiurgul rău, soarele negru, “somnul milenar”, prostituata, marea zeiță incestuoasă, 
alteritatea ca reprezentare simbolică a inconştientului etc.), transformă romanele lui Sabato 
într-o oglindă ce redă “procesul de materializare a fantasmelor şi de dedublare a autorului”. 
Capitolul dedicat lui Carlos Castaneda vizează o conciliere a contrariilor în disputa legată de 
autor, pe care Corin Braga o vede ca “o strâmtoare” contraproductivă, mărginită de 
scepticismul ştiinţific pe de-o parte şi de fanatismul religios pe de alta. Şi nu întâmplător, 
întrucât peruvianul a declanşat o vie şi furtunoasă controversă internațională, prin scrierile 
sale asupra şamanismului. Cercetătorul invocă multiple metode: “teoria receptării, 
antropologia fenomenologică, etnometodologiile şi studiile emice, psihanaliza, teoria lumilor 
ficționale şi teoria teatrală «make believe / make belief»“. Procedural, studiul diferențiază 
practic între funcția ştiinţifică etnologică şi antropologică a scrierilor lui Castaneda, şi funcția 
lor social-spirituală, generatoare a unei mişcări sectante de anvergură. Braga vede în teoriile 
lui Castaneda o formă de samanism postmodern, pe care o leagă de construcţia ficțională a 
realului, caracteristică lumii contemporane, precum şi de postulatul psihanalitic al întoarcerii 
refulatului, ca rezultat al eternului complex metafizic al umanului. “Cărţile lui Castaneda, 
afirmă comentatorul lor, sunt o hârtie de turnesol pentru falia schizoidă care îl macină pe omul 
modern. Cauza finală a acestui traumatism este probabil faptul că scientismul şi pozitivismul 
ne-au lăsat fără apărare în fata angoasei morţii. Din momentul în care a golit transcendenta şi a 


renegat lumea de apoi, modernitatea nu a mai găsit o rezolvare afectivă şi simbolică 

acceptabilă pentru spaima de neant. Or, promisiunea făcută de [...] Castaneda este aceea a unei 
transcenderi a morţii prin accederea la o stare de hiperconştiinţă, prin aprinderea «focului 
interior». Ca toate religiile, şi şamanismul postmodern [...] aduce «bunavestire» a posibilităţii 
de a evita moartea”. 

Aceasta este mai mult decât o concluzie asupra felului în care ar trebui văzut / citit 
Castaneda. E formulată aici, în egală măsură, o proiecţie imaginară a cercetătorului cu privire 
la configurația spirituală şi mentalitară a societăţii contemporane. Succesul religios al 
şamanismului postmodern exprimă o nevoie irepresibilă, se pare, de “revrăjire” a lumii. Să fie 
acesta următorul subiect al scrierilor lui Corin Braga? Un lucru este cert: se poate miza fără 
ezitare pe resursele de energie inepuizabile ale lui Corin Braga în câmpul hermeneuticii 
sistematice a constructelor imaginare. Textele lui se oferă generos atât unei lecturi ştiinţifice, 


cât şi lecturii ingenue, care urmează îndeaproape ritmul afectiv al “naraţiunii” interpretative. 


Călin Teutişan 

I. PRELIMINARII 


1. Punctul nuclear 


În eseul care deschide trilogiile lui Lucian Blaga, Despre conştiinţa filosofică, autorul 
îşi previne cititorii asupra faptului că nu poţi judeca un sistem filosofic sau artistic folosind 
criterii extrinseci acestuia. “O viziune metafizică representând un întreg trebuie judecată în 
propriile ei perspective; şi dacă e să i se aplice o critică, atunci aceasta este şi trebuie să fie în 


primul rând o critică imanentă. E foarte greşit să te apropii de o concepţie metafizică numai cu 


idei din afară de ea.” Opera blagiană nu a fost scutită de judecăţi exterioare reductive, venind 
fie de pe poziţiile unei filosofii rationaliste (I. Brucăr, C. Rădulescu-Motru), fie dinspre 
teologie (D. Stăniloae, Gh. Iftimie, N. Crainic), fie dinspre ideologie (marxismul), care au 
condamnat-o sau i-au interzis dreptul la cuvânt. Criteriul de validare propus de Lucian Blaga 
este cel al consistentei logice, filosoful roman aliniindu-se prin aceasta revoluţiei 
epistemologice provocate la începutul secolului de către David Hilbert, prin Programul de la 
Erlangen. Nu concordanța cu realitatea constituie factorul decisiv în judecarea unui sistem, ci 
coerenţa lui interioară, necontradictia, completitudinea şi independenţa axiomelor sale. Blaga 


nu s-a implicat în disputa dintre neo-realişti şi neo-nominalişti, reluată în domeniul 


l Voi cita poeziile şi piesele de teatru după ediţia Lucian Blaga, Opere, Ediţie critică şi studiu introductiv de 
George Gana, Bucureşti, Editura Minerva, vol. I, 1982, şi vol. II, 1984, respectiv vol. III, 1986, vol. IV, 1991, şi 
vol. V, 1993, iar eseurile după ediţia Lucian Blaga, Opere, Ediţie îngrijită de Dorli Blaga, Studiu introductiv de 
Al. Tănase, Bucureşti, Editura Minerva, vol. 7, 1980, vol. 8, 1983, vol. 9, 1985, vol. 10, 1987 şi vol. 11, 1988. 
Citatul se află în Despre conştiinţa filosofică, în Opere, vol. 8, p. 74. 

epistemologiei şi al meta-matematicilor prin discuţia lui Husserl asupra intelectului 
transcendental şi a valorii de realitate a mecanismelor logico-matematice. Este însă evident că 
el se raliază celor dintâi şi nu celor din urmă, acordând viziunilor metafizice o consistență 
ontologică, în calitate de creații umane care adaugă ceva nou universului. “Metafizica e 


dincolo de adevăr şi neadevăr. O metafizică există pur şi simplu, nu se cîntăreşte cu grija ce ti- 


o impune o ipoteză ştiinţifică. Metafizica există cum există un om sau o operă de artă.” Prin 
activitatea sa spirituală, omul imbogateste existenţa, concurând, în sens gnostic, creaţia 
demiurgului. Adevăratele sisteme se instituie ca nişte entităţi în sine, care subszistă prin 
organicitatea lor, chiar şi atunci când sunt contrazise de realitatea empirică. Universurile 
imaginare sau filosofice sunt nişte cosmoizi, nişte lumi paralele celei cotidiene. 

Autorul trilogiilor ne oferă prin aceasta o cheie de lectură a operei sale. Conform 
principiului de autoconsistenta, calea cea mai directă spre o viziune imaginară trebuie să 
pornească din interiorul sistemului. Cazul ideal ar fi cel în care teoria cognitivă elaborată de 
filosof ar putea constitui instrumentul hermeneutic al propriului univers, capabil să-l analizeze 
şi să-l epuizeze fără rest, viziunea metafizică devenind propria ei oglindă şi întemeiere. 
Atunci când a configurat tabelul categoriilor abisale, Blaga a pus într-adevăr premisele pentru 


o analiză morfologică a tuturor tipurilor de Weltanschauung, deci inclusiv a propriului său 


model. Spre exemplu, prin analogie cu mitologia tracă”, matricea stilistică a operei sale ar 
putea fi definită prin următoarele valenţe: orizont expansionar, amplificând misterul; afirmare 
ofensivă, dar tragică, pe care censura transcendentă o condamnă la neîmplinire; realism 
individualizant, chiar personalizant; participare creatoare la existenţă, în concurenţă cu Marele 


Anonim; apofatism; împlinire exclusiv în existenţă, care este însă deschisă spre “zariştea” 
$ i 3 $ 


2 Fenomenul originar, în Opere, vol. 7, p. 229. 
3 Caracterizată prin următoarele trăsături de stil: orizont dezmărginit: afirmare defensivă: geometrism, stilizare 


foarte abstractă: participare magic-activă la existență: antropomorfism: împlinire în post-existenta. Getica, în 
Isvoade, Eseuri, conferințe, articole, Ediţie îngrijită de Dorli Blaga şi Petre Nicolau, Prefață: George Gana, 

misterului. 

Poate fi Blaga privit prin propriii săi ochi? Se poate reconstitui Weltanschauungul său 
pornind de la teoria cunoaşterii şi a creaţiei elaborate de el? Cu alte cuvinte, este posibil ca un 
segment final puternic elaborat şi conceptualizat al sistemului său metafizic, şi anume 
doctrina stilului, să dea seama despre principiul generator al sistemului însuşi? Majoritatea 
criticilor au dat, cel mai adesea în mod implicit, un răspuns afirmativ acestei întrebări, 
utilizînd conceptele elaborate de filosof pentru a explicita imaginile create de poet şi de 
dramaturg. Spre exemplu, categoriile cognitive ale cunoaşterii paradisiace şi ale celei 
luciferice au fost folosite pentru a explica substratul tensional al artei poetice Eu nu strivesc 
corola de minuni a lumii. Or, după cum a observat Ştefan Aug. Doinaş, oricât ar părea de 
întemeiat şi eficient, un asemenea demers nu face, în cele din urmă, decât să închidă un cerc 


tautologic, sterilizant, care motivează o parte (un nivel) al operei prin altul, şi invers, fără să 


pătrundă însă spre nucleul ei profund+. Categoriile filosofice luminează şi complinesc 
simbolurile poetice sau personajele dramatice, dar nu le explică. Poezie, dramă, eseu filosofic 
nu sunt trepte succesive, ci sunt forme paralele, de egală complexitate dar în registre diferite, 
de elaborare a unui material imaginar. 

Categoriile apriorice ale stilului lui Lucian Blaga, aşa cum le-am schițat mai sus, nu sunt 
invariantii reali ai metodei sale de creaţie, sunt doar nişte constructe ulterioare, care eventual 
rationalizeaza, dar nu motivează aceşti invarianti. Poetul nu îşi creează lumea imaginară 


punând la lucru matricea abisală definită de filosof, aşa cum demiurgul lui Platon modelează 


Bucureşti, Editura Minerva, 1972, p. 86. 


4 “Dar o atare rădăcină comună a celor două demersuri — liric şi, respectiv, filozofic — nu afirmă nimic mai mult 
decât terenul comun, de ordin psihologic, al unei duble creaţii. Acest teren comun nu ne dă dreptul la interpretări 
abuzive: el nu permite nici ignorarea specificului poeziei, pe de o parte, şi al filozofiei, pe de alta: şi nici nu 
îngăduie, decât în cazuri bine verificate, să «explicăm» conţinutul unei poezii prin prezenţa directa, ca atare, a 
unei idei din corpul doctrinar. [...] A decreta teoriile blagiene, în domeniul gnoseologiei sau al morfologiei 
culturii, ca singurele răspunzătoare de poezia sa (sau... invers!) înseamnă a neglija atât rolul biografiei istorice, 
ca atare, al vieţii sufleteşti şi sociale, cât şi rolul biografiei spirituale a scriitorului”. Ştefan Aug. Doinaş, Lectura 
poeziei urmată de Tragic şi demonic, Bucureşti, Editura Cartea Românească, 1980, p. 8-9. 

materia în funcţie de un set de Idei arhetipale, fiindcă atunci creaţia sa lirică nu ar fi decât o 
exemplificare a teoriilor sale filosofice. Matricea stilistică elaborată de Blaga într-o doctrină 
nu coincide cu matricea stilistică inconştientă care modelează efectiv creaţia sa, inclusiv 
creația conceptului de matrice stilistică. Cu alte cuvinte, originea în ordine genetică a viziunii 
nu coincide cu originea în ordine logică, iar teoria stilului este, genetic vorbind, ulterioară 
cosmologiei imaginare. În ciuda aparentelor, filosoful român nu se înscrie în familia 


gânditorilor kantieni, care pornesc de la gnoseologie, ci in familia metafizicienilor, pentru 


care primordială este ontologia>. 

De aceea, demersul critic care vrea să evite un cerc hermeneutic vicios nu se poate 
fundamenta pe teoria creaţiei elaborată de Blaga, ci trebuie să găsească un punct arhimedic 
exterior întregii teorii. În termenii teoremelor de completitudine şi necontradictie expuse de 


K. Gédel, un sistem nu se poate fundamenta pe sine însuşi ca necontradictoriu şi complet, 


pentru aceasta fiind nevoie să se iasă în afara sistemului6. Or, vedem cum, în virtutea 
speranţei de autonomie şi autosuficienta, gânditorul român îşi limitează el însuşi sistemul, 
intrând din plin în paradoxul lui Gédel. Astfel, el îşi propune în mod programatic să nu 
dezvolte o psihologie a creaţiei, fiindcă aceasta ar ataca filosofia creaţiei elaborată în Trilogia 
culturii. Nietzsche, afirmă gânditorul român, se predispune eşecului şi îşi ruinează din interior 
“sistemul” atunci când, abordând filosofia culturii, se aventurează şi într-o psihologie a 
culturii: “Filosofia culturii ar trebui să renunţe la orice fel de psihologism. Sarcina ei de a 


studia formele, direcţiile inerente diferitelor creatiuni spirituale, nu trebuie confundată cu 


5 “Dincolo de orice rezerve kantiene, începeam să-mi alcătuiesc noi criterii de apreciere a creaţiilor metafizice în 
calitatea lor de creații ca atare.” Hronicul şi cântecul vârstelor, Ediţie îngrijită şi Cuvânt înainte de George 
Ivascu, Bucureşti, Editura tineretului, 1965. p. 136. 


6 Desi filosoful nu le invocă şi probabil nu le cunoaşte, teoremele lui Gédel sau principiile de indeterminare ale 
lui Heisenberg fac parte din aceeaşi paradigmă epistemologică cu fizica cuantică, cu ideea dualismului undă- 
corpuscul, paradigmă ce a dominat prima jumătate a secolului şi în care Blaga se înscrie de drept prin conceptul 
de antinomie transfigurată. 

încercările problematice, de a determina substratul psihologic al acestora”7. 

Deşi Blaga le cere cititorilor să-i judece universul creaţiei cu ajutorul unor criterii 
intrinseci acestuia, instrumentul hermeneutic pe care el îl pune la dispoziție, şi anume teoria 
matricei stilistice, se dovedeşte insuficient, incapabil de a ajunge la semnificaţiile inconştiente 
ale operei. Privit prin propria grilă, sistemul lui Blaga este mort, destructurat, descompus într- 
o serie de elemente anorganice, deşi, în el însuşi, acest sistem este viu, consistent şi organic. 
Categoriile stilistice nu au capacitatea de a surprinde logosul unei viziuni, sufletul acesteia. 
Aplicată operei lui Blaga, metoda matricială ar fi anatomică şi descriptivă, nu fiziologică şi 
genetică, deoarece categoriile abisale nu ar fi desfăşurate în funcție de un principiu generator 
intern, ci ar fi introduse asemeni claselor din sistemul taxinomic al lui Linné. Într-o meditaţie 
din volumul Din duhul eresului, Blaga însuşi pledează pentru autonomia demersului critic: 
“Semnificațiile şi valorile pe care le-am concretizat în una sau cealaltă dintre creațiile mele 
poetice depăşesc semnificaţiile şi valorile ce le-am pus în chip conştient în aceste creaţii. [...] 
Cele mai multe dintre semnificaţiile şi valorile cari îmi depăşesc conştiinţa vor fi puse în 
lumină de alţii, cari vor avea daruri de luciditate mai mare decât am avut cu. Din această 
situaţie precară, într-un fel, a creatorului de artă, rezultă cu necesitate superioară sarcina 
esenţială ce-i incumbă criticului literar şi artistic”8. 

La polul opus abordărilor circulare, care pun în oglindă voletele operei lui Blaga şi 


explică poezia prin filosofie, filosofia prin mitologie şi metaforă, teatrul prin idee şi poezie 


etc., rezumate prin formule de genul “poetul-filosof” şi “filosoful-poet”9, “teatru poetic de 


7 Fenomenul originar, p. 247. 


8 Lucian Blaga, Elanul insulei — aforisme şi însemnări —, Prefata, text stabilit şi note de George Gana, Ediţie 
îngrijită de Dorli Blaga şi George Gană, Cluj-Napoca, Editura Dacia, 1977, p. 239. “Rostul pozitiv al criticii 
literare, scrie Blaga în Critica literară şi filosofia, este în primul rând acela de a ridica în conştiinţă, adică pe un 
plan de luciditate, valorile de penumbra ale unei opere poetice.” În Isvoade, p. 57. 

9 Formule puse în circulaţie de Ion Agârbiceanu în Patria, nr. 72/15 mai 1919, unde acesta ovationeaza apariţia 
tânărului scriitor (“Lucian Blaga e un poet filozof în Poemele luminii şi un filozof poet în Pietre pentru templul 
meu”), şi reluate apoi de diverşi alti exegeti, cum ar fi Alexandru Tanase, Lucian Blaga — filosoful poet, poetul 
filosof, Bucureşti, Editura Cartea Românească, 1977. 

idei” etc., se află prin urmare demersurile care, recunoscând autonomia genurilor practicate de 


Bla a10, caută calea de acces la “nucleul vital, celula generatoare a personalităţii din care s-au 
g g p 


dezvoltat printr-o impresionantă creştere arborescentă diversele ramuri ale creației 


blagiene”!1, Programul critic ce se impune în acest sens a fost formulat de către George 
Gană, care, constatând “caracterul unitar extraordinar, de organism şi de sistem totodată” al 
viziunii blagiene şi propunându-şi “descoperirea structurii întregului, a organizării profunde, 
neaparente, a materiei operei, a «sistemului» ei de semnificații şi fixarea fiecărui element în 
locul ce-i revine în ansamblu”, denunță erorile ce au luat naştere prin “apropierea până la 
confundare a poeziei de filosofia autorului” şi cere un demers care să nu subordoneze 
“examenul operei teoriei lui despre creație”. Unitatea viziunii, susţine criticul, “e mai 
profundă decât nivelul «stilului» sau al «ideilor» şi n-o putem explica decât trecând peste fata 
vizibilă a operei, coborând la principiile ei generatoare, la elementele ireductibile”, ce “îşi află 


determinarea în fiinţa scriitorului, în individualitatea rezultată din întâlnirea unor predispozitii 
native cu anume împrejurări biografice, istorice şi cu un anume univers cultural” 12. În studiul 


de faţă îmi propun să cobor până la acel “«cotor» mai adînc care leaga”!3 între ele 


preocupările metafizice, poetice, dramatice, religioase şi ştiinţifice ale gânditorului român, 


O excepţie de la circularitatea vicioasă o reprezintă demersul lui Laurenţiu Ulici, care, sub deviza Ut philosofia 
poesis, propune o abordare mult mai subtilă, a rigorii filosofice care in-formează viziunea poetică: “Îmbrăţişat de 
filosofie până la ardere, Blaga se apleacă dintr-un alt unghi asupra poeziei, modificându-i construcţia. Imagismul 
şi nehotararea stilistică a poemelor din primele volume sunt înlocuite treptat de expresii limpezi ca un râu la 
izvoare, fără a fi însă şi elementare, dezvoltând discret idei şi cumpănind până la echilibrul clasic sentimentele”. 
Recurs, Bucureşti, Editura Cartea Românească, 1971, p. 62. 


10 Blaga însuşi pledează pentru autonomia genurilor, mărturisind într-un interviu cu Octav Sulutiu: “La începutul 
creaţiei mele literare planul poetic şi cel filosofic interferau, însă pe măsură ce am înaintat în viata ele s-au 
diferențiat încet, încet, şi tot mai mult. [...] Planurile de exprimare nu se amestecă. Cred că ar fi greşit să mi se 
spună poet filosof ca şi filosof poet”. Apud Mircea Tomuş, Cincisprezece poeți, Bucureşti, Editura pentru 
Literatură, 1968, p. 244, care cere şi el “o precisă delimitare a cadrului în care paralelismul între filosofie şi 
poezie poate fi fructuos” (p. 243). 


11 N. Tertulian, Lucian Blaga, în Eseuri, Bucureşti, Editura pentru literatură., 1968, p. 158. În acelaşi sens, Ion 
Ianosi, în O istorie a filosofiei româneşti — în relaţia ei cu literatura —, Cluj, Biblioteca Apostrof, 1996, p. 228, 
afirmă: “Varietatile unei personalităţi trebuie să emane dintr-un nucleu unitar”. 


12 George Gană, Opera literară a lui Lucian Blaga, Bucureşti, Editura Minerva, 1976, p. 6-7. 


13 Despre gândirea magică, în Opere, vol. 10, p. 284. 

până la acele “intuitii organice”14 sau “seminţe ideatice”15 din care se dezvoltă întregul său 


univers imaginar. Voi arăta, astfel, că ecuaţia nucleară a operei lui Lucian Blaga este o intuiție 


de natură magică1€, asupra căreia scriitorul a rămas fixat din copilăria timpurie. În ciuda 
evoluţiei intelectuale ulterioare, poetul a căutat să rămână permanent în contact cu acest 


complex imaginar şi să-i utilizeze puterea de iradiere în scopul creaţiei. 


2. Spirala creaţiei 


Pornind din centrul magic, scrierile lui Blaga pot fi aşezate pe o spirală ascendentă, care 
urmăreşte evoluţia şi metamorfozele acestuia. Este semnificativ în acest sens că, dintre toate 
domeniile spiritului, Blaga consideră că singur magicul nu este supus categoriilor stilistice. 
Toate celelalte activităţi creatoare, mitul, religia, poezia, metafizica, filosofia, ştiinţa, sunt 
modelate de matricea stilistică, care le conferă coerenţă şi frumuseţe, dar în acelaşi timp le 
falsifică. Magicul, în schimb, reprezintă o cale de acces directă, necenzurată, spre misterul 
lumii. Traducând această asertiune metafizică în termeni psihologici, se poate spune ca 
viziunea magică este singura care se deschide nemijlocit spre acel numinosum rămas 
scufundat în psihismul infantil al scriitorului. Indiferent de specia căreia îi aparţin, poezia, 
drama de idei sau eseul filosofic vor fi modalităţi de recuperare şi sublimare a intuitiei 


magice, supunând-o unei rationalizari, simbolice sau conceptuale, şi unei elaborări într-o 


14 Primul care a avut viziunea organicităţii sistemului blagian este Vasile Bancilă. “Blaga a beneficiat, scrie 
8 & . epee . 8 . . 

autorul studiului Lucian Blaga — energie românească, de câteva intuitii organice de la început si în jurul lor a 
gândit toată viața”. In I. Oprişan, Lucian Blaga printre contemporani, Dialoguri adnotate, Bucureşti, Editura 
Minerva, 1987, p. 73. 

15 Ştefan Aug. Doina , Lectura poeziei, p. 11. 

8 Ş P P 
16 în acelaşi sens, făcând demonstraţia că Blaga nu este un filosof care “versifică idei”, că la el “facultatea 
i . . 8 . . ha . . “4° 

intelectiva si facultatea imaginativa conlucrează îndeaproape, raţiunea, intuiţia si sensibilitatea formează un 
singur organ complex a cărui funcţionare nu poate fi parcelată”, Ştefan Aug. Doinaş ajunge la concluzia că 
rădăcina comună a filosofiei şi poeziei blagiene este “activitatea creatoare de mituri”, pusă în slujba “tentativei 

viziune despre lume. Între nucleul fantasmatic iniţial şi viziunea poetică sau metafizică finală 
diferenţa este cea dintre punctul precosmogonic şi cosmosul desfăşurat. 

Dacă teoria stilului nu surprinde originea şi mecanismele inspiraţiei, ea este utilă în 
schimb pentru inventarierea categoriilor ce modelează energia fantasmatică. Încercând să dea 
formă intuiției magice, Blaga face inevitabil apel la seturi de imagini şi simboluri la care a 
avut acces pe cale culturală. El traduce intuiţia amorfă într-un limbaj imagistic, care o 
ordonează într-o viziune despre lume. Pentru a descrie această viziune voi utiliza o altă 
categorie apriorică de sorginte blagiană, şi anume cea de model cosmologic adoptiv, 
teoretizată de Ioana Em. Petrescu. În Trilogia culturii, filosoful român introducea conceptele 


mn? ce 33 ce 


de “vîrstă adoptivă”, “eu adoptiv”, “sex adoptiv”, arătând că asemenea adoptiuni inconştiente 


exprimă mai bine realitatea profundă a unui om decât vârsta reala!7, eul empiric sau sexul 
biologic. In mod similar, Ioana Em. Petrescu susţine că “universul poetic al unei epoci sau al 


unei opere se înrădăcinează, de obicei inconştient, într-un model cosmologic adoptiv, care 


poate fi în total dezacord cu modelul instituit ştiinţific în epoca respectivă” 18. Universul 
imaginar se articulează la un nivel subliminal al psihologiei creatoare, acolo unde intuitile 
pure sunt elaborate ca material imagistic inconştient: “Considerăm că modelul cosmologic 
constituie o realitate de profunzime a viziunii, depăşind în adîncime nivelul conştiinţei 
teoretice (ştiinţifice), dar şi nivelul materialului mitic din care se constituie viziunile 
cosmologice explicite din operele literare, pentru că modelul cosmologic este expresia 


sentimentului existenţei în lume, a raporturilor imaginare pe care fiinţa le stabileşte cu 


universul”19. În schema generării imaginii29 teoretizate de Ioana Em. Petrescu, modelul 


de relevare a misterului”. Ibidem, p. 68-74. 


17 “S-ar zice că creatorii de cultură au două vîrste: una e vârsta reală, biologică, individuală, — cealaltă e o vârstă 
adoptivă, sub ale cărei auspicii ei creează ca sub înrâurirea unei atotputernice zodii.” Spațiul mioritic, în Opere, 
vol, 9, p. 339. 


18 Joana Em. Petrescu, Mihai Eminescu — poet tragic, laşi, Editura Junimea, 1994, p. 10. 
19 Thidem, p. 9. 
43 


cosmologic adoptiv şi arhetipurile mitice care îl configurează se află la cel de-al doilea nivel, 
cel al elaborării subconştiente, imediat după primul nivel, cel al intuitiei pure a formei, pe care 
am identificat-o, în cazul lui Blaga, intuitiei magice şi avatarurilor acesteia. 

Materialul intuitiv poate fi “developat”, de-a lungul vieţii unui scriitor, într-unul sau mai 
multe modele cosmologice, fiecare corespunzând atitudinii existenţiale dominante la vârsta 
respectivă. În funcţie de acest criteriu, cei patru mari creatori de cosmoizi din literatura 
noastră, Mihai Eminescu, Lucian Blaga, Ion Barbu şi Nichita Stănescu, pot fi distribuiți după 
cum urmează: Nichita Stănescu şi-a structurat întreaga operă într-un model cosmologic unic, 


valorificat prin două “lentile” simetric opuse, una intelectivă (metafizică) şi alta senzorială 


(antimetafizică)?. Mihai Eminescu şi-a început creaţia sub zodia unui model cosmologic 


platonician, optimist, pentru a adopta într-o a doua perioadă de creație un model kantian de 
coloratură pesimistă, schopenhaueriană22. Ion Barbu a evoluat şi el de la un model animist 


dionysiaco-nietzscheean la un model pitagoreico-geometric23. Cazul lui Lucian Blaga este cel 
mai complex, deoarece scriitorul a adoptat succesiv mai multe modele cosmologice, ajungând 
destul de târziu la o sinteză stabilă. El pare să se fi regăsit pe sine doar la capătul unui lung 
ocol spiritual, în care a experimentat pe rând mai multe configurații imaginare, care să 
exprime cât mai exact percepţia magică infantilă. 

Cauza distanţei dintre fondul primar şi figuratia imaginară, deci a descentrării care a 
determinat neliniştea şi căutările lui Blaga, stă în radicalitatea cu care conştiinţa socratică şi 
pozitivistă a adolescenţei a refulat Weltanschauung-ul superstitios al copilăriei. În urma 
acestei alienări, scriitorul a avut de întreprins un dificil demers de recuperare a sinelui, până 


când propriul inconştient să-i redevină transparent lui însuşi, iar creaţia conştientă să intre în 


20 Idem, Configurafii, Cluj, Editura Dacia, 1981, p. 13-45. 
21 Corin Braga, Nichita Stanescu — Universul imaginar, Sibiu, Editura Imago, 1993. 


22 Joana Em. Petrescu, Mihai Eminescu — poet tragic, p. 11-14 şi passim. 

“personanta” cu impulsurile fantasmatice. Ca să poată reveni în lumina conştiinţei, intuiţia 
magică a trebuit să se deghizeze în concepte şi mituri de natură filosofică sau aparţinând 
ştiinţelor umaniste, singurele acceptate de eul rational al tânărului Blaga. Sistemul care i-a 
declanşat anamneza a fost cel al lui Nietzsche, împreună cu toată constelația de modele 
irationaliste şi vitaliste de la sfârşitul secolului trecut şi începutul acestuia. Punând la lucru 
conceptul nietzschean al dionysiacului, Blaga a desfăşurat o poezie de cult entuziast-animist, 
redescoperind pe cont propriu figuratia mitologică a religiei lui Bacchus. Într-o a doua fază, el 
a alunecat, prin figura lui Pan, dinspre spaţiul grec spre cel carpato-danubian, înlocuind 
mitologia dionysiacă cu cea tracică, în care spera să-şi identifice rădăcinile culturale. 
Autohtonizarea imagisticii a continuat apoi cu adoptarea unui nou model cosmologic, cel 
creştin, un creştinism popular, cosmic, pentru ca, în final, Blaga să ajungă la modelul 
matricial mioritic, care exprimă mai mult conformatia inconstienta a scriitorului însuşi, decât 
a unei (ipotetice) categorii etnice — românismul. 

Peste această mişcare de întoarcere la centru, în creaţia lui Blaga se suprapune o a doua 
dinamică, de tip dialectic; este vorba de oscilatia scriitorului între suflet şi spirit, între 
pulsiunile imaginare, ce alcătuiesc materia poeziei, şi tensiunea ideatică, ce a dat naştere 
eseurilor filosofice. Această polarizare interioară este şi ea moştenită din prima copilărie, când 
micul Lucian a introiectat figurile antitetice ale părinților, mama, făptură “arhaică” şi păgână, 
“cu talent de fabulaţie”, şi tatăl, preot ortodox cu aplecări voltairiene. Sub influenţa lor 
complementară, scriitorul a dezvoltat o dublă sensibilitate creatoare, deschisă atât la percepţia 
fabuloasă cât şi la intelectualitatea socratică. Cele două atitudini nu sunt perfect simetrice, ci 
decurg una dintr-alta. “Primul mobil” al creației rămân fantasmele de coloratură magică, 
Blaga susținând, după cum reiese din amintirile Leliei Rugescu, verişoara sa de soră, că 


inspiraţia îi vine dinspre mamă şi nu de la tată: “În ce priveşte problema de unde vine talentul; 


23 Basarab Nicolescu, Jon Barbu — Cosmologia LOC SECUND, Bucuresti, E.P.L., 1968. 


de multe ori erau discuţii în familie pe tema aceasta — Lucian susţinând mereu că de la mama 


lor «cu talentul ei de fabulatie», iar mama [Leliei — Letitia Blaga, n.n.] susţinea sus şi tare ca 


numai şi numai de la tatăl lor, Isidor. Discutia a rămas mereu deschisa.”24. De la tata, in 
schimb, scriitorul a învăţat de timpuriu cum sa sublimeze energia fantasmatică în idei şi 
concepte, deschizându-se astfel spre meditaţia filosofică şi ştiinţifică. 

Ramificarea efectivă a celor două tipuri de creaţie a început însă mai târziu, după 
epuizarea stării de echilibru “panic” şi a operelor de inspiraţie mitologică tracă. În acest 
moment, Blaga simte cum energia sa creatoare, care constelase până atunci pe două modele 
cosmologice adoptive, cel dionysiac şi cel trac, se bifurcă pe două căi diferite. Sufletul 
poetului se “creştinează”, adoptând viziunea creştină şi apoi pe cea românească, în variantă 
gândiristă, iar spiritul său trece printr-un catarsis orfic, ceea ce face ca sistemul său filosofic 
să fie grefat, în structura de adâncime, pe un model cosmologic platonician. Înfruntarea dintre 
“suflet” şi “spirit” se reflectă prin urmare nu atât în distincţia pe genuri a operei lui Blaga, cât 
în conflictul inconştient dintre două modele cosmologice adoptive, cel creştin şi cel orfico- 
platonician. Fiecare din aceste atitudini o subminează pe cealaltă. Dacă scriitorul ar fi aderat 
exclusiv la o mistică de tip dionysiac-orfic-neoplatonic, atunci ar fi resimţit fiinţa umană ca 
fiind consubstantiala divinității, universul i s-ar fi oferit empatetic în profunzimea sa, iar 
sacrul ar fi putut fi atins prin extaz, misterul fiind congener, nu transcendent omului. În mod 
simetric, dacă ar fi acceptat fiintial revelaţia creştină, atunci diferenţa de esenţă dintre om şi 
Dumnezeu şi transcendenta acestuia fata de Creaţie nu i-ar mai fi apărut ca o “censură” şi 
poetul ar fi renunţat la activism în favoarea pietatii. Ideea de transcendenta a divinității, poate 
chiar neantul ei, îi fisurează prima dintre aceste atitudini metafizice; elanul cognitiv, orgoliul 
mistic, i-o ruinează pe cea de-a doua. Din tensiunea reciprocă a celor două intuitii 


cosmologice a luat naştere imaginea Marelui Anonim, divinitate în negativ, care înconjoară 


24 Lelia Rugescu, Cu Lucian Blaga, Cluj-Napoca, Editura Dacia, 1985, p. 97. 

totul, dar nu poate fi atinsă. 

Blaga repetă de fapt în miniatură situaţia de conflict prin care cultura europeană a trecut 
la începutul erei noastre: înfruntarea dintre religiile de mistere de sorginte orfico-pitagoreică 
ale imperiului roman cu noua credinţă creştină. Adevărata patrie spirituală a gânditorului 
român nu este atât metafizica germană şi irationalismul nietzschean, cât spaţiul alexandrin. Ca 
sensibilitate, el trebuie încadrat în cultura sincretică din primele secole ale primului mileniu, 
iar soluţia pe care el o dă conflictului dintre modelul platonician şi cel creştin este una de tip 
gnostic. Fără să respingă nici intuiţia prezenţei sacrului în om din cultele de mistere, dar nici 
ideea de transcendenta a divinității din creştinism, filosoful le acomodează reciproc într-un 
sistem dualist, în care omul este un mic demiurg ce îl concurează pe Dumnezeu. La fel ca în 
cazul doctorilor gnostici, sistemul său a fost combătut atât de către filosofi, cât şi de către 
părinţii bisericii, primii acuzându-l de misticism şi fabulatie mitică, cei din urmă de erezie. 
Dar, prin sinteza gnostică, Blaga a reuşit în cele din urmă să repare ruptura dintre suflet şi 
spirit şi să refacă unitatea originară a sinelui, ce ţinea de percepţia magică. Metafora, ca 
tensiune între două imagini cât mai depărtate, dogma, ca antinomie transfigurată, şi drama de 
idei, care oferă posibilitatea de a desfăşura în simultaneitate, personificate în figuri simbolice, 
pulsiunile contradictorii, sunt instrumentele prin care scriitorul român a realizat această 
integrare a viziunii25. 

Suita de modele cosmologice adoptate succesiv de către autorul Trilogiilor ar fi aşadar 
următoarea: 

— filosofie orfico-platoniciană — 
Univers magic — cult dionysiac — mitologie tracă — — sinteză gnostică 


— viziune ortodox-românească — 


25 Atracția lui Blaga pentru cifra 3 (de remarcat că, în ciuda numelui, nici una dintre Trilogii nu conţine strict 3 
eseuri) trimite nu la trinitatea creştină, ci la sinteza hegeliană a opuşilor (Hegel a fost distribuit şi el de către 

Această schemă poate servi drept bază pentru o periodizare tematică imanentă a operei 
lui Blaga, care nu coincide cu periodizarea curentă, de manual, făcută pe criterii istoriste şi 
biografice. Percepția magica tine de copilăria scriitorului, având însă ecou în opere ulterioare 
precum Hronicul şi cintecul virstelor sau Despre gândirea magică. Sub semnul freneziei 
dionysiace stau primele volume, Poemele luminii şi Pietre pentru templul meu. Mitologia 
tracă se reflectă în Paşii profetului, Zamolxe şi articole precum Revolta fondului nostru 
nelatin. Sublimarea orfică are loc în volumele de eseuri tematice de dinaintea trilogiilor, prin 
care Blaga îşi lămureşte motivele majore ale operei, precum Fenomenul originar şi 
Daimonion; de asemenea, în dramele de factură “psihanalitică”, Daria şi Fapta. Figuratia 
creştină (de paradis în destrămare) şi cea mioritic-românească se regăsesc în volumele de 
versuri de la În marea trecere pînă la Nebănuitele trepte, precum şi în piese de inspiraţie 
națională, cum sunt Avram Iancu şi Anton Pann. Sinteza gnostică a elementelor neoplatonice 
cu cele creştine transpare în marele sistem configurat de Trilogii, precum şi în piesele 
“maniheice”, de la Tulburarea apelor la Arca lui Noe. În sfirşit, scrierile autobiografice, 


Hronicul şi cântecul vârstelor şi Luntrea lui Caron, precum şi volumele postume de poezii 
alcătuiesc un set aparte, de regăsire târzie a sinelui şi anotimp interior crepuscular26. Dintre 
aceste metamorfoze ale viziunii cosmologice, studiul de fata se opreşte asupra primelor trei, 
ce reflectă evoluţia lui Lucian Blaga până la “ţărmul autobiografic”27 1919. Este vorba de 


perioada acoperită de Hronicul şi cintecul virstelor, perioadă de formare (resimţită ca atare de 


istorici ai filosofiei şi religiei tot tradiţiei gnostice). 

26 0 cronologie asemănătoare, ce tine însă cont de relația cognitivă a scriitorului cu categoria misterului a fost 
propusă de Ştefan Aug. Doinaş, care distinge patru perioade: 1919-1922, în care poetul aplică misterului o 
metodă intuitiv-mitică: 1922-1933, în care el trece printr-o criză gnoseologică, nereuşind să rezolve impactul cu 
misterul: 1933-1947, în care scriitorul acceptă şi statuează misterul ontologic: 1947-1961, în care Blaga 
cucereşte un echilibru târziu, într-o a doua “vară a sângelui”. Lectura poeziei, cap. “Eseu asupra poeziei lui 
Lucian Blaga”. 


27 Dupa formula plastica a lui Bazil Gruia, in Blaga inedit - Amintiri si documente, Cluj-Napoca, Editura Dacia, 
1974, p. 5, 11. 

scriitorul însuşi) ce precede marea creaţie şi în care poetul îşi testează abilitatea de a transpune 


în scris fantasmele şi obsesiile artistice28. 

În sfârşit, trebuie făcută distincţia între adoptarea inconștientă a unui model cosmologic 
şi elaborarea lui conştientă. Între cele două niveluri există aproape întotdeauna o 
desincronizare, cel de-al doilea fiind retardat fata de cel dintii. La nivelul prelucrării 
subconştiente, Blaga lucrează cu intuitii arhetipale, (re)activand în sine însuşi sinapsele mitice 
şi figuratia simbolică a respectivei viziuni despre lume. La nivelul prelucrării rationale, el 
utilizează adeseori concepte gata elaborate şi imagini standardizate, pe care le preia de la 
Goethe, Winckelmann, Schelling, Nietzsche, Spengler etc., deci din cultura modernă. Cu alte 
cuvinte, subconştientul creator al lui Blaga este contemporan cu gândirea magică, cu orfismul, 
cu neoplatonismul, cu creştinismul patriarhilor, cu gnoza, în timp ce conştiinţa sa este 
contemporană cu filosofia secolului al XIX-lea şi începutul secolului XX. Aşa se explică de 
ce el elaborează o cosmologie în spiritul gnozei alexandrine, deşi este format în tradiţia 
criticismului neokantian. În cazul său, accentul final cade pe tendinţa ontologică şi nu pe cea 
criticistă, lucru demonstrat spre exemplu prin faptul că, în loc să-şi subordoneze sistemul unei 
atitudini cognitive (în sensul unui apriorism agnostic sau sceptic), Blaga sfârşeşte prin a 
ipostazia cosmologic categoriile apriorice ale cunoaşterii într-o “censură transcendentă” 
impusă fiinţei umane de către Marele Anonim. 

Discuţia asupra modelelor cosmologice trebuie deci să distingă între mecanismele 
creatoare subliminale, prin care artistul configurează Weltanschauung-ul respectiv, şi 
elaborările conceptuale, prin care el îl teoretizează. Nu este suficient să reconstituim doar 
sursele moderne pe care şi le dă Blaga, ci trebuie să coborâm de fiecare dată la arhetipul antic 


ce le modelează. A face inventarul unor teme preluate de scriitorul român de la Goethe, din 


28 Remarcând similitudinea de esență dintre Hronicul lui Blaga şi autobiografia lui Goethe, George Gana 
notează că, în perioada de formaţie a scriitorului, ce tine până în 1920, biograficul domină creaţia, în timp ce, în 

romantism, din expresionism, din metafizica germană, din teosofia şi ocultismul secolelor al 
XVIII-lea şi al XIX-lea, din irationalism şi intuitionism etc. nu garantează că vom surprinde 
spiritul viu al viziunilor sale. Cu atât mai mult cu cât o serie de motive romantice, teosofice, 
simboliste, expresioniste, precum “bagheta magică a corespondenţelor”, divinitatea panteista, 
noaptea novalisiană, erosul cosmogonic, demiurgul rău, fenomenul originar, daimonul, 


inspiraţia ca nebunie sacră etc. îşi au la rândul lor originea în gândirea antică, în speculaţiile 


neopitagoreice, neoplatonice şi gnostice asupra orfismului29. 

În cazul fiecărui model cosmologic se poate măsura distanţa dintre sistemul originar (in 
măsura în care în general este posibilă o restituire în stare pură a unui Weltanschauung apus) 
şi grila culturală (cu indicele său specific de refracție) prin care îl receptează Blaga. 
Perspectiva în timp pe care o avem acum asupra începutului secolului nostru face şi mai 
vizibil acest indice de refracție, impus de Zeitgeist-ul epocii. Astfel, universul fabulos al 
copilăriei este privit de Blaga prin prisma conceptelor, oarecum vetuste azi, de magie şi 
animism, elaborate de Tylor, Frazer, Durkheim, Lévy-Bruhl etc. Cultul dionisiac este receptat 
prin intermediul categoriilor nietzscheene de apolinic şi dionysiac, care au într-adevăr o mare 
putere de sinteză teoretică, dar falsifică total realitatea istorică antică. Mitologia tracă este 
reconstituită în spiritul (de sorginte nietzscheană) demersurilor de valorificare a “originilor”, a 
elementelor de substrat, ce au obsedat Europa deceniului al treilea, în special în statele apărute 
după destrămarea Imperiului austro-ungar. Apelul la creştinism şi definirea profilului etnic al 
românismului (prin spaţiul mioritic) sunt colorate de curentul ortodox-nationalist de la 
Gândirea. Reflectiile de filosofie a stilului se încadrează în morfologia culturală a lui 


Frobenius, Spengler, Wărringer, Keyserling. Şi aşa mai departe. 


perioada de maturitate, creaţia eclipseaza biograficul. Op. cit., p. 29 sqq, 383 sqq. 


29 Vezi, spre exemplu, Brian Juden, Traditions orphiques et tendances mystiques dans le romantisme francais 
(1800-1855), Paris, Editions Klincsieck, 1971; E. Benz, Les sources mystiques de la philosophie romantique 
allemande, Paris, Vrin, 1968; G. Cattani, Orphisme et prophétie chez les poètes francais (1850-1950), Paris, 
Plon, 1965. 

Într-o sistematizare care apelează la modelul configurativ definit de Ioana Em. Petrescu, 
putem spune că participarea animică, elanul vital, torpoarea panică, sublimarea orfică, 
sensibilitatea pioasă, sentimentul dramatic-agonic ţin de primul nivel de configurare a 
imaginilor, cel al intuitiei pure (ritmul spatializat), fiind metamorfoze ale aceleiaşi sinergii; 
modelele magic, dionysiac, trac, orfic, creştin şi gnostic, prin care aceste tipuri de pulsiuni 
creatoare sunt puse în scenă, tin de nivelul al doilea, al prelucrării inconstiente; iar Goethe, 
teosofia, romantismul, expresionismul, Nietzsche şi irationalismul, gândirismul etc. aparțin 
nivelurilor V şi VI, al opţiunilor estetice şi ideologice ale creatorului, respectiv ale codului 
literar al epocii. Acestea din urmă, “surse secundare” din care Blaga îşi preia figuratia şi 
limbajul, considerate în general de critici drept principalele sale izvoare formative, nu sunt în 
fapt decât codurile literare prin care se modelează profilul de adâncime al artistului. Talentul 
stă tocmai în capacitatea de a trece dincolo de decorul de suprafaţă, alcătuit din prefabricate 
culturale, şi de a redescoperi empatic tensiunile mitice ale simbolurilor. În termenii lui Blaga 
însuşi, sursele secundare nu ar fi decât nişte “personante” în conştiinţa creatoare ale unor 
surse primare subconstiente. 

Nevoia de a reprezenta cosmologic impulsurile fantasmatice cu nucleu magic, pe de o 
parte, şi decalajul dintre imaginaţia cosmologică de factură antică şi formaţia culturală de 
factură modernă postkantiană, pe de alta, sunt prin urmare cauza metamorfozelor repetate ale 
viziunii despre lume a poetului, în încercarea de armonizare a modelului conştient cu intuitiile 
profunde. Acest decalaj este probabil şi cauza pentru care sistemul filosofic din trilogii nu îşi 
poate surprinde propriile origini, propria “matrice stilistică”, sarcina aceasta trebuind să fie 
lăsată în seama unui demers critic exterior. În studiul de faţă îmi propun să descopăr punctul 


nuclear şi metamorfozele acestuia de-a lungul biografiei esenţiale a lui Lucian Blaga, ce 

coincide cu biografia operei, cu evoluţia imaginarului său30. Mă interesează geneza abisală a 
fantasmelor creatoare, felul în care configurația psihologică a scriitorului îşi găseşte expresia 
într-o succesiune de viziuni cosmologice adoptive, până la “pragul autobiografic” 1919, deci 


până la sfârşitul perioadei de formaţie şi începutul perioadei de maturitate. 


30 Necesitatea unei critici a biografiei esenţiale, care să refacă categoriile abisale ale scriitorului însuşi fără să 
apeleze la “metoda” analitică a acestuia, o ridica deja Constantin Fântâneru într-un studiu foarte subtil, pe care 
perioada proletcultustă l-a aruncat pe nedrept în uitare. Fântâneru propune o critică configurationista pe care o 
numeşte “stihiala”: “Criticul are în vedere schema care implică viata, iar nu persoana care o trăieşte: eficienţa 
criticei configurationiste se manifestă deplin dacă i se îngăduie să neglijeze persoana, şi să aibă în vedere numai 
fiinţa, în tensiunea sa transcendentă, către un centru anonim. Astfel, critica configurationista va fi şi o critică 
stihială. Este ceea ce se potriveşte poeziei lui Lucian Blaga fiindcă nu i se cere să tie seama de persoana logică, 
ci de fiinţa individuală în tensiunea ei de integrare în cosmos, prin stihial. [...] Critica stihială are prin urmare, în 
vedere, omologarea magică sau mitică a fiinţei cu care îşi caută sensuri de viaţă, prin configuraţie. Aşa dar, vom 
întâlni metoda intelectului extatic din gândirea mitică a lui Lucian Blaga şi în poezia lui, precum şi în 
de a o valorifica”. Poesia lui Lucian Blaga şi gândirea mitică, Bucureşti, Colecţia «Convorbiri literare», 1940, p. 
147. 

II. TĂCEREA 


1. Mitul tăcerii 


Lucian Blaga îşi aşază începuturile vieţii sub semnul unei tăceri fabuloase. Hronicul şi 
cântecul vârstelor începea, într-o primă variantă, printr-o parafrazare în negativ a Cărţii 


Facerii: “La început n-a fost cuvântul. Mai veche decât amintirea noastră a fost viaţa noastră 


fără cuvânt”31, Mutenia este echivalata de scriitor cu starea de increat, în timp ce vorbitul 
coincide cu naşterea, cu ieşirea din “ţara fără de nume” şi intrarea în “lumea celorlalţi”. Prin 
refuzul de a vorbi, omul îşi prelungeşte starea de gestație, câştigând mai mult timp de a se 
pregăti pentru încercările care îl aşteaptă. O naştere dificilă, “cumpănită” îndelung de către făt, 
indică în basme un destin de excepţie, în cadrul căruia venirea în lume este o primă probă 
initiatica. Nu fără vanitate, Blaga proiectează şi el “povestea plină de penumbre” a primilor săi 
ani de viaţă pe un fundal mitic, întrebându-se dacă nu cumva “starea mea embrionară se 
prelungea dincolo de orice termen normal, pentru că avea în vedere un urcuş nu tocmai de 
toate zilele”32. Comparându-se subtextual cu fiul de împărat din Tinerețe fără bătrâneţe, pe 
care părinţii trebuie să îl ispitească la viata înfățişându-i bucuriile lumeşti, memorialistul 


narează că a avut nevoie de îndemnul mamei pentru a se naşte in limba: “Sosiţi acasă, Mama 


31 Apud George Gana, Din manuscrisele lui Blaga, comunicare prezentata la Zilele Lucian Blaga, Editia a VII- 
a, Cluj, 9-10 mai 1997. 
32 Lucian Blaga, Hronicul şi cântecul vârstelor, Ediţie îngrijită şi cuvânt înainte de George Ivaşcu, Bucuresti, 
Editura tineretului, 1965. 

mai făcu o ultimă încercare să mă ademenească în sfera sunetului. Hotărâse să mă ia cu 
binişorul, ca pe un copil mare, şi-mi vorbi. Se căznea să mă înduplece, să-mi stârnească 
mândria. «Dragul mamei, tu eşti copil mare de acu! Va trebui să vorbesti...»“ 

In acest mit autobiografic, Ion Pop identifică una din obsesiile modelatoare ale creaţiei 
blagiene, ce defineşte relaţia specifică a poetului cu lumea. Dând curs invitatiei autorului 
Hronicului de a citi întâmplarea într-un registru arhetipal, criticii au delimitat în opera lui 


Blaga două spaţii prototipale, unul în care domneşte “marea pace a necreatului” şi altul unde 


se desfăşoară “marea trecere” (Nicolae Balotă33); primul se constituie într-o “zonă a pre- 
existenţei nedeterminate, [un] spaţiu paradisiac [...] în care fiinţa trăieşte o stare de grație 
indicibilă; cel de-al doilea înseamnă intrarea omului în temporalitate şi determinare, «căderea» 
lui «in păcat», adică supunerea fata de propria sa condiţie muritoare” (Stefan Aug. Doinas34); 
“unul [este] primordial, matern, «embrionar», — cum îl caracterizează poetul însuşi — şi altul 


exterior, al lumii în care făptura este expulzată, condamnată (cum sugerează aluzia biblică) să 


trăiască” (lon Pop35). “Dialectica tăcerii şi a cuvântului”36 este analogă dialecticii neființă / 
existenţă, amândouă derivând din opozita fundamentală între spațiul protector al matricei şi 
spaţiul consumator al lumii exterioare. Întreaga operă a lui Blaga este străbătută de angoasa 
timpului care distruge şi de nostalgia întoarcerii la starea paradisiacă a increatului. Asumarea 
logosului alienant este o decizie tragică, deoarece implică ruptura copilului din contactul 


osmotic cu lumea asigurat de mutenia embrionară. In virtutea simpatiei sale nedisimulate fata 


de nefiinta37, autorul Nebănuitelor trepte concepe o lirică a tăcerii şi sugestiei, o poetică a 


33 Nicolae Balotă, “Lucian Blaga, poet orfic”, în Euphorion. Eseuri, Bucureşti, Editura pentru literatura, 1969, 
p. 298. 


34 Ştefan Aug. Doinaş, “Poetica lui Lucian Blaga: De la «osândă» la «mântuirea» cuvântului”, în Poezie şi modă 
poetică, Bucureşti, Editura Eminescu, 1972, p. 9. 


35 Ion Pop, Lucian Blaga — Universul liric, Bucureşti, Editura Cartea Românească, 1981, p. 219. 
36 Nicolae Balotă, op. cit., p. 314. 


37 “Iubesc la Lucian Blaga contactul său viu cu realități moarte”, mărturiseşte Emil Cioran în Stilul interior al lui 
Lucian Blaga, un mic articol de critică de identificare, publicat în Gândirea. In Emil Cioran, Revelatiile durerii. 

non-cuvântului revelator. “Cantaretilor bolnavi” el le opune poetul mut, care nu comunică 
prin Logos, ci prin însăşi făptura sa: “Lucian Blaga e mut ca o lebădă. / În patria sa / zăpada 
făpturii tine loc de cuvânt” (Autoportret). 

Dar tăcerea nu este doar un mit poetic, ea a fost şi o realitate biografică, un rit 
comportamental, o supapă psihologică şi o tehnică de creaţie. “Lucian Blaga”, rememorează 
vărul său Corneliu, “era un om aplecat către sine însuşi. Avea câteodată mutisme totale. [...] 


Gestul obişnuit, când gândea la ceva, era următorul: întorcea capul la dreapta, şi-l sprijinea pe 


arătător şi se uita în sus. Nu scotea un cuvânt”38. Prietenii îşi amintesc numeroase momente 


în care scriitorul se refugia în tăcere, ca într-o carapace ermetică, preferând să-i observe şi să-i 
asculte pe ceilalti39. In perioadele de criza existentiala, mutenia era o reactie de retragere prin 


care scriitorul îndeplinea doliul aşteptărilor neimplinite şi al dorințelor frustrate40. Stările de 
introversiune îi permiteau să se regăsească pe sine din “marea trecere” a vieţii cotidiene, 
Lucian Blaga cerându-le celor mai apropiate fiinţe să-i accepte această reacție de protecţie şi 
de concentrare în sine ca pe o fatalitate. Pe Cornelia o previne încă de la primele întâlniri: “Va 
trebui să te obişnuieşti cu ea [...]. Aşa sunt eu, un om cu oareşicari linişti înăuntru”, iar 
Domniței Gherghinescu îi scrie: “Ce n-aş da să pot veni la Braşov, dar mi-e teamă că iarăşi 


ieşi seara şi că prea mult te retin cu tăcerile şi prezența mea. Şi gura ta se simte datoare să 


vorbească întruna, ca să umple golurile mistice”41. Tăcerea este un răspuns spontan în faţa 
aspectelor insondabile şi neliniştitoare ale realităţii şi de aceea filosoful o ridică la rangul de 


cunoaştere apofatică a misterului, intuind în ea izvorul obscur al creaţiei: “Cea mai importantă 


Eseuri, Ediţie îngrijită de Mariana Vartic şi Aurel Sasu, Prefaté de Dan. C. Mihăilescu, Cluj, Editura Echinox, 
1990, p. 135. 


38 În I. Oprişan, Lucian Blaga printre contemporani, Dialoguri adnotate, București, Editura Minerva, 1987, p. 
125-126. 


39 Vezi spre exemplu amintirile Mariei şi lui Aurel Avramescu, în ibidem, p. 17. 


40 În 1952, din conul de umbră în care fusese aruncat de regimul stalinist, Blaga îi scrie Leliei Rugescu: “Dar 
vezi tu ce ani au fost aceştia. Ei scuză orice tăcere. Şi chipul cel mai demn de a-i purta pe umeri, e totuşi tăcere.” 
In Lelia Rugescu, Cu Lucian Blaga, Cluj-Napoca, Editura Dacia, 1985, p. 100. 

operă spirituală a mea este tăcerea pe care am pus-o şi am inchis-o în toate operele mele 
poetice şi filosofice”42, 

Autorul Hronicului recunoaşte că, dincolo de mitul tăcerii pe care îl construieşte în 
operă, “n-am putut niciodată să-mi lămuresc suficient de convingător pentru mine însumi, 
strania mea detaşare de «logos» în cei dintâi patru ani ai copilăriei”. El este conştient de faptul 
că mitizarea este o formă de rationalizare estetică târzie, care mai mult ascunde decât 
revelează cauzele adevărate ale comportamentului autist. Chiar dacă “rezumă” semnificația 
metafizică a operei, interpretarea alegorică aparține planului elaborării conştiente şi nu 
planului motivatiilor abisale ale creaţiei, la care scriitorul mărturiseşte că nu a avut acces. Or, 
ideea că prin descifrarea resorturile inconştiente ale tăcerii fabuloase este luminat nucleul 
însuşi al personalităţii creatoare a poetului “mut ca o lebădă” impune finalizarea programului 
formulat de Ion Pop, cel de reconstrucţie, în ciuda precaritatii informaţiilor, a psihobiografiei 
copilăriei timpurii a lui Lucian Blaga. 

“Urmele acelei tăceri iniţiale le caut însă zadar în amintire. Despre neobişnuita înfiinţare 
a graiului meu aveam să primesc o înşirare de ştiri numai târziu, de la Mama şi de la frații mei 
mai răsăriţi.” Mutenia face parte dintr-un complex de evenimente preverbale, pe care scriitorul 
nu le poate formula în cuvinte şi nu le poate rememora în mod direct, ci doar prin amintiri- 


ecran. Ea îi marchează însă destinul, Blaga simțind nevoia de a-şi pune biografia “sub semnul 


unei fabuloase absente a cuvântului”43. Hronicul va constitui pentru memorialistul de mai 


târziu un pergament gol ce invită la o anamneză simbolică. Sirul de asociaţii subliminale pe 


41 Gherghinescu Vania, Lucian Blaga, Corespondenţă (II), in Astra, 1, nr. 3, august 1966, p. 9. 


42 Lucian Blaga, Elanul insulei — aforisme si insemnari, Prefata, text stabilit si note de George Gana, Editie 
îngrijită de Dorli Blaga şi George Gana, Cluj-Napoca, Editura Dacia, 1977, p. 196. 

43 Octav Sulutiu a avut buna intuiţie a faptului că tăcerea exprimă şi ea un conţinut: “S-ar părea că tăcerea este o 
absenţă şi o negare. Ea s-ar defini ca aceea ce nu se exprimă. Şi totuşi tăcerea nu e nimicul, fiindcă în ea se 
cuprinde şi se ascunde totdeauna ceva. [...] Tăcerea omului e o afirmaţie; e un alt mod de a fi şi a se exprima. În 
tăcerea omului se petrece ceva şi are aceeaşi, dacă nu o mai mare valoare decât se traduce în cuvinte”. Pornind 
de aici, criticul descoperă că “în poezia d-lui Lucian Blaga tăcerea are acest covârşitor şi cuprinzător rol dramatic 
de a fi un mod de expresie”. Scriitori si cărţi, Ediţie îngrijită, tabel cronologic şi prefaţă de Nicolae Florescu, 

care Blaga le face scriindu-şi amintirile, chiar fără să le înţeleagă logica, este revelatoriu 
pentru nucleele de iradiere din psihismul său inconştient. Faptul că prima amintire din Hronic 
este mutenia prelungită are o semnificaţie crucială, deoarece, după cum afirmă Freud 
analizând memoriile lui Goethe, “trebuie să presupunem că detaliul păstrat în memorie 
reprezintă aspectul cel mai important al respectivei etape de viaţă, fie că el a deţinut o astfel de 
importanţă chiar în momentul în care s-a petrecut, fie în sensul că a dobândit-o mai târziu, sub 
influenţa trăirilor ulterioare”. Or, continuă părintele psihanalizei, “tratarea psihanalitică a unei 
biografii reuşeşte [...] să lămurească sensul celor mai vechi amintiri din copilărie. De obicei 
se dovedeşte că tocmai amintirea pe care cel analizat o redă mai întâi, prin care îşi începe 
istoria vieții, este cea mai importantă; ea constituie cheia pentru compartimentele tainice ale 
vieţii sale”44. 

Tăcerea lui Blaga este simptomul unui traumatism infantil, care îşi pune cheia pe 
portativul dezvoltării ulterioare a scriitorului. Inhibitia vorbirii, mai ales atunci când se 
prelungeşte până într-o perioadă târzie, cum este vârsta de patru ani invocată de autorul 
Hronicului, se datorează unei refulări a intereselor vitale ale copilului. O parte din energia de 
dezvoltare a acestuia nu se mai îndreaptă spre exterior, spre contactul cu ceilalţi, ci rămâne 
fixată în interior, asupra unui obiect arhaic din evoluţia mentală. În cazurile grave, inhibitia 
pulsiunilor epistemofilice afectează întreaga disponibilitate de relationare a copilului, care 
devine astfel autist. Situaţia lui “Lulu” este mai puţin severă, refularea atacând doar vorbirea, 
nu însă şi limbajele gestuale şi capacitatea de a contacta şi a înţelege realitatea: “Adevărat e, 
pe de altă parte, că mutenia mea plutea oarecum în echivoc şi nu îndeplinea chiar în toate 
privintele condiţiile unei reale mutenii, căci lumina cu care ochii mei răspundeau la întrebări 


şi îndemnuri era poate mai vie şi mai intelegatoare decât la alti copii, iar urechea mea, ispitită 


Bucureşti, Editura Minerva, 1974, p. 113, 114. 


44 Sigmund Freud, “O amintire din copilărie în «Poezie şi adevar»”, în Scrieri despre literatură şi artă, 

de cei din preajmă, se dovedea totdeauna fără scăderi. Cînd eram pus la încercare, cedam pe 
planul mişcării şi al faptei. Gestul meu contura întocmai semnificația poruncii. O dorință 
rostită de cineva îşi găsea răsunetul în actul cel mai prompt”. 

După cum diagnostichează şi medicul la care Ana Blaga îl duce îngrijorată pe Lucian, 
mutenia nu este rezultatul unei deficienţe organice, ci o afazie motorie, adică un refuz psihic, 
o formă de apărare în faţa unei tensiuni greu de suportat. Se ştie că simptomul tăcerii este un 
răspuns provizoriu la o situație traumatică, ce face posibilă stabilirea unui echilibru de 


compromis, de natură nevrotică, la adăpostul căruia copilul se poate dezvolta normal în 
celelalte privinţe. Sigmund Freud45 şi Melanie Klein au demonstrat ca refularea are drept 


cauză un puternic sentiment de anxietate, de care copilul nu ştie cum să se elibereze46. Atunci 
când, în urma unei conştientizări, el reuşeşte să-şi controleze anxietatea, refularea dispare şi 


ea, iar energia blocată până atunci in inhibitie poate investi noi centri de interes, stimulând o 


rapidă dezvoltare în continuare*’, cum se întâmplă cu Lucian după ce începe să vorbească. 
Înfrângerea “sfielilor” lingvistice este însoțită de o puternică senzaţie de vinovăţie, 

memorialistul neputându-şi explica “acel sentiment de ruşinare, ce m-a copleşit, când, 

constrâns de împrejurări şi de staruintele ce nu mă crutau, ale Mamei, am ridicat mâna peste 


ochi, ca să-mi iau în folosinţă cuvintele. Cuvintele îmi erau ştiute toate, dar în mijlocul lor 


Bucureşti, Editura Univers, 1980, p. 20, respectiv 21. 
45 Sigmund Freud, Inhibition, symptôme et angoisse, Paris, PUF, 1965. 


46 “Bebelusul, încă nedezvoltat intelectual, este expus unei avalanşe de probleme şi întrebări. Una dintre cele 
mai amarnice nemulțumiri pe care le întâlnim în inconştient este că aceste numeroase întrebări copleşitoare, care 
par să fie doar în parte conştiente, nu se pot exprima în cuvinte, rămân fără răspuns. Un alt reproş se iveşte 
imediat: copilul nu poate să vorbească şi să înţeleagă vorbirea. Astfel, primele lui întrebări sunt mai timpurii 
decât începutul vorbirii. În analiză, ambele nemulțumiri suscită o extraordinară cantitate de ură. Izolat sau 
împreună, ele sunt cauza multor inhibitii ale pulsiunii epistemofilice: de exemplu, incapacitatea de a învăţa limbi 
străine şi, mai mult, ura faţă de cei care vorbesc o altă limba. Tot ele sunt răspunzătoare de tulburări nemijlocite 
ale vorbirii etc. [s.m.] Curiozitatea care se manifestă clar mai târziu, în special în al patrulea sau al cincilea an de 
viaţă, nu este începutul, ci punctul culminant şi încheierea acestei etape de dezvoltare.” Melanie Klein, Scrieri, 
vol. I, Iubire, vinovăţie, reparaţie. Si alte lucrări: 1921-1945, Introducere de Hanna Segal, Traducere de Laura 
Pavel, Emma Tămâianu şi Florin V. Vlădescu, Binghamton — Cluj, Editura Sigmund Freud, 1994, p. 178-179. 


4T “La copii, impulsurile creatoare aflate până la un moment dat în stare latentă se trezesc şi se manifestă, atunci 


când fricile de tot felul sunt micşorate cu ajutorul psihanalizei, în activităţi ca desenatul, modelajul, construitul, 
ca şi în cadrul vorbirii.” Ibidem, p. 325. 

eram încercat de sfieli, ca şi cum m-aş fi împotrivit să iau în primire chiar păcatul originar al 
neamului omenesc”. Inhibitia vorbirii avusese aşadar drept cauză anxietatea provocată de o 
vinovăţie pe care, nereuşind să o conştientizeze în semnificaţia ei infantilă reală, Blaga o 


amplifică mitic până la dimensiunea metafizică a păcatului adamic. 


2. Complexul copilului nedorit 


Melanie Klein a identificat sursa sentimentelor uneori insuportabile de culpabilitate care 
îi încearcă pe copii în pulsiunile destructive ale acestora. Viaţa mentală a bebeluşului este 
polarizată de tensiuni puternice, care îl sperie atâta vreme cât nu ştie să le controleze. Pornirile 
de iubire şi lăcomie alternează cu impulsurile de ură şi agresivitate, primele fiind îndreptate 
asupra imaginii fantasmatice a unei mame bune, protectoare, care îndeplineşte dorinţele, cele 
din urmă asupra imaginii unei mame rele, persecutorii, care provoacă frustrarea. Atunci când 
copilul ajunge să unifice într-o singură imagine mentală mama bună şi mama rea, sentimentele 
sale fata de aceasta devin ambivalente. Agresivitatea fata de mama care frustrează trezeşte 
remuşcările față de mama care hrăneşte. Unui atac destructiv asupra imagoului matern îi 
succede nevoia de a-l restaura, de a-i aduce reparaţie. Aşa ia naştere atitudinea de 
responsabilitate, care îl va ajuta pe copil să înveţe să-şi controleze ura şi să resimtă 
compasiune fata de cei din jur48. 

Asupra cui se vor fi îndreptat sentimentele de agresivitate ale micului “Lulu”? Este 
revelatoriu faptul că, în şirul de amintiri din Hronic, după episodul de deschidere închinat 


tăcerii, memorialistul continuă prin a introduce în scenă figurile fraților: “S-a întâmplat să fiu 


48 Vezi studiile “Înţărcatul” (1936) şi “Iubire, vinovăţie şi reparaţie” (1937), în Melanie Klein, op. cit., p. 283- 
298, respectiv 299-336. 

în casa părintească al nouălea copil, şi cel din urmă”. Psihanaliza a pus foarte bine în lumină 


sentimentele primitive de gelozie pe care le încearcă fraţii între ei49. Fiecare copil vede în 
frații săi nişte concurenţi indezirabili care riscă să-l detroneze din poziţia privilegiată pe care 
îşi imaginează că o deţine în relaţia cu mama. Este posibil ca mezinul numeroasei familii 
Blaga să fi simțit că, în ipostaza de ultim venit, nu îi mai revine prea multă afecţiune din 
partea mamei, împărțită deja între atâţia copii. 

Faptul că, în Hronic, scriitorul îi face mamei sale (scrisă întotdeauna cu majusculă: 
Mama) un portret fabulos, de făptură protectoare atotputernică, nu infirmă în nici un caz 
această ipoteză, deoarece persoana reală nu coincide cu imaginea pe care şi-o face copilul 
despre ea, cele două putând fi uneori în contrast izbitor. În Hronic trebuie făcută distincţia 
între consideratiile eului matur al scriitorului şi amintirile care reflectă poziția eului său 
infantil. Primul constată lucid că “părinţii nu trăiau totdeauna în armonia ce-o visam salasluita 
între ei. Mama şi-a făcut din soţul ei un idol, pe care îl voia al ei şi numai al ei. Şi cum asta nu 
prea mergea, ea căuta orice prilej să-şi amărască idolul cu câte-un cuvânt aruncat cu 
incruntare. ÎL întâmpina cu mustrări scurte şi îndesate şi-l tinea în ele cât era ziua de lungă”. 
Amintirile eului infantil, în schimb, desenează un portret idealizat al mamei, aşa cum copilul 
şi-ar fi dorit în mod compensatoriu ca ea să fie. Lelia Rugescu însăşi observă că micuțul Lulu 
îşi îmbrăcase mama într-o “aureolă de misterioasă putere, care era capabilă să-l apere pe el de 
toate relele lumii — o aureolă ca de basm”. 

Desigur, sentimentele timpurii de concurenţă între fraţi, normale la orice copil, au fost 
rapid sublimate şi nu au lăsat urme în omul matur. Este însă interesant că, dintre toți frații, în 
primele sale asociaţii memorialistice Blaga nu se opreşte asupra numerosilor băieți, Tit-Liviu, 


Leon, Lionel, Florin, Longin, Liciniu, ci doar asupra surorilor, Letiţia şi Lelia. Invocarea 


49 Vezi, spre exemplu, Françoise Dolto, “La dynamique des pulsions et les reactions dites de jalousie a la 
naissance d'un puîne”, in Au jeu du désir. Essais cliniques, Paris, Seuil, 1981. 

Letitiei imediat după apariţia Mamei în firul narativ al Hronicului este uşor de explicat: în 
sora cea mai mare, care devenise foarte devreme o a doua mamă pentru frații săi, micuțul 
Lucian găsea un substitut al imagoului matern. Între cei doi s-a stabilit o relaţie afectivă de un 
tip special, care avea să dureze toată viaţă şi să se extindă şi asupra Leliei Rugescu, fiica 
Letitiei, memorialistul amintindu-şi că sora sa mai mare “avea o slăbiciune aproape maternă 
fata de mine, dintotdeauna”. Cea mai importantă şi mai revelatorie se dovedeşte însă relația 
fantasmatică a tânărului Blaga cu cea de-a doua dintre surorile sale, Lelia, moartă cu două luni 
înainte ca el să vină pe lume. 

“S-a nimerit să fiu cel mai mic şi să vin între cei de acelaşi sânge ai casei întâmpinat 
oarecum cu dor. Trebuia să umplu un gol. Acesta era sentimentul familiei înainte de a mă 
naşte: o nădejde fierbinte că voi putea să umplu un gol. Într-adevăr mă ivisem în lumea 
luminii după o tristă întâmplare, asupra căreia Mama şi cu Letiţia, sfâşiindu-şi fiinţa, vărsau 
lacrimi, de cîte ori inima lor se întorcea fără izbăvire spre acele timpuri.” Este vorba de 
moartea Leliei, cel de-al optulea copil al familiei Blaga, într-un accident casnic. La vârsta de 
un an şi jumătate, fetiţa cade într-un ciubăr cu apă fiartă, care îi provoacă arsuri grave. Se 
stinge din viaţă a doua zi, în chinuri, dar doctorul chemat în ajutor diagnostichează drept 
cauză a morţii nu atât arsurile, cât un pojar galopant50, în timp ce registrele stării civile din 
Lancrăm invocă o aprindere de plămâni’! (se ştie că tuberculoza a fost boala care a provocat 
cele mai numeroase decese în familia Blaga). Micul Lucian, ce avea să se nască peste exact 
două luni, venea să o înlocuiască în sufletul părinților pe sora moartă prematur. Or, condiția 
de substitut nu a fost lipsită de urmări în formarea personalității viitorului scriitor. 

Atât Lucian Blaga cât şi nepoata sa Lelia Rugescu îi fac fetiţei portretul unei “făpturi de 


vis”. “Mi se povestea de multe ori, rememorează autorul Hronicului, că Lelia a fost o făptură 


50 Lelia Rugescu, op. cit., p. 130. 
51 D, Vatamaniuc, Comentarii, in Manuscriptum, VIII, nr. 3/1977, p. 70-77. 

dulce, vioaie şi frumuşică (Mama in miniatură), o jucărie insufletita, a cărei cea mai mare 
bucurie era să facă «servicii» tuturora din casă: să aducă un pahar, un prosop, să scoată o 
gheata de sub pat, şi pe urmă încă una, să te întrebe ce poftesti, şi să surâdă”. Lelia Rugescu 
narează şi ea că Lelia “era bună, blândă, parcă întruchiparea unui înger. Era atât de frumoasă 
şi de gingaşă de-ti era teamă să o şi atingi — spunea mama [adică Letiţia]. Sărmănica de ea 
suferea de leucom la un ochi — albeata cum îi spuneau ei — ceea ce o făcea şi mai demnă de 
milă. Simteai mereu dorinţa s-o protejezi, s-o aperi de ceva rău”.52 Cum nici unul dintre cei 
doi memorialişti nu a cunoscut-o direct pe Lelia, haloul de tandrete pe care ei îl proiectează 
asupra fetiţei este o expresie indirectă, în oglindă, a traumatismului şi a fixaţiei provocate de 
moartea acesteia în sufletul părinţilor şi al fraților mai mari. Chipul fetiţei moarte este o 
fantasmă idealizată, indusă copiilor lor — memorialiştii de mai târziu — de către cele două 
mame, Ana şi Letiţia. 

Idealizarea Leliei, angelizarea ei, se datorează unei nevoi irepresibile de reparaţie pe 
care cele două femei o resimt fata de amintirea fetiţei. Ele par să fi încercat să restaureze 
inconştient, in fantasmă, făptura pe care o pierduseră în viata reală şi fata de care resimteau o 
culpabilitate mai mult sau mai putin indreptatita. Ana Blaga trăia o vinovăţie “magică”, 
blamându-se pentru faptul de a fi acceptat ca o tiganca să-i facă vrăji Leliei pentru a o vindeca 
de glaucom. Cu trei zile înaintea accidentului, bătrâna vrăjitoare le convinsese pe cele două 
femei (deşi nu avea decât decât 13 ani, Letiţia îi primise deja în responsabilitate pe fraţii mai 
mici) să o plătească pentru riturile ei “cabalistice” împotriva albetii. “Întâmplarea le-a 
impresionat mult pe cele două” femei, îşi aminteşte Lelia Rugescu, cu atât mai mult cu cât o 
făceau cu o conştiinţă încărcată: “Bunicul n-a aflat nimic de toată afacerea: că ştiau ele cum 
le-ar fi certat de rău”. Vinovatia “fantastică” a mamei stă în faptul de a-şi fi scos fetiţa din 


cercul protector al casei şi al “dreptei” credinţe şi de a o fi introdus în lumea periculoasă a 


52 Lelia Rugescu, op. cit., p. 129. 62 


practicilor păgâne, ce fac apel la forţe subterane, malefice şi periculoase; deci de a se fi lăsat 
condusă de impulsurile inconştiente, iraționale, ieşind din zona securizată a conştiinţei diurne 
garantate de Isidor Blaga. La rândul ei, Letiţia participa şi ea fantasmatic la vinovăţie, 
acuzându-se că “numai apa rece aruncată de ea peste fetiță [pentru a-i calma arsurile] n-a lăsat 
să iese pojarul în afară, şi astfel i s-a aşezat copilei pe inimă”53. 

În memoriile lor, atât Lucian Blaga cât şi Lelia Rugescu preiau perspectiva 


compensatorie a mamelor lor. Care sunt însă sentimentele reale pe care micul Lucian le va fi 


trăit fata de sora moartă?54 Prin stingerea din viata, micuța Lelia îi delega fratelui mai mic 
rolul de a o suplini în viaţa afectivă a familiei. Lucian se naşte ca un dublu al unui frate 
dispărut; condiția care i se atribuie este cea de substitut. Copilul simte la un mod obscur că nu 
este iubit prin sine însuşi, ci prin cel pe care îl reprezintă, prin altcineva. Persoana sa nu 
contează în ochii mamei decât în măsura în care lasă să transpară prin ea o altă persoană. Este 
ca şi cum băiatul nu ar fi venit pe lume ca să-şi ia în primire propriul său loc, ci pentru a 
ocupa un loc gata ocupat şi eliberat doar accidental. În fantasmă, el riscă să se vadă ca un 
uzurpator care, pentru a-şi face loc în lume, a trebuit să-l înlăture pe predecesorul său. 

Ținând cont de sentimentele de ură pe care orice copil le trăieşte spontan fata de fraţii 
săi, până când învaţă să-şi sublimeze agresivitatea, Lelia se afla în poziția cea mai adecvată 
pentru a fi fost resimţită de mai micul ei frate ca un concurent. Faptul că ea nu mai exista nu 
modifică scenariul, deoarece relația fantasmatică a copilului nu se stabileşte cu persoanele 


reale, ci cu imagourile lor interiorizate. Lucian nu o cunoaşte direct pe Lelia, ci prin 


53 Ibidem, p. 130. 


54 Nu este un paradox a vorbi de sentimente complexe încă la sugari, psihanaliza demonstrând că, în pofida 
prejudecatii curente, bebeluşul nu este un obiect pasiv, care are doar necesităţi instinctuale, ci este o persoană 
care înregistrează inconştient şi reacţionează la toate evenimentele care o privesc. Încă din primele săptămâni de 
viata, sau chiar din perioada uterină, el este afectat profund de atitudinea mamei fata de el. Chiar dacă aceste 
amintiri rămân încapsulate într-un sector preverbal al memoriei, ele joacă un rol fundamental în dezvoltarea 
psihică şi în modelarea caracterului copilului. Frangoise Dolto aminteşte un caz extraordinar, în care analiza a 
ajuns până la traumatismul provocat copilului, aflat în stare embrionară, în a treia lună de sarcină, de disputele 
dintre mamă şi bunică în privinţa unui posibil avort. Vezi Séminaire de psychanalyse d'enfants, II, Paris, Seuil, 

intermediul mamei, prin imaginea fetiţei pe care mama o proiectează asupra băiatului proaspăt 
născut. Or, imaginea fetiţei moarte acapara întreaga disponibilitate afectivă a mamei, 
excluzându-l pe micul Lucian. O vreme, părinţii nu s-au putut deschide spre ultimul venit în 


familie, energia lor emoţională rămânând investită în copilul dispărut. Din cauza acestei 


situaţii, autorul Hronicului a dezvoltat în prima copilărie un complex al copilului nedorit55. 
Fixatia părinţilor îl făcea pe micul Lucian să se simtă respins în ceea ce el reprezenta prin sine 
însuşi. El a trăit inconştient sentimentul ca nu îşi merită cu adevărat poziţia în cadrul familiei, 
ci este doar un tolerat, că locul pe care îl umple nu 1 se cuvine, ci i-a fost cedat. 

Psihologia infantilă a demonstrat că, in general, copiii nedoriți dezvoltă simptome 
autiste. Pentru a i se stimula interesul față de lumea înconjurătoare, copilul trebuie să 
primească înţelegere şi încurajare din partea mamei încă de la primele sale încercări de 
comunicare. Dacă gesturile sale tandre rămân fără răspuns, sunt primite cu indiferenţă sau 
sunt reprimate, copilul îşi formează o imagine negativă despre lume şi existenţă, astfel încât 
pierde sau îşi înhibă dorinţa de a se relationa cu exteriorul. Sentimentul că fiinţa sa nu este 
dorită îl face să se izoleze într-o “fortăreață goală”, într-un comportament autist care poate 


merge de la simptome trecătoare şi izolate, cum este tăcerea micului Lucian, până la cazuri de 


incomunicabilitate completă56. Copilul se apără de suferinţa provocată de sentimentul de a fi 


respins refuzând, la rândul său, să le ofere celor din afară gândurile, emoţiile, trăirile, 


; P E că a ; . 5 ; 
cuvintele sale. Intr-un fel, Lucian îşi “pedepseşte” mama pentru lipsa ei de tandrete i Spaima 


1985, p. 197. 


55 Vezi Corin Braga, Tăcerea iniţială şi complexul copilului nedorit, în Contrapunct, Il, nr. 34/ 23 august 1991, 
p. 4. Ipoteza a fost preluată de Ion Bălu, în Viaţa lui Lucian Blaga, Bucureşti, Editura Libra, 1995, p. 9, 166. 


56 Aşa este cazul micutei Marcia, analizat de Bruno Bettelheim în The Empty Fortress. Infantile Autism and the 
Birth of the Self, The Free Press, New York / Collier-Macmillan Limited, London, 1967, p. 154-232. Cartea 
studiază in profunzime mecanismele prin care, in lipsa răspunsurilor din afară, copilul mic se retrage într-o 
personalitate autistă. 


57 Un bun exemplu pentru gelozia față de un frate nou născut şi pentru dorinţa de răzbunare pe părinţi este 
celebrul episode, analizat de Freud, în care micul Goethe aruncă pe fereastră întreaga veselă a familiei: “Copilul 
care sparge vesela ştie bine că face ceva rău, pentru care va fi mustrat de părinţi, şi dacă acest lucru nu-l opreşte, 
înseamnă că probabil dă curs unei ranchiuni împotriva părinților, el vrea să fie neascultător.” Scrieri despre 

pe care mutenia le-o provoacă părinţilor îi oferă copilului o mică satisfacţie pentru frustrarea 
de a se fi simţit exclus din viata afectivă a familiei. Tăcerea reprezintă un mijloc de a atrage 
atenţia părinților asupra propriei sale persoane, problematice şi ireductibile, chiar de a-i 
şantaja, astfel încât aceştia să nu-l mai ignore în favoarea altcuiva. 

Lucian nu este însă pur şi simplu un copil nedorit, dimpotrivă, este un copil “întâmpinat 
oarecum cu dor”. Ceea ce doresc părinţii nu e ca pruncul să nu se nască, ci ca el să nu vină pe 
lume în propriul său nume şi, în felul acesta, să îi oblige să o uite pe Lelia, al cărei doliu psihic 
nu îl făcuseră încă. Pentru a reconstitui traumatismul infantil al viitorului poet trebuie ţinut 
cont de presiunea alienantă exercitată asupra sa de aşteptările familiei, precum şi de reacția sa 
la imaginea surorii care îi era supraimpusă. În formula lor genuină, sentimentele lui “Lulu” 
fata de sora uzurpată, şi uzurpatoare în acelaşi timp, nu puteau fi decât resentimente. 
Frustrarea provocată de faptul de a se simţi ignorat de către mamă se descarcă de obicei în 
manifestări agresive față de concurent. În cazuri normale, gelozia împotriva unui frate (şi în 
general ura împotriva tuturor factorilor frustranti, cum ar fi mama care îl intarca pe copil) este 
sublimată printr-o acţiune magică, o răzbunare in effigie (aruncarea unei păpuşi pe fereastră, 


spargerea unor vase, distrugerea unei jucării, decapitarea sau sfârtecarea unui ursulet, 


maltratarea unor animale etc.), prin care intrusul este alungat sau ucis în mod fantasmatic>8, 
Melanie Klein si D. W. Winnicot au subliniat cat de important este pentru copil ca el sa isi 
poată exprima sentimentele de ură, întrucât refularea lor constituie baza pentru o posibilă 
nevroză, în timp ce conştientizarea permite sublimarea lor. În acelaşi timp, la fel de important 
este ca obiectul distrus în fantasmă să supravieţuiască atacului sadic, deoarece pulsiunile 


destructive sunt întotdeauna însoţite de sentimente de vinovăţie. Faptul că mama, pe care 


literatură şi artă, p. 25. 


58 “Prin urmare, putem susţine că aruncarea veselei era o acţiune simbolică, sau mai bine spus, o acţiune magică 
prin care copilul (Goethe precum şi pacientul meu) îşi exprima energic dorinţa de a-l îndepărta pe intrus. [...] 
Noul născut trebuie îndepărtat pe cât posibil prin aruncarea pe fereastră, întrucât pe fereastră a venit. Astfel, 
întreaga acţiune apare identică cu acea reacţie verbală a unui copil, cunoscut mie, faţă de vestea că barza i-a adus 

copilul a atacat-o muşcând-o în accesul său de lăcomie alimentară, sau că fratele, pe care 


copilul îl alungă sau îl ucide simbolic în accesul său de gelozie, continuă să existe şi după 


agresiunea fantasmată este de natură să liniştească anxietatea provocată de culpabilitate>9. 


Dupa izbucnirea de ura, copilul are nevoie sa restaureze fiinta agresata sau obiectul distrus in 


imaginaţie, altfel echilibrul său mental este amenintat®0, 

De aceea, disparitia reala a obiectului atacat in fantasma provoaca o criza in copil. Aflat 
inca in faza unei gandiri magice, in care limita dintre imaginatie si realitate nu a fost bine 
stabilită iar dorinţele se combină cu o senzaţie de atotputernicie, el are impresia că distrugerea 


obiectului se datorează sentimentelor sale de ură, deci că el este vinovat pentru moartea 


fratelui®!. În cazul Leliei, sentimentul de culpabilitate al întregii familii, şi cu atât mai mult al 
micului Lucian, a fost accentuat de comportamentul ei “angelic”. Fetiţa a murit fără să 


condamne şi fără să acuze, fără să se plângă sau să se zbată, într-o acceptare senină şi 


un fratior. «Să-l ia înapoi», a sunat răspunsul său.” Ibidem. 


59 “Ceea ce descriu aici este in fapt formarea treptată în copil a unui anumit simţ al responsabilitatii, care are la 
bază un sentiment de vinovăţie. Elementul exterior esenţial pentru aceasta este prezenţa continuă a mamei sau a 
unei figuri materne pe întreaga perioadă de timp de care copilul are nevoie pentru a se acomoda cu pulsiunea sa 
destructivă. Pulsiunea destructivă devine tot mai mult o trăsătură constantă în experienţa relaţiilor de obiect, 
această fază de dezvoltare durând de la aproximativ şase luni până la doi ani, după care copilul realizează o 
fuziune mai bună a ideii de a distruge un obiect cu cea de a iubi acelaşi obiect. El are nevoie de mamă în tot acest 
interval datorită capacităţii ei de a supravieţui [atacurilor sale sadice].” “Este limpede prin urmare cât de 
important este ca, în toată această perioadă de timp, bebeluşul să aibă o mamă care să aibă permanent grijă de el, 
care să supravieţuiască atacurilor sale şi care să devină obiectul sentimentelor sale de tandrete şi de vinovăţie şi a 
grijii sale pentru bunăstarea ei. Faptul că ea rămâne permanent o persoană vie în viaţa bebeluşului îi permite 
acestuia să descopere acel sentiment înnăscut de vinovăţie care stă la baza dorinţei de a aduce reparaţie, de a 
recrea şi de a dărui. Iubirea crudă, atacul agresiv, sentimentul de vinovăţie, simţul responsabilităţi, tristeţea, 
dorința de reparaţie, reconstrucţie şi dăruire alcătuiesc o secvenţă naturală; această secvenţă este experienţa 
esenţială a copilăriei timpurii, ce nu se poate realiza decât dacă mama, sau cea care o înlocuieşte, este capabilă să 
treacă împreună cu copilul prin toate aceste faze, făcând posibilă integrarea diferitelor lor elemente.” D. W. 
Winnicott, The Child, the Family, and the Outside World, Penguin Books, 1964, p. 96 şi 108-109. 


60 Tată dialectica acestor sentimente în descrierea Melaniei Klein: “Copilul este totodată foarte gelos pe fraţii şi 
surorile sale, în măsura în care ei îi sunt rivali la iubirea părinţilor. Totuşi, îi şi iubeşte şi astfel se ivesc din nou, 
în acest context, puternice conflicte între impulsurile agresive şi sentimentele de iubire. Acest lucru duce la 
sentimente de vinovăţie şi apoi la dorința de a face bine: un amestec de sentimente care au o importantă 
semnificaţie nu doar pentru relaţiile noastre cu fraţii şi surorile, ci, de vreme ce relaţiile cu oamenii în general se 
modelează după acelaşi tipar, şi pentru atitudinea noastră socială şi pentru sentimentele de iubire, de vinovăţie şi 
pentru dorinţa de a face bine în viata de mai târziu.” “Op. cit., p. 302-303. 


61 Despre crearea si distrugerea magica a lumii de catre copil, vezi D. W. Winnicott: Impresia ca prin gandul 
agresiv pot distruge obiectul urât “este normală la copiii în etapele foarte timpurii ale dezvoltării lor, şi ea este 
complementară cu creaţia magică. Distrugerea primitivă sau magică a tuturor obiectelor tine de faptul că (pentru 
copil) obiectul îşi schimbă condiţia de la a fi o parte din «eu» la a fi «non-eu», de la a fi un fenomen subiectiv la a 

sfâşietoare. “Lelia credea că nu e voie să scoată un scâncet şi răspundea suferinţei cu un surâs, 
pe care l-a dus cu ea şi în moarte.” Moartea iraţională şi nemeritată, atitudinea de făptură 
nevinovată şi neapărată, au creat în jurul ei o aură de pharmakos în sens aproape christic, de 
martir care ispăşeşte pentru păcatele altora. Se ştie cât de mare este nevoia de răscumpărare şi 
compensație pe care o provoacă figura victimei inocente. Atât cele două femei, cât şi micul 
Lucian au resimţit în mod inconştient moartea Leliei ca pe o pedeapsă pentru propriile lor 
greşeli şi vinovatii pe care le resimteau fata de ea, în faptă sau în intenţie, reale sau imaginare. 
Dorind ca ultimul venit să fie un substitut al fetiţei moarte, Ana Blaga îşi compensa şi o 
altă culpabilitate, mai adâncă. Din amintirile Leliei Rugescu reiese că bunica sa Ana trăia o 


gelozie oedipiana fata de fiica mai mare, Letitia, persecutând-o din cauza atenţiei pe care i-o 


acorda tatăl, dornic de un partener de discuţii intelectuale62. Diferenţa de nivel cultural dintre 
soţii Blaga a marcat căsnicia lui Isidor şi a Anei, în ciuda numeroşilor copii, cu o anumită 
neîmplinire, el căutându-şi prilej de evaziune în mici escapade bahice sau chiar erotice, ea 
rămânând cu o frustrare existenţială latentă, manifestată fie printr-o agresivitate surdă 
(obiceiul de a “dracui” încontinuu), fie printr-o împietrire aparentă, o răceală ce luase aspectul 
unui stoicism de factură ancestrală. Complexul de inferioritate intelectuală îi provoca Anei 
spaima viscerală că nu ar putea să-l retina lîngă ea pe bărbat, că expedițiile în oraş ale acestuia 
ar ascunde aventuri galante63. Gelozia nemărturisită este cauza atitudinii persecutorii pe care 
o adoptă fata de Letitia atunci când simte că aceasta o “înlocuieşte” pe lîngă tată: “Atenţia 
arătată de Isidor, pe care [Letiţia î]-l admira şi-l stima mult, o făcea foarte fericită. De la o 
vreme însă, privirea piezişă a mamei, purtarea parcă din senin aspră i-a amărât Letitiei şi 


această bucurie. Simtea Letitia că mama ei o pismuieşte pentru aceste semne de atenţie ce-i 


fi un fenomen obiectiv”. Op. cit., p. 238. 
62 Lelia Rugescu, Cu Lucian Blaga, Cluj-Napoca, Editura Dacia, 1985, p. 126. 


63 “Ar fi îndurat ea evadările idolului, îşi aminteşte memorialistul, dacă ar fi avut cel puţin un strop de 
certitudine consolatoare că bănuielile, ce-i alimentau o formă aproape înfricoşătoare a geloziei, erau simple fapte 

acorda tatăl ei”64. 

Apariţia unei a doua fete în familie — micuța Lelia — nu era de natură să liniştească 
temerile subliminale ale Anei Blaga, care va fi văzut şi în a doua fiică o posibilă concurentă. 
Din cauza aceasta, ea a resimţit moartea fetiţei ca pe o consecință magică a agresivitatii latente 


fata de ea, sentiment pus în evidenţă şi de “reproşurile obsesionale” pe care şi le aducea pentru 


vrăjile făcute asupra copilului65. Complexul de vinovăţie este cel care a provocat nevoia 
compulsională a mamei de a menţine cu orice preţ “în viaţă” imaginea Leliei, inclusiv prin 
proiecția ei asupra ultimului născut. 

O altă formă de restaurare fantasmatica a obiectului pierdut va fi şi gestul Letitiei de a-şi 
boteza primul copil de sex feminin, Elena, cu diminutivul Lelia. Iar ambivalenta acestor relaţii 


motivează şi afecțiunea aparte pe care Lucian Blaga o va avea întreaga viata fata de aceasta 


33 ce 


nepoată de soră, Lelia (Rugescu). In “Ticlus”, “sora” mai mică pe care i-o dăruieşte a doua sa 


“mamă”, Letitia, el o regăseşte pe Lelia, sora mai mare pe care i-o dăruise “prima” sa mamă, 


Ana Blaga®®, Culpabilitatea fata de Lelia, sora care (involuntar) il impiedicase sa existe, este 


rascumparata prin tandretea fata de nepoata de sora, cea de-a doua Lelia. 


Identificarea cu sora moarta 


de nimic, ale imaginaţiei.” 
64 Lelia Rugescu, op. cit., p. 134. 


65 Freud analizează detaliat mecanismul prin care cei care supraviețuiesc unei morţi în familie devin “victimele 
unor îndoieli chinuitoare, cărora le dăm denumirea de «reproşuri obsesionale», întrebându-se dacă nu cumva ei 
au provocat moartea persoanei iubite, din imprudenta sau din neglijenţă. [...] Aceasta nu înseamnă că persoana 
îndoliată s-a făcut cu adevărat vinovată de moartea rudei sau că realmente nu s-a îngrijit de soarta ei, cum 
pretinde reprosul obsesional; cu toate acestea, există în ea ceva, o dorinţă inconștientă care nu aducea 
nemulţumirea față de moartea rudei şi care, dacă i-ar fi stat în putere s-o facă, i-ar fi pricinuit-o. Împotriva acestei 
dorinţe inconştiente reacţionează reproşul acum, după moartea fiinţei iubite.” Totem si tabu, în Sigmund Freud, 
Opere, I, Editura Ştiinţifică, Bucureşti, 1991, p. 70. 

66 Afectiunea Leliei Rugescu față de Lucian Blaga este, la rândul ei, bănuită de Dorli Blaga a avea un “substrat 
psihanalitic”. Astfel, fiica scriitorului susţine că o scenă narată de Lelia Rugescu în cartea ei (op. cit., p. 80-82) — 
aranjatul cărților in biblioteca noii locuinţe de la Cluj — este ein Wunschtraum, o dorinţă halucinată ca adevărată. 

Seria de reacţii afective trăite de autorul Hronicului ar fi aşadar următoarea: regretul şi 
ataşamentul părinților faţă de sora dispărută îi provoacă micului Lucian o gelozie fraternă; 
sentimentul magic că ura sa este cauza morţii fetiţei dă naştere vinovatiei şi anxietatii; iar 
acestea duc la refularea pornirilor destructive, inavuabile atât faţă de ceilalți, cât şi faţă de 
sine. Dar prin aceasta micul Lucian îşi inhibă în fond înseşi pulsiunile eului, îşi refulează 
dorinţele de autoafirmare ca persoană. De aici un puternic sentiment de neîncredere în sine şi 
tendinţa de autodepreciere care răzbate încă în amintirile adultului: “Câteva luni mai târziu mă 
infiintam ca să tin locul unei amintiri. Înfiinţarea mea a fost însă o dezamăgire, căci cu masca 
mea bătrânicioasă nu puteam în nici un fel să suplinesc surâsul unei făpturi de vis”. 

Simptomul cel mai evident al refulării impulsurilor agresive de afirmare de sine este 
mutenia. Micul Lucian tace pentru că, inconştient, el asimilează vorbitul unui atac împotriva 
Leliei. Orice copil care plânge, gângureşte, ţipă şi mai târziu începe să vorbească o face pentru 
a atrage atenţia asupra sa şi a intra în comunicare cu ceilalți. Micul Lucian intuieşte însă că, 
ieşind în fata, ar distruge chipul Leliei pe care părinţii vor să-l vadă în el; cu alte cuvinte, că 
şi-ar ucide sora pentru a doua oară. 

Mai mult, el tace atât pentru a se apăra de propria culpabilitate, cât şi pentru a-şi proteja 
mama. Psihanaliza cuplului format de copil şi părinte a arătat că, adeseori, durerea nevrotică a 
mamei se manifestă prin simptomul copilului. Incapabilă de a trăi până la capăt doliul după 
fetiţa pierdută, Ana Blaga şi-a construit un echilibru nevrotic, în care imaginea Leliei continua 
să existe proiectată în Lucian. În asemenea situaţii, “copilul simte confuz că nu are dreptul să-i 


comunice mamei un anumit mesaj de care ea nici nu vrea să audă. Deghizarea (simptomul) 


este expresia unui limbaj codat creat de copil pentru interlocutorul său”07. Tăcerea băiatului 


În I. Oprişan, op. cit., p. 152-154. 
67 Maud Mannoni, L'enfant, sa “maladie” et les autres, Paris, Seuil, 1967, p. 48. 

corespunde neacceptării morţii fetiţei de către mamă; ea garantează “nestiinta” (refularea) 
părintelui, în timp ce vorbirea ar forţa întoarcerea refulatului şi agravarea durerii. 
O asemenea ipoteză psihanalitică este confirmată de Blaga însuşi, atunci când, într-o 


primă redactiune a Hronicului, se întreabă: “Tăcerea mea de patru ani nu era oare spaima mea 


din cealaltă lume — în fata acestei întâmplări [moartea Leliei]?”68 În varianta finală, acest 
extraordinar insight va fi camuflat, din pudoare sau din inhibitie, într-un mit alegoric, cel al 
"poetului mut ca o lebădă”. 

“Conspirația tăcerii” din poezia blagiană a fost interpretată de Stefan Aug. Doinaş într-o 
cheie metafizică. Criticul explică sentimentul de vinovăţie care însoţeşte vorbirea prin faptul 
că, la nivel demiurgic, Cuvântul înseamnă creaţie. Însă “creaţia e un degradeu al Increatului: 
este partea lui «căzută» sub condiţia devenirii şi a morţii, pe care o implică orice individuatie. 
[...] Gestul «marelui orb», acela de a se feri să rostească vreun cuvânt, semnifică refuzul 
Creatorului — conştient de prima determinare pe care a introdus-o în existență rostirea 
Cuvântului dintâi — de a o constrânge, încă o dată, printr-un nou cuvânt”. La rândul lui, 
“vorbind, omul dovedeşte că a fost osândit şi că, în acelaşi timp, osândeşte — prin numire — tot 
ce se află în jurul său. De aici, o adevărată mistică a inactiunii, o adevărată venerație a tăcerii: 
căci cuvântul, ca şi fapta, limitează şi condamnă”69. 

Totuşi, interpretarea mitică este insuficientă, pentru că nu dă o explicaţie pentru 
sentimentul mai general anticosmic al lui Blaga, nu lămureşte de ce scriitorul resimte creaţia 
ca pe o “degradare a increatului” şi nu, spre exemplu, ca pe o amplificare, o lărgire, o 
împlinire a acestuia. Cheia cea mai directă de interpretare a “conspirației tăcerii” rămâne 
traumatismul biografic. Motivația ei profundă stă în faptul că, proiectându-se pe sine în chipul 


Demiurgului care are a opta între mutenie şi vorbire, poetul reactualizează poziţia traumatica 


68 Apud George Gană, Din manuscrisele lui Blaga. 
69 Ştefan Aug. Doinaş, Lectura poeziei, urmată de Tragic şi demonic, Bucureşti, Editura Cartea Românească, 

din prima sa copilărie. Câtă vreme tace, Lucian este Lelia. Atunci când vorbeşte, el se afirmă 
pe sine, se naşte, şi prin aceasta o omoară pe Lelia. Experienţa primitivă a poetului este aceea 
că vorbirea ucide. Fiintele numite sunt aruncate în neființă, iar numele lor sunt mormintele 
lor: “Domnita, cuvintele noastre-s morminte, nu crezi? / [...] / Sub boltile-acestea, sub 
sfintele, / e bine, tu ştii, să vorbim mai puţin / şi mai rar. Să nu ne jucăm cu mormintele” 
(Domnitele). Atunci când cuvântul apare în lume, fiinţa numită de el dispare în neant, aşa cum 
afirmarea personalităţii lui Lucian implică dizolvarea chipului Leliei proiectat în el. Vorbirea 
poetului este locuită de spectrul surorii moarte: “Dar cuvintele sunt lacrimile celor ce ar fi voit 
/ aşa de mult să plângă şi n-au putut. / Amare foarte sunt toate cuvintele, / de-aceea — lasati-ma 
/ să umblu mut printre voi, / şi să vă ies în cale cu ochii închişi” (Cărre cititori). 
Anticosmismul funciar al lui Lucian Blaga, care se va dezvolta într-o atitudine gnostică 
faţă de univers în sistemul filosofic de mai târziu, se hrăneşte atât din sentimentul copilului că 
lumea nu îl doreşte, cât şi din cel al vinovatiei de a exista. Pentru copilul nedorit, lumea este 
neprimitoare şi agresivă, ea trebuie înfruntată şi cucerită prin gesturi la fel de agresive; spre 
deosebire de increat, care conjugă nefiinta cu liniştea şi calmul, existenţa solicită şi consumă, 
este o “mare trecere”. Aceasta este cauza pentru care “starea originară a muteniei e mai mult 
decât o experienţă, e o legătură cu nenumitul, necreatul, cu nevinovăția”, precum şi de ce, 
“atunci când poetul, în Hronicul său, explică acea tăcere infantilă drept o încercare de a 
prelungi o stare fiziologică echivalentă cu o stare paradisiacă, neştiutoare de bine şi de rău, 


necunoscând suferinţa, el identifică teama de cuvânt cu teama de a intra în lumea umană, lume 
a răspunsurilor de dat şi a răspunderilor de asumat, a creaţiei, suferinţei şi morţii” 70. 


Aprehensiunile micului Lucian în privinţa reacției celor din jur la manifestarea sa în 


lume, teama că vorbirea sa nu este dorită, că ea ar fi reprobată şi ridiculizată de ceilalți, 


1980, p. 84-85. 


70 Nicolae Balota, op. cit., p. 299, respectiv 298. 

transpar în motivaţia pe care copilul o dă tăcerii: “Intrebat de ce n-a vorbit până atunci, el le-a 


răspuns: «Ca să radeti voi de mine?»“71, Situația aceasta va dura până când mama va fi 
capabilă să-şi domine anxietatea față de fetița moartă şi să facă doliul ei complet, eliberându-l 
din condiția de substitut pe băiatul născut ulterior. Micul Lucian se decide să iasă din mutenie 
doar atunci când Ana Blaga îi dă “permisiunea” s-o facă, când prin cererile ei îi indică indirect 
că proiecția de imagine a încetat şi că de acum înainte el poate să-şi asume propria identitate 
fără să-şi mai pericliteze părintele 72. 

Atunci când, în comunicarea afectivă cu ceilalți copilul nu este recunoscut ca persoană 
aparte, ci este identificat unei persoane dispărute, el este împins spre condiția celuilalt, a 
mortului. Pentru el, viaţa este însoţită de o stare depresivă, care corespunde doliului pe care îl 
trăieşte mama după ruda moartă (propriul tată sau propria mamă, soţul sau un alt copil). 


Pentru a îndeplini dorința mamei, copilul tinde să nu mai trăiască, să “moară”, ca să 


regăsească în acest fel fiinţa dispărută 73. Micul Lucian tace ca un mort. Dorinţa timpurie de 


71 Bazil Gruia, Blaga inedit — Efigii documentare, vol. I, Cluj-Napoca, Editura Dacia, 1981, p. 22. 


720 psihanalistă lacaniană de copii, cum este Maud Mannoni, ar spune că micul Lucian a fost “prins într-un 
limbaj parental care îl alienează ca subiect. Acest limbaj parental alienant este unul din aspectele unei simbolizări 
false la nivelul adultului” (op. cit., p. 122). Or, “atunci când avem de-a face cu copii prinşi în dorinţele de moarte 
ale părinţilor, trebuie întâi rezolvate aceste dorinţe. În măsura in care părinţii sunt blocaţi pe planul simbolic, 
copilul se simte obligat să rămână fixat pentru ei în rolul unui mort viu” (ibidem, p. 117). Psihanalista dă 
exemplul unei fetiţe, Laurence, născută după moartea unui frate, Laurent, a cărei nevroză se datora faptului că se 
simţea dorită ca moartă de către mama sa. Muţenia nu este decât un răspuns la fantasmele de moarte ale mamei, 
al cărei eşec în comunicarea directă cu bebeluşul îi provoacă acestuia dificultăţi de individualizare. “Schimbul 
care are loc permanent între mamă şi copil încă de la naştere este cel care îi permite bebeluşului să se structureze 
ca persoană. În această comunicare preverbală, mama îi dăruieşte permanent copilului sentimentul de a exista; 
acest «dar» se exprimă prin cuvinte, dar şi prin zgomote, sau prin gesturi, printr-un anumit ritm sau pur şi simplu 
printr-o tăcere, o tăcere ce comunică pacea interioară. Comunicarea există în măsura în care gânguritul copilului 
întâlneşte o imagine a adultului care se face oglinda acestor gângureli. Din acest joc reciproc se va naşte mai 
târziu dorinţa copilului de a vorbi. Atunci când acest schimb cu mama nu are loc, din cauza fantasmelor de 
moarte ale mamei, copilul intră în acea categorie de oameni care nu vor putea să se configureze ulterior ca fiinţe 
umane. Ceva la nivelul identificării nu poate avea loc în el. Copilul rămâne mut. Sau poate să manifeste o 
anumită formă de alienare sau de întârziere intelectuală” (ibidem, p. 206). Ori de câte ori el încearcă să se 
manifeste ca persoană completă, vie, dorinţele inconştiente ale mamei îl împing înapoi, la imaginea fratelui mort, 
astfel încât singura soluţie este suprimarea dorinţei, nemanifestarea. 


73 Iată o extraordinară analiză condusă de Francoise Dolto în cazul unei fetiţe cu puternice tendinţe regresive şi 
o inapentenţă completă pentru viata: “I-am spus atunci fetiţei: «Tocmai vorbeam [cu mama ta] despre bunica ta, 
care a murit cu mult timp înainte ca tu să intri în pântecul lui mama; atunci când tu urma să te naşti, mama ta se 
gândea mult la bunica ta, mama ei [...] Dar tu ai de trăit o viaţă întreagă înainte de a ajunge să o întâlneşti şi tu». 
Îmi spuneam că, pentru această fetiţă, viaţa era însoţită de o permanentă stare depresivă, aflată în rezonanţă cu 
doliul mamei sale şi cu grijile prezente ale acesteia, pe care fetiţa le intuia. Pentru un copil atât de apropiat încă 

regresie spre o imagine a corpului de dinaintea naşterii, indusă de identificarea cu Lelia, stă la 
baza disponibilitatii de mai târziu a poetului de a cădea în stări de catalepsie ce reproduc 
imobilitatea şi liniştea cadaverică: “Tăcerea mi-este duhul — / şi-ncremenit cum stau şi paşnic / 
ca un ascet de piatră, / îmi pare / că sunt o stalactită într-o grotă uriaşă” (Stalactita). Reificat, 
mineralizat pe dinăuntru, poetul are impresia că “stropi de linişte îmi curg prin vine, nu de 
sânge” (Gorunul). Sufletul părăseşte trupul mortificat, trăirile sunt proiectate în afară, 
simţurile se dispersează în natură, în plante, in picuri de ploaie: “Tristeti nedesluşite-mi vin, 
dar toată / durerea / ce-o simt n-o simt în mine, / în inimă, / în piept, / ci-n picurii de ploaie 
care curg” (Melancolie). 

În stările de alienare de sine şi de lume, poetul asumă identitatea unei fiinţe moarte. În 


scrisori, el construieşte scenarii pe tema dispariției sale: “In şapte ani se spune că omul se 


schimbă de tot. Dacă aş fi murit acu şapte ani, ati putea să-mi spalati acum oasele cu vin după 


obiceiul pământului” 74. În poezii, el se imaginează în ipostaza unui cadavru incinerat, a cărui 
urnă de cenuşă este purtată de iubită (Frumoase mâini), sau a unuia îngropat, care pipăie din 
când în când pulsul timpului. Scriitorul se retrage în sine ca şi cum ar intra într-un sicriu, de 
unde contemplă cu detaşare viaţa de afară (Gândurile unui mort). Micul Lucian are de 
timpuriu, la moartea unui prieten de joacă, intuiţia că starea letală se află în prelungirea 
imediată a celei vitale: “Mort trebuie să fie ca şi viu... Când eşti mort, trăieşti mai departe şi 
nu ştii că ai murit... Noi stăm acu aici, în cerc, şi vorbim, dar poate că suntem morţi, numai 


cât nu ne dăm seama”. Moartea este condiţia inițială şi condiţia finală, din care oamenii se 


nasc şi in care se întorc75. De aici concluzia că “pe om nu l-a creat nici Dumnezeu, nici 


de starea de dinaintea vieţii, a muri semnifica poate a pleca în căutarea persoanei care ocupa gândurile mamei 
sale, persoană care şi ea ştia să se ocupe de copii. Simtea deci fetița nevoia de «a nu mai trăi» pentru a-şi putea 
regăsi bunica ce incetase să trăiască?” Séminaire de psychanalyse d'enfants, II, Paris, Seuil, 1985, p. 211. 


74 Scrisoare din 1932 către Ticlus (Lelia Rugescu), in Bazil Gruia, Blaga inedit — Efigii documentare, p. 37. 


75 “Înainte de a ma naşte, am fost o vecinicie întreagă «nimic». De ce mă tem acum de aceeaşi «neexistenta» cu 
care am avut o veşnicie — timp — să mă obişnuiesc — şi-n care am fost deja?”. Pietre pentru templul meu, 
Bucureşti, Editura Cartea Românească, 1920, p. 11. 

pădurea, nici şesul, nici marea, — ci fiorul morţii. Întâiul său gând a fost cel al nefiintei.. 276 
Sentimentul timpuriu că venirea pe lume te pune în contact intim cu nefiinta va genera 
marea temă blagiană a echivalentei dintre increat şi moarte. “Tara fără de nume”, din “vremea 
când încă nu eram”, este “copilăria depărtată” (Liniste între lucruri bătrâne) în care scriitorul 
trăia sub identitatea unei făpturi dispărute. Pântecul matern îi apare ca un mormânt (“Mamă, 
tu ai fost odat mormântul meu”, Din adânc) în care sunt gestati laolaltă viii şi morţii. 
Imaginea de factură rilkeană a vieţii în sânul căreia se dezvoltă moartea, a gorunului în care 
creşte sicriul poetului, transpune intuiţia primitivă a micului Lucian că fiinţa 1-a fost luată în 
stăpânire de dublul său mort, că în venele sale curg “stropii de linişte” ai surorii dispărute. În 
momentele de mutenie cataleptică, poetul se simte locuit de altcineva: “Atâta liniste-i în jur 
de-mi pare că aud / cum se izbesc de geamuri razele de lună. // În piept / mi s-a trezit un glas 
străin / şi-un cântec cântă-n mine un dor ce nu-i al meu. // Se spune că strămoşii cari au murit 
fără de vreme, / cu sânge tânăr încă-n vine, / cu patimi mari în sânge, / cu soare viu în patimi, / 
vin, / vin să-şi trăiască mai departe / în noi / viaţa netrăită” (Linişte). Casa părintească este un 
spaţiu în care poetul trăieşte în devălmăşie cu duhurile celor morţi: “Închis în cercul aceleiaşi 
vetre / fac schimb de taine cu strămoşii, / norodul spălat de ape subt pietre” (Biografie). În 
miez de noapte, sub lumina funebră a lunii, el este vizitat de o făptură fantomatică, care îi 
provoacă fiori, “întocmai ca şi cum mâni reci / mi s-ar juca în păr cu degete de 
gheaţă” (Fiorul). Invocat în ritualuri obsesive, ce amintesc de antica nekya, spectrul surorii 
moarte emerge din când în când din ţinutul subteran, în poeme cu o atmosferă lugubră: 
“Semne verzi subt şovăiri solare / ieşi, soră, să vezi pe ogor. / Popi negri vestind sub 
pământuri soarele / cu fluiere greierii umblă / până-n pragul sicrielor / şi-acolo mor. // Pe-aici, 
afară de oraş, şi ieri am fost / să iscodim învierile în faţa porților. / Îndrăzneşte, soră, ah, soră, 


să nu suspini. / Într-o singură zi mugurii şi iarba au crescut / repede ca unghiile şi părul 


76 Genesis, eseu publicat în Gândirea, I, nr. 17/ 1 ianuarie 1921, p. 312. 
Wa p 


morților. / Făpturi care-ati fost, unde vă ţineţi? / Nu le călca, soră, luminile — dediteii vineti” 


(Echinoctiu). 


Criza identitatii 


Suprapunerea cu un frate mort provoaca o grava criza de identitate. Copilul nu este 
capabil să-şi stabilească reperele identificatorii care să-i permită să-şi delimiteze 
personalitatea. El are impresia că trăieşte prin altcineva şi că se dezvoltă sub un chip de 
împrumut. În baza experienţei de substituție care i-a modelat prima copilărie, Lucian Blaga va 
dezvolta mai târziu teoria categoriilor adoptive, şi anume eul, sexul şi vârsta adoptivă. Prin 
introducerea unor asemenea categorii în teoria sa psihologică, filosoful statuează, prin 
generalizare liberă din propria experiență, o anumită indeterminare şi mobilitate a 
personalității umane. 

Astfel, eul adoptiv este un “ideal subconştient”, un “alter ego mai profund”, care 
perfuzează din inconştient comportamentul individului. Există idealuri adoptive colective, 


cum ar fi figura indianului căpetenie de trib, pentru americani, sau figura haiducului, pentru 


popoarele balcanice, după cum există idealuri “pur personale”, cum ar fi cel al tânărului 
voievod, care transpare în poezia lui Eminescu? 7. Şi în psihanaliză se vorbeşte de un “ideal al 


eului”78, de un model căruia eul încearcă să i se conformeze, dar idealul subconstient, aşa 
cum îl defineşte Blaga, nu are un caracter teleologic, ci unul genetic. El nu este o ţintă pe care 
individul şi-o dă drept scop, ci un eu alternativ, ce precede formarea eului individual şi îl 


poate înlocui în anumite condiţii, cum ar fi creaţia. Psihologia contemporană are un termen 


77 Spaţiul mioritic, in Opere, vol. 9, p. 320-324. 
78 Vezi Jean Laplanche şi J.-B. Pontalis, Vocabularul psihanalizei, Sub direcţia lui Daniel Lagache, Bucureşti, 

mai potrivit pentru a descrie posibilitatea de glisare între mai multe personalităţi interioare, cel 
de personalitate multipla. Acestei simptomatologii 1 se subordonează spre exemplu cazurile de 
“posesie”. Posedatul (şi din opera lui Blaga nu vor lipsi asemenea personaje, cum ar fi 
ciobanul din Zamolxe sau Găman din Meşterul Manole) este un individ în care eul adoptiv a 
detronat eul individual şi a luat în stăpânire fiinţa respectivă, transformând-o într-un “zănatic”. 

În lduntrul său, Blaga trebuie că a resimţit mereu, dacă nu ameninţarea, atunci cel putin 
fascinația unor alter egouri, periculoase dacă sunt scăpate de sub control, dar creatoare daca 


sunt ţinute în echilibru şi lăsate să “personeze” în conştiinţă. In viata de zi cu zi, scriitorul are 


impresia că se împarte între diferite ipostaze, diferite personae adoptive 79: “sfântul”, 
gazetarul şi diplomatul, filosoful, propagandistul, poetul. Prieteni şi cunoscuţi, cum este 
Ştefana Velisar-Teodoreanu, soţia lui Jonel Teodoreanu, vor confirma senzația de 


metamorfoză continuă pe care o lăsa autorul Poemelor luminii, în funcție de ipostaza şi de 


“vârsta” dominantă la momentul respectiv80. Dramaturgia va fi spaţiul ideal de manifestare a 
acestor euri alternative, oferindu-le posibilitatea de a se exprima sub chipul unor personaje 
autonome. 

În primii ani de viaţă, în care mama tindea să-i impună drept ideal imaginea Leliei, 
micul Lucian a trăit o confuzie la nivelul identităţii sexuale. “Emotionanta nerăbdare cu care 


fusese aşteptat, scrie Ion Balu, izvora din ipotetica încredințare a tuturor că va fi... o fetiţă, 


Editura Humanitas, 1994, p. 180-181. 


79 într-o scrisoare din 15 XII 1927, Blaga îi scrie lui Eugen Filotti: “Viaţa începe să mi se aşeze — în câteva 
ipostaze zilnic: dimineaţa înainte de a merge la Legatie ipostaza de sfânt care hrăneşte păsările din grădina 
Kinski, la Legatie ipostaza de gazetar şi diplomat, după amiaz cea de filosof la biblioteca universitară, către seară 
ipostaza de propagandist la redactii, seara — poet, acasă sau la vre-un teatru. În felul cum aduc în acord aceste 
ipostaze (cu vre-o trei mai multe decât are Dumnezeu!) am o disciplină de teolog încercat — în duble, triple şi 
cvadruple adevăruri.” În Lucian Blaga. Corespondenta (A-F), Ediţie îngrijită şi comentarii de Mircea Cenuşă, 
Cluj-Napoca, Editura Dacia, 1989, p. 296. 


80 “De câte ori l-am văzut pe Blaga, era altfel. Nici n-am văzut un om care se putea metamorfoza... după cum 
era vremea afară, după cum era el bine dispus. [...] Avea şi alte glasuri, ţi-am spus! Alte glasuri, alte priviri... Şi 
nu era un cabotin, nu făcea teatru. Aşa era el! Şi se schimba nu ştiu cum după cum şedea. Când şedea în fotoliu şi 
era obosit, se făcea deodată aşa de mititel şi galben şi palid, şi cu mâinile acelea slabe şi delicate. Ti se părea că 
l-ai putea lua în braţe, că ai putea să-l duci dincolo, ca pe un copil. Pe urmă, când era bine dispus, deodată vedeai 
că era înalt, că era drept, că era plin de putere, plin de energie. Altfel se tinea, altfel vorbea, altfel se uita...” In I. 

menită să substituie cu înfăţişarea ei fizică senzaţia de pustietate lăsată în urmă prin făptura de 


vis a celeilalte. La naşterea lui Lucian, întreaga familie nu-şi va fi putut reprima dezamăgirea: 


un alt băiat se alătura celor şapte odrasle anterioare!”81. Frangoise Dolto observă că, în 


asemenea situaţii, proiecţiile adulţilor privind sexul copilului provoacă un “carambolaj” al 


identității umane a acestuia82. Autodeprecierea (“Înfiinţarea mea a fost însă o dezamăgire, 
căci cu masca mea bătrânicioasă nu puteam în nici un fel să suplinesc surâsul unei făpturi de 
vis”) prin care autorul Hronicului face ecou dezamăgirii familiei trădează faptul că micul 
Lucian se simţea inconştient culpabil de a se fi născut altfel decât îl doreau părinţii. Pentru a 


proteja fantasma acestora, el se menţine cât mai mult într-un stadiu asexuat şi nediferentiat. 


Categoria sexului adoptiv, teoretizată mai târziu în Geneza metaforei şi sensul culturii83, 
rationalizeaza intuiţia primitivă a confuziei cu sora moartă. 

În mituri, identificarea cu o fată este un rit inițiatic pentru eroi: Tiresias este 
preschimbat o vreme în femeie, Ahile creşte ca fetiţă la curtea unui alt rege etc. Jung vede în 
aceste mituri intuiţia obscură a faptului că eroizarea, adică realizarea sinelui, presupune 
conjunctia dintre eu şi anima, dintre personalitatea conştientă masculină şi personalitatea 
inconştientă feminină. Dacă uzurparea eului de către anima duce la efeminare şi nevroză 
homosexuală, în schimb menţinerea lor în echilibru atrage o bună comunicare între conştiinţă 


şi inconştient. In întreaga sa creaţie, Lucian Blaga se va menţine într-un contact creator cu 


Oprişan, op. cit., p. 556. 
81 Ion Bălu, op. cit., p. 8. 


82 Françoise Dolto prezintă nevroza unei fetiţe care venise pe lume la patru ani după un frate anormal, pe care 
nu-l văzuse niciodată. “Alexandra nu aflase până atunci în ce consta această anormalitate. Dar i se spusese — 
lucru pe care de asemenea nu-l ştiuse — că, atunci când se născuse, mama ei dorise să aibă un băiat. Or, cum ea 
nu fusese băiat, mama ei căzuse într-o stare de neurastenie. Alexandra îşi inchipuise deci că ea era vinovată de a 
se fi născut fetiță. [...] Aceasta deoarece mama sa regreta faptul că născuse o fetiță, după un băiat anormal. Ceea 
ce ne face să înţelegem că boala fetiţei provenea din faptul că identitatea ei de ființă umană fusese 
«carambolată», încă de la început, de cuvintele mamei în ceea ce privea sexul ei.” Séminaire de psychanalyse 
d'enfants, p. 38, respectiv 50. 


83 “Există o problemă analoagă, tot de psihologie colectivă, şi anume aceea a «genului adoptiv». Sunt anume 


epoci stăpânite de atmosfera «femininului» (rococoul), şi epoci străbătute de atmosfera «masculinului» (barocul). 
Aci e vorba despre genul sau sexul spiritualităţii unei epoci. Paradoxul e că de obicei creatorii sunt bărbaţi, dar ei 

fantasmele subliminale, pe care le va valorifica în stări de conştiinţă crepusculare, nocturn- 
romantice. Usurinta cu care scriitorul face să consteleze poetic imaginile visului şi ale reveriei 
se datorează sensibilităţii sale “feminine” dezvoltate în prima copilărie. 

Capacitatea de scădere voluntară a nivelului mental, sintagmă prin care Pierre Janet 
defineşte o stare de cădere a inhibitiilor conştiente, stare in care ar fi fost create miturile şi 
marile opere ale omenirii, se regăseşte în conceptul de personanţă, pe care Blaga îl opune 
celui freudian de cenzură. Dacă pentru întemeietorul psihanalizei inconştientul este separat de 


conştiinţă printr-un sistem de cenzuri, pentru Blaga inconştientul nu numai că rezonează şi 


colorează conştiinţa, dar îi poate impune “întruchipări de sine stătătoare”8%, prin care se 
exprimă structurile eului sau eurilor adoptive. 

Nesiguranta existenţială datorată lipsei reperului de identificare sexuală trebuie că s-a 
prelungit până după vârsta de trei ani când, în teoria psihanalitică clasică, pruncul intră în aşa- 
numita etapă falică. Este vârsta la care copilul devine capabil să perceapă diferenţa dintre 
băieți şi fetițe pe baza prezenţei sau absenței organului sexual masculin. O asemenea 
descoperire a pus probabil bazele pentru o delimitare fermă a imaginii de sine a micului 
Lucian de imaginea Leliei. Descoperirea penisului, resimţit ca element de superioritate fata de 
fetiţe, i-a permis copilului să-şi supracompenseze sentimentele de inferioritate pe care le trăise 
până atunci faţă de sora moartă. Acesta trebuie că a fost evenimentul cognitiv care a pregătit 
emergenta viitorului scriitor din starea de confuzie ce avea drept simptom tăcerea sa 
embrionară. 


O amintire oarecum stranie din Hronic confirmă ipoteza. Blaga rememorează că primii 


par a-şi însuşi, sub unghiul spiritual, în fiecare epocă un anume «gen adoptiv» colectiv.” Geneza metaforei şi 
sensul culturii, p. 346. 


84 “Pe temeiul celor constatate, atribuim inconştientului o particularitate, pe care vom numi-o «personanta» (de 
la latinescul per-sonare). E vorba aci despre o însuşire, graţie căreia inconştientul răzbate cu structurile, cu 
undele şi cu conținuturile sale, până sub bolțile conştiinţei. Efectele personantei, unele permanente, altele 
instantanee, sunt incalculabile. De o parte inconştientul colorează şi nuanţează necurmat conştiinţa, de altă parte 
inconştientul izbuteşte uneori să se constituie în întruchipări aproape de sine stătătoare, chiar în spaţiul propriu al 

săi prieteni de joacă erau în exclusivitate fetiţe. Între acestea, Rafira, o fată cu un an mai mare 
decât el, “mă luase cu jocurile şi cu toată fiinţa ei, în stăpânire, aşa de mult că nici nu bănuiam 
măcar că pasiunea mea era ceva ce nu se cuvenea”. Desigur, atracţia pentru Rafira nu este o 
dragoste precoce, cum se congratulează discret autorul, ci mai degrabă expresia unei 
identificari cu regnul feminin, în mijlocul căruia micul Lucian se simte în mod spontan ca în 
propriul său mediu. Prietenia încetează brusc în ziua în care, pentru a-l tachina pe fratele său 
mai mic, Lionel anunţă cu voce tare: "Mamă, ştii c-a murit Rafira!”. “Încercarea avu funestul 


4? 


dar de a mă dezlega de vraja Rafirii, şi prietenia se stinse fulgerată!”, observa mirat 
memorialistul. Glumetul anunţ mortuar îşi datorează surprinzătorul efect faptului că a permis 
formularea unui mesaj secund, inconştient, pe care copilul şi-l aduce în felul acesta sie însuşi 
la cunoştinţă: “Mamă, ştii c-a murit Lelia!”. Rafira fusese în fapt doar purtătorul unei imagini, 
cea a surorii dispărute. Cu ajutorul involuntar al fratelui, micul Lucian “omoară” în sfârşit, în 
efigie, chipul Leliei care îl tinuse in stăpînire. Asumând simbolic dispariţia fetitei-surori, el îşi 
recapătă identitatea de băiat, ieşind de sub “vraja” proiectiilor materne. De acum înainte, el îşi 
va descoperi “adevărații prieteni”, şi anume grupul de băieţi, adică de fiinţe din acelaşi regn cu 
el. 

Dar sechelele prelungitei incertitudini în privința identității sexuale vor rămâne vizibile 
de-a lungul întregii vieți a poetului. În relațiile cu femeile, Lucian Blaga a fost caracterizat de 
o exagerare a poziției masculine, ce avea menirea de a-i alina sentimentul de nesiguranță 
existențială. Prin clamarea unui erotism exacerbat, scriitorul se afirmă pe sine însuşi în fața 
unor situații care ameninţă să-l înghită, la fel cum în copilărie fusese nevoit să lupte pentru a 
ieşi din palasa unei atotstăpânitoare identități feminine. 

Atunci când siguranța dată de imaginea masculină a sinelui este chestionată, acum se 


întâmplă în perioada când povestea de iubire cu Cornelia intră într-un con de umbră din cauza 


conştiinţei.” Orizont şi stil, în Opere, vol. 9, p. 99. 

familiei acesteia, tânărul Blaga cade pradă unei angoase profunde, în care suferința amoroasă 


este amplificată de angoasele infantile de incapacitate de afirmare in fata femeii”. Fiecare 


cucerire erotică din viata de mai târziu85 înseamnă o învingere a feminitatii larvare din 
propriul psihic şi o sublimare a energiei astfel eliberate in plan spiritual, în creaţie. 
Infidelitatile sale “don-juaneşti”, în special în perioada din preajma şi de după al doilea război 
mondial, nu sunt doar căutări de noi “muze”; admiraţia femeilor are rolul de a-i compensa 
profunda neîncredere în sine pe care i-o provoacă insecuritatea socială, războiul, evoluţia 
politică din anii '45-"47 şi apoi persecuția din partea noului regim86. 

Mai mult, infidelitatile ar fi, în opinia Melaniei Klein, o modalitate de eliberare de sub 
dependenţa de o figură feminină care domină inconştientul bărbatului. De obicei este vorba de 


figura mamei, pe care “don Juan” ar regăsi-o în persoana fiecărei femei cucerite şi de care s-ar 


elibera prin abandonarea femeii respective87. În cazul lui Blaga, figura obsedantă este cea a 
Leliei. De fiecare dată când problemele sociale îl deprimă, el regresează până la starea de 
confuzie cu imagoul surorii dispărute, ceea ce îi trezeşte din nou angoasa infantilă a non- 
existenţei. Sub presiunea fantasmei, Cornelia ajunge să fie identificată unei fiinţe amenințate 
de neant şi care ameninţă cu neantul, iar iubirea lor să fie resimţită ca o formă sterilizantă de 
dependenţă. Aventurile extraconjugale sunt un mijloc prin care scriitorul se rupe din 
complexul de anxietati letal-feminine în care recade din cauza somatiilor contingente. 


Cornelia Blaga pare să fi intuit că escapadele erotice ale soţului ei nu sunt simple 


85 “Muzele” care l-au inspirat pe Blaga au fost Domnița Gherghinescu, Coca Rădulescu, Eugenia Mureşanu şi 
Elena Danielo. Vezi amintirile lui Dorli Blaga, precum şi documentele citate de I. Oprişan, op. cit., p. 163-166, 
respectiv 192-194. 


86 vezi spre exemplu scrisorile către Domnița Gherghinescu Vania citate de I. Oprişan, op. cit, p. 188-189192- 
193, 197, în care transpare cu limpezime relaţia dintre stările de deprimare şi reconfortul primit de scriitor din 
partea unei figuri feminine care îl recunoaşte şi îl "admiră”. 


87 “Multiplele forme si manifestări ale infidelitatii [...] au ca element comun un anumit fenomen: repetata 
despărţire de o persoană (iubită), despărţire care provine parţial din frica de dependenţă. Am descoperit că tipicul 
Don Juan din adâncurile minţii sale este hăituit de groaza morţii persoanelor iubite, şi că această frică ar izbucni 
şi s-ar exprima prin sentimente de depresie şi prin mari suferințe dacă el nu şi-ar fi dezvoltat această formă de 
apărare — infidelitatea — împotriva lor.” Melanie Klein, Jubire, vinovăţie, reparaţie, p. 313. 

infidelitati, ci o încercare de regăsire a echilibrului interior, de unde atitudinea ei intelegator- 
maternă. Blaga însuşi nu conştientizează resorturile comportamentului său şi al Corneliei, 
explicându-l naiv grandilocvent, mitizant, de la nivelul eului narcisic, ca pe o co-participare a 
soţiei sale la “demonia insondabilă a creaţiei” ce îl stăpâneşte. Dar, inconştient, el face 
conexiunea revelatorie între stările de cădere psihică şi scufundare în tăcerea infantilă, şi 
reconfortul adus de afirmările erotice, ce aveau loc cu aprobarea tacită a Corneliei: “Am stat 
întins pe pat ca un om bolnav toată ziua, şi devenii monosilab chiar în schimbul de vederi cu 
soţia mea, care mă cunoştea îndeajuns ca să înţeleagă frământarea prin care treceam [...] Nu o 
dată, de-a lungul celor douăzeci de ani de convietuire, modul cum ea înţelegea să se identifice 
cu destinul şi cu opera mea, a luat neaşteptate forme, aproape paradoxale, ceea ce putea să 


facă pe oricine să creadă că ea nu-şi prea servea propriile interese. Vreau să spun că ea tolera 


numai acele prezenţe despre care avea sentimentul că îmi stimulează creatia’88, 

Problema de identitate personala traita acut de micul Lucian isi pune amprenta asupra 
întregii personalităţi de mai târziu a scriitorului. Multe din trăsăturile şi atitudinile sale sunt în 
ultimă instanţă ecouri şi reacţii la traumatismul infantil. Analizând personalitatea lui Goethe, 
Freud a observat că acela care “a fost preferatul necontestat al mamei păstrează pentru tot 
restul vieţii acel sentiment de învingător, acea încredere în succes care nu rareori atrage după 


sine succesul. lar Goethe şi-ar fi putut începe istoria vieţii sale cu remarca: tăria mea îşi are 


rădăcinile în relaţia mea cu mama”89, 


Parafrazând, Blaga ar putea spune că relaţia sa timpurie cu mama a avut drept 


consecinţă o mare doză de nesiguranță existenţială90. Se ştie cât de important este, mai ales în 


88 Lelia Rugescu, care citează această mărturisire, nu atribuie însă atitudinea Corneliei unei înţelegeri empatetice 
de către aceasta a faptului că afirmarea masculinitatii era pentru bărbatul ei un mecanism de ieşire din stările de 
depresie, ci dorinţei de glorie prin realizările soţului, care ar fi făcut-o să-şi încalce inclusiv orgoliul feminin. Op. 
cit., p. 113. 

89 Sigmund Freud, Scrieri despre literatura si arta, p. 29. 


90 După amintirile Leliei Rugescu, “neîncrederea în sine” este “fondul psihic determinant” şi al altor frați ai lui 

cazul gemenilor, ca mama să-l recunoască pe fiecare frate în parte? |, Suprapunerea lor, ca in 
cazul lui Lucian şi al Leliei, creează in mintea copilului o confuzie care îi întârzie 
individualizarea. Viaţa ia în ochii săi un aspect amestecat şi agresiv, trezindu-i angoase de 


pierdere şi frustrare. Cele mai neaşteptate obiecte sau fiinţe, locurile întunecate sau păsările de 


curte?2, devin pretextele unor fobii necontrolate. Lucian Blaga era “plămădit din fel de fel de 
întâmplări din copilărie, de morbidităţi”, îşi aminteşte fără false retineri, cu un ochi sigur de 
medic, una din prietenele sale, Maria Avramescu. 

Lipsit de încrederea “biologică” în sine a copilului “învingător”, scriitorul are senzația 
că fiinţa îi este permanent ameninţată de boală şi moarte. El se simte “firav. Un pumn de 
tarana străvezie”, fiind bântuit de “o îndoială cât priveşte puterea mea de viaţă”. Bolile 
mărunte îi declanşează angoase stăruitoare: “Frecvente gripe şi guturaiuri mă slăbiseră într- 
atât, că mă cuprinseră o seamă de griji ipohondre, din care, întors la Sebeş în vacanță, m-am 


străduit toată vara să mă desprind, cu singurul rezultat că recădeam tot mai adânc în mreaja 


lor”93. Ipohondria îşi are originea mai puţin în antecendentele tuberculoase ereditare sau în 
episodul, rămas din fericire fără urmări, de tuberculoză din timpul şcolii la Braşov, cât în 
anxietatile infantile, care nu pot fi liniştite prin diagnostice obiective, ci doar printr-o 
reconfortare de tip matern. Lelia Rugescu îşi aminteşte cum, pentru a calma spaima 
bolnăvicioasă de tuberculoză a lui Lucian, mama ei, Letiţia, obişnuia să bea apă din acelaşi 
pahar cu fratele ei. Gestul avea puterea de a-l reconforta pe viitorul scriitor nu fiindcă ar fi 


demonstrat absenţa bacilului, ci pentru că, prin el, Letiţia, această a doua mamă, îşi exprima 


Lucian. Letiţia, sora cea mai mare, suferea de aceeaşi nesiguranță existenţială cronică, fiind prada uşoară a unor 
“idei fixe”, a unor fobii ipohondrice (spre exemplu, “frica bolnăvicioasă de turbare”). Op. cit., p. 141. 
91 Vezi, spre exemplu, D. W. Winicott, op. cit., p. 139-141. 
Pp p p p 
92 “Întunericul, îşi aminteşte Dorin Pavel, văr mai mic al filosofului, îl impresiona in mod deosebit, asa că 
trecerea prin şura întunecată o făcea strângându-mă de mână. In spatele şurii se afla curtea păsărilor unde 
stăpâneau nişte gâscani şi curcani foarte agresivi, iar eu trebuia să-i gonesc cu batul din fata lui, ca să poată trece 
spre grădina cu fructe.” In Bazil Gruia, Blaga inedit — efigii documentare, vol. 1, Cluj-Napoca, Editura Dacia, 
1981, p. 20. 
93 Despre ipohondriile lui Bla a, vezi şi I. Oprişan, op. cit., p. 26, respectiv 19. 
pre 1p 8 § pris p P P 

încrederea necondiționată în sănătatea fratelui-copil?4. 

Lipsa viscerală de încredere în sine este cauza melancoliei existențiale a scriitorului. 
George Gană observă pătrunzător că “melancolia lui s-a confundat la început cu o senzaţie de 
deficit vital, de fragilitate a fiinţei proprii sau că, în orice caz, a fost întreţinută de ea”. “Însă 
melancolia lui Blaga”, notează în continuare criticul, "este a cuiva care priveşte lumea cu 
sentimentul misterului ei şi din perspectiva unei sensibilitati metafizice, ceea ce are urmări 
hotărâtoare în dimensionarea acestei stări-fundal şi a reacţiilor pe care ea le provoacă. 
Melancolia devine astfel sentiment tragic al ruperii de lume şi deci al neparticipării la 


existenţă”, afirmaţie pe care criticul o exemplifică printr-o frază din Trilogia valorilor: 


“Melancolia e disperarea fiinţei care nu-şi mai simte înrădăcinarea organică în lume”95. 


Un avatar poetic al melancoliei va fi dorul blagian, în care Marin Mincu vede “o 


aventură existențială şi enoseologică”9%6. Nicolae Manolescu a intuit atitudinea paradoxală a 
lui Blaga, care îşi ascunde spaima de a trăi în nostalgia după starea de increat: “Acestui destin 
poetul i se supune ca unei fatalitati; el e silit la tăcere [...] care e tot una cu o respingere a ceea 
ce s-a născut, a ceea ce există. Dar [...] în refuzul poetului, trăieşte şi se dă pe fata o renunțare 
dureroasă, suferinţa de a fi nu exclude, ci implică bucuria de a fi, în nostalgia după «vremea 
când încă nu eram», se amestecă nostalgia după fericirile pământeşti. Se întâmplă acest lucru 
la prima vedere de neînțeles, poetul care refuză viata în numele nevietii se plânge de a nu fi 
vrednic de viata; poetul care refuză ceea ce este ca pe o alterare a purității nefiintei, e fascinat 
de ceea ce nu s-a născut, nu ca de o absenţă, dar tot ca de o prezenţă. E ca şi cum, regretând în 


naştere pierderea paradisului, poetul ar avea sentimentul că a pierdut nu nimicul, nu 


94 Lelia Rugescu, op. cit., p. 35. Este cunoscut faptul că bebeluşii abandonaţi, crescuţi în spital, suferă de o boală 
numită hospitalism, ce se datorează unei neîncrederi organice în sine şi se manifestă printr-o slăbiciune generală 
şi o predispozitie la boli. 
95 George Gană, Opera literară a lui Lucian Blaga, p. 20, 22. 
96 Marin Mincu analizează tema dorului în relaţie de cauză-efect cu ideea de predestinare întru artă. Critice IT, 
Bucureşti, Editura Cartea Românească, 1971, p. 15-21. 

83 


inexistentul, ci viaţa însăşi”97. 

Încrederea în lume şi oameni este condiţionată de o comunicare fericită cu mama?8, 
Insuficienta autopretuire in relatia cu mama, in schimb, il face pe copil sa se simta fragil si 
neapărat. El este mereu temator că oamenii din jur l-ar privi critic şi l-ar respinge şi, pentru a 
se proteja, îşi construieşte o “carapace”, o atitudine rece şi distantă, în spatele căreia se 
ascunde nevoia de tandrete şi comunicare. Maria Avramescu intuieşte în Lucian Blaga un 
“ciudat amestec de gingăşie, cu închistare şi cu apărare în el însuşi”: “În fond el era un timid şi 
un delicat şi un sfios, dublat de un conştient al valorii lui şi a posibilităţilor lui de talent şi 
intelectuale. $i tot amestecul acesta dădea un personaj foarte straniu. Era foarte testos. Avea o 


anume rigiditate. Dar era o rigiditate care se forţa să stea. Aşa era de subțire, atât era lung, ca 


aveai impresia că se frânge”99. Atitudinea reţinută faţă de necunoscuţi, masca distantă şi 


hieratică în situaţiile publice, aveau menirea de a contracara eventuala răceală a celor din jur, 


care i-ar fi confirmat scriitorului suspiciunile fata de sine însuşi 100. 


Afirmarea de sine 


97 Nicolae Manolescu, Metamorfozele poeziei, Bucureşti, Editura pentru Literatură, 1968, p. 70-71. 


98 “Dacă copilul reuşeşte să-şi stabilească înăuntrul său o mamă binevoitoare şi protectoare, această mamă 
internalizată va dovedi că are o foarte benefică influenţă de-a lungul întregii vieţi a acestuia. [...] Nu vreau să 
spun că părinţii buni «internalizati» vor fi simtiti în mod conştient astfel (chiar şi la copilul mic sentimentul de a-i 
poseda înăuntru este profund inconştient), ei nu sunt simtiti in mod conştient ca fiind acolo ci, mai degrabă, ca 
fiind, înăuntrul personalităţii, ceva caracterizat prin bunăvoință şi înţelepciune; acest fapt duce la siguranţă şi 
încredere în sine însuşi şi ajută la combaterea şi depăşirea sentimentelor de frică de a nu avea figuri rele înăuntru 
şi de a nu fi guvernat de propria ură incontrolabilă; şi, în plus, duce la încredere în oamenii din lumea din afară, 
din afara cercului familiei.” Melanie Klein, op. cit., p. 287. 


99 în. Oprişan, op. cit., p. 22, respectiv 20. 


100 Tată cum explică Melanie Klein un asemenea comportament: “De pildă, unii oameni suferă spontan că nu 
sunt apreciaţi chiar de către persoane de care nu se sinchisesc prea mult; motivul este acela că în inconştient ei se 
simt nevrednici de a fi luaţi în seamă, iar o atitudine rece faţă de ei le confirmă suspiciunea despre această 
nevrednicie. [...] Motivul pentru care unii oameni au o atât de puternică nevoie de laude şi de aprobarea generală 
stă în nevoia lor de a li se dovedi că sunt demni de a fi iubiţi”. Op. cit., p. 301. 

Pentru a(-şi) demonstra că este demn de a fi iubit, că îşi merită locul în lume şi nu este 
un simplu uzurpator al altcuiva, micul Lucian va adopta o atitudine curajoasă, ce i-a modelat 
destinul şi a fost în fond mobilul existenţei sale creatoare. În fata indiferentei sau a respingerii, 
el nu renunţă necondiţionat şi nu se retrage imediat în carapace, ci încearcă să se autoafirme în 
ciuda obstacolelor. De-a lungul biografiei sale pot fi depistate mai multe asemenea momente 
în care viitorul scriitor răspunde adversitatii, după o stare de depresie iniţială, printr-o luptă 
tenace, ce reiterează gestul initial al copilului care, în loc să se izoleze în autism, găseşte 
puterea de a-şi “forţa” părinţi şi lumea să-i recunoască individualitatea. Destinul lui Blaga sta 
sub semnul voinţei “existentialiste”’ de a crea semnificaţia ce lipseşte vieţii: "După ce 


descoperim că viaţa n-are nici un înţeles, nu ne rămâne altceva de făcut decât... să-i dăm un 


inteles!”101 
O astfel de confruntare are loc la intrarea la şcoala germană din Sebeş, unde micul 


Lucian, aşezat de fratele său mai mare, Longin, in banca din fata, a premiantilor, şi trimis de 


profesor în ultima bancă, începe să înveţe cu tenacitate pentru a reocupa banca întâia 02. 
Obstacolul principal îl constituie noua limbă, germana, pe care românii trebuiau să o deprindă 
rapid în primele clase. “Nu era uşor. Dar pentru început ni se acorda un avantaj: noi, românii, 
nu eram obligaţi să vorbim. Am pus totuşi gând să iau concurenţa cu toată clasa. Îmi 
potriveam urechea la sunetul nou, făcând ore de-a rândul deprinderi de citit, cu glas tare, 
acasă.” Tăcând şi ascultând limba celorlalți, vorbită în jurul său, Lucian reiterează scenariul 
inițial, al copilului care învaţă “din afară” limba familiei, în care ezită şi totuşi aspiră să se 


integreze. 


101 pietre pentru templul meu, p. 6. 


102 “Umilinta trăită în acele clipe a declanşat un incipient proces compensator, cu directă incidență asupra 
personalităţii sale. Intrarea in acest prim câmp de exigente atitudinale coincide cu incipienta cristalizare a 
conştiinţei de sine. Lucian descoperea sentimentul demnităţii şi al propriei valori. Mediul competitiv şi atmosfera 
tensională ce impuneau niveluri înalte de performanţă au constituit pentru elevul Blaga un puternic stimulent.” 
Ion Bălu, op. cit., p. 64. 

Situaţia se repetă la Liceul din Braşov, unde, într-un mediu resimţit la început ca străin 
şi amenintator, elevul Blaga devine în scurt timp o mica celebritate 103 datorită faptului că are 


“pe câţiva în jurul meu, care cred in mine”104. Momentul crucial va fi cel în care, simțindu-se 


disprețuit şi respins de rudele Corneliei, tânărul Blaga va găsi puterea de a ieşi din starea de 


depresie şi de a începe să lupte pentru a deveni demn de aristocrata familie Brediceanu 105. 
Cariera diplomatică se datorează, în parte, nevoii scriitorului de a-şi compensa nesiguranța în 
sine însuşi; de aici şi profunzimea stărilor sale de deprimare în faţa eşecurilor universitare sau 


politice. 


Dar calea regală de compensare a fragilitatii va fi creaţia 06. Scrisul, conceput ca o 
modalitate de motivare existenţială, va oferi soluția pentru criza de identitate a tânărului 
Lucian. După Sebeşul şcolii primare şi după Braşovul anilor de liceu, un al treilea oraş, mult 
mai mare de astă dată, îl va provoca şi îi va cataliza o rezolvare: Viena studenţiei. În analiza 


lui Jacques Le Rider, Viena începutului de secol a fost spaţiul cultural unde au izbucnit cel 


mai acut crizele identităţii moderne 07. Blaga se regăsea în atmosfera vieneză la un nivel 


103 “Autoconstrangerea şi disciplina cu care se familiarizase la şcoala germană din Sebeş fuzionează la liceul 
din Braşov cu un ansamnblu motivational complex. Din primele zile, factorul declanşator al eforturilor 
intelectuale l-a constituit un impuls afectiv: dorința de a obţine o bursă, de a-şi scuti părinţii de cheltuieli 
suplimentare. [...] Întâlnim în Hronic... numeroase secvenţe ce atestă că elevul Lucian Blaga năzuia să-şi 
demonstreze şi să-şi reliefeze pregnant valoarea.” Ibidem, p. 77. 


104 Bazil Gruia, Blaga inedit — Efigii documentare, vol. I, p. 55. 


105 «Am rămas toţi cu impresia, narează Lelia Rugescu, că, dacă s-a înhămat la o treabă care nu-i stătea în fire, a 
făcut-o de dragul Corneliei, pentru a-i satisface aspiraţiile, care, conform tradiţiei din sânul familiei ei, tindeau 
spre diplomaţie. O fi făcut-o probabil şi pentru a dovedi familiei ei că acel «nimenea» (cum fusese privit la 
început) se poate descurca şi fără sprijinul lor.” Op. cit., p. 61. 


106 George Gană a analizat pe larg concepţia lui Blaga referitoare la finalitatea culturii, punând creaţia în 
legătură cu sentimentul de precaritate a vieţii, în special cu insecuritatea provocată de primul război mondial: “În 
împrejurarea aceasta, a războiului, sentimentul fragilităţii vieţii s-a adâncit şi s-a fixat, însoţit de o spaimă acuta 
de moarte şi de reacţia la ea, adică de aderarea febrilă la existenţă, de cultul vieții şi de elogiul creaţiei. Blaga a 
păstrat de atunci (nu neapărat în chip conştient) un fel de teamă de istorie, o neîncredere şi o dorinţă de a o eluda 
(ideile lui despre «boicotul istoriei» şi despre «permanenta preistoriei» vin şi de aici), dar şi o sensibilitate la 
istorie, mai exact, la tendinţele şi fenomenele prin care istoria ameninţă omul, viata. Tristetea ce străbate poezia 
lui Blaga este una existenţială, e adică un anume sentiment al existenţei, care, dacă-şi are temeiul în «melancolia» 
poetului, e întreţinut de neliniştea şi nesiguranța cauzate de istoria imediată”. Op. cit., p. 54-55, precum şi 24-25, 
134-135. 


107 într-o profundă carte de istorie a mentalităților, Jacques Le Rider analizează o serie de teme privind 
“descompunerea şi reconstrucţia identităţii” în cultura vieneză de la începutul secolului, cum sunt individualismul 

aproape visceral, sistemele irationaliste ale lui Schopenhauer şi Nietzsche, psihanaliza lui 
Freud, Jiigendstilul şi expresionismul permițându-i, dacă nu să rezolve, măcar să formuleze 
mecanismele crizei identităţii masculine. Fără să-şi dea seama de aceasta, viitorul poet 
descoperea că problema sa existenţială personală se încadrează într-o criză de paradigmă mult 
mai largă, legată de constelarea arhetipului feminin şi de declinul mentalitatii patriarhale. 
Formaţia vieneză a lui Blaga nu este doar o chestiune de accident biografic, ci una de afinitate 
electivă, mesajul subliminal vehiculat atât de arta cât şi de filosofia din capitala imperială 
fiind asimilat şi procesat de scriitorul român cu frenezia unei autodescoperiri. 

Blaga cade aşadar în mod natural sub zodia expresionismului. Nu temele şi nu tehnica 
“noului stil” îl captiveaza în primul rând, ci pur şi simplu ideea unei arte deschise spre 
abisalitate, capabilă să surprindă resorturile inconstiente şi cosmice ale creatorului. Printr-o 
asemenea poezie conectată direct la problema sa fiintiala, Lucian Blaga are impresia că în 
sfârşit îşi poate oferi singur întemeierea propriei existente, că a găsit activitatea prin care să-şi 
motiveze locul pe care îl ocupă în lume. După Nicolae Manolescu, arta îi oferă lui Blaga o 
alternativă la atracţia nefiintei, prin creaţie scriitorul învingând forţa care îl respinge afară din 
lume şi afirmându-şi propria identitate 108. “Cei mai multi oameni, susţine Blaga într-un 
aforism din ciclul Din duhul eresului, se trezesc la un moment dat cu sentimentul că «există»; 
acest sentiment este pentru cei mai multi suficient să le comunice şi sentimentul sănătos că au 
un drept la existenţă, sau chiar toate drepturile. Sentimentul meu, în această privinţă a fost, din 


păcate cu totul altul. Încă din adolescenţă am fost purtat de sentimentul că «exist», dar că 


şi solitudinea, depersonalizarea şi nervozitatea, “omul fără însuşirir”, narcisismul, nostalgia femininului, 
abdicarea bărbaţilor şi feminismul, complexul de castrare etc. Modernitatea vieneză şi crizele identităţii, 
Traducere de Magda Jeanrenaud (după ediţia a II-a, revăzută şi adăugită), Iasi, Editura Universităţii “Al. I. 
Cuza”, 1995. 


108 “Este vorba de o altă înţelegere a creaţiei ca manifestare esenţială a omului: creaţia îi apărea poetului înainte 
ca o forță pasivă, ca o negatie. Naşterea echivala cu sfârşitul, poetul prefera cuvintelor tăcerea: el suferea de 
nostalgia unei lumi ideale, inexistente, a unei absente, nu a unei prezenţe. Când omul nu mai este negat de 
universul care-l înconjoară şi-i poate imprima chipul lui, creaţia devine o forță pozitivă. Omul îşi afirmă valorile 
lui şi, înainte de toate, viata. Necreatul, moartea, legile nepăsătoare ale cosmosului, inertia materiei încetează a 
mai fi pentru poet nişte obsesii”. Op. cit., p. 73-74. 

numai «creaţia» îmi poate da şi un drept la existenţă. De aici o anume timiditate, o anume 


tăcere, o anume tristeţe metafizică de-a lungul vârstelor mele.”109 Conceptul de “existenţă 
creatoare” dezvoltă în registru mitico-filosofic fantasma restauratoare prin care Lucian Blaga 
îşi combate spaima depresivă şi “tristeţea metafizică” de a fi un copil nedorit. Personalitatea 
de poet, de filosof, de dramaturg, de creator în general, îşi are originile în nevoia primitivă de 
a fi iubit, prețuit şi admirat. Ea îi redă copilului ascuns în omul matur încrederea că fiinţa sa 
este dorită în lume. 

Ipostaza de creator a fost investită cu un sentiment de atotputernicie magică, având o 
funcție de supracompensare. Pentru a combate sentimentele de inferioritate, copilul, şi apoi 
omul matur, îşi construieşte un “eu grandios”, o imagine de sine îmbogăţită. În amintirile sale, 
memorialistul se proiectează într-o lumină mitică, învăluindu-se într-o aură de erou de basm, 
care dă tonul grandilocvent şi vanitos, de Bildungsroman fabulos, al Hronicului. Eul grandios 
stă la baza atitudinii luciferice a filosofului în faţa divinității (sub imaginea lui Dumnezeu 
fiind de recunoscut chipul patern), manifestată încă din copilărie. Tase Demian rememorează 
în acest sens: “Îmi spunea odată Lulu că la Lancrăm, pe când era copil, dacă mergea duminica 
la biserică intra direct în altar, unde nu era voie să intre decât preotul. Fiind întrebat de alti 


copii cum de are această îndrăzneală, el le-a răspuns pur şi simplu: «Fiindcă eu am legătură cu 


Dumnezeu, chiar eu pot fi Dumnezeu!» 10. 

Din investirea grandioasă a eului creator derivă sensibilitatea exacerbată a lui Blaga, 
resimţită adesea de către cei din jur ca vanitate, la tot ceea ce priveşte opera şi statutul său de 
scriitor. Spaima sa maniacală că ar putea să-şi piardă manuscrisele (Aurel şi Maria Avramescu 
îşi amintesc de îndemnul compulsiv al prietenului lor: “Nu cumva să vă pierdeţi 


manuscrisele!”; “Să nu vă pierdeţi, băieţi, manuscrisele!”; “Tot ce scrieţi să păstraţi ca ochii 


109 Elanul insulei, p. 177. “Personal, scrie Blaga, mă simt o «existenţă creatoare». Toată filosofia mea este un 
sprijin teoretic pe care-l dau acestui fel de existență”. Ibidem, p. 203. 

din cap, că nu mai puteţi reface”!11) ascunde teama de delegitimare existenţială. Afirmația 
invers simetrică (“Manuscrisele nu ard”), formulată de Mihail Bulgakov, trădează o 
convingere contrară, o credinţă aproape mistică în consistenţa ontologică a operei şi în 
legitimitatea existenţială a creatorului. 

Bunăvoinţa, interesul şi laudele publicului şi ale criticilor calmează susceptibilitatile 


profunde ale lui Blaga în privinţa propriei valori, de aceea el îi stimulează discret şi are chiar 


tendința de a-i manipula pe admiratori 112. În acelaşi timp, criticile sunt resimtite ca nişte 
atacuri la adresa fiinţei sale intime, căpătând rezonanţe apocaliptice. Nesigurantei de sine i se 
datorează iritabilitatea şi duritatea explozivă, neaşteptată pentru cunoscuţi, cu care autorul 


Trilogiilor reacţionează prin pamflete sau scrisori la criticile lui I. Brucăr, C. Rădulescu- 


Motru, D. Stăniloaie, N. Iorga sau Gh. Bogdan-Duica! 13. În sfârşit, investirea operei cu 
funcția de garant existenţial generează şi vanitatea narcisică cu care Lucian Blaga vorbeşte 


despre “daimonia” creatoare, precum şi egoismul ingenuu pe care îl arborează fata de 


ceilalți! 14, într-un cuvânt, convingerea că prin creaţie şi-a supramotivat existenţa. 

Impulsul originar al creaţiei lui Blaga este acela de a-i demonstra mamei că merită să fi 
fost adus pe lume. La fiecare apariţie editorială sau premieră teatrală, fiul ţine să se asigure că 
familia şi în primul rând mama sunt la curent cu “isprava” sa. La premiera Mesterului Manole, 


el îi scrie lui Lionel: “Păcat mai ales că Mama nu a putut să vadă la bătrâneţe că n-a trăit 


110 în Bazil Gruia, Blaga inedit — Efigii documentare, vol. I, p.81. 


III în1.0 rişan, op. cit., p. 23. Argumentele biografice pe care le aduce I. Oprişan (p. 33-35) pentru a explica 

p pP P 8 ] 
teama lui Blaga (pierderea sau distrugerea unor texte în unic exemplar) nu infirmă ipoteza angoasei subliminare 
legate de ideea în sine de pierdere. 


112 Vezi îndemnurile acoperite şi “tandre”, asemeni unui ritual de seducţie, prin care Blaga îl încurajează pe 
Pi ages es ee Jaze p 

Vasile Băncile să-şi dezvolte conferința într-un studiu şi apoi într-o carte. Cf. mărturiile epistolare reunite de I. 

Oprişan, op. cit., p. 101-103. 

113 Vezi corozivele pamflete “Hazul țărănesc al imperialului Dan Botta”, “De la Grama la tipul Grama”, 
p . . p e hee p . 

“Săpunul filosofic”, “Automatul doctrinelor”, reunite în Ceasornicul de nisip, Ediţie îngrijită, prefață şi 

bibliografie de Mircea Popa, Cluj, Editura Dacia, 1973. 

114 “Recompensele mele pentru toată familia, îi scrie el Leliei Rugescu în urma unei neînțelegeri cu mama 

ps p $ VE ee 
acesteia, Letitia, nu se pot însă pune pe cântar. Fiindcă cea mai mare recompensă pentru familie trebuie să fie 
faptul că exist. Că exist cu tot ce-am făcut şi voi mai face in viata asta, care numai uşoară nu mi-a fost!”. In Lelia 

degeaba pe lumea asta, în care a avut parte de atâtea năcazuri. Dar să dea D-zeu să mai 
trăiască să mai vadă şi alte isprăvuri”, iar la apariţia Cunoasterii luciferice: “Noua carte cred 


că o să impresioneze şi mai mult. Spune-i Mamei că poate să fie tare mândră de mine şi că mă 


Voi Sili şi în viitor să n-o fac de rusine”! 15. Winnicott arată că bebeluşul care s-a bucurat din 
plin de tandretea şi de iubirea maternă poate ulterior să se desprindă mult mai uşor de mamă. 
Dacă el rămâne însă şi la maturitate dependent de ea, aceasta se datorează unei lipse care se 
cere în continuare acoperită. Aparent paradoxal, o anumită răceală a părintelui îl face pe copil 
să îl iubească cu un fel de disperare şi spaimă. Prin operele sale, Lucian Blaga simte încă 
nevoia să câştige aprecierea şi încurajarea mamei, de care nu a fost niciodată pe deplin 


asigurat. 


Rugescu, op. cit., p. 78. 


115 Bazil Gruia, Blaga inedit — Efigii documentare, p. 113, respectiv 117. 

Copilăria magică 


Participarea mistică 


Tăcerea prelungită a micului Lucian este expresia stării de indeterminare în care l-a 
menţinut proiecția asupra sa a imaginii surorii moarte. Copilul pe care mama nu îl distinge ca 


persoană are dificultăţi în formarea identităţii. Psihologia analitică a arătat că emergenta eului 


din sine are loc pe acelaşi tipar cu separarea copilului de mamăl 16. Dacă mama nu 
încurajează acest proces, copilul rămâne într-o poziție confuză, în care nu poate delimita între 
realitatea internă şi cea externă, între adevăr şi fantasmă, între bărbătesc şi femeiesc, între bine 
ŞI rău. 

Urmărind figurile spaţiului matricial-securizant din poezia lui Blaga, Ion Pop a analizat 


“fixatia fata de mamă” a poetului cu ajutorul conceptului de “spaţiu intermediar” (sau 


potenţial) elaborat de Winnicott 117. Nostalgia blagiană a originilor trimite la acel continuum 
mental în care copilul percepe lumea prin imaginile pe care i le intermediază mama sa. 
“Impulsul inconştient [care] tinde să perpetueze ipostaza simili-embrionară a eului”, 


identificat de critic la autorul Hronicului, nu vizează prin urmare “paradisul” prenatal, ci 


116 După unii psihologi analitici, cum ar fi Neumann, mama acţionează ca o oglindă a sinelui copilului ei, iar 
“imaginea pe care copilul o dezvoltă asupra relaţiei sale cu mama stă la baza atitudinii sale ulterioare fata de sine 
şi faţă de inconştient în general”. Vezi A. Samuels, B. Shorter, F. Plaut, Dicţionar critic al psihologiei analitice 
jungiene, Traducere de Corin Braga, Binghamton & Cluj, Editura S. Freud, 1995, p. 170-171. După Freud şi alti 
psihanalişti, cum ar fi Sandor Rad6, imaginea mamei stă la baza formării nu a sinelui, ci a supraeului; toţi sunt 
însă de acord că starea de indiferentiere sau de confuzie a eului cu celelalte instante psihice (sine, supraeu) 
“reprezintă repetiţia intrapsihică fidelă a experienţei acelei fuzionări cu mama, care are loc în timpul suptului la 
sânul ei”. Melanie Klein, op. cit., p. 276. 


117 în această etapă, mama joacă un rol esenţial în punerea în relaţie a realităţii dinăuntru şi a realităţii din afară, 

starea de fuzionare cu mama specifică primelor luni şi, în cazul lui Blaga, primilor ani de 
viaţă. 

Cu cât starea de dependenţă, în care copilul are nevoie de medierea mamei pentru a-şi 
procesa senzațiile, sentimentele, dorinţele, frustrările, se prelungeşte, cu atât ea tinde să se 
dezvolte într-o structură autonomă. Un timp mult mai îndelungat decât alti copii, micul 
Lucian a trăit în această condiţie frustrantă şi comod-securizantă totodată. Pe baza experienţei 


personale, scriitorul va dezvolta mai târziu teoria unei viziuni despre lume de natură specific 


infantilă, ireductibilă la viziunea matură 18. În Trilogia culturii, copilăria şi maturitatea sunt 
concepute ca două “vârste adoptive” distincte, care îşi pun amprenta asupra unei culturi 
indiferent de vârsta biologică a creatorilor. “Varstele pot să fie privite din două puncte de 
vedere: ca faze, ca simple etape, fără de axă proprie şi cu limite curgătoare, dar şi ca structuri 
autonome, ca două focare, care-şi afirmă neatârnarea. «Copilăria», privită ca etapă, este 
desigur numai o pregătire în vederea maturității, o fază provizorie; «maturitatea» este şi ea, ca 
etapă, doar o deltă, în care se varsă copilăria. Ca realizare autonomă însă copilăria îşi are 
structurile ei unice, incomparabile, mulțumită cărora ea încetează de fapt de a mai fi o simplă 
fază provizorie. Ea e un ţinut îngrădit, o durată autarhică cu centrul în sine însăşi, bucurându- 
se de o deplină suveranitate în hotarele ei.” 

Configuraţia mentală a copilăriei alcătuieşte o prismă vizionară, dispunând de un set 
propriu de categorii stilistice: “Copilăria ca structură e imaginativă, pasiv deschisă destinului, 


spontană, naiv cosmocentrică, de o fulgurantă sensibilitate metafizică, improvizatoare de 


în transformarea obiectelor externe în obiecte interne. Ion Pop, op. cit., p. 222-232. 


118 Ton Frunzetti a pus in legătură ideea blagiană de vârstă adoptivă a copilăriei cu conceptul lui Konrad Lorentz 
de neotenie, prin care se înţelege “persistenta formelor infantile ale imaginaţiei, — puterea, prelungită dincolo de 
limitele copilăriei, de a evada, de a fugi de dresaj, de a scăpa de specializarea instinctelor, păstrând [...] 
curiozitatea vie, deschiderea spre lume, nespecializarea, spiritul nomad, boemia, anentropia, cu un cuvânt. 
Caracteristicile acestea sunt ale temperamentului artistic. La maturitatea unora dintre inşii dotați cu fantezie 
creatoare, se constată asemenea retranşări în formele de existenţă infantile, prelungiri târzii ale neoteniei”. “Leo 
Frobenius în filosofia culturii şi a istoriei”, în Leo Frobenius, Cultura Africii. Prolegomena la o teorie a 
configurării istorice, Traducere de Ion Roman, Studiu introductiv de Ion Frunzetti, Bucureşti, Editura Meridiane, 
1982, p. XLVI-XLVII. 

jocuri, fără simţul perenităţii” 19. Matricea categorială a copilăriei inventariată de Blaga 
rationalizeaza filosofic intuitiile primordiale ale scriitorului. Copilăria este “vârsta 
sensibilităţii metafizice prin excelenţă” 120, adică vârsta deschiderii către 'Totul nedespicat al 
existenţei. Copilul operează cu “totalitati nediferentiate”, în timp ce omul matur excelează 
printr-un simţ al diferentierii si al specializării. În lipsa distinctiei între eu şi non-eu, între gând 
şi faptă, copilul se simte un “mic demiurg”, care recreează în jocurile sale întreaga lume. 


“Suprema rodnică naivitate” a copilului constituie modul acestuia de a descoperi şi asimila 


universul înconjurător, de a-i da viaţă interioară 21. 

Vârstele adoptive ale copilăriei, respectiv maturității, stau la baza celebrei distincții 
făcute de Blaga între culturile minore şi cele majore. În dezvoltarea teoretică din primul 
capitol al Genezei metaforei, filosoful român este vizibil influenţat de Zeitgeist-ul epocii sale, 
care conjuga evoluţia ontogenetică a ființei umane cu evoluţia ei filogenetică. Acest 
paralelism a stat la baza marii ecuaţii metodologice care, încă de la Giambattista Vico, a 


dominat antropologia până la jumătatea secolului nostru: cultură primitivă = copilărie = 


gândire mitico-magică 22. Wilhelm Wundt, autoritate incontestabilă în psihologia sfârşitului 


de secol în mediul căreia s-a format autorul Trilogiei culturii, regăsea aceleaşi mecanisme ale 


119 Geneza metaforei şi sensul culturii, p. 337, 344. 
120 Elogiul satului românesc, în Isvoade, p. 35. 


121 Consideratiile lui Blaga sunt in bună concordanţă cu observaţiile psihologiei infantile: “Trebuie să 
admitem”, scrie D.W. Winnicott, "că lumea trebuie creată din nou de către fiecare copil. Lumea aşa cum este în 
ea însăşi nu are nici un înţeles pentru noua ființă umană pe cale de a se dezvolta dacă nu este creată pe măsură ce 
este descoperită.” The Child, the Family, and the Outside World, Penguin Books, Middlesex, England, 1964, p. 
169. 


122 părinte (îndepărtat) al acestei abordări antropologice, Vico a distins în evoluţia omenirii două modalităţi de 
cunoaştere, una poetică, “fantastică”, ţinând de primele două vârste (divină şi eroică), şi alta raţională “reală”, 
ţinând de a treia vârstă (umană). Manifestare de sine stătătoare a spiritului uman, “înţelepciunea poetică” a 
primitivilor se exprimă prin mituri, care alcătuiesc o “metafizică întemeiată pe sentiment şi imaginaţie”. Asemeni 
unor copii ai umanităţii, primii poeţi teologi au închipuit primele mituri divine: “Şi aici se arată un important 
principiu relativ la lucrurile omeneşti, care confirmă originea poeziei, descoperită de noi: întrucât cei dintâi 
oameni ai păgânătăţii au fost tot atât de simpli şi naivi ca nişte copii, iar aceştia, prin firea lor, spun numai 
adevărul, cele dintâi poveşti ale lor nu puteau să închipuie nimic fals; de aceea, aşa cum le-am definit mai sus, ele 
au trebuit să fie poveşti adevărate”, adică mituri. Principiile unei ştiinţe noi cu privire la natura comună a 
națiunilor, precedată de o Autobiografie, Studiu introductiv, traducere şi indici de Nina Façon, Bucureşti, Editura 
Univers, 1972, p. 231, 233 şi 247. 

reprezentării atât la copii cât şi la sălbaticil23. Pe aceste baze, numeroşi etnologi şi 


antropologi, începând cu Edward B. Tylor, au tratat cultura primitivă ca pe o copilărie a 


omenirii!24, Leo Frobenius, spre exemplu, sustine ca geniul unei culturi (paideuma) se 
dezvoltă în etape, a copilăriei, a tinereţii, a barbatiei şi a decrepitudinii, demonismul infantil 
caracterizându-i în egală măsură pe oamenii primitivi, pe copii şi pe creatorii de geniu 125 , lar 
Oswald Spengler cercetează culturile ca pe nişte organisme care trec succesiv prin vârstele 
copilăriei, maturității şi bătrâneţii 126. 

Această poziţie va fi corectată de către Lucien Lévy-Bruhl, după care cultura inferioară 
(primitivă) şi cea superioară (occidentală) nu sunt expresiile unei mentalități infantile în 


contrast cu o mentalitate adultă, ci două configurații mentale autonome, care funcţionează prin 


ele înselel27. Atunci când critică la rândul său abordările morfologice, susținând că vârsta 
unei culturi nu ţine de evoluţia biologică a acestei culturi (concepută ca un organism de sine 
stătător), ci de vârsta psihologică adoptivă a creatorilor şi a colectivitatii!28, Lucian Blaga 
reia $1 adapteaza la propriul sistem demonstratia antropologului francez. 

Transpunere in spatiul romanesc a ecuatiei lui Lévy-Bruhl, binomul cultura minora / 


cultura majora utilizat de Blaga conjuga copilaria (ca varsta adoptiva) cu creatia populara, cu 


123 Wilhelm Wundt, Eléments de Psychologie Physiologique, Traduit de l’allemand par le Dr. Elie Rouvier, 
Paris, Félix Alcan, 1886, Tome Second, p. 244-245. 

124 “Mitul [...] aparţine stării primordiale a spiritului uman, asemănătoare stării copilului. [...] cu cât comparăm 
mai în adâncime imaginaţia mitică a diferitelor naţiuni, cu scopul de a discerne ideile comune, cu atât suntem 
siliţi să admitem că, în copilărie, ne aflăm la liziera țării miturilor. În mitologie, copilul este cu siguranță tatăl 
omului matur. Şi dacă, în concepţiile stranii şi legendele grosolane ale triburilor necivilizate regăsim mitologia în 
formele ei cele mai marcate şi cele mai rudimentare, aceasta ne obligă să considerăm că sălbaticul reprezintă 
copilăria umanităţii.” Edward B. Tylor, La civilisation primitive, Traduit de l’anglais par Mme Pauline Brunet, 


Paris, C. Reinwald et CE, Libraires-Editeurs, 1876, p. 325. 


125 Leo Frobenius, Paideuma. Schita a unei filosofii a culturii (Aspecte ale culturii şi civilizației africane), 
Traducere de Ion Roman, Bucureşti, Editura Meridiane, 1985, p. 103. 


126 “Culturile sunt nişte organisme. Istoria universală este biografia lor generală. Morfologic privind lucrurile, 
istoria gigantică a culturii chineze sau antice este pandantul exact al istoriei la scară redusă a omului în particular, 
a unui animal, a unui arbore ori a unei flori.” Oswald Spengler, Declinul Occidentului. Schita de morfologie a 
istoriei, Craiova, Editura BELADI, 1996, p. 155. 


127 L, Lévy-Bruhl, Les fonctions mentales dans les sociétés inférieures, Paris, Librairie Félix Alcan, 1922, p. 
27-28. 

civilizaţia rurală, cu satul, iar maturitatea cu creaţia cultă, cu civilizația citadină, cu oraşul. 


Criticabil din punct de vedere etnografic 129, demersul îşi are originea în experienţa originară 
a scriitorului, pentru care “copilăria şi satul se întregesc reciproc alcătuind un întreg 
inseparabil. S-ar putea vorbi chiar despre o simbioză între copilărie şi sat, o simbioză, datorită 
căreia, fiecare din parti se alege cu un câştig. Căci, pe cât de adevărat e că mediul cel mai 


potrivit şi cel mai fecund al copilăriei e satul, pe atât de adevărat e că şi satul la rândul lui îşi 


găseşte suprema înflorire în sufletul copilului” 130. 


Autorul Spaţiului mioritic valorizează satul prin “prisma” percepţiei infantile feerice. 


“Satul trăieşte în mine într-un fel mai palpitant, ca experienţă vie”131, mărturiseşte scriitorul. 
Prin această conjunctie, Blaga transferă categoriile copilăriei, înțeleasă ca o configurație 
creatoare, în matricea stilistică a satului. Valorile prin care el defineşte subconştientul etnic al 
românilor în Orizont şi stil şi în Spaţiul mioritic îşi au originea în experienţele cognitive ale 
primilor săi ani de viaţă. Blaga recunoaşte de altfel el însuşi că practică o metodă empatetică 
de cercetare a satului, şi nu una etnografică sau sociologică: “nu m-am ocupat deloc cu 


folclorul, mărturiseşte el într-o scrisoare către Petre Drăghici. Asemănările dintre acesta şi 


creaţiile mele sunt — pe temei de înrudire inconștientă [s.m.]?!32, 


128 Geneza metaforei si sensul culturii, p. 336-337. 


129 Dintr-o perspectivă sociologică, Henri H. Stahl critică hotărâtor premisa demersului “etnografic” al lui 
Blaga, bazat nu pe o cercetare ştiinţifică, ci pe amintirile scriitorului asupra satului: “adevărul este că ne aflăm în 
fata unor interpretări pur personale ale acestui poet care, de mic copil, avea darul să răstălmăcească «cele văzute 
şi nevăzute» [...] într-un mod cu totul personal, care nu e deloc al «copilăriei» ci un dar extraordinar de a adăuga 
poate faptelor certe ale lumii reale o altă lume, de vis.” Sociologul diagnostichează corect poziţia lui Blaga ca 
înscriindu-se în curentul trăirismului gândirist, pentru care experienţa personală (autohtonia) era o metodă de 
cunoaştere, şi de asemenea îi dezvăluie substratul psihanalitic: “În tot cazul, fapt este că teoria «trăirii» într-un sat 
natal, a reîntoarcerii la «origini», la «stratul mumelor», la izvoarele ancestrale se îmbină perfect cu mentalitatea 
freudistă care, de asemeni, căuta explicarea fenomenelor culturale printr-o reîntoarcere la «amintirile 
copilăriei»”. Eseuri critice despre cultura populară românească, Bucureşti, Editura Minerva, 1983, p. 106, 
respectiv 79. 


130 Elogiul satului românesc, p. 34-35. 
131 Ibidem, p. 34. 


132 Corespondenţă, scrisoarea I către Petre Drăghici, p. 279. În acest sens, Melania Livadă observă că “satul 
este idealizat după icoana generală a spiritualităţii lui Blaga, avidă de integrare în fire, în organic şi primordial 
sau într-un cadru social nealterat de sodoma civilizaţiei”. Iniţiere în poezia lui Lucian Blaga, Bucureşti, Editura 

Tot în spiritul epocii, dar şi al propriei experienţe, Blaga asimilează structurile mentale 
ale copilăriei structurilor gândirii magice!33, Psihologia infantilă şi psihologia magica au fost 
regrupate de epistemologia începutului de secol XX într-un adevărat “cuplu metodologic”!34, 
pe care autorul Elogiului satului românesc îl preia ca atare, sub presiunea propriilor 
determinante interioare. Prin conceptul magicului, filosoful îşi rationalizeaza impresiile 
primitive de fuziune senzorială cu mama. 

Se poate vorbi de trei niveluri de sedimentare a materialului magic în arheologia psihică 
a scriitorului. Primul şi cel mai vechi nivel este constituit de percepțiile sincretice ale 
copilului, care creează şi distruge “magic” lumea pe măsură ce o descoperă şi o introiectează. 
După ce fuziunea prelungită cu mama ia sfârşit, iar sentimentul propriului eu capătă 
autonomie, delimitându-se de mediu, acest material este refulat şi depozitat într-o zonă 
arhaică a inconştientului. Aici, el se instituie într-un fond magic, care continuă să iradieze 
nocturn în întreg psihismul poetului. Acesta are impresia că se află în posesia unei surse de 


energie necunoscută, care îl regenerează şi reîmprospătează ori de câte ori intră în sfera ei de 


Cartea Românească, 1974, p. 92. 


133 «Vom înţelege cu atât mai uşor acest stadiu inferior al evoluţiei mentale”, scrie E. Tylor, ”cu cât ne vom 
asimila mai complet aceste concepţii primitive şi infantile, iar pentru aceasta cel mai bun ghid sunt amintirile din 
primii nostri ani de viata.” Op. cit., p. 555. 

134 Fiecare din cele două teorii a servit la un moment sau altul ca suport analogic pentru explicarea celeilalte, 
fără să se observe că simbioza lor nu era “naturală”, ci era indusă de Zeitgeist. Psihologia fiziologică a lui Wundt 
a oferit etnologilor o panoplie bogată de concepte pentru analiza riturilor şi miturilor primitive. Ideea de complex 
reprezentational şi de legătură primitivă între reprezentări (“Copilul fuzionează, confundă într-o singură imagine 
inseparabilă casa şi locul pe care se află amplasată aceasta, calul şi calaretul, barca şi fluviul”, W. Wundt, op. 
cit., p. 244) a inspirat conceptele lui Emile Durkheim şi Lucien Lévy-Bruhl de reprezentare colectivă şi de 
participare mistică (“Prin această formă primitivă de activitate mentală nu trebuie să înţelegem un fenomen 
intelectual sau cognitiv pur, sau aproape pur, ci un fenomen mai complex, în care ceea ce pentru noi constituie o 
«reprezentare» propriu-zisă este în continuare îmbinat cu alte elemente cu caracter emoţional sau motor, colorat, 
infuzat de către acestea, şi implicând prin urmare o cu totul altă atitudine fata de obiectele reprezentate”, L. 
Lévy-Bruhl, Les fonctions mentales dans les sociétés inférieures, p. 29), iar legile fuziunii asociative (“Regulile 
după care se leagă reprezentările succesive, numite de obicei legi de asociere, sunt în număr de patru: legătura 
prin analogie, prin contrast, prin coexistenta în spaţiu şi prin succesiune în timp”, W. Wundt, op. cit., p. 339) au 
servit la sistematizarea principiilor activităţii magice de către E. Tylor, James George Frazer, Marcel Mauss şi 
Henri Hubert. 

La rândul ei, antropologia magiei a influenţat şi ea psihologia, oferindu-i concepte sau imagini pentru 
descrierea funcţionării psihismului infantil. Winnicott, spre exemplu, vorbeşte despre procesele de creare şi/sau 
distrugere magică a lumii: “Cea din urmă este un proces normal pentru copiii aflaţi în stadii foarte timpurii de 
dezvoltare, mergând împreună cu procesul de creație magică. Distrugerea primitivă sau magică a tuturor 
obiectelor ţine de faptul că (pentru copil) obiectele trec de la a fi «eu» la a fi «non-eu», de la calitatea de 

gravitație. Întreaga creaţie a lui Blaga este, într-o formă sau alta, o modalitate de reconectare 
la fondul magic. 

Al doilea nivel este reprezentat de orizontul cultural al scriitorului, de lecturile sale în 
domeniul antropologiei primitive. În Despre gândirea magică, Blaga face o sistematizare a 
surselor sale teoretice în patru “puncte de vedere”: fenomenologic (““care constată fenomenul 
spiritual, ca atare, şi încearcă să-l analizeze ca structură, uneori şi sub raportul originei”), 


realist (“care încearcă să legitimeze fenomenul spiritual într-un sens obiectiv”), nominalist 


(“care ambitioneaza o legitimare subiectivă a fenomenului spiritual”) şi metafizic135. În 
primul grup îi distribuie pe Auguste Comte, Erwin Rohde, E. B. Tylor, J. G. Frazer, Andrew 
Lang, R. R. Marett, W. Wundt, E. Durkheim, L. Lévy-Bruhl, E. Cassirer, în grupul al doilea 
personalitățile gândirii oculte, de la doctorii gnostici la E. Swedenborg, Goethe sau Edgar 
Dacqué, în grupul al treilea pe L. Klages, S. Freud, C. G. Jung, L. Frobenius, O. Spengler, iar 
în grupul al patrulea pe J. G. Fichte, Novalis, Schelling sau Hegel. 

Orizontul cultural a jucat în formaţia lui Blaga rolul de revelator al filmului obscur al 
copilăriei. Teoriile, ideile şi conceptele întâlnite în cărți îi reactivau şi îi ofereau posibilitatea 
de a da expresie unor reprezentări de origine preverbală. Opțiunile şi selectiile făcute de 
scriitor în lecturile sale asupra gândirii magice urmăresc, asemeni unei pulberi de fier 
împrăştiată pe suprafaţa conştiinţei, traseul fin dictat de liniile magnetice ale propriei 
experienţe încapsulate în inconştient. Din cauza corespondenţei biunivoce dintre conceptele 
primite, pe de o parte, şi intuitiile constientizate, de cealaltă, amintirile din copilărie ale 
autorului Hronicului nu apar niciodată în stare pură, ci sunt puternic mediate de orizontul său 
cultural. Blaga îşi rememorează primii ani de viata privindu-l prin “prisma” teoriei animiste a 


lui Tylor, a ideii de participare mistică a lui Lévy-Bruhl, a conceptului de coincidenţă a 


fenomene subiective la calitatea de fenomene percepute obiectiv”. D. W. Winnicott, op. cit., p. 238-239. 


135 Despre gândirea magică, p. 227. 

momentelor corelative al lui Cassirer şi aşa mai departe 136. Hronicul este o reconstrucţie ce 
nu foloseşte material magic brut, ci unul distilat şi sublimat conceptual. 

În sfârşit, cel de-al treilea nivel este constituit de propria teorie a lui Blaga asupra 
magicului. Autoeducatia culturală a sensibilităţii şi intuitiei, anamneza copilăriei prin panoplia 
conceptuală a antropologiei i-au permis filosofului să elaboreze un sistem personal, în care 
categoriile abisale “personează” în categoriile intelectuale. Conceptul nuclear prin care fondul 
magic este aşezat la rădăcina sistemului metafizic este cel de mister, iar modalitatea cognitivă 
cea mai directă, mai primitivă şi mai neelaborată de acces la acest fond este gândirea magică. 
După cum observă George Gană, “teza antropologică a lui Blaga, afirmată mereu în scrierile 
teoretice, unde serveşte de pivot al întregii construcţii, nu e un rezultat al speculatiei, ci al 
generalizării propriei condiţii, definiția e de fapt o autodefinire. [...] Sentimentul misterului 


cosmic ne apare ca un sentiment primar, ca fixând cele dintâi reacţii caracteristice ale lui 


Blaga faţă de lumea inconjuratoare”!37, În baza acestei priorităţi, “conceptul «misterului» 


devine [...] conceptul central, de care trebuie să se ocupe teoria cunoaşterii”, precum şi 


“centrul unei ontologii sau metafizice a cunoaşterii” 138, 


136 Pentru a situa demersul lui Blaga, se cer deosebite mai multe niveluri de prelucrare a materialului magico- 
mitic brut. La primul nivel se situează culegerile etnografice (P. Elkin, M. Leenhardt, R. Codrington, F. Cushing, 
J. Hewitt, B. Spencer, F. J. Gillen, S. Boas, E. Evans-Pritchard etc.), pe care, cu excepţia celor româneşti, 
filosoful român nu le citează decât la a doua mână; la al doilea nivel se află sintezele etnologice (Tylor, Frazer, 
Lévy-Bruhl, Durkheim etc.); iar la al treilea elaborările filosofice (Schelling, Cassirer, Jung), unde se încadrează 
Blaga însuşi. 

137 George Gană, Opera literară a lui Lucian Blaga, p. 8. 


138 Cunoaşterea luciferică, p. 331, respectiv Censura transcendentă, p. 491. 

Importanţa conceptului în sistemul lui Blaga a fost subliniată de toţi comentatorii: 

“Misterul e preocuparea de căpetenie a întregii creaţii a lui Blaga, fie ea poetică, fie dramatică sau filosofică. 
abstract, cu mijloace intelectuale”. Octav Sulutiu, Scriitori şi cărți, p. 102. 

“«Misteruly e noţiunea care stă în centrul întregii sale filosofii, — aşa precum la Plato «ideea», la Leibniz 
«monada», la Kant «categoria», la Hegel «logosul», sau la Schopenhauer «voinţa». Pentru Blaga, misterul nu 
numai că constituie obiectul teoriei cunoaşterii, dar întreaga sa filosofie e o filosofie a misterului şi a feluritelor 
încercări de a-l revela.” Ovidiu Drimba, Filosofia lui Blaga, Bucureşti, Casa de editură Excelsior — Multi Press, 
1994, p. 7. 

“Locul geometric al nazuintelor şi aspirațiilor lui Blaga îl formează incontestabil zona «misterului»”. N. 
Tertulian, Eseuri, Bucureşti, Editura pentru literatură, 1968, p. 218. 

“Se desprinde următoarea trăsătură: conceptul de «mister» apare ca o dominantă în raport cu care se definesc 
toate celelalte concepte. El constituie laitmotivul filozofiei lui Blaga, patosul ei.” Grigore Smeu, Sensuri ale 

Misterul 


Din perspectiva genezei intuitive a conceptului, Blaga desemnează prin termenul de 
mister totalitatea miraculoasă a copilului cu lumea, starea de fuziune în care eul nu s-a izolat 
din întregul existenţei, resimtind universul ca pe propriul său organism. În rădăcinile sale, 
termenul conţine sentimentul atotputerniciei magice experimentate de micul Lucian în primii 
ani de viata. În sistemul filosofic de mai târziu, poziţia globalizantă a sinelui primitiv va fi 
ipostaziată cosmic în imaginea Marelui Tot. Si, la fel cum conținuturile magice ale sinelui 
infantil, refulate o dată cu autonomizarea eului, nu mai pot fi asumate direct de către omul 
matur, la fel întregul cosmic va fi resimţit de către filosof ca un mister incognoscibil, ce se 
apără printr-un sistem de censuri. Nemaiputând reface întregul magic prin categoriile pozitive 


ale eului conştient, filosoful se simte obligat să definească Marele Tot prin categoriile 


negative ale eului infantil, prin atributele necunoscutului, a ceea ce nu poate fi spus 139. 
Misterul este ceea ce micul Lucian a ţinut sub tăcere, este lumea tăcerii iniţiale, la care 
scriitorul matur nu mai participă. Hrănindu-se din acest fond, opera sa va fi o filosofie, o 


poezie sau un teatru de mistere, deoarece, asemeni cultelor sau religiilor de mistere, ea este 


frumosului în estetica românească, Bucureşti, Editura Academiei Republicii Socialiste România, 1969, p. 95. 
“Cred că orice explorare a acestei filosofii suprasaturată de metafore şi concepte speculative, plină de capcane şi 
desişuri metafizice, trebuie să plece de la ceea ce s-ar putea numi statutul existențial sau ontologia misterului. 
Orice demers al spiritului în câmpul cunoaşterii, al ştiinţei, artei şi religiei — în sfera culturii în general — este o 
confruntare dramatică, tensională cu misterul.” Alexandru Tănase, op. cit., p. 26. 

“Nucleul princeps al filosofiei lui Blaga, din care provin celelalte concepte, enunturi, raționamente, este 
indiscutabil acesta.” Ion Ianoși, O istorie a filosofiei româneşti — în relaţia ei cu literatura —, Cluj, Biblioteca 
Apostrof, 1996, p. 245. 


139 Termenul mister provine din rădăcina indoeuropeană *mu (a scoate sunete cu gura închisă, a face un sunet 
surd). În greacă, my este o onomatopee pentru geamăt, murmur, iar verbul myo înseamnă a închide, a ţine închis 
(gura, ochii). Din el derivă termenii myein (a initia în mistere), mystes (iniţiat), mysticos (privitor la mistere) şi 
mystirion (mister, lucru secret, ceremonie secretă). Cf. X. Delamarre, Le vocabulaire indo-européen. Lexique 
étymologique thématique, Paris, Librairie d” Amérique et d'Orient, 1984, p. 229, şi Emile Boisacq, Dictionnaire 
étymologique de la langue grecque étudiée dans ses raports avec les autres langues indo-européennes, Paris, 
Klincksieck, 1923, s.v. myo, p. 654. 

legată de figuri “chtoniene”, subterane, binevoitoare dar periculoase, adorate dar temute. 
Misterul desemnează prin urmare existenţa sub specia totului, din care, din păcate, fiinţa 
umană a fost exilată. Conceptele de Mare Anonim şi de censură transcendentă impusă 
oamenilor sunt rationalizari metafizice (în egală măsură mitologice şi filosofice) prin care 
filosoful exprimă sentimentul de excludere din Marele Tot resimţit din momentul în care a 
ieşit din fuziunea cu mama. Omul (sau orice altă fiinţă individuata), speculează Blaga, nu are 
acces la cunoaşterea completă şi simultană a întregului, care îi rămâne inaccesibil ca atare. 
Asemeni conceptului de infinit actual din matematicile moderne, ideea de mister surprinde 
existenţa sub aspectul de obiect infinit şi inepuizabil al cunoaşterii. Prin intermediul ei, Blaga 


descrie necunoscutul ca pe obiectul suprem al cunoaşterii metafizice, aliniindu-se poziţiei 


epistemologice practicate de istoria religiilor şi de filosofia timpului său 140. 

Conceptul de mister are atât un aspect ontologic, cât şi unul gnoseologic. Pe de o parte, 
misterul desemnează un referent ontologic: existenţa ca tot. În cadrul misterului existențial, 
Blaga distinge două grade de consistenţă ontică: misterul existențial central (pe care îl va 
defini ca Marele Anonim) şi misterele existenţiale derivate (care alcătuiesc universul generat 
de Marele Anonim, cel al diferentialelor divine). Misterul central se apără împotriva oricărei 
“eventuale cunoaşteri umane individuate”, fiind complet inaccesibil omului. Misterele 
derivate “nu se apără direct ele înseşi de a fi cunoscute; ele se apără indirect, prin intermediul 
«Centrului», care le apără” 141; misterele derivate sunt obiectele lumii “diferenţiate”, privite 
însă sub specia Marelui Tot. Relaţia dintre misterul central şi misterele aflate sub umbrela 


acestuia pare a fi fost construită simpatetic de Blaga pe modelul relaţiei pe care o întreţine, în 


140 Spre exemplu, Herbert Spencer, în Principiile prime, afirma că, “deşi diametral opuse prin dogmele lor, 
religiile recunosc, în mod tacit, că lumea, cu tot ceea ce conţine şi cu tot ceea ce o înconjoară, este un mister ce 
îşi aşteaptă dezlegarea”, iar Max Müller, în Introducere la ştiinţa religiilor, vedea în religii “un efort de a 
înţelege neintelesul, de a exprima inexprimabilul, o aspirație către infinit”. Apud Emile Durkheim, Formele 
elementare ale vieţii religioase, Traducere: Magda Jeanrenaud şi Silviu Lupescu, Iasi, Polirom, 1995, p. 34-35. 


141 Censura transcendentă, p. 452. 

psihicul său, materialul magic refulat cu imaginile conştiente derivate din acesta. Obiectele 
paradisiace din orizontul conştient al scriitorului devin misterioase atunci când în ele se 
deschide un canal sinestezic ce le conectează la fondul magic. 

De cealaltă parte, conceptul de mister are o componentă gnoseologica, el netrimiţând 
doar la un referent existenţial, ci şi la modul în care acest referent îi apare subiectului 
cunoscător. Într-un paralelism instructiv, se poate urmări cum demersul “criticist” al lui Blaga 
urmează îndeaproape analiza neokantiană pe care Ernst Cassirer o face gândirii mitice. 
Filosoful român tine să facă distincția între conceptul kantian de “lucru în sine” şi cel de 
mister, atrăgând atenţia că primul este de natură “realistă”, desemnează un numen, în timp ce 
al doilea este de natură fenomenologică, desemnează imaginea acestui numen în conştiinţa 
subiectului, “ca factor implicit şi imanent al existenţei conştiente specific umană, ca un fel de 
apriori al tuturor funcțiilor apriori şi aposteriori, proprii conştiinţei umane, depline, ca 
atare”142. Privit din perspectiva întregului, orice obiect intră în criză, se despică în două, într- 


o parte vizibilă, finită, direct accesibilă subiectului (fanicul), şi o parte ascunsă, sugerată, ce 


trimite la infinitul existenţei, inaccesibil ca atare subiectului (cripticul) 143. Operația cognitivă 


142 Despre gândirea magică, p. 272. Aceasta este premisa kantiană pe care îşi construieşte şi Ernst Cassirer 
propria cercetare asupra conştiinţei mitice: “Una dintre ideile primordiale şi esenţiale ale filosofiei critice este 
aceea că obiectele nu sunt «date» conştiinţei într-o formă finită şi pietrificată, în nuditatea propriului lor în-sine, 
că, dimpotrivă, relaţia dintre reprezentare şi obiect presupune un act spontan şi autonom al conştiinţei. Obiectul 
nu subzistă dinaintea unităţii sintetice şi în afara acesteia: dimpotrivă, doar aceasta îl constituie ca obiect; el nu 
este o formă preexistentă care nu ar face decât să se impună şi să se imprime în conştiinţă, ci este produsul unei 
puneri in formă care are loc prin medierea esenţială a conştiinţei şi în virtutea condiţiilor intuitiei şi ale gândirii 
pure.” La philosophie des formes symboliques. 2. La pensée mythique, Traduction de l’allemand et index par 
Jean Lacoste, Paris, Les Editions de Minuit, 1972, p. 49. 


143 Desi insista in a marca diferentele dintre propria sa teorie si cea a lui Cassirer, Blaga este in fond dependent 
de analizele acestuia (ca de altfel de ale multor altor filosofi şi teoreticeni ai culturii). El nu creează concepte noi, 
ci dă doar nume noi unor concepte pe care le preia gata analizate, deviindu-le sensul pentru a le încadra în 
mitic: “Suntem obişnuiţi să considerăm aceste conţinuturi [ale conştiinţei mitice] drept «simbolice», căutând în 
spatele lor un sens secund, care ar rămâne ascuns şi la care ar face trimitere în mod indirect. Mitul devine astfel 
un mister: adevărata sa semnificaţie şi profunzime nu s-ar afla în ceea ce el revelă prin propriile sale figuri, ci în 
ceea ce ocultează. Constiinta mitică ar semăna în acest caz cu o scriitură cifrată pe care nu o poate citi decât acela 
care îi posedă cheia, adică acela pentru care conținuturile ei specifice nu sunt în fond decât conţinuturi 
convenţionale pentru «altceva» care nu le este imanent.” Op. cit., p. 59. Intraductibilitatea rațională a misterului îi 
conduce pe amândoi filosofii la concluzia autonomiei limbajului magic-mitic; dar Cassirer îl va analiza în 
termeni de cunoaştere pozitivă, în timp ce Blaga, distribuind gândirea mitică cunoaşterii paradisiace, o va analiza 

de proiecţie a obiectului în orizontul Marelui Tot este numită de Blaga “deschidere a unui 


mister”. Orice obiect paradisiac este un mister latent care, adus în “stare de criză”, se 


transformă într-un mister deschis 144. 
Marele Tot, precum şi obiectele finite expuse pe fundalul Marelui 'Tot, apar ca mister(e) 
doar unui subiect individuat, nu însă şi Marelui Tot însuşi. Marele Anonim are o cunoaştere 


pozitivă de sine, îşi este perfect transparent sieşi, cunoaşterea sa este veridică în raport cu 


obiectul eil45, În cazul creaturilor, în schimb, principiul veracitatii cunoaşterii nu mai 
funcţionează din cauza censurii transcendente, măsură prin care Marele Anonim se protejează 
de curiozitatea subiecților individuati. 

Această construcție metafizică oglindeşte configuraţia psihică a autorului ei. Imaginea 
cosmologică a unui mister ontologic central, care se apără printr-o censură cognitivă, este o 
ipostaziere a reprezentării intuitive pe care Blaga o are despre propriul său spaţiu mental. În 
centrul (sau la baza) acestuia se află sinele originar al copilului, echivalat unui fond magic, ce 
nu mai poate fi accesat de către eul conştient din momentul în care acesta s-a dezintegrat din 
întreg şi s-a autonomizat. Interdictiile impuse dorinței de regresie sunt conceptualizate de 
Blaga ca nişte inhibitii stilistice înrădăcinate adânc în inconştientul uman. 

Refularea nu a avut însă suficientă energie pentru a stinge puterea de fascinatie 
exercitată de fondul magic. Blaga resimte în mod constant gravitația ocultă a unui numinosum 
invizibil, care îi învăluie gândurile într-un “orizont al misterului”. Dorinţa de a revela 


misterul, ca atitudine umană fundamentală, tematizează filosofic încercările omului matur de a 


pe cea magică în termeni de cunoaştere negativă. 


144 Cunoaşterea luciferică, p. 320-321. A se compara cu acelaşi Cassirer: “Mitul presupune şi el o «criză» de 
acest gen: nici el nu apare decât dacă în totul conştiinţei se operează un divorţ care introduce în intuiţia totalităţii 
lumii o anumită diviziune şi efectuează o descompunere a acestui tot în diferite straturi de semnificaţii.” Op. cit., 
p. 96. 


145 “Marelui Anonim însuşi i-am atribuit, într-un chip pentru noi de neconceput, «cunoaşterea absolută şi 
nelimitată». [...] Cunoaşterea absolută, adecvată şi nelimitată, nici nu disimulează obiectul, nici nu se integrează 
în el ca «mister». Marele Anonim e în posesiunea pozitivă a misterelor, căci numai el poate fi nezguduit centru şi 
censor originar al oricărei alte cunoaşteri.” Censura transcendentă, p. 541-542. 

reintra în rezonanţă cu nucleul magic ascuns în zonele de penumbră din sine. Generalizând 
experienţa personală, Blaga omologhează apetitul misterului şi capacitatea de relationare la 
necunoscut drept un comportament specific uman. Omul se caracterizează prin două “moduri 
existenţiale” diferite: o existenţă în orizontul lumii concrete, sensibile, al cărei scop este 
autoconservarea, şi o existenţă în orizontul misterului, al întregului metafizic, al cărei scop 
este autorevelatia. Apariţia celui de-al doilea mod constituie o “mutatiune” în ordinea naturii, 


prin care omul iese din rândul animalelor şi devine singura fiinţă individuata care aspiră la 


revelaţia întregului 146. 

“Amfibismul conştiinţei umane” definit de Blaga vizează două moduri psihologice ce ar 
putea fi descrise, în termenii lui Jung, drept existenţă în planul conştiinţei, al cărei centru este 
eul, respectiv drept existenţă în planul totalitatii psihice, al cărei centru, supraordonat eului, 


este sinele. La fel cu psihiatrul elveţian, filosoful român simte nevoia să aşeze eul conştient pe 


fundalul mult mai larg al unui sine inconstient!47, Constiinta specific umană este “conştiinţa 
care vede şi se vede pe fundalul misterului”, iar “orizontul misterului tine de definiția 
conştiinţei umane ca atare”. În psihologia lui Blaga, misterul joacă acelaşi rol ca inconştientul 
în psihologia analitică, şi anume acela de rezervor inepuizabil de imagini şi intuitii, de canal 
de comunicare cu natura şi universul. Mutatia ontologică reprezentată de deschiderea omului 
spre misterul cosmic, pe care filosoful o teoretizează în sistemul său, corespunde procesului 
de (re)deschidere a eului spre totalitatea sinelui, din experienţa sa intimă. 

Cum însă întoarcerea la sinele originar este împiedicată de un sistem de inhibitii, 
scriitorul are senzaţia că demersurile sale cognitive nu pot fi finalizate în termeni pozitivi. Din 


cauza aceasta, misterul, ca simbol al fondului magic, nu poate fi surprins decât prin atribute 


146 Despre gândirea magică, p. 267. 
147 “Misterul este orizontul omniprezent şi permanent al modului specific de a «exista» al omului”. Arta si 


valoare, p. 504. O bună analiză a raporturilor dintre psihologia stilistică a lui Blaga şi psihologia abisală a lui 
Jung, în Vasile Dem. Zamfirescu, Intre logica inimii şi logica minții. Încercări hermeneutice, Bucureşti, Cartea 

apofatice, precum ireductibilitatea, incognoscibilitatea sau irationalitatea. Aşa cum, pentru 
psihanaliza, inconstientul premerge constiintei, ca un sol din care aceasta emerge, la fel 
orizontul misterului este un fundal pentru operatiile gandirii logice. El este un dat anterior 
conştiinţei si nu poate fi redus la aceasta. “In nici un fel orizontul misterului si existenţa în 


acest orizont nu sunt susceptibile să fie deduse din experienţa în lumea dată. Orizontul 


misterului şi actele, la care el ne obligă, nu sunt un rezultat logic al gândirii omeneşti.” 148 
Obiectele misterioase au în raport cu obiectele cunoscute aceeaşi autonomie, preeminenta şi 
inevitabilitate ca nişte materiale inconştiente care izbucnesc în conştiinţă. 

Ireductibilitatea face ca, în fondul lor ultim, misterele să fie incognoscibile, în ciuda 
tuturor variațiilor la care pot fi supuse. leşind din direcția epistemologică pozitivistă a lui 
Auguste Comte, Blaga nu îşi propune să lumineze sau să reducă necunoscutul, ci încearcă să-l 
fixeze într-o categorie de sine stătătoare. Printr-o analiză critică, el ridică termenul de mister, 


“susceptibil de un multiplu sens, lăsat să plutească într-un haotic vag”, “permanent izvor de 


confuzii şi insurmontabile piedici pentru gândirea filosofică”149, la rangul de noţiune 


operativă. Misterul este văzut ca obiect al reflectiei, şi nu ca rest nedorit al acesteia. In acest 


demers, Blaga are orgoliul deschizătorului de drumuri 50, deşi el se încadrează de fapt în 
curentul mai larg al unei revoluţii cognitive specifice secolului nostru. Emile Meyerson, spre 


exemplu, afirmase deja că “realitatea nu este explicabilă integral, că există în ea ceva care 


Românească, 1985, cap. “Filosofia culturii şi psihanaliză la Lucian Blaga”. 
148 Despre gândirea magică, p. 267-268. 
149 Cunoaşterea luciferică, p. 331. 


150 «Misterul» a fost pentru diverşii gânditori sau un obiectiv de înlăturare imediată, sau o simplă prezenţă 
liminară cunoaşterii. Când gânditorii nu s-au mărginit să constate doar prezenţa misterului, ei au încercat 
întotdeauna să-l înlăture. Această atitudine echivalează aproape cu o fobie faţă de mister. Într-o asemenea situaţie 
nu putem cere sfatul filosofiei consacrate, cu privire la temele aduse aici în dezbatere. Noutatea punctului nostru 
de vedere consistă, credem, în faptul că nu năzuim nici la înlăturarea misterului, şi nici numai la constatarea 
prezenţei sale liminare. Noi filosofăm sub specia misterului ca atare. «Misterul» e pentru noi suprem unghi de 
vedere. Circumscriind variantele ideii de mister, ne-am dat dintru început seama că suntem de fapt în posesia 


Censura transcendentă, p. 496. 

rezistă acestei penetrări” 151, anunțând apariția unor noi epistemologii capabile să includă 
axioma incognoscibilitatii. Astfel, în deceniul al patrulea, “metoda dogmatică” blagiană este 
contemporană cu logicile non-aristotelice ale lui Alfred Korzybski, O. L. Reiser, Paulette 
Fevrier, cu ontologia negativă a lui Jean Wahl, cu dialectica negativă a lui Theodor Adorno, 


cu logica dinamică a contradictoriului a lui St&phane Lupasco şi cu "filosofia lui NU” a lui 


Gaston Bachelard!52, 

O altă trăsătură agnostică a misterului este irationalitatea. Chiar dacă unele mistere 
derivate pot fi, la limită, reduse la un conţinut rațional, fondul însuşi al misterului este de 
natură iraţională. Mai mult, irationalul este condiția misterului existential şi are un un statut 
ontologic, in timp ce rationalul este condiţia doar a subiectului cunoscător şi are un caracter 
stilistic. Conținuturile iraționale nu pot fi traduse prin operaţii cognitive în conţinuturi 
rationale, axiomă pe care Blaga o numeşte principiul inconvertibilității irationalului. 
“Trationalul poate fi redus la alt irațional, dar nu poate fi pulverizat sau dezagregat în 
«rationalitati». [...] Ceea ce înseamnă că «misterul», supus operaţiilor de convertire ale 


cunoaşterii intelegatoare, nu se desghioacă de irationalitate, ci se deplasează cel mult spre alte 
iraţionalităţi.” 153 Rationalitatea existenţei este un “simplu postulat subiectiv”, rationalul 


caracterizând operaţiile gândirii şi nu conținuturile cărora le sunt aplicate aceste operaţii 154. 


Modul rațional este o coordonată stilistică, prin care cunoaşterea umană este deturnată 


151 Emile Meyerson, La deduction relativiste, Payot, p. 26, citat de Henri Bremond, La poésie pure, Paris, 
Grasset, 1937, p. 139-140, care defineşte pornind de aici ideea de inefabil drept obiect ireductibil al poeziei. 


152 Gaston Bachelard, spre exemplu, încearcă să aşeze bazele unui “suprarationalism“, sau “rationalism deschis” 
(vezi “raționalismul ec-static” blagian), capabil să pună “o întrebare teoretică precisă privind un fenomen total 
necunoscut”, unde “acest necunoscut precis este tocmai inversul iraționalului vag” (vezi conceptul blagian de 
“deschidere a unui mister”). Dialectica spiritului ştiinţific modern, Bucureşti, Editura Ştiinţifică şi Enciclopedică, 
1986, vol. I, p. 296-297 sqq. 


153 Censura transcendentă, p. 498-499. 


154 “Noi nu vorbim despre modurile rationarii, care sunt desigur rationale, ci despre poziţiile cunoaşterii 
intelegatoare, despre conținuturile ei ca atare, susceptibile desigur de a fi rational raportate la ele înseşi sau între 
ele. Aceste «conţinuturi» sunt totdeauna iraționale.” Discutând într-o notă judecatile analitice kantiene, Blaga 
observă în continuare: “Rationalul acestor judecăţi consistă în raportarea a două iraționale. «Iraţionalul e 
întotdeauna într-un chip oarecare prezent în conținuturile cognitive raportate «rational» unul la celălalt.” 

din încercarea de a cunoaşte misterul. Pornind de la postulatul censurii transcendente instituite 
de fondul anonim, Blaga ajunge la concluzia că “raționalitatea nu e un punct de contact între 


om şi Marele Anonim, ci mai curând un izolator. Sau mai precis: raționalitatea e o structură 


imprimată cunoaşterii individuate în ordinea censurii transcendente”155. Filosoful român îşi 
pune în contrast teoria cu toate metafizicile occidentale, de la Platon şi Aristotel până la Hegel 
şi Hartmann, care au presupus “raționalitatea” principiului ultim al existenţei şi, prin urmare, 
cognoscibilitatea lui de către raţiunea umană. În fapt, Blaga nu face decât să se încadreze în 
curentul irationalist care, începând cu romanticii, prin Schopenhauer, Nietzsche, Bergson, 
până în prima jumătate a secolului nostru, au considerat esenţa ultima a lumii ca fiind de 
natură extrarationala, inconstienta, volitivă, intuitivă, vitalista etc. 

Motivele personale care l-au făcut să adere la aceasta opţiune metafizică tin de raportul 
pe care conştiinţa scriitorului îl întreţine cu inconştientul său magic. Axioma irationalitatii 
misterului transcrie intuiţia că, în esenţa lor, conținuturile analitice ale eului individuat sunt 
incompatibile cu conținuturile sincretice ale sinelui infantil. Reprezentările aglutinante ale 
copilului nu pot fi reduse sau descompuse în unităţi logice. Pornind de la propriul insight 


asupra incapacității operaţiilor intelectuale de a pătrunde la materialul infantil, Blaga critică 


axiomele antropologilor privind prelogicitatea mentalitatii primitive!56, “În definitiv 


Cunoaşterea luciferica, p. 427. 


155 Censura transcendenta, p. 500. Rationamentul se bazeaza pe un silogism rulat pe premisele sistemului: 
“Dacă fondul misterelor existenţiale ar fi «rational», atunci Marele Anonim n-ar fi acordat cunoaşterii individuate 
modul «rational». Cum însă Marele Anonim a îngăduit cunoaşterii individuate raționalitatea, aceasta înseamnă că 
misterele existenţiale sunt departe de a avea o structură raţională”. 


156 Lévy-Bruhl descrie reprezentările colective primitive prin conceptul de participare mistică, care se opune 
logicii aristotelice a tertului exclus: “Gândirea logică se caracterizează prin faptul că cere un răspuns problemelor 
[dihotomice]. Ea nu poate să admită simultan două alternative care par să se excludă una pe cealaltă. Mentalitatea 
prelogică se caracterizează, dimpotrivă, prin ignorarea acestei necesităţi. Mistică în esenţă, ea nu are nici o 
dificultate în a-şi reprezenta şi a simţi, ca efect al participării, identitatea unului şi a multiplului, a individului şi a 
speciei, a fiinţelor foarte diferite între ele.” Les fonctions mentales dans les sociétés inférieures, p. 148. Cassirer 
vede specificul gândirii mitice în legea de concrescen{a sau de coincidenţă care afectează termenii relationati: 
“În timp ce cunoaşterea ştiinţifică nu poate relationa termenii decât cu condiţia de a-i şi disjunge prin acelaşi act 
critic, mitul aruncă tot ceea ce atinge în aceeaşi unitate nediferenţiată. Relaţiile pe care le stabileşte sunt de 
asemenea natură încât membrii lor nu intră într-un raport ideal de corespondenţă biunivocă; dimpotrivă, ei sunt 
identici şi devin unul şi acelaşi lucru. [...] Prin aceasta, gândirea mitică se relevă a fi «concretă» în sens strict: tot 


106 


primitivul nu gândeşte nici după altă logică decât civilizatul, nici după o prelogică 
embrionară, dar în gândirea lui intervine necurmat, la fiecare pas, ideea magicului [...] Mintea 
primitivului este articulată de aceeaşi logică şi este înzestrată cu aproximativ aceleaşi funcții 


categoriale, ca şi mintea civilizatului, dar primitivul operează materialmente incomparabil mai 


frecvent decât civilizatul cu conceptul irațional în sine al puterii sau al substanţei magice.”157 
Atunci când îl disculpă pe omul ”primitiv” de “o pretinsă pocire funcţională a gândire”, Blaga 
îl apără pe copilul din el, fuzionat magic cu mama şi cu lumea. 

Fascinatia fondului infantil, în voia căreia scriitorului se lasă cu un sentiment vertiginos 
şi delicios al pericolului, dar şi cu liniştea regăsirii securităţii letale în care nu trebuie să lupti 
pentru existență deoarece eşti altcineva, este mesajul pe care îl vehiculează arta poetică ce 
deschide opera lui Blaga, Eu nu strivesc corola de minuni a lumii. Asemeni unei chei puse la 
portativ, poemul indică tonul fundamental pe care se acordează inspiraţia poetului. În opoziţie 
cu semenii săi, care trăiesc în lumina luciditatii, ce “sugrumă vraja nepătrunsului ascuns / în 
adâncimi de întuneric”, Blaga optează pentru penumbra inconştientului, ce protejează 
neintelesurile şi misterul. Poetul intuieşte că se poate bucura de “corola de minuni a lumii” 
numai în măsura în care, printr-o scădere a nivelului mental, a pragului inhibitiilor eului, 
regăseşte capacitatea copilului de participare mistică la univers. 

Reconstituirea structurilor sinelui infantil presupune abandonarea categoriilor 
intelectului. Acesta salt în afara sferei eului individuat este numit de filosof ecstazie 


intelectuală: “Ecstatic nu înseamnă aici decât ec-static, stare în afară de sine, evadarea 


centrului în afară de cerc”158. Intelectul poate funcţiona enstatic, atunci când se apleacă 


ceea ce cuprinde ea suferă o concretie specifică, o aglomerare în dezvoltare (con-crescere). Cunoaşterea 
ştiinţifică se străduieşte să concludă elementele distincte, în timp ce intuiţia mitică face, în ultimă analiză, să 
coincidă ceea ce relationeaza.” Op. cit., p. 88. 
157 Despre gândirea magică, p. 287-288, respectiv 289. În Eonul dogmatic, p. 255-257, trecând în revistă, 
critic, teoriile lui Lévy-Bruhl şi ale lui Cassirer, Blaga dezvoltă ideea că nu operaţiile gândirii primitive sunt 
prelogice sau iraționale, ci conceptele-imagini cu care operează aceasta. 
158 Eonul dogmatic, p. 266. 

107 


asupra conţinuturilor logice ale conştiinţei, sau ecstatic, atunci cînd se întoarce spre 
conținuturile iraționale ale sinelui. Blaga descrie, la modul acoperit, puterea de atracție pe care 
o exercită asupra sa fondul magic atunci când afirmă că impulsul de descentrare a eului nu 
este imanent acestuia, ci vine dinspre un focar exterior. “Îndemnul covârşitor” la ecstazie, 
resimţit ca o revelaţie, traduce sentimentul invaziei conştiinţei de către un mesaj venind din 
zona sinelui infantil. Pentru a asimila acest mesaj “transcendent”, intelectul trebuie să iasă 

“din încheieturile sale funcţionale”, “să accepte uneori rezultate care înseamnă ieşirea din sine 
a raţiunii” 159. 

Cum omul cunoaşte lumea prin intermediul imaginilor pe care şi le face despre ea, 
Blaga este condus în mod necesar la formularea celebrei teorii a celor două forme de 
cunoaştere, cea paradisiacă şi cea luciferică. Utilizând categoriile logice ale eului individuat, 
cunoaşterea paradisiacă decupează universul în obiecte finite şi inteligibile; făcând apel la 
categoriile sincretice ale sinelui, cunoaşterea luciferică vede în fiecare obiect o metonimie a 
întregului. Corelarea aspectului fanic cu aspectul criptic, a obiectului particular cu misterul 
total corespunde cuplajului psihic între o imagine conştientă şi imaginea inconştientă evocată 


de ea din marele fond magic. Impuls cognitiv care priveşte ecstatic spre obiectele aglutinate 


ale sinelui infantil, cunoaşterea luciferică are ca obiect misterul deschis. 160 


nu este de a reduce misterele, ci de a le varia în intensitate, prin diferite transformări logice. 


Blaga distinge trei tipuri de variaţie calitativă: atenuarea, ce corespunde plus-cunoasterii, 


permanentizarea, ce corespunde zero-cunoaşterii, şi potentarea, corespunzând minus- 


cunoaşterii. 161 Primele două procese ţin de enstazia intelectuală, deoarece tind la diminuarea 


159 Motiv pentru care Blaga tratează poziţia intelectualismului ecstatic şi drept “rationalism ecstatic”. Censura 
transcendentă, p. 429. 


160 Cunoaşterea luciferică, p. 316, 321. 


161 Vezi cap. Varierea calitativă a misterelor, în ibidem, p. 324-331. 

sau fixarea misterului, în timp ce ultimul ţine de ecstazia intelectuală, deoarece îşi propune 
amplificarea misterului. Combinând aceşti trei vectori (“direcţii”) cu un sistem psihologic 
tripartit (sensibilitate, imaginaţie, intelect), Blaga schiteaza o întreagă topografie a misterelor, 
în funcţie de direcţia în care are loc transcenderea de la fanicul la cripticul obiectului. 02 Mai 


mult decât o planisferă a misterului cosmologic, filosoful întocmeşte o hartă a propriului 


psihism şi a posibilităților de a circula (“transcende”) dintr-o zonă într-alta a sufletului. 163 
Minus-cunoaşterea specifică intelectului ecstatic este o operaţie cognitivă regresivă 
(dacă atribuim intuiţia Totului vîrstei infantile), al cărei scop ultim este integrarea în misterul 
radicalizat şi atotputernic, ca simbol al obiectului total alcătuit de copil, mamă şi univers. În 
cadrul imensei apologii a misterului existenţial care este cunoaşterea luciferică, nu sunt 


posibile decât două mari atitudini: cunoașterea pozitiv, care urmăreşte convertirea 


necunoscutului în cunoscut, $i cunoaşterea negativ, care îşi propune instalarea în misterul ca 


atarel64. Asemeni unei lumini albe, cunoştinţele pozitive voalează filmul misterului 
existenţial; pentru a developa acest film, poetul are nevoie de o lumină nocturnă, de o lumină 
neagră, care să nu destructureze obiectul, să nu-i impună structurile subiectului cunoscător, să 
nu “ucidă tainele” sinelui magic, ci să-i îmbogăţească “întunecata zare / cu largi fiori de sfânt 
mister”. 

Este uşor de urmărit felul în care Blaga îşi dezvoltă şi îşi instrumentează insight-ul 
personal privind posibilitatea unei cunoaşteri simpatetice a necunoscutului utilizând şi 


reinterpretând lecturile sale filosofice. Tema cunoaşterii negative a fost deschisă şi elaborată 


162 vezi cap. Variantele transcendentei şi topografia misterelor, în ibidem, p. 403-409. 


163 Blaga este de altfel pe deplin conştient de caracterul “formal” al sistematizării sale: “S-a remarcat desigur că 
în analizele noastre n-am ţinut seama de împrejurarea că varierile calitative, pe care cunoaşterea luciferică le 
imprimă misterelor deschise de ea, corespund sau nu unei «realităţi». Voind să stabilim sensul intim al acestor 
variaţii, ne-am simţit datori să facem abstracţie de «adevărul» sau «falsitatea» teoriilor. Pentru sensul varierilor 
calitative, chestiunea aceasta n-are vreo deosebită importanţă. Sensul varierilor e acelaşi, fie că unele teorii 
elaborate de cunoaşterea luciferică corespund unei «realităţi în sine», fie că ele sunt eronate, fie că toate ar fi 
simple jocuri fictive ale minţii omeneşti”. Cunoaşterea luciferică, p. 408. Ceea ce urmăreşte în fond Blaga este a 
deduce un model invariant, care să se aplice în egală măsură la psihologia misterului şi la ontologia misterului. 

de Platon!65 gi de neoplatonici 196, pentru a fi preluată de părinţi ai bisericii, precum Irineu, 
Clement din Alexandria şi Grigorie de Nisa. Pseudo Dionisie Areopagitul distinge două 
modalităţi de cunoaştere a lui Dumnezeu: o cale afirmativă, descendentă (carafatică), care, 
pornind de la fiinţa divină, investighează atributele pozitive care derivă din aceasta, şi o cale 


negativă, ascendentă (apofatică), care, pornind de la atributele cele mai depărtate de fiinţa 


divină, urcă spre esenţa acesteia prin negarea şi depăşirea succesivă a acestor atribute167. 
Cunoaşterea pozitivă, catafatică, definită de Blaga, reprezintă cunoaşterea care se îndepărtează 
de misterul infantil, încercând să-i reducă irationalitatea; cunoaşterea negativă, apofatica, se 
redeschide spre fondul magic, încercând să-l redea ca atare. 

“Punctul arhimedic” al cunoaşterii negative este ideea de mister, unica idee capabilă să 
transceandă orizontul conştiinţei individuate şi să pătrundă în orizontul sinelui inconştient. 
Întorcându-se dinspre referentul ontologic desemnat de mister (întregul cosmic) spre semnul 
acestui referent (noțiunea de mister), Blaga face o critică (în sens kantian) a cunoaşterii 
luciferice, arătând că aceasta nu poate aprehenda absolutul decât prin idei-negativ. Toate 
cunoştinţele pozitive despre misterul existenţial sunt deformate stilistic de către censura 


transcendentă, care se manifestă prin categoriile abisale sădite genetic în inconştientul 


164 Cunoaşterea luciferică, p. 453. 


165 În Parmenide, 141e şi 142a, Platon defineşte Unul negându-i succesiv toate însuşirile ce îi sunt atribuite: 
“Prin urmare, nu încape pentru el nici nume, nici cuvânt, nici vreo ştiinţă, senzaţie sau opinie. - Nu, evident. -El, 
aşadar, nu admite denumire, nu este rostit, nici gândit, nici cunoscut şi nimic din tot ce fiinţează nu e în măsură 
să-l resimtă.” Platon, Opere, vol. VI, Bucureşti, Editura Ştiinţifică şi Enciclopedică, 1989, p. 104-105. 


166 plotin la rândul lui simte nevoia să utilizeze negația pentru a sugera condiţia supracategorială a Unului: 
“Dacă îi adăugăm un atribut, oricare ar fi acesta, esentialitatea, înţelepciunea sau frumuseţea, îi retragem prin 
această adăugire caracteristica de Bun. Să retragem prin urmare totul, să nu afirmăm nimic despre el, să nu 
comitem greşeala de a spune: el este cutare lucru; să lăsăm doar cuvântul este, şi să nu depunem mărturie pentru 
atribute pe care nu le are. [...] Să nu-i atribuim nimic inferior şi de mai jos decât el; el este superior tuturor 
acestor atribute, fiindcă este autorul lor”. Plotin, Ennéades, V, 5, 13, Texte traduit par Emile Bréhier, Paris, 
Société d’édition «Les Belles Lettres», 1931, p. 106 


167 “Negatiile trebuiesc slăvite, după cum socot, in chip contrar afirmațiilor. Într-adevăr, pe acestea le-am 
afirmat începând cu cele dintâi şi coborandu-ne la cele din urmă, trecând prin cele de la mijloc; pe când aici noi 
negăm toate, urcându-ne de la cele din urmă spre cele dintâi, ca să cunoaştem într-un mod neacoperit acea 
necunoaştere acoperită de toate cele cunoscute în toate cele existente şi ca să vedem acel întuneric supranatural 
ascuns de toată lumina aflătoare în cele existente.” Dionisie pseudo-Areopagitul, Despre numele divine şi 
Teologia mistică, Traducere de Cicerone Iordăchescu şi Theofil Simenschy, Iaşi, Institutul European, 1993, p. 

uman108. Nu este greu de observat că, aşa cum misterul existenţial este o proiecţie cosmică a 
sinelui infantil, la fel censura transcendentă este o ipostaziere a interdictiilor de regresie la 
fondul magic. Aceste bariere structurale ce separă eul de sine, respectiv omul de Marele 
Anonim, pot fi depăşite doar de idei negative, ce ies ec-static din configuraţia eului individuat 
ŞI surprind simpatetic configuraţia totalizantă a sinelui. 

Ideea de mister, scrie Blaga, “acoperă «obiectul total», dar îl acoperă aşa cum în tehnica 
plastică «negativul», clişeu sau mulaj, îşi acoperă «obiectul». Termenul ”mister” nu-şi 
dezvăluie pozitiv referentul, ci îl redă exact în trăsătura sa esenţială, cea de incognoscibilitate. 
El “sparge sau mai bine zis «trece» frontul censurii transcendente”, dar o face asimilând şi 
exprimând ideea însăşi de censură, prin prisma căreia Marele Anonim apare ca un mister 
tuturor subiecţilor cunoscători. Spre deosebire de ceilalți practicanți ai cunoaşterii apofatice, 
Platon, Plotin, Pseudo Dionisie Areopagitul, care desemnau totuşi absolutul printr-un termen 
pozitiv, Unul, Binele, Fiinţa, Dumnezeu, Blaga îl desemnează prin termenul cel mai apropriat, 
unicul posibil, care surprinde în mod pozitiv însăşi negativitatea. De aceea, ideea de mister 


este mai mult decât o simplă categorie filosofică, ea “circumscrie orizontul epistemologic al 


unui întreg mod de cunoaştere şi anume al modului luciferic”169, prin care subiectul se 


instalează empatetic în necunoscut. 


Ideea magică 


150. 


168 “Tenebrozitatea [scrie filosoful dezvăluind aproape involuntar extrapolarea pe care o face de la cenzura 
psihologică la cea metafizică], proprie acestor categorii stilistice, ne-a făcut să le căutăm rădăcinile adânc în 
inconştientul uman.” Despre gândirea magică, p. 271. 

169 în capitolul Integrarea în mister, din care provin aceste citate, Blaga arată că trăsăturile privilegiate ale ideii 
de mister sunt următoarele: 1. implică o transcendere; 2. este o idee-negativ; 3. alcătuieşte orizontul unui întreg 
mod de cunoaştere; 4. este un element constitutiv în definiţia censurii transcendente. Censura transcendentă, p. 

Misterul este ideea cea mai adecvată pe care o putem formula despre “obiectul total”, 
deoarece “exprimă conştiinţa unei lipse în obiectul cunoaşterii, a unei lipse esenţiale, pe care 
o putem substitui unei prezențe accidentale”. El este pattern-ul tuturor ideilor-negativ care, 
punând în criză obiectele cunoaşterii, trimit de la aspectul fenomenal al acestora la o esenţă 
unică incognoscibilă. Pe acest tipar sunt modelate o clasă întreagă de reprezentări negative, ce 
se constituie într-un domeniu aparte al cunoaşterii umane, şi anume reprezentările magice. 
Aşa cum ideea de mister aşază obiectele în orizontul Totului, la fel ideile magice integrează 
fenomenele empirice în toturi parțiale, în “unități magice”. Magia este o prelungire a 


cca 
1 


misterului, sau, în cuvintele lui Blaga, “în ideea magicului prinde consistenţă, ca într-un 


apendice lucid al său, însuşi misterul ca atare”170, deoarece ea nu reuşeşte şi nici nu îşi 
propune să convertească necunoscutul, ci îl desemnează ca atare. 

Filiatia stabilită de Blaga între mister şi ideea magica a fost pusă în lumină de George 
Gană: “În forma lui primară sentimentul misterului cosmic se confundă cu sentimentul unor 
puteri nevăzute care animă lucrurile, transformă făpturile în altceva decât ceea ce ele sunt în 
chip obişnuit, schimbă înfăţişarea locurilor. Într-un cuvânt, cu sentimentul magicului”. La fel 
ca în cazul misterului, scrie în continuare criticul, “elogiul magicului este, dincolo de 
informaţie şi de prelucrarea ei speculativă, un ecou al experienţei trăite de Blaga la vârsta 
dintâi”171. 

Consecvent aşadar mai degrabă cu propria intuiţie despre “totalitatile nediferentiate” în 
care gândeşte copilul, decât cu teoriile antropologilor despre disfunctiile logice ale gândirii 
primitive, Blaga susține că unităţile magice sunt conţinuturi şi nu funcţii ale mentalitatii 


magice 72. Unităţile magice sunt concepte-imagini care rezumă un întreg complex de 


491-495. 


170 Despre gândirea magică, p. 220. 


171 George Gană, Opera literară a lui Lucian Blaga, p. 11, respectiv 14. 


172 «Multe din categoriile şi conceptele noastre sunt în mentalitatea primitivului fără obiect. În genere, primitivul 

fenomene, pe care gândirea primitivă şi le reprezintă sintetic, fără să le supună analizei. Sunt 
definite drept vrajă, magie, superstiție, “procesele intermediare” prin care individul ajunge de 
la reprezentarea psihică a unui act de executat la realizarea lui efectivă (spre exemplu, seria de 


procese ce se intercalează între “ordinul dat de hipnotizor şi executarea ordinului din partea 


persoanei hipnotizate”) 173, sau prin care se inferează o legătură cauzală între două fenomene 
obiective (spre exemplu, credinţa populară “Când luna are un cearcăn împrejur, este a 
ploaie”). 

“Ideea magicului, scrie filosoful, o putem investi cu funcţia unei locotenente cognitive: 
ea acoperă rezumativ, sau ţine loc unei mase întregi de multiple şi varii necunoscute.” Spre 
deosebire de ştiinţă, care pretinde “examinarea circumspectă şi izolată a tuturor 
componenților” unui “complex empiric”, magia pune “în locul acestui mare număr de varii 


necunoscute, un singur factor, factorul magic”, scutindu-l astfel “pe primitiv şi pe ţăran de 


lungul şi dificilul examen factorial, pe care de altfel ei nici nu l-ar putea face”174. Gândirea 
magică şi cunoaşterea luciferică se aseamănă prin faptul că amândouă, spre deosebire de 


cunoaşterea paradisiacă, nu desfac complexele de fenomene în concepte, ci le transformă într- 


un “complex de semne ale unui mister” 75, 


împarte lumea sa după alte categorii, dar judecă în conformitate cu aceleaşi legi logice ca şi noi. Mintea primitivă 
se deosebeşte de mintea civilizată prin elemente fundamentale de conţinut, dar nu prin funcțiunile logice. Astfel, 
despre o gândire sau o logică particulară a primitivului nu se poate vorbi decât metaforic, adică într-un sens 
impropriu”. Eonul dogmatic, p. 260. 


173 Teoria, de inspiraţie psihanalitică, conform căreia reprezentările magice îşi au originea în procesele 
psihologice inconştiente fusese formulată în 1925 de către Bronislaw Malinowski: “Pe scurt, o experienţă 
emoțională puternică, cheltuită într-o explozie pur subiectivă de imagini, cuvinte şi acte de comportament, lasă o 
convingere foarte adâncă asupra realităţii ei, ca şi cum ar fi fost o realizare practică şi pozitivă, ca şi cum ar fi 
fost făcută de către o putere revelată omului. Această putere, născută din obsesia mentală şi fiziologică, pare să 
ne fi venit din exterior, şi pentru omul primitiv, sau pentru mintea omului naiv şi credul din toate timpurile, 
descântecul spontan, ritul spontan şi credinţa spontană în eficienţa lor trebuie să apară ca o revelaţie directă de la 
o sursă externă şi fără îndoială impersonală.” Magie, știință şi religie, Traducere de Nora Vasilescu, Iasi, Editura 
Moldova, 1993, p. 129 sqq. 

174 Despre gândirea magica, p. 308-309, 313, respectiv 317-318. 

175 Cunoasterea luciferica, p. 320. Conceptia lui Blaga converge cu (probabil chiar se inspira din) analizele lui 
Lévy-Bruhl, care face distinctia intre procedeul inductiv al cautarii cauzelor intermediare si secunde dintre 
fenomene din gândirea logică moderna şi procedeul intuitiv al stabilirii prelegăturilor mistice dintre fenomene 
(corespunzând factorilor totalizatori magici definiti de Blaga) din gândirea primitivă. “Prelegăturile, care nu sunt 

Asemeni ideii de mister, ideea magicului defineşte întregul prin “caracterizări negative”. 
Riturile magice, observă Blaga, sunt iraționale şi aniconice, ireprezentabile, fiind lipsite de 
figuri accesibile imaginaţiei, intelectului şi simţurilor. Prin această “deficiență configurativă”, 
ele nu luminează ci, dimpotrivă, contribuie “la fixarea, la consolidarea, la menţinerea 
orizontului misterului, ca atare”. Cunoaşterea magică nu îşi propune să convertească misterul, 
ci doar să-l reorganizeze, încât să poate fi utilizat în însăşi calitatea de mister. Spre deosebire 
de ideile cunoaşterii paradisiace, ideea magică nu încearcă să traducă misterul în imagini sau 

=> 


concepte pozitive, ci se mulţumeşte cu o “semirelevare stereotipă” (adică ritualizată) a lui, cu 


o numire în negativ. Din cauza aceasta, “ideea magicului participă întrucâtva la obiectivitatea 


pe care între toate ideile spiritului uman o posedă numai ideea de «mister»“!76, 

Împărtăşind condiţia apofatică a noţiunii de mister, ideea magică transcende realitatea 
empirică către cea numenală fără să fie deformată de censura ce protejează absolutul. Magicul 
nu poartă aşadar amprenta categoriilor abisale. Între toate formele culturii umane, el deţine un 
loc aparte, aşa cum cunoaşterea luciferică se opune tuturor formelor de cunoaştere paradisiacă. 
Blaga pune în contrast aniconismul magiei cu configuratiile vizionare ale mitologiei, cu 
construcțiile abstracte ale metafizicii, cu intuitiile concrete ale artei şi cu sistemele 
conceptuale ale ştiinţe. Din cauza acestei diferenţe de esenţă, magia nu este în raport de 
concurenţă cu celelalte “prisme de vedere” sau “scenarii explicative” ale lumii (care sunt 
echivalente între ele), ci se îmbină, se “îmbibă” în oricare dintre ele, ca o formă adițională, 


complementară, de cunoaştere. Mitologia, religia, arta, filosofia şi chiar şi ştiinţa, 


deloc mai lipsite de forță decât nevoia noastră de a lega fiecare fenomen de cauzele sale, stabilesc fără nici o 
ezitare, în cadrul mentalitatii primitive, trecerea imediată de la cutare percepţie sensibilă la cutare putere 
invizibilă. Mai bine spus, nici nu este vorba de o trecere. Acest termen se aplică operaţiilor noastre discursive; el 
nu exprimă cu exactitate modul de acţiune al mentalitatii primitive, care seamănă mai degrabă cu o aprehensiune 
directă sau o intuiţie. În chiar momentul în care percepe ceea ce vine în contact cu simţurile sale, primitivul îşi şi 
reprezintă forța mistică ce se manifestă în acest fel. El nu «concluzionează” de la una la alta [...], nu este o 
operaţie care să se realizeze în doi timpi succesivi. Ea are loc dintr-o dată. În acest sens, prelegăturile echivalează 
cu nişte intuiţii.” Lucien Lévy-Bruhl, La mentalité primitive, Paris, Librairie Félix Alcan, 1922, p. 48. 


176 Despre gândirea magică, p. 274-336. 

demonstrează Blaga, sunt mai mult sau mai puţin impregnate de elemente magice!77, 


Gândirea magica nu se află în reală concurenţă decât cu experienţa empirică 78. Fiecare 
dintre ele este un centru autonom, între care se poartă o luptă pentru “hegemonia de 
perspectivă”. Dar în timp ce experienţa se subordonează unui punct de vedere imanent, 
magicul reprezintă “un punct de vedere transcendent fata de lucrurile văzute şi simţite”. 
Perspectivei fragmentate a pragmatismului, gândirea magică îi opune o perspectivă 
integratoare, care deschide obiectele spre misterul cosmic. “Miticul şi magicul, scrie Blaga 
fără să distingă pentru moment în mod decisiv între mitologie şi magie, sunt tocmai 


mijloacele cele mai la îndemână, care îngăduie gândirii saltul mai lesnicios de la «parte» la 


«Tot».”179 

Opozitia dintre gândirea magica şi gândirea empirică, înţelese ca “puncte fundamentale 
de perspectivă”, rationalizeaza în cadrul sistemului blagian intuiţia filosofului asupra propriei 
configurații psihice. Pusă în slujba principiului realității, experienţa este modul de cunoaştere 
al unui eu enstatic, care rămâne în cadrele conştiinţei. Pusă în slujba unui principiu al plăcerii 
fantasmatice, magia este modul de cunoaştere al unui eu cu tendinţe ecstatice, care transcende 
spaţiul conştiinţei spre sinele inconştient. Blaga, omul matur, instalat în coordonatele eului 


său individuat, este permanent încercat de nostalgia sinelui infatil, spre care are impresia că 


177 Se poate face o paralelă instructivă între demersul prin care Blaga identifică elemente magice în mituri, 
religii, sisteme filosofice (spre exemplu, în capitolul Miticul si magicul în filosofie, în Eonul dogmatic, p. 134- 
144) şi teorii ştiinţifice şi demersul, mai partial, prin care Bachelard diagnostichează elementele imaginar- 
sensibile drept obstacole epistemologice în formarea unei gândiri ştiinţifice abstracte. Vezi Gaston Bachelard, La 
formation de l'esprit scientifique. Contribution a une psychanalyse de la connaissance objective, Paris, Librairie 
philosophique J. Vrin, 1975. În timp însă ce filosoful francez propune o psihanaliză a gândirii ştiinţifice prin care 
să fie evacuate toate proiecţiile substantialiste şi animiste din conceptele abstracte, Blaga urmăreşte o conjunctie 
a lor într-un complex epistemologic total. 


178 Afirmând că magicul este o perspectivă autonomă şi autosuficientă, Blaga îl regăseşte pe Lévy-Bruhl, după 
care impermeabilitatea la experienţă a omului primitiv se datorează faptului că acesta percepe şi încadrează 
fenomenele într-un alt sistem de reprezentări colective decât omul modern. La mentalité primitive, Cap. 
“Indifference de la mentalite primitive aux causes secondes”. Bronislaw Malinowski, în schimb, susţine că, în 
gândirea omului primitiv, observaţiile empirice se îmbină cu reprezentările magice, primele acoperind sfera 
profanului, cele din urmă pe cea a sacrului. Op. cit., Cap. “Stăpânirea raţională a mediului de către om”. 


179 Eonul dogmatic, p. 139. Teoria blagiană a magicului corespunde în bună măsură teoriei cassireriene a 
miticului. Distincția mai fină între magic şi mitic, pe care Cassirer le tratează nediferentiat, este introdusă de 

poate regresa prin coridorul gândirii magice. Indirect, el mărturiseşte şi scopul intim al acestei 


reîntoarceri, atunci când identifică “finalitatea subiectivă a ideii magice” în “crearea unei lumi 


prielnice sufletului uman ca atare”180. Gândind magic, omul atribuie obiectelor o natură 
psihoida şi, prin această proiecţie animică, se regăseşte pe sine într-un mediu insufletit, viu şi 
vital, care reproduce starea de simbioză a copilului cu mama şi cu lumeal$l. Asemănătoare 


cu intropatia, proiecția magică permite o regenerare interioară, o “autoinductiune” de putere, 


“în sensul circumscris prin cuvintele: sufletul insufletind obiectul se însufleţeşte” 182, 


Gândirea magică este aşadar calea regală de acces la misterul central, Blaga văzând în ea 


“cotorul” care leagă mitul şi ştiinţa, şi toate formele de cultură în general 183. Ridicând-o la 
demnitatea de “cea mai polivalentă idee a spiritului uman”, scriitorul îşi recunoaşte implicit 
dependenţa de fondul magic, ca sursă a tuturor formelor de inspiraţie. În finalul volumului 
Despre gândirea magică, el desenează o roză a funcțiilor magicului, care acoperă marile 
necesităţi ale fiinţei umane, ontologice, cognitive, pragmatice, vital-sufleteşti, poetice şi 
religioase. Teoria conform căreia magia “îmbibă” manifestările majore ale spiritului uman 
(mitologia, religia, metafizica, ştiinţa şi arta) se corelează intuiţiei că marile teme şi simboluri 
ale creaţiei poetice, filosofice şi dramatice ale lui Blaga se alimentează din fondul magic. 


Consideratiile de istorie a mentalităților cu care se încheie volumul pot fi citite ca o 


Blaga abia în analizele specifice din Despre gândirea magică. 


x ee 


180 La acest punct, Blaga îl întâlneşte din nou pe Bronislaw Malinowski, care susţine că “substanţa din care sunt 
făcute spiritele este mai degrabă încarnarea pasiunii şi a dorinţei de viaţă, decât materia nebuloasă care-i 
populează visurile şi iluziile. [...] Nucleul real al animismului se găseşte în cel mai adânc fapt emoţional al naturii 


umane, dorinţa de viață”. Op. cit., p 78. 


181 Despre gândirea magică, p. 335. În termeni tehnici, Blaga descrie animismul magic ca un “proces obscur de 
transpunere a unor legi psihologice într-un domeniu care nu mai este psihologic”. Ibidem, p. 306. 


182 Ibidem, p. 329. Cele două categorii morfologice definite de W. Worringer drept Abstractie si intropatie 
(Bucureşti, Editura Univers, 1970) corespund în bună măsură celor două moduri psihologice blagiene care au în 
centru cul raţional, respectiv sinele magic. 


183 Din nou asemănarea cu demersul lui E. Cassirer se impune de la sine. Filosoful neokantian susţine că 
“intuiţia mitică a spaţiului, a timpului şi a numărului care ia naştere astfel rămâne distinctă de ceea ce semnifică 
spaţiul, timpul şi numărul în gândirea teoretică şi în construcţia lumii obiectelor, şi aceasta prin nişte frontiere 
foarte caracteristice. Nu putem percepe aceste frontiere decât cu condiţia de a raporta diviziunile mediate pe care 
le întâlnim atât în gândirea mitică cât şi în gândirea cunoaşterii pure, la un fel de diviziune originară din care 

confesiune mai mult sau mai puţin involuntară: “Ideea magicului, manifestându-se atât de 
polivalent, nu e de mirat că s-a constituit în element aşa de important al vieţii spirituale. 
Oricâtă critică 1 s-ar aduce, e aproape sigur că ideea magicului nu va putea să fie niciodată 
izgonita din conştiinţa umană, iar daca va fi izgonita de aici, e sigur că ideea magicului va 
continua să palpite în subconştientul uman, înrâurind de acolo orientarea în cosmos şi cele 
mai alese simtaminte ale noastre”184. 

“Palpitând în subconştient”, ideea magică hrăneşte placentar principalele concepte 
creatoare ale lui Blaga: mitul, sacrul, dogma şi metafora. Fiecăruia dintre acestea, filosoful îi 
subordonează diferite domenii ale culturii, ce alcătuiesc un arbore genealogic ale cărui 
rădăcini, reprezentate de magie, se implantează în mister. 

Gândirea mitică este forma cea mai arhaică de cunoaştere pozitivă, colorând (“inficiind” 
spune autorul) toate celelalte modalităţi cognitive individuate. În ciuda primitivitatii sale, 


mitul se desparte esenţial de magie prin faptul că duce revelarea imaginară până la capăt, 


construind o icoană a misterului.!85 În timp ce magia este o “semirevelare stereotipa” aflată 
in prelungirea misterului, mitologia este o revelatie disimulatorie care cenzureaza stilistic 
misterul. Pe aceste baze, Blaga distinge intre mituri fara motive magice, magie fara motive 
mitologice şi forme mixte de întrepătrundere a mitului cu magia. Cu alte cuvinte, mitul este o 
formă expresivă derivată din magia originară (autorul îşi ipostaziază propria ontogeneză la 
filogeneza culturală a umanităţii), care foloseşte iradierea fascinantă a acesteia pentru a-şi 
“scăpăra pretutindeni ispita inaccesibilă”. Mitul profund, genuin, este inconvertibil şi autonom 
în raport cu alte forme de cunoaştere; “concluzia firească e că în asemenea «mituri» s-ar putea 


să se reflecteze transcendente profund disimulate de însăşi intuiţia sau viziunea noastră 


acestea provin.” Op. cit., p. 96. 
184 Despre gândirea magică, p. 334-337. 


185 “Mitul e încercarea de a revela un mister cu mijloace de imaginaţie. Mitul converteşte misterul existenţei, 
dacă nu adecvat, totuşi în chip pozitiv, prin figuri care se satisfac prin ele însele”. Ibidem, p. 219. 

mitică” 186, 

Din ideea magică derivă şi ideea sacrului, înţeleasă ca element central al gândirii 
religioase. “De fapt sacrul este la început un atribut al substanţei sau puterii magice, sau un 
atribut al lucrurilor sau fiinţelor purtătoare de sarcini magice. [...] Indicele sacrului am înclina 
să-l vedem aşadar ca un derivat diluat, eterat, sublimat al unei calităţi acordate iniţial numai 


magicului, putere temută şi căutată, invocată sau pusă sub interdicție, ocolită sau admirată mai 


presus de orice.” 187 


Pentru a face apropierea şi apoi transferul conceptual de la magie la religie, Blaga 


utilizează defintia dată de Rudolf Otto sacrului ca numinosum şi mysterium tremendum 38. În 
mod semnificativ, religia creştină va avea o influenţă “numinoasă” asupra autorului 
Hronicului doar atâta timp cât va fi receptată în termenii puterii magice, ca o continuare a 
acesteia, adică în prima copilărie. Până la 10-11 ani, îşi aminteşte memorialistul, “viata mea 
avea să fie tot mai hotărât stăpânită de un sentiment religios, sporit de cele mai necontrolate 
excrescente. Şi aceasta progresiv. Nu exagerez de loc spunând că ani de-a rândul am stăruit 
zilnic câteva ore, cel puţin două, în rugăciune. În închinare despuiată de orice ritual aparent.” 
Sentimentul religios ingenuu va dispărea o dată cu refularea raţională a fondului magic, 
indusă, oarecum paradoxal, de chiar tatăl preot. 

Magicul va fi regăsit însă prin alti avatari culturali, cum sunt metafora poetică şi dogma 


(sau antinomia transfigurată) metafizică. Metafora va fi definită ca o transpunere în artă a ideii 


186 Ibidem, p. 463. Implicarea personală a autorului în aceste consideraţii de psihologie culturală se face 
permanent simțită: “Câte alte adânci sau înalte mituri nu stau neatins cuibărite în conştiinţa umanităţii repetându- 
se sub masca diversă la feluritele popoare, câte sfinte, drăceşti, obsedante mituri, care nu au putut fi transpuse pe 
portativele abstractiunii, ca «sens», nici astăzi? Ele circulă, aceleaşi în esenţă, diferite prin armuri, aproape pe 
întreg globul, de mii de ani, scăpărându-şi pretutindeni ispita inaccesibilă. Magic zguduite, mintea şi sufletul 
omului se agaţă de ele ca sub porunca unei vrăji eterne”. 

187 Ibidem, p. 333. 

188 Cf. Rudolf Otto, Sacrul. Despre elementul irațional din ideea divinului şi despre relaţia lui cu rationalul, În 
româneşte de Ioan Milea, Cluj, Editura Dacia, 1992, si Idem, Despre numinos, În româneşte de Silvia Irimia şi 
Ioan Milea, Cluj, Editura Dacia, 1996. Există multe puncte de contact între definiţia dată de R. Otto sacrului şi 
cea dată de Blaga magicului, cum sunt ideea de mister, de ireductibilitate raţională, de categorie negativă, de 

magice, ca o încercare de refacere, în cadrele stilistice ale poeziei, a “legăturilor îndrăzneţe 
între momente şi lucruri” pe care le presupune totalizarea complexelor de fenomene în unităţi 
magice. În esenţă, definiţia pe care Blaga o dă metaforei depinde de ecuaţia fanic / criptic ce 
caracterizează cunoaşterea luciferică. “Metafora posedă anume darul de a arăta obiectul, fără a 
face parte din aura şi substanţa lui magică. [...] Metaforele revelatorii sunt destinate să scoată 
la iveală ceva ascuns, chiar despre faptele pe care le vizează. Metaforele revelatorii încearcă 


într-un fel revelarea unui «mister» prin mijloace pe care ni le pune la îndemână lumea 


concretă, experiența sensibilă şi lumea imaginară” 189, Deşi disimulează stilistic misterul, 
metafora este resimţită ca un substitut şi un continuator al ideii magice, capabil să ne aşeze in 
orizontul misterului. Aceasta îl face pe filosof să confere metaforei demnitatea antropologică 
şi metafizică de garant al destinului creator al omului. 

În sfârşit, ideea magică va fi prelungită şi în conceptul de antinomie transfigurată, ce 
încununează gnoseologia blagiană. Toate palierele cunoaşterii “intelegatoare” (rationale), de 
la cea paradisiac-stiintifica până la cea luciferic-metafizică sunt constrânse să utilizeze, in 
situaţii limită, concepte paradoxale, care nu sunt altceva decât o transpunere a magicului in 
categorii empirice şi logice. Pentru a surprinde şi rezuma şirul de operaţii complexe şi dificil 
de cunoscut ce leagă momentul de reprezentare psihică a unui act de momentul realizării lui 
propriu-zise, cunoaşterea empirică trebuie să facă apel la ideile magice (cu rol de “locotenenta 


cognitivă”) din cunoaşterea ocultă, cum sunt cele de clarviziune, hipnoză, sugestie sau 


telepatie 190. Ştim din “Testamentul editorial” că Blaga plănuise la un moment dat să se 


aplece in mod sistematic asupra “chestiunilor foarte «problematice» şi «deochiate»“ ale 


analogie cosmică şi asocieri mentale etc. 
189 Geneza metaforei şi sensul culturii, p. 353-354. 


190 Discuţia fenomenelor de hipnoză şi de clarviziune, în Despre gândirea magică, p. 308-310, respectiv 
Censura transcendentă, p. 464-469, unde Blaga subliniază originea lor în gândirea magică, pe de o parte, şi 
amprenta stilistică ce desparte reprezentările oculte de ideile magice, pe de alta. 

cunoaşterii oculte (parapsihologice sau metapsihologice)!91, chiar daca, din “spiritul 
rigoarei”, nu a mai făcut-o, ele se vor regăsi in pasajele “fantastice” din Luntrea lui Caron. 

Spre deosebire de formele de cunoaştere ştiinţifică şi paradisiaca, silite să recurgă la 
concepte paradoxale doar în situaţii limită (cum este factorul \-1 din matematici), Blaga 
tematizează şi conceptualizează in mod premeditat irationalul magic, construindu-i un 
echivalent în gândirea rațională: dogma, sau antinomia transfigurată. Tratată monografic în 
Eonul dogmatic, dogma va sta în centrul gnoseologiei luciferice, fiind instrumentul elaborat 
anume de filosof pentru a-şi deschide un drum apofatic, altul decât cel magic, către misterul 
ultim. 

Antinomicul este rezultatul transferării magicului în logic, al traducerii unităţilor magice 
în judecăţi analitice. În descrierea acestor moduri de gândire, pe care le defineam drept 
cunoaştere ecstatică relativă la sinele originar, respectiv cunoaştere enstatică relativă la eul 
matur, Blaga utilizează în mod vizibil reprezentări specifice Zeitgeist-ului contemporan lui. 
Astfel, magicul este “prelucrat” prin prisma a ceea ce Bergson numeşte stări de conştiinţă 
intensive, calitative, dinamice, vitale, cum sunt intuitiile, sentimentele, pasiunile, iar logicul 


corespunde stărilor de conştiinţă extensive, cantitative, inerte şi mortificate, cum sunt ideile, 


noțiunile, judecăţile 192. Cele două moduri de cunoaştere sunt ireductibile şi autonome, ceea 


ce face ca reprezentările magice să nu poată fi transpuse decât prin antinomii şi paradoxuri 


logice. 193 


191 În Nota asupra ediţiei, la Opere, vol. 8, p. 58-59. 


192 vezi, spre exemplu, Henri Bergson, Eseu asupra datelor imediate ale conştiinţei, Traducere, studiu 
introductiv şi note de Horia Lazăr, Cluj-Napoca, Editura Dacia, 1993, p. 22-63. 


193 “Primitivul îşi realizează ideile magice pe un plan imaginar-fantastic, într-un sens cum omului civilizat îi este 
imposibil să le întruchipeze. Pentru primitiv, gândurile magice sunt elemente primare de înţelegere; orice idee 
magică are pentru el un sâmbure de sens înconjurat de un întreg halo de subintelesuri, adânc trăite de el. Ideile 
magice au numai pentru omul civilizat, care le-a pierdut sensul, o înfăţişare paradoxală, fiindcă omul civilizat 
vrea neapărat să le gândească cu ajutorul conceptelor sale nemagice. Ideile magice şi conceptele nemagice sunt 
însă incomensurabile. Dacă se încearcă o transpunere a esentelor magice în termeni nemagici, se obțin desigur 
formule antinomice, fiindcă termenii nemagici sunt insuficienti să dea expresie nemagicului.” Eonul dogmatic, p. 
260. 

Blaga nu îşi propune doar să distingă între gândirea magică şi cea logică, ci şi să 
construiască o cunoaştere intelectuală care să înglobeze fondul magic. Viziunii magice a 
sinelui infantil filosoful îi caută succesiunea în viziunea metafizică a unui sine matur, care a 
reuşit să reintegreze, prin categorii ecstatice şi apofatice, complexele inconştiente în sistemul 
conştient. Din cauza aceasta, dogmaticul este o noțiune mai largă decât magicul, iar 
metafizica, în măsura în care se doreşte a fi o imagine filosofică a Totului, este nevoită să 
integreze componente magice şi mitice. “Orice gândire metafizică vizează totul existenţei, iar 
această ţintă obligă întrucâtva spiritul la concesii în avantajul miticului şi magicului. Fara de 
anume «licenţe», pe care şi le permite cu de la sine putere, gândirea n-ar putea niciodată să 
treacă de la elementele şi motivele date, ale existenţei, la Totul acesteia. Or, miticul şi magicul 
sunt tocmai mijloacele cele mai la îndemână, care îngăduie gândirii saltul cel mai lesnicios de 
la «parte» la «Tot».” În continuare Blaga demonstrează că magicul şi miticul sunt “elemente 


n°? 


camuflate, dar de structura” ale oricarei filosofii (Platon, Spinoza, Leibniz, Hegel etc.) ce isi 


propune sa surprinda in concepte sintetice complexele de necunoscute ale universului. 194 
Aceasta este motivatia de principiu a recursului deliberat pe care Blaga il va face, in 
cadrul sistemului filosofic, la imagini şi simboluri mitice. Aspiratia de a surprinde întregul 
trebuie susținută de cea mai largă “expansiune metodologică”, care să pună la lucru toate 
instrumentele cognitive ale spiritului uman. “Nu ne vom feri, de a gândi «raţional», în 
concepte cu grijă elaborate când e vorba de fapte care intră în tiparul preciziei fără echivoc. 
Nu ne vom feri de a «gândi» mitic, când străbatem zone mai cetoase şi mai adânci. Nu ne vom 
feri de a gândi «ecstatic», cand antinomiile existenţei ni se impun cu insistente de neocolit. 


Socotim chiar că a da rezultatelor posibile pe temeiuri stiintific-rationale ceva din adâncimea 


194 Ibidem, p. 139, respectiv 134. “Elementele magice, concluzionează Blaga, se furişează uneori aproape 
neobservate în sistemele filosofice, datorită unei obişnuinţe a spiritului nostru, care pune aceste elemente să 
lucreze, de câte ori el ajunge în faţa unui spaţiu ocupat de prea multe «necunoscute». Am arătat altă dată că ideea 
«magicului», deficientă desigur sub unghi ştiinţific şi filosofic, suplineşte adesea «cunoaşterea» putând în mod 
licentios şi în chip sumar să ţină loc de act cognitiv, aceasta mai ales când e vorba despre «ansambluri de 

proprie viziunii mitice, si a da viziunii mitice ceva din precizia gândului ştiinţific, constituie o 
sarcină, pe care trebuie s-o luăm asupra noastră cu toată hotărârea.”195 Contaminarea 
metodică a ştiinţei cu spiritul profunzimii mitice şi contaminarea mitului cu spiritul de rigoare 
specific gândirii ştiinţifice sunt consecinţa dorinţei fascinate a scriitorului de a regăsi, printr-o 
conjunctie a tuturor viziunilor revelatorii (cenzurate stilistic) accesibile omului matur fondul 


necenzurat al copilăriei. In concepţia lui Blaga, adevărata metafizică este o “supremă lamură”, 


care sublimează filosofic motivele magice ale existenţei 196. 


Magicul folcloric 


Intuitile magice sunt prelucrate de Blaga nu numai conceptual, în cadrul sistemului 
filosofic, ci şi imagistic, în cadrul scrierilor sale autobiografice. Cele două coduri sunt la fel de 
elaborate; în ciuda iluziei că Hronicul ar putea evoca experienţele infantile în stare genuină, 
amintirile sunt în realitate tot o rationalizare târzie, o reconstrucţie ulterioară, a unor trăiri 
preverbale confuze. Blaga îşi modelează reminiscentele timpurii trecându-le prin tipare 
notionale preluate din literatura antropologica sau elaborate de el însuşi, astfel încât scene din 
copilărie migrează într-o formă neschimbată din scrierile memorialistice (Hronicul...) în 
eseuri (Elogiul satului românesc, Getica etc.) sau în trilogii (Geneza metaforei şi sensul 
culturii), servind drept material exemplificator pentru teoria magicului, a satului, a copilăriei 
etc. Totul magic al stării de fuziune cu mama, intraductibil în termenii eului individuat, este 
supus unei selecții afective şi apoi unui decupaj conceptual, care aduce în prim plan 


întâmplările cele mai semnificative pentru biografia mitologizată pe care şi-o construieşte 


multiple şi varii necunoscute».” Ibidem, p. 144. 


195 Censura transcendentă, p. 448. 

Blaga, precum şi pentru sistemul pe care aceasta trebuie s-o exemplifice. 

Astfel, Blaga echivalează ideea trăită a magicului, adică intuiţia forței obscure, de 
natură psihoidă, care, asemeni unui fluid atotpătrunzător, uneşte dorinţele şi voinţa copilului 
de obiectele şi fiinţele lumii exterioare, prin conceptele de putere magică sau de substanță 
magică, preluate sau formate după inventarul teoretic al antropologiei începutului de secol. 


Mai exact, puterea magică este definită de Blaga în aceeaşi termeni în care Marcel Mauss şi 


Henri Hubert conceptualizează termenul melanezian de mana197. În seria izotopilor acestei 
idei magice, Blaga mai invocă noţiunile de vacanda (dacotas), oki (irokezi), manitu 
(algonquini), vong (Coasta de aur), huringa (australieni), dintr-un lung şir de exemple pe care 


antropologii epocii (Tylor, Frazer, Durkheim, Lévy-Bruhl, Jung) îl preluau, în diverse 


configurații demonstrative, din bogata literatură etnografică asupra primitivilor! 98, 

Într-o lucrare de doctorat susținută în 1942, Gh. Pavelescu avea să cerceteze, sub 
coordonarea ştiinţifică a lui Lucian Blaga, noţiunea românească de “mană”, care, dincolo de 
ciudata coincidenţă lingvistică cu termenul melanezian, desemnează un factor magic similar, 
dar cu o “sferă mult mai redusă decât cea primitivă”. În sens primitiv, mană înseamnă 


“eficacitatea autentică a lucrurilor”, “calitatea lor prin excelență”, ea făcând obiectul a 


196 Despre gândirea magică, p. 226. 


197 Sare rapid în evidenţă cât de îndatorat este Blaga analizelor celor doi antropologi: “Ideea de mana, scriu 
aceştia, este una dintre acele idei tulburi, de care avem impresia că ne-am descotorosit; tocmai de aceea ne vine 
atât de greu s-o concepem. Obscură şi vagă, ea are totuşi o utilizare ciudat de bine determinată. Abstractă şi 
generală, ea se remarcă prin caracterul ei concret. Natura ei primitivă — deci, complexă şi confuză — nu ne 
permite să-i facem o analiză logică; trebuie să ne mulţumim cu a o descrie. [...] Ideea de mana se compune dintr- 
o serie de idei instabile, confundându-se unele cu altele. Rând pe rând şi în acelaşi timp, este calitate, substanţă, 
şi activitate.” Marcel Mauss şi Henri Hubert, Teoria generală a magiei, Traducere de Ingrid Ilinca şi Silviu 
Lupescu, laşi, Polirom, 1996, p. 137. Sinonimia aparent abruptă pe care o presupune Blaga între substanţa şi 
puterea magica îşi are originea şi în consideratiile lui Cassirer. Ideea de mana, scrie acesta, “nu admite nici o 
frontieră exactă între reprezentarea substanţei şi cea a forţei. Se pare deci că nici teoria substantialista, care 
înţelege simplu mana ca pe o substanţă magică, nici teoria dinamică, care pune accentul pe noţiunea de putere, de 
forță şi acţiune, nu ating adevărata semnificaţie a mitului şi nu o epuizează. Aceasta se găseşte mai degrabă în 
«fluiditatea» proprie manei, în această fuziune şi acest amalgam de determinaţii care pentru noi sunt net 
separate.” Op. cit., p. 103. 


198 Exemplele, care pot fi inmultite cu orenda (huroni), pokunt (shoshoni), yek (tlinkit), sgana (haida), nagual 
(Mexic), mulungu (Africa centrală) snam şi sulia (indigeni salish), budjan (yuini) etc., sunt sistematizate şi 
discutate, printre alţii, de Emile Durkheim, Formele elementare ale vieţii religioase, p. 176-184, de L. Lévy- 
Bruhl, Les fonctions mentales dans les sociétés inférieures, p 108-147, si de C. G. Jung, Uber die Energetik der 

numeroase rituri de magie populară ce vizează conservarea, furtul sau aducerea puterii plantei 


sau animalului respectiv 199, 

Ideea de tip mana este, în concepţia lui Blaga, un factor care intermediază între termenii 
contrari pe care gândirea primitivă îi corelează magic. Ea este prin urmare un element de 
conţinut, un concept-imagine cu rol de “locotenenta cognitivă” pentru seria de necunoscute 
cuprinse între cei doi termeni contrari, şi nu o relaţie prelogică sau alogică între aceşti termeni, 
cum susțin Lévy—Bruhl şi Cassirer. “Dacă se interpolează în gândirea primitivului acest al 
treilea termen, ea devine logică în înţelesul obişnuit. [...] Coincidenţa termenilor corelativi nu 
se face direct, ci prin mijlocirea ideii despre o esență magică comună «întregului» şi «părţii», 
«substanţei» şi «accidentului», «lucrului» şi «imaginii» etc.”200 Operând în afara logicii 
aristostotelice a terţului exclus, conceptul de putere magica are proprietăţi paradoxale şi 
iraționale, care însă satisfac nevoile unui intelect ecstatic. 

În ceea ce priveşte referentul său, ideea magică descrie o putere ce infuzează întreaga 


natură, un fel de pneuma cosmică: “Universul e plin de astfel de puteri, forţe, energii, — cari în 


continuu se schimbă, se transformă, dar fără ca să piară nici măcar o scânteie din ele...”201 
Tentativa pe care tânărul Blaga o face într-unul din primele sale eseuri (datând din 1915, 
pierdut astăzi) de a corela conceptele de “materie” şi “energie” sugerează că inclusiv în faza 
scientistă a adolescenţei sale viitorul filosof era atras de concepte fizice (forţă, energie) a căror 
origine se află în gândirea mitică. Substanţa magică nu este legată în mod specific de o 


anumită fiinţă (zeu, demon, om, vrăjitor, animal, plantă) sau de un anumit obiect neînsuflețit. 


Seele, Zurich, 1928, p. 103, de la acesta din urmă preluându-le şi Blaga. 


199 Gh. Pavelescu, Mana în folklorul românesc. Contribuţii pentru cunoaşterea magicului, Teză de doctorat, 
Sibiu, Tip. Krafft & Drotleff S.A., 1944, p. 28-29, 97 sqq. Influenţa analizelor lui Blaga din Despre gândirea 
magică, publicată în 1941, este vizibilă mai ales în definirea naturii şi a proprietăţilor manei, doctorandul 
aducând în plus faţă de conducătorul său un bogat material etnografic românesc. 

200 Eonul dogmatic, p. 257. 


201 Scrisoarea CXXVI către Cornelia Brediceanu, în Lucian Blaga, Corespondenţă (A-F), Ediţie îngrijită, note 
şi comentarii de Mircea Cenuşă, Cluj-Napoca, Editura Dacia, 1989, p. 153. 

Ea se comportă mai degrabă ca o sarcină magică, ce se transmite şi încarcă o fiinţă, un lucru 
sau un loc, asemeni unei sarcini electrice. În termenii lui Cassirer, care din nou se relevă a fi 
fost o sursă de inspirație pentru Blaga, mana desemnează “accentul particular pe care 


conştiinţa magica şi mitică îl pune asupra obiectelor”, locurilor şi momentelor, permiţând 


descompunerea întregului în două sfere, una semnificativă, sacră, alta derizorie, profană202. 


Legile după care are loc distribuţia sau contaminarea magică nu sunt fizice şi raţionale, 
ci psihoide şi iraționale. În sistematizarea acestor reguli, Blaga apelează nu atât la Frazer203, 


cât la Mauss şi Hubert, care la rândul lor dezvoltau idei ale lui Tylor204. Astfel, filosoful 
român consideră că sarcina magică poate fi transmisă după următoarele reguli: a) contiguitate 
(“de la purtătorul sarcinii magice asupra obiectelor cu care acesta are un contact, fie în spaţiu, 
fie în timp”); b) analogie (“de la un purtător sarcina magică se poate transmite, de la sine, fără 
de altă intervenţie, asupra altor obiecte asemănătoare cu purtătorul”); c) contrast (“de la un 


purtător sarcina magică poate să se transmită asupra unui lucru, care sub anume raport se 


găseşte în contrast cu purtătorul”)205 . Alte proprietăţi paradoxale ale esenței magice (nu se 


202 E, Cassirer, op. cit., p. 104. “Constiinta mitică reuşeşte să articuleze spațiul şi timpul nu prin fixarea în idei 
durabile a elementelor nesigure şi fluctuante ale fenomenelor sensibile, ci prin introducerea în fiinţa temporală şi 
spaţială a opoziţiei caracteristice dintre «sacru» şi «profan». Acest accent originar şi fundamenatal al conştiinţei 
mitice domneşte de asemenea asupra tuturor distinctiilor şi regrupărilor particulare care ar putea fi efectuate in 
totalitatea spaţiului şi în totalitatea timpului. La nivelurile primitive ale conştiinţei mitice, puterea şi caracterul 
sacru apare încă sub forma unui lucru, a unui «ceva» sensibil, de natură fizică, care se ataşează unei anumite 
persoane, sau unui lucru care îl transportă.” Ibidem, p. 108. 

203 Frazer distingea două principii ale activităţii magice: “Primul principiu poate fi denumit legea similitudinii, 
al doilea legea contactului sau a contagiunii. Din primul dintre aceste principii, şi anume din legea similitudinii, 
magicianul deduce că poate provoca orice efect dorit pur şi simplu imitându-l; din al doilea el deduce că orice ar 
face cu un obiect material, acţiunea sa va avea, de asemenea, efect şi asupra persoanei care a fost odată în contact 
cu obiectul, fie că acesta făcea sau nu făcea parte din corpul ei. Vrăjile bazate pe legea similitudinii pot fi 
denumite magie homeopatică sau imitativă. Vrăjile bazate pe legea contactului sau a contagiunii pot fi denumite 
magie contagioasă.” James George Frazer, Creanga de aur, Traducere, prefaţă şi tabel cronologic de Octavian 
Nistor, Bucureşti, Editura Minerva, 1980, vol. I, p. 30. 


204 Cu o rigoare sporită, datorată consultării teoriilor psihologice şi lingvistice asupra asociaţiilor mentale ale lui 
Wundt, Marcel Mauss şi Henri Hubert afirmă: “Din amalgamul de expresii variabile putem distinge trei legi 
dominante. Pe toate le-am putea denumi legi ale simpatiei, dacă prin cuvântul simpatie înţelegem şi antipatie. 
Cele trei legi sunt a contiguităţii, a similaritatii şi a contrastului: lucrurile aflate in contact sunt sau rămân unite, 
asemănătorul produce asemănătorul, contrarul acţionează asupra contrarului.” Op. cit., p. 81. 


205 Despre gândirea magică, p. 305. Aceeaşi tipologie a legilor magice va fi reluată şi exemplificată de Gh. 
Pavelescu, op. cit., p. 94 sqq. 

alterează în timp, se transmite la orice distanţă, nu se divide ci rămâne întreagă în fragmente 


ale obiectului contaminat, nu scade în cel care o emite, nu dispare prin dispersie, ci prin 


anulare, adică printr-o contraputere magică etc.206) vor fi exemplificate de Blaga prin 
amintiri din propria copilărie şi din propriul mediu etnografic, alese în aşa fel încât să se 
intercaleze în bogata serie de mostre procurate de literatura etnologică mondială. 

Sarcina magică, esenţă “nici propriu-zis fizică, nici propriu-zis psihică”, poate fi dirijată 
în mod voluntar de către oameni cu puteri speciale, cum sunt şamanul, magul, vrăjitorul 
etc.207 Satul lui Blaga este populat de astfel de persoane oculte şi temute, trăind în marginea 
societăţii. Lelia Rugescu aminteşte, din povestirile mamei sale, de tiganca vrăjitoare la care 
Ana Blaga a făcut apel pentru a vindeca glaucomul Leliei. Îngânând “cuvinte cabalistice”, 


bătrâna jertfeste o găină neagră, ia obol un ban de argint, face să apară un vierme alb într-un 


borcan cu apă, cere un al doilea ban de argint şi face să dispară viermele208. “Farmecul” se 
încadrează în ceea ce Frazer numeşte magie homeopatică, mizând pe similitudinea între 
albeata de pe ochi şi viermele din borcan. Materializată într-un animal emisar, evacuat din 
borcanul continator, boala este alungată prin empatie şi din omul bolnav299. Ritul, şi întreaga 
gândire magică subiacentă lui, face parte din inconştientul cultural refulat al satului, Ana 


Blaga cerând performarea vrăjii pe ascuns de soţul ei, garant nu numai al dreptei credinţe ci şi 


206 Thidem, p. 286-287. 


207 De comparat cu Ernst Cassirer: “Această forță materială este răspândită pretutindeni in lume, dar apare ca să 
spunem aşa condensată în anumite persoane dotate cu o putere aparte, vrăjitorul, preotul, conducătorul, 
războinicul. Mai mult, aceştia pot de asemenea să smulgă un fragment din această totalitate substanţială, din 
această rezervă de forță, şi să o transmită prin simplu contact unei alte persoane. Forţa magică pe care o posedă 
preotul sau conducătorul, mana care e concentrată în ei, nu este legată de fiinţa lor individuală şi poate fi 
modificată şi transmisă altor persoane în diverse moduri.” Op. cit., p. 82. 


208 Lelia Rugescu, Cu Lucian Blaga, p. 129-130. 


209 Lévy-Bruhl oferă un elocvent şir de exemple de “suctiune” de către şamani a bolii materializate într-un 
obiect (cristal, insectă etc.) din trupul bolnavilor. Vezi L'experience «mystique» et les symboles chez les 
primitifs, Paris, Librairie Félix Alcan, 1938, p. 275 sqq. Comentând principiile gândirii oculte, Ernst Cassirer 
scrie: “Toate operaţiile alchimice, oricât de elaborate ar fi în detaliu, se bazează pe ideea esenţială că însuşirile şi 
stările sunt detaşabile şi transmisibile material, asemeni unor lucruri, idee ce se regăseşte într-un stadiu mai 
primitiv şi mai naiv în imaginea «ţapului ispăşitor». Orice însuşire distinctă a unei materii, orice formă pe care 
aceasta ar putea-o lua, orice influenţă pe care ar putea-o exercita, este ipostaziată şi devine o substanţă, o fiinţă”. 

al luciditatii, şi reproşându-şi-o apoi la moartea Leliei. 
Din aceeaşi “familie” cu vrăjitorul, dar cu funcţie opusă, este vârcolacul. Inainte să fie 
satanizati de creştinism, vârcolacii210 constituiau o tagmă de vrăjitori buni care, în transă 


extatică, metamorfozati in animale, luptau cu vrăjitorii răi pentru fertilitatea (mana) 


recoltelor2!1, O asemenea “vedenie” ce bântuie satul-idee al lui Blaga este Gaman, “de care 
ne temeam ca de-o fiinţă cu legături prin tărâmuri demonice”. Dându-se de trei peste cap 
printre morminte, “ciudatul sătean” se transformă într-un om cu cap de câine, capabil să sece 
apa izvoarelor. Fără să mai facă diferenţa între vrăjitori răi şi vrăjitori buni, copilul ştie că 
trebuie să pună la poarta casei “frunză mântuitoare de leuştean / să apăr de strigoi / laptele şi 
ugerul vacilor” (Cântare pentru trecut). Vârcolacul lui Blaga se încadrează în cazurile 


folclorice de licantropie, în care Tylor vede o supravieţuire a credinței animiste asupra 


capacităţii sufletului de a intra într-un corp animal? 12. Fascinat de astfel de personaje oculte, 
capabile să transmigreze în alte corpuri, Blaga îşi va reaminti de Găman în dramele Zamolxe 
şi Meşterul Manole, unde personajul nu mai este, ce e drept, un vrăjitor licantrop, dar a rămas 
în contact cu forțele adâncului, cu Dionysos nocturn, cu mana, trecând noaptea prin crize de 


posesie. 


În mod semnificativ, pentru Blaga prototipul acestor personalități mana213 este mama 


Op. cit., p. 92. 


210 Din slavul Wilkolak, om vrăjit sub formă de lup; cf. şi bulgarul vrkolak, om căzut în catalepsie, al cărui suflet 
intră în trupul unui lup însetat de sânge. 


x. 


211 Folclorul nostru are o bogată terminologie pentru a desemnea “vrăjitorii de mană”: bosorcoi, fermecatori, 
moroi, strigă, strigoi, vrăjitori, farmazoance etc. Despre puterile acestora, inclusiv cea de metamorfoză în diferite 
animale, vezi Gh. Pavelescu, op. cit., p. 79-90. Demonstrația originii vrăjitoriei în şamanismul primitiv, precum 
şi un bogat material documentar, în Carlo Guinzburg, Istorie nocturnă. O interpretare a sabatului, laşi, Polirom, 
1996, p. 160 sqq. 


212 “Trebuie remarcat că această concepţie este perfect conformă cu teoria animistă după care sufletul unui om 
poate să iasă din corpul său şi să intre în cel al unui animal, precum şi cu ideea că oamenii pot fi metamorfozati 
în animale: două opinii care deţin încă din starea sălbatică un loc important în credinţele umanităţii. Doctrina 
legată de loup-garrous este în esenţă cea a metempsihozei temporare sau a metamorfozei.” E. B. Tylor, op. cit., 
p. 353 şi sqq. pentru numeroase exemple, inclusiv din spaţiul est-european. 


213 Personalitate mana este termenul prin care Jung desemnează oamenii care au atins “multdoritul punct 
central al personalităţii”, acel “fenomen inefabil care intermediază între opuşi, îi uneşte sau constituie rezultatul 

sa. Fără să fie o vrăjitoare în sensul concret al cuvântului, Ana Blaga are în Hronic o figură 


coplesitoare, ce reflectă nu atât persoana ei reală, cât imago-ul idealizat pe care memorialistul 


şi l-a format despre ea214. Micul Lucian o investeşte cu o atotputernicie magică, reflectând 
prin aceasta starea de fuziune identitară în care copilul percepea lumea ecstatic, nu prin sine 
însuşi, ci prin intermediere maternă. Mama este resimţită drept punctul în funcţie de care se 
organizează întreg universul: “Fiinţă impersonală, fără gând întors asupra ei însăşi, stăpânită 
numai de sacrul egoism al familiei, Mama era substanţa activă în jurul căreia luau înfăţişare 
palpabilă toate rânduielile vieţii noastre”. Într-o poezie târzie, Părinţii, Blaga recunoaşte în 
părinți rădăcinile “prin cari ne prelungim pe subt pământ” şi ne conectăm la centrul lumii şi al 
sinelui. 

Trăsătura fundamentală prin care Blaga simte nevoia să-şi caracterizeze mama este 
arhaicitatea, amintirile materne trimiţându-l înapoi spre straturile cele mai primitive ale 
propriului psihism. Rememorându-şi copilăria, el pare a desfăşura o expediţie în Hades, spre 
marea zeiță chtoniană, care are putere de viata şi de moarte asupra fiinţelor şi tine în stăpânire 
seminţele, adică tiparele naturii, ale cosmosului. Recunoscând fascinația de numinosum pe 
care chipul matern îl exercită asupra sa, scriitorul îl ridică la demnitatea de strămoş mitic 
tutelar, de mumă: “Mama era o fiinţă primară. Eine Urmutter, cum îi spuneam eu mai târziu, 
făcând uz de-un cuvânt nemtesc, ce mi se părea că i-ar cuprinde chipul şi prin care o 
proiectam în arhaic. Fără multă şcoală, cu instincte materne şi feminine preistorice. Preistorice 


în sensul deplinatatii vitale, grele, masive”. Lelia Rugescu, în bună măsură influenţată de 


conflictului lor sau produsul tensiunii lor energetice”, adică sinele. C. G. Jung, Collected Works, Princeton 
University Press, Bollingen Series nr. XX, vol. 7, par. 382. Având în vedere că, în concepţia analitică, mama este 
purtătoarea imaginii sinelui copilului, sau chiar că ea funcționează ca sine al copilului, este de înţeles de ce 
Blaga, modelat de experienţa unei fuziuni prelungite cu mama, resimte imago-ul matern ca pe o personalitate 
mana. 


214 jdealizarea mamei, ca şi a surorii moarte, ar fi, în teoria Melaniei Klein, mecanisme de apărare împotriva 
sentimentului de vinovăţie provocat de propriile impulsuri agresive împotriva acestor figuri care nu-l lasă pe 
micul Lucian să existe. Copilul clivează imaginea mamei, respectiv a surorii sale, în două chipuri: pe de o parte o 
mamă rea şi o soră urâtă, pe care le distruge simbolic, de cealaltă parte o mamă bună şi sora angelică, pe care le 
restaurează în mod magic. Cf. Melanie Klein, op. cit., 341-342. 

viziunea unchiului ei, îşi aminteşte şi ea de Ana Blaga ca de “o fiinţă arhaică: astfel le vad eu 


pe străbunele noastre, dace”215. 

Blaga îşi proiectează mama pe fundalul unei culturi primitive, care corespunde 
propriului său orizont din prima copilărie. Dacă tatăl va fi conjugat cu o viziune religioasă mai 
degrabă rationalista, mama este aşezată în cadrele unei viziuni precreştine, păgâne, de esenţă 
şamanică. “Nu avea Mama cunoştinţe folclorice deosebit de bogate, dar ea trăia aievea într-o 
lume croită pe măsura celei folclorice. Existenţă încadrată în zarea magiei. [...] S-ar putea 
adăuga, că Mama suferea de o religiozitate cu adiacente folclorice şi superstitioase, ce n-o 
îndruma spre naos şi altar. Chiar în graiul ei de toate zilele se amesteca, plină de aluzii, şoapte, 
exclamatii şi formule arhaice, o magie de aspecte pitoreşti, pe care fiinţa ei o acumula din 
obştescul văzduh.” Atmosfera de basm, încărcată de superstiții şi eresuri, în care trăia Ana 
Blaga (portret de altfel discutabil, fiind mai degrabă vorba de o proiecție a micului Lucian), 
venea în întâmpinarea nevoii de imagini fantastice a copilului. Descântecele, vrăjile şi 
poveştile mamei constituiau un adevărat ecran pe care puteau fi vizionate şi rationalizate 
intuitiile preverbale. Propria conformatie psihică, şi nu pur şi simplu copilăria petrecută într- 
un sat traditional românesc, este cea care l-a facut pe viitorul scriitor receptiv cu precădere la 
aspectele magice ale culturii folclorice rurale. 

Prima reprezentare a lumii pe care şi-o formează micul Lucian este catalizată de mamă 
în termenii unui animism magic216. Universul folcloric al mamei este, în limbajul lui Lucien 
Lévy-Bruhl, un univers al participării mistice. Omul se inserează empatetic în natură, 


percepându-i fluxurile de energie. Sacrul se manifesta prin cratofanii, prin forte şi stihii de 


215 Lelia Rugescu, op. cit., p. 121. 


216 Este greu, dacă nu chiar imposibil de reconstituit din scrierile lui Blaga tabloul real al credințelor şi 
practicilor magic-folclorice din zona Lancramului, deoarece scriitorul nu s-a aplecat niciodată asupra amintirilor 
sale cu mijloacele stiintific-descriptive ale unui etnograf, ci doar cu conceptele telescopate ale unui filosof al 
culturii. Pregnanta, iridescenta internă pe care aceste amintiri le-au păstrat peste ani depun însă garantie pentru 
realitatea lor subiectivă. 

natură pneumatică. Mama se mişcă într-o “lume străbătută de puteri misterioase”, pe care le 
controlează prin vibraţiile propriei făpturi. Ea este o vrăjitoare care supune elementele prin 
intensitatea dorinţei şi a voinţei sale. În ziua în care un incendiu arde o parte din sat, îşi 
aminteşte Blaga, “vedeam pe Mama, puternică, deasupra, înfruntând elementele [...] În 
mijlocul primejdiei, s-a ridicat în mine, în acea zi, credinţa că Mama va învinge totdeauna şi-n 


toate împrejurările elementele vrăjmaşe nouă şi aşezărilor noastre”. 


Controlul focului este unul din atributele samanului2!7, Prin puterea exercitată asupra 
elementului piric, Mama aminteşte de o altă figură ce “a dat mult de lucru tălmăcitorilor din 
sat”: omul care se transformă şi călătoreşte sub aspectul unei roti de foc. Nu mai putin 
impresionantă este puterea solomonarului de a dirija ploile, pe care Blaga, asemeni lui 
Creangă, i-o atribuie mamei sale: “«Mamă, vine ploaia!» strigam eu. Mama adăsta în uşa şurii 
şi ridica privirea: «Ad-o, Doamne, ad-o!». Era în chemarea aceasta, ridicată din urmă din alt 
veac, un ton stăruitor de invocare păgână, un accent de descântec, irezistibil, că mă miram, 


cum puterea ascunsă în miezul norilor se mai împotrivea”. 


“Cu talentul ei de fabulaţie”218, Ana Blaga îi formează micului Lucian sensibilitatea 
pentru lumea fantasmatică şi îi oferă instrumentele de interpretare a ei în registru magic. 
Responsabilă involuntar de întârzierea naşterii ca persoană a copilului în lumea de aici, ea este 
resimţită de băiat ca o initiatoare în secretele lumii de dincolo. Prin intermediul basmelor 
povestite de ea, Lucian capătă o reprezentare imaginară pentru acel ţinut al nimănui în care a 
fost sechestrat în anii de tăcere ai primei copilării. Basmul pe care îl ascultă în mod obsesiv 
este construit pe tema călătoriei pe Celălalt Taram: “Nu ştia Mama prea multe, dar nimerea 
fără greş tonul lumii ireale, încât chiar glasul ei mi se părea că vine dintr-o a patra dimensiune 


a spaţiului. La dorința mea ea îmi repeta adesea o poveste, ce aducea cu: «Tinerețe fara 


217 Vezi Mircea Eliade, Samanismul şi tehnicile arhaice ale extazului, Traducere din franceză de Brânduşa 
Prelipceanu şi Cezar Baltag, Bucureşti, Editura Humanitas, 1997, passim. 

bătrâneţe». [...] De fieştecare dată povestea mă tulbura în toată fiinţa. Mă tulbura basmul 
pentru dulcea amărăciune cu care vorbea despre zările fericirii, dar şi pentru simţământul 
ametitor, ce-mi da, cu privire la încălecarea timpurilor, ce stăpânesc lumea cu tărâmurile ei.” 


Ştim astăzi că basmele fantastice, cum le numeşte V. I. Propp, îşi trag sursa din tradiții 


şamanice219. Ele narează, într-un registru popular puternic stilizat, ceea ce la origine 
reprezenta o experienţă psihologică de limită: transa extatică în cadrul căreia şamanul 
călătoreşte, în stare decorporalizată, pe tărâmul lumii de dincolo. Protagonistul basmului 
îndrăgit de Lucian găseşte în pământ un craniu, pe care îl invită în glumă la masă şi care la 
rândul lui îl pofteşte să viziteze celălalt tărâm. După trei zile petrecute în ţinuturi feerice, unde 
domnesc lumina, fericirea şi uitarea, flăcăul se întoarce acasă, constatând că aici se scurseseră 
între timp trei sute de ani. O slujbă ţinută de un preot îl dezleagă din existenţa lui întârziată, 
transformându-i trupul în cenuşă. 

George Dumézil a studiat schema acestor călătorii şamanice în legendele nordice, iar 


Mircea Eliade o regăseşte la celți şi la traci, precum şi la câteva din popoarele asiatice 


migratoare, în special la slavi şi fino-ugrici, care au venit în contact cu folclorul nostru220, 


“Musafirul” este un duh aliat invocat, involuntar, prin intermediul craniului găsit în 


amant221, ce îl instruieşte pe neofit în timpul extazului, îndrumându-l în alius orbi, iar 
p şte p p 


218 Lelia Rugescu, op. cit., p. 97. 


219 Vezi V. I. Prop, Rădăcinile istorice ale basmului fantastic, Traducere de Radu Nicolau, București, Editura 
Univers, 1973, p. 46-47 şi passim. Pentru o descriere a funcțiilor şamanului în general şi a călătoriilor sale pe 
tărâmul lumii celeilalte, Jean-Paul Roux, Şamanul, în Surse orientale. Lumea vrăjitorului, Traducere de 
Laurențiu Zoicaş, Bucureşti, Editura Symposion, 1996, p. 227-231. 


220 Mircea Eliade, în articolul “«Samanism» la români?”, se îndoiește însă că riturile de vrăjitorie ale românilor 
ar fi de origine central-asiatică. Cf. De la Zalmoxis la Genghis-Han. Studii comparative despre religiile şi 
folclorul Daciei şi Europei Orientale, Traducere de Maria Ivănescu şi Cezar Ivănescu, Bucureşti, Editura 
Ştiinţifică şi Enciclopedică, p. 193-205. 

221 Craniul era obiectul unor elaborate culte neolitice şi celtice, fiind considerat sediul “unei forțe sacre, de 
origine divină, care îl ocrotea pe proprietar de toate primejdiile şi îi asigura sănătate, bogăție şi victorie”. Mircea 
Eliade, Istoria credințelor si ideilor religioase, vol. II, Traducere de Cezar Baltag, Bucureşti, Editura ştiinţifică şi 
enciclopedică, 1986, p. 138. Lévy-Bruhl aşază craniul în seria “simbolurilor participative” primitive, alături de 
toate obiectele magice gen churinga australian sau naterari (tribul Orokaiva) care tin concret locul mortului. “A 
poseda craniul unui duşman înseamnă a-l ţine sub propriul control, poate chiar a-l folosi ca ajutor. A păstra în 
preajmă craniul unui părinte sau al unui şef înseamnă a-ţi asigura facultatea de a-i vorbi, de a-i cere sfaturi sau 

comprimarea timpului este o senzaţie specifică pentru experienţa catabasisului. “Dulcea 
amărărciune” a basmului traduce pentru viitorul scriitor stările de pierdere de sine în care, la 
“invitația” surorii moarte, regresează până la stadiul letal al nenăscutului. “Simţământul 


cca 
1 


ameţitor” de “încălecare a timpurilor” exprimă acelaşi conţinut cu celebra intuiţie pe care 
Lucian o are asupra condiţiei thanatice: “Mort trebuie să fie ca şi viu. E aşa că nici nu ştii că 


eşti mort. Noi bunăoară stăm aici în cerc şi vorbim, dar poate că suntem morţi, numai că nu ne 


dăm seama”222. 

Mama este centrul unui microunivers alveolar, care iradiază concentric dinspre vatra 
familiei spre zările “lumii largi”. Pentru gândirea magică şi mitică, din care îşi revendică 
Blaga viziunea infantilă asupra universului, spaţiul nu este nici omogen şi nici izotrop223. El 
se organizeaza in functie de anumite puncte de energie, care alcatuiesc centre benefice sau 
malefice pentru om. Casa părintească reprezintă o incintă magica protectoare, de unde mama a 
exorcizat duhurile rele ce ameninţă familia. Ceea ce vine din afara acestui cerc magic, cum ar 
fi un câine turbat, aduce nenorocire şi moarte. Copiii sunt feriti de pericole câtă vreme rămân 
sub “scutul matern” şi nu se lasă atraşi de spiritele unor locuri străine, cum este duhul din 
bulboana morii. Asemeni unui zeu lar, întrupare a “duhurilor strămoşeşti”, spiritul mamei îl 
susține simbolic pe copil şi în “războaiele” purtate de acesta cu prietenii de joacă. 

Pornind din omphalos-ul casei părinteşti, geografia se organizează după geodezicele 
puterii magice. Aşezată în centrul de gravitație, Mama cheamă ploaia deasupra grădinii, 
îndepărtează focul de şura familiei, veghează asupra elementelor. Spaţiul cuprins sub 


“umbrela” energetică maternă alcătuieşte un cosmos ordonat şi cognoscibil. Acesta este satul, 


ajutor, de a-i afla «dispoziţia», de a-i linişti mânia dacă este nevoie şi de a-i câştiga bunăvoința.” L 'experience 
«mystique» et les symboles chez les primitifs, p. 200 sqq. 


222 Am citat de astă dată nu varianta din Hronic, ci pe cea din Elogiul satului românesc, p 37. 


223 “Spre deosebire de omogenitatea care domneşte în spaţiul conceptual al geometriei, fiecare loc şi fiecare 
direcţie este afectat în spaţiul intuitiv al mitului de un accent particular, care trimite el însuşi la accentuarea 
fundamentală specifică mitului, şi anume distincţia dintre sacru şi profan.” Ernst Cassirer, op. cit., p. 111. 

sau ceea ce Blaga numeşte satul-idee. Trăsătura esenţială a satului blagian este organicitatea, 
simbioza perfectă cu mediul, ce derivă din investirea lui cu valorile sinelui matern. Lancrămul 
din Hronic este un sat matriarhal, construit în jurul Mumei. Cultura populară îşi extrage seva, 
susţine prin intropatie autorul Spațiului mioritic, din acest “centru generator, binecuvântat şi 
rodnic ca stratul mumelor”. Blaga aşază arhetipurile materne în vatra stilistică a satului, astfel 
încât materocentrismul său se regăseşte în cosmocentrismul aşezărilor rurale: “«Satul-idee” 
este satul care se socoteşte pe sine însuşi «centrul-lumii», şi care trăieşte în orizonturi 


cosmice, prelungindu-se în mit. [...] Satul nostru reprezintă o aşezare situată şi crescută 


organic într-o lume totală”224. Din cercul miraculos al satului, copilul (în sensul generic dat 
de Blaga propriei copilării) trăieşte “experienţa vie a lumii ca totalitate”, deoarece sufletul său 


se conectează la anima mundi şi trăieşte sentimentul participării la întregul cosmic. 
Extensiune a casei părinteşti, satul este un microunivers autarhic225, Înainte ca Mircea 


Eliade sa fi dezvoltat conceptul de axis mundi226, Blaga aşază satul-idee pe verticala ce 
uneşte nivelurile cosmice, cel terestru de cel celest şi de cel infernal: “vedeam satul aşezat 
înadins în jurul bisericii şi al cimitirului, adică în jurul lui Dumnezeu şi al morților. Această 
împrejurare, care numai târziu de tot mi s-a părut foarte semnificativă, tinea oarecum isonul 


întregei vieţi, ce se desfăşura în preajma mea. Imprejurarea era ca un ton, mai adânc, ce 
împrumuta totului o nuanţă de necesar mister.”227 Cosmografia satului blagian are o 


dimensiune psihoida, deoarece ipostaziaza stratigrafia psihica a micului Lucian228. La fel cu 


224 Elogiul satului românesc, p. 48, respectiv 40-41. 


225 “Satul există în conştiinţa copilului ca o lume, ca unica lume mult mai complex alcătuită şi cu alte zări, mai 
vaste, decât le poate avea un mare oraş, sau metropolă, pentru copiii săi”. Ibidem, p. 36. 


226 Mircea Eliade, Sacrul şi profanul, Traducere din limba franceză de Rodica Chira, Bucureşti, Editura 
ŞI p 

Humanitas, 1992, p. 35 sqq. 

227 Elogiul satului românesc, p. 35. 

228 «În mai mare măsură decât proiecţie a amintirii, scrie George Gană, «satul românesc» al lui Blaga e un spaţiu 

ete he 8 i 8 p 

ideal destinat să satisfacă aspirațiile lui cele mai adânci: comuniunea cu absolutul cosmic, salvarea de sentimentul 

solitudinii şi al curgerii. «Satul», în textele filosofice ca şi în poeme, este aşadar proiecție a unei năzuințe, e mai 

mult o utopie decât o amintire idealizată.” Opera literară a lui Lucian Blaga, p. 209. 

“turnul” construit de Jung ca expresie a interioritatii sale229, satul blagian, încadrat pe 
verticală între cimitir şi biserică, poate fi privit ca o imagine a conştiinţei scriitorului cuprinsă 
între inconştientul matern şi supraeul patern. 

Cimitirul este ţinutul adânc scufundat din inconştientul arhaic unde este înmormântată 
Lelia. Dacă vrea să-şi regăsească sora moartă, Lucian trebuie să coboare printr-un sorb ce 
răspunde “de-a dreptul în iad”, sau pur şi simplu să se lase înghiţit de vârtejurile din bolboaca 
morii, ce “îşi cereau jertfa aproape în fiecare vară”. La rândul lor, morţii urcă la suprafaţă prin 


rădăcinile copacilor. Scena cu fetiţa care ghiceşte caracterul celui îngropat după gustul 


prunelor crescute pe mormânt230 este o metaforă prin care Blaga descrie felul în care senzaţii 
prezente atrag sinestezic din inconştient amintirea unui dispărut. Comentând înecul unui 
prieten în vârtejurile de la moară, Lucian se lasă să alunece în “tăcerile cele mai de jos” şi prin 
această regresie el săvârşeşte o mică nekya, o invocare a morţilor. Comentariul halucinat pe 
care îl face cu această ocazie asupra postexistentei pare a-i fi dictat, în stare de mediumnitate, 
de către o fiinţă moartă, care îl ia în posesie din adâncuri. Atracția nivelului infernal, 
simbolizând inconştientul primitiv, va fi contrabalansată de tentatia nivelului celest, 
simbolizând supraeul raţional, al cărui “preot” este Isidor Blaga. 

Satul constituie orizontul universului locuibil şi cognoscibil: “De jur împrejur, la capătul 
vederii, era pentru mine o margine, marginea lumii”. Dincolo de pragul acesta magic, în afara 
puterii mamei, care menţine lumea în “normalitate”, se întinde necunoscutul fabulos. Natura 
aflată dincolo de zarea copilului iese din normele cotidianului şi intră în cele ale fantasticului. 
Dincolo se află împărăţia puterilor străine, care domnesc stihial. Râpile roşii (“formaţiuni 


geologice bizare ca o arhitectură de poveste, sau ca o aşezare de temple egiptene, cu columne 


229 C, G. Jung, Amintiri, vise, reflecții, Consemnate şi editate de Aniela Jaffe, Traducere şi notă de Daniela 
Ştefănescu, Bucureşti, Editura Humanitas, 1996, Cap. “Turnul”. 

230 Imaginea este utilizată de Blaga ca exemplu pentru acele “concepţii, viziuni, presimtiri, care nasc firesc — 
spune el — în lumea satului”. Geneza metaforei şi sensul culturii, p. 341. 

de cremene şi foc”) sunt locuite de un căpcăun, “care se ţinea departe şi stătea oarecum la 
pândă la marginea lumii”. Din “lumea de dincolo” vin diverse fenomene ciudate şi 
înspăimântătoare, cum sunt “negurile, aspre şi reci” de pe Mureş, sau “fulgerele, ce lucesc 
uneori în zarea nordului, neurmate de nici un tunet”. Imaginea copilului aşezat în centrul 
luminos al satului, împrejurul căruia se întinde misterul (“povestea”), sugerează sfera firava a 
eului infantil înconjurată de întinderile incomensurabile ale necunoscutului exterior şi interior, 
la care mama îl racordează magic. 

Empatia maternă deschide realitatea empirică spre suprarealitatea spirituală: “Satul era 


astfel situat în centrul existenţei şi se prelungea prin geografia sa de-a dreptul în mitologie şi 


în metafizică. Acestea alcătuiau pervazul natural şi de la sine înţeles al satului.”231 
Conceptele cele mai cunoscute prin care antropologia inceputului de secol definea perceptiile 
“primitive” erau cele de animism (E. Tylor) si de participare mistica (L. Lévy-Bruhl). Blaga 
îşi modelează amintirile in aşa fel încât acestea să cadă exact peste o viziune animista a lumii. 
Fulgerele fără tunet specifice verilor transilvane sunt “săgeți de foc ale vâlvelor”. “Focuri pe 
comori”, vâlvele sunt ridicate de mamă de la rangul de divinităţi chtoniene ce păzesc minele 
la cel de divinităţi atmosferice: “Mama îmi spunea însă că în Munţii Apuseni ar mai fi o tara: 
Tara Vâlvelor. $i că între aceste valve se stârnesc câteodată bătălii după chipul şi asemănarea 
furtunilor.” 

În viziunea şamanică, duhurile locuiesc adesea în izvoare sau albii de apă, putând fi 
chemate cu ajutorul unor instrumente sonore speciale (bull-roarers). În amintirile lui Blaga, 
râul Sebeş este vegheat de căpcăunul de la Râpile Roşii, în bolboaca de la Moară locuiesc 


monştri acvatici care, asemeni dragonului ucis de Perseu pentru a o salva pe Andromeda, “îşi 


cereau jertfa aproape în fiecare vară”232, iar în iezerul de la Surianu se afla un “cuib de 


231 Elogiul satului românesc, p. 36. 
232 E. Tylor enumeră mai multe astfel de credinţe asupra ofrandelor şi sacrificiilor care se aduc spiritelor ce 

bălaur”, din care descinde o semintie de tritoni înzestrați cu “daruri miraculoase, proprii altor 


ere”233. Duhurilor apelor li se opune duhul secetei, care seacă izvoarele şi alungă norii de 
ploaie: “Seceta dură toată vara. Le-a fost sortit atunci şi fântânilor să se usuce. Un duh rău, 
subpământean, le sugea pe dedesubt, pentru ca în prundul lor să nu mai rămână decât 
uscăciune, broaşte şi blestem.” 

Vârfurile muntoase ce străjuiesc orizontul de la miazănoapte al satului sunt “două 
zeități”, iar “Masa Jidovului”, formaţiune geologică semănând cu o masă gigantică, este o 
rămăşiţă din isprăvile tectonice ale rasei de uriaşi ce a populat odată pământul. Tot o semintie 
de făpturi mitologice sunt şi “guşaţii”, locuitori ai satului Săsciori. “Oameni diformi, cu gusile 
atârnând uneori până la burtă”, gusatii sunt în ochii copilului nişte căpcăuni, supraviețuitori ai 
aceleiaşi epoci fabuloase ca uriaşii23%. Poetul va relua imaginea lor monstruoasă, punând-o în 
antiteză cu sveltetea de fecioară a ulcioarelor făcute de ei, în poezia Olarii: “De veacuri ei îşi 
au aici lăcaşul, de la începutul / cel dintâi, groteşti şi tampi, gusatii fără grai. / Olari ei sunt, 
sortiti să-nmoaie şi să coacă lutul. / Ca nişte zmei intarziati şi blânzi / cu fete prelungite în 
cimpoaie, / arhaici inşi, îşi poartă pe sub plai / un vis fragil prin zilele greoaie”. 

Fiintele de rand sau obiectele comune, care fac parte din universul casnic, pot şi ele să 


devină animate. In virtutea corespondenţei magice dintre părțile naturii, a legii simpatiei 


locuiesc într-un izvor, un fluviu, un lac sau într-o mare. În Germania, spre exemplu, în virtutea unor vestigii din 
vechea religie păgână, la vederea unui înecat poporul comentează: “Spiritul râului îşi cere sacrificiul anual”. Op. 
cit., p. 129. 

99. 


233 Lucien Lévy-Bruhl a pus în evidenţă solidaritatea “mistică” între geografie şi mitologie, amplasamentele 
sacre fiind, în virtutea participării magice, puterile sau divinitatile înseşi. În vârfurile muntoase sau în ochiurile de 
apă “se manifestă şi locuiesc puteri invizibile, adesea nedefinite, a căror prezenţă, mai degrabă simțită decât 
gândită, este certă. A spune că aceste locuri sunt locuinţa, lăcaşul, receptaculul, vehiculul acestor puteri nu este 
nici pe departe îndeajuns. În complexul în primul rând afectiv ce ocupă conştiinţa primitivilor, nici puterile nici 
locurile invizibile nu sunt resimtite sau reprezentate separat, ci prin participarea dintre ele. Din cauza aceasta, 
locurile sunt într-un anume sens puterile înseşi.” L’expérience «mystique» et les symboles chez les primitifs, p. 
182. 


234 în mitologia românească figurează patru generaţii de creaturi antropomorfe: căpcăunii, uriaşii numiţi şi 
“Jidovii” (poate fiindcă au fost preluaţi din mitologia Vechiului Testament?), oamenii şi rohmanii sau blajinii. 
Antropofagi, chinocefali, având un singur ochi, lătrând în loc să vorbească, căpcăunii sunt starpiti de potop sau 
de către uriaşi, iar aceştia la rândul lor sunt înlocuiţi de oameni. Vezi Tudor Pamfile, Povestea lumii de demult 
după credințele poporului român, Bucureşti, Librăriile SOCEC & Comp. şi C. Sfetea, 1913, cap. “Oamenii 

universale, soarta omului se răsfrânge asupra unui întreg lot de lucruri şi făpturi din mediul 
înconjurător, într-o corespondenţă biunivocă. Castanul din grădina casei este locuit de un “duh 


legat în chip misterios de destinul casei şi al familiei (castanul avea să se stingă de altfel, mai 


târziu, tocmai în anul când murea şi Tata)’235, Mai mult decat un zeu lar, protector al vetrei, 
castanul este mai degrabă un dublu dendromorf al tatălui, din a cărui vitalitate se împărtăşeşte. 
Tot un dublu, zoomorf de astă dată, al tatălui, este şi câinele Nero, a cărui moarte, imediat 


după stingerea din viaţă a lui Isidor Blaga, este resimţită de Lucian ca un “simbol al procesului 


de destrămare în care intra, fără oprire, gospodăria noastra”236, Copacul totemic pe care 
poetul şi-l imaginează pentru sine însuşi este Gorunul, în a cărui eternitate vegetală omul îşi 
citeşte empatetic propria moarte, la fel cum, într-un exemplu adesea citat de antropologia 
începutului de secol, şi de Blaga însuşi, indienii bororo sunt totemic identici cu papagalii roşii. 

Un animal cu o sarcină magică de sens negativ faţă de câinele casei este cucul. Acesta 
are o influenţă nefastă asupra manei umane, inhibând creşterea copiilor pe care îi “scuipă”. În 


cuvintele în doi peri ale lui Isidor Blaga despre cuc transpar vechi credinţe legate de această 


pasăre237, dintre care Blaga le scoate în evidenţă în special pe cele şamanice. Pasăre malefică, 
cucul face să turbeze vitele sau îl asistă pe şaman în timpul incantatiilor sau la resucitarea 


morţilor, iar la noi, în Banat, “se crede că vacile şi oile care fată în timpul când cântă cucul, se 


deoache şi pierd mana. De aceea trebuesc «răscucăite»“238. Valorizând lumea printr-o 


asemenea prismă, micul Lucian este cuprins de o teroare panică la vederea unui cuc: “Da, era 


vechi”; Romulus Vulcănescu, Mitologie română, Bucuresti, Editura Academiei RSR, 1987, Cap. 
“Antropogonia”. 


235 0 corelaţie folclorică similară face şi Marin Preda între Ilie Moromete şi bătrânul salcâm al familiei. 


236 Solidaritatea, totemică la origini, dintre individ şi o plantă sau un animal, ce se păstrează şi în folclorul 
european, inclusiv în cel românesc, este explicată de Frazer prin ideea de “externare” a sufletului într-un obiect 
sau o fiinţă străină. Vezi Creanga de aur, vol. I, Cap. “Vestigi ale cultului arborilor în Europa modernă”, şi vol. 
V, Cap. “Sufletul exterior în obieciurile populare”. 


237 Cucul simbolizează gelozia, parazitismul, lenea, este mesager al regatului nopţii, sau întruchipează sufletul 
morţilor, ori chiar al zeilo (Hera, Zeus etc.) Vezi Jean Chevalier, Alain Gheerbrant, Dicţionar de simboluri, vol. 
I, Bucureşti, Editura Artemis, 1995, p. 406-407. 


137 


limpede: se apropia. Urmăream cu respiraţia tăiată cântecul înfricoşătoarei păsări, ce putea să- 
mi reteze creşterea în lungul drumului şi să mă lase pitic în calea vieţii. Din pom în pom, 
cucul venea adus de gândul rău. Acum îi desluşeam şi zborul. Inima îmi tropotea pe drumul, 
fără apropieri şi fără depărtări, al sângelui. Apoi un trosnet de crengi uscate chiar deasupra 
noastră. Şi dintr-o dată: «cu-cu! cu-cu!». Tocmai în pomul nostru. Cu un țipăt sălbatic de 
spaimă, mă aruncai peste Tata”. Oricât ar părea de infantilă spaima băiatului, nu este inutil a 
aminti că experienţe asemănătoare trăiesc şi adulţii ce se iniţiază în şamanism, pe măsură ce li 
se dezvoltă o nouă sensibilitate fata de fenomenele invizibile. 

Sub influenţa interpretărilor folclorice pe care i le oferă părinţii, copilul personifică 


fiecare element, formă de relief, obiect sau făptură ieşită din comun, care inspiră curiozitate, 


respect sau teamă239. Teoria lui Lévy-Bruhl în privinţa demonizării de către omul primitiv a 
fenomenelor insolite poate fi perfect ilustrată prin întâmplarea cu întunericul ce ia în posesie 
casa lui Vasile. “Pe un ton ce-l apucă ţăranii când vorbesc despre lucrurile oculte, el îmi 
împărtăşi că ai lui sunt plecaţi de-acasă, şi că în tinda lor se petrec lucruri necurate. Incercai cu 
o încruntare din sprâncene să-mi redobândesc luciditatea, pe care mi-o submina glasul lui 
Vasile, şi cerui amănunte. Vasile îmi arăta că în tinda lor s-a lăsat o beznă cum de obicei nu 
este la acest ceas în alte zile, de unde încheierea că diavolul s-a ascuns în încăperea aceea, 
alungat de clopotele duminicii”. Utilizând conceptele filosofice ale lui Blaga, se poate spune 
că umbra din mijlocul casei a fost încărcată cu o sarcină magică. În termenii lui Frobenius, ar 
fi vorba de o proiecție magică a unui material sufletesc, de un transfer spontan al unei 


reprezentări angoasante din planul (inconştient al) sufletului în planul conştiinţei 


238 Gh. Pavelescu, op. cit., p. 43. 


239 Lévy-Bruhl a cercetat felul în care excepţiile de la ordinea normală sunt resimtite de mentalitatea primitivă 
ca o ameninţare si un presagiu funest, stranietatea, insolitul unei forme, apariţii sau comportament generând 
impresia de mister, de experienţă religioasă, de sacru. Vezi Lucien Lévy-Bruhl, L 'experience «mystique» et les 
symboles chez les primitifs, Cap. “L’insolite, experience mystique”. 


138 


senzoriale249, 

Iruptia necunoscutului in mediul cotidian face ca atitudinile normale sa devină 
insuficiente. După ce încearcă, o clipă, sa “rearanjeze” logic sensul întâmplărilor narate de 
Vasile, Lucian revine la categoriile gândirii magice. Pentru a exorciza casa, el recurge la 
gesturi apotropaice, descoperite spontan, în acord cu intuiţia forței pneumatice, de tip mana, 
ce animă întreaga lume. Filosoful de mai târziu va arăta că o sarcină magică poate să dispară 


“printr-un act de anulare provenit din partea unei contraputeri sau a unei contrasubstante 


magice”241. Tot aşa, băieţii simt că, pentru a alunga duhul necurat, trebuie să-şi activeze 
puterea propriului spirit, intrând într-o stare de surexcitatie belica: “A pus mâna, fiecare pe ce- 
a putut, şi am purces cu furci, toiege, căldări, vătraie, răsteie, ca să dăm în front compact 
năvală în ograda lui Vasile, cu un iureş de trib din dumbrăvile negre ale Africii. Zeci de braţe 
s-au ridicat şi au izbit cu toată puterea în uşa, în dosul căreia bănuiam ascuns duhul beznei. 
Loviturile erau însoţite de strigăte nearticulate şi de asurzitoare zgomote de metal. 
Buzduganul năzdrăvan nu-l vedeam, dar îl simţeam lucrând printre noi.” 

Este cunoscut rolul decompresiv al strigătelor în stările de angoasă; aici este vorba însă 
de ceva mai mult, de o potentare războinică a puterii interioare. In această joacă infantilă se 
schiteaza un comportament magic ce se încadrează într-un scenariu ritual mai amplu, de care 
Blaga, memorialistul cu lecturi antropologice, nu este străin. Gesticulatia copiilor aminteşte de 
ritul orgiastic prin care luptătorii primitivi, dansând în jurul totemului, invocă în ajutor 
duhurile protectoare. Eroii din războiul Troiei se transformă în adevărate stihii distrugătoare 
atunci când zeii le insuflă menos, “ardoare războinică”. Luat în posesie de furor, războinicul 


nordic devine un berserkir, oştas al lui Odin, căruia nimic nu i se poate opune. “Se iscase în 


240 “Aceşti demoni (sau ceea ce e fantomatic şi incert în lumea înconjurătoare) sunt manifestări de viata infantile 
ale paideumei, care corespund devenirii şi se petrec în planul «cel mai de jos», cel al vieţii sufleteşti, ca un 
fenomen inaccesibil reflectiei omeneşti (căci reflectia are loc în planurile conştiinţei şi al raţiunii) şi care pătrund 
spontan în viata conştientă abia odată cu încheierea procesului de geneză.” Leo Frobenius, op. cit., p. 102-103. 

noi, povesteşte Blaga, ca o magică furie, ca o sacră beţie, ce ne da îndrăzneala de necrezut de a 


înfrunta nevăzutul şi de a grăbi deznodământul”242. Strigătele nearticulate scoase de copii 


sunt izbucniri pure de forţă care, împreună cu zgomotul asurzitor de metale, sperie duhurile 


vrăjmaşe243. Ideea de participare mistică, subiacentă stării de posesie războinică, va constitui 
intuiţia nucleară pe care Blaga va dezvolta atât un comportament poetic (entuziasmul 
dionisiac), cât şi un concept filosofic (daimonion). 

Micul Lucian simte bântuind prin obiecte şi făpturi o forță misterioasă, care îl sperie şi-l 
atrage în acelaşi timp. O altă epifanie a necuratului este un cărăbuş care iese miraculos prin 
pereţii cutiei în care îl închisese “ucenicul vrăjitor”. “Căci se întâmplase ceva: un cărăbuş 
ieşise pe unde nu se putea ieşi, şi se făcu nevăzut! În timp ce mă rugam sub brad, simt 
mişcând ceva pe la ceafă, apoi pe păr. Pun mâna: cărăbuşul! L-am azvârlit cât colo şi am luat- 
o la goană. Mi-o făcuse deci diavolul din nou. Se înființase ca să-mi arate cât de putin îi păsa 
Măriei Sale de rugăciunile mele!” Puterea nefirească ce îl animă pe cărăbuş este desigur o 
fantasmă pe care copilul o proiectează în afara sa, în cel mai autentic spirit “paideumatic”. De 
altfel, este la fel de evidentă prelucrarea pe care omul matur o induce imaginii, creând 
impresia că micul Lucian l-ar fi citit deja pe Goethe. Cărăbuşul este gândit, asemeni câinelui 
din Faust, ca o întruchipare zoomorfa a lui Mefisto, ce îl îmbie încă de copil pe viitorul poet 
la pactul cu demonul creaţiei. 

Teama de stafii şi locuri bântuite îl va încerca pe Blaga şi în anii petrecuţi la şcoala din 
Braşov, unde viitorul poet, trecând pe lângă un cavou, aude “ca un zăvor de coşciug, ce se 


deschidea, şi-un clinchet de candele atinse de cineva în mers nevăzut”. “Un fior mă îmbrăca 


241 Despre gândirea magică, p. 286. 

242 Despre furia războinică şi legătura ei cu nebunia sacră şi posedarea, E. R. Dodds, Dialectica spiritului grec, 
Bucureşti, Editura Meridiane, 1983, p. 27-29. 

243 Exact în aceaşi termeni ar putea fi descris ritualul apotropaic prin care curetii, preoții însărcinaţi să-l crească 
pe Zeus, îl îndepărtează pe Cronos, venit să-şi înghită progenitura. Procedeul va fi preluat şi de către creştinism, 
unde clopotul bisericii (evocat de Vasile) sau toaca (pe care Blaga o va introduce în Arca lui Noe) sunt 

rece, mărturiseşte memorialistul, de câte ori o luam pe lângă cimitir, pe întuneric. Îmi 
închipuiam că statuia de brumă fosforescentă a lui Andrei Mureşanu ar fi putut să mă cuprindă 
o dată cu braţele, pe la spate, şi o senzaţie de atingere sepulcrală cu lumea de dincolo îşi făcea 
pârtie pe şira spinării mele.” În ciuda atmosferei gotice pe care o capătă fantasticul în mediul 
burgului săsesc de sub Tâmpa, obsesiile lui Lucian sunt aceleaşi. Statuia care prinde viaţă, sau 
spectrele care ies din cavouri, sunt imagini în care băiatul îşi materializează o componentă 
refulată, şi anume personalitatea feminină a primei copilării. Sora moartă din el bântuie la 
marginile conştiinţei diurne şi prinde consistenţă în stările crepusculare, de scădere a pragului 
luciditatii244. 

Spaima de fenomenele de mediumnitate şi posedare ar putea fi şi cauza profundă a 
ipohondriei lui Blaga, care, in spirit magic, resimte bacilii bolii sub forma de duhuri malefice. 
La fel ca in cazul vrăjii împotriva albetii făcute de tiganca chemată de Ana Blaga, şi în cazul 
ipohondriei blagiene Cassirer ar susţine că, spre deosebire de gândirea ştiinţifică, gândirea 
mitică nu utilizează concepte şi categorii abstracte, universale, ci imagini şi noţiuni concrete, 
singulare. În loc să-şi propună să extragă legea generală şi esenţa ideală din fenomene, 
primitivul mai degrabă reifică forţele, calitățile sau ideile abstracte, materializându-le in 


substanțe magice. Din perspectiva mitică, boala este provocată de un duh, o putere sau o 


substanţă străină ce a pătruns în bolnav245. 


instrumente de alungat dracii. 


244 Jung explică teama de spirite a primitivilor şi a copiilor ca provenind dintr-o insuficientă autonomie a eului, 
care se vede ameninţat de complexele inconștiente refulate. “Cele mai frumoase exemple, scrie psihologul 
elveţian, se găsesc in halucinaţiile bolnavilor mentali şi în comunicațiile mediumnice. Acolo unde are loc 
proiecția unei fracțiuni independente a sufletului, apare o persoană invizibilă. Aşa iau naştere spiritele in 
spiritismul obişnuit — la fel se întâmplă în cazul primitivilor.” C. G. Jung, Problèmes de l'âme moderne, Paris, 
Editions Buchet/ Chastel, 1960, p. 157. 


245 Numeroase exemple în L. Lévy-Bruhl, care arată că primitivii “consideră întotdeauna boala ca fiind 
provocată de un agent invizibil şi intangibil, conceput de altfel în moduri foarte diverse”. Les fonctions mentales 
dans les sociétés inférieures, p. 305 sqq. O elaborare mai pretențioasă a acestor observaţii în Ernst Cassirer, op. 
cit., p. 83: “boala de care suferă cineva nu este niciodată, în limbaj mitic, un proces care s-ar derula în corpul 
acestuia în cadrul unor condiţii generale empiric cognoscibile, ci un demon care l-a luat în posesie. Iar accentul 
cade în această formulare mai putin asupra concepţiei animiste, cât asupra interpretării substantialiste. Maladia 
poate fi considerată nu numai ca o ființă demoniacă înzestrată cu suflet, ci şi, mult mai simplu, ca un fel de corp 

Pentru a ilustra o asemenea viziune, şi în acord cu propriile fobii, Blaga recurge din 
inventarul de amintiri infantile la o altă întâmplare, pe care o orientează în sensul dorit. Este 
vorba de exclamatia unei bătrâne care, îngrijind o muşcătură provocată de un câine turbat, 


de] 


susține că ar fi văzut “căţei mici în rană”. Explicaţia “vorbelor aiurite” ale bătrânei s-ar putea 


să fie mult mai simplă246, dar Blaga le ridică la demnitatea de mostră pentru creativitatea 
mitică a gândirii rural infantile: “Am asistat astfel la naşterea unui mit al turbării. Femeia 
aceea vedea aievea nişte căţei cari aveau să crească în copil, şi de care acesta urma să turbeze 
mai târziu. Nu este această imagine a câinelui, care contaminează cu căţei pe cel muşcat, cel 
puţin tot atât de impresionantă ca a fiarei apocaliptice? Experienţa inevitabilului şi toată 


panica primară a omului, care se vede pierdut, şi-a găsit întruchiparea fulgerătoare, în această 


viziune.”247 Câinele turbat, opus lui Nero, câinele credincios al familiei, ajunge să-l întrupeze 
de astă dată pe diavol în ipostaza lui eschatologică, de Antihrist, fiind o personificare a umbrei 
înseşi a scriitorului, a celor mai adânci spaime de desființare şi neant ce-i ameninţă eul. 

“A vedea aievea” ceea ce nu există în viata cotidiană este sarcina şi privilegiul gândirii 
magice. Privit prin prisma aceasta miraculoasă, satul profan se încarcă de o sarcină sacră, iar 
suprarealitatea coboară asupra realității. “Satul era pentru mine o zonă de minunate 
interferenţe: aci realitatea, cu temeiurile ei palpabile, se întâlnea cu povestea şi cu mitologia 
biblică, ce-şi aveau şi ele certitudinile lor. Îngerii şi Tartarul dracilor, cu puii săi negri, erau 


pentru mine fiinţe, ce populau însăşi lumea satului. Trăiam palpitând, şi cu răsuflarea oprită 


când de mirare, când de spaimă, în mijlocul acestei lumi.”248 Din intimitatea magică a 


străin ce a pătruns în om”. 


246 Henri H. Stahl se îndoieşte de veracitatea povestirii, arătând că, “în grai popular, dinţii canini poartă şi 
numele de «căţei»; bănuiam deci că baba spusese că se văd în rană urmele dinţilor câinelui şi că interpretarea cu 
«căţeii mici» era a copilului speriat, cu o imaginaţie care însă de pe atunci se arăta a fi excesivă”. Op. cit., p. 101. 
247 Elogiul satului românesc, p. 39. Îndoielnică sub aspectul veridicitatii etnografice, întâmplarea se încadrează 
(şi nu întâmplător) foarte bine în seria exemplelor de “materializare” a bolilor în obiecte concrete, discutate de 
Lévy-Bruhl, în L'expérience «mystique» et les symboles chez les primitifs, cap. VII, subcap. “Cas crucial: le 
traitement par succion; le medicine-man y prefigure Pextraction de la maladie materialisce”. 

248 E. Cassirer ar spune că “ceea ce lipseşte in primul rând aici este o delimitare stabilă între obiectul simplu al 

cotidianului cu fabulosul va lua naştere concepţia blagiană asupra sofianicului. Împrumutat de 
la marii teologi ruşi ai începutului de secol, Soloviov, Florenski sau Bulgakov, conceptul 
transcendentei care coboară rememoreaza pentru filosof credinţa copilului că “noaptea stelele 


coboară până aproape în sat, participând într-un fel la viaţa oamenilor şi ascultându-le 


răsuflarea”249. 

Imaginea pământului care se atinge cu cerul, înţeleasă ca o conjunctie a contrariilor, a 
lumii conştiente cu sfera fantasmelor inconştientului colectiv, va reveni adesea în opera lui 
Blaga, în special atunci când aceasta se inspiră explicit din experienţele infantile. Copilăria 
este, într-un poem, vârsta “când mă trânteam în pajişte pe spate / cu ochii către bolta în senin, 
/ mă-nchipuiam întins cu foalele pe cer, / lin / răzimat pe coate” (Din copilăria mea), iar 
curcubeul din Autoportret este un pod între jos şi sus, între concret şi ideal. Metafora apei “din 
care curcubeul / îşi bea frumuseţea şi nefiinta” regăseşte imaginea animistă a triburilor 


birmaneze, pentru care curcubeul este un spirit care, după ce devorează sufletul câte unei 


victime, coboară să bea apă dintr-un lac sau mare250. Poetul devorat de curcubeu călătoreşte 
pe acest drum magic către lumea cealaltă, a duhurilor morților. 
O tentativă de comunicare cu sacrul este şi “punerea la încercare” a cerului. Privind în 


sus, copilul are impresia că bolta cerească îl însoţeşte oriunde ar merge. Iluzia optică a 


reprezentării şi percepţia reală, între dorinţă şi îndeplinirea ei, între imagine şi lucru. Acest fapt este indicat în 
maniera cea mai netă de importanţa decisivă pe care le au experienţele onirice în geneza şi construcţia conştiinţei 
mitice. [...] nu încape nici o îndoială că anumite concepte mitice fundamentale nu pot fi înţelese, în structura lor 
specifică, decât cu condiţia de a ţine cont de faptul că pentru gândirea şi «experienţa» mitică există un du-te-vino 
necontenit între lumea visului şi cea a realităţii obiective. [...] Şi, în acelaşi chip în care nu există o diferenţă bine 
stabilită între vis şi trezie, gândirea mitică nu distinge ferm nici sfera vieţii de cea a morţii.” Op. cit., p. 57-58. 
249 Elogiul satului românesc, p. 38. “Sunt aici, comentează Blaga în continuarea discursului de recepţie la 
Academie, sentimente şi vedenii nealterate de nici un act al raţiunii si de nici o cosmologie învățată şi acceptată 
de-a gata. Iată experienţe vii, care leagă cerul de pământ, care fac o punte între viaţă şi moarte, şi amestecă 
stihiile după o logică primară, căreia anevoie i te poţi sustrage, şi care mi se pare cu neputinţă în altă parte, decât 
în mediul înţeles şi trăit ca o «lume», a satului.” 
250 Credinţa este relatată de E. Tylor: “Toate persoanele care au parte de o moarte nefericită, printr-o căzătură, 
înec sau de dinţii animalelor feroce, mor deoarece curcubeul le-a devorat ka-la-ul, spiritul. După ce devorează 
câte un om, curcubeului i-e sete şi coboară să bea apă; atunci poate fi văzut pe cer bând apă. lată de ce, atunci 
când se arată un curcubeu, se spune: «Curcubeul a venit pentru a bea apă, cineva va muri de moarte violentă.” 
Op. cit., p. 336. 

deplasării cerului o dată cu observatorul serveşte in Hronic drept suport unei viziuni 
egocentrice. Copilul, la fel cu omul magic, se află pretutindeni în mijlocul universului, 
deoarece puterea sa este cea care dispune fibrele lumii sferice dimprejur. Un mic paradox 
pune la încercare sentimentul grandios de sine: Lucian constată că bolta se mişcă nu doar 


împreună cu el, ci şi cu prietenul său Adam. Pentru a tranşa situaţia, copiii pun la cale un 


experiment logic: cei doi kapnobatai25 l ar urma să pornească din acelaşi punct şi să se 
îndepărteze până când cerul, care îi urmează pe amândoi, va crăpa la mijloc. În această aparent 
simplă curiozitate de copil trăind în orizont fabulos, filosoful religiilor încarcă un sens 
metafizic: dorinţa secretă de a accede la sacru şi a câştiga putere. “Cheia” interpretării va fi 
oferită de Blaga însuşi atunci când, în Trilogia valorilor, pomeneşte “credinţa că în anume 
zile privilegiate ale anului «se deschide cerul» şi că prin deschizătură se revarsă un torent de 
har magic peste creaturile de jos”. Mersul hipnotic cu ochii în sus are rolul de a scădea nivelul 
mental, pentru ca, în starea de semitransă autoindusă, copilul să vadă în tărâmul întredeschis 


al fantasmelor “nu numai cetele îngereşti, dar şi viitorul, adică catastifele, gelos păzite, în care 


este scrisă soarta”252, 
Intuitia scânteii divine interioare hrăneşte o credință obscură în nemurire. O ființă care a 
intrat în rezonanţă cu harul este indestructibilă, moartea nu îi poate stinge puterea. La fel cu 


spaţiul, nici timpul nu este omogen şi uniform, destinul uman având segmente slabe şi 


segmente dense253. Aşa cum există locuri protectoare (vatra, casa, satul) şi locuri periculoase 


(bulboana, râpa, pădurea), la fel există momente bune şi momente rele. Nenorocirea şi 


251 Kapnobatai, cei ce merg în nori, este numele dat de Strabon dansatorilor şi vrăjitorilor geţi, care utilizează 
fumul halucinogen al cânepii pentru a călători în zbor extatic. 

252 Despre gândirea magică, p. 295. 

253 Spre deosebire de cunoaşterea ştiinţifică, pentru care timpul este omogen şi cuantificabil, “viziunea mitică şi 
religioasă asupra lumii nu ar admite niciodată ca timpul să devină un asemenea cuantum omogen. Timpul este 
considerat, dimpotrivă, [...] sub forma specifică a unui «quale». [...] Ceea ce am constatat pentru spaţiu constatăm 
acum şi pentru timpul mitic: forma lui depinde de un fel de accentuare religioasă şi mitică foarte specifică, care 
distinge «sacrul» şi «profanul». Ernst Cassirer, op. cit., p. 147-148. 

moartea sunt provocate de “un ceas rău, o clipă de nebăgare de seamă sau pisma altor puteri”. 
Ceasul sau “gândul rău” îl aduce pe câinele turbat, sau pe cucii cu scuipat vrajit care ar putea 
“să încurce, cu zborul lor însuşi, firul sorții între răsărit şi apus”. Ceasul bun, în schimb, aduce 
o împlinire sau o izbândă, asigură reuşita unei noi “isprăvi” pe care micul Lucian sau Blaga, 


scriitorul matur, a plănuit-o. In gândirea magică şansa nu este niciodată întâmplătoare, ci 


depinde de configuraţia puterilor în raport cu individul25%. Atunci când acesta ştie să profite 
de momentul potrivit, mana se revarsă asupra lui, aducându-i invincibilitate şi fericire. 
Făpturile invadate de sarcina magică a ceasului bun devin nişte “insule” stabile în fluxul 
“marii treceri”, în timp ce făpturile prinse în vârtejul acesteia sunt târâte inexorabil spre 
deriziune şi moarte. Blaga extinde această intuiţie asupra distinctiei sat / oraş, atribuindu-i 
primului sentimentul veşniciei parmenidiene, iar celui de-al doilea pe cel al curgerii 
heracliteene. “A trăi la oraş însemnează a trăi în cadrul fragmentar şi în limitele impuse la 
fiecare pas de rânduielile civilizaţiei. A trăi la sat însemnează a trăi în zarişte cosmică şi în 
conştiinţa unui destin emanat din veşnicie.” Aşezat în centrul lumii, integrat într-un “destin 


cosmic, într-un mers de viata totalitar, dincolo de al cărui orizont nu mai există nimic”, satul 


real se deschide spre misterul cosmic şi spre mit255, Atunci când sacrul se revarsă asupra sa 
din înalt, satul sofianic se imortalizează într-un “tablou transcendent”. 

Spaţiul alveolar sau distrugător şi timpul benefic sau malefic sunt categorii ale gândirii 
magice, constituind substructura metrică a viziunii infantile şi primitive despre lume. Pe baza 
omologiei dintre copilărie şi ruralitatea arhaică, Blaga ipostaziază intuiţia centralitatii magice 
a copilului în sentimentul de axis mundi pe care îl atribuie satului românesc. Satul este 


extensiunea matricei materne şi de aceea, din punctul de vedere al individului creator, el se 


254 Lucien Lévy-Bruhl a analizat numeroase exemple de comportamente primitive în care şansa este gândită ca o 
consecinţă a acţiunii puterilor invizibile. Patima pe care o depun primitivii în jocurile de noroc s-ar explica prin 
dorinţa de testare a intenţiei puterii în raport cu ei. Vezi L’expérience «mystique» et les symboles chez les 
primitifs, p. 37-66. 

combină cu vârsta adoptivă a copilăriei. “În cultura minoră insul creator adoptă o dată mai 
mult psihologia copilului, care de asemenea e universalitate nediferentiata. Viziunea despre 
spaţiu, în cultura minoră, nu prea depăşeşte, ca amploare, orizontul vizibil; satul, aşezarea, 
cătunul, e centrul lumii, iar lumea e vizibilă aproape în întregime dintr-un loc; singur orizontul 
văzut se prelungeşte de-a dreptul în mitologie. Într-o cultură minoră viziunea despre timp nu 
prea depăşeşte durata organică a unei vieţi individuale; dincolo de acest orizont timpul e 
oarecum ceva suspendat sau ceva amorf.” 

Sentimentul de cosmocentrism şi de atemporalitate a satului sunt prin urmare o expresie 
elaborată a trăirii empatetice a copilului, a stării de comuniune cosmică specifică sinelui 
nediferentiat. Pasivitatea “mioritică” a românului, retragerea din istorie şi boicotul istoriei, 
teme pe care morfologia culturală a primei jumătăţi a acestui secol le-a dezbătut pasional, se 
grefează în cazul lui Blaga pe propriile comportamente de profunzime, cu origine în reacțiile 
infantile. Consideratiile etnologice ale filosofului culturii sunt adesea generalizări libere din 
propria atitudine de viaţă, astfel încât pluralul noi, ce exprimă subiectul colectiv al satului, 
trebuie citit de fapt ca un eu, expresie a personalității individuale a teoreticianului. 
“Dezamăgirea” (în sensul termenului francez de “desenchantement”), fragmentarea şi 
unilateralitatea atribuite culturii majore trimit la structurile maturității trăite de scriitorul 
însuşi, în timp ce vraja, totalitatea şi multilateralitatea culturii minore trimit la structurile 
experienţei sale infantile. De fiecare dată când este cuprins de nostalgia satului, Blaga exprimă 
în subliminar dorinţa de a evada din configuraţia eului matur şi de a regresa spre complexul 


magic al sinelui infantil. 


Adolescenta socratica 


255 Geneza metaforei şi sensul culturii, p. 340. 

O dată cu părăsirea satului natal şi plecarea la şcolile de la Sebeş şi Braşov, Lucian 
trăieşte o "desvrăjire”, o ruinare a modelului cosmologic magic. Ieşirea din sfera de protecţie a 
mamei, schimbarea decorului şi a mediului uman, dorința de a face fata noilor cerinţe 
formulate de şcoală îi impun un efort sporit de concentrare asupra realității. Categoriile şi 
comportamentele magice se dovedesc incapabile a-i asigura integrarea în ritmul vieţii citadine 
şi de aceea vor fi refulate de către eul diurn. Or, potentarea principiului realităţii în dauna celui 
al plăcerii fantasmatice se face prin reiterarea scenariului autonomizării eului de sinele 
infantil. Atunci când, aşezat abuziv de fratele său în prima bancă a clasei întâi, Lucian este 
trimis de profesor în ultima bancă, în el renaşte spaima de a nu fi recunoscut şi acceptat ca 
persoană. $i, aşa cum, în preajma vârstei de patru ani, el a emers din mediul confuzional 
feminin (matern) prin descoperirea identității sale sexuale masculine, diferită de cea a surorii 
moarte, la fel el apelează acum la un model comportamental masculin (patern), şi anume la 
atitudinea intelectiva, ca mijloc de afirmare personală. Scenariul se va repeta apoi la şcoala 
din Braşov. 

Mama şi tatăl constituie prin urmare pentru Lucian polii a două modalităţi cognitive 
opuse. Cunoaşterea de tip matern are în centru relația cu Misterul, cu întregul cosmic, şi 
utilizează imaginile sincretic-magice. Cunoaşterea de tip patern are în centru relația cu 
realitatea, folosind imagini analitice. În opoziţie cu Weltanschauung-ul de superstiții folclorice 
al Anei Blaga, viziunea despre lume a lui Isidor Blaga este una rationalista, cu ambiţii 
filosofice. Deşi hirotonisit preot, tatăl lui Lucian este un voltairian, cu aplecări ştiinţifice şi 


cca 
1 


inițiative tehnice, care “îşi îndeplinea sarcinile preoţiei pe care în cea mai mare parte le 
socotea emanate din credinti deşarte, ca un conştiincios adept al pravilei, dar oricum numai 


aşa cum se putea fără de elanul unei adevărate convingeri”. Descendent dintr-o familie 


luminată, Isidor nu găsise pentru aspiraţiile sale culturale (format în şcoli nemtesti, “îl pasiona 

29 ce A, 


literatura universală, dar şi matematica”, “citea pe Kant, Schopenhauer sau David Strauss”, îi 
sfătuia pe săteni în probleme de tehnică agricolă şi îmbunătățiri funciare) o rezolvare socială 
mai bună decât cariera preoțească. 

Dar “aleanul altor orizonturi”, ce nu îşi găsea calea directă de manifestare, îl condamna 
“să rămână până la urmă un nemulțumit”. Pasiunea pentru cunoaştere şi lectură pe care el o 


transmite copiilor este impregnată de un sentiment al incomunicabilitatii (cititul este pentru el 


o modalitate de izolare de lume) şi o anumită resemnare şi pudoare afectivă nordică256, ce se 
vor regăsi în comportamentul matur al autorului Trilogiilor. Preot onest, dar fără vocaţie, 
Isidor Blaga este un liber-cugetător, care îi induce micului Lucian o atitudine critic-pozitivistă 
în fata lumii, o luciditate ironică. Nici frustrările şi nemulțumirile, nici boala care îl va dobori 
prematur, nu reuşesc să-i mortifice agerimea minţii, caracterul vioi şi apetitul de viata. Pentru 
Lucian, el este o figură tonică, ce înfruntă greutăţile cu un umor socratic şi invită, în ciuda 
retractilitatilor şi ezitărilor de moment, la acţiune şi afirmare de sine. 

În lumina acidă a tatălui, viziunile superstitioase care alcătuiesc lumea magică a mamei 
se dizolvă rapid. Femeile familiei se feresc să practice în prezenţa lui riturile magiei populare 
(cum sunt farmecele împotriva albetii), nu atât din cauza confesiunii creştine a preotului, cât a 
poziției sale iluministe. Tonul glumet al tatălui corodează iremediabil superstitiile în care 
trăieşte micul Lucian. Atunci când acesta se sperie de apropierea cucului malefic, care ar putea 
să-i inhibe creşterea, tatăl “rearanjează” imediat perspectiva, dezvăluind că povestea despre 


“scuipatul cucului” este bună “pentru copiii proşti din vale, nu pentru copiii deştepţi din 


deal”257. Interiorizând tot mai mult modelul patern, Lucian ajunge, la Braşov, să denunțe 


256 “Aproape ziua întreagă el citea întins pe pat. Cu noi nu mai ajungea decât la un schimb de tăceri. Înainte de 
amiază, după-amiaza şi noaptea — până pe la ora două, el citea. Era cuprins de obicei de cărți nemtesti, ce si le 
procura la profesorii saxoni de la gimnaziul din Sebeş.” Ibidem. 

257 Anularea viziunii magice are loc în acest caz printr-un argument de autoritate, tatăl impunând pur şi simplu o 
nouă viziune, “realistă”, care se dovedeşte mai securizantă şi mai comodă pentru copil. Dar, prin forţa 
exemplului, copilul va asuma tot mai mult acest comportament cognitiv, imaginea tatălui stând, după psihanalişti, 
la baza formării supraeului. 

singur viziunea ce i-a dominat copilăria “drept ceea ce era: adică drept mitologie. Ce 
caraghioasă mi se părea întâmplarea cu cărăbuşul!”. 

Extraordinar de grăitoare este amintirea pe care Blaga nu “se îndură s-o lase nespusă” 
referitoare la accesul său de religiozitate de dinaintea pubertatii. După cum s-a văzut, 
sentimentul religios “sporit de cele mai necontrolate excrescente” care îl invadează în 
perioada de latenta este o pseudomorfoza a trăirii magice a primei copilării. Refulat in 
varianta lui superstitioasa, fondul numinos revine cu aceeaşi forță covârșitoare într-o nouă 

=» 


expresie “stilistică”, cea creştină, determinând în băiat adevărate crize de pietate şi rugăciune, 


chiar de mistică “sălbatică”, ce îl face să afirme că poate intra nepedepsit în altar deoarece “eu 


am legătură cu Dumnezeu, chiar eu pot fi Dumnezeu”258. Or, reacţia prin care băiatul se 
ridică “împotriva unor atari sentimente şi preocupări ce amenințau cu formele lor în 
devălmăşie să-mi ia aerul de la gură ca o pădure prea deasă” este catalizată de lipsa de 
religiozitate a lui Isidor. Apostrofat de acesta că îşi face crucea pe ascuns, Lucian mărturiseşte 
că motivul sfielii este tatăl însuşi: “Pe urmă am îngăimat: «Mi-e ruşine de Tine!». 
Remarcasem pesemne că Tata nu se îndemna acasă, printre ai săi, niciodată la vreo rugăciune, 
necum la semnul crucii. Cum era să nu mă ascund după perdea, unde martor al meu era doar 
soarele ce răsărea!”. 

Întărit tot mai mult de nevoia de adaptare la realitate, eul raţional patern sfârşeşte prin a 


refula sinele magic matern. Privindu-şi copilăria prin prisma teoriei goetheene a celor “două 


suflete”259, Blaga îşi aminteşte în legătură cu primii ani de şcoală la Sebeş: “Se deşteptase, 


258 Episodul, povestit de Blaga însuşi, “într-o ocazie de foarte bună dispoziţie”, este relatat de Anastase Demian, 
care vede aici dovada “că Lulu avea din copilărie sentimentul deosebitei lui individualitati”. Cf. Bazil Gruia, 
Blaga inedit. Efigii documentare, vol. I, p. 81. Dincolo însă de intenţia vanitoasă pe care este posibil s-o fi 
imprimat Blaga însuşi, întâmplarea pare să provină din intuiţia genuină a copilului asupra participării magice, 
extinsă asupra riturilor creştine. 

259 Tată cum traduce Blaga celebra tiradă a lui Faust: “Ah! Două suflete-s în mine! Cum se zbat / În piept, să nu 
mai locuiască împreună! / Unul de lume strâns mă ţine, încleştat / Cu voluptate, celălalt puternic / Către cereşti 
limanuri mă îndrumă”. Goethe, Faust. Tragedie, În româneşte de Lucian Blaga, Bucureşti, Editura de stat pentru 
literatură şi artă, 1955, p. 75. 

ce-i drept, în mine un simţ al datoriei care nu ceda şi cu care răzbeam. Nu mă speriau 
greutățile şcolii, trebuia însă să înfrâng necurmat un urât fără nume, fără capăt şi fără fund al 
săptămânilor. [...] Aveam două umbre, o umbră de zi, şi-o umbră de noapte. Umbra de zi era a 
soarelui, umbra de noapte era a dorului”. Dorul care îl “tine încleştat cu voluptate” de lumea 
maternă vine din ceea ce filosoful romantic C. G. Carus numea deja sufletul inconştient, în 


timp ce atracția către “celeştile limanuri” ale ideilor platoniciene aparține sufletului 


conştient260. Deşi necesară, ruperea din sfera de atracție a primului este resimţită ca o 
decuplare de la principiul vitalitatii şi plenitudinii existenţiale, de unde “urâtul fără nume, fără 
capăt şi fără fund” al vieţii citadine. 

Prin plecarea la oraş, Lucian descoperă că universul care până atunci se închidea 
alveolar în jurul său este mult mai larg, încât iese din sfera de proiecție animică a mamei. 
Două sunt disciplinele şcolare pe care Blaga le recunoaşte ca hotărâtoare în schimbarea 
perspectivei superstitioase asupra lumii cu una “naturalistă”: geografia şi astronomia. 
Geografia extinde sfera antropocentrică a satului la cea a globului terestru, iar astronomia o 
deschide spre infinitul astral. Expansiunea viziunii este solidară cu o creştere a sferei eului. 
“Astronomia îmi comunica realmente sentimentul unei creşteri personale, al unei treziri. În 
marginea ei îmi făceam singur speculaţiile. Descoperii cărțile lui Flammarion. Perspective 
cosmice negândite mi se deschideau. Lumea planetară şi galatică deveneau pentru mine un 
mediu real, care îmi solicita la fiecare pas un efort de descurcare şi în care palpitam cu 
ardoarea proprie vârstei”. 

În concepţia tânărului Blaga, modelul Kant-Laplace dizlocă atât modelul cosmologic 
magic, cât şi cel creştin, ce şi l-a disputat într-o oarecare măsură pe copilul Lucian. “Trezirea” 


de care vorbeşte memorialistul are un sens opus “cutremurului” religios prin care a trecut 


260 Apud Albert Beguin, Sufletul romantic şi visul. Eseu despre romantismul german şi poezia franceză, 
Traducere şi prefaţă de D. Țepeneag, Bucureşti, Editura Univers, 1970, Cap. “Mitul inconştientului”. 

Kierkegaard. Este o trezire a unui rationalism socratic, critica religiei făcută de Lucian 


amintind de argumentele prin care Xenofan lua în derâdere antropomorfismul mitologiei 


greceşti201: “Mă întrebam uneori dacă Hristos s-a întrupat şi pe planeta Marte. De unde, până 
atunci, mă frământasem încarcerat într-o viaţă interioară de natură religioasă dominată de 
mitologia biblică, acum îmi denuntam singur această mitologie, fără de ajutorul vreunei 
lecturi”. 

Spaţiul şi timpul reprezentării “naturaliste” a lumii devin infinite, omogene şi 
indiferente. Contactul magic cu misterul existential se întrerupe, Lucian simțind plecarea din 


sat ca pe o cădere din pleroma copilăriei şi un exil. Vatra şi drumul sunt, după cum au 
observat criticii202, două metafore obsedante ale operei lui Blaga, prin care sunt puse în 
contrast intuiţia centralităţii magice a copilăriei şi sentimentul periferialitatii destinului 
adult263. Vasile Fanache a analizat metaforele spatio-temporale ale viziunii vârstei adoptive a 


maturității, regrupându-le sub semnul drumului (umblet, pelerinaj, căutare, rătăcire etc.) şi al 


trecerii (curgere, fluiditate heracliteană, timp ireversibil etc.)264. Dacă putem aşeza copilăria 
lui Blaga sub emblema Hestiei, zeiţa maternă protectoare a vetrei, adolescenţa şi maturitatea 
lui stau sub emblema lui Hermes, zeu al călătoriilor, ce îl umplea şi pe Isidor Blaga cu 
“aleanul altor orizonturi”. 

Aşa cum sinele magic este cuplat vârstei adoptive a copilăriei şi spaţiului cosmocentric 
al satului, eul lucid este combinat cu vârsta adoptivă a maturității şi cu spaţiul izotrop al 


oraşului. Teoretizand modul de viata citadin, Blaga recurge din nou la o generalizare liberă 


261 “Dacă un bou ar putea picta un tablou, zeul său ar arăta ca un bou.” Frg. 15, precum şi frg. 14 şi 16. 

262 Mircea Vaida, Pe urmele lui Lucian Blaga, Bucureşti, Editura Sport-Turism, 1982, p. 9. 

263 Valorizarea polarizată a spaţiului şi a mişcării a fost convingător pusă în evidenţă de Jean-Pierre Vernant în 
Mit şi gândire în Grecia antică. Studii de psihologie istorică, Traducere de Zoe Petre şi Andrei Niculescu, 
Bucureşti, Editura Meridiane, 1995, Cap. “Organizarea spaţiului”. Copilul recunoscut de părinte este consacrat la 
vatra casei părinteşti, patronată de Hestia, în timp ce copilul renegat este expus la o răscruce de drumuri, 
patronată de Hermes. 

264 Vasile Fanache, Eseuri despre vârstele poeziei, Bucureşti, Editura Cartea Românească, 1990, Cap. “Umblet 

din propria experienţă: “Omul oraşului, mai ales al oraşului care poartă amprentele timpurilor 
moderne, trăieşte în dimensiuni şi stări tocmai opuse: in fragment, în relativitate, în concretul 
mecanic, într-o trează tristeţe şi într-o superficialitate lucidă. Impresiile omului de la oraş puse 
pe cântar de precizie, îngheaţă, devenind mărimi de calcul; ele nu se amplifică prin raportare 


intuitivă la un cosmos, nu dobândesc proporţii şi nu se rezolvă în urzeli mitice, ca impresiile 


omului de la sat”265. În termeni aproape bergsonieni, Blaga defineşte existenţa citadină ca 
fiind dominată de un principiu îngust al cantității, ce atomizează şi mortifică acele trăiri care, 
în mediu rural, se integrau într-o durată vitală continuă şi într-o totalitate nedespicată. 
Judecata afectivă nu întunecă însă judecata de valoare, Blaga recunoscând că o cultură 
minoră nu poate să suplinească şi nu trebuie să inhibe aspiraţia de întemeiere a unei culturi 
majore. Aşa cum plecarea din sat este sfâşietoare, dar necesară, la fel spiritualitatea 
românească are sarcina de a dezvolta o cultură majoră care să o scoată din anistorismul celei 
minore şi să o proiecteze în marea istorie universală. Soluţia pe care o propune filosoful 


român este o cuplare a culturii rurale cu cea citadină, astfel încât cea de-a doua să o sublimeze 


şi să o monumentalizeze pe cea dintâi266. Or, în însuşi modul de punere a problemei se 
întrezăreşte ecuaţia esenţială a creativităţii blagiene. Raportul sat / oraş traduce raportul dintre 
inconştientul şi conştiinţa scriitorului, dintre intuitiile şi amintirile sale infantil-magice, pe de 
o parte, şi conținuturile activităţii sale cognitive rationale. Constatand “înstrăinarea prea mare 
a omului de veşnica Muma”267 presupusă de cultura majoră, Blaga visează o redeschidere 
spre “centrul ei generator, binecuvântat şi rodnic ca stratul mumelor”. 

Prin ideea de racordare a geniului citadin la matricea stilistică a satului, Blaga exprimă 


fidel propriul proiect interior, de reinstituire a contactului placentar dintre eul matur şi sinele 


şi popas” şi “Trecere, petrecere”. 
265 Elogiul satului românesc, p. 39. 
266 Ibidem, p. 48. 


267 Geneza metaforei şi sensul culturii, p. 349. 

infantil, dintre intelectul socratic patern şi inconştientul magic matern. Necesitatea plecării din 
sat şi în acelaşi timp dorul întoarcerii constituie tiparul scenariului metafizic pe care se va 
construi apoi şi filosofia lui Blaga: la fel creatorului său, omul blagian este aruncat în afara 
misterului existenţial de către un sistem de censuri, care îl condamnă prin aceasta la un destin 
creator, la perpetua încercare de revelare şi recuperare a totalităţii pierdute. Prevalenta 
magicului asupra raţiunii în procesul creaţiei este de altfel deschis afirmată de scriitor atunci 
când polemizează cu Letiţia pe tema “de unde vine talentul — Lucian susţinând mereu că de la 


mama lor «cu talentul ei de fabulatie», iar mama [Leliei Rugescu, n.m.] susţinea sus şi tare că 


numai şi numai de la tatăl lor, Isidor. Discutia a rămas mereu deschisă”268. 

În virtutea acestei mişcări de revenire la centru, în ciuda ieşirii din ciclul magic, locul 
ocupat de acesta în economia interioară a lui Blaga va rămâne nuclear. După o adolescenţă 
mai mult sau mai puţin pozitivistă, în care se pun bazele gnozei ştiinţifice de mai târziu (în 
biologie sau istorie), dar şi ale preocupărilor metafizice şi filosofice, în preajma vârstei de 
douăzeci de ani fondul magic va suferi o decompensare. Refulat de luciditatea rationalista, el 
revine la suprafaţă în momentul în care tânărul creator va încerca să-şi construiască un univers 
poetic. 

Conținuturile reemergente nu vor mai avea însă spontaneitatea originară; cenzurat de 
scepticismul ştiinţific, magicul se sublimeaza în mitologic. El pierde funcţia “participativă”, 
eul rămânând desincronizat fata de mana. Speranţa secretă a scriitorului va fi aceea de a 
regăsi, prin creaţie, facultatea de participare magică la mister pe care copilul o experimenta 


nemijlocit. Deşi “trezirea” luciditatii a retezat toată figuratia de superstiții folclorice care 


268 Lelia Rugescu, op. cit., p. 97. Cele două poziţii dezvăluie desigur o relație simetric oedipiana cu părinţii de 
sex opus a celor doi fraţi, Lelia Rugescu având dreptate să afirme că unchiul ei este de fapt rezultatul îmbinării 
celor două componente, maternă şi paternă: “Lucian gresea, cred eu (în Hronic, în discuţii), afirmând că talentul 
în familie vine exclusiv de la mamă, şi isi nedreptatea tatăl, pe Isidor, care (zicea el) era numai foarte inteligent. 
Căci consider că aplecarea bunicului spre tâlcurile filozofiei, neîncetata lui frământare, setea lui arzătoare spre 
cunoaştere, sentimentul lui permanent de neîmplinire purtau în sine, desigur, fermentul care pregătea ivirea 
marelui său fiu — Lucian”. Ibidem, p. 132. 

populau conştiinţa copilului Lucian, sensul adânc al magicului a rămas sedimentat în 
inconştientul poetului. Blaga păstrează o aperceptie confuză dar puternică a sacrului, o intuiţie 
a puterilor psihoide sau animice ce pulsează sincron în om şi în univers. Această intuiție 
reprezintă rădăcina din care va creşte opera sa, “cotorul” care leagă între ele preocupările 


metafizice, poetice, religioase şi ştiinţifice ale gânditorului. 

Entuziasmul dionysiac 


Introversiunea erotică 


În anii adolescenţei, îşi aminteşte Blaga, “lecturile mele filosofice singure aveau aripi, şi 
mediul meu cel mai prielnic era acela al imaginaţiei abstracte. [...] Metafizica devenea tot mai 
mult viciul meu fără leac”. “Cu o siguranţă de noctambul şi cu o intuiţie ce nu da greş”, el îşi 
găseşte “tocmai lecturile trebuincioase” pentru poziţia intelectualista şi pozitivista pe care o 
adoptă după ieşirea din copilăria magică. Viitorul filosof citeşte, după propria mărturisire, 
încercările de metafizică materialistă ale lui Vasile Conta, comunicări din Analele Academiei 
Române, studii darwiniste, tomuri de Spinoza, Schopenhauer, Kant, Platon, Haeckel, Bergson, 
Harnack, pe neokantienii din Şcoala de la Marburg. În acelaşi timp, începe să-şi pună în 


cca 
1 


exerciţiu “înclinările analitice şi de sinteză”, scriind şi publicând mai multe studii, asupra 
visului, asupra numărului şi a judecăților kantiene, asupra misterului, câteva Note despre 
intuiţie în filosofia lui Bergson, un eseu despre conceptele de materie şi energie, unul despre 
Intelectualismul în filosofie, altul despre Mit şi cunoştinţă etc. 

Deşi se află în mijlocul a ceea ce retrospectiv va numi “perioada naturalismului”, nici 
poezia nu “a contenit niciodată a-mi face semne”. La paisprezece ani “se îndeletniceşte prin 
genul fabulei”, la cinsprezece scrie versuri în maniera lui Goga, debutând în Tribuna (Arad) 
cu Pe farm şi Noapte, la douăzeci şi unu “se pomeneşte uşor luat de un nou val liric”. Nici una 


din poezii nu anunţă însă “versurile libere, în ritmuri abrupte, de proză extatică”, din Poemele 


luminii, Şi de aceea sunt arse “cu uşurinţa decepționatului”. Pentru a descoperi adevărata 

inspiraţie şi marea poezie, Lucian Blaga va trebui să treacă printr-un cutremur sufletesc, care 
să dizloce eul rationalist şi să refacă legătura cu gândirea miraculoasă a primei copilării. 
Evenimentul menit să determine reemergenta fondului magic reiterează, nu întâmplător, 
complexul traumatic infantil. În toamna anului 1916, în timpul refugiului său la Viena, Blaga 
se îndrăgosteşte de Cornelia Brediceanu. În vara lui 1917, el este invitat acasă la familia fetei, 
vizită în urma căreia mama şi fratele Corneliei îi cer să întrerupă relaţiile, considerându-l “un 
june neisprăvit”. Respingerea îi provoacă “nopţi şi zile, zile şi nopţi, şi săptămâni, sfâşiate de 
veghe, arse de chin”, deoarece tânărul are impresia că, o dată cu dragostea pentru Cornelia, 
este pusă în discuţie însăşi fiinţa sa. Lucian trăieşte din nou, dramatic, sentimentul că lumea 
nu îl doreşte şi îl respinge. Aşa cum propria familie dorise la naştere ca el să fie Lelia, la fel 
familia Brediceanu ar dori acum ca el să fi fost altcineva, să încarneze o partidă socială ideală 
pentru Cornelia. Simtind că nu este acceptat prin el însuşi, Lucian recade vertiginos in 
abisurile nefiintei şi ale tăcerii fabuloase în care fusese claustrat în primii ani de viata. Pusă la 
îndoială, întreaga sa individualitate suferă şocul dezagregării, poetul regresând la poziția 
sinelui primar nediferentiat. Spaţiul mental embrionar în care se închide, periculos şi protector 
în acelaşi timp, îi oferă refugiu în faţa agresiunii la care îl supune lumea exterioară. 
Mecanismul apărării prin introversiune este una din schemele cele mai profunde ale 
personalităţii lui Blaga. Hronicul şi cântecul vârstelor depune numeroase mărturii în acest 
sens. La începutul primului război mondial, când fraţii săi Longin şi Lionel sunt mobilizați pe 
front, Lucian se retrage “în desişurile mele lăuntrice”, încercând “în singurătatea de acasă [...] 
să mă realcătuiesc”. Metoda “evadării fără de paşi”, cum îşi numeşte memorialistul fuga în 
interioritate, este menită să-l scoată din imperiul “marii treceri” şi să-l redea atemporalitatii 
increatului. El trăieşte primul război mondial ca pe o lungă perioadă de izolare în sine. 
Vitregia şi ostilitatea vieţii sociale, dar şi monotonia şi lipsa ei de orizont, îl împiedică să se 


proiecteze în afară, reorientându-l spre trăirile lăuntrice. Cu o angoasă surdă, el mărturiseşte 

că îi vine tot mai greu să se smulgă din spaţiul autist al tăcerii şi incomunicabilitatii: “Departe 
de neajunsurile crude ale războiului, viaţa mi se scurgea într-o monotonie sfâşietoare, uneori, 
ca o lungă duminică. Ca o lungă duminică, ce nu avea nimic comun cu intensitatea 
interiorizărilor mele. Golul dinafară îl compensam lăuntric. Dar efortul de-a mă smulge din 
acest spaţiu, fără de ecouri, era anevoios foarte, câteodată, căci trebuia să-l fac singur, fără de 
sprijinul unor semeni orientati în acelaşi sens, sau al vreunui curent care te ia şi te duce.” 
Uneori apatia sa atinge intensitatea mortificării. În imobilitatea protectoare, Lucian are 
senzaţia că se reifică, că devine un obiect inert, în care nu mai pulsează voinţa de viata. Sunt 
emblematice două scene în care poetul letargic, topit în natură, este înconjurat de animale, 
asemeni viitorului său personaj Pan. Într-o scrisoare adresată Corneliei, el evocă tandru 


autoironic vitelul care, pentru a-i confirma “ideile emancipate” pe tema misticii hinduse, “s-a 


apropiat cu gravitate de mine [...] şi m-a lins pe frunte” (LID269. O senzaţie de obiect 
inanimat îi provoacă poetul şi unei bufnite care se aşază liniştită pe banca unde el meditează 


nemişcat, ca o “prezenţă ireală chiar şi pentru aerul dimprejur”. Aidoma cucului ce îl speria pe 


micul Lucian, bufnița este un animal malefic, mesager al lumii de dincolo270. Confruntarea 
cu pasărea ce îl tintuieste “ipnotic cu ochii ei de foc” este văzută de Blaga ca un simbol pentru 
fascinația ataraxica pe care vidul nocturn o exercită asupra sa, pentru o anumită vocaţie a non- 
existenţei ce nu va fi niciodată complet trădată. Bufnița este pentru memorialist pasărea 
totemică a scufundării în noaptea interioară. 


De fiecare dată când “voinţa de viaţă” i se epuizează şi energiile comunicative i s-au 


269 Pasajele din scrisorile către Cornelia sunt citate după Corespondenţă (A-F), Ediţie îngrijită, note şi 
comentarii de Mircea Cenuşă, Cluj-Napoca, Editura Dacia, 1989. In paranteză sunt indicate cu cifre romane 
numerele scrisorilor. 


270 Bufnita este “o pasăre a nenorocirii, simbolizând noaptea, angoasa, cosmarul, moartea subită şi 
imprevizibilă”, dar şi veghea nocturnă a cercetătorului sau a ocultistului ce efectuează “opera la negru”. Jean- 
Paul Clébert, Bestiar fabulos, Dicţionar de simboluri animaliere, Traducere din limba franceză de Rodica Maria 
Valter şi Radu Valter, Bucureşti, Editurile Artemis - Cavallioti, 1995, p. 47. “Pentru că îi este cu neputinţă să 
înfrunte lumina zilei, bufnița este simbolul tristetii, întunericului, singurătăţii şi melancoliei. În mitologia greacă, 
ea este interpreta lui Atropos, aceea din cele trei Parce care retează firul destinului. La egipteni, bufnița 

consumat, scriitorul renunţă la logos în favoarea liniştii. “Se întâmpla uneori, după conversații 
de ore, să cad în tăceri fără ieşire. N-aveam putere să le preîntâmpin, şi o dată înființate n- 
aveam mijloc să le curm. Trebuia să le las să-şi facă de cap. Erau tăceri a căror prelungire mă 
stingherea pe mine însumi. Tăcerile acestea ieşeau deasupra, când adâncurile începeau să se 
angajeze în legăturile mele cu lumea şi cu fiinţele dimprejur. În asemenea clipe, orice salt 
jucaus al cuvântului îmi devenea cu neputinţă. Cuvântul nu mă mai servea.” Poetul oscilează, 
amfibiu, între două regnuri sufleteşti, care îşi exercită periodic influenţa gravitaţională asupra 


lui. Acest “flux” şi “reflux” îşi accelerează ritmul în perioadele de criză, cum este cea 


provocată de disprețul familiei Brediceanu?” 1. 

Dialectica introversiune / expansivitate reparcurge ciclic diagrama tăcere / cuvânt din 
anii în care micul Lucian oscila între sentimentul de a fi respins şi dorința de a se afirma. În 
mod semnificativ, el îşi exemplifică în Hronic crizele de taciturnism printr-o scenă în care 
Cornelia întârzie prelungit la o întâlnire, iar la venirea ei poetul nu mai poate scoate un 
cuvânt. Mutenia sa pleacă dintr-o frustrare, ca şi cum în omul matur s-ar fi actualizat teama 
incontrolabilă a copilului că mama ar putea să-l părăsească în neființă. Altfel nu se explică 


fantasmele de abandon care îl bântuie nemotivat în timpul aşteptării (“«Eşti supărat?» mă 


întrebă ea. «Nu. Eram numai neliniştit, răspund eu, într-adevăr credeam că nu mai vii. 


Niciodata!»“)272, Mai mult, tăcerea viscerală de după venirea Corneliei are rolul nu numai de 
a descărca anxietatea iubitului abandonat, dar şi de a o “pedepsi” pe iubita neatentă, aşa cum 
copilul ştia că, prin mutenia sa, atrage atenţia şi provoacă îngrijorarea mamei. 


In iubirea tânărului Blaga pentru Cornelia răbufneşte nevoia compulsivă a micului 


reprezintă frigul, bezna, moartea.” Jean Chevalier, Alain Gheerbrant, Dicţionar de simboluri, vol. I, p. 214. 


271 “Situaţia mea sufletească ţi-o poţi închipui: sunt într-un continuu flux şi reflux. Nopțile nu le mai dorm. Nu 
ştiu când voi ajunge iarăşi la linişte”, se confesează poetul în Scrisoarea LXVI către Cornelia. 


272 Scena dezvăluie foarte fin, fără ştiinţa memorialistului, felul în care Blaga îşi ridică la o demnitate 
existenţială, chiar mitică, reacţia “infantilă”: “La masă, am tăcut mult timp, aproape cât a ţinut dejunul. Şi eu, şi 
ea. Că eu eram închinat tăcerii, aceasta o intelegeam. Dar de ce tăcea ea? Într-un târziu, ea isi şterse cu o batistă o 
lacrimă. — Ce ai? o întreb. — Mă gândeam la această linişte, răspunde Cornelia. — Va trebui să te obişnuieşti cu 

Lucian de a fi iubit. Este revelatoriu faptul că, în scrisori, adeseori poetul nu vorbeşte în 
propriul nume, ci în cel al iubitei. În mai multe rânduri, în loc să facă el declaraţii de dragoste 
şi fidelitate, Blaga le cere din partea Corneliei. Îndrăgostitul simte nevoia irepresibilă de a 
obține de la partener promisiuni de tandrete şi pasiune, în scenarii erotice în care se 
imaginează ca un beneficiar pasiv al relaţiei: “Gaor, dragoste, mi-e aşa de dor de tine, încât 
abia aştept să treacă şi timpul ce ne desparte. O să mă saruti — tare şi aspru şi salbatic?? Da?” 
(LXXXV); “Mă doreşti mult? — Gaor, — spune-mi-o, vreau s-o tot aud — iarăşi şi iarăşi — şi să 
mă imbat de dorul tău. Când voi fi lângă tine aşa-i, că o să-mi spui şi-atunci, ca ţi-e aşa de dor 
de mine?” (LXXXVI); “Şi mi-e aşa de dor de tine: o să mă iubeşti tare când o să vin, da? 
Vreau — tare, tare, tare” (XCIX). 

Dovezile de iubire pretinse Corneliei sunt menite să satisfacă nevoia de reconfort afectiv 
şi moral. În urma relaţiei sale insuficiente cu mama din copilărie, poetul depinde de prețuirea 
celuilalt pentru a se pretui el însuşi. Încrederea în sine este mediată de imaginea pe care 
presupune că celălalt şi-a format-o despre el: “Gaor, mă bucur nespus de mult de tine, când 
simtesc că mă iubeşti într-adevăr. Şi încă ceva: parcă mă iubesc şi pe mine mai mult şi mai 
curat — când văd că tu mă iubeşti: — o, Gaor, — mă simt un zeu — când simt pe fruntea mea 
aureola dragostei tale” (LXXX VI). Lucian caută în ochii Corneliei încurajarea şi încrederea pe 
care nu a găsit-o în ochii mamei. El îşi manipulează într-un mod nevinovat iubita, încercând 
inconştient să rezolve printr-un substitut tardiv frustrarea afectivă primitivă. Într-o distribuţie 
fantasmatică de roluri sociale, el se proiectează pe sine în ipostaza învingătorului adulat 
(“vreau să fiu o sinteză a tuturor posibilităților mari”), iar pe Cornelia în cea a spectatorului 


admirativ: “Acesta va fi meritul tău — meritul tău iubito, în fond e faptul că mă iubeşti” 


(CXXX)273, Într-un poem târziu, rememorativ şi metafizic, poetul recunoaşte că iubirea 


ea, zic eu. Aşa sunt eu, un om cu oaresicari linişti înăuntru...” 


273 Micul joc de roluri este imaginat într-un schimb de scrisori, în care depedenta posturii de învingător de cea a 

femeii a fost antidotul cel mai puternic la criza identitara, că relaţia cu iubita l-a scos definitiv 
din nefiinta infantilă şi i-a dat întemeiere existenţială: “Pe cale-n lumea neagră am plecat. / 
Umblam, vedeam, dar nu mă închegam. / Vedeam, umblam, dar încă nu eram. / Prin anul 
lung, ah, lung, de altădat” / de-abia iubirea m-a întemeiat” (Anii vieții). 

lată însă că, la început, frustrarea provocată de atitudinea familiei Brediceanu îi 
acutizează poetului nesiguranța existențială. Refuzul este resimţit de tânărul Blaga ca un 
“complot al lumii împotriva noastră” (LĂVII), prin care îi este pus la îndoială însuşi dreptul 
de a exista. Reacțiile sale au o violenţă compulsională, prin care, sub vanitatea rănită, vorbeşte 
spaima copilului de a fi respins afară din lume. În scrisorile halucinate trimise de poet în 
aceste zile de criză răbufnesc mici rautati umorale, al căror scop inconştient este de a submina 
figura autoritară a mamei şi a fratelui Corneliei. Pentru a-şi menţine respectul fata de sine, 
Lucian construieşte o situaţie mentală compensatorie, în care le distribuie pe rudele Corneliei 
în rolul micilor burghezi cu vederi meschine, iar pe sine însuşi în cel al poetului neînțeles şi 
persecutat: “Oamenii cred, că noi am făcut un contract şi fiindcă dânşii n-au fost martori, 
contractul e invalabil şi se poate desface oricând. Mamele cugetă şi calculează ca nişte 
avocaţi”. Pentru restaurarea propriei imagini tânărul depreciază imaginea celor care îl neagă, 
răspunzând distanţei impuse de mama Corneliei cu înstrăinare şi răceală afectivă: “Scrisoarea 
Ei mi-e aşa de străină, încât nici n-o înţeleg. Cum aş putea-o înţelege?” (LXIV); “Niciodată n- 
aş fi visat ca străinii aceia — să fie tocmai aşa de mici” ; “Oameni mici, oameni mici, de ce nu 
vă recunoasteti micimea?” (LXVI). 

Revolta tânărului Blaga împotriva “jandarmilor” familiali ce “lucrează împotriva 
conştiinţei” celor doi îndrăgostiți nu îi poate însă opri căderea în sine. Prins în capcana 


propriului trecut nerezolvat, el nu reuşeşte să-şi garanteze individualitatea şi se recunoaşte 


martorului la victorie este evidentă: “Edera, scrisoarea de astăzi ai încheiat-o grozav de trist: zici că eu voi 


foarte tare, căci începi să-mi temi pierderea. Fără motiv iubito: sunt cel mai învins om de pe pământ! Ziua- 

învins: “pe de altă parte, eu însumi îi dam [doamnei Brediceanu] într-un fel dreptate: căci 
după toate eminentele criterii în vigoare ale bunei noastre burghezii eu nu eram decât un june 
neisprăvit, caraghios de neisprăvit...” Blaga renunţă să se mai opună presiunii neantizante a 
celorlalți şi se scufundă în tăcere ca într-un lichid amniotic, lăsând durerea să-l pătrundă 
frontal şi să-l derealizeze: “M-am retras în sângele şi în tăcerea mea. Se făcea uneori că nu 
scoteam nici un cuvânt ceasuri şi zile, alături de Mama”. 

Sentimentul de mortificare şi alienare indică faptul că Lucian alunecă din nou la condiţia 
non-personală în care este identificat cu o ființă moartă. În acest context simbolic, regresia sa 
este o catabasis eis antron, o coborâre în ţinutul umbrelor incapsulat în inconştientul infantil. 
Adolescentul Blaga redescoperă basmul emblematic al copilăriei sale, cel al călătoriei 
şamanice pe lumea cealaltă, ce traduce atât de bine experienţa descensională dilatată pe care o 
traversează: “Numai o dată într-un amurg, care da în odaie şi cu roşaţa lui îmi răstălmăcea 
paloarea, am zis: «Mama, povesteşte-mi ceva frumos, fă să uit. Tu ştiai odată un basm, despre 
unul care a fost prin celălalt tărâm... Nu ti se pare că am rătăcit şi eu putin pe-acolo? Vreo 
câteva zile, care au fost însă cât sute de ani!... Cine m-ar putea dezlega, dar temeinic, aşa ca să 
rămână sub patrafir o grămadă de cenuşă?» Mama mă privea neajutorată, cu ochii în lacrimi. 
Si am recăzut, amândoi în tăcerile noastre, care erau una şi aceeaşi tăcere”. 


Una din căile de acces spre tărâmul lumii celeilalte, dintre o serie întreagă de ”porţi”, 


este muntele274. La Blaga, descensiunea în adâncurile sufleteşti se corelează cu o ascensiune 
alpină. În iarna anului 1917, în lunile de nesiguranţă ce au urmat conflictului cu familia 
Brediceanu, perioadă în care nu era încă pe deplin convins de puterea Corneliei de a rezista la 
presiunile făcute asupra ei, poetul se retrage la Purcăreţi, un sat de munte unde fusese invitat 


de un prieten învăţător. Săptămânile de izolare petrecute aici au darul să-l regenereze interior. 


noaptea nu văd altceva decât pe tine.” (CXXXII) 
274 în gândirea mitică, vârful de munte este poarta care leagă pământul de cer. “Plaiul a fost considerat un drum 

Prin poarta cerului situată simbolic în vârful muntelui, poetul iese în afara lumii şi a “marii 
treceri” ce îi provocasere zbuciumul: “Mă simţeam acolo, sus, mutat într-o vârstă arhaică, la 
adăpost fata de tumulturile istoriei, ce numai arar îşi trimitea rumoarea din vale la noi”. 
“Muntele, scrie Dumitru Micu, se identifica aşadar cu paradisul, intrarea în el echivala cu 
pătrunderea într-o lume zeiască, în Olimp. Astfel gândea şi Eminescu. [...] În literatura lui 


Blaga, muntele e simbol al «sfinteniei», al elevatiei. Incununat de cer, muntele este antipodul 


cetăţii sodomizate”275. 

Lucian Blaga procedează din nou la mitizarea propriei existente, ridicând muntele la 
demnitatea de spaţiu sacral. La fel cu satul-idee, muntele este un topos magic care transcende 
timpul istoric. Încărcată de sarcină magică, geografia alpină se cristalizează într-un tablou 
parmenidian, în care roţile morilor “se învârt fără întrerupere chiar de la începutul lumii”. 
Aceasta este impresia care îl încearcă pe Lucian când, copil fiind, urcă împreună cu tatăl său 
la Bistra, în Munţii Sebeşului. În imaginarul blagian, imaginea muntelui, mai sălbatică şi mai 
primitivă, va supravieţui imaginii satului în ipostaza de simbol al originilor. Atunci când satul 
îşi va fi pierdut puterea numinoasă, în urma refulării copilăriei magice, muntele va rămâne 
pentru adolescentul Blaga un centru de energie pură. Încă de la prima expediţie montană, 
memorialistul intuieşte şi îşi promite (deşi e vorba mai degrabă de un comentariu retroactiv): 
“Da, voi veni, cândva, să-mi ogoiesc aci inima după un zbucium târziu al vieţii, aci, numai 
aci, în această aşezare, unde orice schimbare se face fără îndoială numai în tipare de 
totdeauna, unde desigur că nimic nou nu se-ntâmplă niciodată, de vreme ce Dumnezeu i-a 
întors spatele tinand-o la adăpostul milostiv şi prielnic al umbrei sale”. 

Dorinţa de retragere în atemporalitatea muntelui va surveni mult mai devreme decât era 


aşteptată, nu la sfârşitul ci la începutul maturității creatoare a poetului. Sus, în “Olimpul” din 


spre Rai, o gură de Rai, mediu între cer şi pământ, spațiu hierogamic prin excelenţă”. Romulus Vulcănescu, 
Mitologie română, Bucureşti, Editura Academiei Republicii Socialiste România, p. 454. 

Munţii Sebeşului, în iarna şi în vara anului 1918, adolescentul Blaga trăieşte momente de 
calm şi beatitudine reparatoare: “Sunt de trei zile în inima munţilor, — până astăzi însă o 
singură după amiază cu soare. E totuşi splendid. Oh, cum i-am dorit — munţii! Am venit călare 
— pe ploaie şi pe vânt şi pe urlet de codri. Munţii — sunt înalți — se răstoarnă parcă preste tine şi 
ti se ridică perii în cap, de frumuseţea lor... Edera — ce păcat că nu esti şi tu aici: am sări ziua 
întreagă de pe-un munte pe altul...” (CvD276 Muntele îi oferă îndrăgostitului cadrul natural în 
care poate să proiecteze imaginea unui paradis adamic, în care să se refugieze compensatoriu 
cu iubita sa, departe de “josnicia oamenilor”. Aici, iubirea are intensitatea şi puritatea luminii 
sofianice: “Pe un pisc / Sus. Numai noi doi. / Aşa: când sunt cu tine / Mă simt nespus de- 
aproape / de cer” (Sus). Urcarea la munte este o călătorie simbolică prin care tânărul Blaga se 
desprinde din “balta” realităţii şi se purifică de “scârba” provocată de meschinăria lumii de 
jos277. 

Opoziția munte / câmpie anticipează marea distincţie cultură minoră / cultură majoră, 


sat / oraş, pe care o va dezvolta Blaga în studiile sale de filosofie a stilului. Deşi critica i-a 


subliniat filiatia expresionistă278, viziunea blagiană stă totuşi într-un context simbolic mai 


275 Dumitru Micu, Lirica lui Lucian Blaga, Bucureşti, Editura pentru Literatură, 1967. p. 57, şi întreg capitolul 
“Muntele”. 


276 Mircea Vaida observă că, “în genere, nici lirica, nici dramaturgia blagiană nu au imbratisat priveliştea 
Muntelui bântuit de forte distructive, demonice, orizont al spaimei, cu genuni ale nefiintei. Muntele blagian e 
calm, monumental, puternic, ocrotitor, pozitiv. Intrarea în împărăţia brazilor corespunde unui şoc revelator, 
atingerea spiritului însuşi al muntelui”. Pe urmele lui Lucian Blaga, p. 84. 


277 Vezi scrisorile trimise Corneliei de la Purcareti (LXXVIII-LXXXIII) şi de la Măgura (CV-CXII). Pentru 
ideea catharsisului prin ascensiune: “Draga mea, eşti scârbită de josnicia oamenilor? O, Gaor, îmi tresare inima 
de bucurie când te-aud vorbind astfel, — căci scârba aceasta e-un stâlp pentru dragostea noastră. Parcă te văd cum 
mă cuprinzi de după gât şi zici: «Lulule dragă, tu nu eşti josnic, în tine este atâta putere dezinteresata». Da? Ma 
întrebi, dacă într-adevăr îmi pare realitatea o baltă?” etc. 


278 Comentând poezia Veac, Mircea Vaida aşază cele două peisaje contrastante, montan şi citadin, sub zodia 
expresionismului: “E un adevărat elogiu al Muntelui, ca univers, ca lume în lume, poem al existenţei nealterate a 
regnurilor geologice, vegetale şi animale, floră si faună — loc al purității elementare. Senzatia aceasta e o 
dominantă statornică in opera poetului, ea constituie una din valenţele originale, mitice, ale expresionismului 
blagian. E ceea ce Blaga opune coroziunii tehniciste şi tehnocratice a veacului, maşinismului dement şi angoasei 
citadine”. Mitizarea muntelui, observă acelaşi critic, este menită să creeze “atmosfera încercării de ieşire pentru o 
clipă din fluxul penetrant al istoriei, ca un refugiu într-un domeniu al vegetalului şi geologicului, în care chiar şi 
oamenii doresc să se ascundă sub nume de duhuri şi plante. E o nevinovată utopie, pentru că toţi s-au reîntors în 
matca furtunoasă a evenimentelor. Călătoriile vârstelor de împlinire a minţii şi sufletului, în zarea transilvană sau 

larg decât cel expresionist, fiind rezultatul unei amplificări arhetipale. Scriitorul român intră în 
rezonanţă cu structurile gândirii mitice, regăsind astfel pe toți vizionarii care au organizat 
lumea pe o scară verticală, asociind josul cu lumea chtoniană a trupului şi susul cu lumea 
eterată a spiritului. Revizitând sinapsele fanteziei mitice, Blaga imaginează într-o poezie 
târzie, Munţi şi nori, o legendă etiologică conform căreia munţii sunt trupurile norilor: 
“Munţii s-au făcut când norii, / dorind să fie călători şi uşori, / şi-au lepădat subt ei, în vânt, / 
povara de pământ”. Prin ascensiune alpină, poetul lasă la poale balastul cărnii şi se sublimează 
în materie aeriană, în spirit. La fel cu Sihastrul lui Paul Valery, ce a părăsit “gunoiul” lumii de 
Jos şi s-a izolat pe “înălțimea sacră”, separând “îngerul” de “purcel”279, ascetii lui Blaga 
aspiră spre puritatea cristalină a lacurilor de munte, ce ar permite trupurilor lor să devină 
transparente pentru lumina stelară: “Ce calm! Ce puritate! / Dacă am vedea cu lacurile, / 
stelele s-ar apropia / întâmpinându-ne la drumul-jumătate” (Printre lacurile de munte). 


Simbolistica generală a muntelui se supune însă la Blaga unei anamorfoze specific 


moderne. Muntele nu este pentru el un simplu “simbol al «sfinteniei», al elevaţiei”280, al 
porţii astrale, ci şi unul al introversiunii, al porţii abisale. În acord cu linia tematică ce merge 
de la Nietzsche la Thomas Mann, Blaga reuneşte în simbolul muntelui, în mod subtil, ideile de 
geniu şi de boală, de inspiraţie poetică şi de nebunie dionysiacă. Cu alte cuvinte, schema 
ascensională a muntelui este combinată cu schema descensională a regresiei, înălţarea fiind 


condiţionată de o coborâre. Elogiul pe care scriitorul român îl aduce barbariei regeneratoare a 


mai departe, cosmosul acestor voiajuri modelatoare au în centru muntele, al lumii şi al spațiului poetic” Pe 
urmele lui Lucian Blaga, p. 85, 120. 


279 Paul Valery, Sihastrul sau Blestemele universului (Feerie dramatică), in Poezii. Dialoguri. Poetică şi 
estetică, Ediţie îngrijită şi prefațată de Stefan Aug. Doinaş, Traduceri de Stefan Aug. Doinaş, Alina Ledeanu şi 
Marius Ghica, Bucureşti, Editura Univers, 1989, p. 518-519. 


280 Dumitru Micu, Lirica lui Lucian Blaga, p. 57. În acelaşi sens, Mircea Vaida susţine că “Muntele Cosmic 
devine, în fine, în sistemul său, un turn metafizic de inefabilă puritate. Lucian Blaga a săvârşit pe tărâm poetic 
ceea ce închegaseră în simbolistica zigguratului [, a] templul[ui] babilonian, arhitecţii antici.” Pe urmele lui 
Lucian Blaga, p. 92. 

muntelui28! în faţa civilizaţiei alienante a oraşului face ecou izolării maladive în localităţi 


alpine cum este Sils Maria pe care Nietzsche şi-o impune pentru a-şi ridica meditatiile 


filosofice deasupra contingentului282, 

Muntele vindecă prin boală şi imbolnaveste pentru a vindeca. Antidotul răcelii şi, la 
limită, al tuberculozei este aerul îngheţat al muntelui. Pentru a se vindeca de bacilii 
tuberculozei, Isidor Blaga urcă la munte, iar atunci când totuşi moare răpus de boală, Lucian 
se lamentează: “Ne-a trădat Muntele!”. Lucian însuşi, bolnav de tuberculoză la modul 
ipohondric, se vindecă la munte de toate fobiile şi angoasele care se deghizează sub masca 
acestei boli. Dacă suferinţa şi moartea sunt apanajul eului descins în “marea trecere”, 
vindecarea şi imortalitatea sunt obţinute prin retragerea în spaţiul sinelui infantil simbolizat de 
munte. 

Tratamentul împotriva spaimei de moarte se face, paradoxal, prin plonjarea în spaţiul de 
non-existenta al stării embrionare. Negat ca individ de familia Brediceanu, tânărul Blaga 
“moare” din persoana sa socială, regresează la identitatea surorii moarte, pentru a renaşte 
ulterior tocmai din acest neant identitar. Thomas Mann lucra cu aceeaşi aporie imaginară 
atunci când descria sanatoriul de la Davos-Platz ca un spaţiu montan populat de cadavre vii, 
pentru care extazul este totuna cu febra: urcând pe vârful Muntelui vrăjit Hans Castorp ajunge 
nu la poarta cerului, ci la gura infernului. 

Retrăgându-se în mediul primitiv al muntelui, Blaga se apropie de poarta propriului 
inconştient. El părăseşte lumina tare, ucigaşă, a celorlalți, şi se refugiază în lumina nocturnă, 


protectoare, a sinelui magic. In această constelație imaginară îşi are originea aforismul ce va 


281 “O, cum mă desfătez în această manifestare primitivă si barbară de forte! E o minune — barbaria” 
(LXXXIII). 

282 Cutremurătorul text prin care Nietzsche se desparte de prieteni şi de lume pentru a se dedica geniului său 
abisal, care îl va duce la nebunie, se intitulează Din vârful muntelui. Vezi Karl Jaspers, Nietzsche. Introduction a 
sa philosophie, Traduit de l’allemand par Henri Niel, Paris, Gallimard, 1950, Cap. “La vie de Nietzsche”, “Le 
temps de la solitude”. 

încheia Pietre pentru templul meu, schiţat într-o prima variantă într-o scrisoare către Cornelia: 
“Alerg pe vârfuri de munţi. E noapte, dar cum ochii mi-s obişnuiţi cu întunericul, văd totuşi la 
depărtări foarte mari, — vag, ce-i drept, dar văd. Îmi aprind un muc de lumânare: deodată văd 
mai bine la doi paşi, dar mai departe nu mai văd deloc... Mintea noastră sănătoasă, cu 
presimtirile ei instinctive, obişnuită cu întunericul realității — vede tulbure, nu-i vorbă, la 
depărtări şi-n adâncimi foarte mari. Stiinta-si aprinde însă mucul de lumânare şi deodată 
vedem la doi paşi totul, dar mai departe nimic...” (LXXIX)283 


Cu “ochiul vag”284, Lucian începe să privească “întunericul realității”. La munte, el are 
Viziunea geologică asupra propriului psihism, găsind intrarea spre tărâmul amintirilor 
îngropate: “Sub piscuri mari, în munte, o căldare de bazalt. / Un pas, şi-apoi abrupt — tărâmul 
celălalt. // O amintire stranie şi fără de-ntreruperi / îmi stăruie adânc, în miros verde de 
ienuperi. // O amintire grea apasă. Ca din alte ere, / spre care sângele şi astăzi mult se cere”. 
Muntele magic se situează în centrul de forță al lumii. Aici reapar animalele încărcate de 
putere ale copilăriei: “Intru în munte. O poartă de piatră / încet s-a-nchis. Gând, vis şi punte 
mă saltă. / Ce vinete lacuri! Ce vreme înaltă! / Din ferigă vulpea de aur mă latră. // Jivine mai 
sfinte-mi ling mânile: stranii, / vrăjite, cu ochii întorşi se strecoară” (Munte vrăjit). În 
împărăția regăsită, poetul îşi schimbă copacul totemic: în locul gorunului, ce îi măsoară 
“destrămarea” în lumea de jos, el îşi alege bradul, orologiu al timpului încremenit: “Mistretul 
poveştilor iară şi iar / încearcă de scoarță prăsele de var. / Şi far’ de-asfintit în imperiul meu / 
tânărul brad stăjuieşte mereu” (Cântecul bradului). 


Flora şi fauna mitică invocate de Blaga sunt făpturile ce îi populează adâncurile 


283 Aforismul este adus la forma definitivă în Pietre pentru templul meu, Bucureşti, Editura Cartea Românească, 
1920, p. 80. Ediţia din Opere, 7, deşi mai slefuita stilistic, este mult prescurtată şi cenzurată. Ortografia am adus- 
o tacit la zi. 
284 Cu “ochiul vag” priveşte şi Goethe lumea de fantasme pe care o invocă în “Închinarea” la Faust. Imaginea 
organului vizual nocturn nu este, ce e drept, tradusă ca atare de Blaga, ci de un discipol al său din Cercul de la 
Sibiu, Ştefan Aug. Doinas. 

fanteziei. Tăcerea din lunile de criză din 1917 şi 1918 are nu numai o funcţie reparatoare, ci şi 
una extatică. Coborând simbolic în ţinutul morții, poetul face o expediţie şamanică în vederea 
dobândirii de forță. Atingând Urgrund-ul sufletesc, el reintră în contact cu inconştientul 
cosmic. La capătul cel mai de jos el depresiei, când forţa de respingere ce l-a aruncat înapoi în 
sine se epuizează, el atinge izvorul cu apă vie, simbol al libidoului ce îşi are originea în sinele 
infantil. Poemele sale traduc adesea asemenea intuitii abisale: “Dar sus, la o mie de metri- 
naltime, spre răsărit / stelele îşi spun poveşti prin cetini de brazi / şi-n miez de noapte râtul 
mistretilor / deschide izvoarele” (Veac). 

Tânărul poet trăieşte experienţa “vocilor” venind din adâncuri, a sirenelor ce îl îmbie cu 
o lume miraculoasă. “Vreo câteva săptămâni”, îşi aminteşte el, "n-am mai scris Corneliei nici 
o scrisoare. Cineva în mine începuse să cânte. Şi însemnam cuvintele cântate, pe hârtie. N-am 
mai trimis Corneliei nici un răvaş. Dar într-o zi i-am trimis poeziile, aşa ca ale unui autor 
oarecare.” Fenomenul glosolaliei e frecvent în practicile oculte, care nu întâmplător l-au 
fascinat pe autorul Cunoaşterii luciferice. Eul contingent, cel care scrie scrisori, este 
literalmente inundat de un eu mai profund, nestăvilit, ritmat după armonii abisale. Emergenta 
sinelui, afirmă Jung, nu depinde de voinţă şi de intenţiile conştiente, şi de aceea este resimţită 
ca o întâmplare transcendentă, ca o iluminare, ca o luare în posesie de către o forță 
suprapersonală. Blaga îşi descrie inspiraţia pe un astfel de tipar mitic, conform căruia poetul, 


de la aezii arhaici până la Goethe sau Lamartine, este luat în posesie de o făptură supraumană, 


ce îi dictează poeziile285. Radicalitatea introversiunii face ca tăcerea să se transforme dintr-o 


285 «Nu eu am făcut poeziile, ci ele m-au făcut pe mine”, scrie Goethe; “Nu eu sunt cel care gândeşte, ideile sunt 
cele care mă gândesc pe mine”, afirmă Lamartine. Blaga regăseşte mai apoi tema la Friedrich Nietzsche: “În 
măsura însă în care subiectul este artist, el s-a eliberat de voinţa sa individuală şi s-a prefăcut într-un fel de 
medium prin care subiectul autentic, ce există într-adevăr, îşi celebrează eliberarea prin aparenţă. [...] Numai în 
măsura în care geniul se contopeste, în actul creaţiei artistice, cu acel artist primordial al lumii are o vagă intuiţie 
despre esenţa veşnică a artei; căci în această stare este, ca printr-o minune, asemănător acelei turburătoare figuri 
de basm, capabilă să-şi întoarcă ochii spre a se privi pe ea însăşi, el este acum totodată subiect şi obiect, totodată 
poet, actor si spectator.” Nașterea tragediei, Traducere de Ion Dobrogeanu-Gherea şi Ion Herdan, în De la 
Apollo la Faust. Dialog între civilizaţii, dialog între generaţii, Antologie, Cuvânt înainte şi note introductive de 
Victor Ernest Maşek, Bucureşti, Editura Meridiane, 1978, p. 200-201. 


167 


reacție de inhibitie protectoare într-o en-stază mistică, pe baza căreia tânărul Lucian îşi 
configurează ceea ce Jung ar numi o nouă persona socială, cea a poetului inspirat divin, prin 
care vorbesc zeii. 

Sub o asemenea alchimie stau începuturile creatoare ale poetului luminii. Refulat un 
timp de conştiinţa pozitivistă paternă, fondul magic răzbeşte din nou la suprafaţă, revărsându- 
se în imagini şi senzaţii mirifice. “Când sunt singur”, se confesează extaziat Blaga, "mi se 


deschide lumea dinlăuntru ca o cutie cu juvaiere” (LXXII). Pentru a dezgropa comorile 


trecutului, poetul ştie că trebuie să caute în sine însuşi 286. Ele devin vizibile ori de câte ori 
conştiinţa îşi pierde opacitatea şi se transformă într-o oglindă magică a adâncurilor: “Când 
privesc în mine, văd în fundul apelor mele cum scapără argint, mărunt: argintul atâtor 
simtaminte, pe care în zadar încerc să le privesc din apropiere”287. 

Toate aceste fulguratii şi sclipiri de basm sunt create de iubirea frustrată care, negăsind 
calea spre exterior, îl încarcă pe îndrăgostit cu o sarcină magică. “Tu eşti aceea care scoate 
scânteile electrice din mine” (XCIX), recunoaşte tânărul poet, asistând cum în el se activează 
noi si noi constelații fantasmatice. Asemeni unei albine, el nu are decât să culeagă roadele 
exploziei de imagini şi simboluri care se petrece în timpul recluziunii la munte: “Am avut un 
soare aspru şi îngheţat — aşa cum îmi place mie: căci mie îmi place «ghiata care arde» ... şi am 
sosit acasă încărcat de «cugetări» şi de «poeme», ca o albină de polen şi de miere. Trebuie să 
ştii — Gaor — că nu mai pot gândi decât în icoane şi comparații: mi-e cu neputinţă altfel, — sunt 
plin, grozav de plin de intuitii simbolice” (XXV). 

Trările lui Blaga din această perioadă sunt extraordinar de bogate şi dense. Pentru prima 
oară, tânărul are intuiţia că a descoperit în sine o sursă originală de poezie, capabilă să-l 


individualizeze. El a atins acel punct psihic din care inspiraţia se revarsă fără efort, ca un har. 


286 “Când caut comori, nu sap în nori ci în pământ”. Pietre pentru templul meu, p. 16. 
287 Ibidem, p. 15. 

mn? 


Viziunile ce emană de aici au o atmosferă inconfundabilă, de “proză extatică”, cu “ritmuri 
abrupte”, ce pătrund vertiginos în adâncuri. În comparaţie cu lirica intensă a acestei stări 
introvertite, versurile scrise până atunci par palide şi lipsite de personalitate. Blaga se naşte ca 
scriitor în momentul în care părăseşte suprafaţa incoloră a conştiinţei diurne. Silit de 
accidentele biografiei să descindă înapoi în spaţiul periculos al nefiintei, el îşi transfigurează 
damnarea în mântuire. În loc să rămână blocat în condiţia autistă la care regresează, el se 
eliberează prin decantarea trărilor fantasmatice în poezii. “Răului sufletesc”, “insomniilor cu 
alaiul lor de visuri, ce-mi parodiau fantastic şi sfâşietor temerile omenestii mele inimi”, poetul 
le caută “jgheaburi lirice”. Scrisul este instrumentul prin care Blaga îşi exorcizează angoasele 
reemergente, transformându-le din sentimente confuze şi incontrolabile în viziuni lirice. 
Configuraţia potenţial nevrotică a traumatismului identitar infantil constituie izvorul creaţiei 
blagiene, tânărul Lucian devenind scriitor în măsura în care învaţă să-şi traducă în poezii, 
aforisme, scrisori, complexele obscure ce îl bântuie. Spargerea cenzurilor, cu ajutorul cărora 
copilul depăşise poziţia non-personală a sinelui magic şi îşi configurase un eu rațional, nu îi 
este fatală, cum se întâmplă în decompensările psihotice, deoarece tânărul îşi controlează şi îşi 
conştientizează regresia, pe măsură ce ea are loc, prin arta sa. 

Prin travaliul artistic, Blaga îşi transfigurează slăbiciunea în forţă. Tematizată în scris, 
starea de non-identitate şi neant care îl ameninţă permanent în surdină devine instrumentul cel 
mai puternic de individualizare şi afirmare de sine. Autorul Poemelor luminii ajunge una 
dintre cele mai originale şi inconfundabile voci tocmai prin exploatarea traumatismului tăcerii 
magice. El are intuiţia dependenţei destinului său creator de reîntoarcerea spre adâncuri încă 
de la vârsta de treisprezece ani, când descoperă un fragment din Faust. “L-am citit. Era marea 
scenă în care Faust încearcă să se otrăvească, după ce-şi trece încă o dată prin văile sumbre ale 
cugetului toate deceptiile. Sângele îmi suna în urechi, ridicat din simtire. Îmi sufla în pânze un 


vânt nou. Aceasta a fost lectura decisivă ce a deşteptat în mine, la vârsta de 13 ani, cea mai 

nesatioasa patimă a cititului.” Pasiunea pentru citit şi apoi pentru scris vine din intuiţia că arta 
poate fi oglinda cea mai eficientă pentru luminarea inconştientului încărcat. Lucian simte că 
echilibrul dintre eul său adolescentin şi inconştientul său infantil este fragil şi fals, câtă vreme 
raporturile dintre ele sunt de refulare. Asemeni lui Faust, ajuns în pragul sinuciderii din cauza 
insatisfactiei poziției rationale, Blaga simte şi el nevoia de a pătrunde prin sistemul de cenzuri 
conştiente înapoi la fondul magic, pentru a-i anihila presiunea anxioasă, pe de o parte, şi a-i 
recupera bogăţiile fantasmatice, de cealaltă. 

Începând cu 1917, destinul lui Blaga intră sub semnul unui pact faustic. Identificându-se 
personajului goethean, scriitorul român recunoaşte că individuatia nu poate avea loc decât 
printr-un contract creator cu propriile tenebre. Nici condiţia neintegrată a copilului contopit 
magic cu mama şi nici condiţia schizoidă a eului intelectiv adolescentin izolat orgolios de 
ceilalţi nu garantează plenitudinea persoanei. Împlinirea de sine are loc doar prin punerea în 
contact a conştiinţei socratice cu fondul magic, deci prin deschiderea porților Hadesului 
interior. Blaga iese din criza identitară redeclanşată în 1917 printr-o artă căreia îi concede o 
coloratura infernala. “Să ştii, îi scrie el Corneliei, că am încheiat un contract cu Satana care să 
mă ducă înainte, — şi mă va duce, — în schimb după ce mi-am ajuns ţinta voi fi al lui. Am 
înaintea mea o viaţă întreagă, încă nici nu mi-am început-o poate că: am o ţintă, Gaor, tu o 
cunoşti: voi ajunge-o, să se opună nu oamenii, timpul chiar!”288. 

Creaţia inspirată din tenebrele interioare va fi mijlocul de afirmare demonică a propriei 
personalități. Revenind exploziv la suprafaţă din depresia erotică, Blaga concepe o întreagă 
strategie existențială, în care puterile descoperite în sine vor fi utilizate pentru a forţa 
recunoaşterea celorlalţi. Întâi trebuie confirmat sprijinul Corneliei: “Dacă legată de mine 


printr-un cuvânt fără sens — te-ai clătinat o clipă, — libertatea te va face să nu te mai clatini 


288 Şi scrisoarea continuă dezvăluind legătura pe care Blaga o presimte între iubirea frustrată şi creaţia 
demonică: “Gaor — ştii, care-i bunul Satana, ce mă va duce înainte, tot înainte? Tu. Am atâta chef de viaţă, când 

niciodată! Dacă prezentul nu l-ai iubit, atunci cât de mult o să-mi iubeşti viitorul! De-acum 
vom avea linişte!” (LX VIII); “Mă vei iubi încă mult, mult timp Edera?: eu cred că da! Ştii că 
numai eu merit dragostea ta? Numai eu...” (CXV). Pe schema dependenţei de incurajarile 
mamei, Lucian are sentimentul că iubirea Corneliei poate fi garantată prin împlinirea sa ca 
persoană: “Vreau să fiu tare în toate privintele: vreau să fiu o sinteză a tuturor posibilităţilor 
mari..., ca să pot avea şi ca să merit — părul tău, ochii tăi, buzele şi toată căldura ta —, ca să 
ajungem în tara fagaduintei” (CXXX). 

Pentru a merita iubirea, tânărul Blaga simte nevoia să facă dovada unicitatii sale, ca şi 
cum viata ar fi o cursă în care câştigă doar cei ce se desprind din plutonul de neființă al 
mediocritatii. În acest sens, el îşi instrumentează plăcerea genuină a studiului cu o finalitate 
competitivă: “Am pus şi ceva de la drepturi: filosofia dreptului: ştii, dacă — voi mai discuta cu 
oameni — politicieni — ca Vaida — să-i bat chiar şi acolo unde ei se simtesc mai tari... Nu de 
alta, dar ca să fiu în faţa ta: învingătorul. Femeilor le plac învingătorii. Fiindcă nu mă pot 
lupta însă fiziceşte cu atleți de circus — mă voi lupta pe altă cale” (XCIV). Elanul spontan de 
socializare este pus în slujba unei ambiţii de carieră, izvorâtă din aceeaşi nevoie de a 
contracara nesiguranța de sine prin sprijine exterioare: “E timpul suprem — Gaor — tu ştii că eu 
am planuri mari, de aceea trebuie să studiez la o universitate vestită. Lumea se uită şi la aceea, 
că unde ai studiat, întocmai cum se uită la bani” (LXX). În răsunătorul succes pe care îl au 
Poemele luminii la apariţie, tânărul poet vede dovada ce trebuie să-l justifice definitiv în ochii 
Corneliei şi mai ales ai familiei acesteia: “Cred, că de-acum înainte o să-ţi dispară şi cele din 
urmă îndoieli față de mine. — Jubito, eu sunt acela care merită într-adevăr iubirea ta şi tot 
sufletul tău. [...] Mă gândesc foarte mult, ce vor zice — ai tăi. Sunt curios. Daca şi acum mai 


stau pe gânduri, se vor face de minune în fata — istoriei” (CXLIII). 


te înduri Tu. S-ar putea să nu lase urme atâta entuziasm” (LXVIII). 

Vitalism bergsonian 


Blaga îşi descoperă timbrul original şi profilul creator prin gestul decisiv de a pune în 
relație scrisul cu trăirile magmatice ce îl frământă. Primele sale texte, ce vor alcătui 
conținuturile celor două volume de debut, sunt scrise din toamna lui 1917 până la sfârşitul 
anului următor, perioadă în care tânărul poet îşi decantează în poezii sau aforisme spaimele, 
disperarea, speranţa şi senzaţia de regenerare. Toate aceste trăiri obiectivate sunt destinate 
unui “subiect absolut” — Cornelia —, catalizator şi martor al “spectacolului” afectiv dat de 


cca 
1 


Blaga. Având în vedere această geneză “în oglindă” a scriitorului, la ciclul de poezii din 
Poemele luminii şi la seria de cugetări din Pietre pentru templul meu, trebuie adăugat corpusul 
de scrisori trimise Corneliei. Toate cele trei seturi se împărtăşesc din acelaşi material 
sufletesc, ca nişte oglinzi cu indici diferiți de reflexie puse împrejurul fluxului de sentimente 


TA 


şi imagini ce au început să “cânte” în poet. 

Scrisorile constituie forma cea mai primitivă de obiectivare şi prelucrare a fondului 
fantasmatic. Aici substanța sufletească apare în forma cea mai genuină la care mai avem 
acces, fiind transcrisă la “primul jet”. Convenția de lectură pe care o impune tânărul scriitor 
este cea a spontaneității şi a adevărului psihologic. Sentimentele, trările care îl invadează şi îl 
debordează sunt transmise direct iubitei, scrisoarea fiind un vehicul perfect transparent şi 
tranzitiv, prin care indragostitii abolesc distanţa geografică şi intră în contact spiritual. În 
scrisori întâlnim adesea în stare pură nucleele metaforice sau meditative ce vor fi elaborate în 
poeme şi aforisme. Comparând variantele epistolare cu formele finite publicate în volume 
poate fi pus în evidenţă atât elementul comun de plasticitate ce modelează subconştient 


scrierile unui om care a făcut votul de credinţă fata de artă, cât şi diferenţa specifică dintre 


expresivitatea liminară şi cea căutată estetic. 

O asemenea analiză spectrală relevă imediat faptul că percepțiile de tip magic 
remergente nu se mai grefeaza, ca în copilărie, pe sistemul de superstiții folclorice rurale, ci pe 
sisteme filosofice şi mitologice receptate pe cale cărturărească, dar asimilate şi recreate de 
Blaga din interior. Deşi a ştiut să refacă orficul catabasis eis antron, tânărul scriitor nu mai 
accede nemijlocit la fondul magic refulat, ci mediat, prin “ochelarii” expresionismului, ai 


morfologiei culturale şi ai psihologiei abisale de la începutul secolului XX. 


Dacă Goethe, cu al său Faust, rămâne primul şi marele model al lui Blaga289, ganditorii 
care au exercitat cea mai profundă influenţă asupra perioadei sale de formaţie sunt Bergson şi 
Nietzsche. În scrisorile şi aforismele din această perioadă este adesea vizibilă modelarea 
stilistică a trăirilor genuine prin “matricea” irationalismului nietzschean şi a vitalismului 


bergsonian. Nu este vorba de simplă imitație, sau de “influenţe”, ci, după cum precizează 
Blaga însuşi, de “afinități” elective, bazate pe acelaşi “stil de viaţă”290. Deşi el însuşi este 


unul din vectorii mişcării irationaliste din cultura românească a celui de-al treilea deceniu29!, 
autorul Eonului dogmatic nu se supune unei mode, ci o anticipează (pe baza aceloraşi lecturi 
formative) şi o mijloceşte (prin articolele de popularizare publicate în reviste la începutul 
anilor '20). Format în deceniul al doilea, Blaga este contemporan cu sistemele irationaliste ale 
lui Spengler, Keyserling, Klages, Berdiaev, Maritain, fata de care, de altfel, va lua mai apoi 


distanţă, atunci când Gândirea, spre exemplu, se va îndrepta spre ideologia fascistă. 


289 Pentru asemănări şi deosebiri între temperamentele creatoare ale lui Goethe şi Blaga, vezi Ion Negoitescu, 
Însemnări critice, Cluj, Editura Dacia, 1970, p. 71-74. Despre importanţa modelului goethean în biografia 
spirituală a lui Blaga, vezi Ştefan Aug. Doinaş, Lectura poeziei, p. 9-17. În afara lui Goethe, criticul numeşte 
încă trei discipline ce au modelat viziunea scriitorului român: expresionismul, psihologia abisală şi morfologia 
culturii. 


290 Corespondenţă, scrisoarea II către Petre Drăghici, p. 280. Blaga tine de altfel să sublinieze evoluţia 
divergentă pe care sistemul său a urmat-o ulterior şi, prin urmare, diferenţele faţă de Bergson, “metafizicianul 
impresionismului, deci al simbolismului în poezie”, si fata de Nietzsche, admițând că “influenţe nietzscheniene 
se găsesc probabil [doar] în poezia dionysiacă şi individualistă a întâiului meu volum”. Ibidem, scrisoarea V, p. 
282. 


291 pentru tabloul curentului irationalist din cultura română si a surselor sale occidentale, vezi Z. Ornea, 


Traditionalism şi modernitate în deceniul al treilea, Bucureşti, Editura Eminescu, 1980, cap. “Rațiunea şi 
raționalismul — sub acuzare”. 

Intuitionismul lui Bergson este una din filosofiile care îl fascinează pe Blaga inca din 
adolescenţă. În timpul călătoriei în Italia, din puţinii bani de buzunar, elevul nu cumpără 
altceva decât o revistă “în cuprinsul căreia am remarcat nişte note despre filosofia lui 
Bergson”, în “speranţa de a afla ceva despre gânditorul francez”. Mai apoi, ajungând să 
citească Eseu despre datele imediate ale conştiinţei, Materie şi memorie, sau Evoluţia 
creatoare, Blaga descoperă o psihologie dualistă în acord cu propriile sale intuitii. El aderă 
spontan la dihotomia, foarte pregnantă şi atractivă, stabilită de filosoful francez între curgerea 


vitală a sentimentelor şi imobilitatea mortificată a noțiunilor. Sistemul lui Bergson, care 


valorizează durata şi depreciază intelectul, îi va permite, în anii de studenţie, să-şi 


conceptualizeze mutatia interioară dinspre poziţia rationalista spre cea magică292. 

Astfel, tânărul Blaga simte că, în raport cu dragostea, izvor eruptiv de vitalitate, tentatia 
de a face consideraţii “de natură didactică” este o “putere centripetală” (XIV). El denunţă eul 
intelectiv şi îl respinge din postura de centru al personalităţii, din cauza acțiunii sale 
disociative şi sterilizante: “Este un anumit mod de a vedea lucrurile, împotriva căruia nu mă 
pot revolta nicicând îndeajuns. E cunoscut sub numele de «intelectualism»... Centrul vieţii 
noastre spirituale ar fi «intelectul» nostru matematic, cu orientarea spre tot ce e atomic, rigid, 
sec, mecanic, îngheţat, — şi aş mai putea înşira încă o sută de atribute foarte dragute şi 
atrăgătoare. Realitatea ar consta numai şi numai într-un joc de puteri oarbe, pe cari le putem 


foarte bine aranja în ecuaţii algebrice” (XVI). Oamenii care se lasă conduşi de intelect sunt 


292 Câteva consideraţii despre influenţa lui Bergson asupra lui Blaga în N. Tertulian: “Filosofia bergsoniană 
aspira să introducă în câmpul existenţei o dualitate radicală, o dichotomie cu caracter aproape antinomic. 
Conform tezelor bergsoniene, zona «materiei» şi a «inteligenţei» ar fi prin definiţie o zonă a constrângerilor şi 
presiunilor apăsătoare, o zonă a fatalitatii şi determinismului implacabil — în timp ce libertatea nu ar deveni 
realizabilă decât în câmpul opus, în zona fluxului interior al conştiinţei şi vieţii, în pura durată psihologică. [...] 
Aspiraţiile lui Blaga coincideau până la un punct cu o asemenea încercare de a localiza zona libertăţii şi a 
existenţei autentice într-un câmp al trans-realului şi extra-logicului, într-o zonă a unui transcendent 
incomensurabil. Dacă raționalitatea reprezintă conform tezelor bergsonismului ca şi ale întregului irationalism 
filosofic, suprastructura necesară a existenţei încătuşate în fatalism şi determinism orb, iraționalul va deveni în 
mod inevitabil zona libertăţii şi expansiunilor nelimitate ale eu-lui”. Op. cit., p. 220-221. 

nişte “muzee de idei fosile”293. 

În cristalul generalizărilor de factură bergsoniană, Blaga prinde adeseori nucleul viu al 
experienței şi nemulțumirilor sale concrete, pe care le dezindividualizează şi le 
decontextualizează. Aceste aforisme au, într-o anumită măsură şi în faza inițială, scopul de a 
exercita asupra Corneliei o pedagogie discretă, voalată sub aerul de discurs filosofic. Atunci 
când vorbeşte de “aranjarea realităţii în ecuaţii algebrice”, Blaga trimite in subtext la calculele 
matrimoniale ale “mamelor-avocat” ce intervin în viaţa sentimentală a copiilor lor. Sistemul 
de convenţii burgheze ce stau la baza mentalități pragmatice incriminate de îndrăgostitul 
deceptionat este generalizat la ideea de mecanicitate a vieţii sociale: “Viaţa individuală şi 
socială de astăzi, mecanizate cum sunt, — ce gol imens” (XVI). Un ecou îndepărtat al lipsei de 
înţelegere a iubirii copiilor de către părinți se mai face auzit şi în acuza de reductionism adusă 
raționalismului: “Logica suferă de-un mare viciu logic: ea crede că însăşi realitatea e de 


natură logică. Dacă întâlneşte ceva ce nu se poate înţelege în chip logic, ea va susține că acest 


ceva nu există, ci e numai aparenti...”294 

Aici se află rădăcinile personale ale demonstratiile pe care la va dezvolta mai târziu 
autorul Cunoasterii luciferice în privinţa irationalitatii existenţei. Metafizica ce urmăreşte sa 
cuprindă omul ca totalitate nu poate face abstracție de manifestările ininteligibile ale acestuia, 
astfel încât “o minte aleasă este adesea mai plină de absurditati decât o minte comună, — din 
simplul motiv că e mai consecventă”. Axioma rationalitatii vieţii este o prejudecată comodă, 
ce nu ţine cont de faptul că “stările sufleteşti, care par a nu avea nici un motiv, au motivele 
cele mai adânci”. Cei care ascultă doar glasul rațiunii, nu şi pe cel al inimii, sunt adeseori 
conduşi de dorinţa răului: “Multe situaţii în viaţă, dacă le-am rezolva numai cu logica, am 


lucra tocmai aşa cum ne-ar învăţa şi Diavolul să lucrăm”. Logica este instrumentul diavolului, 


293 Pietre pentru templul meu, p. 23. 
294 Ibidem, p. 77. 

înţeles ca principiu al distrugerii. Reflexia rațională nimiceşte sentimentele şi intuitiile. 


Lumina conştiinţei dezorientează instinctele şi ne face să ne rătăcim de la adevăratul nostru 


destin295. 

Creierul, îl parafrazeaza Blaga pe Aristotel in spirit bergsonian, are “funcția de-a răci 
sângele prea încălzit al corpului”. Ideile sunt nişte prejudecăţi moarte ce au precipitat din 
substanța fluidă a gândirii: “Convingerile noastre tari şi intime sunt un fel de cristale, care 
cresc într-o soluție saturată de «logică», de «argumente»... Nu-i de mirare deci: cu cât 
cristalele se dezvoltă mai tare, cu atât se imputineaza «soluţia». Elaborările intelectuale sunt 
depozite stratigrafice în care sunt înmormântate trăirile concrete: “În gheaţa unui râu se pot 
observa urmele valurilor vii şi mişcătoare. Aşa mai întrezărim urmele vii ale credinţei în 
dogmele moarte”. Pentru a împiedica “cristalizarea” interioară, tânărul Blaga recomandă 
evitarea autoanalizei, în care vede un instrument de atomizare a întregului magic al sufletului: 
“Nu e bine să tindem prea mult a ne cunoaşte pe noi înşine, căci încetul cu încetul ne 


identificăm oarecum cu o parte din noi, adică cu fracțiunea aceea a eului nostru, pe care o 


cunoaştem”296. 

“Logica nu e creatoare”, afirmă filosoful, declanşând “lupta pe toate fronturile împotriva 
intelectualismului”, a existenței mecanizate care “ne îndepărtează de adevărata viata 
aruncându-ne în imensul gol al intelectualismului rigid şi sec”. Adevărul care i se revelează 
dureros este că existenţa socială, cu limitările şi frustrările ei, l-a amputat de la totul magic. 
Pentru o iluzorie împlinire exterioară, tânărul Lucian simte că a plătit preţul grav al alienării 
de esenţa sa interioară: “Rupem orice contact spiritual cu marele Tot, ce se-ntinde în jurul 


nostru şi cu aceasta încetăm de-a ne adânci fiinţa şi de-a ne cultiva gândurile mari”. El trăieşte 


295 Ibidem, p. 8, 15, respectiv 24: “Se spune că paseri călătoare, cari trec noaptea în cârduri peste oraşe, se 
zăpăcesc de lumina ce-o împrăştie acestea în întuneric şi până în zori tot dau ocolul oraşului, neştiind încotro s- 
apuce: instinctele noastre mari şi mici sunt ca aceste păsări: lumina conştiinţei le zăpăceşte...” 
296 ibidem, p. 45, 16, 24, respectiv 55. 

disperarea de a fi distrus paradisul mirific al copilăriei, de a-l fi transformat într-un deşert prin 
acţiunea calcinanta a luciditatii mature: “Ai îndrăzneala s-o mărturiseşti? Cea mai frumoasă, 
cea mai liberă şi cea mai vie privire din lume ai avut-o ca copil. Ai deschis ochii mari, ai iubit, 
te-ai mirat Şi-ai văzut. Cat de bine ai văzut. Privirea ti s-a tulburat apoi din ce în ce mai mult 
şi-ai ajuns în sfârşit într-un pustiu îngrozitor, care ţi-a ars sufletul întreg”297. 

Ruptura eului din totul magic poate fi vindecată prin acţiunea unificatoare a erosului. 
Iubirea este contraveninul la otrava intelectului, tânărul îndrăgostit simțind că rămâne uman 


doar dacă îşi contrabalansează perioadele de studiu cu clipe de reverie erotică, aşa cum Faust 


se salva de la sinuciderea intelectuală prin plonjarea mefistofelică în iadul simţurilor298. 
Logica trebuie “frântă” şi înlocuită cu “logica instinctului”, care este o “logică dumnezeiască” 
(LXXV). Spiritele cu adevărat înțelepte sunt cele care se lasă “conduse de instincte şi 
simtaminte, căci logica pentru ele e cel mult un mijloc, dar nu un principiu de viata...” 
Disecată cu instrumentele “anatomiei logice”, iubirea riscă să se transforme într-un “cadavru” 
teoretic; de aceea, “când iubeşti [...] pe cineva nu întreba dacă are vreun înţeles”. Singură 
gândirea “îndrăgostită” se salvează de la mineralizare, deoarece tensiunea erosului o menţine 
în starea de soluţie în suspensie: “Ştiinţa mai nouă a descoperit existenţa «cristalelor fluide». 
Aşa trebuie să fie şi spiritul nostru: să se cristalizeze, dar să nu-şi însuşească forme rigide, ci 
să-şi păstreze plasticitatea”. Durata poate fi menţinută în starea de cristal fluid dacă 
moleculele ei nu sunt izolate în căsuțe conceptuale, ci sunt menținute în simpatia sinestezica 
cu întregul, ca nişte organisme vii: “Orice colt sufletesc din noi are atâta rezonanţă pentru tot 


ce se petrece în noi, încât de multe ori mi se pare, că fiecare idee singuratică are o inimă care 


297 Ibidem, p. 41, 66, 9, respectiv 77. 


298 “Te interesează, poate, cu ce îmi petrec timpul. citesc foarte mult. Mă preocupă ştiinţa exactă ca creatiune 
de-a lui «homo sapiens». Cum faci tu anatomie, aşa fac si eu un soi de anatomie logică, — şi operez ca şi tine cu 
cadavre: chimie, fizică, matematică. Sunt ameninţat şi de «Leichengift», dar nu mi-e teamă, — dragostea e contra- 
veninul” (XXVII). 

bate pentru ceva — şi fiecare simţământ un cap care cugetă”299. 

Lăsându-se pătruns de iubire, scriitorul declanşează un proces de entropie psihică. 
Formațiunile mentale îngheţate se topesc într-un fluid incandescent, procesul ţintind, prin 
analogie cu teoria morții termice a universului, spre o apocalipsa erotică: “Părticele din 
dragostea mea se prefac în cugetări, în poeme, în concepţii şi-n visuri. Dar numai părticele, 
căci procesul prin care trec e ireverzibil: întocmai ca şi procesul prin care trece universul: o 
parte însemnată din căldura sa nu se mai poate schimba din nou în forțele din care s-a produs 
— şi astfel universul s-apropie cu paşi gigantici de-acel stadiu, când va muri — moartea de 
căldură, — iar eu de-acel stadiu când voi muri de — iubire...” (CXX VI). Aparatul “refrigerator” 
al creierului este inundat de influxuri calde de iubire, care îl dinamizează. În organismul 
alcătuit de cuplul de îndrăgostiți, Lucian se distribuie pe sine în rolul creierului, iar pe 
Cornelia în cel al sângelui care îl încarcă de energie creatoare. Prin introversiune, poetul 


aboleşte realitatea exterioară, adevărat cimitir de idei moarte, şi declanşează cosmogeneza 


universului interior, al cărui demiurg este Erosul orfic300, 

In spirit bergsonian, dispoziţia intelectualistă şi cea senzualistă sunt opuse tematic, ca 
doua moduri distincte de aprehendare a lumii. Daca “deseori instinctul este un echivalent al 
inteligentii şi inteligenţa al instinctului”, totuşi există “fapte alese”, cum sunt iubirea şi poezia, 
“pentru care se recere numai unul din aceşti factori [...], în care «instinctul» îşi serbează cea 
mai mare sărbătoare” (LV). Din cauza incompatibilitatii lor funcţionale, ştiinţa este resimţită 
ca un mod de a ucide poezia. “Unde-i multă matematică, — acolo-s puţine mituri” (XXVI), 
descoperă Lucian, cerându-i iubitei să nu încerce să-i rationalizeze versurile, ci să le trăiască: 


“Te rog, în genunchi te rog, nu analiza. E o crimă să analizezi poeziile: fiindcă le omori” 


299 Pietre pentru templul meu, p. 55, 42, 75, respectiv 69. 


300 “Ey sunt creerul tău şi tu eşti sângele meu! Şi mă simt în putere să creiez...” (CIV). “Viaţa «în afară» e 
monotonă ca căutarea unui sărăntoc. Viaţa «înlăuntrul» meu eşti Tu [...] Incheierea era cât p-aci să se prefacă în 
versuri” (XXVII). 

(CXIV). Pentru a înţelege imaginea poetică, trebuie făcut apel la organul intuitiv şi nu la cel 
logic: “Cred totuşi că tu iubito eşti cu mult mai intelegatoare fata de poeme — fiindcă le iai 
«intuitiv» şi nu «abstract» (CXIII). Scriitorul, la rândul lui, trebuie să se lase condus de 
intuiție, fiindcă reflexia conştientă omoară fiorul poetic. Spiritul critic, susţine tânărul Blaga, 
este o ameninţare pentru versurile extatice; “prelucrarea conştientă” nu numai că nu aduce 
nimic nou inspirației, ci “strică ce-a făcut cu mult mai bine — inconştientul” (LXXXV). 
Valorizarea bergsoniană a intuitiei în raport cu intelectul îşi va pune amprenta asupra 


întregii opere a lui Blaga. Descoperind că nu poate renunţa la vocaţia filosofică, care şi-l 


dispută în egală măsură cu cea poetică30l, el îşi va propune să elaboreze o filosofie care să 
aibă fluenta sentimentului: “Dacă filosofia de până acum n-ar fi «arta» — atunci eu aş fi acela 
care aş crea o filosofie înrudită cu arta. Dar filosofia e artă şi asta va fi şi filosofia mea. Eu 
tind spre o concepţie organică şi mobilă ca viaţa despre lume, — o concepţie pe care voi 
împrăştia-o in jurul meu — nu prin argumente — ci printr-un fel de sugestiune artistică” 
(XXXIV). Meditatia nu mai trebuie să se aplece asupra conceptelor şi noțiunilor uscate, ci 
asupra experienţelor şi trăirilor vii. “Eu nici când fac filosofie”, observă programatic autorul 
Spaţiului mioritic, ”nu fac «abstractiuni» ci «intuiţii»“ (CXII). Logica trebuie scoasă de sub 
influenţa intelectului şi pusă în slujba inconştientului, gânditorul adevărat fiind nu acela care 
se lasă condus de conexiunile prestabilite ale raţiunii, ci acela care urmăreşte, cu luciditate, 
sinesteziile fantasmelor subliminale302. Pentru ca imaginaţia să “exprime contactul intim ce-l 
ai cu tine însuţi şi cu lumea”, trebuie să “simfesti realitatea şi [să] o priveşti prin «simpatie» 
(XXVI). 


Descoperind puterea de emanatie fantasmatică a inconştientului, tânărul scriitor 


301 “În săptămâna asta am făcut «Cugetări» mai multe ca de obicei. Se vede că am inspiratii periodice cand 
pentru una, când pentru alta.” Ibidem, scrisoarea LXXXV, p. 128. 

302 «Totul atârnă de rolul ce-l dai logicei in viata ta internă şi nu de iscusinfa cu care-o manuiesti. Dacă logica te 
stăpâneşte pe tine ca pe-o unealtă oarbă — esti rationalist, — dacă dimpotrivă tu cu toată adâncimea ta sufletească 

elaborează un proiect creator bazat pe ideea de stingere a luminii intelectului. El coboară in 
“noaptea sufletului” şi se lasă invadat de sentimente crepusculare pe care renunţă să le 
combată: “Ai nopţi cari ti ş-aşază grele ca de plumb / Pe suflet şi pe gânduri şi pe visuri şi pe 
vreri,— / Nopți negre-n care pieptul iti tresare de furtuni / Ce nu le spui — / Şi-n cari întreg 
trecutul ti se pare în zadar / Şi orice clipă ce mai vine — de prisos...” (Zorile). 

Nicolae Balota şi Ştefan Aug. Doinaş resimt poezia blagiană ca pe o incantatie orfica, în 
care noaptea din sufletul poetului se împărtăşeşte din substanţa de tenebre a lui Nyx, Noaptea 
originară, divinitatea care, în cosmologia orfică populară, a precedat tot ceea ce există. Poetul 
regresează până la bezna iniţială, din care a apărut Phanes, principiul luminii, sau Eros, 
principiul logosului şi armoniei. Din “noaptea sufletului” vor ţâşni atât “zorile” cât şi 
“iubirea”, adică viaţa, aşa cum scriitorul însuşi a emers din inconştientul infantil într-o 
personalitate proprie. 

Blaga învaţă astfel să valorifice stările de depresie şi catabază, sublimându-le în 
inspiraţie. Depersonalizarea şi alienarea sunt cel mai bun instrument al cunoaşterii de sine, 
oferind posibilitatea autocontemplării din afara propriului eu: “Adesea «eul» ni se revelează 


tocmai în acele stări sufleteşti mai bine, pe care le simţim mai străine de fiinţa noastră. Ciudat: 


când suntem mai aproape de noi înşine, ne credem mai departe...”303 Regresia la starea de ne- 
fiinţă, contactul cu non-eul, îl înzestrează pe poet cu un punct de reper exterior existenţei, care 
permite o mai bună valorizare a acesteia. 

Experienţa letală a identificării cu sora dispărută pune mai bine în lumină sensul şi 


dimensiunea vieţii: “Un lucru îl putem vedea clar şi plastic numai dacă are umbre şi 


stăpâneşti şi manuiesti logica ca pe-o unealtă — esti «irationalist» (LXII). 

303 Pietre pentru templul meu, p. 22. Un autoportret alienat (în sensul non-identităţii infantile a micului Lucian) 
este şi următorul: “Cei mai multi îşi sunt atât de străini, încât ar trebui să vorbească în persoana a treia despre ei 
înşişi, — cam aşa cum vorbesc copiii...” Ibidem, p. 57. 

penumbre: moartea este umbra, care dă plasticitate vieţii”304. Aura existenţei iese cel mai 
bine în evidenţă pe fondul negru al eşecurilor, aşa cum “norii nu întunecă curcubeul ci-l arată 
şi mai bine”. Adevărata claritate interioară nu este conferită de “mucul de lumânare” al eului, 
care trasează un cerc îngust împrejurul său, ci de întunericul transparent al sinelui, care 
activează simţurile sinestezice. “Spiritele foarte adânci” care, în acelaşi timp, “sunt atât de 
clare, încât apar, ca fundul unui lac limpede”, stau sub iluminatia interioară a celui de-al 


treilea ochi, al ochiului “vag”. Acesta este sursa “pe care n-o simţim şi n-o vedem” spre care, 


cu instinctul sigur al unei plante, “creşte şi se-ntinde” sufletul nostru305. 

“Întunericul nu trebuie să-l luminăm pentru ca să-l putem vedea”, susţine Blaga într-un 
alt aforism. Pentru a privi făpturile evanescente ale sufletului, omul dispune de lumina neagră 
a visului şi a reveriei, ce nu “sugrumă vraja nepătrunsului ascuns / în adâncimi de întuneric”. 


Lumea feerică pe care îşi propune să o cânte tânărul poet este populată de “poporul 


visurilor”306, făpturi fantastice care, noaptea, ies din Hades şi bântuie somnul muritorilor. 
Fantasmele inconstiente au aceeaşi consistenţă cu psychai, sufletele morţilor. Pentru a intra în 
contact cu ele, scriitorul trebuie să renunţe la poziţia eului, ce le menţine refulate, şi să-şi 
provoace ceea ce Pierre Janet numeşte o scădere a nivelului mental: “Unele ascunsuri ale 
sufletului sunt uşoare ca nişte umbre: dispar îndată ce încerci să le luminezi...” Repetând 
descinderea lui Orfeu, de astă dată poetul ştie că nu trebuie să privească frontal făpturile pe 
care le aduce cu sine din adâncuri, dacă nu doreşte să le piardă: “Sunt lucruri care nu pot fi 


înţelese decât vag. Şi-ar trebui să ne mulţumim cu atât; durere, încercăm însă să le înţelegem 


304 Ibidem, p. 53. În acelaşi sens: “Dacă n-ar fi moartea — viaţa nu ne-ar părea poate că aşa de adâncă şi de 
vrednica de trăit”. (LXXX). 

305 Ibidem, p. 23, 80, 9, respectiv 44 (“Privesc cum o plantă se-ntinde din întunericul unei pivnițe spre lumină. 
Fiecare fibră i se îndoaie spre razele de soare. Nu poate trăi fără de lumină şi — totuşi planta nu simte şi nici nu 
vede lumina. Oare sufletul nostru nu creşte şi nu se-ntinde şi el spre-o lumină, pe care n-o simţim şi n-o 
vedem?”). 

306 Aşa numeşte Marsilio Ficino populaţia de spirite ale morţilor ce bântuie infernul aerian sublunar din 
cosmologiile orfico-pitagoreice. Apud A. Chastel, Marsile Ficin et l’art, Genéve, Droz, 1954. 

mai precis — şi ca urmare ne trezim, că nu le mai înţelegem deloc...” Sentimentul că misterele 
se autogenerează şi se propagă unele într-altele îl face pe Blaga să postuleze, încă din Pietre 


pentru templul meu, axioma incognoscibilitatii de esenţă a lumii, sau principiul conservării 


enigmelor307. 

Sensibilitatea recuperată fata percepțiile magice îi oferă lui Blaga prilejul de a formula 
prima schiţă teoretică a cunoaşterii luciferice: “Datoria noastră în faţa unui adevărat mister nu 
e să-l lămurim, ci să-l adâncim aşa de mult încât să-l prefacem într-un mister şi mai mare”. 
Omul trebuie să renunţe “cu bucurie” la ambiția de a înţelege absolutul, “fundul lumii”, şi să 
accepte că “nu ştiu şi nu pot să ştiu, ce sunt eu şi lucrurile din jurul meu”. Numai asumând 
misterul lumii ca atare, omul poate fi “spontan şi creator” de rosturi $i valori “care izvorăsc 
din cele mai intime necesităţi ale vieţii şi ale duhului meu”. Adevărul, intuieşte eseistul, nu se 
află în afara noastră, ci este ascuns în noi sub vălul misterului. Şi, dacă nu mai avem acces la 
el în mod nemijlocit, ca în vârsta transcendentă a copilăriei, aceasta nu înseamnă că el a 
încetat să existe. Adevărurile originare se află engramate în suflet, ca urmele în nisip ale 
sclavilor păstrate în piramidele egiptene. Tot ceea ce trebuie să facem este să găsim 
instrumentul apofatic care să ridice cenzurile şi să permită anamneza. Cunoaşterea este o 
revelaţie de sine, o autognoză prin care se scurtcircuitează calea de la eu la sinele magic: 
“Adevărurile mari sunt aşa de aproape şi de imediate, încât numai de aceea nu le găsim, 
fiindcă le căutăm. Ar trebui numai să ne deschidem ochii şi să privim: dar aceasta e foarte 


greu”308. 


Dusă până la rădăcinile fiinţei, introversiunea lui Blaga capătă intensitatea unei “en- 
p , 3 p 


307 Pietre pentru templul meu, p. 52, 7, 10, respectiv 53 (“«Misteriosul», «enigmaticul» ce-l înlăturăm dintr-o 
întrebare, dintr-un lucru, — apare în altă parte. Cu cât lămurim printr-un fenomen ori printr-o lege mai multe 
enigme, cu atât devin ele înşile mai enigmatice: aş vorbi în privința aceasta foarte bucuros de-un principiu al 
conservării enigmelor”). 


308 Tbidem, p. 25, 79-80, 17 (În piramidele egiptene s-au aflat după veacuri urmele în nisip lăsate de cei din 
urmă lucrători: astfel de «urme în nisip» se păstrează uneori şi în noi o vecinicie...”), respectiv 76. 

staze”. Sub presiunea eşecului “social” în fata familiei Brediceanu, căruia nu încearcă să-i 
reziste, tânărul Lucian regresează la o stare de neant interior. Vidul mental nu are aici o 
conotaţie psihotică, ci una mistică. În scrisorile din această perioadă, el îşi traduce uneori 
experienţa prin termenii la moda ai misticii hinduse, importată de filosofi şi eruditi precum 
Schopenhauer, Otto Müller sau Paul Deussen. Blaga citise încă de la 14 ani broşurile lui 
Swami Vivekananda şi Swami Abhedananda, care popularizau sistemul sincretic al lui Rama 
Krişna, iar la Viena studia filozofia “indică” după volumele lui Paul Daussen, astfel încât îi 
mărturiseşte Corneliei: “«Shamkhya» şi-a făcut intrarea triumfală la mine ca la un vechi 
cunoscut” (LI). 

Sub influenţa acestui limbaj religios indianizant, fondul magic blagian face o primă 
încercare de întoarcere la suprafaţă într-o pseudomorfoză hindusă: starea de confuzie a primei 
copilării este tradusă în ideea de Brahman — principiu existent şi inexistent, realitate şi 
nonrealitate în acelaşi timp; tăcerea originară in cea de Atman (“Atman e tăcere... Nu putem 
prin nici un cuvânt exprima «impersonalul» lucrurilor, — despre Atman trebuie să tăcem”); 
participarea magică la univers prin cea de identitate a lui Atman cu Brahman; 
incognoscibilitatea misterului prin cea de incognoscibilitate a lui Atman; cunoaşterea 
apofatica prin aprehensiunea negativă a lui Brahman (tehnica negatiei Neti! Neti!); regresia la 
poziţia sinelui prin ideea de anihilare a eului individual (“Ce-i libertatea? Nimicirea 
individualitatii şi contopirea mistică cu fiinţa impersonală a totului”); introversiunea prin 
tehnica yoga de racordare la cosmos (“Esenţa acestei filosofii te provoacă să-ţi nimicesti 
individualitatea prin aceea că ţi-o largesti la infinit. Este ceva farmec în aceste exerciţii 
mistice: într-un colt ascuns din tine însuţi să descoperi conţinutul de la tot ce este”) etc. 
“Numele de taină”, de zeiță indiana, pe care tânărul Lucian i-l dă în scrisori Corneliei — Gargi, 
Gaor — este şi el preluat din Brhadaranyaka-Upanişad, unde Gargi şi Maitreyi sunt 


interlocutoare ale filosofului Yajnavalkya. Blaga îl premerge astfel pe Eliade în 

autodistribuirea în rolul de înţelept care îşi instruieşte iubita mistică.309 

Conceptele şi figuratia hindusă l-au ademenit o vreme pe tânărul poet, aşa cum se 
întâmplase şi cu Eminescu. Încercând să-şi surprindă experienţele autoscopice în oglinzi 
culturale cât mai fidele, Blaga face în mai multe rânduri apel la imagini şi simboluri orientale. 
Omul în care, prin practici speciale, adesea erotice, se deschide un izvor psihic este, pentru 
tantrici, omul în care s-a trezit şarpele kundalini. Urcând de-a lungul coloanei vertebrale, 


kundalini ajunge în “lotusul cu o mie de petale”, punctul din creştetul capului pe unde omul 


îşi transcende condiţia3 10. La acest lotus din paremiologia budistă face aluzie Blaga într-un 


aforism din Pietre pentru templul meu, pentru a descrie florile conştiinţei ce îşi au rădăcinile 


în adâncurile acvatice ale inconştientului3 1 1, Ființa nu ne vine din afara noastră, ci din centrul 


nostru secret. Lotusul este simbolul canonic al lui atman, sufletul uman, din aceeaşi esență cu 


Brahman, sufletul cosmic312, 
Blaga îşi utilizează lecturile indice pentru a exprima intuiţia infantilă a participării 
magice la divinitate. Scânteia sacră sălăşluieşte în adâncul nostru, omul este o ființă în sine şi 


nu doar un epifenomen în care se oglindeşte numenul. Lotusul cu o mie de petale al sufletului 


309 Toate aceste teme, răspândite prin Corespondenţă, scrisorile LI-LII, p. 106-107, şi sistematizate în micul 
eseu despre stiluri din Pietre pentru templul meu, p. 32-41, sunt preluate şi rezumate de Blaga după Paul 
Deussen, Filosofia Upanişadelor, Traducere din lb. germană: Cornel Sterian, Bucureşti, Editura Tehnică, 1994, 
p. 99-100 (“Brahman ca cel existent şi ca cel nonexistent”); 119 (parabola lui Bahva care îl explică pe Brahman 
tacand); 40-41 (tema identităţii Brahman—Atman); 62-70 (incapacitatea ştiinţei empirice de a-l surprinde pe 
Brahman); 111-114 (“Natura negativă şi incognoscibilitatea lui Brahman în sine”); 242-254 (“Eliberarea”); 271- 
279 (yoga); 59, 61, 67, 103, 126 (Gargi sau Maitreyi). 

310 Teoria celei de-a şaptea chakre (sthasrara chakra) îi era cunoscută lui Blaga încă din anii de liceu, din 
broşurile care popularizau filosofia mistică a lui Rama Krisna. Vezi Swami Sivananda Sarasvati, La pratique de 
la méditation, Traduction par Charles Audrien et Jean Herbert, Paris, Albin Michel, 1950. 


311 “Când am văzut mai întâi nişte nuferi pe undele unui lac, nu credeam că sunt flori care cresc din apă, ci 
credeam că nişte flori se oglindesc de pe țărm în lac... Atâtea flori cresc din apele tacute ale sufletului nostru şi-şi 
dezvelesc petalele pe luciul conştiinţei noastre: ele cresc din noi, dar noi le credem oglindiri din lumea dinafară.” 
Pietre pentru templul meu, p. 16. 


312 Marea temă a Upanişadelor este rezumată astfel de Paul Deussen: “Brahman, forţa, care stă în faţa noastră 
întrupată în toate făpturile, care zămişleşte, poartă, susţine şi retrage din nou în sine toate lumile, această forță 
veşnică, nesfârşită, divină este identică cu Atman, cu acela care, după degajarea a tot ce este exterior, îl găsim în 
noi ca esenţa noastră lăuntrică şi adevărată, ca Sinele nostru propriu-zis, ca suflet. — Această identitate a lui 
Brahman şi a lui Atman, a lui Dumnezeu şi a sufletului, este ideea fundamentală a întregii doctrine upanisadice; 
cu toată conciziunea, ea se exprimă prin «marile cuvinte»: tat tvam asi «acesta eşti tw»”. Op. cit., p. 40-41. 

începe să strălucească doar la ieşirea din agitația “marii treceri” şi sfâşierea vălului maya al 
iluziilor. Retrăgându-se din lume şi lăsându-se în voia stării cathartice a tăcerii, poetul are 
revelația vedantină a unităţii cu totul naturii. Inima uscată redevine un lotus viu, în care 
demiurgul lasă să cadă picuri de putere: “O, inimă: când para ea şi-o năbuşeşte / c-un giulgi de 
linişte, / atunci îmi cântă, / că lutul ei a fost odată un potir de lotus, / în care a căzut o lacrimă 
curată ca lumina / din ochii celui dintâi sfânt şi mare visător” (Inima). Inima este sediul unei 


epifanii, care o transformă într-un microunivers interior, într-o “cetate a lui Brahman” 


capabilă să se substituie lumii exterioare3 13. 

Stările de vid mental enstatic ale autorului Poemelor luminii sunt admirabil suprinse de 
Ştefan Aug. Doinaş, care îşi explică “povara ciudată a unei amintiri” personale legate de 
maestrul său de la Cercul literar povestind cum, plimbându-se alături de profesor, scufundat 
într-o “tăcere masivă, ca un bloc albastru şi răcoros”, are “intuiţia fundamentală a lui Lucian 
Blaga”: “În privirea lui nu era nici curiozitate, nici uimire. Trăsăturile feţei, tăiate puternic, 
păreau de cremene. Dar atitudinea lui, întreagă, respira o blandete fără margini. Deşi eram 
dornic şi nerăbdător să reiau bruma de discuţie ce se înfiripase, l-am simţit atent, concentrat, şi 
m-am ferit să-l tulbur. Bănuiam că se petrece ceva, dar nu izbuteam să pricep. Simteam doar 
că e departe de mine, foarte departe: într-un tărâm pe care, poate, aş fi fost în stare să-l ating 
cu mâna, dar care mi-ar fi rămas oricum străin. $i, timp de o clipă, m-a fulgerat un gând pe 
care l-am alungat imediat, ca blasfemator la adresa Maestrului: mi-a trecut prin cap că, aşa 


cum stătea acolo, încremenit, cu privirea impenetrabilă ca şi ochii vieţuitoarelor pe care le 


contempla, Blaga nu se gândea la nimic...”314 De fapt, Blaga îl instruia pe studentul său 


313 “lar în astă cetate a lui Brahman [omul], este un lăcaş [inima] — o mică floare de lotus — iar înlăuntrul său e 
un mic spaţiu [...] La fel de mare ca spaţiul [exterior] este şi spaţiul acesta dinlăntrul inimii. Înlăuntrul său sunt 
strânse laolaltă atât pământul cât şi cerul, atât focul cât şi aerul, atât soarele cât şi luna, fulgerele, gerul, stelele şi 
atât ceea ce ai cât şi ceea ce nu ai aici; în el e strâns totul laolaltă”, se spune în Chandogya Upanişad, VII, 1, 2- 
3. Vezi comentarii la simbolul inimii ca floare de lotus în Paul Deussen, op. cit., p. 207-208, 277-278, de unde 
probabil l-a luat şi Blaga. 


314 Ştefan Aug. Doinaș, Orfeu si tentaţia realului, Bucureşti, Editura Eminescu, 1974, p. 177-178. 

asupra misterului în acelaşi fel în care upanişadicul Bahva i-l explica lui Vaskali pe Brahman 


— prin tăcere. 


Iraţionalism nietzschean 


Deşi adolescenţa îi fusese presărată cu mai multe asemenea trăiri endoscopice, punctul 
de maximă concentrare este atins în toamna lui 1917, când tânărul Lucian se scufundă în 
vârtejul unui vacuum sufletesc. Structurile personalităţii de până atunci se prăbuşeşc, apărările 
eului cad, permiţând atingerea pragului interior din spatele căruia forțele latente ale copilăriei 
magice pot reizbucni. Tânărul are senzaţia unor mişcări tectonice de profunzime, care îi 
modifică peisajul psihic: “Se vede că se petrece ceva ascuns în «subconştientul» meu, — şi 
vezi, «subconstientul» este ce-mi ador eu mai mult... Patesc şi cu ai mei de multe ori că 
trebuie să-mi spună de două ori acelaşi lucru” (XII). Presiunea interioară este atât de urgentă, 
încât poetul nu poate decât să asiste neputincios la manifestările ei: “Stăm sub influenţa 
subconstientului din noi ca un ipnotizat subt stăpânirea unei sugestii: pentru faptele noastre 
care în fond izvorăsc din adânci necesități inconştiente — născocim nişte motive libere, 
fantastice, absurde, întocmai ca un ipnotizat pentru faptele ce i se provoacă prin sugestiune...” 
(LXXVII). Personalitatea sa de până atunci este ameninţată de un seism devastator, ca un 
uragan anunţat de o clipă de acalmie: “Crede-mă, eu însumi îmi simt mare această linişte. E ca 
liniştea din vârful munţilor sau ca liniştea de pe mare, — e o linişte pândită de furtună, mare, 


tocmai pentru că în fiecare moment pot să se dezlantuiasca fulgerele! Ti-e frică că 


innebunesti? Dar mie?” (XIX) 15, 


315 Bste interesant paralelismul ce poate fi făcut între poet, pe cale de a primi inspiraţia divină, şi şaman, în 
perioada de “nebunie”, de decompensare, ce precede inițierea. “Faptul că asemenea maladii apar aproape 

Nebunia purificatoare experimentată de tânărul Blaga este descrisă şi tradusă în termenii 


lui Nietzsche, al cărui discurs exercita o influenţă numinoasă asupra întregii epoci3 16. “Sunt 
adevăruri, pe care e cu neputinţă să le înţelegi corect, dacă înainte de aceea n-ai trecut prin 
anumite rătăciri!”, scrie poetul român, făcând ecou filosofului german care, în Gaya scienza, 


afirma: “Căci trebuie să te poţi pierde pentru un timp, dacă vrei să înveţi câte ceva de la ceea 


ce nu esti tu însuţi”317. Blaga se raportează la Nietzsche cu o simpatie distantă, cu repulsia 
unei fascinatii resimtite ca morbide dar în acelaşi timp inevitabile, deoarece “marea sănătate” 
nu poate fi atinsă decât prin catharsisul bolii: “Veacul nostru are profeti care vorbesc despre 


viaţă cu entuziasmul unor bolnavi. Puterea, ce pulsează în opera lor, nu seamănă cu vigoarea 
omului sănătos, ci cu forţa nebunului delirant”318. Deşi periculoasă, furtuna interioară este 


necesară pentru a purifica atmosfera mentală a creatorului3 19. 
Ca în riturile de inițiere, poetul trebuie să atingă nadirul depresiei pentru a reveni la 


viaţă sub o nouă înfăţişare. Crizele nu sunt un indiciu doar al scăderii energiei vitale, ci şi al 


izbucnirii unor forţe noi.320 Introversiunea apare ca o fază esenţială într-un proces de moarte 


întotdeauna în legătură cu vocaţia vracilor-vrăjitori nu este deloc surprinzător. Ca şi bolnavul, omul religios este 
proiectat la un nivel vital capabil să-i reveleze datele esenţiale ale existenţei omeneşti, adică singurătatea, 
precaritatea, ostilitatea lumii înconjurătoare. Dar vrăjitorul primitiv, vraciul sau şamanul, nu este doar un bolnav: 
el este, înainte de toate, un bolnav care a reuşit să se vindece singur. De multe ori, când vocaţia şamanului sau a 
unui medicine-man se dezvăluie printr-o maladie sau printr-un atac de epilepsie, inițierea candidatului 
echivalează cu o vindecare.” Mircea Eliade, Samanismul şi tehnicile arhaice ale extazului, p. 41. 


316 Influenţa lui Nietzsche asupra lui Blaga a fost comentată, între alţii, de Ion Breazu, în Studii de literatura 
română şi comparată, vol. Il, Ediţie îngrijită, postfață, bibliografie şi indice de nume de Mircea Curticeanu, 
Cluj, Editura Dacia, 1973, p. 189; Tudor Vianu, în Masca timpului (Schițe de critică literară), Arad, Editura 
librăriei diecezane, 1926, p. 119; Pompiliu Constantinescu în Figuri literare, Prefaţă de Gabriel Dimisianu, 
Bucureşti, Editura Minerva, 1989, p. 75; Mircea Vaida, Lucian Blaga. Afinităţi şi izvoare, Bucureşti, Editura 
Minerva, 1975, Cap. “Împotriva lui Nietzsche”. 


317 pietre pentru templul meu, p. 23; sau: “Adevăruri mari cresc numai dintr-un pământ din care cresc şi rătăciri 
mari. Cine n-are îndrăzneala să «greşeascăy nu va descoperi niciodată adevăruri mari”, p. 75. Pentru Friedrich 
Nietzsche, Știința voioasă (la “gaya scienza”). Genealogia moralei. Amurgul idolilor, Bucureşti, Editura 
Humanitas, 1994, p. 185. 


318 Pietre pentru templul meu, p. 14. Despre “marea sănătate”, Nietzsche, Știința voioasă, Paragraful 382, 
“Marea sănătate”, p. 269-271. 

319 “Norii furtunoşi purtați de vânturi prea repezi — ce-i drept — nu aduc «ploi folositoare» pentru rodul 
pământului, dar curăţă atmosfera cu trăznetele lor...” (LXXVI). 


320 “Prin crize sufleteşti trecem nu numai când pierdem din forţele noastre, ci şi când forţe nouă se pregătesc să 
izbucnească în noi...” Pietre pentru templul meu, p. 23. 

şi renaştere psihică. In scrisori, Blaga îi vorbeşte Corneliei de senzaţia de “renaştere, 


transformare, transfiguratiune, dacă nu i-ar părea sentimental. In orice caz, în «istoria mea 


individuală» s-a început epoca «reformatiunii» (XD321. Experienţa aceasta este fixată într-un 
aforism: “Timpul, când sufletul omenesc are mai multă lipsă de împrejurări favorabile înafară 
şi de linişte înlăuntru, timpul său cel mai critic e, când se retrage şi se-nchide în sine însuşi 
pentru ca să treacă prin mari schimbări: omida niciodată nu moare aşa uşor ca tocmai când — 
în crisalidă — e să-i crească aripi”322. 

Pentru a sugera metamorfoza regeneratoare, Blaga face adesea recurs la simboluri 
vegetale, cum sunt sămânţa, mugurele, floarea. Solul în care sunt îngropate “ideile fosile” ale 
raţiunii este revitalizat de intuitii şi fantasme: “Si lumea mea creşte fiindcă sufletul meu nu e 
un pământ în care putrezesc cadavre, ci un pământ în care incoltesc seminţe” (XXXVII). 
Senzatiile şi dorinţele genuine dizlocă suprafaţa mortificată a intelectului, la fel cum “puterea 
aşa de fragedă a mugurului proaspăt învinge şi rupe scoarţa cea mai tare şi mai dură a unui 


arbor”. Irigat de elanul vital, psihicul cunoaşte o explozie vegetală primaverala: “Aga-s [...] 


florile sufletului: nu prea înfloresc singuratice, ci multe deodata...”323 

O serie de metafore de inspiratie sau de tonalitate nietzscheeana din aceasta perioada 
transcriu “cutremurul” sufletesc pe care vicisitudinile iubirii i-l provoacă lui Blaga. “Draga 
mea — sunt un centru, o explozie, un pătimaş ireductibil”, este confesiunea prototipală, care 
descrie senzaţia de răzvrătire a adâncurilor. Cataclismul pătrunde, de-a lungul faliei tectonice 
a iubirii, până la izvorul elanului vital: “m-a cuprins ca o idee fixă de-un fanatism nebun. Ai 


dreptate sunt o forţă elementară, însă nu mi-e ruşine că sunt: eu nu ascult nici de argumente 


321 Formulele lui Blaga amintesc desigur de ideile lui Nietzsche, care propovăduia “miezul nopţii” care va fi 
înlocuit de “marea amiază”, când va avea loc “transvaluarea tuturor valorilor” şi omul va fi înlocuit de supra-om. 
Vezi Asa grăit-a Zarathustra, O carte pentru toţi si nici unul, Introducere, cronologie şi traducere de Stefan 
Aug. Doinaş, Receptarea lui Nieztsche în cultura germană, selecţie şi traducere de texte de Horia Stanca, Ediţia a 
doua, Bucureşti, Editura Humanitas, 1996, Cap. “Cântecul beat”. 


322 Pietre pentru templul meu, p. 54-55. 

utilitariste, nici de logica socială, fiindcă am o singură rațiune — cea a firii mele cu irezistibila 
ei necesitate. Dragostea mea nu e un lux sau o tangentă periferială la viaţa mea, ci a pătruns 
până la izvorul, care mă determină, mă ridică sau mă otrăveşte — adânc, adânc de tot” 
(XXXV). 

Dintre imaginile alegorice ale resurgentei abisale, cele mai pregnante sunt izvorul şi 
fântâna. “Curentele nouă de viata tasnesc ca nişte fântâni arteziene din sânul vremurilor”, 
afirmă eseistul. Oglindă a inconştientului, fântâna reflectă transformările ce au loc în pânzele 
freatice ale psihismului individual sau colectiv. Preluând parabola biblică a tulburării apei din 
scăldătoarea din Bethesda, pe care o reîntâlnește într-o formă adaptată la Nietzsche, Blaga 
dezvoltă un aforism ce va deveni mai apoi nucleul unei întregi piese: “De câte ori o putere 


noua tasneste în noi, ni se tulbură sufletul ca apa unei fântâni în care s-a desfundat un izvor 


nou...”324 Nu un înger, ci un daimon se agită în afundurile scriitorului, producând însă acelaşi 
efect regenerator ca apa ce vindecă miraculos din Evanghelia lui Ioan. Izvoarele tasnesc 
dionysiac din afundurile mărilor sau din cele ale “munţilor vrăjiţi”, precum în poezia Veac, 


unde “în miez de noapte râtul mistretilor / deschide izvoarele”. Scafandru sau miner, poetul 


“scurmă” depunerile geologice ale inconştientului, în căutarea firelor de apă vie325. Sursa 


magică se află întotdeauna sub suprafaţa conştiinţei, asemeni râurilor care îşi au izvorul adânc 


sub munte, dar ies la suprafaţă la mari depărtări de origine326. Cel care ştie să se racordeze la 


323 Ibidem, p. 45, respectiv 56. 


324 Pietre pentru templul meu, p. 12, respectiv 10. Parabola apare în Noul Testament în Evanghelia după Ioan, 
5.4. (“Căci un înger se pogora, la vreme, în scăldătoare, şi turbura apa şi cine intra întâi, după turburarea apei, se 
făcea sănătos, ori de ce boală era ţinut”), iar la Nietzsche în Stiinta voioasă, Paragraful 378, “Şi devenim din nou 
limpezi”, p. 265. 

325 “Zilele mi le petrec ca un — iartă-mi comparatia — ca un mistreț — ram după «rădăcini» pe sub glia care 
acoperă realitatea”. Scrisoarea este “scrisă cu roşu — ghici de ce? Fiindcă corespunde mai bine cu dispoziţia 
sufletească încordată entuziastă şi nervoasă in care mă aflu. Nu cumva să-ţi inchipuiesti că [îşi ia însă imediat 
precautii tânărul Blaga] cauza ar fi — vr-o alteratie cerebrală!” (XIV). 


326 “Sunt râuri, care îşi sapă albia prin munţi de var: ele trec prin sânul munţilor şi ies din nou la iveală la 
depărtări considerabile, ca râuri mari. Când căutăm izvorul lucrurilor, patim cam ce patim cu râurile acestea: tot 
mergem pe albie în sus şi credem că acolo e izvorul râului, unde-l vedem ieşind din sânul muntelui... Dar izvorul 
e cu mult, cu mult mai departe...” Pietre pentru templul meu, p. 8. 

ea îşi asigură vitalitatea perpetuă, nemafiind ameninţat de uscăciunea intelectivă327. 


Izvoare subterane sunt şi vulcanii care erup în adâncurile marine: “In istorie puterile 


irezistibile lucrează în ascuns ca vulcanii de pe fundul mării””328, Într-o altă formulare, 
aceeaşi imagine descrie puterea irezistibilă a izbucnirilor inconştientului: “Vulcanul de pe 
fundul mării clocoteşte zi şi noapte şi înfiebântă apele mării şi nu se stinge” (XVI). Izvoarele 
de apă clocotită sau de lavă sunt simboluri ale libidoului sau, în termeni bergsonieni, ale 
duratei pure. Omul adevărat, omul real, se identifică elanului vital, care îl face să “fiarbă” “ca 
apa sub presiune atmosferică foarte redusă”. Permanentizată, starea de erupție creează 
imaginea paradoxală a unei fântâni arteziene îngheţate în plină tasnire: “Spirite nelinistite şi 
foarte impulsive fac adesea impresia unei soliditati, unei linişti şi stăpâniri de sine uimitoare: 
fântâni săritoare, care privite mai de departe, apar ca nişte columne solide de marmură”329, 
Oamenii-havuz, prin care Blaga îşi face un autoportret metaforic, sunt cei care scapă de sub 
presiunile aleatorii ale istoriei şi îşi desenează singuri destinul, energia interioară dându-le 
capacitatea autarhică de (auto)creatie a unui demiurg, căci, aşa cum “Pârâiaşele îşi caută o 
albie, — fluviile îşi sapă o albie” (LXXVI). 

Dezlantuirea “furtunii” erotice provoacă reconfigurarea unei noi personalităţi. Blaga 
reparcurge experienţa tinerilor Stiirmer, recurgând uneori chiar la imagini din recuzita Sturm 
und Drang a lui Goethe. El se regăseşte în povestea exemplară a lui Faust, care, după o viata 
dedicată disciplinelor intelectuale, este redeschis lumii simţurilor de către eternul feminin: “eu 
am trecut deja preste ele [studiile filosofice] — înainte ca Edera iubita să trezească în mine 
«Scânteia divină» — aşa că e evident — filosofia n-a putut avea o influență negativă pentru 


darul meu poetic” (CXLIV). Trăirea exacerbată, sentimentul nelimitat, explozia senzatiilor îi 


327 “Numai bălțile seacă, dacă nu plouă, — fântânile însă nu.» Între oameni — sunt asemeni bălți cari seacă, şi 
fântâni cu izvoare eterne...” (LXXII). 

328 Pietre pentru templul meu, p. 67. “Toţi purtăm în noi grădini şi plantaţii ascunse, toți suntem vulcani în 
formare care îşi vor avea ceasul erupției”, scria Nietzsche, Știința voioasă, p. 42. 

creează impresia că în el se manifestă o forță de origine divină, iraţională: “Neînfrânato, 
procesul intern prin care trecem amândoi — vânjos şi irezistibil — e ca o mişcare cu o anumită 
direcţie şi cu anumite tendinţe, — o mişcare, pe care în zadar încerci s-o reduci la logică ca un 
filosof eleat. Divinul — deja de mult [de la Stiirmeri] nu-l mai găsim în regiunea rationalului — 
ci în cea a «irationalului»“ (LXII). Ecuația goetheană existenta—irationalitate—sacru este fixată 
într-o aforism din Pierre pentru templul meu: “Viata-i iraţională — dar poate că tocmai de 
aceea — divină!”330 

Sentimentul participării simpatetice la lume, resimtite în copilărie sub specia totalitatii 
magice, revine acum în conceptul, de coloratură goetheană şi el, al unei divinități panteiste, ce 
nu poate fi aprehendată raţional, ci trebuie trăită prin simţuri. Mărturisirea exaltată pe care 
Lucian o face Corneliei aduce foarte mult cu profesiunea de credinţă panteistă pe care Faust o 
opune credinţei creştine a Margaretei: “Gargi — eu am o religie tare şi aspră: dragostea şi 
munţii şi poate că şi marea — mă provoacă să am religie, — dar Elohim cu atotpotenta lui 
niciodată, iar dogmele cu logica lor şi tamaia cu ridicolul ei mai putin. Odată când vom fi în 


munţi, când vom auzi cum bate «inima lumii» — Ti-oi povesti religia mea — cu glas de tunet” 


(XXIV)33l. Sub presiunea ambiguului model patern, Blaga a asociat religia creştină 
intelectualismului socratic, încât acum, când simte nevoia imperioasă să iasă de sub zodia 


raţiunii, o face combătând ideea lui Dumnezeu, înţeles ca nous transcendent, cu cea a unei 


329 Pietre pentru templul meu, p. 7, respectiv 69. 
330 Thidem, p. 67. 


331 Pasajul din Faust pe care Blaga îl traduce în termenii propriei experienţe este următorul: “Atotcuprinzatorul, 
marele inel, / Atoatepăstrătorul / Nu ne cuprinde el pe toţi, / Pe tine şi pe mine-n sine? / Nu se bolteşte cerul colo 
sus, Nu ni se-ntinde un tărâm / Spre răsărit şi spre apus? / Nu se ridică-n zări, clipind cu prietenie, / Stelare 
trupuri din adânc de veşnicie? / Privirile nu se-ntâlnesc, aprinse, line? / Nu te pătrunde până-n suflet / Tot ce se 
tese-n taină-n toată firea / Şi-ntru ascunsă arătare lângă tine /? Cât e de mare, inima, cu toate să ţi-o umpli, / Şi 
dacă-n simţământ te-ncearcă fericirea, / Numeşte-l cum vei crede, / Numeşte-l bucurie! Inimă! Iubire! 
Dumnezeu! / Un nume eu / Nu am pentru aceasta. Simţământ e totul” Johann Wolfgang Goethe, Faust. Tragedie, 
În româneşte de Lucian Blaga, Prefaţă de Tudor Vianu, Bucuresti, Editura de Stat pentru Literatură şi Artă, 
1955, p. 182. 

divinităţi imanente, concepută ca anima mundi, ce dă viaţă universului332. 
Contestarea Spiritului în favoarea Vieţii, proclamată “Dumnezeul nostru”, îl alătură pe 


Blaga curentului vitalist al epocii. În orientarea scriitorului român către o Lebensphilosophie 


cu accente demonice333 se regăsesc ecouri din Bergson, Dilthey, Klages. Tânărul Lucian este 
invadat de o viaţă debordantă, care sparge palatele îngheţate ale intelectului şi îi insuflă 
dorinţa creaţiei. Iubirea îl facă să se simtă trăind şi să dorească să-i facă şi pe ceilalţi să 
trăiască viaţa cu aceeaşi intensitate. Ana Blaga observă în aceste luni că în băiatul ei este “mai 
multă viata decât orişicând” (XLIX), iar Lucian însuşi afirmă: “Viaţa se transmite dela om la 
om in chip imediat, — fără puntea argumentelor, — căci viata e forţa creatoare — şi tot ce e 
creatiune se impune de la sine. Eu trăiesc şi voi face şi pe alții să trăiască — pe tine — minunea 
mea — mai întâi” (XXXIV). Atunci când, după ani, Blaga se va lăsa integrat în trăirismul de la 
Gândirea, el nu o va face dintr-o nevoie de sincronizare la mişcarea epocii, ci dintr-o 
nostalgie fata de arderile tinereţii, consumate cu mai bine de un deceniu în urmă. 

Reconectarea la sursele libidoului alungă sentimentele de apatie şi taedium intelectual 
care amenințau să-l mortifice pe tânăr. Cu o poftă de om născut a doua oară, el este gata să 
redescopere şi să cucerească lumea. Voința schopenhaueriană de viata care îl ia în stăpânire îşi 
are justificarea în ea însăşi şi alimentează toate celelalte pasiuni ale sufletului: “eu iubesc viaţa 
— ich will mich auch aussleben — şi totul: toate creatiunile omenirei le consider din punctul] 
de vedere al vieţii... Arta, filosofia, ştiinţa, religia, iubirea, liniştea, tăcerea, gălăgia, 
aventurile, sălbăticia, plânsul, râsul — le admir numai întrucât ridică, lărgesc şi adâncesc — 
Viaţa! Orişice e numai un mijloc în mâna Vieţii. Există o singură maiestate: Viaţa... Cred, ca 


sunt clar. Eu nu sunt pentru artă, cultură, aventuri — ci arta, cultura, aventurile sunt pentru 


332 “Mireasa mea, oh, — noi suntem ca «stâlpnicii» de odinioară; ei se urcau pe stâlpi cu gândul la Dumnezeul 
lor (un Dumnezeu foarte incult şi cu idei foarte înguste) — iar noi cu gândul la Dumnezeul nostru: viaţa! Oh, viaţa 
— Gaor! Câtu-i de adâncă viata noastră: cu mult mai adâncă şi mai largă decât cerul”. (LIX). 

333 “Întrezăresc în mine o orientare spre «Lebensphilosophie», — sunt chinuit de problemele acestea ca îndrăciţii 

mine! Nu vreau să mă stăpânească nimic, — eu vreau să stăpânesc totul!” (CIX). Această 
profesiune de credinţă vitalistă indică orientarea pe care o ia din acest moment existenţa lui 
Blaga. El a redescoperit poziţia interioară a sinelui magic, care îl aşază în centrul fiinţei. 
Identificat punctului privilegiat de unde izvorăşte durata, el exclamă “vreau să imbratisez 
realitatea în întregime” (XXXVIII). 

Întregul magic pare din nou accesibil şi tânărul Lucian porneşte entuziast într-o 
reconstrucție de sine în sensul totalizării. Atunci când îşi propune “vreau să fiu o sinteză a 
tuturor posibilităților mari” (CXXX), el îşi bazează această încercare de justificare a propriei 
existente pe intuiţia că a atins punctul nuclear al sinelui, a cărui continuitate fusese întreruptă 
de “rătăcirea” pozitivistă a adolescenţei. Blaga îşi descoperă şi îşi conştientizează “cotorul” 
adânc al fiinţei, în care se reunesc toate tendinţele creatoare. 

“Rădăcina” tuturor formelor de creaţie este “personalitatea” (LX), concept prin care este 
vizat izvorul inepuizabil al energiei vitale: “sunt o personalitate liberă, creatoare şi — 
multilaterală! Sunt viu, Edera. Nu te teme că sunt o mumie. Dacă în mine nu găseşti — 
vecinicul Nou, schimbarea, creatiunea, — atunci unde o găseşti!” (CIX). Din perspectiva 
acestui apex al activităţii psihice, sau punct-sursd, cum i-ar spune Husserl, Blaga ştie că îşi va 
putea conduce toate procesele creatoare indiferent de specializarea lor. Aflat în centrul 
arhimedic, el nu se mai simte ameninţat de unilateralizare, dimpotrivă, este conştient că are la 
dispoziţie toate instrumentele creatoare, atât intelective, cât şi imaginative şi fantasmatice, 
fără ca între ele să mai existe ziduri de separație (“Eu nici când fac filosofie — nu fac 
«abstractiuni» ci «intuiții»“, CXM). Aflate în serviciul “personalității” vii (“Religia iti 
adânceşte, arta iti ridică şi ştiinţa iti lărgeşte personalitatea”, LXI), filosofia şi arta, religia şi 
ştiinţa se întâlnesc într-o “largă sinteză culturală” (XX VIII). Proteismul creator al lui Blaga, 


egala sa siguranţă cu sine în fiecare din domeniile, genurile şi speciile abordate, se datorează 


din Biblie de Belzebut.” (XIII). 

centralitatii poziţiei psihologice în care se plasează chiar de la începutul destinului şi carierei 
sale. Ambitia totalizantă a viziunii blagiene se sprijină pe unitatea de “impuls lăuntric din care 
naşte”334. Metafizica şi arta sa îşi primesc nazuinta formativă (nisus formativus) de la poziţia 


magică reiterată în anii cruciali de la sfâşitul adolescenţei şi începutul maturității creatoare. 


Demonicul 


Sentimentul de revenire a fondului refulat este trăit ca emergenta unui eu secund, de 
natură mistică, a “umbrei de noapte” care îl bântuia pe Lucian cu dorul casei încă din timpul 
primei sale ieşiri în “marea trecere”, la şcoala de la Sebeş. Eul acesta “cu mult mai adânc şi 


mai ascuns”, conectat la amintirile copilăriei magice, înlătură eul “parasit” al existenţei 


diurne335. Figura “pozitivistă” a adolescenţei este înlocuită de o figură “nocturnă”, 
fotosensibilă la întuneric. Scrisorile, poeziile şi aforismele din această perioadă de explozie 
sunt scăldate în lumina selenară a ținuturilor subliminale. “Tentaţia misterului, scrie Mircea 
Vaida, sfredelirea incognoscibilului, stimularea tainei, setea de «abis intern», sondarea 


adâncurilor subconstientului, introspectia — iată termenii în intimitatea cărora îşi faurea 


tânărul poet viziunea despre lume.336” 
Pentru a da expresie confuzelor procese lăuntrice pe care le traversează, Blaga 


keid 


“testează” mai multe concepte, pe care le preia din cultura filosofică sau le elaborează el 
însuşi. Aceste concepte prefigurează categoriile sistemului de mai târziu. Intr-o scrisoare 


către Cornelia, el vorbeşte de munca la disertatia de doctorat, pe parcursul căreia i se 


334 “Metafizica, ce-o doresc, nu are un obiect exterior spre care se îndreaptă, ci numai un impuls intern din care 
se naşte...” Pietre pentru templul meu, p. 65. 


335 Hronicul şi cântecul vârstelor, p. 40; Corespondenţă, scrisoarea V, p. 84; “Ceea ce numin de obicei «eu» 
este numai parasitul unui “eu” cu mult mai adânc şi mai ascuns»”. 

limpezesc şi “se rotunjesc foarte frumos” idei precum “apocalipticul”, “neprevăzutul” şi 
“creatorul”, menite să dea un decupaj conceptual riguros materialului de filosofie 


““raționalistă” din aforisme. Nici una nu va dăinui ca atare, ci se vor regăsi în categorii 


ulterioare mai complexe, cum sunt cele de mister, magic şi demonic337. Cea mai 
promițătoare a fost cea de apocaliptic, definită şi într-o “Schiţă metafizică” din 1922, prin 
care Blaga exprimă ideea totului existential, translogic, dobândit printr-o revelaţie 


eschatologică (apocalipsis), adică prin iruptia fondului inconştient, perceput ca sacru, în 


orizontul profan al lumii conştiinţei338. 

O prestație mai îndelungată în evoluţia gândirii lui Blaga o are conceptul goethean al 
demonicului, preferat altora de aceeaşi natură, cum sunt eul nocturn romantic, voinţa 
schopenhaueriană, durata bergsoniană sau libidoul freudian. Prin demonic, tânărul scriitor 
dă expresie intuitiei infantile a puterii magice. Persoanele calificate drept demonice sunt 
persoanele încărcate cu mana (“Demonicul ar fi o putere nu lipsită de-o oarecare 
transcendenta, care izbucneşte în anume oameni”; “oamenii pătrunşi de demonic se 
comportă realmente ca nişte posedati de o putere ce-i depăşeşte”), demonicul anticipând 
aşadar conceptul de sarcină magică definit mai târziu în Despre gândirea magică. Vocea 
demonică este un complex autonom care emerge din adâncurile fiinţei, “în clipe de ciudată 
tăcere şi izolare exterioară”, asemeni unui “glas ridicat în conştiinţa sa din alt tărâm”. 
“Portretul cu daimon” făcut lui Socrate, “unul din spiritele cele mai lucide ale antichităţii”, 


care “se credea totuşi în legături misterioase cu o putere care-l depăşea”, este în mod vizibil 


336 Mircea Vaida, Pe urmele lui Lucian Blaga, p. 71. 


337 Vezi Corespondenţă, scrisoarea CLXII, p. 172. Ştefan Aug. Doinaş consideră că apocalipticul prevesteşte 
conceptul de mister, în calitate de categorie ontologică, şi pe cel de luciferic, în calitate de categorie 
gnoseologica. Lectura poeziei, p. 18 sqq. 


338 «Se crede că sunt cu putință numai două feluri de a concepe lucrurile; logicul şi nelogicul. Eu cred într-o a 
treia posibilitate; apocalipticul. Realitatea e de natură apocaliptică, adică; realitatea se desfăşoară în revelații de- 
o absurditate divină, în care fulgerator ghicesti un înţeles superior pe care nu-l poţi prinde. «Apocalipticul» tinde 
să devină pentru mine o noţiune centrală, originară, de temelie, — aşa cum pentru alţii au fost: substanţa, ideca, 
voinţa, inconştientul sau durata creatoare.” 


x? 


“Schiţă metafizică”, in Ceasornicul de nisip, Ediţie îngrijită, prefaţă 

un autoportret al tânărului Blaga, care îi mărturiseşte Corneliei că i-ar “plăcea să am ceva 


demonic, o vână metafizică în mine”339. 

Demonia evocată de Blaga se subsumează ideii arhaice greceşti de daimon, recuperată 
de Goethe, şi nu celei creştine de diavol, prelucrată în diverse variante de gânditori precum 
Kierkegaard şi Nietzsche. Din cauza aceasta, scriitorul român se vede obligat să distingă 
între trăsăturile demonului goethean şi demonul socratic, aşa cum fusese definit acesta de 
filosofii secolului al XIX-lea. Pe urmele lui Kierkegaard, Blaga descrie demonul socratic ca 


un “geniu al restrictiunii morale”, care “desconsiliază ocazional, te reţine de la un pas 
i 


gresit”340, EI este identificat cu supraeul moral, care cenzurează pornirile incontrolabile şi 
inhibă trăirea spontană. Asemeni lui Socrate, personajul kierkegaardian, tânărul Blaga simte 
şi el deschizându-se uneori în sine un “ochi demonic” restrictive: “Şi mi se pare sunt 
momente când în ochii mei se oglindeşte ochiul lăuntric. Ce-ai zice, dacă într-o zi s-ar 
deschide usa de la odaia ta şi i-ai vedea cum Te privesc nemiscati şi reci ca nişte mustrări de 
cuget?”341 

Pe urmele lui Nietzsche, demonul socratic este distribuit forțelor “negative” ale 
intelectului, care nu creează, ci doar limitează şi distrug. Autorul Naşterii tragediei vedea în 
Socrate reprezentantul puterii critice a spiritului care a dus la dizolvarea tragediei eline. 
Demonul “nu intervenea decât pentru a pune piedici cunoaşterii conştiente”, făcând din 


Socrate “non-misticul prin excelenţă, în care spiritul logic este tot atât de excesiv ca şi 


înţelepciunea instinctivă la mistici”342. Acest daimon care, după Nietzsche, îşi face apariţia 


abia în perioada clasică a culturii greceşti, ducând la distrugerea mitologiei, nu este altceva 


şi bibliografie de Mircea Popa, Cluj, Editura Dacia, 1973, p. 289. 
339 Daimonion, în Opere, 7, pp. 288, 286, 285; Corespondenţă, scrisoarea XIII, p. 89. 


340 Blaga face trimitere la S. Kierkegaard, Der Begriff der Ironie mit ständiger Rücksicht auf Socrates, 
Miinchen, Kaiserverlag, 1929. 


341 Daimonion, p. 288, respectiv 296; Corespondenţă, scrisoarea XVII, p. 91. 


342 Friedrich Nietzsche, Naşterea tragediei, p. 239 şi passim. 

decât Nous, Intelectul, iar cei posedati de către el sunt “oamenii teoretici”. Tânărul Blaga 
trebuie să fi recunoscut în sine un astfel de om teoretic, în care spiritul ştiinţific al 
adolescenţei a inhibat gândirea magică a copilăriei. Demonul moral şi intelectiv definit de 


Kierkegaard şi Nietzsche intră aşadar în tipologia diavolului goethean, a lui Mefisto, 


“spiritul ce totul neagă”345, iar nu în cea daimoniei goetheene, a lui Faust. Câteva din 


aforismele din Pietre pentru templul meu îl fixează tocmai în această funcţie de logician şi 


sofist rău sfătuitor344. 


Demoniei socratice a intelectului, Blaga îi opune demonia goetheană a simţurilor. 


Diavolul şi daimonul sunt diferentiati după tipurile lui Mefisto şi Erdgeist345. Imaginea 
diavolului ţine de un context creştin, în care acesta apare ca antagonistul lui Dumnezeu, ca 
un principiu al neantului opus fiinţei divine. Duhul Pământului, în schimb, ţine de o viziune 


stoică sau neoplatonică, fiind văzut ca pneuma sau anima mundi, energie divină care dă 


viaţă universului346. Citind şi citând atent Convorbirile cu Eckermann, tânărul Lucian 
ajunge la concluzia că “demonicul e — înfăptuitorul”, “demonicul e creatorul”, desemnând 


“manifestarea unei puteri, irezistibile ca impuls şi eficienţă, analoagă aceleia ce lucrează în 


oamenii aşa numiţi de «faptan’ 347, Daimonion este o manifestare cratofanica a sacrului, a 


puterii, reprezentând o alternativă la teofaniile din mitologia greacă sau religia creştină. 


343 În traducerea lui Blaga; “Sunt spiritul ce totul neagă. / Şi cu dreptate, dat fiind că tot ce naşte şi devine / E 
vrednic să se prăpădească. / Nimic să nu mai ia ființă-ar fi mai bine. / Astfel cam tot ce voi numiţi păcat, / 
Distrugere şi rău / E însuşi elementul meu.” Faust, p. 84. 


344 “Multe situaţii în viaţă, dacă le-am rezolva numai după logică, am lucra tocmai aşa cum ne-ar învăţa şi 
Diavolul să lucrăm...” (p. 15). “Indată ce faci Satanei concesiunea de-a discuta cu el, poţi fi sigur, că te bate în 
dialectică şi te convinge...” (p. 17) 


345 Făcând legătura între Pustnicul lui Blaga şi “Prologul în cer” din Faust, Ştefan Aug. Doinaş susţine că 
Spiritul pământului corespunde lui Erdgeist, în timp ce dialogul dintre Lucifer şi teolog corespunde aceluia dintre 
Mefisto şi Dumnezeu. Lectura poeziei, p. 17. 


346 Tot în traducerea lui Blaga: “Duhul: În valul vieţii şi-al faptei durez, / Mă ridic şi cobor, / Pretutindeni în 
toate lucrez. / Naştere sunt şi mormânt, / O veşnică mare, / mereu schimbătoare lucrare, / Viaţă în toate arzând / 
Pe pământ şi-n văzduh — La războiul în freamăt al vremii, / Dumnezeirei îi tes un veşmânt.” Faust, p. 54. 

347 Daimonion, pp. 291-292. Conceptul goethean de “faptă”, care îl va obseda în continuare pe Blaga în piesele 
sale “psihanalitice”, presupune conjunctia ideii cu forța. Faust traduce Logosul biblic nu prin Cuvânt, Idee sau 
Putere, ci prin Faptă, pentru a sugera că opera, creaţia, nu ţine nici exclusiv de Intelectul divin, şi nici de Puterea 

Deşi nu utilizează materialul cultural antic în forma lui originară, ci în prelucrarea lui 
Goethe, Blaga regăseşte noţiunea primitivă de daimon, care o precede pe cea de zeu. In 
epopeile antice, daimonii reprezintă principiul sacru într-o manieră nedeterminată şi 


impersonală, în timp ce zeii reprezintă individualizări şi personificări ale acestui 


principiu348. Atunci când aedul nu ştie ce zeu a săvârşit o anumită acţiune supranaturală, el 
vorbeşte de un daimon, sau de o forță neprecizată, daimonion. Daimonii mostenesc 
divinitatile naturii din religia de substrat mediteraniană, ce au fost aruncate în anonimat de 


către figurile personalizate ale zeilor din religia clasică. Ca duh al naturii, daimonul primitiv 
face parte din aceeaşi categorie cu mana349, ceea ce explică de ce Blaga optează, cu o bună 
intuiție, să exprime ideea magică prin cea de demonie. Conceptul blagian de daimonion 
moşteneşte fondul magic refulat, poetul definindu-l drept “acea putere magică şi rară, care 
străbate ca linii de forță vrajitoreasca spaţiul înconjurător”350. 

Distribuit psihismului inconstient35 1, daimonion desemnează durata creatoare, 


principiul vital şi dinamic care, eliberat, spulberă printr-un catharsis senzorial şi fantasmatic 


panteistă, ci de conlucrarea lor. Faust, p. 80. Tradusă ca Faptă, creaţia constă în modelarea materiei de către 
putere după tiparul ideii, aşa cum artistul trebuie să utilizeze impulsurile inconştiente pentru a da viaţă teoriilor 
uscate. 


348 Pentru sensul arhaic al daimonului, de principiu divin nedeterminat, ce împarte soarta bună sau rea, precum 
şi pentru sensul clasic, de făptură intermediară între oameni şi zei, căreia îi sunt asimilați eroii, iar mai târziu 
sufletele morţilor, vezi Marcel Detienne, La notion de daimân dans le pythagorisme ancien, Préface de J.-P. 
Vernant, Paris, Société d’Edition «Les Belles Lettres», 1963, p. 25-29, 60-92; E. R. Dodds, Dialectica spiritului 
grec, Traducere de Catrinel Pleşu, Prefaté de Petru Cretia, Bucuresti, Editura Meridiane, 1983. in capitolul 
“Apărarea lui Agamemnon”, discutând personificările forțelor iraționale, Dodds arată că daimonul este o putere 
superioară, a cărei identitate nu este cunoscută, ce intervine în acţiunea unui om, introducând un element 
neprevăzut. Daimonion este sacrul în aspectul lui general şi impersonal. 


349 Citându-l pe Nilsson, History of Greek Religion, vol. I, p. 201 sqq., E. R. Dodds arată că daimonul era 
conceput ca o “manifestare a puterii”, la fel cu orenda amerindian sau cu mana melanezian. Op. cit., p. 42. La 
fel, Marcel Detienne, îl invocă pe Mauss pentru asemănarea dintre fusis, daimones, pe de o parte, şi mana, de 
cealalta. Op. cit., p. 46. 

350 Daimonion, p. 293. De altfel, vrăjitoria si toate artele “demonice” sunt reminiscentele vechilor credinţe şi 
practici magice, probabil neolitice, stigmatizate, “satanizate” şi refulate de religiile politeiste ale indo- 
europenilor şi apoi de către creştinism. Situaţia aceasta era surprinsă deja de Tylor, care definea “superstitiile” 
populare drept supravietuiri (survivals) ale unor culturi cucerite. E. B. Tylor, op. cit., p. 19 sqq. 

351 “Demonicul e, cel putin pentru conştiinţa omenească, inconştient”. Daimonion, p. 308. 

construcțiile mortificate ale intelectului352. Demonia este un foc interior purificator, iar 


mitul focului infernal tematizează intuiţia revărsării de energie provocată de iubire353. 
Pentru a se elibera din gheaţa raţiunii, oamenii ar trebui să devină “preoţi ai focului”, să se 
lase stapaniti de “fetişii monstruoşi ai Babilonului”. Luaţi în posesie de Erosul daimonic, 
indragostitii slujesc unor “idoli cu flăcări” şi simt cum se transformă ei înşişi în “Gotter des 
Feuers”. Tânărul Lucian îi propune Corneliei (re)convertirea la o religie “păgână”, opusă 
creştinismului socratic patern, care nu i-a putut inspira credinţa, ci doar ştiinţa: 
“Inconştientul este principiul activ, pozitiv, creator în noi. Este un demon care afirmă, un 
demon care făureşte, inventează şi organizează. Lucrează mai mult pe bază de instinct decât 
cu logică. Inconstientul este partea generală din fiecare muritor, — şi e un demon tocmai 


opus lui Lucifer distrugătorul şi negativul, profesorul de logică şi calculatorul. Inconstientul 


are entuziasmul, — iar Constientul de obicei scârba şi sarcasmul”354. Poetul ridică un 
“templu al inconştientului” pe al cărui altar pune statuia unui demon, care “să exprime un 
nemărginit belşug de putere creatoare”. Daimonul blagian nu este un diavol negator, ci un 


titan plăsmuitor, care răstoarnă nu atât un “Olimp plin cu zei, ci un rai bisericesc plin cu 


prejudiţii”355. 


352 “Demonicul lucrează în mare parte în întuneric, «inconştient», dar cu atât mai distrugător de zăgazuri”. 
Daimonion, p. 296. Funcţia cathartică, de supapă a tensiunilor inconştiente refulate, jucată de stările ritualice de 
posesie a fost descrisă de E. R. Dodds, op. cit., cap. “Binefacerile nebuniei”. 


353 Corespondenţă, scrisoarea LIII, p. 108; “Ştii că ţi-a îngheţat inima de teamă că îngheţ alăturea de minunea 
mea! Ce iluzie mincinoasă, draga mea! Unde este «eu» acolo nu-i gheaţă. Gaor, în fiecare toamnă vom merge 
prin ploaie rece cu inimile calde şi cu picuri de ploaie pe faţă; — la altarul unde vom aduce jertfă «focului».” Cu 
acelaşi salut pentru focul veşnic, “für das ewige Feuer”, se încheie şi scrisoarea următoare, LIV, p. 109. 


354 Coresponden a, scrisoarea XVIII, pp. 91-92. “E adorabil acest «inconştient» — mai ales când creează 

p PP . $ . 8 . fe: . . . 
apropieri între oameni ca noi doi — a mea Gargi”, continuă Blaga, redescoperind intuitiv gândirea lui Parmenide, 
care vedea în daimon principiul tuturor lucrurilor şi creatorul lui Eros. 


355 «Mă consider de-un «mic titan» (să treci cu vederea paradoxul), un mic titan care a dărâmat într-un avânt 
îndrăzneţ un Olimp plin cu zei, care se credea poate că invincibil. Propriu-zis n-a fost un Olimp plin cu zei, ci un 
rai bisericesc plin cu prejuditii. Spune-mi drept — Gargi — n-a fost asta? Ti-am dărâmat raiul, dar ţi-am dat in 
schimb un «mic titan» [...] Şi titanul are să-ţi dea multe, multe, multe, căci pentru Tine le-a adunat toate”. 
Corespondenţă, scrisoarea XX, p. 92-93. 

Personificare a eului nocturn emergent, demonul este resimţit ca sursa inspiraţiei 
poetice, ce se hrăneşte dintr-un material mai profund decât raţiunea şi logica. “Omul e 
posedat şi inspirat de demonic fără să ştie cum. raționalitatea demonicului are ascunzişuri 
ce rămân totdeauna sub pragul conştiinţei omeneşti. Prin itele vrerilor noastre Demonicul 
trimite suveici nevăzute, tesand în locul nostru, mai bine decât am putea noi prin orice efort 
de conştiinţă. Poate că în acest aspect inconştient, dar pozitiv, trebuie să căutăm şi 
deosebirea dintre Daimonion şi Mefistofel. Mefistofel nu are legături cu inconştientul 


organic şi creator. El e o întrupare a negatiunii intelectuale, o ipostază tăgăduitoare şi sterilă 
a intelectului”356. Daimonul, în schimb, personifică “partea genială din fiecare muritor”, 


inconştientul său viu ca un spiriduş magic357. Mutatis mutandis, conceptul demonicului 
joacă pentru Blaga acelaşi rol pe care filosoful român i-l atribuie în economia creatoare a lui 
Goethe: acela de a găsi “o expresie fericită pentru circumscrierea unor puteri, cărora el 


izbutise să le fie nobil cârmaci. Demonicul său refulat şi-a găsit o înaltă expresie în mitul 


demonicului: un ventil romantic, care asigura liniştea bătrânului intelept”358. 

Blaga ajunge să reconstituie astfel, din necesităţi interne, mitul poetului inspirat de 
fiinţe supranaturale. Stările magice de pierdere a sufletului şi de posesie de către duhuri sunt 
transpuse acum în imaginea mitologică a omului stăpânit de către zei (atunci când influenţa 
lor este determinabilă) sau de către daimoni (atunci când influenţa este impersonală). 
Daimon isos, asemeni unui zeu, se spunea în antichitate despre cei posedati de o putere 


misterioasă, sălbatică, de menos sau de furor războinic, imagine care îi aminteşte lui Blaga 


356 Daimonion, p. 310. În ediţia din Opere apare greşit “deosebirea dintre daimonion şi Nietzsche [sic!]”, aşa 
încât am corectat “deosebirea între Daimonion şi Mefistofel” după ediţia Zări şi etape, Text îngrijit şi 
bibliografie de Dorli Blaga, Bucureşti, Editura pentru literatură, 1968, p. 245. 


357 “Inconştientul este partea genială din fiecare muritor”, afirmă Blaga în Pietre pentru templul meu, p. 17, 
refăcând corelatia specific romantică între inspiraţie şi inconştient. “Geniul, susținea Henrik Steffens, se 
manifestă în momentele în care atotputernicia naturii inconştiente, adâncimile nocturne şi inaccesibile ale 
existenţei sunt dezvăluite şi relevate în starea de veghe”. Apud Albert Beguin, Sufletul romantic şi visul. Eseu 
despre romantismul german si poezia franceză, Traducere şi prefaţă; D. Țepeneag, Bucureşti, Editura Univers, 
1970, p. 115. 

de expediţia belicoasă a copiilor împotriva diavolului de întuneric din casa lui Vasile. În 
Phaidros, Platon distingea patru tipuri de nebunie sacră; profetică, provocată de Apolo; 


telestică (rituală), indusă de Dionysos; poetică, inspirată de muze; şi erotică, provocată de 


Afrodita359; la care poate fi adăugată nebunia războinică (ate, furor), trimisă de Ares. Toate 
se regăsesc în starea de hieromanie daimonică elogiată de tânărul Lucian, care se recunoaşte 
stăpânit de elan vital dionysiac, de mânie împotriva adversitatilor exterioare, de “scânteile 
sacre” ale iubirii300 şi de inspiraţia poetică. Sentimentul luării în posesie a personalității de 
către un complex inconştient până acum refulat, care iese la suprafaţă irezistibil, este prin 
urmare rationalizat şi luat sub control de către Blaga prin figura mitică a poetului vizionar, 
de la care scriitorul român învaţă intuitiv tehnicile psihologice de dirijare creatoare a 
fluxului haotic al puterii. 

Tipologia antică a lui poeta vates este modulată de autorul Poemelor luminii printr-o 
paradigmă romantică. Zeii invocati de profet sau de aed erau făpturi celeste, iar inspiraţia 
era de origine superioară, transcendentă. La fel, daimonul socratic avea o natură divină, 
divinitatea fiind identificată de filosofii antici cu lumea Ideilor, cu nous (Anaxagora), 
fronesis (Socrate), dianoia (Platon). Or, sub presiunea asocierii daimonului cu diavolul 


creştin, romanticii nu mai concep daimonia ca o putere uraniană, ci ca pe una chtoniană. 


Daimonul nu mai este purtătorul luminii intelective, ci al penumbrelor inconstientului3©!. 


Accesul spre lumea Ideilor, spre esentele ultime, nu se face pe calea ascendentă a spiritului, 


358 Daimonion, p. 312. 


359 Platon, Phaidros, 244 a - 245 a, 265 a-b, în Opere, vol IV, Bucureşti, Editura Ştiinţifică şi Enciclopedică, 
1983, pp. 439-441, 470. 
360 «Avântul erotic, ţâşnit din nevoi sexuale, e cel mai puternic element generator în orice domeniu de creaţie. În 
iubire daimonion e în elementul său”. Daimonion, pp. 315-316. 
361 “Raportul dintre «demonic» şi «conştiinţă» e susceptibil de a fi definit astfel: demonicul rămâne, in acţiunea 
şi creaţiile sale, mai mult sau mai putin, exterior conştiinţei omeneşti. Demonicul e, cel putin pentru conştiinţa 
omenească, inconştient.” Daimonion, p. 308. 


201 


ci pe cea descendentă a sufletului. Aceasta este ecuaţia culturală care îl face pe Blaga să 


vadă, pe urmele lui Goethe, genialitatea ca un simptom al demoniacului362. 

Mai mult, ea poartă amprenta atitudinii fundamentale a scriitorului român în faţa 
existenţei şi a creației, opţiunea sa pentru un panteism goethean în locul teismului creştin. 
Într-o teză de licenţă care prelungea meditatiile conducătorului său ştiinţific asupra lui 


Daimonion, Ştefan Aug. Doinaş deosebeşte omul religios, care îl are ca absolut pe 


Dumnezeul transcendent, de omul demonic, pentru care absolutul este realizarea de sine363. 
Blaga se înscrie în această tipologie romantică a artistului inspirat demonic, care se ridică 
împotriva Tatălui şi îl concurează cu orgoliul unui nou demiurg ce îşi scrie singur destinul şi 
îşi creează propria lume. 

Tot romantică este şi ideea că lumea creată de artistul titanic are o intensiune 
sufletească şi nu o extensiune fizică. Supunând interioritatea unei expansiuni vertiginoase, 
Goethe şi romantici făceau din microcosmosul subiectiv un spaţiu alternativ al 
macrocosmosului astral. Dând valoare de generalitate experienţei personale, Blaga vede în 
lumea plăsmuită o compensație la vicisitudinile lumii reale. Aşa cum iubirea trebuie să 
subziste în ciuda adversitatilor din afară, la fel artistul trebuie să-şi zidească “din intern, în 
chip organic, icoana despre lume şi viaţă — împotriva oricărei contradicții din partea materiei 
şi a logicei sale. [...] nu realitatea materială, pe care o simţim şi-o măsurăm, ar trebui să ne 
fie mai valoroasă, nu adevărul pe care ni-l mijloceşte deductia silogistică, ci realitatea 
lăuntrică a visurilor, pe care vrem să le înfăptuim, şi adevărul, pe care şi-l creează întregul 


nostru eu cu toate patimile şi avânturile sale”. Artistul titanic imaginat de Blaga se revoltă 


362 «Cu cât un om e mai excepţional, zicea Goethe, cu atât e mai bântuit de demoni”. Johann Peter Eckermann, 
Convorbiri cu Goethe în ultimii ani ai vieţii sale, În româneşte de Lazăr Iliescu, Prezentare de Al. Dima, 
Bucureşti, Editura pentru literatură universală, 1965, p. 319, precum şi 447-448. Acesta este modelul cultural 
prin prisma căruia Blaga tratează pasiunea creaţiei drept o “demonică patima”: “Metafizica devenea tot mai mult 
viciul meu fără leac, demonică patimă”. Hronicul şi cântecul vârstelor, p. 136. 


363 Ştefan Aug. Doinaş, Tragic si demonic (manuscrisul din 1948 al unei teze de licenţă in Filosofia culturii, sub 
conducerea lui Lucian Blaga, ce nu a mai ajuns să fie susţinută), în Lectura poeziei, 473. 

cca 
1 


împotriva realității de tip pozitivist, “îngustă, materialistă şi nedemnă”, bazată “pe 
mestesugul nostru speculativ sau pe «consideraţii ştiințifice»”, şi “construieşte lumea din 


intern”, bazându-se “numai şi numai pe glasul sufletului nostru, pe ceea ce ne şopteşte 


conştiinţa cu toate ascunsurile ei misterioase”364. 


“Calea cea tainică duce spre interior. E în noi, sau nicăieri, veşnicia cu lumile sale, 


trecutul şi viitorul”, scria Novalis305. Refacerea contactului cu fondul magic îi oferă lui 
Blaga acelaşi sentiment al infinitului interior: “E vremea să înţelegem odată, că dacă în noi 


înşine nu găsim contactul imediat cu vecinicia, nu-l găsim nicăieri în altă parte. Năruie-se 


timpul, cu toate câte sunt în el: Noi suntem tari!”366, Această consistență ontologică îi 
permite sufletului să nu fie o simplă oglindă pasivă a lumii din afară, ci un factor creator 


activ. Artistul titanic îşi impune propriul univers, care, autarhic, are aceeaşi indreptatire 
existenţială ca universul exterior307. Asemeni lui Prometeu al lui Goethe, oamenii creatori 


nu trăiesc în lumea zidită de Dumnezeu, ci în “lumea creată de înşişi”368. 

Direcţia specifică pe care artistul o imprimă universului plăsmuit de el este definită de 
Blaga, într-o primă formă, ca atitudine sufletească. Fiecare creator are o anumită atitudine 
în fata lumii, pe care o exprimă în toate operele sale, fie ele artistice, filosofice sau 


ştiinţifice. “«Atitudinea» de care vorbim nu e o părere, o convingere, o teorie limpede despre 


364 Pietre pentru templul meu, p. 4-5. 
365 Apud Albert Beguin, Sufletul romantic si visul, p. 272. 
366 Pietre pentru templul meu, p. 6. 


367 Aici se află originea tezei lui Blaga asupra autonomiei viziunilor metafizice; “Este unul din simptomele cele 
mai impresionante ale autonomiei filosofice faptul că ideile, plăsmuirile metafizice pot fi apreciate în ele însele 
ca viziuni de sine stătătoare, pentru logica lor interioară, pentru sugestiile revelatorii ce se degajă din ele, pentru 
presimtirile ce ele le stârnesc în noi în raport cu transcendenta. Orice ideatie metafizică îşi are logica sa, osatura 
şi articulațiile arhitectonice prin care ea rezistă ca un întreg”. Despre conştiinţa filosofică, p. 74. 
368 “Dumnezeule, fiii tăi cei mai aleşi nu trăiesc în lumea zidită de tine, ci-n lumea creată de ei înşişi. Le-o ierti? 
— Da, ştiu că le-o ierti, — şi Te bucuri chiar de îndrăzneala copiilor tăi mari şi buni şi visători.” Pietre pentru 
templul meu, p. 54. Titanul lui Goethe creează umanitatea ca plăsmuiri de fantasme în spaţiul ipostaziat al 
sufletului; “Aici e lumea, universul meu! / Simt că sunt eu; Aicea dorurile-mi toate / Chip prinseră, şi trup. / Iar 
duhu-mi împărţit în mii / De părţi şi-ntreg în scumpii mei copii”. Goethe, Prometeu. Fragment dramatic, În 
româneşte de Mihai Izbăşescu, în Opere, vol. 2, Studiu introductiv, note şi comentarii de Sevilla Răducanu, 
Bucureşti, Editura Univers, 1986, p. 197. 

lucruri, ci o reacțiune — în fata lumii — mai mult trăită decât cugetata; o reacțiune spirituală, 
care pluteşte între conştient şi inconştient — şi care tinde să se cristalizeze sau în imagini 


creatoare de ale fanteziei artistice, sau în noţiuni abstracte de ale intelectului meditativ, sau 


în simboluri mitologice de ale inimii religioase.”3609 

Conceptul de atitudine îl complineşte pe cel de daimonion, indicând tiparul personal 
pe care energia creatoare explozivă o capătă în cazul fiecărui individ, curent sau vârstă 
culturală. Atitudinea în faţa lumii, ca reacțiune a individului, este responsabilă de modelul 


cosmologic pe care individul îl adoptă sau îl creează. Prelucrând conceptul de atitudine prin 


cel, mult mai elaborat, de voinţă artistică, sau voință de plăsmuire, al lui Alois Riegl370, 


Blaga va ajunge la categoria de năzuință formativă, precum şi la teoria matricei stilistice 


abisale, ca pattern modelator al viziunilor despre lume371, În felul acesta, ideea magic- 


mitică a demonicului va fi sublimată teoretic într-o teorie estetică completă şi sistematică. 


Dionysiacul 


Pentru a-şi defini atitudinea sufletească în fata lumii şi nazuinta formativă care îi 


modelează prima viziune metafizică, tânărul Blaga adoptă de la Nietzsche conceptul 


369 Pietre pentru templul meu, p. 27. “Conceptiile metafizice, operele de artă, religia unei vremi îşi împrumută 
caracterul, ritmul, stilul, vigoarea, duhul — de la o atitudine spirituală în fata lumii şi a vieții...” (p. 28). 


370 “Prin «voinţa artistică absolută» se înţelege acea latentă cerinţă interioară, care — total independent de obiect 
şi de modul creaţiei — există pentru sine şi se comportă ca voință de plăsmuire. Ea este momentul primar al 
oricărei creaţii artistice şi orice operă de artă este, după fiinţa sa cea mai lăuntrică, numai o obiectivare a acestei 
voințe artistice absolute, existente aprioric.” Wilhelm Worringer, Abstractie si intropatie şi alte studii de teoria 
artei, Prefaţă de Ion Ianoși, Traducere de Bucur Stănescu, Bucureşti, Editura Univers, 1970, p. 27. 


99) 


371 Termenul de “atitudine sufletească” din Pietre pentru templul meu este rafinat în conceptul de “nazuinta 
formativă” (nisus formativus) în micul studiu Filosofia stilului, inclus mai apoi în Probleme estetice, p. 110 sqq. 
Mai târziu, în Orizont şi stil, Blaga înlocuieşte “năzuinţa formativă” cu “matricea stilistică”, recunoscând că 
nazuinta este doar o categorie între altele ale matricei; “în micul nostru studiu despre Filosofia stilului [...], 
seduşi de aparente şi de insinuările obiectului în sine, făceam chiar greşeala de a socoti nazuinta formativă drept 


substrat principal, sau chiar unic, al stilului” (p. 157). 

dionysiacului. La fel cu demonicul pe care filosoful îl va defini ceva mai târziu, dionysiacul 
exprimă sentimentul de posesie a eului de către un principiu inconştient. Demonia goetheană 
va fi descrisă în mare măsură în termenii exaltării dionysiace, ca un “instinct creator, putere 
fascinantă de înrâurire, intuiţie divinatorie, ritm vehement de viaţă”. “Tinerii îndrăciți”, 


creatorii posedati de demonie precum Byron, Rimbaud, Van Gogh, sunt nişte “euforici”, nişte 


entuziaşti 72. 

Aceeaşi exuberanta se înstăpâneşte şi asupra lui Blaga, care simte că devine “un centru, 
o explozie, un pătimaş ireductibil” (LXI). Dacă, după cum afirmă tânărul nietzschean, 
conştiinţa are “scârba şi sarcasmul”, “inconştientul are entuziasmul” (XVIII). Schimbarea de 
poziție sufletească îi oferă creatorului noi instrumente de acțiune psihică, care nu se bazează 
pe principiul adaptării la realitate, ci pe acela al plăcerii fantasmatice: “Un rationalist — un 
intelectualist — are la îndemână voinţa, — un irationalist — energia entuziasmului şi-a patimei” 
(LXII). Cu ajutorul lor, poetul poate să combată “tendinţa patologic ipertrofiată de a mă pune 
sub microscop” şi să-şi activeze polul unor “nazuinti contrare: divinul Dionysos, pe care-l 
cunosc, de când te cunosc pe Tine, draga mea” (XII). 

Imaginile şi miturile lui Nietzsche se regăsesc din abundență în scrierile acestei 
perioade, rolul lor modelator în formarea lui Blaga fiind evident mai ales în scrisori. Lucian fi 
mărturiseşte Corneliei că iubirea l-a adus în condiţia acelor “persoane care îşi dedublează 
conştiinţa”: o parte din el se constituie într-o “regiune pacinică, o lume neutrală”, imobilizata 
într-o “linişte apolinică”, în timp ce cealaltă parte este un ţinut bântuit de “avânturi şi îndoieli 
dionysiace” (XXXIII). Natura apolinica este atribuită “scavilor” culturii, “savanților eruditi şi 
doctrinari care se pierd într-o muncă microscopică de amănunte”, în timp ce identitatea 
dionysiacă revine geniilor, “oameni cu puncte de vedere largi si creatoare”. Optând pentru 


creaţia care dă şansa “sintezei tuturor posibilităţilor personale”, Blaga se angajează metafizic 


372 Daimonion, p. 297-298. 205 


fata de existenţă. Acest risc merită asumat chiar şi sub ameninţarea eșecului, deoarece “cu 
greşeala unui geniu ajungi totdeauna mai departe decât cu adevărul unui mediocru” 
(LXXXV). 

Oamenilor fără “substanță metafizică”, “mulţimii”, “celor nenumărați”, tânărul Lucian 
le opune o clasă de oameni deosebiți, în vinele cărora pulsează un sânge “curat, ales, 
aristocratic, de rasă...” (XXII). Elita pe care o exaltă poetul nu este una etnică sau socială, ci 
una spirituală. Pe urmele lui Nietzsche, el se revoltă împotriva comoditatii şi inertiei 
spirituale, propovăduind eliberarea omului de sub prejudecăţi şi falsitate. “Aristocratul” lui 
Blaga are aceeaşi aspirație de autotranscendere ca supra-omul filosofului german: “Sunt 
mândru să-ți mărturisesc că sunt aşa de «intensiv om». S-ar putea oare să devii vreodată o 
personalitate — fără să fii «om», natură, patimă, luptă, dorinţă şi minciună în acelaşi timp?? 
«Aristocrat» nu însemnează, dacă mă înţelegi corect, o negare a «omului», ci o potență a 
acestuia”. 


Împlinirea unui asemenea destin presupune trecerea “dincolo de bine şi de rău”, 
deoarece “omul intensiv” trebuie să demaste ipocrizia moralei şi a celorlalte convenţii sociale 
(V)373. Cu predispoziția de a se proiecta în personaje literare şi cu cochetăria specifice trăirii 
revoltate a adolescenţei, Lucian se identifică lui Raskolnikov sau lui Zarathustra, pozând în 
erou al amoralitatii altruiste aflate în afara eticii374: “Omul mic e bun fata de semenii sai din 
slăbiciune, — sufletele complicate — despre care îmi scrii — ar putea să fie bune — din eroism... 


Interesele maselor pot fi călcate de cei aleşi — dar numai dintr-un motiv obiectiv şi nu 


subiectiv” (VD. 


373 ««Inversiunea copernicanăy înfăptuită de Nietzsche, (a)moralitatea supra-omului, vine să confirme radical 
ideea goetheană a preeminentei vitalitatii creatoare asupra rânduielilor sociale: «Nu omul trebuie să se orienteze 
după legea morală, ci legea morală după om. Omul are acest drept al creaţiei suverane»”. Fenomenul originar, p. 
192. 

374 “L-am dat [unei verişoare] să citească pe Also sprache Zarathustra şi i-am predicat în stil profetic cele 
necesare ca să înţeleagă pe Nietzsche. Încruntată de multe lucruri minunate ce le-a auzit de la mine, mi-a spus 
folosindu-se de o expresie nietzscheană, că sunt «jenseit von Gut und Bése»” (LVI). 

Eroismul creator clamat de tânărul poet este pus, în spiritul lui Nietzsche375, în slujba 
forţelor vitale. Dacă ştiinţa pozitivistă debilitează sentimentul existenţei, văzând în om o 
“neînsemnată şi trecătoare îngrămădire de atomi în nemărginirea stăpânită de legi neîndurate”, 
omul trebuie să devină un “erou al moralei independente, libere, vii şi tari”. În conformitate cu 
aceasta, “lumea lăuntrică a idealelor” este “mai reală decât orice logică şi suverană în 
problemele vieţii peste dialectica rigidă, abstractă, moartă”. Micul eseu cu care debutează 
Pietre pentru templul meu exprimă cu limpezime programul de explorare a irationalului 
adoptat de tânărul Blaga: “Nu e eroic să-ţi zideşti din intern, în chip organic, icoana despre 
lume şi viaţă — împotriva oricărei contradicții din partea materiei şi a logicei sale?... Nu e 
eroic, cand cugetarea te nelinişteşte cu «fără-de-înţelesul» vieţii, să întrezăreşti totuşi în 
adânca ta viaţă şi experienţă lăuntrică un duh universal şi plusul unui mare rost?” 

Pledoaria pentru eroism are şi rolul de a exorciza spaima nemărturisită provocată de 
catabază, fiind un fel de încercare a mistului de a-şi face curaj în faţa probei care îl aşteaptă. 
Exaltarea, neliniştea, sentimentul unei mari încercări, îl determină pe Lucian să “îmbrace 


mantia de profet” a lui Zarathustra şi să strige “cu glas de tunet: «Sugrumati hidra 


materialismului, deschideţi poarta lumii interne şi priviţi eroic în faţa existenţei !»“376 

În calitate de discipol nietzschean, Blaga denunţă omul devitalizat de civilizaţie şi îl 
înlocuieşte cu “barbarul genial”. Termenul apare în scrisorile trimise de la Purcareti, din 
perioada de izolare petrecută la munte de tânărul îndrăgostit. Natura sălbatică, “această 
manifestare primitivă şi barbara de forte” (LXXXIII), este o imagine puternic filtrată cultural 
de mitul primitivitatii regeneratoare. Retras pe înălțimi, Lucian îl citeşte pe Tagore şi îşi 


propune “să trăiesc în codri şi-n munţi: să mă bată vânturile, să-mi crească barba în desordine, 


375 Despre Nietzsche, care exalta “eroismul adevărului”, Blaga scrie: “nu are numai instinctul existenţei, ca 
naturaliştii, el are elanul existenţei. Mitul supraomului e expresia acestui incoruptibil, invincibil elan”. 
Fenomenul originar, p. 191. 
376 pietre pentru templul meu, p. 3-6. 

să cuget la tainele lumii şi să creiez — astăzi poeme şi cugetări — mâne ipoteze, poimâne visuri 
metafizice, — iar când sunt cărunt, de voi fi vr-odată, — să dau pe profetul” (LXXX). Aici se 
conturează pentru prima oară ipostaza panică a poetului, condiția de profet contopit cu natura 
prin care va trece, asemeni lui Zarathustra, personajul Zamolxe. 

“Credinţa” propovăduită de tânărul Blaga nu este, după propria sa apreciere, un conţinut 

“logic”, ci unul “psihologic”, nu este o “cunoştinţă”, ci un “fenomen”, care se naşte cu 


“tendinţa de a influenţa, cu un «Wille zur Macht», [...] o voinţă sau un entuziasm”377. 
Conceptul nietzschean al dionysiacului nu este pentru scriitorul român doar un instrument 
teoretic, ci şi un conţinut mitic. El este nu numai o categorie filosofică, oricât de bogată in 
nuanţe ar fi aceasta, ci şi un fenomen istoric, un cult de mistere dezvoltat într-un sistem de 
rituri şi de mituri. 


9 


Această dublare a materialului teoretic cu unul imaginar îl “invită” pe Lucian, aflat în 


căutarea unui “decor” mitologic pentru pulsiunile sufleteşti, să adopte misterele lui Bacchos 
ca “matrice stilistică” a creației sale. Cultul dionysiac îi va permite nu numai să-şi 
rationalizeze trăirile liminale, ci şi să le organizeze într-o viziune despre lume. În Poemele 
luminii ŞI, partial, în Paşii profetului, sentimentul de explozie interioară trăit de poet în anii 
1917-1918 este ipostaziat într-un cult orgiastic de natură misterică, avându-l pe Dionysos ca 
zeu tutelar. 

Modelul istoric al cultului dionysiac pe care îl are în faţă scriitorul român este un 
reconstruct ideologic, ce poartă amprenta inconfundabilă a gândirii moderne. Blaga priveşte 
spre antichitatea greacă prin “ocheanul întors” al meditatiei culturale acumulate în intervalul 
dintre sfârşitul secolului al XVIII-lea şi începutul secolului al XX-lea. Acest telescop 


hermeneutic are trei “lentile”: la capătul îndepărtat se află Goethe şi umanismul iluminist; în 


centru se află Nietzsche şi irationalismul modern; la capătul apropiat se află Spengler şi 

expresionismul. Prima “lentilă” (Goethe, Schiller, Hölderlin, Winckelmann, Lessing, F. 
Schlegel) construieşte pentru Blaga imaginea unei Grecii apolinice, reflectând calmul şi 
serenitatea clasice. A doua “lentilă” (Nietzsche şi ceilalți filosofi ai irationalului, de la 
Schopenhauer la Bergson şi Freud) răstoarnă imaginea iluministă, mutând accentul de pe 
principiul apolinic pe cel dionysiac. În sfârşit, cea de-a treia “lentilă” (expresionismul şi 
morfologia culturii) măreşte şi fixează contururile acestei imagini, potentand ideea de 
abisalitate, de originaritate şi primitivitate378. 

Cele două Grecii, cea iluministă şi cea irationalista, se înfruntă în imaginaţia lui Blaga. 
Escala făcută la Atena în timpul călătoriei în Italia din adolescenţă i-a lăsat amintiri destul de 
puţine şi vagi. Dintre consideratiile culturale emise de memorialist în Hronicul şi cântecul 


vârstelor, impresiile cele mai spontane se leagă de lumina albă şi austeră a Greciei, “substanţă 


din substanţa Antichităţii”379. Asocierea luminii orbitoare cu antichitatea clasică alcătuieşte 
suportul unei sinergii profunde a imaginarului blagian, în baza căreia spiritul pozitivist al 
propriei adolescente este identificat cu spiritul clasic grec. Blaga reconstruieşte Elada 
proiectând în ea conținuturile stării intelective care l-a dominat în anii de liceu. În Grecia 
clasică, eseistul vede un corelativ şi o expresie a luminii şi echilibrului (relativ şi oarecum de 
suprafaţă) al poziţiei raționale. 


Asociaţia este fortificată de lecturile clasiciste ale tânărului scriitor. Goethe imaginase 


377 Pietre pentru templul meu, p. 12. 


378 Este semnificativ faptul că Blaga nu a împrumutat de la expresionişti atât o panoplie de teme şi motive, o 
figuratie simbolică, cât mai degrabă un comportament estetic, un mod de a privi lumea. Ceea ce îl atrage pe 
Blaga în expresionism nu sunt elemente specifice de conţinut, ci sensibilitatea la categoriile adancurilor, proiecția 
interiorităţii asupra exteriorului, participările cosmice, atitudine care rezona cu propria întoarcere spre totul 
misterios al existenţei. Asupra relaţiilor dintre Blaga şi expresionism: Ovid S. Crohmăniceanu, Literatura 
română şi expresionismul, Bucureşti, Editura Eminescu, 1971, p. 58 sqq; Melania Livadă, Inifiere în poezia lui 
Lucian Blaga, Bucureşti, Editura Cartea Românească, 1974, Cap. “Expresionism”; George Gana, Opera literară 
a lui Lucian Blaga, Bucureşti, Editura Minerva, 1976, Cap. “Poetul şi lumea culturii. Cultura europeană”; 
Mircea Vaida, Pe urmele lui Lucian Blaga, Cap. “Viena tinereţii”, şi Lucian Blaga. Afinitafi şi izvoare, p. 99- 
120; Dan C. Mihăilescu, Dramaturgia lui Lucian Blaga, p. 183-203. 

379 “Cele două zile petrecute la Atena mi-au lăsat o amintire albă de marmură. Nu e vorba numai de Acropole, 
cu templele, coloanele, frizele, cariatidele şi zeii săi, ci şi de acele vile şi muzee albe ce împodobesc oraşul 
modern, care tine se pare aşa de mult să fie substanţă din substanţa Antichității şi lumină de aşijderea din lumina 

Sudul mediteranean ca un spaţiu al luminii, echilibrului şi armoniei, al artei clasice, 
opunându-l Nordului tenebros, dezechilibrat şi nemăsurat, al artei romantice. Schiller îşi 
reprezenta Grecia ca o republică a frumuseţii, lipsită de mizerie şi uratenie, iar poporul grec ca 


pe un model de umanitate integrală. Pentru Hölderlin, grecii întrupau idealul tinereţii veşnice 


şi al iubirii, trăite într-un peisaj “arcadian”380. Într-un studiu celebru, Winckelmann îşi 
propunea să arate cum “conceptul de totalitate, de perfecţiune, prezent în natura antichităţii, va 
clarifica, spre a o infatiga mai plastic, noțiunea de fragmentar, caracteristică naturii noastre: 
descoperind splendorile naturii, artistul le va lega de frumosul desăvârşit”. El desenează, în 
linii definitive, peisajul Greciei apolinice: “Caracteristica principală a capodoperelor eline 
este, în ultimă analiză, simplitatea nobilă şi măreţia calmă a atitudinii şi a expresiei. După 
cum adâncimile mării sunt veşnic potolite, oricât de furtunoase ar fi valurile de la suprafaţa ei, 


tot astfel nu poate patima să tulbure liniştea sublimă a sufletului şi a expresiei. [...] O trăsătură 


specific elină consta în a conferi operelor de artă un caracter luminos şi senin”381. 


După Winckelmann, raționalitatea artei greceşti se reflectă cel mai eficace în tendinţa ei 


spre general-universal382. Atunci când va defini atitudinile posibile adoptate de om în faţa 
lumii, Blaga îşi va aminti de aceste consideraţii, atribuind grecilor categoria tipicului: “Cât 
priveşte arta grecească, — ea îşi are rădăcinile în aceeaşi reacțiune in fata realităţii: individualul 
e considerat ca disonanta, individualul nu încape într-un întreg armonios, măsurat şi simetric. 


[...] Grecii, prin atitudinea lor fata de lume, afirmă că lucrurile, aşa cum ni le arată simţurile, 


acesteia.” 


380 Pentru o panoramă a viziunii clasiciste asupra Greciei ce i-a precedat lui Nietzsche, a se vedea Charles 
Andler, Nietzsche. Sa vie et sa pensée, Paris, Gallimard, 1958, vol. I, Cap. “L’héritage allemand de Nietzsche” şi 
“Les sources du livre sur la «Naissance de la tragedie”. 


381 Johann Joachim Winckelmann, Consideratiuni asupra imitarii operelor greceşti în pictură şi sculptură, în 
De la Apollo la Faust, p. 36, 41, respectiv 73. 

382 “La început, ei [artiştii] se multumeau, desigur, să infatiseze obiecte izolate aparţinând aceleiaşi categorii; cu 
timpul, însă, s-au străduit să reprezinte un caracter comun mai multor indivizi, adică general-universalul. Fiecare 
însuşire a unui individ luat în parte, poate da naştere unui asemenea caracter, dar numai o imagine îl poate 
infatisa plastic, după ce l-a izolat de ceea ce îl cuprinde; la rândul ei, imaginea, deşi unică, întruchipează nu un 
caracter individual, ci unul comun multora.” Ibidem, p. 72. 

nu trebuie să existe: numai tipul ideal al fiecărui lucru e vrednic să fie aievea. Aceeaşi 


atitudine o au şi fata de viata: manifestările individuale ale acesteia se spălăcesc în favorul 


generalitatilor cu caracter tipic”383. 

Categoria tipicului, aplicată Weltanschauung-ului grec, va fi reluată de Blaga în toate 
cercetările sale de morfologie a culturii. În Probleme estetice, tipicul, una din cele trei mari 
orientări pe care filosoful le defineşte în cadrul stilului, este aşezat “la temelia tuturor 
creatiunilor spiritului grec, fie că e vorba despre geometria euclidică sau despre structura 


spaţială a templului grec, fie că e vorba despre formele dumnezeeşti ale Venerei sau despre 


ritmul sufletesc al unui erou din drama lui Sofocle”384. În elaborarea definitivă din Orizont şi 


stil, modul tipizant devine una din valorile nazuintei formative, care la rândul ei este una din 


categoriile stilistice ale matricei abisale385. Valoarea tipicului exprimă deci, în termeni de 
morfologie a stilului, conformatia de profunzime a atitudinii şi viziunii apolinice. 

Identificarea spiritului apolinic cu gândirea ştiinţifică este o ipoteză psihologică 
îndrăzneață, care şi-a avut primul teoretician in Goethe. “Zidurile de cristal” pe care omul 
prometeic le ridică în jurul său alcătuiesc un sistem de iluzii menite să-l protejeze împotriva 
adevărurilor prea crude ale naturii. În acelaşi timp, ele sfârşesc prin a-l aliena, şi de aceea 
omul trebuie să plonjeze periodic, prin extaz dionysiac, spre izvorul vieţii. Pe urma teoriei 
goetheene a celor două suflete, Schiller vorbea de două instincte ce şi-l împart pe om, reflectia 
şi sensibilitatea. Omul modern este mutilat de excesul de cunoştinţe şi de calcul, iar 
inteligenţa sa a pierdut orice urmă de viaţă, devenind pur mecanică386. Preluând sugestii din 
Scopenhauer, Nietzsche a sintetizat sub conceptul de apolinic toate laturile spiritului rațional, 


adică tot ceea ce tine de reprezentarea lumii. Apolo este “zeitatea strălucitoare a luminii”, 


383 Pietre pentru templul meu, p. 29-30. 
384 Probleme estetice, p. 118. 


385 Orizont şi stil, p. 158 sqq. 

“zeu al tuturor forțelor plastice”, care “stăpâneşte de asemenea frumoasa aparență a 


lumii”387. Aceasta este genealogia conceptului de apolinic utilizat de Blaga în prima fază a 
creaţiei sale. Ulterior, sub influența conceptelor freudiene de conştiinţă şi de principiu al 
realităţii, filosoful român va înlocui apolinicul cu cunoaşterea paradisiacă, “cunoaşterea de tip 


P’ (conştientă), ce se bazează pe “categoriile receptive, de organizare a senzaţiilor” pentru a ne 


conecta la lumea concretă a simturilor388, 

Conceptul complementar, cel al dionysiacului, este schitat in forma sa moderna tot de 
Goethe şi a fost utilizat de umanisti şi filosofi ai culturii precum F. Schlegel, G. E. Lessing, F. 
Creuzer pentru a pune la îndoială profilul apolinic al Eladei. Nietzsche şi pe urma lui o serie 
de istorici ai religiilor precum J.-J. Bachofen, Jules Girard, E. Rohde, P. Perdrizet au răsturnat 
poziţia clasicistă, mutând antitetic accentul pe inconştient, pe pulsiunile primare, pe instinctul 


orb al vieţii manifestat în religia invadatoare a lui Dionysos, ce venea să dizloce panteonul 


olimpian389. Tot prin paralelism cu Schopenhauer, Nietzsche vede în dionysiac voința de 


viață în stare pură, manifestată prin muzică, beţie şi extaz frenetic, opuse reprezentării 


plastice390. Blaga găseşte prin urmare în dionysiac un concept extrem de eficace pentru 
exprimarea fondului inconştient. Mai târziu, o dată cu apolinicul, el va înlocui şi dionysiacul 


cu un concept propriu, tot de nuanţă freudiană, cel de cunoaştere luciferica, “cunoaştere de tip 


386 Apud Charles Andler, op. cit., p. 26-27, 39. 
387 Friedrich Nietzsche, Nasterea tragediei, p. 182. 
388 Stiinta şi creaţie, cap. “Două tipuri de cunoaştere”, p. 193-206. 


389 Pentru sursele şi viziunea lui Nietzsche, Charles Andler, op. cit., p. 394-428. Pentru istoricul concepţiei 
clasiciste şi a celei nietzscheene în istoria religiei greceşti, Henri Jeanmaire, Dionysos. Histoire du culte de 
Bacchus, Paris, Payot, 1978, p. 167 sqq. “Revoluţia copernicană” înfăptuită de Nietzsche este reflectată de Blaga 
în următorii termeni: “Nietzsche voia să înlăture basmul «seninatatii greceşti». Grecul nu era seninul născocit de 
superficialitatea bătrânicioasă a filologiei şi a istoriografiei. Dimpotrivă. Prin fereastra întunecată a dionisicului 
din sufletul său, grecul simţea toată grozăvia si irationalitatea existenţei. Mitologia Olimpului cu chiriaşi zglobii 


şi-a plăsmuit-o grecul în contrast cu lumea trăită înăuntrul său”. Daimonion, p. 245-246. 


390 Blaga face o bună analiză a filiatiei dintre Schopenhauer şi Nietzsche: “Ceea ce la Schopenhauer era factor 
metafizic, devine la Nietzsche putere spirituală, pornire creatoare de artă. «Voința» e tălmăcită ca beţie, ca extaz, 
ca perspectivă prăpăstioasă, ca muzica; iar «iluzia», cu al său principium individuationis — ca vis, ca linişte, ca 
măsură, ca artă plastică. Aceste porniri creatoare ale omului, Nietzsche le botează cu câte un nume mitologic: 
dionisicul şi apollinicul”. Daimonion, p. 245. 

II” (inconştientă), ce utilizează “categoriile abisale, stilistice”, pentru a ne pune în contact cu 
orizontul misterelor. 

Grecia dionysiacă este o Grecie subterană, ce pulsează amenintator şi imprevizibil sub 
suprafaţa apolinică. Totuşi, pentru a nu-şi strica tabelul mendelevian al stilurilor, Blaga nu 
riscă să facă din religia dionysiacă o cultură alternativă la cea clasică. Curentele mistice ale 
Eladei (cultul dionysiac, misterele, orfismul, şamanismul arhaic şi vrăjitoria antică) sunt 
tratate doar drept excepţii de la modul tipizant al spiritului grec: “Grecul este un spirit al 
normelor tipice, dar undeva într-un ungher de suflet el îşi incuviinteaza şi un obscur interes 
spre misteriosul ce depăşeşte orice normă. Nu e vorba aci numai de înclinările dionysice, de 
cultivarea betiei orgiastice şi a extazului fioros, ci şi de ciudate aplecări spre ritualuri 
misterice, cari prefigurează o existenţă bănuită superioară post-mortem, spre rituale care 
pregătesc, spune-se, nemurirea. Darurile clarviziunii, divinatiunea, telepatia, hipnoza, transa şi 
alte fenomene parapsihologice şi metapsihice erau cunoscute, cel puţin sub raportul efectelor 
lor, şi în popor, în afară de anumite cercuri ce se initiau întru cunoaşterea lor, şi care 
întrezăreau în atari fenomene putinţa omului de a avea un contact cu puteri supranaturale. În 
veacul al VI-lea înainte de Christos asemenea interese tenebroase au luat un caracter torențial 


în Orfism. Dar aceste varii înclinări erau iarăşi zăgăzuite, spre a fi uneori domestic[it]e sau 


asimilate de gândirea greacă”391. În dionysiac, ca termen rezumativ al misticii greceşti, Blaga 


cuprinde toate facultățile magice inconştiente, pe cale de a se întoarce în perioadele de 


introversiune “mistică”, menținute (“domesticite”) sub un control artistic392. 


391 Religie si spirit, p. 413. De remarcat ca “interesele tenebroase” ale grecilor coincid tematic si se supun 
aceluiaşi regim de refulare cu lucrările ce “urmau să se ocupe de unele chestiuni foarte «problematice» şi 
«deochiate», cum ar fi aceea a fenomenelor para-psihologice” (Testament editorial, p. 58-59) pe care Blaga nu 
le-a mai scris din “spirit de rigoare” şi din pudoare filosofică. 


392 Nu întâmplător, discutând concepţia despre demonie în romantism, Blaga observă că “inconştientului i se 
atribuie facultăţi oculte: în primul rând puterea de a forma plastic organismele, de a dirija viaţa vegetativă, 
puterea de a vedea viitorul, a divinaţiunii, puterea magnetică-hipnotică şi darul de a lucra pe cont propriu în 
somnambulism şi în alte fenomene para-psihologice”, adică toate puterile atribuite şi religiei subterane a grecilor. 
Daimonion, p. 309. 

Dacă ar trebui să se atribuie şi spiritului dionysiac o valoare formativă, sau o categorie 
stilistică, aceasta ar fi neapărat ceea ce, în diversele etape ale teoriei sale, Blaga a numit 
succesiv impersonalul (Pietre pentru templul meu), tendinţa spre absolut (Probleme estetice) 
sau stihialul, modul elementarizant (Orizont si stil). Apolinicul este în raport cu dionysiacul 


ceea ce este tipicul (exemplificat prin viziunea greacă clasicistă) în raport cu impersonalul 
viziunii hinduse393, cu tendința spre absolut şi stilizare supraindividuală a viziunii 


bizantine394 sau cu stihialitatea şi elementaritatea artei expresioniste395 . Izomorfismul 
acestor notiuni demonstreaza ca ele sunt avatarurile aceleiasi intuitii originare, careia Blaga fi 
caută aproximări conceptuale cât mai exacte. 

Apolinicul şi dionysiacul (la fel cu tipicul şi stihialul) sunt nişte “icoane” (“abreviaturi 
comprimate ale unor mari experienţe”) prin care conţinuturi complexe sunt surprinse în forme 
simple, drept “fenomene originare”. Deşi sfârşeşte, sub influenţa lui Alois Riegl şi Leo 
Spitzer, prin a vărsa noţiunea destul de laxă de atitudine sufletească în cele mult mai bine 
instrumentate de nisus formativus şi de stil, deşi practică o inducție a trăsăturilor specifice 
unui stil în perfectă concordanţă cu celelalte demersuri de morfologie a culturii din epocă, 
Blaga nu pierde niciodată din vedere conţinutul personal al generalizărilor sale stilistice. Fie 


că sunt preluate din instrumentarul mondial al filosofiei artei, fie că sunt inventate de Blaga 


393 “Pe când Grecul lucrează cu forme mai ideale, liniștite, măsurate şi simetrice, iar Germanul cu forme mai 
putin stilizate, ce-i drept, dar totuşi, forme — bogate, cu exagerări si cu lipsuri — aşa cum le produce viata 
organică şi creatoare, — Indul în plăsmuirile sale de orice soi e diform; totul ia dimensiuni monstruoase, 
fantasticul e exagerat până la absurd; arta Indului ar vrea parcă să ţină şi ea pas cu tendinţa sa spre — infinit. 
Epopeele fără de sfârşit, faptele monstruoase în mărime ale eroilor de poezie dovedesc, că Indul înclină mai 
curând să distrugă orice formă decât să creeze forme ideale”. Pietre pentru templul meu, p. 40-41. 


394 “Individul e un simplu mijloc al absolutului. El se supune orbeşte formulelor, acţiunilor şi intocmirilor, în 
cari se concretizează într-un fel oarecare ideea de absolut. Diferenţele de la individ la individ nu interesează. 
Individul — simbol al absolutului — va trebui să-şi asigure veşnicia prin autostilizare, conform sfaturilor date de 
biserică. [...] Unei atari valori îi corespunde în organizația socială colectivismul bisericesc nelimitat, — în 
metafizică îi corespunde dogma, iar în artă stilizarea supraindividuală, simbolică, abstractă a lucrurilor şi 
ființelor”. Probleme estetice, p. 120-121. 


395 “Arta lui van Gogh redă prin mijlocirea lucrurilor un «stoicheion», adică ceva elementar şi cosmic. Acest 
«stoicheion» nu trebuie în toate cazurile să fie staticul cosmic, sau dinamicul cosmic. El poate să fie bunăoară 
«spiritualul», dar tot aşa «materialitatea» ca atare, sau «vegetativul», sau «animalitatea» etc.” Orizont şi stil, p. 
169. 

însuşi, aceste noțiuni sunt un instrument de rationalizare şi de abstractizare a experienţelor 


intime ale scriitorului. 


Practicând “metoda” goetheană a intuiţiei intelectual-mitice396, autorul lui Daimonion 
îşi developează trăirile abisale ale tinereţii prin “fenomenele originare” ale apolinicului şi 
dionysiacului. “Apolinicul, dionysicul, fausticul reprezintă gânduri vivificate, a căror 
concretizare plastică nu se face însă până la «personificare». Lui Apolo, zeul luminii şi al 
măsurii, îi corespunde o putere impersonală creatoare de opere, de idei şi fapte, toate 
deopotrivă caracterizate prin luminoasă plasticitate şi măsurat echilibru: apollinicul. Lui 
Dionysos, zeul betiei, îi corespunde în filosofia nietzscheiană: dionysicul, o putere de 
desmărginire, o stare de beţie muzicală, în virtutea căreia orice fiinţă limitată poate sări peste 


propria umbră, identificându-se în extaz cu un adânc şi cosmic Tot, mai presus de orice 


individualizare.”397 

Pe canalele intuitiei intelectual-mitice, Blaga coboară de la nivelul intelectual de 
mânuire a termenilor de apolinic şi dionysiac (ceea ce el numeşte a gândi mitologic) la nivelul 
subliminal, abisal-stilistic (a gândi mitic). Fără să spargă blocurile conceptuale ale lui 
Nietzsche, pe care le păstrează ca bunuri gata preparate pentru filosofia sa, în poezie Blaga 
descinde pe canalele lor sinestezice până în propriul inconştient. Dionysiacul este o “fereastră 
întunecată” a sufletului, prin care se străvede “toată grozavia şi irationalitatea existenţei”. Prin 
această oglindă abisală, Blaga priveşte spre fondul magic. Între sugestiile mitului grec şi 
conținuturile infantile se creează o relație sinergică, astfel încât poetul reconstruieste din 
adânc chipul lui Dionysos, descoperindu-i adesea conexiunile arhetipale. 


Modelul unei asemenea asimilări celulare, ce foloseşte metoda “fenomenului originar”, 


396 «A gândi mitic înseamnă a continua linia vizionară a mitului, a gândi mitologic înseamnă doar a-ţi îmbrăca 
gândurile alegoric în haine luate de-a gata din mitologie. Gândirea mitică e aproape divinatiune, darurile de a 
ghici intuitiv ascunsurile existenţei, de-a le tălmăci prin icoane, cari sunt tot atâtea abrevituri comprimate ale 
unor mari experienţe, sau adânci presimţiri.” Daimonion, p. 248. 

îl oferă Nieztsche însuşi, în care scriitorul român îl admiră nu atât pe filosof, cât pe 


COM 


“posedatul” care scrie “într-un ritm liric cu desăvârşire nou, cu adevărat vrednic de cel ce 


vorbea atotştiutor ca un satir păduratic despre beţia dionysiacă”398. Ideea nietzscheană a 
resurectiei dionysiace corespundea sentimentului de întoarcere a magicului în viata spirituală a 


tânărului Lucian. 


Cultul orgiastic 


Lumea de vrajă a copilăriei reemerge în figuratia cultului dionysiac. "Un mit” personal, 
cum îşi intitulează Blaga unul din aforismele din Pietre pentru templul meu, surprinde geneza 
psihologică a imaginii cortegiului lui Dionysos, în preajma unui simbolic izvor mental situat 
în nu mai puţin simbolica pădure exuberantă a inconştientului: “Un mit: Preumblându-mă 
printr-un codru plin de viata, zării lângă un izvor nişte fauni şi satiri întinşi în iarbă. Razimati 
pe coate s-au adunat în jurul unuia care citia «Simposion»-ul lui Plato. Nişte nimfe ascultau 


curioase ascunse în umbră — iar fluidul vecinic al vieţii şi-al iubirii curgea în crengi, in 


muguri, în flori — îmbelşugat şi cald...”399 
Nu sunt greu de recunoscut protagoniştii pe care eseistul îi proiectează fantasmatic în 


satirul ce îl citeşte pe Platon şi în nimfa frumoasă şi iubitoare. Scrisorile către Cornelia 


397 Ibidem, p. 342. 


398 Ibidem, p. 244. Blaga se regăsea pe sine în pasajele entuziaste în care Nietzsche descrie regenerarea 
dionysiacă a sufletului, sărăcit şi uscat afectiv de inflaţia activităţii intelective: “Dar cât de mult şi de brusc se 
schimbă pustietatea mohorâtă a culturii noastre zugrăvite mai sus sub vraja dionysiacă! Un vârtej mătură tot ce e 
mort, putred, sfărâmat, degenerat, îl învăluie într-un nor de praf roşu şi, ca un vultur, îl duce în văzduh. Privirile 
noastre zăpăcite caută în zadar tot ce-a dispărut, căci ceea ce văd s-a ridicat ca din adâncuri în lumina de aur, 
plină de sevă, verde, luxuriant, şi infinit de nostalgic. [...] Da, prieteni, credeţi ca şi mine în viaţa dionysiacă şi în 
renașterea tragediei! Vremea omului socratic a trecut. Incununati-va cu iederă, luaţi tirsul în mână şi nu va mirati 
dacă panterele şi tigrii se culcă blânzi la picioarele voastre!”. Friedrich Nietzsche, Naşterea tragediei, p. 276. 


399 pietre pentru templul meu, p. 68. Melania Livadă a surprins faptul că acesta este primul “mit”, în sens de 
metodă de creaţie, generat de către Blaga. Op. cit., p. 62. 

facilitează identificarea personajelor. În sine, Lucian vede “până astăzi — un satir” (LXID, 
izbucnind într-o confesiune exaltată, în care femeia iubită ia chipul unei nimfe: “Frumoasa, 
splendida, vesela, nebuna, divina, minunata, preaiubita, somnoroasa, dantuitoarea, radioasa, 
fermecătoarea, chinuitoarea, neuitata, demonica mea regină africană şi nimfă” (LXXX VIII). 
Releul prin care magia folclorică a copilului se prelungeşte în cratofania dionysiacă din 
Poemele luminii nu este de altfel o descoperire a lui Blaga, ci aparţine dinamicii istorice a 
religiilor europene. Este vorba de relaţia genetică dintre cultele agrare neolitice şi riturile 
magice de fertilitate, conservate atât în religia lui Bacchos cât şi în folclorul european. 
Demonstrația, făcută de către V. Manhardt, devenise un bun comun al cercetătorilor 
mentalitatii religioase, astfel încât Blaga ştia că “s-au găsit nu numai în Frigia, ci la toate 
populațiile indoeuropene ale Europei septentrionale, fapte comparabile cu cele ale orgiei 
dionysiace: alergări cu torte, în sunetele unei muzici zgomotoase, însoțite de strigăte şi de 
manifestări extatice. Aceste sărbători au, la fel cu cele de care ne ocupăm [bacchice], un 
caracter esențialmente rustic şi agrar. Ideea dominantă pare să fie cea a unei acţiuni violente 
exercitate în acord cu sau în întâmpinarea forţelor naturale; starea de excitare sfârşeşte prin a-i 
face pe manifestanți să vadă demonii sau spiritele care guvernează aceste forte şi să-i pună 
într-un fel în contact, în comuniune, cu ele. Orgia bacchică avea acelaşi caracter: scopul ei nu 
era de a reprezenta un fapt împlinit, de a cânta bucuria naşterii sau de a plânge moartea zeului 
vegetației, ci de a exersa un fel de acţiune magică, o vrajă, cu scopul obținerii fertilității pentru 
anul următor. [...] Marea sărbătoare a Thyadelor, serbarea nocturnă a tortelor, se tine iarna 
pentru a-l trezi pe copilul divin din leagănul său, pentru a provoca trezirea naturii vii; în 
credinţa devotilor este vorba de o acţiune reală, eficace, şi nu de o reprezentare mimată. 
Strigătele scoase de bacchoi sunt nişte chemări. Toată această componentă esenţială a religiei 


dionysiace are deci caracterul unei conjurări; religia se întâlneşte cu magia, aşa cum extazul se 

învecinează cu divinatia profetică”400. 

Este neîndoielnic că Blaga avea cunoştinţă de teoriile lui Manhardt, putând să pună în 
relaţie riturile dionysiace cu obiceiuri din mediul rural românesc. Astfel, aruncarea roților de 
foc noaptea de pe deal are o funcţie tropaică solară similară cu cea din cursele nocturne cu 


torte din sărbătoarea Thyadelor. Dansul paparudelor aminteşte de dansul bacantelor, care le 


imită pe Hyade, nimfe ale ploii şi doici ale lui Bacchos, ce îşi hrănesc zeul40l. Obiceiul 
căluşarurilor a fost pus de cercetători în paralelă cu dansurile orgiastico-fertilizatoare egeene, 
elene şi frigiene (Rhea, Demeter, Cybele), dar şi cu dansurile războinico-şamanice trace şi 
cabirice. Sânzienele ce îi vrajesc pe călătorii indiscreti ce le surprind noaptea în pădure provin 


probabil din ritul orgiastic al lui Artemis-Diana. Rusaliile, sărbătoarea sabatică a vrăjitoarelor, 


care intră în contact cu duhurile morţilor, aminteşte de ceremonia Anthesteriilor+02. Chiar 
dacă nu toate aceste conexiuni s-au dovedit sau se vor dovedi adevărate, ele alcătuiau pentru 
Blaga o țesătură de relaţii şi identificării simbolice ce îi serveau regăsirii, prin mitologia 
greacă, a propriilor rădăcini infantile. 

La întretăierea acestor două serii de obiceiuri, antice şi folclorice, Blaga proiectează 
imaginea hieratică a unor cortegii feminine ce oficiază un cult al fertilităţii: “Din oraşele 
pământului / fecioare albe vor porni / cu priviri înalte către munţi. / Pe urma lor vor merge 
tineri goi / spre sori paduratici, / şi tot ce e trup omenesc va purcede / să mai înveţe odat’ / 
poveştile uitate ale sângelui” (Semne). Simboluri ale unui erotism lunar, “fecioarele albe” au 


început oreibasia, procesiunea pe munte, partea centrală a sărbătorilor trieteride ale lui 


400 E, Berthelot (dir.), La Grande Encyclopédie. Inventaire raisonné des science des lettres et des arts, Paris, H. 
Lamirault et cie Editeurs, vol. 14, p. 610. 


401 “Menadele erau doicile zeului, cele care îi dădeau viata şi forţă; se presupune că femeile jucau în cadrul 
cultului acest rol pentru a stimula creşterea vegetației. În starea de extaz, ele credeau că participă la puterea 
zeului, că fac să ţâşnească din pământ izvoare de apă, de vin, de lapte şi de miere şi că trăiesc în comuniune cu 
animalele pădurii; se înfăşurau cu şerpi în jurul taliei; duceau viata liberă a naturii la fel cu spiritele pe care le 
conjurau, iar în extaz se credeau egalele nimfelor.” La Grande Encyclopedie, vol. 14, p. 610. 


402 Pentru paralelismele dintre obiceiurile româneşti şi riturile antice, vezi, printre alţii, Romulus Vulcănescu, 
Mitologie română, passim; Carlo Ginzburg, Istorie nocturnă, p. 195-203. 

Dionysos, în cadrul căreia au loc dansul orgiastic, sfâşierea (sparagmos) şi devorarea 
(omofagia) taurului ritual, epifanie a zeului. 

E adevărat, poemul Semne nu mai participă la freamătul vital al primei perioade de 
creaţie a lui Blaga, el face parte din În marea trecere, unde arderea e deja stinsă şi poetul 
speră să reaprindă scânteia din cenuşă. Această stare sufletească va fi guvernată de o altă 
constelație simbolică, cea creştină, ceea ce provoacă anamorfoza imaginii din delir sacru în 
procesiune liturgică. Fecioarele albe urmate de tineri goi sunt personajele unei scene de orgia, 
văzută însă prin iconologia Madonei cu pruncul. 

În prima sa fază de creaţie, însă, explozia de energie interioară îl face pe Blaga să 
perceapă în figurile feminine silueta unor fecioare-preotese ale lui Bacchus, în care vibrează 
puterea zeului: “O, lume! lume! / Aş vrea să te cuprind întreagă / [...] / Cu multele / 
Nenumăratele fecioare cari păşesc / Cutremurate-n clipa asta / De-un dor” (Lume!). Aşa cum 
“dorul nemărginit” al lui Eminescu este corelativul schopenhauerienei voințe de viata, la fel 
dorul mistic al lui Blaga este corelativul voinţei de putere nietzscheene, puterea având la el 
semnificaţie magică şi misterică. 

Un alt poem, Fiica pământului joacă, aminteşte de rătăcirea euforică a unei “menade ce 
aleargă prin sihlele din munţii umbroşi” (Homer, Imn către Demeter): “Spre diminetile tale 
râd, / soare vechi, soare nou. / Paseri aprinse se zbat prin văzduh. / Cine mă cheamă, cine m- 
alungă? / A-la-la! E-la-la!”. Onomatopeele, create aparent spontan de poet, regăsesc strigătele 
ritualice prin care era invocat Dionysos-lacchos la Eleusis: Evoe! Dansul frenetic al bacantei 
se transmite vieţuitoarelor firii, zborul păsărilor devenind şi el o “zbatere” în văzduh. “Fiica 
pământului” este o menadă a cărei personalitate a fost luată în posesie de zeul chtonian al 
naturii. Ea cântă moartea şi renaşterea principiului vital, coborât în Hades şi revenit acum la 
suprafaţă, ca “soare vechi, soare nou”. Acelaşi astru dionysiac e de regăsit în “sorii păduratici” 


ce strălucesc deasupra munţilor spre care se îndreaptă procesiunile de femei din Semne. 

Atributele alpine şi “păduratice” prin care Blaga voalează imaginea astrului solar amintesc de 


trăsăturile lui Dionysos: oreios (munteanul), oreiskios şi ouresifoites (cel care trăieşte la 
umbra pădurilor de munte, care străbate muntii)493, 


Proiectându-se pe sine şi pe iubita sa în personajele satirului+04 si menadei, Blaga 
redescoperă intuitiv mecanismul de psihologie religioasă prin care latentele spirituale sunt 
exaltate şi puse în contact cu sacrul. Izbucnirea fulgerătoare a iubirii pentru Cornelia în 1916 


şi perioada de introversiune din 1917 i-au reorganizat viata interioară, provocând aprinderea 


“scanteii” magice405. Poeziile acestei perioade sunt transcrierea “stărilor nude, de care eram 
invadat”. Poetul este sediul unei cratofanii: inspiraţia, viaţa, principiul creator irup în el cu 
impetuozitate, făcându-l să se simtă entheos, plena deo, plin de zeu. 

Blaga îşi regizează enthusiasmul poetic ca pe o luare în posesie de către Dionysos. 


Poemele sale sunt spaţiul imaginar de oficiere a maniei, delir “provocat nu de boli omeneşti, 


ci de o smulgere divină din starea obişnuită”406. Prin dans orgiastic, individul se dezlimitează 
şi face loc în sine prezenţei zeului: “O, vreau să joc, cum niciodată n-am jucat! / Să nu se 
simtă Dumnezeu / în mine/ un rob în temniţă — încătuşat. / Pământule, dă-mi aripi: / săgeată 
vreau să fiu, să spintec/ nemărginirea, / să nu mai văd în preajmă decât cer, / deasupra cer, / şi 


cer sub mine — / şi-aprins în valuri de lumină / să joc / străfulgerat de-avânturi 


403 E, R. Dodds, Dialectica spiritului grec, Traducere de Catrinel Pleşu, Prefaté de Petru Cretia, Bucuresti, 
Editura Meridiane, 1983, p. 301 sqq. 


404 Nietzsche descria satirul drept purtător al unei intelepciuni vehemente şi elementare, în opoziţie cu omul 
socratic, sceptic şi dezabuzat: “satirul era imaginea primordială a omului, expresia emoţiilor sale cele mai înalte 
şi cele mai puternice, cum trebuiau să fie acelea ale unui exaltat pe care îl încântă apropierea zeului. El era 
tovarăşul în care se oglindea suferința zeului, vestitorul de înţelepciune din străfundurile naturii, simbolul 
atotputerniciei sexuale a naturii, pe care elinul era obişnuit s-o privească cu stupoare şi venerație. Satirul era o 
fiinţă sublimă, dumnezeiască; aşa trebuia să apară mai ales privirii obosite şi indurerate a omului dionysiac”. 
Naşterea tragediei, p. 210. 


405 La fel cu recluziunea, dieta alimentară sau abstinenta sexuală, proba tăcerii era esenţială in mai multe forme 

de iniţiere antice. În cadrul Micilor Eleusinii, destinate purificării înaintea iniţierii si revelatiei din Marile 

Eleusinii, neofitii trebuiau să efectueze, printre alti catharmoi (purificări), şi ritualul izolării, muteniei şi 

incubatiei (cf. Victor Magnien, Les Mystères d'Eleusis. Leurs origines. Le rituel de leurs initiations, Paris, 
59: 


1938). Isocrate vorbeste de “tacerea pitagoreica” practicata in conventiculele de devoti orfici, iar Iamblichos face 
aluzie la 5 ani de tacere impusi ucenicilor lui Pitagora, scopul lor fiind provocarea revelatiei, a anamnezei. 

nemaipomenite” (Vreau să joc!). 

Tânărul scriitor face experienţa hysteriei creatoare, văzându-se inundat de o energie 
dementă: “Nu-mi presimti tu nebunia când auzi / cum murmură vieata-n mine / ca un izvor / 
năvalnic, într-o peşteră sunătoare?” (Nu-mi presimfi?). În adâncul cavernei introversiunii este 
redescoperit izvorul vieţii, al libidoului. Din perspectivă simbolică, acest izvor se află în 
inimă. Pentru a exalta funcţia mistică a organului cardic, Blaga apelează, în poezia Inima, in 
afară de imaginea upanişadică a “cetăţii lui Brahman”, la alte două registre mitologice, unul 
elen şi altul creştin. Inima “cratoforă” este comparată mai întâi cu vasul în care Prometeu 
ascunde focul furat zeilor pentru a-l aduce oamenilor. Mitul prometeic este pus într-o lumină 
dionysiac-orfică, deoarece focul divin este imaginat ca esenţă a umanităţii, la fel cum cenuşa 
lui Dionysos-Zagreus sfâşiat de titani este substanţa din care ia naştere omenirea. În registru 
creştin, cu nuanţe hermetice şi gnostice, inima este comparată cu “lutu-n care odinioară pe 
Golgota / s-a scurs şiroaie sângele din trupul lui Isus”. Sângele hristic este de esenţă 
pneumatică, ca şi harul pe care Duhul Sfânt îl pogoară în credincioşi. În tratatele alexandrine 
atribuite lui Hermes Trismegistos, craterul (vas pentru amestecat vinul necesar libatiilor) 
simbolizează receptaculul material în care coboară Inteligența divină. În sinteza celto-creştină 
a miturilor Mesei Rotunde, craterul reapare în simbolul Graalului, potirul sfânt în care a fost 
adunat sângele lui Hristos răstignit. Aidoma grâului mistic de care vorbeşte Blaga, inima este 
“hristoforă”, adică purtătoare a energiilor divine. Din materia diafană a inimii vor fi modelate 
trupurile de slavă ale umanităţii mântuite după Parousia (“Stăpânul bun va plămădi atunci din 


lutul ei / pe noul Adam”), aşa cum Dionysos sfâşiat de titani renaşte din inima recuperată de 


Zeus407. 


406 Platon, Phaidros, 265a, în Opere, vol. IV, p. 470. 


407 “Pentru antropologia dionysiacă, muşchiul cardic din corpul celui posedat este o menadă interioară, care 
saltă întruna. Organ format prin condensarea sângelui care pulsează în ea, inima este principiul vieții [...] Inima 
palpitândă este atât de intim asociată lui Dionysos şi puterii sale, încât teologia orfică i-a atribuit ei renaşterea 
zeului ucis şi devorat de către titani. Furată sau sustrasă de la masa ucigaşilor, Dionysos se regăseşte în întregime 

Umanitatea şi natura se împărtăşesc din puterea aceluiaşi zeu, ce are mai degrabă 


caracterul impersonal al unui daimon408 decât cel personal al unui zeu. Blaga atribuie prin 
urmare dionysiacului caracterul psihoid al substanţei magice. Din cauza aceasta, Nicolae 


Balotă are dreptate când susţine că în lirica blagiană nu este vorba atât de un panteism, cât de 


un panpsihism cosmic409. Un curent spiritual insufleteste universul, ca o anima mundi, sau 
un Spirit al pământului, cum îl va numi Blaga, pe urmele lui Goethe, în Pustnicul. Acest suflu 
divin impregnează toate fiinţele, conectându-le la misterul existenţial central. Orice obiect, 
plantă sau animal poate fi o epifanie a lui Dionysos: soarele, ploaia, seminţele, polenul, vinul, 
viţa de vie, taurul. Chiar atunci când foloseşte simboluri creştine, precum cel al Imaculatei 
concepţii, Blaga le tratează în registru păgân, elenizându-le. Astfel, imaginea fecioarei Maria 
din În amintirea ţăranului zugrav, fecundată de polenul scuturat deasupra ei de o pasăre, nu 
trimite atât la concepţia spiritualistă din Noul Testament, cât la percepţia substantialista din 
gândirea magică (cucul care “scuipă” copiii) sau din mitologia greacă (Zeus care se 
preschimbă în ploaie de aur pentru a o fecunda pe Danae). Tatăl lui Isus-omul nu este 
Dumnezeul transcendent, ci Dionysos imanent, proteiform. 

Între om şi univers puterea dionysiacă stabileşte o reţea capilară, ca între vase 
comunicante, ce instituie o ecologie a sacrului. Puterea se mişcă în circuit închis între pământ 
şi cer, norii, fulgerele, planetele, soarele şi luna aparţin aceleiași sfere ca natura terestră. În 
universul ca o “grotă uriaşă, / în care cerul este bolta”, omul face joncţiunea între superior şi 
inferior, asemeni unei stalactite într-o peşteră platoniciană. Prin enstaza dionysiacă, el 
condensează “picuri de lumină” ce “cad necontenit din cer” (Stalactita). Misticul îşi “soarbe 


credința puternică din soare” şi se contopeşte cu infinitul, cu “nemărginirea” (apeiron, 


în inima copilului sfâşiat”. Marcel Detienne, Dionysos ă ciel ouvert, Paris, Hachette, 1986, p. 92-93. 


408 După Henri Jeanmaire, unul dintre cei mai autorizaţi cercetători ai lui Dionysos, zeul vitei-de-vie a fost 
adoptat de către eleni în locul daimonilor pe cale de dispariţie din vechea religie agrară preindoeuropeana. Op. 
cit., p. 20, 26-27. 

nelimitatul lui Anaximandru) care îl sărută pe frunte (Dar munții — unde-s?). Proba tăcerii şi 
introversiunea culminează într-un entuziasm în care poetul se simte “un picur de dumnezeire 
pe pământ” şi devine un “idol” (Pax magna). Erosul dionysiac trezeşte în satir şi în bacantă 


cea 
1 


scânteia divină, transformându-i in picuri de rouă “imbratisati de raze de lumină” (Nu-mi 
presim{i?). 

Izvorul subteran şi “ploaia” divină sunt cele două “supape”, inferioară şi superioară, prin 
care se constituie circuitul sacrului în univers. Lichidul magic care întreţine această ecologie 
pneumatică este sângele (în microuniversul uman) şi vinul (în macrantropul cosmic). Sângele 
este purtătorul sentimentelor şi al voinţei de viaţă, al acelui furor magic ce îl face pe om să-şi 
depăşească limitele. Asemeni unui cortegiu dionysiac, fecioarele şi tinerii goi în procesiune pe 
munte, din poezia Semne, vor “să mai înveţe odat’ / poveştile uitate ale sângelui”. Sângele 
dionysiac impregnează nu numai trupul omului, ci şi pe cel al naturii. Celulele sale poartă 
închise în ele imaginile lumii. Deschizându-şi venele mistice şi conectându-le la canalele 
fluidice ale cosmosului, poetul trăieşte o expansiune vertiginoasă: “O, lume, lume! / Aş vrea 
să te cuprind întreagă / În piept / Dogoritor / Să te topesc în sângele meu cald / cu tot ce ai / cu 
munții tăi / cu râsul tău/ cu picurii de rouă” (Lume!). 

Sângele uman se prelungește în vinul bachhic, sânge al naturii şi al zeului acesteia. In 
cadrul opoziţiei sat / oraş, calchiată după antinomia nietzscheană dionysiac / apolinic, Blaga 
vede în spaţiul citadin locul unde “vinul nebun al vieţii / s-a scurs în scrum” (Semne). 
Reîntoarcerea în “barbaria” naturii, procesiunea nocturnă pe munte pentru reaprinderea 
sângelui, face apel, ca tehnică extatică, la vinul de foc al lui Dionysos. Laurul apolinic, plantă 


kei 


“rece şi soporifică”, este înlocuit cu vita-de-vie, plantă arzătoare, ce creşte pe soluri vulcanice 


şi captează focul din adâncuri+10. Analogia dintre focul sangvinic şi vinul ignic i-a facut pe 


409 Nicolae Balotă, Euphorion, p. 307. 
410 Opoziția tematică între laur, ca purtător al frigului, şi vita-de-vie, ca receptacul al focului, făcută de Platon, 

unii cercetători mai vechi să-l derive pe Dionysos din zeul indo-arian Soma‘! 1, Ipoteza a fost 


abandonată de istoricii religiilor, dar ea se baza pe intuiţia, comună în ambele religii, a zeului 


ca putere, ca mana, ce îl ghida şi pe Blaga. Dionysos este zeul fluidului vital al naturii+12, 
care, concentrat in mixturile libationale şi orgiastice, simbolizează hiper-viata. Tânărul poet 
român redescoperă fastul vechii sărbători thebane a culesului viilor, în care mitul morții şi al 


renaşterii fiului Semelei şi al lui Zeus simboliza coacerea mustului în struguri şi fermentarea 


lui în vin+l3, folosind-o ca metaforă pentru “coacerea” interioară: “Adie-mi în ureche 
gânguritul de izvoare, / la cari în miez de noapte / nevazuti de nimeni strugurii / desprinşi din 


vite ti s-adună / să-şi umple boabele de must, / şi-apoi — cu dărnicia ta de moarte / vino / 


> 66 


Lume, / vin’ “ (Strigăt în pustie). Asemeni pomilor ce cresc pe morminte, hrănindu-şi fructele 


din trupul celor îngropaţi la rădăcină, vita-de-vie îşi întinde şi ea rădăcinile în lumea 


Plutarh şi alţii, este sistematizată de Maria Daraki, in Dionysos, Paris, Arthaud, 1985, p. 27 sqq. Formula 
“răceala laurului stinge focul beţiei”, a lui Plutarh, aminteşte de Aristotel, care vedea în creier un organ menit să 
răcească sângele prea încins al trupului, imagine utilizată şi de Blaga în Pietre pentru templul meu. 


411 «La arienii din India, Soma este o personificare a lichidului extras din Asclepias sau Sarcostema viminalis, 
utilizat drept libatie pentru zei; arienii din Asia Mica au atribuit vinului virtutile Somei. [...] Nasterea 
miraculoasă a zeului din Nysa, smuls de tatăl său de la sânul mamei fulgerate, este şi ea o idee luată din sursa 
indiană. Soma, adică libatia personificată, se naşte dintr-un manthanam, adică din actul de producere a focului 
divin. Această dublă naştere i-a adus divinității vedice supranumele de Dwidjanman (cel născut de două ori sau 
sub două infatisari), ce corespunde cu exactitate celui de Dithyrambos, Dimeter, pe care dubla sa naştere i l-a 
adus lui Dionysos.” A. Maury, Histoire des religions de la Grèce, vol. I, apud La Grande Encyclopédie, vol. 14, 
p. 609. La noi, ipoteza originii indoeuropene comune a lui Dionysos şi a lui Soma vedic a fost preluată de Gr. G. 
Tocilescu, Dacia înainte de romani. Cercetări asupra popoareloru carii au locuitu tierile romane de a stang 'a 
Dunarii, mai inainte de conquista acestoru tieri de cotra imperatoriulu Traianu, Bucuresci, Tipografia 
Academiei Române, 1880, p. 672. 


412 Este ideea conducătoare a lui P. N. Rolle, unul dintre primii cercetători eruditi ai cultului dionysiac, care 
vede în Bacchus “simbolul forţei reproductive a naturii”. Vezi Recherches sur le culte de Bacchus, symbole de la 
force reproductrice de la nature, considere sous ses raports generaux dans les Mysteres d'Eleusis, et sous ses 
raports particuliers dans les Dionysiaques et les Triétériques, vol. 1-3, Paris, J. S. Merlin libraire, 1824, lucrare 
premiată de Academie des inscriptions et belles-lettres în 1819. Interpretarea misterelor dionysiace şi a ideii de 
nemurire prin prisma riturilor agrare legate de ciclul naturii va fi în vogă până în anii treizeci. Dintre promotorii 
ei, Jules Girard, Le sentiment religieux en Grece d'Homere a Eschyle, étudié dans son developement moral et 
dans son caractere dramatique, Paris, Librairie Hachette, 1879, p. 191 sqq.; si J. G. Frazer, Creanga de aur, vol. 
IV, p. 5 sqq. 

413 “Povestea lui Bacchus ucis de titani şi datorându-şi viaţa lui Jupiter şi lui Ceres nu ar semnifica nimic altceva 
decât procesul prin care viţa, ajunsă la maturitate mulţumită pământului, care este Ceres, şi ploii, care este 
Jupiter, produce strugurii. Bacchus sfârtecat în bucăţi de către titani simbolizează culesul viei de către copiii 
pământului, care sunt cultivatorii. [...] Împrăştierea membrelor lui Bacchus, reîntoarcerea lui la viata si la starea 
dinainte prin îngrijirile lui Ceres reprezintă vita despuiată de fructele sale şi plivită, pe care pământul o readuce 
la starea inițială de fertilitate. După Phurnutus [De natura deorum, cap. 30], titanii nu sunt altceva decât 
agricultorii care amestecă ciorchinii de struguri, îi strivesc cu picioarele şi îl dezmembrează în felul acesta pe 

Hadesului+14, simbol al relaţiei pe care Blaga o reface, prin Weltanschauung-ul dionysiac, cu 
tărâmul infantil al surorii moarte. 


Vinul nu este nici prima, nici cea mai importantă dintre substanţele halucinogene şi 
isterizante4 15, dar el a devenit simbolul rezumativ al acestora in cultul bahic. Bautul lui 


permite asimilarea zeului naturii, la fel cu omofagia rituală a taurului dionysiac+16, Vinul 
produce entuziasmul sacru si starea de plena deo, bacantul devenind un theoleptos, un posedat 
de catre zeu. Calmul apolinic este spulberat de izbucnirea de vitalitate dionysiaca. Soarele 
luciditatii se stinge deasupra Olimpului clasic şi a Empireului creştin, iar poetul revine la 
religia “păgână” a pământului. Toamna, când “se coace / pelinul în boabe de struguri”, el îşi 
strigă chemarea iconoclastă, Veniţi după mine tovarasi!: “Sunt beat şi aş vrea să dărâm tot ce-i 


VIS, / ce e templu şi-altar”. Zeii intelectului şi ai rațiunii, Apolo, Atena, sunt abandonaţi pentru 


zeul inimii şi al simţurilor, al nebuniei, Dionysos417; “Spre soare râd! / Eu nu-mi am inima în 


Bacchus.” P. N. Rolle, op. cit., p. 63-64. 


414 “Legătura dintre hrana vegetală şi lumea infernală”, scrie Maria Daraki, "se găseşte în raportul, foarte 
persistent, deşi insuficient remarcat, între vita-de-vie şi moarte. Într-unul din miturile care îi prezintă originea, 
viţa creşte pentru prima oară pe un mormânt proaspăt, după o altă versiune, invenţia vinului se datorează 
iniţiativei ţapului, care este duşmanul şi «ucigasul» ei. Ikarios, inventatorul vinului, şi-ar fi plătit invenţia cu 
viata. După un autor tardiv [Nonnos], vinul ar fi ţâşnit din corpul lui Ampelos, frumosul tânăr a cărui moarte l-ar 
fi scufundat pe Dionysos în doliu. Prepararea vinului este ea însăşi asimilată unei condamnări la moarte. O 
scholie a lui Clement ne spune că strivitul strugurilor avea loc pe un cântec ce «povestea dezmembrarea lui 
Dionysos”. Op. cit., p. 54. 


415 “Mai mult decât in vegetaţie, divinitatea locuieşte în băuturile care îmbată. Betia şi-a păstrat numele de la 
cea mai veche băutură fermentată, făcută din miere; din aceasta era compus însuşi nectarul zeilor, iar Pământul 
Mumă nu voia alt fel de libatii. Popoarele care nu cunoşteau vinul se îmbătau cu băuturi făcute din seminţe; de 
curând numele străine ale lui Dionysos: Bromios, Braites, Sabazios, au fost explicate ca aluzie la aceste licori 
barbare. Dionysos rămâne însă zeul vinului.” Auguste Diès, Le cycle mystique. La divinité origine et fin des 
existences individuelles, Paris, Felix Alcan, 1909, p. 37-38. 


416 Auguste Dies apreciază că unirea cu divinitatea se poate produce fie prin ingerarea acesteia, fie prin 
căsătoria cu ea. Betia orgiastică reprezintă unul din modurile de absorbţie a zeului, alături de inhalatia de gaze 
mefitice de către pitia, de mestecatul de iedera şi de frunze de dafin, şi de sfârtecarea (sparagmos) şi devorarea 
crudă (omofagia) a şarpelui şi a taurului, fito- şi zoofanii ale lui Dionysos, de către menade. Op. cit., p. 37-40. 


417 fn recentul său demers, Maria Daraki reia şi rafinează tezele lui Nietzsche, dându-le, în locul motivatiei de 
psihologie filosofică, o întemeiere psiho-socială. Într-o Grecie pornită pe calea raţiunii şi a ştiinţei, a valorilor 
contractuale şi a politicii individului şi a cetăţii, patronată de Zeus şi de “statul său major” olimpian, cultul 
dionysiac apare ca o revanșă a vechii societăţi neolitice, bazată pe valorile instinctului şi intuitiei magice, pe 
fertilitate şi nutriţie, patronată de divinitatile neclare ale subpământului. Delirul dionysiac este un protest la 
mentalitatea în rapidă expansiune a Logosului, resimţită inconştient ca un hybris, ca o inflaţie periculoasă. Op. 
cit., p. 164-165, 201, 229-230, 235-236 etc. De pe poziţii cvasi-psihanalitice, E. R. Dodds atribuia religiei 
dionysiace tot o funcţie cathartică, aceea de a “elibera pe individ de acele impulsiuni iraționale contagioase care, 

cap, / nici creieri n-am în inimă. / Sunt beat de lume şi-s păgân!” (Lumina raiului). 

Delirul bahic era potentat de dansuri orgiastice, desfăşurate la lumina tortelor, în sunete 
stridente de flaute şi cimbale+18. Muzica dionysiacă, “imagine directă a voinţei însăşi”419, 
cum o defineşte Nietzsche, este mai aproape de chiot, strigăt şi de ritmurile biologice, decât de 
cântarea pitagoreică a sferelor. Cuprins de frenezie erotică, tânărul Lucian exclamă: 
“Dionisiacă — aşa-i? O, Gari — aş vrea să scoţi — un chiot, — să te aud până aici! — Munţii!” 
(XI). Sentimentul de decuplare a puterilor de către dansul religios este cunoscut în numeroase 


practici mistice. “Cel ce cunoaşte puterea dansului sălăşluieşte întru Domnul”, afirmă 


Gelaleddin Rumi, un mistic sufit429, Mişcarea sacadată, gesticulatia frenetică euritmizeaza 
trupul şi inconştientul uman, acordându-le pe lungimea de undă a sacrului. “Barbarul” Lucian, 
pe care “dragostea şi munţii şi poate că şi marea — mă provoacă să am religie” (XXIV), are 
nevoie de peisajul alpin ca decor pentru izbucnirile sale de vitalitate. Munţii, pe care poetul 


vrea “să-i mut din cale cu credinţa mea” (Dar munții — unde-s?), sunt singurele forme naturale 


pe măsura elanului dionysiac421, Pentru puterea care l-a luat in stăpânire, bacantul are nevoie 


atunci când erau îngrădite, dădeau naştere, aşa cum s-a întâmplat şi în alte culturi, la izbucniri de dans maniacal 
şi la manifestări similare de isterie colectivă; îl elibera pe om oferindu-i o supapă rituală”. Op. cit., p. 97. 


418 Descrierea “canonică” a orgiei dionysiace o găsim la colegul şi prietenul lui Nietzsche, Erwin Rohde: 
“Ceremoniile se desfăşurau pe înălțimile munţilor, în întunericul nopţii, la lumina tremurândă a faclelor aprinse. 
Răsuna o muzică zgomotoasă, sunetul asurzitor al talangelor de aramă, bubuitul surd al marilor cimbale, şi, 
amestecate cu ele «acordurile innebunitoare» ale flautelor prelungi, pentru întâia oară trezite la viata de auletii 
frigieni. Stârnită de această muzică sălbatică, mulţimea participanţilor la serbări dansează urlând frenetic. Ce se 
auzea nu era cântec; vârtejul dansului tăia respiraţia pentru aşa ceva. Căci nu era vorba de pasul de dans măsurat 
în care se mişcau, cântând peanul, grecii lui Homer. Mulțimea exaltată se învârtea într-o horă sălbatică, 
ameţitoare, dezlantuita, pe coastele muntelui. Femeile mai ales dansau în aceste hore ameţitoare până la 
epuizarea totală”. Psyche, Traducere şi cuvânt înainte de Mircea Popescu, Bucureşti, Editura Meridiane, 1985, p. 
220-221. 


419 Este cunoscută generalizarea schopenhauerizanta pe care o dă Nietzsche muzicii, ca expresie a voinţei de 
viaţă dionysiace, având acces la realitatea metafizică, în opoziţie cu artele plastice, expresie a atitudinii apolinice, 
ce produc realitatea aparentă a reprezentărilor. Vezi Naşterea tragediei, p. 251 sqq. 


420 Erwin Rohde pune în legătură orgia bacantelor cu crizele de coribantism din cultul lui Cybele şi cu 
epidemiile de dans religios din Europa bântuită de ciumă a secolului al XIV-lea. Op. cit., p. 238-239, 241-242. 
Dintr-o poziţie asemănătoare, de psihopatolog social, E. R. Dodds aduce ca exemple suplimentare mistica 
dervişilor “rotitori” şi numeroase practici similare din Columbia Britanică, Abisinia, Africa de Sud, Sumatra, 
Siam şi Siberia. Vezi Cap. “Menadismul”, în op. cit., p. 300-315. 

421 “Ey am credinţa cu care să mut munţii: tare, de fier, — şi ca să nu rămâi cu credinţa in vant — strig — Munţii, — 


vreau Munţi să-i mut din cale, — dar nu-s. Vreau un astfel de munte, care să-mi pună în mişcare toată credinţa pe 
care o am...” (CXIV). 

de un trup de titan, de un trup zămislit de Mater Geea: “Dati-mi un trup / voi munţilor, / 
mărilor, / dati-mi alt trup să-mi descarc nebunia / in plin!”. 

“Straşnicul suflet” invadat de numinosum devine anima mundi. Poetul invocă lumea 
pentru a se contopi cu ea: “Cu chiotele-ti de lumină / şi cu adâncul ochilor de mare, / cu 
urmele în lut, ce ti le lasă / nenumăratele fecioare / cutremurate-n clipa asta / de-un dor / pe 
minunatul tău pământ, / te chem: / vino, Lume” (Strigdat în pustie). Prin proiecția sufletului 
afară din sine, poetul resimte natura ca pe propriul său trup, asemeni lui Zeus panteist din 
Imnurile orfice, ale cărui membre sunt stihii şi forme de relief: “Pământule larg fii trunchiul 
meu, / fii pieptul acestei năprasnice inimi, / prefă-te-n lăcaşul furtunilor, cari mă strivesc, / fii 
amfora eului meu îndărătnic”. Dinamica stărilor sufleteşti a poetului ipostaziat în natură 
determină dinamica universului, iubirea sau ura sa provoacă revoluţii cosmice: “Când aş iubi, 
/ mi-aş întinde spre cer toate mările / ca nişte vânjoase, sălbatice braţe fierbinți, /[...] // Când 
aş uri, aş zdrobi sub picioarele mele de stâncă, / bieti sori / călători” (Daţi-mi un trup voi 
munților). 

Extazul dionysiac face posibilă călătoria astrală a sufletului, pe care Ficino numea 
vacatio mentis+22. Poetul bacant îi cere zeului chtonian: “Pământule, dă-mi aripi: / săgeată 
vreau să fiu să spintec / nemărginirea, / să nu mai văd în preajmă decât cer, / deasupra cer, / şi 
cer sub mine- / şi-aprins în valuri de lumină / să joc / străfulgerat de-avânturi nemaipomenite” 


(Vreau să joc!). Blaga introduce în acest fel, de o manieră oarecum ilicita, ideea magică a 


călătoriei samanice a sufletului la zeu+23 în ideea dionysiacă a sufletului posedat de către zeu. 


422 Initial, ekstasis desemna “orice schimbare abruptă a dispozitiei sau stării sufleteşti”, devenind sinonim cu 
decorporalizarea şi cu zborul astral al sufletului abia în mistica mai târzie. Vezi E. R. Dodds, op. cit., p. 117. 


423 Aripile şi săgeata sunt simboluri anagogice în riturile vrăjitorilor şi războinicilor. Despre Abaris, profet 
hyperborean, se credea că zboară pe o săgeată de aur. Acelaşi lucru se spunea despre Musaios, discipolul lui 
Orfeu. Zborul pe săgeată este expresia simbolică a “proiecției astrale” şi a bilocaţiei, facultăţi cu care erau 
înzestrați şi alti magi legendari, precum Aristeas din Proconessos sau Hermotimos din Clazomene, al căror 
“dublu”, “imagine” (eidolon) părăsea trupul în timpul transei (ce dura uneori ani de zile) şi apărea în mai multe 
locuri simultan. Sagetile pe care tracii, după spusele lui Herodot, le atinteau spre cer, par să aibă aceeaşi funcţie 
psihoforă. 

Practicând hieromania, sufletul se eliberează din trup, asemeni sagetii şamanice. “Veninul” 
vinicol pe care îl oferă poetul tovarăşilor săi de “orgie” este, ca şi cucuta lui Socrate, un 
instrument al anabazei sufletului: “Veniti lângă mine, tovarăşi, să bem! / Ha, ha! Ce licăreşte- 
aşa straniu pe cer? / E cornul de lună? / Nu, nu! E un ciob dintr-o cupă de aur, / ce-am spart-o 
de boltă / cu braţul de fier” (Veniți după mine tovarasi!). Strania cupă de aur este Graalul, sau 
vasul în care Prometeu a adus focul divin, adică inima. Prin explozia orgiastică, vasul limitat 


al trupului este spart şi apoi “expus” ca relicvă sacră pe bolta cerească, asemeni tuturor 


obiectelor ce au participat la o apoteoză (cum e lira lui Orfeu)424. În Strigăr în pustie, din 
dogoarea trupului invadat de puterea divină răsare o ființă eterală: “vino / lume, / vin”. / Si 
răcoreşte-mi/ fruntea-nfierbântată / ca nisipul dogorit / pe care calcă-ncet, încet / prin pustie 
un profet”. Profetul ce se ridică din deşertul încins este sufletul dionysiac ce se degajă din 
trupul în fierbere. 

Blaga imaginează entuziasmul dionysiac ca pe un foc divin. El încarcă substanţa focului 
cu un simbolism specific viziunii şamanice, pe care îl transferă însă asupra unor imagini de 
mitologie greacă. Şamanul este “stăpân al focului” pentru că ştie să producă “focul 
dinăuntru”. Din flacăra acestuia se aprind “străfulgerările de-avânturi nemaipomenite” şi 
“valurile de lumină” ce îl iluminează pe poet. În spaţiul scufundat al izolării şi tăcerii scapără 
o lumină nouă, aşa cum, în mitologia orfică, din sânul nopţii originare, Nyx, apare primul zeu, 
întâiul arătat, Phanes Protogonos. Orficii îl identificau pe Phanes lui Eros, principiul 
cosmogonic al iubirii. Din acest eros originar se hrăneşte şi iubirea poetului, proiectată pe 


fondul de tenebre al sufletului: “Lumina ce-o simt / năvălindu-mi în piept când te văd / oare 


424 Există o constelație numită de antici “craterul lui Dionysos” sau “craterul lui Liber Pater”, unde, dupa 
spusele lui Macrobius, sufletele se îmbată de beţia materiei, înainte de a cobori să se întrupeze. Lobeck, în 
Aglaophamus, apropie această constelație de craterul din Timaios, de unde s-a inspirat şi literatura hermetică. C. 
G. Jung pune craterul dionysiac în relaţie cu potirul christic, cu cupa cu otravă a lui Socrate, cu cupa în care 
Anacreon găsea înţelepciunea şi cu cupa din care Ezra bea harul. Psihologie si alchimie, vol. 2, Reprezentări ale 
mântuirii în alchimie. O contribuţie la istoria ideilor alchimiei, Traducere de Maria Magdalena Anghelescu, 
Bucureşti, Editura Teora1995, p. 211-215. 

nu e un strop din lumina / creată în ziua dintâi, / din lumina aceea-nsetată adânc de viata?” 
(Lumina). 

Introversiunea lui Blaga reface scenariul orfic al coborârii în moarte în vederea 
renaşterii, dualitatea magică tăcere-cuvânt fiind transpusă de tânărul scriitor în binomul mitic 
noapte-lumină. Nicolae Balotă a analizat aceste metafore obsedante arătând că “lumina care se 
desprinde din tenebre, ca şi cuvântul din tăcere, elemente primordiale în cosmogonia biblică, 
sunt, în sens goethean, fenomenele originare ale poeziei lui Blaga”. Mai mult, criticul a 
subliniat dubla natură a Cuvântului şi a Luminii, distingând între cuvântul care ucide şi 


cuvântul care creează, între lumina solară a celorlalţi, înrudită cu luminile rațiunii, şi lumina 


lunară sau stelară a poetului, corespunzând luminilor extrarationale425, Focul interior este o 
lumina extrarationala, ce consumă şi distruge benefic normele morale şi sociale impuse de 
ceilalți, de principiul realităţii. 

Ritualul entuziast oficiat de Blaga în primele sale volume reflectă trezirea unor energii 
creatoare latente, adică, în limbajul mitologic împrumutat de poet, epifania lui Dionysos. 
Pentru a renaşte, zeul naturii are nevoie să petreacă un interval de timp regenerator în tărâmul 
umbrelor şi al întunericului infernal, la “mume”. Asemeni lui Phanes ivindu-se din sânul lui 
Nyx, Poemele luminii izbucnesc pe un fundal consistent de întuneric melancolic şi alienant. 
Cele mai frenetice gesturi orgiastice nu se desfăşoară într-o lumină deschisă, ci într-o 
întunecime vătuită. Primele poeme ale lui Blaga sunt scrise într-o atmosferă mentală de tunel 
interior, ce trebuie străbătut pentru ca la capăt să strălucească o lumină, aşa cum, în riturile 
nocturne cu torte din timpul serbărilor Trieteride, renaşterea lui Dionysos era primită, dupa 
cum relatează Firmicus Maternus, cu exclamatia “Bucură-te, lumina noua!”. 


Imaginea lui Dionysos ridică în poezia lui Blaga o problemă figurativă. La fel cu 


425 Nicolae Balotă, “Lucian Blaga, poet orfic”, în op. cit., p. 302-304 şi passim. Dubla valoare simbolică 
reflectă ambivalenta originară a tăcerii lui Lucian, care resimte dorinţa de a vorbi atât ca pe o afirmare de sine, ca 

Daimonion, zeul elanului vital este şi el o entitate ambiguă, nedelimitată imagistic, interioară 
şi exterioară deopotrivă. După criteriile filosofului român, prin prezenţa pe care şi-o face 
simțită în om, ca forță lăuntrică, Bacchos aparţine gândirii magice; prin apariţia ca zeitate 
distinctă, exterioară, el se încadrează în mit. Atunci când începe să scrie, în 1917, Blaga se 
află în punctul de inflexiune al acestor două viziuni, făcând efortul de a vizualiza, în imaginea 
mitico-poetică a lui Dionysos, intuiţia infantilă a puterii magice. Dar efortul figurativ nu este 
dus până la capăt, astfel încât zeul orgiastic rămâne o divinitate invizibilă. Deşi prezenţa sa 
organizează liniile de orizont ale cosmologiei Poemelor luminii, el apare ca o gaură neagră, ca 
o pată oarbă pe boltă. El constituie punctul de fugă al perspectivei luciferice, pe care Blaga nu 
vrea, sau nu reuşeşte, să-l fixeze într-o reprezentare plastică, într-o icoană sau un idol al 
zeului, cum se va întâmpla cu Pan. 

În dorinţa de a găsi un simbol pentru lumina “neagră” a cunoaşterii de tip orgiastic, 
Blaga încearcă mai multe soluţii imaginare. Astfel, el apelează la imaginile afine ale soarelui 
şi lunii, deformându-le în aşa fel încât să dea sugestia unui luminator al Hadesului. “Sorii 
paduratici” (Semne), “sorii îndepărtați” care se aprind în “nopţi adânci de iarnă” (Pax magna) 
“sorii bătrâni” (Cântare pentru trecut), “sorii negri” (Linişte între lucruri bătrâne), sunt astri 
care au fost supuşi unei eclipse. Ei s-au îndepărtat, şi-au pierdut strălucirea orbitoare. Din sori, 
au devenit stele, globul lor incandescent fiind spart în fragmente minuscule, cu strălucire 
voalată. 

Traseul imaginar de la soare la stele este revelatoriu pentru mutatia interioară suferită de 
tânărul poet. Pentru a permite constelarea cosmologiei inconştiente, el trebuie să-şi oculteze 
eul rațional, să-l pulverizeze în ceea ce Jung numeşte complexe autonome, euri subliminale cu 
o luciditate scăzută. Spre deosebire de soarele diurn, simbol al conştiinţei socratice, această 


pulbere de conştiinţă întreţine clarobscurul în care îşi duc viata fiinţele reveriei. Voința 


elan al eului, cât şi ca ucidere a surorii proiectate în el, ca vinovăţie. 

poetului este de a-şi induce o stare crepusculară, în care fulgurează orficul “popor al 
visurilor”: “În bolta înstelată-mi scald privirea — / şi ştiu că şi eu port / în suflet stele multe, / 
multe/ şi căi lactee, / minunile-ntunericului. / Dar nu le văd, / am prea mult soare-n mine / de- 
aceea nu le văd. / Aştept să îmi apună ziua / şi zarea mea pleoapa să-şi închidă, / mi-aştept 
amurgul, noaptea şi durerea, / să mi se-ntunece tot cerul / şi să răsară-n mine stelele, / stelele 
mele, / pe care încă niciodată / nu le-am văzut” (Mi-astept amurgul). 

Imaginea constelatiilor nocturne nu surprinde însă punctul central de unde emană 
lumina neagră. Chiar reunite în “căi lactee”, stelele nu mai ating puterea centripetă a soarelui 
diurn. Pentru a recupera intuiţia centrului, Blaga apelează la imaginea congeneră a lunii. 
Pentru un timp, mai ales în aforismele din Pietre pentru templul meu, el pare a opta decisiv în 
favoarea mitului selenar, simbol al centrului psihic scufundat din care poetul controlează 
fondul inconştient. Luna este un “soare oglindit”, ea radiază o lumină secundă, niciodată una 
directă. Este un loc de răsfrângere în abis a soarelui rațional, oglindire prin care lumina 
apolinică îşi pierde facultatea ordonatoare. Ea înceteze să mai structureze materialul psihic în 
construcţii logice, devenind doar un fundal difuz care dă contur fiinţelor inefabile ale 
inconştientului. E asemeni unei lumini invizibile puse în spatele unui acvariu, ce transformă 
oceanul nocturn al minţii într-un mediu translucid: “Există lucruri adânci, cari în lumina artei 
pot fi înţelese mult mai limpede decât în lumina ştiinţei. Se spune că apa unor mări e mai 
străvezie în lumina lunii decât în lumina soarelui”. Pentru a developa peisajele ascunse ale 
sufletului şi a le transforma in foto-grafii, în desene luminoase, în imagini lirice, poetul 
utilizează luna ca pe o sursă de lumină “roşie”. “Soarele, apreciază el, are o lumină cu mult 


prea bogată decât să poată produce «efecte de lumină»... Luna însă cu lumina ei mai săracă are 


cele mai frumoase «efecte de lumina»...”426 


Efectele de lumină selenară sunt corelativul vizual al “cuvintelor cântate” pe care Lucian 

le distinge pe fondul tăcerii din 1917. Ele sunt scintilatii ale fondului magic, pe care Blaga 
încearcă să le fixeze in figuratia mitologiei dionysiac-orfice. Simbolul lui Bacchus căutat de 
poet trebuie să surprindă intuiţia unui principiu iradiant, de aceea luna din Eu nu strivesc 
corola de minuni a lumii nu este un punct de absorbţie, un centru vid care secătuieşte lumea, 
ci un centru de emanatie, ce corespunde centrului interior de generare a manei: “eu cu lumina 
mea sporesc a lumii taină — / şi-ntocmai cum razele ei albe luna / nu micşorează, ci 
tremurătoare / măreşte şi mai tare taina nopţii, / aşa imbogatesc şi eu întunecata zare / cu largi 
fiori de sfânt mister”. 

Imaginea efluviilor de energie vitală ce impregnează universul transpune intuiţia 
infantilă a puterii magice in figura lui Dionysos mistic, simbol al forței reproductive a naturii. 
Opera lui Blaga va relua mereu schema emanatistă, în diferite variante figurative. În viziune 
orfică, Erosul cosmogonic, întrupat în femeie, creează lumea prin centrii selenari ai ochilor: 
“ochii tăi, adâncii, sunt izvorul / din care tainic curge noaptea peste văi / şi peste munți şi 
peste şesuri, / acoperind pământul / c-o mare de-ntuneric” (Izvorul nopții). In figuratie 
hindusă, părul iubitei se revarsă asupra lumii asemeni vălului Maia, “prin care nu putem 
străbate cu privirea, / păienjeniş, ce-ascunde pretutindeni firea, / de nu vedem nimic din ce-i 
aievea” (Din părul tău). În sfârşit, Marele Anonim din sinteza gnostică de mai târziu nu 
creează lumea din nimic, asemeni Dumnezeului creştin, ci prin emanatie din sine, la fel cu 
Binele neoplatonic. 

Resimţită ca un principiu pasiv, fără lumină proprie, luna nu reuşeşte totuşi nici ea să 
coaguleze într-o metaforă obsedantă. Simbolul în jurul căruia gravitează Blaga, fără a-l 
suprinde pe deplin, este soarele nocturn, subteran, emblemă a lui Dionysos-lacchos din 
misterele eleusine. Corul initiatilor din Broastele lui Aristofan îl conjură astfel: “Iacchos, o 


Iacchos, vino sa dantuiesti în această dumbravă, vino spre credincioşii tăi, fluturând pe crestet 


426 pietre pentru templul meu, p. 26. Al doilea aforism este transmis şi Corneliei, în scrisoarea LXXXVII. 


cununa ta de mirt din care răsar roade bogate, cu pas îndrăzneţ, izbind pământul în cadență, ia 
conducerea dansului dezlantuit, nebunesc, plin de graţie, dansul sfânt, sacru, pentru devotatii 
tai inițiați. [...] Deşteaptă-te! Astrul strălucitor, Iacchos, o Iacchos, soseşte, părăsind misteriile 
sfinte din timpul nopţii, şi în mâna-i tine, invartind-o, torta aprinsă”. Simbolul acestei 
divinităţi a renaşterii nocturne este ceea ce Nerval numeşte “soarele negru al melancoliei”. 
Nereuşind să individualizeze imaginea unui astru de lumină neagră, Blaga o 
aproximează printr-un palimpsest imaginar. El suprapune discul mort al lunii sferei iradiante a 
soarelui, obținând un simbol ecliptic, o pată oarbă hipnotică, o gaură neagră. Din simbolismul 
lunii, el preia latura nocturnă, din cel al soarelui latura activă. Acest mod de asociere era 
binecunoscut gândirii mitice. Pe monezile ce se băteau la sancturarul de la Delos era 
reprezentat un triunghi având drept laturi trei corzi de cerc, în ale căror concavitati erau 
desenate trei asteriscuri. Aceste “steluțe” îl reprezintă pe Apolo — soarele superior, Artemis — 
luna, şi Bacchus — soarele inferior. Astrul lui Blaga este un soare eclipsat de lună, un soare 
developat sub lumina lunii. Or, acesta este tocmai simbolul lui Dionysos mistic, considerat în 
mistere drept fratele nocturn şi subpământean al lui Apolo diurn şi celest. “Apolo şi Bacchus 
erau prin urmare aceeaşi divinitate pentru greci, considerată însă sub două aspecte. În Apolo 
se vedea în principal acţiunea soarelui asupra celorlalte parti ale naturii, şi în primul rând 
asupra pământului. Apolo este astrul luminos care străluceşte în Olimp, este zeul zilei, cel 
care împrăştie lumina, în timp ce soarele considerat în raporturile sale cu vegetaţia este 
Bacchus sau Osiris, adorat ca astru binefăcător: în acest caz, soarele este unul din agenții 
majori ai principiului productiv, care pătrunde în lumea sublunară prin căldura lui activă, 
fecundează materia, dezvoltă toţi germenii. Urmând această doctrină, Bacchus este forţa care, 
emanată dintr-un principiu simplu, se multiplică pe măsură ce se îndepărtează de sursă şi se 
distribuie în materia organizată, în timp ce Apolo este lumina pură şi virgină, al cărei domeniu 


este partea superioară, în afara tuturor şocurilor tumultoase ale materiei, unde domneşte o 

armonie constantă şi eternă”427. 

Ambivalenta simbolului luminii în poezia lui Blaga se datorează prin urmare 
anamorfozei lui Apolo, astrul intelectului, în Dionysos, astrul nocturn al inconştientului. 
Epitetul chtonios, prin care era desemnat acesta din urmă, semnifica la început, la propriu, 
zeul terestru, iar mai apoi, prin metonimie, zeul infernal. Dionysos-lacchos, precum şi 
Dionysos-Zagreus, a fost asimilat uneia din divinitatile Hadesului şi identificat lui Pluton. Din 
fiu, el a devenit sot al Persefonei şi stăpân peste umbrele morţilor. La “Iacchos! lumină 
orbitoare a orgiilor nocturne” coboară poetul atunci când, renunțând la lumea de afară, se 
întoarce în spaţiul scufundat al primelor amintiri, unde bântuie sora sa moartă. $i tot de la el 
îşi recapătă poetul forţa de viata, asemeni naturii care renaşte după o lungă perioadă de îngheţ 
şi mortificare. Frenezia orgiastică, suport al inspirației orfice, îşi trage energia din focul 
infernal al lui Dionysos. Din adâncurile psihismului, zeul tenebrelor radiază vitalitate până în 
regiunile supramundane, intuiție pe care Blaga o exprimă prin imaginea nu atât creştină cât 
dionysiacă a Luminii raiului: “De unde-si are raiul- / lumina? Ştiu: îl luminează iadul / cu 


flăcările lui!”. 


427 P.N. Rolle, op. cit., vol. I, p. 74-75. “În ceremoniile sacre, susţine Macrobius, poate fi observată practica 
misterică după care soarele, atunci când se află în emisfera superioară, adică ziua, este numit Apolo, iar atunci 
când se află în emisfera inferioară, adică noaptea, este desemnat drept Dionysos”. Apud Henri Jeanmaire, op. 
cit., p. 196. 

Ataraxia panică 


Pan — între Dionysos şi Apolo 


Într-un studiu asupra lui Hölderlin, Nietzsche, Strindberg şi Van Gogh, artişti pe care, cu 
excepția celui dintâi, Blaga îi revendică drept întemeietori ai “noului stil”, Karl Jaspers a 
observat că perioadele lor de demonie creatoare au premers perioadelor de prăbuşire psihotică 
temporară sau definitivă. Înainte de a se decompensa, spiritul lor a atins un punct de 


expansiune maximă, la pragul dintre demenţă şi genialitate. Nebunia a fost în cazul lor agentul 


unei arderi creatoare sublime şi devastatoare+28. Analizând criza ce caracterizează cultura 
modernă, Blaga subscrie la o asemenea tipologie a creaţiei, în care genialitatea se îmbină cu 
demonia şi cu boala. În Nietzsche, scrie el, “se întâlneau atâtea curente contrarii [încât] era 
prea firesc să se producă vârtejul nebuniei. Aproape la fel a fost ars şi sufletul lui Van Gogh, 
iar Strindberg, cel de-al treilea pregătitor al noului stil, a scăpat ca printr-o minune de 
prăpastia, în care căzuseră ceilalți doi. Tustrei deopotrivă şi-au rezumat veacul, retrăindu-l 
violent. Tustrei au profetizat anume laturi ale epocii ce avea să înceapă. În adevăr dionysiacul 
lui Nietzsche, dinamica lui Van Gogh şi viziunea lui Strindberg devin componente importante 
ale noului fel de a vedea viaţa, şi de a concepe lumea”. 


“Totuşi, continuă Blaga, un Strindberg şi un Nietzsche s-au identificat prea mult cu 


toată chinuitoarea problematică a veacului”429. Deşi se vede pe sine ca un reprezentant al 


428 Karl J aspers, Strindberg und Van Gogh, Dritte Auflage, Miinchen, R. Piper & Co. Verlag, 1951. 


429 Fetele unui veac, p. 193. 

“noului stil”, scriitorul român păstrează o distanţă semnificativă faţă de practica nebuniei. 
După el, orgia dionysiacă trebuie să fie o tehnică creatoare, iar nu un comportament 
existenţial. Ea trebuie experimentată în laboratorul etanş şi securizat al fanteziei poetice şi 
îndrumată cu grijă, pentru a nu scăpa de sub controlul conştiinţei. Teoreticianul român nu 
ezită să recupereze metoda paranoic-critică (cum ar numi-o Dali) a lui Strindberg, dar o 
tratează detaşat, de la înălțime filosofică. “Voința conştientă extraterestră”, prin care autorul 
dementei cărți de observaţii stiintifico-cabalistice Sylva sylvarum îşi exprima sentimentul 


demonic de expansiune a sinelui în natură, primeşte la Blaga numele aproape pedant de 


“deducție a cauzalitatii dintr-o analogie”430. 

Gesticulatia orgiastică desfăşurată de Blaga în primele sale scrieri nu este o tulburare 
voluntară a luciditatii, o “dereglare sistematică a tuturor simţurilor”, ci este, dimpotrivă, o 
modalitate de recuperare a controlului de sine, de catalizare a trăirilor schizofrenogene. 
Hysteria dionysiacă este folosită, pe de o parte, ca supapă de sublimare a angoasei neantului 
reactivată în tânărul poet, şi, pe de alta, ca instrument de descătuşare a inspiraţiei. O dată 
aceste scopuri atinse, focul demonic se stinge spontan, făcând loc unui calm, unei letargii nu 
mai puţin mistice. Blaga este conştient de faptul că amândouă aceste comportamente asigură 
în egală măsură accesul la fondul numinos din sine, la sacru: “Sunt deci două posibilităţi de a 
reda artistic «absolutul»: «linişte», «mişcare». Se ştie că extazul se exprimă fiziologic şi 
fizionomic fie în absolută nemiscare contemplativa, fie in invirtire, joc, goană, strigăte 
dionisice. Aceste efecte şi expresii ale extazului, în aparenţă opuse, au in fond acelaşi raport 
cu absolutul”431, 

Frenezia entuziastă, pe de o parte, şi tăcerea extatică, de cealaltă, au fost interpretate de 


critici ca momente corelative într-o economie afectivă de tip ciclotimic. Nicolae Balotă 


430 Fenomenul originar, Cap. “Strindberg”, p. 231-238. 


431 Si încă: “absolutul îl trăim fie în linişte, fie in mişcare; prin urmare liniştea şi mişcarea sunt cele două 

descoperă la Blaga “ambivalenta baudelairiană (oroarea vieţii şi extazul vieţii)”, văzând în 


“starea larvară” un reflux, o astenie ce urmează exaltării dionysiace432. Mariana Sora 


constata “deosebirea intre un moment de elan initial si altul de avant recazut, intre sete de 
viata şi oboseală”433, iar Ion Pop consideră că avem de-a face cu două “măşti lirice” 


încadrate în structura aceluiaşi mit al creatorului434, Pattern-ul comportamentului ambivalent 
al tânărului Blaga este de căutat în oscilatia între dorinţa de afirmare şi presiunea de renuntare 
la sine, între cuvânt şi tăcere, din prima copilărie, reluată în ritm accelerat în perioadele de 
nesiguranță şi criză de mai târziu. În 1919, după numeroase evenimente intime (evoluţia 
iubirii pentru Cornelia) şi sociale (războiul, unirea), Lucian are sentimentul că “m-am născut 
şi am murit de nenumărate ori până acum, chiar şi în răstimpul ultimelor luni”. Tocmai aceste 
schimbări de registru afectiv, alternanţa între nădejde şi disperare, între apatie şi activism, îl 
fac pe tânărul poet să simtă că este viu, că nu este o mumie, că participă la “vecinicul Nou, 
schimbarea, creatiunea”: “Orişice e numai un mijloc în mâna Vieţii. Există o singură 
maiestate: Viaţa [...] Deci Edera: îmi plac şi mie aventurile, dar îmi place şi liniştea şi tăcerea 
— căci sunt o personalitate liberă, creatoare, şi — multilaterală!” (CIX). 

Această ecuaţie psihologică duală poate fi regăsită în toate configuratiile imaginare 


elaborate de Blaga. In viziunea magică a satului-idee, ea era transpusă în opoziţia dintre 


riturile şamanice bazate pe frenezia motorie şi cele bazate pe transa extatica435, O experienţă 


din prima categorie era criza de curaj isteric a băieţilor porniţi să alunge diavolul din casa lui 


atribute ale absolutului”. Probleme estetice, p. 127, respectiv 128. 

432 Nicolae Balotă, Euphorion, p. 304 sqq. 

433 Mariana Şora, Cunoaştere poetică şi mit în opera lui Lucian Blaga, Bucureşti, Editura Minerva, 1970, p. 32. 
434 Ton Pop, Lucian Blaga — universul liric, p. 36. 

435 Cele două formă de extaz, motoriu şi cataleptic, sunt considerate înrudite de către Erwin Rohde (op. cit., p. 
217-228), care le subordonează cultului dionysiac, in timp ce Mircea Eliade (op. cit., p. 307-308) distinge între 
mania bacantelor sau a coribantilor, si facultatile paranormale ale magilor (samanilor) legendari, precum Abaris, 
Aristeas, Hermotimos, Epimenide, Orfeu, Musaios, Pitagora. Orgia se oficiază in grup şi presupune inducția 
colectivă a stării de posesiune, trupul oficiantilor devenind receptaculul spiritului divin (entheos, plena deo), în 
timp ce transa şamanică este individuală şi presupune decorporalizarea spiritului şi călătoria lui la strămoşi, la 

Vasile, celei de-a doua categorii îi aparţin reveriile introvertite în care copilul călătorea pe 
“celălalt tărâm”, al surorii moarte. În adolescenţă, tânărul Blaga reia “dansul războinic” şi 
“coborârea în sine” în noi cadre figurative, de natură mitologică, şi anume în cultul dionysiac, 
respectiv în ataraxia panică. Alternanta, în primele volume, a poemelor “frenetice” cu cele 
“apatice”, a gesticulatiei menadice cu nemiscarea contemplativă, corespunde celor două stări 
care pot reda artistic absolutul: “mişcarea” şi “liniştea”. 


Figura simbolică pe care Blaga o asociază celei de-a doua stări, ce stăpâneşte Pașii 


profetului după epuizarea entuziasmului dionysiac din Poemele luminii, este Pan436, Pentru a 
înţelege evoluţia imaginară a poetului de la Dionysos la Pan, este instructiv a cerceta sinapsele 
care, în gândirea mitică, îi leagă pe cei doi zei. În istoria religiei greceşti, Dionysos este cel de- 
al treilea zeu ce a fost înălţat la rangul de stăpân al universului, după Marea Zeita din religia 
neolitică şi după Zeus din panteonul indoeuropean. El a fost propulsat în rolul de pantocrator 
de către practicanţii cultului dionysiac şi, mai apoi, de către adepţii orfismului. Mai târziu, în 
preajma erei creştine, curentele filosofico-mistice derivate din orfism, cum sunt 
neopitagoreismul şi neoplatonismul, au elaborat o nouă sinteză, în care locul lui Dionysos este 
luat de către Pan. Pornind de la asimilarea cultică a lui Dionysos cu Apolo în riturile de la 


Delfi, Plutarh susținea că cei doi zei sînt două aspecte ale aceluiaşi principiu. Apolo reprezintă 


aspectul nediferentiat şi unitar al substanţei universale437, în timp ce Dionysos reprezintă 


zeii tribului. 

436 Nicolae Balotă a surprins cu multă fineţe dialectica psihologică a dionysismului şi a panismului la Blaga: “în 
această descătuşare a sufletului prin joc se strecoară avertismentul unui fior de moarte. Expansiunea înseamnă şi 
disolutie. Cel care ceruse munţilor un trup pentru sufletul său, care ceruse pământului aripi pentru a juca în valuri 
de lumină, e cuprins în plină exuberanta, de un sentiment de panică. Pan, marele Pan, zeu al naturii, apare in 
poezia lui Blaga muribund. Într-o natură bucurându-se de sărbătoarea primăverii, zeul ei orb şi bătrân 
agonizează. Moartea lui Pan, retragerea sa în somnul veşnic, în tăcere şi întuneric (temă poetică pe care o linie a 
poeților germani din sfera expresionismului si din afara ei: Rilke, Stefan George, Richard Dehmel, Stefan Heym 
au folosit-o adeseori) reprezintă o stingere blândă a exaltării dionisiace, o trecere în «cealaltă stare» mai specific 
blagiană, aceea a existenţei larvare. Căci poetul e mult mai înclinat spre astenie, spre o stare de tânjire, decât spre 
excesele vitalitatii care sunt rare la el”. Op. cit., p. 308. 


437 “În această ipoteză, trebuie să admitem că Apolo este un cuvînt compus dintr-un A privativ, ce exprimă o 


negatie, şi din poloi, mai multi: Apolo # nu mai mulţi”. P. N. Rolle, Recherches sur le culte de Bacchus, symbole 
de la force reproductive de la nature, p. 65. 

aspectul ei diferențiat în indivizi, divizat în natura438_ Pentru neopitagoreici, Apolo şi 


Dionysos sunt aşadar două feţe ale unui zeu unic, identificat drept Pan439. În Pan, ei vedeau 
adevăratul “protogonos”, întâiul creat, din care ia naştere mai apoi întreg universul. Desigur, 
această teogonie alegorică este pur speculativă, ea nerespectând succesiunea reală a zeilor 
cosmocratori din religia greacă. Deşi Pan nu fusese decât o zeitate pelasgică locală, 


neopitagoreicii l-au ridicat la rangul de zeu suprem, citindu-i numele, în etimologie populară, 


ca însemnând Totul440. 

În cazul lui Blaga, asistăm la o anastomoză similară a lui Dionysos cu Apolo, ce 
sugerează o anumită evoluţie a psihologiei sale creatoare. Soarele nocturn, simbol al fondului 
inconştient, se contopeşte cu soarele diurn, simbol al gândirii raţionale, poetul exprimând, prin 
generarea figurii lui Pan din Pașii profetului, realizarea unei armonii interioare. Ne aflăm în 
vara lui 1919 şi Blaga trecuse, în ultimii doi ani, prin evenimente sociale şi personale ce i-au 
modificat dispoziția şi configuraţia sufletească sub semnul căreia scrisese Poemele luminii şi 
Pietre pentru templul meu. În 1917, în urma răcelii cu care fusese întâmpinat de familia 
Brediceanu, precum şi din cauza vremurilor tulburi ale războiului, care făceau dificilă 


continuarea studiilor la Viena, Lucian Blaga se retrăsese în sine, refugiindu-se în locuri 


438 Este din nou vizibilă răsturnarea de perspectivă asupra zeilor Apolo şi Dionysos produsă de Nietzsche. Dacă 
Friedrich Creuzer (Dionysos, 1809) şi P. N. Rolle (Dionysos. Histoire du culte de Bacchus, 1824), pe urmele 
misticii neopitagoreice, mai vedeau încă în zeul orgiastic principiul individuatiei, Nietzsche îl defineşte pe Apolo 
ca pe un “principium individuationis”, iar pe Dionysos ca pe “Unicul-originar”. Nașterea tragediei, p. 184 sqq. 
439 “După Macrobius, Pan era însoţit de doi sori, unul îl reprezenta pe Apolo, leul sau soarele divin, iar celălalt 
pe Bacchus, taurul sau soarele nocturn. Aceştia nu formau în realitate decât un singur zeu; din cauza aceasta ei 
împărțeau la Delfi acelaşi sanctuar. La început, Apolo şi Bacchus ţineau împreună locul Fiinţei generatoare care 
a dat naştere universului din noapte şi din haos. Mai apoi, Bacchus s-a opus fratelui său şi din cauza aceasta rolul 
său s-a modificat. După ce Orfeu a propovăduit că Noaptea a precedat Totul, este uşor de imaginat cum Bacchus, 
soarele nopţii, a ajuns să fie conceput ca origine a luminii. Astfel încât Bacchus a fost în cele din urmă identificat 
zeului generator ale cărui sărbători se ţineau în timpul nopţii, arătând felul în care ordinea iese din haos, la fel 
cum lumina iese din noapte. El l-a înlocuit astfel pe Pan în calitatea de Protogonos.” Hugues d’Hancarville, 
Recherches sur l'origine, l'esprit et les progres des Arts de la Grèce, Londres, 1785, vol. I, p. 267—334, citat de 
Brian Juden, Traditions orphiques et tendances mystiques dans le romantisme francais (1800-1855), Paris, 
Editions Klincksieck, 1971, p. 42—43. 


440 “Secretul noii sale ascensiuni stătea într-o interpretare falsă a numelui său. Pentru greci, pan nu putea 
însemna altceva decât «Totul». Este uşor de înțeles cum spiritele erudite care se străduiau să găsească sensuri 
profunde în creațiile naive ale mitologiei primitive au făcut din Pan zeul vieții universale, universul însuşi sau 

ascunse, la Sebeş sau la Purcareti, un “sat de munte, ciobănesc”. În cercul securizant al 
claustrului, el experimentase puterea regeneratoare a introvertirii, curând transformată în 
inspirație entuziastă. Din acest impuls creator, modelat de poet pe un tipar dionysiac 
nietzschean, ţâşnesc Poemele luminii. În 1919, războiul luase sfârşit, Transilvania se unise cu 
România, legătura cu Cornelia fusese “oficializată”, iar cele două volume publicate de poet 
avuseseră un bun ecou în rândul intelectualitatii bucureştene. Predispozitia introvertita din 
1917 face loc dorinţei de afirmare socială, în special în urma călătoriei lui Blaga la Bucureşti, 
unde lorga, printre alţii, îi reactivează speranţa de a obţine o bursă şi a-şi continua studiile în 
străinătate, la Viena sau la Paris. Incandescenta sufletească găseşte astfel calea de a ieşi din 
conturul interioritatii şi de a se exprima în agora. 

Dorinţa de afirmare intelectuală, de integrare în colectivitate, întăreşte principiul 
realităţii şi rolul eului lucid. Inspirația crepusculară, gesticulatia frenetică desfăşurată într-un 
spaţiu scufundat tind acum să reverbereze în afară, să se arate în “lumina celorlalți”. Puterea 
de atracție exercitată de eul nocturn scade, fiind concurată de promisiunile eului rational- 
discursiv. Blaga este pe cale de a trăi o nouă răsturnare a centrului de greutate interior, printr-o 
ofensivă a raţiunii, aşa cum, în adolescenţă, luciditatea socratică a tatălui spulberase orizontul 
magic în care îl crescuse Ana Blaga. De astă dată, însă, intuiţia iraţională a magicului nu mai 
este complet refulată de către principiul raţional, cele două dispoziţii creatoare încercând să se 
acomodeze reciproc. Impulsurile obscure sunt păstrate ca sursă de inspiraţie, dar ele nu sunt 


lăsate libere, ci vor fi supuse acţiunii moderatoare a “demonului socratic”, “geniu al 


restrictiunii morale”441. 
În termeni de poetică, Blaga parcurge distanţa de la creaţia “spontană”, dionysiacă, la 


cea “conştientă”, apolinică. “Frământarea interioară” prin care trece în această perioadă 


marele Tot. Aceasta este semnificaţia pe care i-o atribuiau stoicii şi orficii.” Paul Decharme, Mythologie de la 
Grèce antique, Troisième édition, Paris, Garnier-Fréres, Libraires-Editeurs, 1884, p. 490-491. 

sfârşeşte printr-o transfigurare şi obiectivare a plăsmuirilor poetice. Eul ingenuu şi hipertrofiat 
al ritualului liric se resoarbe în fata radiației impersonale a rațiunii. Poetul începe să se 
ruşineze a scrie “posedat”, dorind să-şi controleze estetic momentele de inspiraţie. 
“ Autocritica simţitor intetita tocmai în acele zile, îmi spunea că va trebui să mă despart chiar 
şi de poezia mea de până acum. Aspiram parcă la alte moduri, vag întrevăzute, ale expresiei, 
şi spre o adâncire a albiei poetice. Evitam prin urmare să dau glas stărilor nude, de care eram 
invadat şi pe care nu mă mai simţeam capabil să le ridic până la sublima lor lamură. În faţa 
freneziilor de-o clipă, gata să mă consume, sau a violentelor sfâşieri lăuntrice — lirismul 
direct putea să mă ducă la un exhibitionism, ce mi-ar fi inspirat oroare a doua zi: Să evadez 
într-un gen mai obiectiv?”. Cu intuiţia lui participativă, Emil Cioran i-a creionat lui Blaga un 
portret interior ce surprinde tocmai această “înseninare între lumini şi umbre” şi obiectivare a 


angoaselor prin “convertirea muzicalului în plastic sau, cu alte cuvinte, a infinitului în 


formă”442, 

Starea de echilibru între luciditate şi fondul inconştient (“seninătate în clarobscur” în 
formularea lui Cioran) atinsă de Blaga este temporară şi instabilă, ea se va desface în curând 
în două tendinţe creatoare paralele, cea filosofică şi cea poetică. Dar, pentru o clipă, în acest 
centru miraculos, tensiunile divergente se anulează reciproc, dând impresia de imobilitate. 
Vara lui 1919, petrecută la Sebeş, este un moment de răgaz înainte ca scriitorul să se angajeze 
în “marea trecere”. Impulsul afirmării sociale este menţinut încă în latenta de către atracția 
contrară, exercitată de spaţiul matricial al satului, al mamei şi al copilăriei magice. Zeul Pan 
este simbolul prin care Blaga reprezintă acest punct de echilibru sufletesc. Poemele din Pasii 


profetului sunt scufundate în atmosfera inconfundabilă a stării panice, a sentimentului de 


441 Daimonion, p. 289. 


442 Emil Cioran, Stilul interior al lui lui Lucian Blaga, in Revelatiile durerii, p. 132, 133. 

plenitudine sufletească şi beatitudine ataraxică, trăite în decor estival443, 

În ciuda mutatiei ireversibile produsă în dispoziţia sa creatoare, Blaga nu găseşte de la 
bun început un nou fundal poetic, altul decât cel din Poemele luminii, pe care să-şi proiecteze 
trăirile. De aceea, poeziile panice continuă să folosească figuratia dionysiacă, încercând însă 
să o stilizeze, să o tempereze. Ritualul viticol se transformă dintr-o orgie nocturnă într-o 
procesiune anacreontică: “În vite roşii strugurii par sânii goi / ai toamnei, care se dezbracă 
rând pe rând / de foi. / Smulge-i tu din trunchiul lor robust / şi stoarce-i, / stoarce-i bulgărilor 
de pământ / în gură” (Anacreon). Pentru a evita “stările nude”, în toate aceste poezii 
miniaturale, caligrafiate, adevărate Versuri scrise pe frunze uscate de vie, poetul apelează la 
imagini neutre, obiectivate, ce sunt aproape nişte clişee culturale. Pe un fundal pastoral 
arcadian, Pan apare ca un zeu bătrân şi orb, stăpân al turmelor, ce îşi mângâie mieii, căutându- 
le “cornitele sub năstureii moi de lână”. Daimon al peisajelor agreste si al naturii salbatice+44, 
el e cuprins de torpoarea verii şi trăieşte în peşteri care “cască somnoroase”, bând “stropi calzi 
de rouă”. 

În mitologia clasică greacă, Pan este tutorele lui Dionysos si face parte din cortegiul 
acestuia, alături de satiri şi nimfe, daimoni ai fertilităţii. Asemeni satirilor, Pan este asociat 


erosului, poetul proiectându-şi în el tentatiile libidinale. Pan şi nimfa sunt actori simili-mitici 


443 N. Tertulian intuieşte exact schimbarea de regim de la poezia dionysiacă la poezia panică: “Dar este 
limpede, în acest context, că oricâtă afinitate şi-ar fi descoperit Blaga în prima fază a scrisului său cu anumite 
momentul când compunea Pașii profetului şi Zamolxe nu era câtuşi de putin cea a unui autentic nietzscheean. 
«Naturismul» din Pan sau Zamolxe poartă cu totul alt sigiliu decât cel al asprimii, cruzimii şi glacialitatii 
barbarului exaltat de Nietzsche. [...] Locul geometric al aspirațiilor lui Blaga îl constituie de astă dată tentativa 
de a-şi asimila existenţa cu cea a unei naturi solare, extatice şi beatificante, de a-şi dizolva până la anulare fluxul 
mişcărilor vitale în învăluitoarea somnolenta a ritmurilor ei.” Eseuri, p. 171, 173. 


444 La origini, Pan a fost o personificare a brizelor; ulterior, el a devenit zeul-păstor, numele său fiind asociat 
rădăcinii greceşti paomai, a paşte (lat. pasco). “Vântul purificator care alungă norii a fost initial asimilat unui 
păstor care îşi poartă turma. Influenţa fecundantă pe care vânturile şi in special zefirul o exercită, in superstitiile 
greceşti, asupra animalelor, explică şi mai bine felul în care Pan a devenit un zeu al păstorilor. El a cucerit 
această trăsătură cu precădere la populaţiile Arcadiei, unde natura solului nu permitea alte îndeletniciri decât 
creşterea vitelor. [...] În Arcadia, Pan era egalul celor mai mari zei; un foc permanent ardea în principalul său 
sanctuar; i se atribuia puterea de a îndeplini dorinţele oamenilor sau de a-i pedepsi pe cei răi”. Paul Decharme, 
op. cit., p. 485-488. 

care, într-un decor pastoral, pun în scenă spectacolul iubirii, la care participă întreaga natură: 
“Cu strai de broască-n păr răsai din papură, / o undă / vrea să te cuprindă şi nisipuri prind să 
fiarbă. / Ca dintr-o nevăzută amfora rotunda / îți verşi mlădie trupul gol în iarbă. // $i vâna de 
la tâmple îmi zvacneste / ca guşa unei leneşe şopârle / ce se prăjeşte-n soare, / mişcarea ta mi- 
adie murmur de izvoare. // Ca pânea caldă eu te-aş frânge, / mişcarea ta mi-azvarle clipe dulci 
în sânge. // Nisipuri prind să fiarbă. // Vară, / soare, iarbă!” (Pan către nimfă). 

Ca într-un palimpsest, sub tuşele pastelului arcadian se străvede peisajul autohton 
ardelean. Sub stilizarea anacreontica poate fi recunoscută o experienţă biografică concretă, o 
percepţie vie, amintirea unei stări de torpoare şi abandon, trăită vara, în mijlocul lanurilor din 
preajma satului natal. În poezia Vară, învăluită într-o atmosferă panică, reapar vâlvele din 
copilărie, descărcări atmosferice specifice podişului transilvan: “La orizont — departe — fulgere 
fără de glas / zvacnesc din când în când / ca nişte lungi picioare de păianjen — / smulse din 
trupul ce le purta. // Dogoare. // Pământu-ntreg e numai lan de grâu / şi cântec de lăcuste. // In 
soare spicele îşi tin la sân grauntele / ca nişte prunci ce sug”. 

Vita de vie dionysiacă e înlocuită cu holdele de grâu. Aşa cum strugurii erau epifania 
vegetală a lui Bacchus, boabele de grâu sunt epifania lui Pan. Grâul este un receptacul care 
înmagazinează atât sevele telurice, cât şi energia solară. El este deci un simbol care 
reactualizează intuiţia magică a copilului Blaga, pentru care obiectele erau locuite de mana. 
Un alt receptacul al puterii sacre este floarea de mac, corelativ autohton al florii de lotus 
hinduse: “De prea mult aur crapă boabele de grâu. / Ici—colo roşii stropi de mac / şi-n lan / o 
fată / cu gene lungi ca spicele de orz / [...] / Eu zac în umbra unor maci, / fără dorinti, fără 
mustrări, fără căinţi / şi fără-ndemnuri, numai trup / şi numai lut” (În lan). Poeziile acestea 
sunt difuz impregnate de o senzualitatea bahică, filtrată însă într-un “gen mai obiectiv”. 

Blaga depune efortul evident de a menţine imaginile într-un registru “artistic”, care să 


n°? 


sublimeze “freneziile de-o clipă”. Unei poezii precum Vară nouă, rămasă în paginile 

Gandirii445, i-a fost refuzată intrarea în volum tocmai datorită faptului că elementul biografic 
este prea direct, insuficient transfigurat: “Îngropat în spice un fecior din sat se-ntrece-n 
sănătate / Cu macii câmpului, / Cu paserile verii. / ÎL văd din spate: / din tăria braţelor lui simt 
/ că nu iubeşte femeile decât în lanuri coapte de grâu. / Umezi până-n brâu / se-ntorc pescarii 
de la Murăş / cu libelule prinse-n pălărie. / Globuri mari de păpădie / arată drumul vântului. / 
Eu macin între degete spic după spic, / şi-arunc semintele-ntre brazde pentru cățelul 
pământului. / Eu macin între degete spic după spic, / şi-azvârl grauntele in lume, fără rost, / în 
cinstea soarelui”. 

Comparând un asemenea poem realist-descriptiv cu poemele panice din aceeaşi 
perioadă, iese limpede în evidenţă rolul pe care îl joacă modelul cosmologic adoptiv (aici, 
Weltanschauung-ul panic) în transfigurarea datului biografic. Prin prelucrarea matricial- 
stilistică, impresiile brute capătă o semnificație generalizatoare, sunt integrate în marele tot al 


naturii. In termenii poeticii expresioniste asumate de Blaga, ceea ce lipseşte poemului Vară 


nouă este o “relatiune cu cosmicul, cu absolutul, cu ilimitatul”, adică acea “putere, tensiune 


interioară” care “transcendează lucrul”446. După cum se vede, criteriul stilistic este elaborat 
pe nucleul unei intuitii genuine: poetul renunţă la acele versuri care nu cad peste percepţia 
infantilă a puterii. 

Pan este simbolul cu valoare de numinosum prin care Blaga dă expresie, în această etapă 
de creaţie, complexului magic. Starea panică are o iradiere obsesionala, o putere de fascinatie 
cataleptică, deoarece pe ea se grefează aperceptia forței. În Poemele luminii, magicul făcea 


iruptie sub chipul simbolic al lui Dionysos, ca frenezie orgiastică nocturnă şi catabasis spre 


445 Gândirea, anul I, nr. 5, iulie 1921, p. 85, apud Opere, vol. 1, Poezii antume, p. 267. 
446 Probleme estetice, p. 127. Criteriul “alegerii”, scrie George Gana, este “relationarea (nu deliberată, desigur, 


prezenţa unui poet descriptiv: peisajul îl mişcă întrucât «spune» ceva despre raportul nostru cu viaţa universală, 
nu întrucât are calităţi ce pot interesa o sensibilitate la plastic”. În definitiv, conchide criticul, “criteriul «alegeri» 
poate fi numit de la început, căci derivă din ceea ce ni s-a dezvăluit izvorul prim al lirismului şi nucleul operei, 
din aspiraţia la existenţă a poetului: el vibrează la ceea ce este, la tot ce trezeşte şi întreţine sentimentul de a fi, 

soarele negru. În Paşii profetului, divinitatea stă într-un mediu diurn şi estival. Pan este un 
Dionysos adus în lumina zilei, un Dionysos conjugat cu Apolo. Soarele care guvernează 
amiaza şi vara din poezia panică nu mai este un soare orb, frenetic, ci unul luminos, extatic. 
Fără să o anihileze, lumina luciditatii paralizează radiaţia ce induce hieromania din Poemele 
luminii. 

Pan este un zeu al torporii, al unui otium estival447, dar şi al ataraxiei contemplative, ca 
modalitate de impersonalizare şi confundare cu sinele lumii. Viaţa simţurilor, percepțiile, 
reminiscentele memoriei şi fulguratiile afectelor, pulsiunile mentale se sting toate într-o stare 
de vid psihic extatic, “fără dorinti, fără mustrări, fără cainti / şi fără-ndemnuri, numai trup / şi 
numai lut”. Imobil, concentrat în sine, sufletul se reifică, se substantializeaza. Dacă ritualul 
orgiastic ducea la o contopire energetică a omului cu cosmosul, ritualul panic duce la o 
contopire materială. Dionysos era mai apropiat de ideea de mana, de soma vedică, înţelese ca 
energii pneumatice; Pan este o divinitate masificată, la îngemănarea trupescului cu sufletescul, 
a materiei cu spiritul. Zeul nu locuieşte în natură ca o anima mundi, ci se confundă cu 
substanța materială a naturii. Pan, din poemul cu acelaşi nume, este acoperit de frunze 
veştede, stă topit în stâncă, “pleoapele-i sunt cremene”, se “adapă” cu “stropi calzi de rouă”, 
se molipseşte de ““căscatul peşterilor”. Imaginea prototipală pe care este construită viziunea lui 
Blaga este cea din imnul orfic Către Pan. În virtutea etimologiei populare atribuite numelui 
sau, zeul-tap figurează, în teogonia orfică, ca un Mare Antropomorf, al cărui trup constituie 
înseşi elementele naturii: “ÎL chem pe Pan, străjer de turme, putere ce cuprinde lumea / şi bolta 


cerului, şi marea, şi-a tuturor crăiasă, glia / Şi focul veşnic — căci acestea sunt mădularele lui 


anulând spaima de neant”. Opera literară a lui Lucian Blaga, p. 145, 174, respectiv 146. 
447 Mitologia greacă cunoştea puterea ataraxică exercitată de amiază asupra lui Pan, zeul brizelor: “Ora amiezii, 


când briza adoarme, când natura întreagă se odihneşte, este cea a somnului lui Pan: somn pe care păstorii îl 
respectă şi pe care nu ar îndrăzni să-l tulbure”. Paul Decharme, op. cit., p. 487. 

Pan”448. 


În starea dionysiacă, pentru a se descătuşa şi a ieşi din sine, eul avea nevoie de o infuzie 
de energie divină, obţinută prin transă orgiastică. Expansiunea dionysiacă a sufletului îl făcea 
pe poet să simtă nevoia de a-şi găsi un corp pe măsură: Dafi-mi un trup voi munţilor! În starea 
panică, el permanentizează condiţia ec-statică, fiind asimilat trupului Marelui Antropomorf. 
Limitele propriei persoane dispar, poetul topindu-se în marele circuit al materiei. Sufletul 
panic nu este legat de un corp, el putând migra în fiinţe diferite, cum este iubita, nimfa: “Eu 
zac în umbra unor maci, / fără dorinti, fără mustrari, fara cainti / şi fără-ndemnuri, numai trup 
/ şi numai lut. / Ea cântă / şi eu ascult / Pe buzele ei calde mi se naşte sufletul” (În lan). 
Impulsurile sufleteşti nu mai animă trupul de carne al poetului, ci elementele naturii, ca şi cum 
circuitele nervoase ale minţii omului s-ar prelungi în stihii. Estomparea graniţelor fiinţei 
individuale trădează faptul că Dionysos este tot mai puternic contrabalansat de către Apolo, în 
ipoteza neopitagoreica conform căreia Dionysos este un principiu al individuatiei, iar Apolo, 
un principiu al unicului nediferentiat. În termeni de psihologie a creaţiei, panismul lui Blaga 
este o stare mai nucleară decât dionysismul. Dacă frenezia dionysiacă iradia din polul mental 
al inconştientului, extazul panic emană din centrul situat la intersecţia dintre conştiinţă şi 
inconştient, din ceea ce Jung numeşte sinele. 

Pan este un zeu dual nu numai la nivel spiritual (Dionysos—Apolo), ci şi fizic (jumătate 
om-jumătate tap). Pavel Bellu subliniază faptul că Pan “reprezenta omul care iese din pielea 


animalului cu ajutorul naiului. Instinctele lui biologice şi excesul de vitalitate îl ţineau încă 


încleştat de copită — dar cântecul i-aducea aminte de zei”449. Traducând acest simbol în 
termenii inspiraţiei creatoare, se poate spune că poezia panică a lui Blaga se află în punctul 


unde are loc transmutatia creaţiei ingenue în creaţie conştientă, a freneziei telestice în cântec 


448 Către Pan, în Orfeu, Imnuri, În româneşte de Ion Acsan, Bucuresti, Editura Univers, 1972, p. 33. 


449 pavel Bellu, Blaga — în marea trecere, Bucureşti, Editura Eminescu, 1970, p. 254. 
246 


orfic. Într-o perspectivă comparatistă asupra sud-estului european, Mircea Muthu repartizează 
imaginea lui Pan unei viziuni semiantropomorfe, ce marchează trecerea de la natură la cultură: 
“semiantropomorfismul pledează pentru organicitatea cosmosului. Jumătate om, jumătate 
piatră (Eminescu, Sadoveanu), animal (Voiculescu) sau ficțiune (Cantemir, Blaga), preotul 
sau Pan sunt departe de a exprima inconstienta naturii. Ipostazele concretizează mai curând o 


tensiune interioară, aceea dintre natură şi cultură, amplificată prin cooptarea, la Lucian Blaga, 


de pildă, a motivului biblic al lui Christ”450. Simbol al unei faze de echilibru între două 
cicluri de civilizaţie, cea pastorală şi cea agricolă, dar şi între două religii, cea şamanică şi cea 
mitologică, zeul Pan este preluat de Blaga din imaginarul colectiv pentru a da expresie 
senzatiei de tranziţie interioară. Om-tap, Pan se află între condiţia de totem şi cea de zeu, între 
gândirea “mitică” şi gândirea “mitologică”, între intuiţia magică şi reprezentarea religioasă. 


Suprapunând pe Dionysos lui Apolo, figura lui Pan este o sinteză puternică, dar provizorie, un 


punct de recapitulare al perioadei de formaţie a lui Blaga şi de început al marii creaţii. 


Elogiul tracilor 


“Schimbarea de zodie” sfârşeşte prin a provoca şi modificarea decorului imaginar. 
Poetul renunţă treptat la figuratia mitologică elină, urmărind să se apropie de propriile rădăcini 


culturale. El procedează la o autohtonizare a motivelor, la o transpunere a personajelor 


450 Mircea Muthu, Permanente literare româneşti din perspectivă comparată, Bucureşti, Editura Minerva, 
1986, p. 20. La un nivel mai general, însăşi “apariţia mitului semiantropomorf este decisă [...] de ruperea 
echilibrului dintre vârsta pastorală şi cea agrară. Credem că omul-animal apare după pierderea funcției totemice 
(nu şi a amintirii sale!), mai exact, în momentul de înflorire a civilizaţiei agricole, când omul începuse să nu mai 
simtă legătura organică cu animalul. El e prin urmare produsul unei epoci relativ târzii, reprezentând probabil 
una dintre fazele de echilibru tragic de la finele unui ciclu de civilizaţie şi începutul altuia. Diferitele sale chipuri 
ne lasă sentimentul neliniştit al «trecerii» oprite dinspre natură către om sau invers. Dar balanţa se va înclina 
încet-încet în favoarea antropomorfizarii: locul totemului va fi ocupat de strămoşul legendar, investit cu atribute 
divine” (p. 15). 

greceşti în spaţiul etnic românesc451, Procesul va fi de lungă durată şi va parcurge mai multe 
etape: tracismul, ortodoxismul gândirist, bogomilismul, mioritismul. Prima dintre aceste 
mutații este de natură spaţială: rămânând în acelaşi orizont temporal (antichitatea), Blaga urcă 
din Elada în Tracia. Figura lui Pan serveşte în această deplasare geografică drept pivot 
imaginar între mitologia greacă şi cea tracă. 

Scriitorul român nu este de altfel primul care practică o asemenea asociere. Hugues 
d’Hancarville, erudit din veacul al XVIII-lea, considera că Tho, Theo, zeul suprem al scitilor, 


reprezentând focul primitiv, este acelaşi cu Pan protogonos, principiul ignic din care îşi trag 


substanţa atât Dionysos — soarele nocturn, cât şi Apolo — soarele diurn452. În anumite aspecte 


ale lor, ambele divinităţi greceşti erau de altfel considerate a fi de origine nordică: Dionysos 


Sabazios era un zeu trac, demonstraţie dezvoltată de Erwin Rohde453, iar Apolo — un zeu 
hyperborean, ai cărui profeti, Abaris sau Orfeu, coborau din nord. Un alt erudit, contemporan 


cu Nietzsche, Jules Girard, susţinea că legătura dintre Dionysos şi Apolo fusese stabilită pe 


filieră tracă, în cadrul religiei lui Orfeu454. Chiar dacă Tracia mitică la care fac referire 
miturile greceşti reprezintă nordul Greciei şi nu Tracia mare la care se gândeşte Blaga, este 


dovedit faptul că ramurile geto-dace ale tracilor cunoşteau atât cultul orgiastic de tip 


dionysiac, cât şi misterele de tip orfic455. 


“Tracomania”, cum o numeşte Serban Cioculescu, se născuse în secolul al 


451 “Zamolxe, scrie George Călinescu, e un «mister păgân» şi înfăţişează un prim pas de a încadra dionysiacul 
nietzschean în tradiţia românească, pe calea mitului. Apare în poezie autohtonismul traco-getic cu care multi vor 
să înlocuiască acum convenţia latinităţii.” Istoria literaturii române de la origini până în prezent, Ediţia a II-a, 
revăzută şi adăugită, Ediţie şi prefaţă de Al. Piru, Bucureşti, Editura Minerva, 1982, p. 877. De o “etnicizare” a 
viziunii în Paşii profetului vorbeşte şi Marin Mincu, în Critice II, Bucureşti, Editura Cartea Românească, 1971, 
p. 19. 


452 Apud Brian Juden, op. cit., p. 100-101. 
453 Erwin Rohde, Psyche, Cap. “Originile credinței în nemurire. Cultul trac al lui Dionysos”. 


454 Jules Girard, Le sentiment religieux en Grece d’Homere a Eschyle, étudié dans son dévelopement moral et 
dans son caractére dramatique, Paris, Librairie Hachette, 1879, p. 195 sqq. 

455 Mircea Eliade, Istoria credințelor şi ideilor religioase, Traducere de Cezar Baltag, Bucuresti, Editura 
Ştiinţifică şi Enciclopedică, 1986, vol. II, Cap. “Zalmoxis şi «imortalizarea». 

nouăsprezecelea, ca o reacţie romantica la exagerările şcolii latiniste456, iar cercetările 
istorice propriu-zise debutaseră prin fulminantul articol al lui Hasdeu Perit-au dacii? Prin 
căutarea rădăcinilor dace, romanticii, Eminescu în primul rând, dăduseră o profunzime sporită 
ideii de specific naţional, de matrice stilistică a neamului, cum avea să o numească Blaga. 
După primul război mondial, tracomania a fost preluată în marea mişcare ideologică de 
recuperare a fondului “arian”, pur, vital, nepervertit, ce a marcat perioada interbelică, din 
Europa centrală până în Balcani. 

Aceste mituri ale începuturilor, ce aveau să fie confiscate de către ideologia fascistă, 
urmăreau afirmarea naţională, prin purificarea “conştiinţei națiunii”, prin selecţia factorului 
etnic originar, prin programul de protecţie a realizărilor anterioare de influenţele externe. În 
timp ce grecii îşi afirmau continuitatea genetică cu Elada antică, Balcanii erau obsedati de 
fantomatica moştenire lăsată de substratul traco-slavo-bulgar. În cultura albaneză apărea mitul 
Țării promise, sârbii şi croații îşi căutau originile illirice, maghiarii îşi proclamau ascendenta 
în huni, slovacii invocau un Mare Imperiu al Moraviei, polonezii se regăseau în triburile 
sarmatice, iar românii dezvoltau mitologia traco-dacică. Tendinţa de a valorifica substratul a 
fost transportată şi în cercetări ce vizau alte spaţii, cum se întâmplă în Yoga. Essai sur les 
origines de la mystique indienne, a lui Mircea Eliade, din 1936. În prefața unui studiu ulterior, 
Cosmologie şi alchimie babiloniană, Eliade se va plânge de faptul că nimeni “n-a remarcat 
actualitatea cărţii noastre Yoga, integrarea ei în momentul spiritual românesc de astăzi”. Într- 
adevăr, ceea ce urmărise istoricul religiilor în cultura hindusă era “rezistenţa fondului 


autohton, pre-arian, şi surparea lentă a formelor spirituale impuse de către năvălitorii indo- 


456 “În timp ce ideea latinitatii a funcţionat ca o idee integratoare (de încorporare în familia marilor puteri) în 
condiţii de inferioritate politică ce reclamau ajutorul acestora, dacismul, indicând o epocă de maturizare, de 
confruntare cu adevărul, de emancipare de sub tutela romanitatii exclusive şi de constituire progresivă a 
conceptului de «specific naţional», acţionează ca o idee delimitatoare, de marcare a originalității, de precizare a 
personalităţii unice prin cunoaşterea datelor de «substrat» — ceea ce marchează funcția general culturală — am 
putea-o numi «gnoseologica» a dacismului.” Vezi Ovidia Babu-Buznea, Dacii în conştiinţa romanticilor noştri. 
Schita la o istorie a dacismului, Bucureşti, Editura Minerva, 1979, p. 38-39. 

europeni. Cu alte cuvinte, verificam în cultura indiană ceea ce Hasdeu a încercat să 


demonstreze, cu privire la istoria şi cultura românească, în studiul său Perit-au dacii 2457 
Acesta este contextul cultural în care Blaga descoperă mitologia tracă. Aşa cum, în 

aceeaşi perioadă, într-un articol celebru, C. Meuli cerceta moştenirea scitică din estul 

european, scriitorul român elogiază Revolta fondului nostru nelatin, observând ulterior că “în 


genere istoricii, fie români fie străini, înclină tot mai mult să privească pe români ca un popor 


dominant tracic”458. Mitul unui Pan scitic, ca şi mitul unui Pan pelasgic al lui Ludwig 
Klages, era menit să exalte puterile substratului originar, în contrast cu valorile civilizației 


iudeo-creştine. Asemeni lui Nietzsche care profetiza “trezirea treptată a spiritului dionysiac în 


lumea actuală”459, văzând în muzica lui Wagner o resurectie a vitalităţii germanice 
sugrumată secole de-a rândul de raționalismul mediteranean, Blaga concepe şi el “fondul 
nelatin” ca un generator de energii creatoare în substanţa noastră etnică latină. 

Împrumutând categoriile lui Nietzsche, autorul lui Zamolxe asimilează stratul latin unui 
principiu apolinic, iar substratul trac şi cel slav unui principiu dionysiac: “se poate spune că, 
în spiritul românesc e dominantă latinitatea, liniştită şi prin excelenţă culturală. Avem însă şi 
un bogat fond slavo-trac, exuberant şi vital, care oricât ne-am împotrivi, se desprinde uneori 
din corola necunoscutului răsărind puternic în conştiinţe. Simetria şi armonia latină ne e 


adeseori sfârtecată de furtuna care fulgeră molcom în adâncurile oarecum metafizice ale 


sufletului românesc. E revolta fondului nostru nelatin”"460. 


Imaginea adâncurilor marine, ca metaforă a psihologiei colective, dezvăluie cu precizie 


457 Mircea Eliade, Yoga. Essai sur les origines de la mystique indienne, Paris, Librairie Orientaliste Paul 
Geuthner, & Bucureşti, Fundaţia pentru literatură şi artă “Regele Carol II”, 1936; şi Idem, Cosmologie si 
alchimie babiloniană, în Drumul spre centru, Antologie alcătuită de Gabriel Liiceanu şi Andrei Pleşu, Bucureşti, 
Editura Univers, 1991, p. 487. 
458 Getica, în Izvoade, Eseuri, conferinţe, articole, Ediţie îngrijită de Dorli Blaga şi Petre Nicolau, Bucuresti, 
Editura Minerva, 1972, p. 76. 


459 Friedrich Nietzsche, Naşterea tragediei, p. 271. 
460 Revolta fondului nostru nelatin, în Ceasornicul de nisip, Ediţie îngrijită, prefaţă şi bibliografie de Mircea 

ascendentele gândirii lui Blaga. După cum s-a văzut, originea metaforei se află la 
Winckelmann, care imaginase spiritualitatea greacă în termenii unui calm apolinic pe care nu- 
1 pot spulbera furtunile de moment. De aici, ea fusese preluată, polemic, de Lessing, în 
Laocoon, studiu pe care Blaga însuşi l-a tradus în română: “După cum marea rămâne pururi 


calmă în adâncu-i, oricât de zbuciumată i-ar fi suprafaţa, tot astfel expresia figurilor eline, de 


orice pasiuni ar fi stăpânite, arată un suflet tare şi netulburat”401. Răsturnând perspectiva 
umanistă asupra Greciei, J. Burckhardt şi Nietzsche aveau să inverseze şi termenii metaforei, 
atribuind liniştea — suprafeţei, iar zbuciumul — abisurilor: “Din străfundul dionysiac al 
spiritului german s-a înălţat o putere care nu are nimic comun cu principiile primordiale ale 
culturii socratice, şi pe care acestea nu o pot nici explica, nici justifica; dimpotrivă, această 
cultură vede în ea ceva totodată înfricoşător şi nelămurit, un duşman puternic; este muzica 
germană, aşa cum ne apare ea în avântul ei puternic şi radios, de la Bach la Beethoven, de la 
Beethoven la Wagner. Ce ar putea să facă, în împrejurările cele mai favorabile, spiritul 
socratic şi dornic de cunoaştere al zilelor noastre cu acest demon ce se ridică din abisuri fără 
fund?"462 

Blaga preia deci metafora izvorului din adânc în anamorfoza ei nietzscheană şi o aplică 
spiritualității româneşti. Faţă de aforismele din Pietre pentru templul meu, de astă dată ea nu 
mai vizează atât psihologia individuală, cât pe cea colectivă, generalizare care concordă cu 
dorinţa poetului de a-şi obiectiva trăirile prea subiective. Corespondenta dintre biografia 
interioară a lui Blaga şi cea a culturii române ante- şi interbelice a fost surprinsă de Emil 
Cioran, care observă că “acel care a vorbit de revolta fondului nostru nelatin a precizat 
premisele unei autobiografii. Dacă în Eminescu a izbucnit elementul slav din sufletul 


moldovenesc, în Lucian Blaga a izbucnit nu mai puţin ceea ce e germanic în psihologia 


Popa, Cluj, Editura Dacia, 1973, p. 48. 


461 G.E. Lessing, Laocoon (fragmente), Traducere de Lucian Blaga, în vol. De la Apollo la Faust, p. 88. 

Ardealului”463. În spiritul aceluiaşi Zeitgeist obsedat de vitalismul etnic, Vasile Băncilă va 


vedea şi el în autorul Revoltei fondului nostru nelatin o “energie românească”464. 
Mecanismele refulării şi ale decompensării, experimentate în cadrul propriei evoluţii 
spirituale, sunt proiectate de Blaga asupra inconştientului etnic al românilor: “cu cât îi ţinem 
mai mult în frâul întunericului, cu atât răscoala lor va fi mai aspră, mai tumultoasă — putând să 
devină fatală «privilegiatilor» de astăzi. Istoria noastră se proiectează mai mult în viitor decât 


în trecut. E bine să ne dăm seama de puterile potenţiale care ne zac în suflete — vulcani în 


fundul mărilor”465. N. Tertulian a subliniat simetria dintre atitudinea lui Nietzsche şi cea a lui 
Blaga. Atacurilor primului la adresa civilizaţiilor latine, acuzate de debilizarea voinţei şi a 
instinctului vital, le corespunde reproşul lui Blaga la adresa latinitatii “liniştite şi prin 
excelenţă culturale”. Nietzsche urmărea “exaltarea firilor barbare şi a vechilor vikingi”, 
“conservarea vitalitatii şi a vigoarei instinctelor la popoarele nordice, mai apropiate de 
«barbarie»“; la Blaga, “dacii din Zamolxe apar ca personificări ale naturii, cu o existenţă în 


afara noţiunilor morale şi a imperativelor sociale, asemenea Titanilor din acea lumea extra- 


apolinică evocată de Nietzsche”466. 

Barbarul dac este opus romanului purtător de civilizaţie, aşa cum bacchantul era opus 
grecului clasic. Blaga păstra o prima imagine a lumii romane din aceeaşi “călătorie de 
instruire” din timpul liceului, care îl purtase şi prin Grecia. Combinate cu o educaţie în spiritul 


Şcolii ardelene, aceste amintiri au sedimentat în conceptul unei latinităţi apolinice. In amplul 


462 Friedrich Nietzsche, Naşterea tragediei, p. 276. 
463 Întrebându-se dacă “în el anarhia din straturile adânci de existenţă şi-a găsit o expresie corespunzătoare sau 


[...] această tulburare a reuşit să se limpezească”, Emil Cioran continuă: “Blaga nu este propriu-zis traditionalist, 
fiindcă nu are sentimentul istoric al devenirii unui neam, ci mai repede viziunea lui telurică, adică a datelor şi 
componentelor originare, a surselor iniţiale ale unui neam. Şi precum filosofia vieţii pleacă dintr-o mistică a 
surselor vitale, tot astfel anti-istorismul lui Blaga derivă dintr-o mistică a elementelor telurice şi sub-istorice.”. 


Stilul interior al lui Lucian Blaga, în Revelaţiile durerii, p. 132, 135. 
464 Vasile Băncilă, Lucian Blaga, energie românească, Cluj, Tipografia “Cartea Românească”, 1938. 
465 Revolta fondului nostru nelatin, p. 48-49. 
466 Nicolae Tertulian, Eseuri, p. 181-182. 

poem Cimitirul roman, poetul invocă ideea (prejudecata?) că romanii au fost un popor 
dominat de pragmatism, fără sensibilitate metafizică. De sub crusta acestei mentalități 
rationaliste, moştenite de români, izbucnesc furtunile iraționale ale fondului nostru nelatin. 
Stratul roman suprapus substratului dac este o imagine prin care Blaga îşi regăseşte propria 
configurație psihică, latinitatea trimițând la spiritul socratic patern, iar tracismul la fondul 
magic matern. Opozitiile sat / oraş, dionysiac / apolinic şi dac / roman sunt avataruri ale 
acestei structuri de bază. Mircea Vaida a remarcat că tracii sunt aşezaţi de Blaga sub semnul 
vetrei, corespunzând copilăriei scriitorului în satul natal, în timp ce romanii au drept emblemă 
drumul, Via Appia, corespunzând destinului citadin al scriitorului, intrat în marea călătorie a 
vieţiit67. 

Implicarea fantasmatica a lui Blaga în mitologia dionysiacă şi in cea tracă este evidentă. 
Atât cultul dionysiac, cât şi resurectia tracismului corespund regăsirii fondului magic infantil 
reprimat de către o luciditate clasică, morfologul făcând, prin elogiul revoltei fondului trac, o 
apologie pro causa sui. Discursul său etnic este un corelativ teoretic al bucuriei de a fi 
redescoperit modul de racordare la intuitiile miraculoase şi vitale ale copilăriei. Că avem de-a 
face cu o deplasare (în sensul freudian) a unei intuitii într-o teorie ne-o dovedeşte un act ratat 


din demonstraţia eseistului. Vorbind despre exploziile de barbarie ale substratului trac, Blaga 


îl aduce în discuţie pe Hasdeu, părintele cercetărilor tracologice+68, Atat numai ca 
enciclopedistul nu este citat cu studiile sale istorice, ci ca mistic $i pasionat al fenomenelor 
paranormale (din Sic cogito/). Conexiunea dintre tracomanie şi istoricul Hasdeu este prin 
urmare o fațadă pentru adevărata conexiune, intenţionată inconştient de Blaga, dintre 


tracomanie şi fascinația experienţelor magico-mistice, care însă nu poate fi mărturisită ca atare 


467 Mircea Vaida, Pe urmele lui Lucian Blaga, p. 109-115. 
468 “Din partea noastră, ne bucură când auzim câte un chiot ridicat din acel subconştient barbar, care nu place 


deloc unora. Aşa cum o înţelegem noi — într-adevăr nu ne-ar strica puţină barbarie. Dacă privim în jur sau în 
trecut, întâlnim o apariţie simbolică: Hasdeu — misticul: un mare îndemn pentru viitor”. Revolta fondului nostru 

de către un cercetător ce se vrea condus de “spiritul rigoarei”. 

Pe calea regăsirii rădăcinilor personale şi naţionale, o etapă superioară de acomodare a 
intuitiilor magice la cadrul teoretic oferit de mitologia tracilor este reprezentată de discuţia 
purtată de Blaga, douăzeci de ani mai târziu, în jurul lucrării lui Vasile Pârvan, Getica. O 
protoistorie a Daciei. Între timp, Lucian Blaga renuntase la terminologia nietzscheană, 
elaborând instrumente personale. Este adevărat, nici acum el nu asumă demersul unui 
folclorist, etnolog sau istoric al religiilor, ci rămâne un morfolog al culturilor. Abordand 
mitologia tracilor, el nu practică inducția pornind de la date arheologice, documentare sau 
filologice, ci manipulează deductiv concepte provenind de la alte mitologii indoeuropene. 
Operând cu un sistem de categorii stilistice de factură spengleriană, ordonate însă în propriul 
sistem matricial, el schiteaza portretele robot ale religiilor ariene înconjurătoare, apoi, prin 
analogie sau contrast, transportă aceste categorii asupra religiei geto-dacilor. Metoda aceasta 
transductivă, denumită topografie stilistică, presupune, în practică, ridicarea hărților 
morfologice ale religiilor hindusă, greacă, germană, iraniană, slavă şi celtică, şi reasamblarea, 
din elementele comune, a religiei trace. Portretul final al spiritualităţii trace este redus la 
următoarele categorii: orizontul dezmărginit, afirmarea defensivă, geometrismul şi stilizarea 
abstractă, participarea magic-activă la existenţă, antropomorfismul, împlinirea în post- 
existenţă. 

Oricât ar fi de sumară, metoda topografiei stilistice are rezultate incontestabile, Blaga 
reuşind să infirme câteva din ipotezele lui Pârvan. Acesta susţinea că religia tracă se 
caracterizează prin monoteism, zoomorfism şi uranism. Blaga, în schimb, făcând o comparaţie 


stilistică cu celelalte religii indoeuropene, ajunge la concluzia că religia tracă nu putea fi decât 


politeistă şi antropomorfă, afirmaţie ce a fost confirmată de cercetările ulterioare+©9. În ceea 


nelatin, p. 49. 
469 Vezi, spre exempu, Hadrian Daicoviciu, Dacii, Bucureşti, Editura Ştiinţifică, 1965, p. 168 sqq., care infirmă 

ce priveşte cea de-a treia trăsătură, în locul “uranismului” Blaga propune un “mediatism” 
cosmic (căruia îi va corespunde “sofianicul” creştin, sau ceea ce Eliade va denumi “creştinism 
Cosmic”). 

În cazul acestei din urmă trăsături devine evident faptul că jocul blagian cu căsuțe 
mendeleeviene ce trebuie completate ascultă, dincolo de legile asociationismului topologic, de 
o busolă ascunsă, pe care Blaga nu o mărturiseşte întotdeauna. Soluţia avansată de el nu are la 
bază argumente solide de topografie stilistică, ci este mai degrabă manipulată de intuiţia 
intimă a autorului asupra puterii magice, impusă fraudulos mitologiei trace. La data când 
Blaga scria articolul Getica, în tracologie se confruntau două curente de idei cu privire la 
profilul chtonian sau uranian al religiei lui Zamolxe. Unul, reprezentat de Gr. Tocilescu, 


Erwin Rohde, A. D. Xenopol, vedea în Zamolxe un zeu al morţilor, de tipul lui Dionysos 


mistic470; celălalt, reprezentat de V. Pârvan şi discipolii săi, îl considera un zeu uranian, de 


tipul lui Zeus; exista şi un al treilea curent de opinie, care nu se pronunţa în această chestiune, 


accentuând aspectul de profet zeificat al lui Zamolxe47 1. 
În intervenţia sa, Blaga amendează ambele concepţii: “Pârvan e în notă justă când 


combate părerea lui Erwin Rohde că Zamolxe ar fi fost un zeu al infernului şi al morților. De 


aici nu urmează însă că Zamolxe ar fi fost o divinitate exclusiv luminoasă şi cerească”472. În 


locul acestora, Blaga propune imaginea unei divinităţi intermediare între cer şi pământ, în 


teoria monoteistă a lui Pârvan şi o confirmă pe cea politeistă. 


410 Numele Zamolxe ar deriva dintr-o rădăcină indoeruropeană zemelo, g’hem.ol “pământ” cf. zend. zem, skr. 
gam, gr. ge, dar şi chton, lat. humus, sl. zemlia, ceea ce îl apropie de Semele, zeiţă traco-elenă a pământului, şi 
de Zemeluks, zeu chtonian lituanian. Vezi Gr. G. Tocilescu, op. cit., p. 683-684; I. I. Russu, Religia geto- 
dacilor. Zei, credinţe, practici religioase, Cluj, Tipografia “Cartea Românească”, 1947, p. 35; H. Daicoviciu, op. 
cit., p 171; precum şi îndoielile exprimate de Mihai Nasta, “Les rites d’immortalité dans la religion de 
Zalmoxis”, in Actes du Ile Congres International de Thracologie, vol. III, Edités par les soins de Radu Vulpe, 
Gheorghe Mihăilă, Romulus Vulcănescu et Dan Slusanski, Bucureşti, Editura Academiei Republicii Socialiste 
România, 1980, p. 338. 

471 Pentru istoricul temei până la data la care Blaga scrie articolul Getica, vezi I. I. Russu, op. cit., p. 65-74. 

472 Getica, p. 80. Alexandru Paleologu observa la Blaga, in comparatie cu Parvan, o preferinta “pentru teluric si 


demonic. Tendinţa lui constantă e de a trage cât se poate mai mult ce e cultual către păgânesc şi orgiastic şi ce e 
zeitate către «htonic». Spiritul şi litera. Incercari de pseudocritică, Bucureşti, Editura Eminescu, 1970, p. 86. 

genul lui Pan Protogonos, zeu bicefal in care convietuiesc Dionysos şi Apolo#73 ; 
Combatandu-i la nivelul argumentatiei ştiinţifice atât pe Rohde cât si pe Pârvan, Blaga 
priveşte de fapt în arrière plan spre simbolul divin pe care cristalizase propria sa viziune 
tracizantă — Pan. Imaginea lui Pan îi interzice să accepte atât ideea unui Zamolxe — stăpân 
peste morții din Hades, cât şi a unui Zamolxe — zeu olimpian. Divinitatea panică se află la 
egală distanță de cei doi, în zona mediană, terestră, la convergenta infernalului cu celestul, a 
inconştientului dionysiac cu conştiinţa apolinică. Reprezentarea blagiană respectă principiul 
de bază al gândirii magice, acela al corespondenței contrariilor, al medierii între sus şi jos. 

Aceasta nu este singura “infracțiune” de dirijare a unor conținuturi intuitive subliminare 
într-un concept teoretic. Reconstruind pe cont propriu mitologia tracă, Blaga transportă masiv 
în aceasta substanța intuitiilor sale magice infantile. O asemenea deghizare va permite 
viziunilor din copilărie să se desfăşoare neîngrădite în discursul ştiinţific al morfologului. Nu 
este vorba de o deplasare în sens psihanalitic, care ar scăpa celui ce o practică, ci de o căutare 
deliberată a unui cadru mitologic care să redea cât mai corect temele magice prin care Blaga 
îşi defineşte propriile rădăcini, personale şi etnice. Mitologia tracă este, şi ea, o modalitate de 
aproximare a matricei stilistice a creatorului însuşi, dar este atribuită romanitatii în general. În 
felul acesta, în virtutea unui presupus anistorism al satului, mediul şi modul curent de viaţă al 
geto-dacilor va fi calchiat după viaţa rurală din Lancrămul natal. 

Prima dintre temele “manipulate” este cea a “celuilalt tărâm”. Prin analogie cu un model 
neopitagoreic, Pârvan susținea că infernul tracic ar fi fost situat în cer, în zona sublunară. Or, 
studiile mai noi au pus în vedere că o asemenea escatologie a survenit târziu în istoria religiei 
greceşti, în urma rationalizarii astrologiei şi a trecerii de la o cosmologie mitică la una 


geometrică. In concepția arhaică, pământul avea forma unui disc înconjurat de Okeanos, 


473 Blaga nu este original în această privinţă, el nu face decât să reia teza lui Tocilescu, care, analizând 
comentariile pe marginea celebrului text în care Herodot arată că unii geți cred că Zamolxe este acelaşi cu 

deasupra căruia se bolteşte cerul, având în vârf Olimpul, iar dedesubtul căruia, simetric, se 
întinde Hadesul, având la bază Tartarul. Mai târziu, în epoca clasică, observaţiile astronomice 
ŞI impunerea unui criteriu geometric în gândirea cosmologică au condus la concluzia că 


pământul este un cilindru sau o sferă suspendată în eter. Aceste noi modele cosmologice, 


introduse de filosofi precum Anaximandru, Pitagora sau Philolaus474, au ruinat geografia 
mitică etajată, astfel încât Hadesul nu mai putea fi plasat sub pământ. Încă şi mai târziu, în 


preajma erei creştine, neopitagoericii şi neoplatonicienii au elaborat o nouă escatologie, în 


care Hadesul era plasat în spaţiul astral, de obicei în sfera lunii+75. Dar revoluţia aceasta nu a 
avut audienţă decât în mediile culte, viziunea populară curentă rămânând legată de ideea unui 
infern subteran. Or, observă pe bună dreptate Lucian Blaga în Getica, “Pârvan s-a încumetat 
să atribuie unui popor arian ca geții, în faza mitologică, concepţii care implică oricum o seamă 
de etape de gândire filosofică foarte susținută”. 

Simptomatic însă pentru demersul lui Blaga este faptul că greutatea argumentatiei nu 
cade totuşi pe paralelismul topografic cu celelalte popoare indoeuropene. Autorul Revoltei 
fondului nostru nelatin pleacă de la o altă axiomă, şi anume aceea că mitologia tracilor este 
continuată în mod direct de viziunea folclorică românească. Cum în escatologia noastră 
populară “celălalt tărâm” este situat într-adevăr sub pământ, Blaga induce acelaşi lucru şi 
pentru escatologia tracă. “Din parte-ne locul unde se duc morţii după credinţele strămoşilor 
geţi ni-l închipuim mai curând ca un «celălalt tărâm», aşa cum acest motiv înfloreşte în unele 
basme ale noastre. Încă o dată: «celălalt tărâm» este atestat la celți ca o altă regiune pe pământ 


(Orbis alius). La geţi intrarea în «celălalt tărâm» va fi fost imaginată ca o intrare «in munte», 


Gebeleizis, considera că Zamolxe şi Gebeleizis sunt două feţe ale aceluiaşi zeu, una nocturnă şi cealaltă solară. 
Vezi Dacia înainte de romani, p. 683-684. 
474 Vezi Abel Rey, La science dans l’antiquité, vol. II, La jeunesse de la science grecque, Paris, 1933, p. 188 
sqq.; Charles Mugler, Deux themes de la cosmologie grecque: Devenir cyclique et pluralité des mondes, Paris, 
1933, p. 20 sqq. 
475 Vezi Felix Buffiére, Miturile lui Homer şi gândirea greacă, Traducere şi prefaţă de Gh. Ceausescu, 
Bucureşti, Editura Univers, 1987, p. 394-397. 

prin peşteri sau prin guri de plaiuri”. În stadiul actual al cercetărilor, ipoteza că infernul trac 
era situat sub pământ este cea mai plauzibilă. Argumentul adus de Blaga, cel al continuității 
traco-române, nu este însă infailibil, escatologia românească putând fi, ipotetic, derivată şi din 
alte viziuni, cum sunt cea neolitică, celtică, romană, sau creştină. Dar Blaga uită aceste alte 
posibile origini ale lui alius orbi, fiind obligat de fondul inconştient să folosească mitologia 
tracă drept ecran pentru viziunea folclorică românească. 

Refăcând escatologia geto-dacilor, el recuperează, cu o savoare necamuflată, mitologia 
copilăriei sale, obsedată de basme precum Tinerețe fără bătrâneţe, ce sugerau regresia la 
starea de increat. “Celălalt tărâm”, scrie Blaga într-un registru intens participativ, "este tara 
fericirii, patria unei vieţi potentate, trăită în veşnică tinereţe. Acolo timpul are alt ritm, mult 
mai încet. O clipă din celălalt tărâm poate să însemne un veac pe pământul nostru”. După cum 
se vede, discursul din Getica poate fi la fel de bine pus în gura micului Lucian care, la moartea 
prietenului înecat în bulboana morii, avea, în stare de transă, revelația lumii de apoi. Vibratia 
afectivă a unor asemenea descrieri, ce emerg în mijlocul unui studiu riguros ştiinţific, 
sugerează condiţia lor de supravietuiri inconştiente. Ele sunt nişte mărturii indirecte asupra 
unor experienţe intime, de catabasis la condiţia surorii moarte. 

În acelaşi sens poate fi deconstruită argumentatia lui Blaga referitoare la credinţa tracilor 
în nemurire. Pârvan susţinea că, după religia geto-dacilor, “sufletul e nemuritor. Trupul e o 
împiedicare pentru suflet de a se bucura de nemurire: de aceea el nu are nici un preţ, poftele 
lui nu trebuie ascultate; la război el trebuie jertfit fără părere de rău. Omul nu poate ajunge la 


nemurire decât curatindu-se de orice fel de patimă; carnea, vinul, femeile, sunt o murdărie a 


sufletului”4+76. În 1921, în Zamolxe, Blaga subscrie partial la această viziune platonizanta, 
dar, treizeci de ani mai târziu, în Getica, de pe poziţii teoretice superioare, el procedează la o 


psihanaliză a interpretării lui Pârvan, considerând-o tributară temperamentului şi viziunii 

personale a istoricului: “În aceste caracterizări răbufneşte iarăşi mai curând spiritualismul cu 
aleanuri stoice şi ascetismul lui Pârvan, decât credinţa strămoşilor geţi”. Sau: "Vasile Pârvan a 
fost o personalitate dominată de un spiritualism stoic cu unele vagi nuanţe creştine. Cert lucru, 
părerile lui Pârvan despre religia geților se resimt de orientarea sa spirituală şi de toată 


concepţia sa despre viata. Religia geților echivalează în interpretarea propusă de Pârvan cu un 


fel de proiectiune subiectivă a unui suflet preocupat de cele mai sublime probleme”477. 

Or, mutatis mutandis, interpretarea alternativa propusă de Blaga este şi ea tot o 
“proiectiune subiectivă”, deşi contraargumentul de istorie comparată a religiilor nu i-ar fi 
lipsit nici de astă dată. În acest sens, “indiferența” războinicilor traci în fata morţii putea fi 
pusă în corelație cu un cult eroic indoeuropean, care se regăseşte în epopeile homerice şi în 
miturile germanice. După cum demonstrau Jules Girard şi Erwin Rohde, în mitologia 
homerică ideea de imortalitate nu se asociază cu cea de supravieţuire a sufletului în Hades, ci 
cu cea de supravieţuire în propriul trup, printr-o “răpire miraculoasă”. Umbrele ajunse în 
Hades îşi pierd conştiinţa şi duc o existenţă larvară; singura posibilitate de a scăpa acestei sorţi 
şi a dobândi imortalitatea în sensul unei supravietuiri conştiente întrupate este apoteoza 


eroică. Doar vitejia şi dreptatea demonstrată pe pământ şi încununată de o moarte grandioasă 


asigură eroului un loc la banchetul zeilor, în Olimp sau Walhala+78. Lumea de aici nu este 
prin urmare devalorizată în favoarea lumii de apoi, ci este mai degrabă văzută ca loc de 
împlinire a destinului eroic, chiar dacă eroismul presupune disprețul fata de viata. 


Ideea de imortalitate fericită a sufletului în absenţa sau chiar împotriva trupului este 


416 Vasile Pârvan, Getica. O protoistorie a Daciei, Bucureşti, Cultura Naţională, 1926, p. 151. 


477 Viziunea lui Pârvan nu are de altfel doar raţiuni subiective, cum susține Blaga, ci se încadrează într-un 
anumit mod de interpretare a religiei greceşti, deschis de J.-J. Bachofen, care, în lucrările sale despre matriarhat 
(Das Mutterrecht) şi despre simbolismul funerar (Die Grabessymbolik), atribuia grecilor din toate timpurile 
poziţia religioasă a platonismului târziu. 

478 Pentru tema gloriei eroice in contrast cu condiţia umbrelor, vezi Jules Girard, op. cit., Cap. “Condition des 
héros homsriques” şi “Ce qu'etait la vie future dans Homère”. Pentru “răpirea miraculoasă” a eroilor, vezi Erwin 
Rohde, op. cit., Cap. “Strămutări. Insulele fericiților”. O discuţie asupra imortalitatii eroice la traci, la Jean 
Coman, “L’immortalité chez les Thraco-Géto-Daces”, in Actes du Ile Congres International de Thracologie, vol. 

mult mai târzie. Ea a fost dezvoltată de către mistica orfică, în cadrul unei răsturnări radicale a 
accentului ontologic. Orficii şi sistemele afine, cum sunt cele pitagoreice şi platoniciene, 
considerau că lumea de apoi este lumea esentelor, unde sufletele duc o existență asemenea 
zeilor, în timp ce lumea terestră este o cavernă, unde sufletul este ţinut prizonier în închisoarea 
trupului. Diversele purificări, initieri şi tehnici ascetice urmăresc tocmai eliberarea sufletului 
divin din materia titanică. Blaga are prin urmare dreptate atunci când îl denunţă pe Pârvan că 
atribuie tracilor o viziune platonizantă. Dar el nu o face pe baza unor consideraţii de 
sincronism istoric, ci invocând un argument de o cu totul altă natură, susţinut mai degrabă de 
propriile sale reprezentări subconştiente decât de mărturiile antice. Astfel, el simte nevoia să 
lege ideea tracă de nemurire nu de cultul eroic, ci de practicile magice: “Nemurirea îl 
preocupă [pe get] nu atât ca un lucru de la sine înţeles, ci mai curând ca un ce dobândit pe o 
cale oarecare, unde întotdeauna magia intervine într-un fel. [...] Dacă nemurirea ar fi un 
atribut al «spiritului», o însuşire, firească, genuină a acestuia, n-ar mai fi nevoie de nici o 
magie farmacologică. Se pare de altfel că preoţii geţi, ca şi druizii la celți, erau impresionanti 
meşteri ai magiei. Lumea getă urmează să o reconstruim ţinând seama de puternicul ei fundal 
magic”. lată că, în analiza unui complex etajat de factori culturali, Blaga preferă din nou 
substratul — stratului. Aşa cum, în anii douăzeci, cercetând structura romanitatii, el făcea 
elogiul fondului geto-dac în faţa culturii latine, în anii patruzeci, investigând mitologia tracă, 
el privilegiază factorul de substrat (şamanismul neolitic sau asiatic) în dauna factorului de 
strat (cultul eroic indoeuropean). Prin aceasta, el da de fapt expresie aperceptiei personale că, 
pentru a dobândi o condiție superioară, sufletul trebuie infuzat cu o putere sacră, dobândită 
prin mijloace magice. 

Demonstraţii asemănătoare, insuficient motivate la nivelul argumentatiei ştiinţifice 


(având din cauza aceasta un aer apodictic), dar supramotivate la nivel subconştient, sunt şi 


m. 

cele referitoare la sinuciderea conducătorilor daci la Sarmisegetusa (“De ce n-am vedea şi în 
sinuciderea lui Decebal o jertfă magică adusă de el pentru a domoli supărarea zeilor şi a salva 
poporul dac?) sau la steagul de luptă al dacilor — «bălaurul» cu cap de lup şi coadă de şarpe. 
Pentru Pârvan, balaurul era simbolul zeului unic al tracilor, în timp ce Blaga vede în el 
simbolul unui demon chtonian. “O intuiţie aproape elementară”, se arată în Getica, "ne spune 
că la arieni bălaurul nu poate fi decât demon. Atragem luarea aminte că bălaurul e fiinţă 
demonică bunăoară la irani, iar în mitologia getă găsim neîndoios, indicii, cari îndrumă şi spre 
unele afinități irane”. Dincolo de argumentele de topografie stilistică, se înfruntă aici din nou 
cele două “proiectiuni subiective” ale autorilor, monoteismul ascetic uranian al lui Pârvan şi 
politeismul de coloratură magică al lui Blaga. 


39 


De astă dată, însă, “intuiţia elementară” îl aduce în eroare pe Blaga. Deşi, în 1925, în 


Istoria românilor, A. D. Xenopol avansase ipoteza unui dualism getic de sorginte iraniana479, 
teoria inrudirii dintre religia zoroastriana (bazată pe opoziţia Ormuzd-Ahriman) şi mitologia 
tracă (bazată pe ipotetica opoziție Zamolxe-Marte) nu a fost confirmată. Dacă Blaga o acceptă 
aproape necondiţionat, aceasta se datorează faptului că intuitiile sale interferează din nou cu 
rationamentele morfologice. Presupusul dualism trac, ca de altfel şi sistemul gnostic 
(bogomilic) dezvoltat ulterior de autorul Meşterului Manole, este construit pe modelul 
opoziţiei Apolo-Dionysos. Utilizând această scară “personală”, Blaga nu poate distribui 
balaurul dac decât lui Dionysos chtonian, zeu peste Hades. În realitate, emblema lykomorfa a 
luptătorilor daci nu reprezintă nici un zeu uranian şi nici un demon teluric, ci, după cum va 


demonstra Mircea Eliade, utilizând hermeneutica unui istoric al religiilor, ce îi lipsea lui 


479 A. D. Xenopol, în Istoria românilor, Ediţia a IV-a, vol. I, Text stabilit, note, comentarii, postfață şi indice de 
V. Mihăilescu-Bârliba, Prefata şi studiu introductiv de Al. Zub, Bucureşti, Editura Ştiinţifică şi Enciclopedică, 
1985 (1925 pentru ediția originală), p. 83, emisese teoria unui dualism getic de tip iranian, unde Zamolxe 
reprezintă principiul binelui, iar Ares principiul răului. Nesprijinită de documente, teoria a fost abandonată, 
singur Blaga găsind-o plauzibilă, din motive de afinitate personală. 

Blaga, un animal totemic al unei caste razboinice480, 

Pe ansamblu, se poate spune asadar ca Blaga reconstituie mitologia geto-dacilor prin 
masive infuzii $i aluviuni provenind din fondul folcloric al copilariei sale. Getii sunt vazuti ca 
nişte romani transportaţi într-o altă vârstă istorică. Categoria morfologică a “comuniunii cu 
natura”, esenţială în configurarea matricei etnice a românilor, este atribuită necondiţionat de 
către Blaga şi matricei stilistice a civilizaţiei trace: “Getul ca om de pădure avea desigur şi 
zeități ale pădurii. Pădurea era pentru el o divinitate palpabilă, magic-ocrotitoare. Getul, când 
intra în pădure, se simţea intrând în divinitate. Celtul avea mume, fiinţe protectoare ale casei, 
ale gospodăriei. Noi românii mai cunoaştem şi astăzi o «mumă a pădurii», cel puţin în poveşti. 
Chiar dacă această mumă a pădurii n-ar fi o rămăşiţă arhaică, şi nu vedem de ce n-ar fi, e 
îngăduit totuşi să bănuim în dosul unor atari figuri palpitând un străfund de mitologie şi de 
magie a pădurii, un străfund geto-dac”. În lipsa unor documente istorice mai bogate, este 
dificil de infirmat sau de confirmat versiunea blagiană a mitologiei trace, ea trebuind fi luată 
drept ceea ce este: o reconstrucţie empatetică. 

Cu studiul Getica, Blaga ajunge la stadiul maxim de elaborare a viziunii trace, nu însă şi 
la corespondenţa biunivocă ideală între fondul său aperceptiv şi un Weltanschauung 
mitologic. Aşa se explică transferurile uneori nejustificate de folclor românesc asupra religiei 
geto-dacilor. O acomodare mai fină, implicând şi o regăsire mai pronunţată de sine, va obţine 
scriitorul pe măsură ce va înainta spre un fundal şi o figuratie imaginară “românească”, mai 
întâi prin investigarea orizontului creştin ortodox, apoi a bogomilismului medieval şi, în 


sfârşit, prin definirea matricei stilistice a satului mioritic. 


Zamolxe dionysiac 


480 Mircea Eliade, De la Zalmoxis la Genghis-han, Cap, sDacii si lupii”. 


Înlocuirea decorului imaginar grecesc cu cel trac este simultană cu o modificare a 
atitudinii auctoriale fata de creaţie. Dorintele de afirmare socială redeşteptate în Blaga la 
sfârşitul războiului provoacă o reactivare a principiului realității şi a structurilor eului. Această 
revenire a cogito-ului, manifestată prin eclipsarea parțială a lui Dionysos în figura lui Pan, 
determină obiectivarea şi impersonalizarea fantasmelor poetice, pe care scriitorul refuză să le 
mai privească dintr-un punct submers în inconştient. Evitând de-acum “exhibitionismul 
sentimental”, “freneziile de-o clipă” şi “violentele sfâşieri lăuntrice”, Blaga îşi propune: “Să 
evadez într-un gen mai obiectiv! Într-o zi am închipuit mitul lui Zamolxe. Subiectul era 
susceptibil de o realizare în forma unui poem dramatic”. 

Tânărul Lucian descoperise puterea de expresie a genului dramatic pe cont propriu, pe 
vremea când era şcolar la Braşov. Constatând că repetatele sale cereri de a primi un costum 
nou nu reuşesc să-i înduplece pe cei de acasă, stramtorati de sărăcie, şcolarul imaginează o 


scenetă in care întreaga familie este pusă să dezbată problema hainelor. Intr-o scrisoare 


dramatizată, el distribuie vocile pro şi contra (Mama, Nelu, Lulu, Letitia, Ionel, Dorin, Lelia, 


un postaş) într-un joc de roluri prin care imago-urile membrilor familiei sunt obiectivate481. 
Dramatizarea vocilor interioare are nu numai un efect cathartic asupra tânărului Lucian, ci şi 
unul persuasiv asupra familiei, asupra Anei Blaga în primul rând, aducându-i băiatului 
costumul dorit. Blaga experimentează în fapt puterea de vrajă exercitată asupra celorlalți de 
către oglinda teatrului, în care persoanele reale, devenite personaje, nu mai ascultă de logica 
frustrantă a realităţii, ci de logica fantasmatică a autorului. 

Atunci când începe să scrie drama Zamolxe, punct de inflexiune al creaţiei sale, Blaga 
redescoperă mecanismul proiecției tendinţelor sufleteşti divergente în personaje antagonice. 


Inaugurând genul dramatic, scriitorul poate să multiplice numărul actorilor mitici care joacă 


263 


pe ecranul interior. În evoluţia sa literară, momentul este la fel de important pe cât a fost, în 
evoluţia tragediei greceşti, introducerea de către Eschil a unui deuteragonist, opus 
protagonistului. Încetând să se mai identifice câte unui singur complex imaginar (Dionysos 
sau Pan), Blaga îşi propune să dispună aceste măşti lirice într-o “situaţie” mentală, într-o 
dramă. Eului liric, personificat de Dionysos sau Pan, îi este opus un eu rational, personificat 
de marele zeu uranian trac, cele două dispoziţii creatoare fiind pentru prima oară reunite în 
cadrul aceluiaşi spaţiu imaginar. 

După cum observă George Gană, Blaga descoperă în mod natural drama ca loc de 


desfăşurare a “sufletului dual”, “conflictele pieselor sale fiind, în ultimă analiză, reductibile la 


confruntări în care sunt angajate elemente proprii sufletului poetului "482, Dispunerea 
conflictuală a celor două euri va configura in mare întreaga creație teatrală blagiană. 
Conştientizînd funcția personajelor de corelativi teatrali ai unor personalități autonome, 
scriitorul şi comentatorii săi vor numi piesele “teatru de idei” (Octav Sulutiu), “drame 
ideologice” (P. Constantinescu), “conflicte de idei” (G. Călinescu), “drame de cunoaştere” 
(Dan C. Mihăilescu). 

De asemenea, “măştile” vor fi numite personaje-idei, idei încarnate, idei individualizate, 
idei-forta, idei în acțiune, personaje stilizate. Dan C. Mihăilescu, care a analizat tot acest 
inventar de termeni mai mult sau mai puţin peiorativi, ce pretind să explice deficitul de 
reprezentativitate scenică prin infuzia de filosofie sau de poezie, a demonstrat convingător 


autonomia $i consistenţa genului teatral în opera lui Blaga, reconstituindu-i sistemul dramatic 


şi dominantele conflictuale+83. În fond, faţă de teatrul de factură realist-comportamentistă din 
epocă, teatrul lui Blaga ridica problema unei alte paradigme. Dificultatea de punere în scenă 


vine din faptul că personajele sale nu sunt construite ca nişte persoane, ci, în termeni lui Jung, 


481 Textul scrisorii cuprinzând mica scenetă este publicat de Lelia Rugescu, în Cu Lucian Blaga, p. 26-28. 


482 George Gană, Opera literară a lui Lucian Blaga, p. 313. 

ca nişte complexe autonome. Octav Sulutiu a remarcat corect că personajele blagiene “au un 


minimum de psihologie, adică au atât cât le este necesar să vieze. N-au însă complexitate 


psihologică, n-au nuanţe, n-au tot ce formează mecanismul complicat al individualităţii”484. 
Însă Blaga nici nu urmărea formula unui teatru realist, care să imite viaţa cotidiană, ci a unui 
teatru al interioritatii, pe a cărui scenă sunt ipostaziate componentele psihice ale autorului. 
Într-o astfel de poetică, folosită spre exemplu de Goethe în Faust, psihologia nu trebuie 
căutată la nivelul indivizilor, ci la nivelul întregului, ca şi cum scena de teatru ar fi spaţiul 
mental al scriitorului. 

Zamolxe este singura dintre dramele lui Blaga unde “ideile” antagonice nu se află în 
scenă dinainte de ridicarea cortinei, ci se constituie din mers. Dacă în celelalte piese acțiunea 
se va desfăşura pe fondul unui conflict între “puteri” preexistente, aici poate fi urmărită 
geneza şi sedimentarea acestora. Cele două puteri în conflict sînt divinitatea chtoniană 
imanentă propovăduită de Zamolxe şi panteonul uranian al Magului-preot. Zamolxe este 
profetul unui cult panteist, opus divinitatilor din religia politeistă a tracilor. Învățătura sa cere 
alungarea tuturor zeilor din credinţele dacilor şi de aceea Magul-preot îi atita pe oameni să-l 
lapideze. Alungat din comunitate, Zamolxe se retrage pentru şapte ani într-o peşteră, unde, din 
profet orgiastic, devine profet extatic. Întors în comunitate, descoperă că dacii îl zeificaseră. 
Mânios, îşi sparge statuia şi este ucis de către oameni. 

Drama este o variatiune pe o temă venerabilă — persecuția profetului unei noi religii —, 
ce fusese deja pusă în scenă, printre alţii, de Euripide, Hölderlin şi Nietzsche. În Bacantele, 
Euripide reprezenta înfruntarea dintre religia politeistă clasică, al cărei rege-preot este Penteu, 
şi religia orgiastică adusă de Dionysos, deghizat în propriul său profet. Hölderlin şi Nietzsche 


reiau situaţia din două unghiuri simetric opuse, ce reflectă clasicismul extatic al primului şi 


483 Dan C. Mihăilescu, Dramaturgia lui Lucian Blaga, Cluj-Napoca, Editura Dacia, 1984, p. 71 şi passim. 


484 Octav Sulutiu, Schiță de studiu asupra lui Lucian Blaga, Revista Fundațiilor Regale, an IX, nr. 11, 1942, p. 

irationalismul iconoclast al celui de-al doilea. În Moartea lui Empedocle, protagonistul este un 
profet filosof care aduce sicilienilor revelaţia unui entuziasm cosmic, panteist, opus religiei 
“mic burgheze” a preotului Hermocrate. Empedocle propovăduieşte “prea sfântul spirit al 


vieţii” Şi, atunci cand este alungat din cetate, se decide să bea din “paharul” Naturii 


“entuziasmul cel din urmă”, să se arunce în vulcan, în focul daimonic al elementelor+85. În 
Aşa grăit-a Zarathustra, Nietzsche face şi el din Zarathustra, la revenirea după o perioadă de 


izolare în natură, profetul unui mesaj dionysiac barbar şi vital (“monstrul dionisic Zaratustra” 
îl numeşte Blaga+86), opus atitudinii apolinice mortificatoare a civilizaţiei pozitiviste 


contemporane4#87, 

Blaga se regăseşte in toţi aceşti profeti neintelesi de comunitate, care se retrag în spațiul 
sălbatic al muntelui pentru a aprinde, în izolarea aproape mistică, scânteia demonică a creaţiei. 
În Zamolxe, el reconfigureaza în beneficiu propriu întreg conflictul, folosind personajul drept 
o mască dramatică prin care îşi obiectivează trăirile. Mai exact, în protagonist sunt suprapuse, 
în palimpsest, cele două atitudini creatoare încercate de Blaga până la acea dată, cea 
dionysiacă şi cea panică. Primul Zamolxe, profetul de dinainte de alungarea din cetate, este un 
bacchos, un entuziast dionysiac. Cel de-al doilea, care a petrecut şapte ani de izolare în 
peşteră, este un extatic contemplativ. În divinitatea propovăduită de Zamolxe, Marele Orb, se 
suprapun, ca într-un palimpsest, figurile simbolice ale lui Dionysos şi Pan. 

Privindu-şi retrospectiv trecutul, personajul dă glas de fapt părerii pe care autorul o are 
despre propria sa evoluţie creatoare, de la elanul sub impulsul căruia începuse să scrie poezie, 


până la ataraxia care îl stăpânea în anii de după război. Prin Zamolxe orgiastic, Blaga îşi evocă 


429. 


485 Johann Christian Friedrich Hélderlin, Hyperion, Traducere de Ştefan Aug. Doinaş; Moartea lui Empedocle, 
Traducere de Stefan Aug. Doinaş şi Virgil Nemoianu, Prefata de Wolf Aichelburg, Tabel cronologic şi indice de 
Ştefan Aug. Doinaş, Bucureşti, Editura Minerva, 1977, p. 270, 272. 


486 Daimonion, p. 249. 


487 Friedrich Nietzsche, Asa grăit-a Zarathustra. O carte pentru toți si nici unul, Introducere, cronologie şi 

frenezia nestăvilită, capabilă a mişca munţii din loc, provocată de emergenta din inconştient a 
puterii, din anii Poemelor luminii: “A fost o vreme cînd urlam. Voiam să răzvrătesc şi munţii 
împotriva ta şi le strigam: rostogoliti-va cerurile, nebunia şi apele / peste mândria neamului 
meu trac,— / ci azi veninul mi s-a potolit, / şi-n zilele-mi far’de sfârşit s-a aşezat / un prund de- 
nțelepciune”. Trăită spontan, frenezia dionysiacă fusese resimţită, atunci, sub aspectul de 
expansiune nelimitată a energiilor vitale. Privită cu detaşare, acum, ea îşi dezvăluie şi cealaltă 
faţă, de nebunie şi dezechilibru, de adversitate şi răzvrătire. 

Sub zodia înţelepciunii panice, Blaga conştientizează ambiguitatea conceptului 


nietzschean al dionysiacului, în care dorinţa de construcție e malign contopită cu pulsiunea de 
distrugere#88, El intuieşte că entuziasmul “profeților” moderni nu este la fel de nemijlocit 


precum cel antic489. Ritul grec avea o funcție pozitivă, aceea a trezirii lui Dionysos în om. 
Ritul modern oficiat de Nietzsche are întâi de toate o componentă negativă. El se defineşte 
prin opoziţia fata de un complex cultural dominant, sentimentul adversitatii jucând rolul unui 
reactiv în afirmarea propriei individualitati. La o asemenea conformatie psihologică se 


gândeşte Blaga atunci când imaginează tipologia acelor “oameni [...] astfel alcătuiți, încât 


puterile lor cer un adversar, cum plămânii cer aer”490, Zamolxe dionysiacul este, la fel cu 
Zarathustra pentru Nietzsche, figura prin care Blaga îşi conştientizează revolta din anii 1917- 
1918 fata de sistemul de convenţii sociale şi idealuri burgheze. 


Situaţia personală reflectată de piesa lui Blaga este simptomatică şi pentru mentalitatea 


traducere de Ştefan Aug. Doinaş, Ediţia a doua, Bucureşti, Editura Humanitas, 1996. 


488 Dan C. Mihăilescu analizează daimonia blagiană ca energie ambivalentă (în acelaşi sens în care Jung 
defineşte Libidoul), ca “avânt creator” şi “patos distructiv” totodată, cu menţiunea că “Negativul nu numai că nu 
distruge, la Blaga, energiile Pozitivului, dar le favorizează izbucnirile şi, mai ales, împlinirea”. Op. cit., p. 78. 
489 “Veacul nostru, susține Blaga, are profeti cari vorbesc despre viaţă cu entuziasmul unor bolnavi. Puterea, ce 
pulsează în opera lor, nu seamănă cu vigoarea omului sănătos, ci cu forţa nebunului delirant” (Pietre pentru 
templul meu, p. 14). E evidentă distanţa pe care scriitorul român o ia față de Nietzsche, aforismul citat fiind 
parcă o replică la pasaje din Naşterea tragediei precum: “Există oameni care, din lipsă de experienţă sau din 
stupiditate, dispretuiesc asemenea fenomene, considerându-le «boli ale popoarelor»; ei îşi bat joc de ele sau le 
deplâng, mândri de propria lor sănătate: sărmanii! Ei nu bănuiesc cât de lividă şi de spectrală apare această 
«sănătate» a lor, atunci când trece urlând pe lângă ei viata infocata a exaltatilor dionysiaci” (p. 183). 

românească şi europeană din perioada interbelică, componenta psihanalitică a dionysiacului 
nietzschean fiind uşor de regăsit si în inconştientul colectiv. În anii *30, Walter Otto a 
provocat o răsturnare radicală a concepţiilor privind cultul dionysiac, demonstrând că 
Dionysos este un zeu aparținând substratului prehelenic, care, după o perioadă de 


marginalizare de către cultura aristocrației militare ahee descrise de Homer, a reapărut 


adaptându-se la formele noii teologii poliadice491. Înfruntarea dintre Penteu, ca preot al 
religiei olimpiene, şi Dionysos, ca profet al religiei aborigene ce se “întorcea” în Theba, poate 
fi văzută ca lupta dintre o cenzură şi un conţinut refulat. Ceea ce înseamnă că atât Nietzsche, 
cât şi Blaga, avuseseră o bună intuiție culturală atunci când făcuseră din dionysiac simbolul 
reemergentei unui fond ancestral, pregrec sau nelatin. 

În cadrul aceluiaşi Zeitgeist, E. R. Dodds avea să atribuie orgiilor antice funcţia 


preventivă şi curativă de a prelua tensiunile colective şi a le descărca printr-un ritual 


controlat492, Privit din această perspectivă, sistemul lui Nietzsche (la fel cu tracismul lui 
Blaga) pare să fi fost o tentativă nereuşită de a întemeia o nouă “religie”, care să catalizeze 
tensiunile tot mai accentuate din cultura europeană, înainte ca acestea să explodeze în mişcări 
fasciste. Conştientizând faptul că latura distructivă începuse să prevaleze asupra celei 


cathartice, Blaga s-a detaşat rapid de tendinţa “nietzscheană” şi de cursul pe care îl luase 


490 Pietre pentru templul meu, p. 10. 


491 Demonstratia lui Walter Otto se bazeaza pe descoperirea numelui lui Dionysos in tablitele scrise in liniar B 
aparţinând culturii miceniene din secolele XV-XII î.e.n. Din această perspectivă, Dionysos este un zeu al 
fertilității auxiliar Marii Zeite din religiile mediteraniene prehelenice. Cultele similare (Attis în Asia Mică, 
Sabazios în Tracia, Zagreus în Creta) sunt şi ele supravietuiri ale religiei orgiastice de substrat, ele au fost mai 
degrabă catalizatoare ale reemergentei cultului dionysiac in Grecia, şi nu surse de import al acestuia. Vezi Walter 
F. Otto, Dionysos. Le mythe et le culte, Traduit par Patrick Levy, Paris, 1969 (1933 pentru ediţia originală). 
Pentru o panoramă a evoluţiei interpretărilor asupra lui Dionysos, H. Jeanmaire, Dionysos. Histoire du culte de 
Bachhus, p. 167 sqq. 


492 “Dacă înţeleg bine ritualul dionysiac, funcţia lui socială era esențialmente catartică, în sensul psihologic; el il 
elibera pe individ de acele impulsuri iraționale contagioase care, atunci când erau îngrădite, dădeau naştere, asa 
cum s-a întâmplat şi în alte culturi, la izbucniri de dans maniacal şi la manifestări similare de isterie colectivă; îl 
elibera pe om oferindu-i o supapă rituală”. E. R. Dodds, Dialectica spiritului grec, p. 97. 

Gândirea în anii '30493. Dacă la nivel social isteria “dionysiacă” avea să se manifeste ca o 
decompensare colectivă catastrofală tocmai din cauza absenței unei instituţii liturgice care să o 
modereze, la nivelul individului creator ea fusese ritualizată de Blaga prin însuşi faptul de a fi 
trăită ca experienţă de creaţie, sublimată din fenomen psihologic în fenomen spiritual. 

Religia primului Zamolxe este “răzvrătită” pentru că ea împărtăşeşte condiţia unui 
refulat care trebuie să zdrobească cenzura conştiinţei. Eul dionysiac simbolizat de Zamolxe 
orgiastic se alimentează dintr-un inconştient atavic, colorat magic, venind dintr-o poziție 


excentrică, de dedesubt. Religia propovăduită de primul Zamolxe este, la fel cu religia lui 


Dionysos, religia celuilalt, a străinului, a “duşmanului”494. În locul divinitatilor apolinice ale 
Magului-preot, Zamolxe elogiază o divinitate subterană şi frenetica. Dorinţa profetului de a 
impune o nouă religie corespunde entuziasmului creator prin care, în anii 1917-1918, Blaga se 
afirmă pe sine în faţa lumii, ca “poet blestemat”, în răspăr cu mentalitatea burgheză. Totodată, 
prin eşecul profetului, Blaga recunoaşte latura demonică a atitudinii sale şi necesitatea de a 
găsi o altă poziţie de echilibru între eul dionysiac mistic şi eul rațional socratic. Aceasta este 
metamorfoza pe care o va trăi Zamolxe în cei şapte ani de izolare în peşteră. 

Deşi primul Zamolxe, corespunzînd primei perioade de creație a lui Blaga, stă sub 
semnul lui Dionysos, în dramă poetul nu mai foloseşte drept fundal imaginea unei Grecii 
abstracte, ci pe aceea a Traciei mitice. Demersul autohtonizant al lui Blaga era coerent cu 
opinia lui Erwin Rohde, care considera că religia bacchică este de sorginte tracă. Ipoteza 
originii alogene a zeului exprima senzaţia de “barbarie” pe care cultul dionysiac o provoca 


grecilor din perioada clasică. Resimtit drept celălalt, Dionysos era atribuit geografic unor alte 


493 Pentru atmosfera spirituală a deceniului al treilea şi programele irationaliste de la Gândirea, Cuvântul şi 
Curentul, vezi Z. Ornea, Traditionalism şi modernitate în deceniul al treilea, p. 268-300. 
494 Pentru percepţia lui Dionysos “xenos” drept celălalt, străinul din interior, dublul inconştient, vezi Marcel 
Detienne, Dionysos ă ciel ouvert, Paris, Hachette, 1986, p. 19-33. 

populaţii, celorlalți, străinilort95. Aflat în căutarea dublului inconştient din sine însuşi, 


personificat în Dionysos, Blaga aderă în mod neproblematic la teoria originii trace a zeului, 


substratul nelatin fiind în cazul său un simbol pentru fondul magic496. 

În Tracia şi Frigia antică funcţiona într-adevăr un cult orgiastic stând sub semnul zeului 
Sabos sau Sabazios, în care Rohde vede sursa lui Dionysos. Herodot afirmă că tracii îi adorau 
pe Ares, Dionysos şi Artemis. E posibil să fie vorba doar de o interpretatio graeca, prin care 
unor zei străini li se dă numele zeilor omologi din panteonul grec. Indiferent însă dacă 
Sabazios şi Dionysos sunt sau nu înrudiți genetic, rămâne faptul că tracii practicau 
hieromania, în ritualuri asemănătoare cu sărbătorile trieteride ale lui Bacchus de pe muntele 
Citherion. “Mai ales femeile erau acelea care se dedau acestor dansuri dezordonate şi 
epuizante; costumul lor era straniu; ele purtau «bessaros», lungi veşminte fluturânde, făcute, 
pare-se, din piei de vulpe; deasupra acestora piei de căprioare şi, probabil, pe cap, coarne”497. 
În mâini ţineau şerpi consacraţi lui Sabazios sau thyrsuri; prin sfâşierea si omofagia rituală a 
taurului sacrificial, epifanie a lui Dionysos, ele intrau în comuniune cu zeul, devenind 


saboi498. 


495 Dependenti încă de viziunea clasicistă, cercetătorii din care se putea inspira Blaga, Lobeck în Aglaophamus 
(1829), A. Rap in Die Mănaden im griechisch Cultus (1872), E. Rohde în Psyche (1893), P. Perdrizet în Cultes 
et mythes du Pangée (1910), simțeau nevoia să atribuie stihialul cult dionysiac unor surse exterioare culturii 
greceşti, pe care zeul o invadează şi o subminează. Aceasta este cauza pentru care istoria religiilor a căutat multă 
vreme originea lui Dionysos în Tracia, Frigia, Asia mică etc. 


496 Despre resorturile subliminare ale interesului lui Blaga pentru daci (“ideea necesităţii pătrunderii în 
«tăinuitele instincte ale neamului», a cristalizării şi afirmării «propriului spirit etnic-cultural»), precum şi despre 
grila culturală de recepţie a mitologiei trace, în special relaţia cu viziunea lui Erwin Rohde, vezi George Gană, 
Note, variante, comentarii, la Lucian Blaga, Opere, vol. 3, Teatru, p. 329 sqq. 


497 Erwin Rohde, Psyche, p. 274. 


498 Descrierea riturilor sabazice putuse fi găsită de Blaga in Tocilescu, a cărui Dacie înainte de romani apăruse 
înaintea lucrării lui Rohde: “Thyase sacre, adică un fel de corporatiuni religioase, erau în special dedicate 
cultului sabazic şi celui al lui Cothys în Tracia şi aiurea. Adorarea era entuziastică: ascunse de orice ochi 
bărbătesc, în fundul munţilor şi al văilor, noaptea, la lumina faclelor, femeile şi copilele trace numite Mimallones 
şi Clodones, ce îndeplineau în sărbătorile orgiastice rolul Menadelor din Grecia, îmbrăcate într-o rochie lungă 
orientală numită bassara sau bassaris, sau în piele de ciută tânără, cu şerpi în mână, pe braţe şi pe cap, învârteau 
thyrsurile (toiegele) ca pe nişte lănci şi, în sunetul cimbalelor şi a tot felul de instrumente, dantuind şi chiuind, 
fugind în dreapta şi-n stânga, ca furiile cuprinse de delir, aduceau ca sacrificiu tot soiul de animale ale pădurii, 
pui de ciută, de lupi, iezi etc., chiar tauri care îl închipuiau pe Sabazius tauromorfos. Ucigând cu securea 
asemenea animale, le sfâşiau şi le mâncau în bucăţi crude, ca aluzie la suferinţele pe care le va încerca Natura 


270 


În drama sa, Lucian Blaga reconstituie ritualul orgiastic grec, transplantând menadele în 
spaţiul trac. Zeii cinstiţi de daci, observă “ostaşul străin”, au “coarne boureşti”, întocmai ca 
Dionysos, zeul-taur. Deşi respinsă la început, religia entuziastă a primului Zamolxe se 
infiltrează tot mai mult în comportamentul dacilor, transformandu-i în bacanti. Unul din 
ostaşii ce păzesc templul are un adevărat acces de hieromanie atunci când profanează 
sanctuarul locuit de “zei / mucegaiti de veşnicie” şi se confesează că este unul din cei ce 
“rămân credincioşi / lui Zamolxe”. Zemora, “tânără şi sălbatică”, se comportă şi ea asemenea 
bacantei evocate de Homer, alergând singură pe munte, prin pădure, cu ciulini în părul 
despletit. Ea are frumuseţea şi spontaneitatea unei nimfe, fiind un avatar al primei tipologii 
mitologice imaginate de Blaga (satirul şi nimfa), în mica schiţă de peisaj arcadian din Pierre 
pentru templul meu. La întâia lor întâlnire, Zamolxe îi destăinuie un secret pe care fata trebuie 
să-l priceapă “nu cu mintea [...], / ci cu frumuseţea ta sălbatică”, şi anume “că Orbul a creat 
femeia în aceeaşi zi / în care a făcut şi — luna”. Asemeni tânărului Blaga, Zamolxe intuieşte că 


“izvorul nopţii” se află în ochii negri ai femeii (Izvorul nopții), iar “vălul ce preface în mister / 


tot largul lumii e urzit / din părul tău” (Din părul tău). Prin cuvintele sale, Zamolxe o aşază pe 


Zemora sub semnul lunii, o consacră ca dianatică, fecioară închinată Dianei-Artemis499. 
Anastomoza imaginară a menadismului cu dianatismul se datorează probabil atracției 
culturale obscure pe care Blaga o resimte fata de tripla Hecate (Artemis, Selene, Persefona), 
zeiţă a morţilor, în a cărei figură nocturnă, ce predispune la posesie, scriitorul roman regăsea 
chipul obsesiv al fetiţei moarte. Identificat lui Dionysos, soarele negru, poetul se simte împins 
să activeze şi imaginea “surorii” acestuia, Artemis-luna, astru în care feminitatea se conjugă 


cu moartea. 


creatoare torturată de iarnă, la moartea ei până în primăvară” (Am modernizat ortografia fluctuantă în care a fost 
tipărită cartea.), p. 668-669. 

499 H, Jeanmaire a pus în evidență înrudirea dintre orgia dionysiacă şi mania artemisiacă. În sărbătorile 
închinate acestei zeițe a vegetației agreste, tinerele fete executau un dans rapid, furtunos, agitat, semănând 
dansului menadelor, prin care imitau nimfele din cortegiul lui Artemis. Vezi Dionysos. Histoire du culte de 

Sub semnul malefic al lunii cade şi Ciobanul. Acesta fusese unul dintre dacii care, 
incitati de către preot, îl alungaseră pe Zamolxe din comunitate, lovindu-l cu pietre. În urma 
lapidării, fanaticul fusese cuprins de o maladie stranie. Cand luna, spune el, “mă atinge pe 
pleoape, cad trăsnit / ca de-o măciucă-n frunte, şi mă schimb / în priculici. Oriunde-aş fi, în 
munți / pe-o muche asteptand, sau fluierând în stână, / cad — şi-n chip de fiară neagră-mi 
sfâşiu oile din turmă”. Transformat în lup, el rătăceşte prin pădure până dă peste o picătură din 
sângele pierdut de Zamolxe. Abia bând din acest sânge el redevine om. 

Ciobanul face parte din familia de personaje posedate al căror model este Găman din 
Hronic, ţăranul despre care copilul Blaga auzise că se transformă noaptea în priculici şi seacă 
izvoarele. Din decorul superstitios folcloric al copilăriei, cazul de lycantropie este importat în 
decorul mitologic trac al dramei. Împrumutul nu este însă forțat, Blaga intuind din nou 
legăturile de adâncime dintre cele două viziuni. Într-adevăr, atât în religia dacilor, cât şi în 
folclorul românesc, lycantropia este o reminiscență a credințelor totemice. Mircea Eliade a 
relevat faptul că ritualurile războinice ale dacilor, în care luptătorii se asimilează lupilor, 
presupun credinţa într-un strămoş mitic lycomorf, însuşi numele de dac provenind dintr-o 


Ss. 


precum şi ritualurile de iniţiere războinică ale “oamenilor-lupi”, stau la baza credințelor 
populare în priculici300. 

Respingându-l pe Zamolxe, Ciobanul cade periodic pradă lupului ascuns în el. El este 
un psihotic, un epileptic, cum îl numeşte Blaga în primele variante ale piesei. Spre deosebire 
de şamani sau de războinici, el nu se transformă deliberat, ritualic, în fiară, ci este cuprins 


spontan de accesele de posesie. Starea sa nu e o comuniune dorită, ci o pedeapsă. In istoria 


Bacchus, p. 211-212. 


500 Mircea Eliade, De la Zalmoxis la Genghis-han, p. 21-37. Pentru supraviețuirea cultului Dianei în tradiţiile 

populare şi în practicile vrăjitoreşti, vezi Carlo Ginzburg, Istorie nocturnă, p. 98, 108, 219 etc. Pentru cultele 

religioase, inclusiv al Dianei, din Dacia romană susceptibile a fi regăsite în folclorul popular românesc, vezi 

Corin Braga, Religia Daciei la sfârşitul antichităţii si începutul evului mediu, în Echinox, nr. 4-5-6, 1996, p. 7. 

religiei greceşti, s-a făcut distincția între bacantele voluntare şi menadele fără voie, între 
hieromania ca ritual şi nebunia trimisă de Dionysos ca pedeapsă celor ce se împotrivesc 
cultului său. E. R. Dodds susţine, cum s-a văzut, că ritualurile orgiastice au un rol cathartic 
preventiv, eliberând în mod controlat energiile inconştiente rebele. Refuzul de a deschide 
această supapă psihică poate provoca psihoze individuale şi seisme sociale. 

E ceea ce se întâmplă cu Ciobanul. Ascultând îndemnul Magului de a-l alunga pe 
Zamolxe, el supralicitează poziţia apolinică şi refulează puterea dionysiacă propovăduită de 
profet. Această inflaţie a raţiunii în dauna fondului inconştient duce la un dezechilibru mental, 
conţinutul refulat scăpând de sub control. Ciobanul este luat în posesie de “străinul” din el, 
simțind că “eu sunt — altul”. “Ceea ce fac nu fac eu ci altul”, îl pune Blaga să mărturisească 
într-o variantă a piesei. La fel cu toţi cei care l-au respins pe Dionysos, el este lovit de nebunie 
şi înfăptuieşte gesturile caracteristice maniei dionysiace: sparagmos, sfârtecarea taurului 
ritual, aici a oilor, şi omofagia, devorarea cărnii crude a animalului sacrificat, întrupare a 
zeului, aici băutul sângelui pierdut de Zamolxe. Înlocuind taurul cu mielul şi carnea crudă cu 
sânge eucharistic (într-o variantă a piesei, Vrăjitorul “simbolizează” sângele lui Zamolxe prin 
vin, pe care i-l dă să-l bea Ciobanului), Blaga orientează deja simbolul dionysiac spre o 
semnificaţie creştină. 

Vrăjitorul îl tratează pe Cioban drept lunatic, iar, într-o variantă, posedatul însuşi 
spune: “Nu sunt decât un om pe care s-a coborât luna. De vreau eu o ating cu degetele. Dar eu 
văd ca printr-o boabă de strugure prin orice lucru şi ştiu că în dosul lunii e Zamolxe”. 
Zamolxe dionysiac stinge în mintea Ciobanului lumina diurnă şi aprinde strălucirea selenară. 


Ciobanul îl asimilează pe profet unei divinităţi nocturne şi agreste, soarelui negru, simbol al 


lui Dionysos, şi lunii, simbol al lui Bendis-Artemis-Diana50l. În primele două varinte ale 


501 Zeii nocturni pe care Blaga îi sincretizează sub semnul lui Zamolxe sunt numiţi în mod direct în prima 
variantă a piesei. Statuia lui Zamolxe urmează să fie aşezată, în templul Magului, lângă lângă statuile altor cinci 

piesei, Blaga însuşi plănuise să-l identifice pe Zamolxe Orbului, aşa cum în piesa lui Euripide 
Dionysos apărea deghizat în propriul său profet. A fi obsedat de Zamolxe este pentru Cioban 


totuna cu a fi posedat de Dionysos sau de Diana. Psihoza sa lycantropica este o variantă de 


menadism sau de dianatism, Ciobanul devenind un dianatic involuntar, un zănatic502. Magul 
ŞI vrăjitorul vor reuşi să-l vindece ritualizându-i nebunia. Inoculând sugestia că Zamolxe nu ar 
fi fost om, ci zeu care cere jertfe, ei creează un cult capabil să descarce energia explozivă 
acumulată în inconştientul colectiv. Ritualul urmăreşte sublimarea complexului dionysiac, 
conştientizarea lui, transformarea “orbului” într-un “văzător”. Prin aceasta puterea haotică 
reprezentată de lup se domesticeşte, Ciobanul devenind unul din “copiii” care îl duc de mână 
pe Marele Orb. Zeul refulat iese în lumină şi urcă în panteonul raţiunii, hieromania făcând loc 
adoratiei cultice conştiente. 

Prin aceasta Ciobanul devine hierofantul cultului dionysiac propovăduit de primul 
Zamolxe. El conduce procesiunea de fecioare organizate într-o thyasa: “O ceată de bacante 
vine din stânga, sălbatic jucând în livadă. Feţele verzii. Pletele în vânt. Câteva bacante 
învârtesc şerpi deasupra capetelor, ca nişte bice. Altele suflă în coarne de bouri. Chiote. Joc. 
[...] Culegători curg din vii”. La fel ca în ritualul theban al lui Dionysos, conjurarea “zeului” 
Zamolxe este însoţită de gestul zdrobirii strugurilor şi al libaţiei cu must: “Ugerii lumii sunt 


plini, / prindeti-i, stoarceţi-i”. După modelul strigătului prin care bacantele îl conjurau pe 


zei: primul este un “zeu cu cap de bour”, soţ al vâlvelor din minele de aur, în care George Gană vede un zeu al 
pământului, dar care primeşte în fapt atribute dionysiace: “puternice taur” şi “zeu păduratic” (cf. Dionysos 
oreios); al doilea este zeul timpului (cu trimitere la Chronos-Saturn); al treilea — zeul soarelui (Apolo — fratele 
mistic al lui Dionysos); a patra este zeiţa lunii (Selene); iar a cincea, zeița nasterilor (Artemis), ultimele două 
figuri fiind la rândul lor sincretizate în mitologia clasică greco-latină. După cum observă George Gană (în Note, 
variante, comentarii, la Opere, vol. 3, p. 344), panteonul imaginat de Blaga nu coincide neapărat cu ceea ce a 
putut fi reconstituit din politeismul dac; el exprimă în schimb constelația de complexe simbolice ce îl obsedau pe 
Blaga însuşi. 

502 Cuvântul românesc zănatic (nebun, rătăcit) provine din cuvântul latin dianaticus (stăpânit de Diana). Sub 
numele roman al Dianei, zeiţa pădurilor şi a vânătorii, a fecioarelor şi a lunii, se pare că se află, în spaţiul dac, o 
zeitate locală de tip Artemis-Bendis. Numele zeiţei Diana se regăseşte în cuvântul popular zână, iar Sancta Diana 
a devenit Sânziana. Vezi E. Lozovan, Dacia sacra, p. 230. În curentele mistice, Artemis e asimilată lui Dionysos 
şi lui Apolo, “dianatismul” reprezentând, la fel cu menadismul şi coribantismul, o formă de posesie de către 
divinitatile nocturne. Vezi H. Jeanmaire, Dionysos. Histoire du culte de Bacchus, p. 211-212. 


274 


Dionysos (reprodus de Euripide în Bacantele şi de Aristofan in Broastele), Evoe!, Blaga 
inventează o onomatopee asemănătoare, punând fecioarele şi culegătorii să strige: E-ha! E-ha! 
Ehove, ehove, ehove! Ca un hierofant, Ciobanul “ţine isonul jocului”: “Nouă preotese verzi / 
sar prin codri şi livezi. // Trec razoarele cu spini, / sânge curge prin ciulini. // Flutură cu şerpi 
în vânt / peste stele şi pământ. // Ele nu cunosc cărări, / ar juca şi-n fund de mări. // Ducă-se ca 
un fior / după dumnezeii lor. // Nebunească-n văi cu chiu / tot ce-i mort şi tot ce-i viu”. Intr- 
una din variante, însuşi “Ciobanul epileptic joacă ca ieşit din minţi în strigăte de: ehove, 
Zamolxe! — repetate de toţi după el”. În sfârşit, la consacrarea statuii lui Zamolxe, Ciobanul 


este purtătorul obiectului sacru (hieron), în timp ce Magul conduce “jocul sacru” al 


“preoteselor lunii”303, 


Zamolxe panic 


Substratul mistic al ritualului orgiastic imaginat de Blaga coincide doar parţial cu cel 
theban. La greci, Dionysos este zeul naturii care moare iarna şi, prin extensie, zeul morților, 
stăpân peste sufletele din Hades. Strigătele bacantelor sunt o invocare magică a naturii 
adormite, dar şi a morţilor coborati sub pământ. Într-una din sărbătorile funerare din cadrul 
Anthesteriilor, Phitoigia, se deschideau amforele de vin. Or, aceste amfore, phitoi, serveau şi 
drept sicrie în care copiii morți erau înmormântați cu capul în jos, în poziţie fetală. Prin 


sinecdocă, pithos-ul desemnează Hadesul însuşi. Sărbătoarea vinului este deci o libatie 


503 Încă o dată se poate observa cum Blaga descrie ritualul trac prin deducție inversă, pornind de la cultura 
populară românească. In prima variantă a piesei, un culegător îi previne pe copiii care beau must: “Fugiti, copii, 
şi vă ascundeti. Vin preotesele lunii. Copiii nu-i bine să vada bacante. Ajunge o privire de-a lor şi ei nu mai 
cresc. Rămâneţi pitici” (Varianta finală este: “Ascundeţi-vă! Repede, copii. Să nu vedeţi bacante! / O singură 
privire de v-atinge, rămâneţi pitici”). Blestemul de a nu mai creşte aminteşte de superstitia cucului malefic ce îl 
speria pe micul Lucian, iar preotesele lunii sunt nişte dianatice, trimițând la sânzienele populare, ce îl vrăjesc pe 
cel ce le vede noaptea dansând în pădure. 

funebră şi o nekya, o invocare a morţilor504. 

Ritualul desfăşurat de bacantele lui Blaga, în schimb, nu este o simplă conjurare a 
morţilor, ci este o invitaţie la palingeneză: “Din urnă împăştiu / cenuşă de morți pe cărări — / 
vântul s-o piardă spre mări. / Cenuşa celor ce nu mai sunt / o presar pe pământ / în calea 
voastră, / copii, cari încă nu v-aţi născut. / Din coarne de zimbri — eha — / vă chemam, / 
coborati-va toţi cei de mâine, / voi prunci, luati-va soarta de lut! /[...] / Spre azi, nenascutilor, 
curgeti spre azi! / Miros de moarte adie din brazi, / lăpteze-vă soarele — / treceţi prin somn,/ 
strugurii-s copti, / şi pământul întreabă: Sunteţi pe drum? / E-ha! E-ho!”. După cum 
demonstrează săpăturile arheologice, forma cea mai curentă de înmormântare la daci era 
incineratia>95, 

Cenuşa folosită de bacantele lui Blaga este cenuşa cadavrelor arse, care, pe baza 


legăturii magice pe care psyché o păstrează cu resturile sale materiale506, atrage sufletele 
înapoi pe pământ. În absenţa unui asemenea ritual care să îi oblige pe morţi să se reîntrupeze, 
adesea împotriva voinţei lor, lumea ar rămâne pustie. Invocatia magică a bacantelor este 
menită să învingă repulsia celor nenascuti fata de lume şi să le provoace metensomatoza. Fata 


de cultul dionysiac grec, cultul sabazic trac imaginat de Blaga prezintă aşadar două mari 


504 “Anthesteriile nu sunt în fond decât o sărbătoare a spiritelor. [...] Se fac sacrificii, dar nu către olimpieni, ci 
lui Hermes Chtonios; nimeni nu gustă din ele, nici măcar preotul. Primele două zile, a burdufurilor şi a 
ulcioarelor, nu sunt mai puţin nefaste decât cea de-a treia. În ziua cupelor (Choes) morţii urcă şi se răspândesc în 
oraş. [...] Numele Choes s-ar putea să fie legat la origini nu atât de închinatul vesel al pocalelor, cât de libatiile 
funerare. În ziua amforelor (Phitoigia) se deschid vasele; dar aceste amfore, sau phitoi, au servit drept sicrie, iar 
cuvântul desemnează uneori, într-o manieră generală, Hadesul. Poate că putem deduce, din numele însuşi al 
Anthesteriilor, sensul lor de sărbători de evocare, ce le apropie de inferiae ale latinilor; ceea ce ar confirma, 
printr-o analogie de vocabular, asemănarea reală dintre Anthesteriile greceşti şi Feralia romane. Scopul celor 
două sărbători este acelaşi: purificarea celor vii prin multumirea morţilor.” Auguste Diès, Le cycle mystique. La 
divinité origine et fin des existences individuelles, Paris, Felix Alcan, 1909, p. 200 şi passim. 


505 Vezi D. Protase, Riturile funerare la daci şi daco-romani, Bucureşti, Editura Academiei Republicii 
Socialiste România, 1971. 


506 Despre deosebirile dintre înhumare şi incinerare, Jean Coman, op. cit., p. 256-257: “Inhumarea să ateste oare 
credinţa in imortalitatea trupului, în timp ce incineratia să o nege? Lucrurile nu sunt aşa de clare. Putem doar 
releva faptul că, în epoca de bronz, în cadrul ritului de incinerare a cadavrului, în urne şi în capacele acestora se 
practicau nişte găuri, un fel de «ferestre ale sufletului», pentru ca sufletele sau «umbrele» să poată reveni din 
când în când să-şi revadă cenuşa. Sufletul vrea deci să păstreze legătura şi unitatea cu trupul chiar şi sub formă 
de cenuşă, probabil deoarece sufletul nu poate reprezenta singur fiinţa completă a omului”. 

diferenţe, anticosmismul şi metempsihoza. 

Pentru a delimita dimensiunile anticosmismului atribuit de Blaga dacilor, trebuie făcută 
distincția între indiferența fata de viata, specifică moralei eroice, şi repulsia fata de viata, 
caracteristică misticii orfice. Fiecare implică o altă concepţie escatologică. Comportamentul 
religios al geto-dacilor, atât cât a putut fi el reconstituit, se subsumează primei atitudini. 
Dispretul fata de viata este una din trăsăturile de sorginte indoeuropeană ale religiei trace, 
făcând parte din ideea de imortalitate eroică. Curajul şi dreptatea sunt condițiile de a deveni 
demn de banchetul lui Zamolxe din lumea cealaltă. “Getii cred în nemurirea lor”, scrie 
Herodot. “Credinţa geților e că ei nu mor şi că cel care piere se duce la Zamolxe”. Prin 
moarte, geții “se mută” în împărăția de dincolo, spre a duce mai departe o viaţă asemănătoare 


celei de până acum, cu deosebirea că e o viaţă lipsită de griji, fericită, îndestulată cu “toate 


bunătăţile”507. Înaintea lui Erwin Rohde, în 1880, Gr. Tocilescu observa deja că tracii aveau 
credinţa unei “adevărate învieri dincolo de această lume în reală continuare în altă lume a 
vieţii duse pe pământ”508. 

Promisiunea vieţii fericite în lumea de apoi anulează spaima de moarte, creează chiar un 
appetitus mortis. În discuţia cu Magul, un cioplitor grec observă cu perplexitate că, pentru 
daci, naşterea este un prilej de tristeţe, iar viaţa este lipsită de preţ, pierderea ei neprovocând 
nici o durere: “Pe-aicea se boceşte naşterea şi totuşi — / eu cunosc atâtea tari şi pot s-o spun — / 
nu este-un alt popor să-şi mistuie / viata ca al tău, înalte Preot! / Ieri am văzut un joc. Flăcăi 
săreau peste o suliță. / Se sprijineau de o prăjină şi zburau / — numai aşa: u-hai-hop! / Când 
unul dintre ei rămase mort / cu burta spintecată-n ţeapă, / ceilalți începură-a râde-n hohote de 


stângăcia lui. / Şi totul fu numai un joc”. Blaga face aici aluzie la două din temele religiei 


ce 


507 Apud I. I. Russu, Religia geto-dacilor, p. 118-119. Jean Coman arată că “strămutarea”, “schimbarea de 
locuinţă” sau “întoarcerea” celor morţi nu implică nici ideea de resurectie (în sens christic), şi nici pe cea de 
metempsihoză (în sens orfic), ci presupune o continuitate “î 


în carne şi oase”, op. cit., p. 251 sqq. 
508 Gr. G. Tocilescu, op. cit., p. 685-686. 

trace notate de Herodot. La Trausi, trib de neam tracic, scrie istoricul grec, “atunci când se 
năştea un copil, toate rudeniile lui înconjurându-l, plângeau asupra relelor pe care avea să le 
sufere din momentul ce văzuse lumina zilei, şi numărau gemând toate mizeriile omeneşti care- 
1 aşteptau. La moartea însă a unuia din concetatenii lor, ei se dădeau dimpotrivă veseliei, îl 


acopereau cu pământ în mijlocul glumelor şi-l fericeau de a se fi sfârşit, fiind mântuit de relele 
acestei vieţi”509. 


A doua temă, observată încă de la apariția piesei de către Sextil Puscariu> 10, este 
ritualul geto-dac al trimiterii de mesageri la Zamolxe prin ordalia cu suliti: “Ansa trebue sa 
spunu cum Getii se credu nemuritori”, relatează Herodot în traducerea şi ortografia lui 
Tocilescu. "Ei au convingerea co nici de cum nu moru, ci co apuca drumulu cotre Zalmolxis, 
pe care unii ilu tinu dreptu Gebeleizis. D’in cinci in cinci anni ei trimitu la ellu ca solu pe 
unulu d’intr-ensii trasu la sorţi, si-i dau sarcin’a de ce le face în de obste trebuintia. Unii d'in 
ei se punéu, la rendu, tiindu câte trei sulitie in mana; iaru altii apucandu de mani si de picidre 
pe solulu loru cotra Zalmolxis, ii facéu ventu in susu d’asupra sulitieloru, si daca ellu muria 
intiepatu, ei credéu co dieului le este priinciosu; déro daca nu more, îi spune batjocure si-lu 


dojenescu ca pe unu omu reu. In fine, dupo ce lau insultatu bine, trimitu dieului unu altulu, 


si-i dau acea sarcina, pe catu tiempu ellu se afla anco cu viatia”511, Istoricii religiilor au 


subliniat funcția de imortalizare a unor asemenea imolatiuni impuse (sau sacrificii 


voluntare)512, dar Blaga nu pune accentul pe moartea initiatica, ci pur şi simplu pe appetitus 


mortis al dacilor. 


509 Apud A. D. Xenopol, op. cit., p. 86. De asemenea, se ştie că în tribul geto-dac al Cobryzilor, “se obişnuieşte 
ca copilul să fie plâns la naştere şi să se considere fericit omul care moare”, Izvoare privind istoria României, 
vol. I, Bucuresti, Editura Academiei Republicii Socialiste România, 1964, p. 635. 

510 în Raportul pentru decernarea premiului dat de Ministerul Artelor pentru cea mai valoroasă operă apărută în 
1921. Apud George Gana, Note, variante, comentarii, la Opere, vol. 3, p. 417. 


511 Gr. G. Tocilescu, op. cit., p. 680. 


512 Mihai Nasta aşază proba cu suliti în rândul riturilor de imortalitate patronate de zeul indoeuropean al cerului 
şi al războiului. Op. cit., p. 343. 

La fel de semnificativă este moartea cântăreţului Madura, povestită de Zemora. Retras 
într-o cetatuie, aedul mizantrop îşi “ucide sufletul” în singurătate. El dispare purtat de un cal 
cu “copite de-argint”, care, ulterior, se întoarce singur la castel. E vorba de aceeaşi călătorie în 
lumea de dincolo ca în Tinerețe fără bătrânețe. Dar dacă, în basm, protagonistul se reîntoarce 
în cele din urmă pe pământ, atras de dorul locurilor natale, în piesa lui Blaga aedul dac refuză 
întoarcerea, deoarece nimic nu îl leagă de lumea aceasta. “Nu-ţi pare că auzi amarul râs / al 
celui care nu mai vrea să se întoarcă în viaţă / şi-şi trimite calul singur înapoi?”, întreabă 
Zemora. Încărcătura biografică nu este greu de descifrat, Blaga atribuind aedului propriile sale 
sentimente de poet rănit, care se retrage în locuri izolate, la munte, şi refuză dispretuitor, 
orgolios de singurătatea sa tragică, să se întoarcă în lume. 

După cum arătam, ideea eroică a supravieţuirii în trup, în Insulele Fericitilor, este 
diferită de ideea orfică a metempsihozei, care presupune o supravieţuire în spirit. La începutul 
secolului nostru, Vasile Pârvan emisese ipoteza că tracii credeau în nemurirea sufletului, 
concepţie combătută mai apoi de Lucian Blaga, Mircea Eliade sau I. I. Russu. În 1943, într-un 


articol din Insula lui Euthanasius, Mircea Eliade distinge între două forme de existenţă post- 


mortem: supraviețuirea şi nemurirea5 13. În critica pe care o aduce în acelaşi an studiului lui 


Pârvan, Blaga optează pentru prima din cele două variante, definind post-existenţa tracilor ca 


o supravieţuire, ca un “mod de trăire trupească”514. Dacii din drama lui Blaga nu se tem de 
moarte deoarece ea nu reprezintă o ruptură existenţială, ci o schimbare de locuinţă. Lumea 
morților continuă lumea viilor, astfel încât accidentul tânărului căzut în ţeapă nu este o 


tragedie, ci o întâmplare banală, chiar amuzantă. 


513 Mircea Eliade, “Locum refrigerii ”, în Drumul spre centru, Antologie alcătuită de Gabriel Liiceanu şi Andrei 
Pleşu, Bucureşti, Editura Univers, 1991, p. 216. 


514 Getica, p. 82. Opţiunea scriitorului trebuie fără îndoială pusă în legătură cu propriile fantasme, el alegând 
acea teorie care rezonează cu fondul său aperceptiv. Atât poziţia teoretică din Getica, cit şi viziunea din 
Zamolxe, vin în continuarea intuitiei originare relatate în Hronic, conform căreia “Mort trebuie să fie ca şi viu... 
Când eşti mort, trăieşti mai departe şi nu ştii că ai murit”. 

Totuşi, personajele dramei nu sunt numai indiferente fata de viata, ci manifestă o 
anumită repulsie fata de ea. Cântărețul trac refuză să revină in lume, copiii nenăscuţi trebuie 
conjurati spre a se naşte. Chiar daca nu acceptă teoria spiritualistă a lui Pârvan, Blaga asumă 
totuşi atitudinea anticosmică subiacentă ei. Pentru dacii săi, la fel ca pentru Platon, lumea 
reprezintă o închisoare, un loc al suferinţei şi al iluzionării. O mărturie istorică târzie, a lui 
Pomponius Mela, susține că “disprețul morţii la geţi provine din cauza variate: unii cred ca se 


vor reîntoarce sufletele celor morţi; alţii că, deşi nu se întorc, totuşi nu se sting, ci trec către 


locuri mai fericite; alţii, în fine, că pier, dar că aceasta este mai bine decât a trăi”515. Prima 
credinţă trimite la metempsihoza orfică, cea de-a doua la escatologia eroică, iar cea de-a treia 
la un materialism pesimist curent, combătut de Socrate în Phaidon (este acelaşi Socrate care îi 
apare lui Zamolxe în viziunile extatice din peşteră). Imaginând obiceiurile funerare ale 
dacilor, Blaga realizează de fapt o sinteză a acestor credinţe: personajele sale cred în 
întoarcerea morţilor, dar aceasta nu este de dorit, deoarece existenţa de apoi este fericită şi 
luminoasă, în timp ce existenţa terestră este chinuitoare şi întunecoasă. 

Blaga face în felul acesta o concesie viziunii platonizante a lui Pârvan, lăsând ca 
mitologia tracă “originară” să fie contaminată de mistica orfico-pitagoreică. Imaginea şirului 
de copii nenăscuţi pe care bacantele îi ademenesc în viata tine de escatologia populară orfica, 
prototipul imaginii fiind de căutat la Vergiliu, în Eneida, unde, în cursul coborârii în Hades, 
Enea are prilejul să contemple şirul nesfârşit al tuturor urmaşilor săi (adică întreaga gintă 
latină), care aşteaptă să se întrupeze. Prin aceasta, scriitorul român suprapune în piesă două 
momente diferite din istoria religiei geto-dace, şi anume viziunea eroică de tip indoeuropean, 


în care imortalitatea este concepută ca o supravieţuire fericită în trup, şi viziunea misterică de 


S15 Apud A. D. Xenopol, op. cit., p 88. Vezi şi comentariul lui Mircea Eliade, De la Zalmoxis la Genghis-han, 
p. 47. 

tip orfico-pitagoreic, in care imortalitatea este văzută ca nemurire a sufletului5 16. Zamolxe 


este pus de Blaga să întrupeze două religii succesive, sincretizate de scriitor ad hoc, şi anume 


cultul orgiastic al lui Dionysos-Sabazios517, la începutul propovăduirii, şi initierile misterice 
ale lui Pan orfic, prin catabasis eis antron, la revenirea în cetate. 

Cele două atitudini, indiferența eroică fata de viata şi anticosmismul orfic, se regăsesc în 
cele două revelații religioase propovăduite succesiv de Zamolxe. Prima atitudine se conjugă 
cu poziţia dionysiacă a profetului şi se datorează tonusului vital exuberant, trăirii frenetice. 
“Dac-ar trai cum a râvnit Zamolxe”, spune Magul, "ei [dacii] s-ar mistui ca focul”. Puterea 
interioară trezită prin hieromanie conferă certitudinea imortalitatii, a indestructibilitatii, ceea 
ce face ca existenţa terestră să devină nesemnificativă şi indiferentă. Repulsia faţă de viaţă şi 
de lume, ce defineşte poziția panică a celui de-al doilea Zamolxe, ascetul reclus, se datorează 
în schimb unei scăderi a tonusului vital. Viaţa îşi pierde consistenţa şi puterea de atracţie, 
făcând loc oboselii şi dezgustului. Înlocuirea freneziei dinamice, pe care Magul o numeşte 
“furtună oarbă”, cu ataraxia orfică, pe care Cioplitorul o numeşte “linişte”, schiteaza traseul 
interior pe care evoluează Zamolxe, de la profetul dionysiac la contemplativul panic. 

Retras într-o peşteră în munţi, Zamolxe trece de la “mişcare” la “linişte”, de la patosul 


dionysiac la apatia panică. Muntele în care profetul se refugiază de ura dacilor este omolog 


516 Jean Coman crede că religia lui Zamolxe presupune “două grade de iniţiere: un grad la care avea în general 
acces întreg poporul sau marea majoritate a lui, din rândul căruia era ales prin tragere la sorţi «mesagerul» trimis 
la Zamolxe din patru în patru ani, şi un grad superior, primit de către «mai-marii» cetăţii care, urmând să meargă, 
după moarte, la divinitate, îşi petreceau timpul în banchete ritualice”. Op. cit., p. 267. Mihai Nasta, în schimb, 
afirmă că este vorba de două etape, de două concepţii succesive, relatările lui Herodot şi ale celorlalţi istorici 
antici fiind “stratificate” şi reflectând rezultatul unor sincretisme succesive: “În religia lui Zamolxe cele mai 
arzătoare probleme nu sunt atât cele ridicate de suprapunea aspectului uranian cu elementele chtoniene (cult al 
fecundității), cât cele ridicate de stratificarea gradată a ritemelor şi a reprezentărilor, ce se dezvoltă pornind de la 
fondul indoeuropean de practici violente şi de credinţe «barbare» referitoare la accederea la imortalitate, şi 
sfârşind în cultul «personalizat» al unei religii a imortalitatii, în care transmigratia sufletelor dă un nou sens 
imaginii «mutării», iar medierea lui Zalmoxe revalorizează banchetul ritual al fratiilor, cu scopul de a integra 
practicile funerare într-o nouă viziune asupra lumii de apoi”. Op. cit., p. 353. 


517 Cercetătorii mai vechi, precum Tocilescu, Rohde sau Xenopol, considerau că “zeitatea lui Zamolxis (mai 
târziu, însuşi acesta) nu era decât o nouă formă a lui Dionysos sau Bacchus” (Istoria românilor, p. 83). 
Cercetătorii mai noi, în schimb, I. I. Russu, Mircea Eliade, Jean Coman, cred că Zamolxe nu are nimic de-a face 
cu orgiasmul, ca dovadă şi reforma prin care Deceneu, preot al religiei lui Zamolxe, a impus stârpirea viței de vie 

muntelui din autobiografia poetului, unde Blaga îşi aminteşte că se retrăsese în 1917-1918, 
pentru a se scufunda “într-o vârstă arhaică, la adăpost fata de tumulturile istoriei”. Blaga se 
regăseşte cu plăcere în miturile traco-geto-dace care îmbină în aceeaşi imagine muntele sacru, 
ca simbol ascensional, cu peştera, simbol al introversiunii. Pe varf de munte, poporul trac al 
Satrilor avea un oracol al lui Bacchus, asemănător oracolului delfic. Pe muntele Pangeu, spune 
legenda, Orfeu se închina în fiecare dimineaţă lui Apolo. Peştera din muntele Kogaionon era, 


după spusele lui Strabon, locul de recluziune al marilor preoţi daci, care “imitau în totul” pe 


Zamolxe518. Grota din inima muntelui este un loc de regenerare şi de revelaţie, acest topos 
religios regăsindu-se în majoritatea religiilor de mistere. 

Prin figura lui Zamolxe, Blaga îşi modelează stilistic, în matricea viziunii trace, trăirile 
din perioada de recluziune la munte. Închis în peşteră, Zamolxe ar putea spune, la fel cu 


creatorul său, că “istoria, dispărând din câmpul meu vizual, dobândea un profil aproape 


abstract. Astfel curiozitatea de observator mi-o satisfăceam cu nimicurile veşniciei”5 19. 
Dispozitia ataraxică se accentuează tot mai mult în opera lui Blaga, pe măsură ce explozia 
entuziastă din Poemele luminii îşi pierde din energie. Asemeni lui Zamolxe reclus, scriitorul 
intră o dată cu Pasii profetului într-o altă dispoziţie sufletească, într-un fel de torpoare. În 
Linişte între lucrurile bătrâne, el se vede “înconjurat de lucruri bătrâne / acoperite cu muşchi 
din zilele facerii, / în seara cu cei şapte sori negri / cari aduc întunericul bun”. Izolat de lumea 
fenomenală, el e bântuit de amintirile lumii prenatale: “Dar mi-aduc aminte de vremea când 
încă nu eram, / ca de-o copilărie depărtată, / şi-mi pare-aşa de rău că n-am rămas / în ţara fără 
de nume”. Aspiraţia poetului către increat e în rezonanţă cu pesimismul mistic al cântăreţului 


dac ce refuză să se întoarcă pe pământ. “Amintirile” care îi vin din lumea cealaltă fac parte din 


şi a interzis orgiile bahice. Vezi Gr. G. Tocilescu, op. cit., p. 705. 
518 A. D. Xenonopol, op. cit., p. 84-85. 


519 Hronicul şi cântecul vârstelor, p. 214, 217. Pentru relația de translație dintre impresiile magice ale copilului 
Blaga asupra muntelui şi viziunea mistică asupra muntelui a personajului Zamolxe, vezi Dumitru Micu, Lirica lui 

anamneza platoniciană, exerciţiu “filosofic” de redobândire a memoriei esenţiale. In 
escatologia orfică, sufletele care urmează să se reîncarneze beau apa râului Lethe, uitând totul. 
Cei pentru care uitarea nu e completa vor fi bantuiti de nostalgia lumii originare, a “ţării fără 
nume”, simțindu-se în lumea aceasta ca nişte exilați. 

Nemişcarea contemplativă generează senzaţia de mineralizare a trupului. Zeul Pan, 
simbolul acestei stări, se dizolvă corporal în natură: “Acoperit de frunze veştede pe-o stâncă 
zace Pan. / E orb şi e bătrân. / Pleoapele-i sunt cremene, / zadarnic cearc-a mai clipi, / căci 
ochii-i s-au închis — ca melcii — peste iarnă” (Pan). “O, stânci, de mult ce v-am privit / m-am 
prefăcut şi eu în stâncă”, spune Zamolxe, închis în peşteră. Imaginea bătrânului intelept- 
vrăjitor topit în stâncă e o obsesie a imaginaţiei mitice, avându-şi probabil originea în 
recluziuni mistice cum erau cele practicate de traci. A. H. Krappe aminteşte, în acest sens, de 


“legenda răspândită în Asia şi Europa, despre un demiurg sau erou adormit în interiorul unui 


munte, de unde va ieşi într-o zi pentru a reînnoi lucrurile sublunare”520. Mircea Muthu arată 
ca “în cadrul sud-estic «demiurgul» trimite la o constantă etnică străromână: magul lui 
Sadoveanu sau Voiculescu coboară în linie dreaptă din Zamolxe, investit cu valoare 
paradigmatică”. “În poemele lui Blaga”, scrie în continuare criticul, "Pan devine profet sau 
mag, asemănător tipului clasic, după cum omul-lup sau Berevoiul lui V. Voiculescu se 
plasează în aceeaşi categorie, de mari iniţiaţi”. Toate aceste figuri apar la trecerea de la vârsta 


pastorală la cea agrară, când legătura magică a omului cu animalul se rupe si totemul animal 


este înlocuit cu stramosul legendar semiantropomorf>2!, 
La scara individuala, Lucian Blaga parcurge o evolutie creatoare asemanatoare, filtrand 
figura magica a lui Găman, ţăranul lycantrop din copilărie, în figura mitologică a Ciobanului, 


iar apoi în figura creştină a sihastrului. Distanţa de la frenezia dionysiacă a Ciobanului la 


Lucian Blaga, p. 56-57, şi Mircea Vaida, Pe urmele lui Lucian Blaga, p. 91. 
520 A. H. Krape, La genèse des mythes, Paris, Payot, 1952, p. 216. 

ataraxia contemplativă a sihaştrilor este străbătută de Zamolxe în anii de recluziune. 
Experienţa interioară a personajului dezvăluie alchimia sufletească prin care “furtuna” se 
transformă în “tăcere”. Ucenicii primului Zamolxe, ce au început să se răspândească după 
alungarea profetului din cetate, erau nişte bacanti, în acord cu religia orgiastică a acestuia. 
Ucenicii celui de-al doilea Zamolxe, ce vor apărea, prin similitudine, după moartea profetului, 
deci dincolo de sfârşitul piesei, vor fi nişte anahoreti practicând purificările şi “viata orfică”. 
Documentele antice atestă existenţa a numeroase secte de “săraci” (abioi), “puri” (ktistai), 


“comunitari” (polistai), “călători prin nori” (kapnobatai), “pioşi” (theosebeis), respectaţi de 
masa mare a dacilor datorită ascetismului lor522. Din aceste practici păgâne vor lua naştere 


numeroasele vetre de sihăstrie din Daco-Romania creştinată523. 

“Încreştinarea” lumii, constatată de Pan în finalul Paşilor profetului, nu face decât să 
dea o haină religioasă nouă riturilor şi miturilor trace. Pustnicul, din poemul cu acelaşi nume 
ce încheie volumul “panic” al lui Blaga, nu este atât un călugăr creştin, cât un ascet orfic, 
deoarece are un dispreţ platonician fata de trup. Complet spiritualizat, pustnicul nu poate lua 
parte la apocalipsa creştină, deoarece a pierdut orice legătură cu trupul pe care învierea din 
morţi ar trebui să i-l redea. Sihastrul mortificat din Călugărul bătrân îmi sopteste din prag 
este şi el un contemplativ păgân ascuns în rasa unui ascet creştin. În locul botezului cu apă şi 
al euharistiei cu vin, el practică un ciudat botez cu tarana, care are semnificaţia reîntoarcerii 
trupului în pământ: “Aştept în prag răcoarea sfârşitului. / Mai este mult? Vino tinere, / ia tarna 
un pumn / şi mi-o presară pe cap în loc de apă şi vin. / Botează-mă cu pământ”. Dacii, aşa 


cum îi descrie cioplitorul grec din drama lui Blaga, sunt cu toţii nişte fiinţe aproape reificate: 


521 Mircea Muthu, op. cit., p. 18-19. 

522 Ion Banu, “Zamolxis et le phénomène des sectes”, in Actes du Ile Congres International de Thracologie, 
vol. II, Edités par les soins de Radu Vulpe, Gheorghe Mihăilă, Romulus Vulcănescu et Dan Slusanski, Bucuresti, 
Editura Academiei Republicii Socialiste Romania, 1980, p. 124 sqq. 

523 “Aceşti sihaştrii nu acceptau viata în obşte organizată şi vroiau să trăiască izolaţi după propriile lor randuieli. 
Ba chiar în obşte, unii sihaştri se zideau în chiliile lor spre a fi cât mai izolaţi de lume. Această claustrare 

“Eşti ispitit să crezi că dacii nu nasc din om. / Natura-i plăsmuieşte singură, ea însăşi dintr-o 
dată / cum îşi face munţii ori izvoarele”. 

Aşa cum Zamolxe dionysiac are un corespondent în Cioban, devenit bacant involuntar al 
profetului, Zamolxe panic are şi el un corespondent în Ghebos. Deşi este şi el un cultivator al 
viței de vie, credinţa Ghebosului nu e legată de hieromania bachica. Despre el, culegătorii 
spun că dobândeşte recolte bogate deoarece “a îngropat sub fiecare vita câte-un stârv de om / 
găsit pe drumuri ori pe ape”. Acuzat de imoralitate şi profanare, Ghebosul se disculpă 
revendicându-se de la o altă viziune asupra morţii: “De ce? Fiindcă ei îşi încălzesc la soare 
sângele / urcându-se-n lăstarii viei mele?” Concepţia populară consideră de obicei morţii nişte 
prezenţe malefice şi, în consecinţă, îşi propune să restrângă, prin ritualuri purificatoare şi 
apotropaice, contactul cu ei. Ghebosul nu priveşte însă moartea din perspectiva sufletului 
infernal, daimonic, ci din cea a trupului panic. Pentru el, moartea nu e decât o mineralizare a 
fiinţei, o redisolutie a cărnii în tarana. Nu există dispariţie propriu-zisă, ci doar o trecere a 
substanţei dintr-o formă într-alta; morţii nu dispar în neant, ci “se mută” în plantele care se 
hrănesc din stârvul lor. Forma aceasta de metempsihoză panteistă, în care supraviețuirea este 
legată de trup, iar nu de suflet, face, după cum arătam, parte din credinţele primitive asupra 
nemuririi. 

Escatologia Ghebosului este şi ea o reluare în registru mitologic a credințelor magice ale 
copilului Blaga, trimițând la imaginea fructelor care cresc pe morminte. În Elogiul satului 
românesc $i, mai târziu, în Hronic, vorbind despre “presimtirile” care se nasc în mod spontan 
în mediul rural, scriitorul îşi aminteşte cum “o fetiță, prietenă de joacă, se catara în prunii 
cimitirului, crescuţi din morminte. Spunea sărind, că vrea să vadă «ce gust au morţii», şi 
încerca prunele. Când muşca dintr-o prună amară, spunea că mortul de la rădăcină, trebuie să 


fi fost rău. Când nimerea în alt pom o prună dulce, zicea că mortul de la rădăcină, trebuie să fi 


constituia fără îndoială o continuitate incontestabilă cu spiritualitatea discipolilor lui Zamolxe, de trăire 

fost om bun”. La fel cu băieţii din Hronic care presupun că “Mort trebuie să fie ca şi viu. E 
aşa că nici nu ştii că eşti mort”, fetiţa nu simte că moartea ar provoca vreo ruptură în destinul 
unui om. Viziunea ingenuă a unui continuum al fiinţei e rationalizata de Blaga, omul matur, şi 
atribuită personajelor panice, “orbilor”. Unul din ostaşii de strajă la templu, discipol al lui 
Zamolxe, se răzvrăteşte împotriva dogmei religioase oficiale, după care moartea e o plecare 
definitivă, şi îi conjură pe cei dispăruţi: “Iesiti ingropatii de vii în pământ — / şi voi azvarlitii 
pe râuri! / Eu, unul din cei ce rămân credincioşi / lui Zamolxe, vă chem din adânc: / prabusiti 
sanctuarul !”. 

Ghebosul are profilul unui vrăjitor semiantropomorf, la limita inferioară a condiţiei 
umane. Asemeni Vrăjitorului cu “coarne trace” de care, în spusele Magului, ascultă apa, focul, 
vântul, stelele şi “tot ce nu e”, adică duhurile invizibile, Ghebosul stăpâneşte elementele, 
comunică magic cu ele, face să crească “strugurii din cale-afară mari”, “ştie deochia şi pitigoii 
de pe ramuri”. Asemeni Vrăjitorului, care ştie “vrăji poveştile să se prefacă-n adevăr”, 
Ghebosul cunoaşte descântecele care îi dau putere asupra manei plantelor şi animalelor. Din 
punct de vedere religios, Vrăjitorul şi Ghebosul se încadrează în tipologia şamanului, pe care 
însă Blaga o scoate din mediul credințelor animiste primitive şi o transplanteaza în societatea 
dacă. 

Spre deosebire de Ciobanul lycantrop, posedat peste voinţa lui, Ghebosul e perfect 
stăpân peste puterile întunericului. Sufletul său nu e răpit de duhuri, stăpânul său ştiind să se 
protejeze: “fiecare cu soarta lui. Eu mi-o port / ascunsă sub cocoaşă, / iar alţii-n lună”. Este 


cunoscut faptul că, în mediul şamanic, infirmitatile fizice sunt un însemn al inițierii. 


Schiopatatul, cocoaşa, lipsa unui ochi sau urechi, a părului etc., malformatiile în general 


trădează o vocaţie pentru disciplinele oculte>24. Stăpân peste lumea spiritului, samanul poate 


x ee 


însingurată.“ Constantin Daniel, “Zamolxis, ucenicii săi şi claustrarea”, în Luceafărul, nr. 6-7/ 1984, p. 8. 


524 Despre diformitatile fizice ca stigmat al zeilor, vezi Marie Delcourt, Oedipe ou la legende du conquérant, 

influenţa sau răpi sufletele semenilor săi. Într-o primă variantă a piesei lui Blaga, Ghebosul 
apare în ipostaza de “zidarul cel rău”, care cumpără suflete pentru a le îngropa la temelia 
noilor construcţii. Cei care fac târgul, şopteşte îngrozit un alt personaj, mor rapid, chinuiti de 
duhuri rele. Tema sufletului îngropat magic nu este păstrată în varianta ultimă, dar va fi 
reluată de Blaga în Meşterul Manole. În schimb, despre Ghebos aflăm că “Nici n-o să moară 
aşa curând. / De-l părăseşte sufletul, el fură pe-al vecinului. / Cu sufletul furat — tâlharul / mai 
trăieşte-apoi un veac de om”. Astfel de puteri psihice vampiroide fac din el o fiinţă de temut, 
ce trebuie evitată. Dorinţa de a-i pătrunde secretele poate aduce orbirea: “Nu-i bine să-l 
priveşti prea mult: / îţi putrezesc ochii”. În sfârşit, graţie puterii sale vizionare, Ghebosul este 


singurul care îl recunoaşte pe Zamolxe la reîntoarcerea acestuia în cetate. 


Marele Orb 


Divinitatea telurică propovăduită de Zamolxe, opusă zeilor panteonului olimpian ai 
Magului-Preot, reprezintă o puternică sinteză imaginară. Opoziția dintre religia Magului şi 
învățătura profetului nu este doar una între uranian şi chtonian, ci şi una între politeism şi 
monoteism (Zamolxe, se revoltă Magul, “se închină unui singur Dumnezeu şi şi acela e orb”). 
Marele Orb se situează în punctul de intersecție al modelelor cosmologice adoptate de Blaga 
până la începutul anilor douăzeci, cel grec, cel trac şi cel creştin. El îmbină atributele lui 
Dionysos, ale lui Pan, precum şi ale noii divinităţi pe cale de a intra în orizontul imaginar al 
poetului odată cu sfârşitul Paşilor profetului: Dumnezeul biblic. Prin “creştinarea” lui Pan, 


prin trecerea de la mitologia dacilor la religia creştină, Blaga va face un nou pas în sensul 


Paris, Librairie E. Droz, 1944, cap. “L’enfant exposé”. Despre semnele caracteristice ale vocației de şaman, 
precum şi despre puterile şi funcţiile acestuia în general, vezi Mario Mercier, Samanism şi şamani, laşi, Editura 
Moldova, 1993, p. 38 sqq. şi passim. 

regăsirii de sine, experimentând un decor şi mai apropriat fondului magic folcloric pe care 
speră să-l redea prin arta sa. Sub influenţa acestui nou model cosmologic adoptiv, imaginea 
Marelui Orb este contaminată de cea a Dumnezeului biblic, însă în variantă populară 
românească. 

În unele legende folclorice, având un substrat antic însă în pseudomorfoză creştină, 
Dumnezeu rătăceşte pe pământ, însoțit uneori de Sfântul Petru. Amândoi au înfăţişarea unor 
bătrâni înţelepţi şi călătoresc incognito, cel mai adesea pentru a pune la încercare calitățile 
oamenilor (ospetia, dărnicia etc) şi a-i răsplăti pe merituoşi, respectiv a-i pedepsi pe cei 
răi525. Într-un poem care ar fi trebuit să facă parte din Paşii profetului, Marele Orb e infatisat 
ca un pelerin condus prin lume de poet. Deşi păstrează atributul de creator, el se deosebeşte de 
Dumnezeul biblic prin ideea păgână a întrupării sale în ipostaza de Tată. Este probabil vorba 
de o interpretatio a unui vechi mit local, a cărui travestire în haine creştine a dat naştere unei 
erezii. Coborârea pe pământ a Tatălui nu are semnificaţia “întrupării” creştine a Fiului, 
deoarece, în timp ce Dumnezeu-Fiul asumă complet natura umană, fiind o persoană în două 
naturi (divină şi umană), Dumnezeu-Tatăl din legendele româneşti îşi păstrează exclusiv 
natura divină, chiar dacă o ascunde în spatele unui chip omenesc. Marele Orb nu este 
Dumnezeu întrupat în om, ci Dumnezeu deghizat în om. De aceea, Marele Orb din poemul lui 
Blaga trebuie să se abțină de la cuvânt, căci logosul său şi-a păstrat intactă puterea creatoare: 
“EI tace — pentru că-i e frică de cuvinte. / El tace — fiindcă orice vorbă la el se schimba-n 
faptă” (De mână cu Marele Orb. Variantă). 

Într-unul din manuscrisele din seria Minciunile lui Dumnezeu, intitulat Marele orb, 


Blaga dă drept sursă a divinității sale una din cunoscutele legende româneşti despre creaţia 


525 Lazăr Şăineanu include tema călătoriei divinității pe pământ în ciclul “Dumnezeu”, “a cărui trăsură 
caracteristică e aparitiunea ființei supreme, a lui Dumnezeu şi a lui Cristos (cu sau fără sfinţi) în mijlocul 
muritorilor, spre a răsplăti şi pedepsi intentiunile lor bune sau rele”. Vezi Basmele românilor în comparatiune 
cu legendele antice clasice şi în legătură cu basmele popoarelor învecinate şi ale tuturor popoarelor romanice, 
Ediţie îngrijită de Ruxandra Niculescu, Prefaţă de Ovidiu Bârlea, Bucureşti, Editura Minerva, 1978, p. 548 sqq. 

lumii, publicată de Tudor Pamfile. Legenda spune că Dumnezeu “greşeşte” creaţia, făcând 


pământul prea întins, încât acesta nu încape sub bolta cerului. In criză de soluţii, el cere sfatul 


ariciului, de la care află, printr-un vicleşug, că trebuie să increteasca suprafața uscatului526. 


Această legendă etiologică, ce motivează apariţia formelor de relief, provine dintr-un substrat 


religios de tip totemic, unde ariciul este un zeu întemeietor zoomorf527. Blaga subliniază 


faptul că, în această legendă, “Dumnezeu n-a fost în stare să îndrepte singur ceea ce ratase. A 


avut, zice-se, nevoie, de un sfetnic cosmogonic”>28, Ariciul este, evident, o divinitate mai 
venerabila, având un anumit ascendent de înţelepciune asupra mai tânărului Dumnezeu 
creştin, ceea ce sugerează că e vorba de asimilarea a două tradiții cosmogonice, una mai 
veche, de substrat, cealaltă mai prestigioasă dar mai nouă. Blaga nu preia din legendă decât 
ideea de imperfecţiune a lui Dumnezeu pentru ca, în locul ariciului, să îl poată numi pe om în 
funcţia de sfetnic cosmogonic. Este prima eboşă a marii teorii pe care filozoful o va dezvolta 
mai târziu, aceea a funcției creatoare complementare a omului în raport cu divinitatea. 

În rolurile lui Dumnezeu si al sfetnicului, drama lui Blaga fi distribuie pe Marele Orb şi 
pe Zamolxe. Pentru a restrânge atotpotenta şi atotstiinta Dumnezeului creştin, Blaga 
accentuează latura panică a Marelui Orb. Zamolxe îl descrie în termenii unui mare 
antropomorf, asemănător lui Pan orfic: “Despre Dumnezeu nu poţi vorbi decât aşa: / îl 
întrupezi în floare şi-l ridici în palme, / îl prefaci în gând şi-l tăinuieşti în suflet, / îl asemeni c- 
un izvor şi-l laşi să curgă lin / peste picioare, / îl prefaci în soare şi-l aduni în ochi, / îl închipui 


om şi-l rogi să vie-n sat”. Descrierea aduce aminte de profesiunea panteistă de credinţă pe care 


526 Tudor Pamfile dă două serii de legende cosmogonice în care, pe lângă figura lui Dumnezeu, intervine şi cea 
a ariciului. În prima serie, ariciul este un Trickster, deoarece îl face pe Dumnezeu să greşească măsurarea 
pământului. În cea de-a doua, ariciul este un sfătuitor, deoarece îl ajută pe Dumnezeu să îndrepte ceea ce acesta 
singur a ratat. Este semnificativ faptul că Blaga nu s-a oprit la prima serie, a Dumnezeului atotputernic păcălit, ci 
la cea de-a doua, a Dumnezeului ce trebuie ajutat. Cf. Povestea lumii de demult după credințele poporului 
român, Bucureşti, Librăriile SOCEC & Comp. şi C. Sfetea, 1913, p. 22-24, respectiv 31-39. 


527 Vezi Mihai Coman, Mitologie populară românească, I, Vieţuitoarele pământului si ale apei, Bucuresti, 
Editura Minerva, 1986, Cap. “Ariciul”. 


528 Marele Orb, în Izvoade, p. 225. 

o face Faust în fata “crestinei” Margareta, Marele Orb fiind omolog nu lui Dumnezeu, ci 
Duhului Pământului din poemul lui Goethe. Într-o variatiune pe tema lui Faust, şi anume în 
fragmentul Pustnicul ce încheie Paşii profetului, Blaga aduce în scenă un Spirit al Pământului 
care, din adânc, “pribegind prin cosmice vâltori”, îşi doreşte “să fii pământ — şi totuşi să 
luceşti ca stea”. Spiritul Pământului şi Marele Orb au amândoi structura unui imanent care 
urcă, fiind, în ultimă instanţă, figuri mai apropiate de puterea magică decât de Dumnezeul 


biblic. Încă de la apariţie, Sextil Puşcariu identifica în Marele Orb “puterea oarbă a naturii, 


care se manifestă într-un vecinic zbucium după desăvârşire”529, adică principiul existenţei 
cosmice, voinţa de viaţă. 
In eseul Marele Orb, Blaga sublimează metafora poetică panteistă în conceptul 


neoplatonic de anima mundi. Marele Orb este principiul animic care, aflat la egală distanţă 


între Intelectul divin (lumea ideilor) şi materia inerta, dă viata lumii930. Cosmosul este 
menţinut în existență de această forță de coeziune, care modelează materia amorfă după 
tiparul ideilor eterne. Blaga îi atribuie Marelui Orb nu funcţia ideatică a Intelectului divin, ci 
funcția energetică a Sufletului cosmic: “Să admitem [...] că în lume lucrează un spirit divin, ca 
sufletul într-un corp. [...] se pare că adesea însuşi principiul «tatonează» în căutarea unor 
soluţii pe care nu le găseşte. S-ar spune că spiritul lumii se căzneşte, se frământă, încearcă, îşi 
părăseşte proiectele, înaintează treptat, dibuind de multe ori ca un orb, care dispune de unele 
elemente de orientare, dar care e lipsit de vederea clară, solară”. 

Ucenicii care urmează învăţătura lui Zamolxe devin şi ei “orbi”. Blaga imită modul 
antic de a atribui credincioşilor însuşirea definitorie a zeului. Astfel, oficiantii lui Sabazios 


erau numiți saboi, ai lui Bacchos — bacchoi etc. Aceasta se întâmplă în special în credințele 


529 Apud George Gană, Note, variante, comentarii, la Opere, vol. 3, p. 418. În acelaşi sens, Nicolae Tertulian 

susţine că “Orbul lui Zamolxe este simbolul existenței plenare, inconstiente, pur organice” (op. cit., p. 181). 

530 în sistemul lui Plotin, universul ia naştere prin trei emanatii succesive din Unu: Intelectul, Sufletul şi Lumea. 

Plotin, Ennéades, V, Texte traduit par Emile Bréhier, Paris, Société d’édition “Les Belles Lettres», 1931, tratatul 

bazate pe “împărtăşanie”, în care zeul pătrunde in devot şi îl ia în posesie. Retras în peşteră, 
Zamolxe nu mai poate să decidă: “duhul meu — al meu sau al pământului”? A fi “orb” 
înseamnă a împărtăşi condiția panteistă a Marelui Orb, a deveni una cu anima mundi. 
Formulele initiatice de identificare cu forţa cosmică dezvăluite de profet sunt: “Fii izvor!”, 
“Fu fulger!”. “Şi oare Dumnezeul orb al său e altceva, se întreabă cioplitorul grec, decât ast 
fel al firii şi al dacilor- / sălbatic, chinuit, orb, straniu şi veşnic frământat?”. 

În primele variante ale piesei Zamolxe, condiţia Marelui Orb apare într-o lumină mult 
mai tragică: “Nu eşti tu marele chinuit care se zbuciumă veşnic încercând să creeze lucruri 
nouă; nu eşti tu cel care sufere şi cade înfrânt; ori nu eşti tu marele chinuit care nu vede 
lumina de el creată şi pe care noi copiii tăi te purtăm de mână? Suntem creaturile tale, dar tie 
iti trebuie ajutorul ce ţi-l poate da lumina noastră. Nu suntem oare de aceea ca să luăm pe 
umerii noştri ceva din rostul tău, tragicule Dumnezeu? Tristule orb, tacutule orb, puternicule 
orb, nu suntem oare noi mântuitorii tăi, noi sălbaticii copii?” Patetismul lui Zamolxe, cenzurat 
în varianta finală de Blaga în virtutea programului de obiectivare a “stărilor nude” şi a 
“violentelor sfâşieri lăuntrice”, dezvăluie puternica încărcătură afectivă pe care simbolul îl are 
pentru creatorul său. Fiinţa aceasta care încearcă mereu să se nască, care se simte încontinuu 
respinsă, care suferă sentimentul înfrângerii, care îşi impune să tacă, care trăieşte spaima 
nemanifestării şi a nevederii luminii, exprimă întreg complexul de angoase al micului Lucian, 
închis în identitatea unei fiinţe moarte, nereuşind să se afirme pe sine. Marele Orb este 
simbolul inconştientului infantil al poetului, de dinainte de ieşirea sa în lumină şi existenţă. În 
primele variante ale piesei, Zamolxe însuşi fusese conceput drept Marele Orb, profet şi zeu 
izgonit de către oameni, obligat să rămână “singur [...], singur. Singur”, regresand la tacerile 
magice “din care poţi privi în dosul lumii”. “Orbii” lui Zamolxe “se simt în moarte ca acasă”. 


“Numai cine nu trăieşte e nemuritor”, susține soldatul de strajă, “orb” şi el, reformulând de 


“Sur les trois hypostases qui sont principes” şi passim. 

fapt intuiţia copilului Lucian că non-existenta este şi ea o formă de existenţă. 

Dionysos, Spiritul Pământului, Dumnezeul folcloric, Marele Orb, toate aceste divinități 
gravitează în jurul eului nocturn al scriitorului, fiind personificări ale fondului magic. Ca 
simbol al inconştientului cosmic, Marele Orb deţine puterea, nu însă şi lumina intelectului. 
Aceasta din urmă este atribuită de către Blaga oamenilor, care contribuie fiecare cu o Idee 
proprie la iluminarea forței oarbe: “În comparaţie cu spiritul divin, care animă şi organizează 
pe dinăuntru lumea, noi oamenii suntem desigur foarte neputincioşi. Este însă de bănuit că în 
noi s-a aprins o anume «inteligenţă», de larg orizont, care sondează tainele existenţei într-alt 
chip decât o face Marele Spirit, şi într-un mod ce ar putea să fie de folos acestui Mare Spirit. 
Inteligența ar putea să ne aducă pe noi oamenii în situaţia de a vedea uneori absurdul, contra- 
sensul, care se furişează în atâtea alcătuiri ale lumii. Nu înseamnă aceasta că noi, bietele 
creaturi, am putea să fim uneori de ajutor Spiritului cosmic? Poate că Dumnezeu este marele 
orb, care aşteaptă ca noi, fiii săi, să-l ducem de mână, întrucât noi avem vederea solară, pe 
care el n-o are”. Divinitatea imaginată de Blaga suprapune conceptul neoplatonic de anima 
mundi imaginii folcloric-păgâne a unui Dumnezeu imperfect, care are nevoie de “sfetnici 
cosmogonici”. “Parabola cu Orbul” povestită de Zamolxe descrie această ierarhie: “Le-am 
spus: Noi suntem văzători, / iar Dumnezeu e-un orb bătrân. / Fiecare e copilul lui / şi fiecare îl 
purtam de mână. / Căci nu eşti tu Dumnezeire neintelesul orb, / ce-şi pipăie cărarea printre 
spini?”. Omul este purtătorul unui principiu ce completează puterile divine. Ca divinitate ce 
lucrează în materie, Marele Orb este legat de inconştient sau, cu un termen mai venerabil, de 
suflet. Omenirea, ca îndrumător al forţei oarbe, este legată de conştiinţă, de spirit. 

În cadrul acestei concepţii de orientare romantic-iraţionalistă, Blaga atribuie principiului 
ontologic o natură inconştientă, văzând oamenii ca nişte emergente insulare ale conştiinţei. 
Deşi nu posedă puterile stihiale ale Marelui Orb, ei pot în schimb să aducă o rază din lumea 


ideilor, care să orienteze aceste puteri pe calea corectă, aşa cum ariciul îl îndrumă pe 

Atotputernic în modelarea lumii. Încă o dată, iese în evidenţă faptul că divinitatea cade la 
Blaga peste intuiţia misterului infantil, care iradiază fascinant din adâncuri, dar are nevoie de 
luminile conştiinţei mature pentru a ieşi la suprafaţă. Orbul din noi este sinele magic, mesajul 
profetic al lui Zamolxe fiind un mesaj despre identitatea noastră inconstienta, chinuită, 
dramatică. Sfetnicul din noi, în schimb, este eul care se desprinde din totul confuz şi se afirmă 


pe sine, care aduce în tenebrele increatului lumina creaţiei şi a autocreatiei. 


Ruptura dintre suflet şi spirit 


Omul este o fiinţă duală, alcătuită dintr-un orb şi un sfetnic. Orbul, sufletul inconştient, 
participă la Anima mundi, în timp ce sfetnicul, spiritul conştient, participă la Intelectul divin. 
Panteismul dionysiac al primului Zamolxe era, după cum observă Nicoale Balotă, un 
panpsihism, pentru că frenezia orgiastică permitea degajarea sufletului (psyché) din materie. 


Panteismul panic al celui de-al doilea Zamolxe este un panspiritualism, pentru că ataraxia 


contemplativă mortifică trupul, dizolvându-l în natură, şi determină degajarea spiritului53. 
Idealurile, aparţinând lumii Ideilor platoniciene, sunt partea cea mai subulă a fiinţei umane. 
Contemplatia are drept scop sublimarea masei amorfe de gânduri inconstiente în idealuri 
cristaline. “Cei mai aleşi dintre oameni”, scrie Blaga în Pietre pentru templul meu, ”se lasă 
conduşi în viata de un ideal născut din ei înşişi: ei sunt ca orbii, cari se lasă purtaţi de mână de 
copiii lor.” Aforismul realizează un autoportret spiritual, indicând că originea psihologică a 
imaginii orbului se află în sentimentul de posesie de către o tendinţă inconştientă, care îl 


“ipnotizează” pe om. Blaga recunoaşte, în fond, în mod indirect, că idealurile sale creatoare 


531 Relația subtilă dintre reificarea panică şi spiritualizarea orfică este explicată de N. Tertulian astfel: “Oricât 
de paradoxal ar părea, tendința către o «naturalizare» şi «vegetalizare» a existenței umane este uneori o formă de 

sunt cristalizări ale fondului magic. 

Degajarea spiritului din carne era scopul religiilor de mistere şi al initierilor mistice din 
perioada antichităţii târzii. Or, spre deosebire de ceea ce credeau primii cercetători ai religiei 
trace (Tocilescu, Xenopol), reforma religioasă săvârşită de Zamolxe în Dacia nu se leagă de 
cultul lui Dionysos-Sabazios, ci se integrează în categoria misterelor, semănând cu ritualurile 
eleusine şi cu doctrinele orfico-pitagoreice. Herodot amintea tradiția conform căreia Zamolxe 
fusese un discipol al lui Pitagora, ipoteză care, în ciuda minimei sale veridicitati istorice, de 
care se îndoieşte Herodot însuşi, subliniază cel puţin înrudirea ideologică a celor doi 
întemeietori de religii. Blaga îşi construieşte piesa pe scheletul acestei tipologii antice a 
misterelor, cel de-al doilea Zamolxe, profetul panic, fiind propovăduitorul unei învățături 
orfico-pitagoreice. 

Retragerea sa în peşteră, după alungarea din comunitate, imită celebra recluziune a 
profetului dac aşa cum a fost relatată de Herodot: Zamolxis “a pus să i se clădească o sală de 
primire unde-i găzduia şi-i ospăta pe cetăţenii de frunte; în timpul ospetelor, îi învăţa că nici 
el, nici oaspeţii lui şi nici urmaşii acestora în veac nu vor muri, ci se vor muta numai într-un 
loc unde, trăind de-a pururea, vor avea parte de toate bunătăţile. În tot timpul cât îşi ospăta 
oaspeţii şi le cuvânta astfel, pusese să i se facă o locuinţă sub pământ. Când locuinţa îi fu gata, 
se făcu nevăzut din mijlocul tracilor coborând în adâncul încăperilor subpământene, unde 
statu ascuns vreme de trei ani. Tracii fură cuprinşi de părere de rău după el şi-l jelira ca pe un 


mort. In al patrulea an se ivi însă iarăşi în fata tracilor şi aşa îi făcu Zamolxis să creadă în toate 


spusele lui”532. Ca deosebiri fata de Herodot, se poate menţiona că, la Blaga, recluziunea nu 
este deliberată şi nu urmăreşte un scop demonstrativ; ea nu are loc în încăperi subterane 


amenajate, ci într-o peşteră sălbatică; de asemenea, nu durează trei, ci şapte ani. 


discret spiritualism. A asimila mişcările şi gesturile umane cu delicatele armonii din câmpul naturii organice este 
o formă de a le purifica”. Op. cit., p. 175. 

Nu asemenea conjuncturi exterioare îl interesează însă pe scriitorul român, ci experienţa 
religioasă trăită de personaj. Blaga încearcă să refacă empatetic procesele de psihologie 
mistică presupuse de ritualul trac al recluziunii. Torpoarea panică este dusă până la limita 
“nemişcării”, la catalepsie; locul lui Hypnos e luat de Thanatos, chiar dacă e vorba de o 
moarte initiatica. Starea de somnolenta letală se va accentua progresiv de la Paşii profetului la 
Lauda somnului, poetul transpunându-se tot mai adesea în simţurile anesteziate ale unui 
ataraxic: “De mână-aş prinde timpul ca să-i pipăi / pulsul rar de clipe. / Ce-o fi acum pe 
pământ? / Mai curg aceleaşi stele pe fruntea lui în stoluri / şi din stupii mei / mai zboară roiuri 
de albine spre păduri? // [...] // Gândul meu şi veşnicia seamănă / ca nişte gemeni. / Ce lume 
se va zbate azi în valurile zilei?” (Gândurile unui mort). 

Eul poetic se scufundă tot mai adânc în tunelul vertical ce duce în “oceanul somnului”. 
El iese în afara categoriilor spatio-temporale, timpul se dilată şi individul intra în rezonanţă cu 
ritmurile astrale. Spaţiul se resoarbe, locurile depărtate se apropie, obstacolele devin 
transparente. Letargic, Zamolxe se întreabă: “M-am coborât tot mai adânc în suflet / Unde 
sunt, unde sunt? / Tot în peşteră? / Inima vrea să-mi sară din piept — / Văd prin munţi: / 
cetatea nu se mişcă şi totuşi ne-apropiem / de-acum. / Încet ca si cum ar invoca nişte duhuri: | 
O frunză cade-n noapte, / un veac se scurge-n mine. / Altă frunză cade-n noapte, / alt veac 
trece-n mine”. 


Constantin Daniel face o profundă analiză a stărilor de deprivare senzorială 


caracteristice recluziunilor în întuneric333. Ca fenomen psihologic, e cunoscut faptul că 
izolarea conştiinţei de stimulii exteriori tulbură sistemul individului de integrare în realitate, 


reprezentarea spaţiului, a timpului, a mişcării, a formelor, şi dă naştere unor halucinaţii 


532 Mircea Eliade, Istoria credințelor şi ideilor religioase, vol. II, p. 173-174. 


x 6 


533 Cercetătorul este de părere că “misterele tracilor, sanctuarele de iniţiere ale tracilor, misterele înşelăciunii” 
de care aminteşte Clement din Alexandria, presupuneau izolarea initiatilor în camere subterane, pentru ca aici ei 
să trăiască, după modelul recluziunii lui Zamolxe, experienţe de deprivare senzorială ce provocau viziuni 
mistice. Constantin Daniel, op. cit., p. 8. 

senzoriale foarte vii şi plastice534. Viziunile din primele stadii ale introversiunii sunt 
încadrate de ştiinţele psihologice între fenomenele hipnagogice, numite şi autofenoemene de 
luminiscenţă>35. În stările sale de introversiune, Blaga descoperise si el scintilatiile de lumina 
şi melodiile de sirenă ce însoțesc meditatiile ascetice, găsindu-le un corelativ în lecturile sale 
pe marginea tehnicilor mistice indiene536. În Zamolxe, el are prilejul să obiectiveze aceste 
procese de creație, atribuindu-le protagonistului, care devine o oglindă mitologică în care 
scriitorul se contemplă detaşat pe sine însuşi. 


Anticii interpretau apariţiile vizionare drept umbre ale morţilor, eidola, urcate din 


Hades537. Incubatiile şi descinderile în peşteri sacre erau o forma de coborâre initiatica în 


534 “Subiectii le-au descris ca fiind asemănătoare cu cele rezultate din intoxicația cu mescalină. Ca şi acestea, în 
dinamica lor, halucinatiile în izolare au urmat un anumit model: initial puncte de lumină, apoi modele geometrice 
simple care s-au complicat progresiv realizând figuri ce puteau fi recunoscute (şiruri de bărbaţi galbeni cu gurile 
deschise), apoi scene tot mai integrate cu desfăşurarea unor procesiuni pe o stradă etc. În timp ce manifestările 
halucinatorii se produceau tot mai amplu, alte canale senzoriale erau deschise: subiecţii reactivi auzeau voci, 
coruri (cu impresie stereofonică), apoi simțeau descărcări electrice cutanate sau alte halucinaţii tactile şi 
somatice.” Vasile Predescu, Psihiatrie, Bucureşti, Editura Ştiinţifică şi Enciclopedică, 1976, p. 113. 


535 John Müller, Les phénomènes fantastiques de vision, Coblence, 1826. 


536 Iată, spre exemplu, câteva fenomene de meditaţie, aşa cum le descrie un ascet hindus: luminile; dispariţia 
cadrului fizic şi a timpului; sunetele inaudibile, apariţiile luminoase; sentimentul separării de trup; călătorii 
aeriene; conştiinţa cosmică. “Sunetele inaudibile sunt acea melodie mistică percepută de yoghini la începutul 
ciclului de meditaţie. Aceasta poartă numele de nada anusandhana, adică «investigaţie dirijată asupra sunetelor 
mistice». Ea este semnul unei purificări a canalelor fluidice sub influenţa respirației controlate. Sunetele vin prin 
urechea dreaptă; chiar dacă urechile sunt astupate, ele se aud distinct.” “În cursul meditatiei apar o serie de 
lumini, datorate concentrării. La început, pe frunte se iveşte un punct luminos, de culoare albă, cât vârful unui ac, 
între cele două sprâncene. Rămânând cu ochii închişi, apar diverse lumini albe, galbene, roşii, fumurii, sau 
fulgere, luminite precum focul, cărbunele incandescent, muşte luminoase, luna, stelele, soarele.” “La început, 
mici sfere albe de lumină plutesc în jurul ochiului mental. După câteva luni, dimensiunea acestor lumini va 
creşte, devenind o flacără mai mare decât soarele, ce pare inconsistentă şi se disipează imediat. Ea izbucneşte în 
dreptul fruntii şi al tâmplelor, producând o senzaţie de bucurie şi fericire extremă şi dând naştere dorinţei de a 
prelungi aceste senzaţii. Aceste lumini sunt semnul unei stări intermediare, între două planuri ale realităţii. Apoi 
apare o lumină orbitoare, a cărei strălucire nu poate fi înfruntată şi îl obligă pe yoghin să-şi întoarcă de la ea 
viziunea mentală. Ea emană din canalul fluidic care traversează de la un capăt la altul coloana vertebrală; sediul 
ei este în inimă. Unii practicanți sunt foarte speriaţi si nu mai ştiu ce să facă. În această lumină apar o serie de 
forme şi fiinţe ce aparţin «lumii astrale». Ele seamănă cu fiinţe umane, dar nu au corp, corp fizic. Ele au dorințe, 
iubiri, uri, la fel cu oamenii. «Corpul» lor este plăcut şi se pot deplasa liber. Au puterea de a se materializa, a se 
dematerializa, a se multiplica, precum şi pe aceea de clarviziune etc.” Shri M. Venkataramiah, Talks with 
Ramana Maharshi, Tvinvannamalai, India, 1939, p. 48-52. 


537 Coribantismul, cult orgiastic înrudit cu menadismul, dădea în trecut numele unei boli mentale în care 
posedatul “vede spectre în fata ochilor şi aude clinchete continue în urechi. Bolnavii sunt chinuiti de o insomnie 
permanentă, dorm cu ochii deschişi”. Salmasius, citat de P. N. Rolle, op. cit., vol. I, p. 247-248, 250. Mai exact, 
ritul coribantilor avea puterea să vindece o astfel de boală, antrenându-l pe bolnav într-un dans cu mişcări 
convulsive ale corpului şi în special ale capului, ce provocau “revenirea” la conştiinţa normală. 

infern, pentru dobândirea cunoaşterii şi a imortalităţii>38. Protagonistul dramei lui Blaga se 
plânge şi el că grota îi este tot mai des bântuită de figuri fantomatice: “Nălucile apar mai 
multe azi, / sunt chinuri care muşcă-n pietre. / Altădată noptile-mi erau un leagăn de odihnă, / 
iar ziua lucrurile dimprejur se prefaceau in mine / într-un vis atât de liniştit, / că reci şi jilave 
şopârle veneau / să caute soarele / pe picioarele mele goale”. Prin “incubatia” în peşteră, 
Zamolxe ajunge “pe marginea acelui lac, care se cheam-al morților / şi al acelora cari încă nu- 
s născuţi”, de unde “vin numai visurile”. 

Aşa cum Patrocle îi apare lui Ahile în somn sub formă de oneiros, trei apariții 
emblematice îl vizitează pe Zamolxe. Prima e un moşneag care ţine în mână o cupă cu cucută, 
a doua — un tânăr cu o coroană de spini pe frunte, a treia — un bărbat mai în vârstă, legat pe un 


rug de flăcări, în care Octav Sulutiu recunoaşte figurile lui Socrate, Christos şi Giordano 
Bruno>29, “profeti” jertfiti pentru ideile lor. Asemeni demonului lui Socrate, ei sunt niste 


sfatuitori, fiind numiţi de Alexandru Paleologu “daimonii lui Zamolxe”540. Toţi trei îi anunță 
profetului sfârşitul recluziunii şi necesitatea întoarcerii în lume, dar îi prevestesc şi moartea 
tragică541, 

În urma acestei nekya, consultare a morţilor, Zamolxe hotărăşte, la fel cu Zarathustra al 


lui Nietzsche, să revină în cetate pentru a împărtăşi oamenilor noua sa doctrină. Dar ce anume 


538 Filosoful păgân Celsus, combătut de către Origen, dorind să încadreze resurectia lui Isus Christos într-o 
tipologie religioasă, aduna o serie de exemple în care recluziunea lui Zamolxe era pusă în paralel cu alte practici 
legate de grote sacre celebre, cum sunt cele ale lui Amfiaraos la Teba, a lui Trofonios la Lebadia, a lui Mopsos în 
Cilicia, a lui Amfilocos în Acarnania. Apud Jean Coman, op. cit., p. 264. 


539 “Zamolxe, în peştera lui, vede pe cei trei martiri care vor veni mult după el, pe Socrate, pe Isus şi pe 
Giordano Bruno si are intuiţia sfârşitului lor tragic pentru o idee, ceea ce îi sugerează şi lui ce trebuie să facă”. 
Schifa de studiu asupra teatrului lui Lucian Blaga, p. 423-424. N. Tertulian vede în ei “martiri ai eliberării 
umanităţii de forţele oprimante (simbolizate în personajul mitic al Cumpătatului veşnic treaz)” (Eseuri, p. 182), 
ceea ce este doar partial adevărat, deoarece Cumpătatul trimite la Intelect nu doar în accepțiunea bergsoniană, de 
energie mortificată, ci şi în accepţia orfică, de Spirit ce se degajă din corp. 

540 Alexandru Paleologu, Spiritul şi litera, p. 85. 


541 Într-adevăr, la întoarcerea în cetate, în tabloul Livada orbului, ce nu a fost păstrat în varianta ultimă a piesei, 
Zamolxe se lamentează: “Din tot ce pot să văd, care e turnul în care mă vei închide ca să-mi dai cucută în loc de 
apă, unde e stâlpul de care mă vei lega cu coroană de spini pe cap şi unde e rugul pe care în loc de vreascuri vei 
pune oasele mele?” 

s-a maturizat în el în cei şapte ani de recluziune, ce proces mistic a fost dus la împlinire? 
Fiecare dintre cele trei apariţii simbolizează un mod de mântuire prin jertfa trupului. Pentru 
Socrate, cel descris de Platon în Phaidon, cupa cu otravă nu reprezintă o pedeapsă, ci un mod 
de eliberare. Escatologiei pesimiste a ucenicilor săi, conform căreia la moarte sufletul iese din 


trup si se împrăştie ca un fum, filosoful îi opune o escatologie mistică, după care la moarte 


sufletul “se adună pe sine în sine” şi continuă să fiinteze în lumea de apoi>42, Cel de-al doilea 
personaj invocat, Christos, asumă crucificarea pentru a mântui natura umană. In sfârşit, 
arderea pe rug la care trimite umbra lui Giordano Bruno reprezintă tot o modalitate de 
sacrificare a trupului pentru eliberarea sufletului (pentru ahei, câtă vreme cadavrul nu era ars 
pe rug, umbra mortului rămânea legată de pământ, neputând trece Aheronul). În peşteră, 
Zamolxe trăieşte un fenomen asemănător de sciziune a sufletului de trup. 

Un poem din În marea trecere rezumă procesul de dedublare pe care îl acuză Blaga în 
această perioadă: “Fără de număr sunteţi fii ai faptei / pretutindeni pe drumuri, subt cer şi prin 
case. / Numai eu stau aici fără folos, nemernic, / bun doar de-nnecat in ape. // Totuşi aştept, de 
mult tot aştept / vreun trecător atotbun şi-atotdrept ca să-i spun: / O, nu-ţi întoarce privirea, / 
O, nu-mi osândi nemişcarea. / Cresc între voi, ci umbrit de mâinile mele / misticul rod se 
rotunjeşte în altă parte. / Nu mă blestemati, nu mă blestemati! // Prieten al adâncului, / tovarăş 
al liniştei / joc peste fapte. / Câteodată prin fluier de os strămoşesc / mă trimit în chip de 
cântec spre moarte. // Întrebător fratele mă priveşte, / mirată mă-ntâmpină sora, / dar încolăcit 
la picioarele mele / m-ascultă şi mă pricepe prea bine / şarpele cel cu ochii de-a pururi 
deschişi / spre-ntelepciunea de dincolo” (Fiu al faptei nu sunt). Cel care se sustrage faptei, 


lumii fenomenale, nu se neantizează. Dimpotrivă, viaţa sa interioară se intensifică, atingerea 


542 fn materialismul popular combătut de Socrate, “oamenii cei mulţi [...] se tem că o dată despărțit de trup, 
sufletul nu mai rămâne în fiinţă nicăieri şi că, în ziua morţii unui om, se află nimicit şi piere: în clipa când iese 
din trup şi se desface de el, se risipeşte ca o adiere, ca un fum, se pierde destrămându-se în zbor şi încetează să 
mai fiinteze undeva”. Platon, Phaidon, 70 a-b, în Opere, vol IV, Bucuresti, Editura Ştiinţifică şi Enciclopedică, 
1983, p. 69. 

cu moartea aducându-i initiatului înţelepciunea. In el se coace un “mistic rod”, care e 
adevărata sa personalitate, cea esenţială, cea divină. Şarpele care şade încolăcit la picioarele 
sale nu e altul decât şarpele kundalini al tantricilor, simbol al energiei latente de la baza 
coloanei vertebrale, a cărui trezire provoacă “eliberarea” misticului. Aceeaşi semnificaţie avea 


şarpele şi în cultul dionisiac şi în misterele Eleusine, fiind un simbol al lui Dionysos chtonian 


ce urcă din infern, dar şi al sufletelor eroilor care revin pe pământ sub formă de daimoni543. 
““Coacerea”, înseamnă dobândirea stării de supraconstiinta (“ochii pururi deschişi”) ce se 
împărtăşeşte din “înţelepciunea de dincolo”. 

În peşteră, Zamolxe a trecut printr-o maturizare mistică echivalentă cu o convertire de la 
religia dionysiacă la religia orfica. El urmează modelul lui Orfeu însuşi care, din preot trac al 
lui Dionysos se transformă în profet al lui Apolo, ceea ce îi atrage mânia bacantelor şi moartea 
prin sparagmos (echivalentă cu imolarea lui Zamolxe din finalul piesei). Dramaturgul 
surprinde prin destinul personajului evoluţia religiei geto-dace din ultima ei fază, de dinainte 
de cucerirea romană. Istoricii au observat faptul că, în secolele I î.e.n.—I e.n. religia Daciei s-a 


îndreptat către un cult solar sau urano-solar, ca dovadă soarele de andezit, sancturarul- 


calendar şi celelalte descoperiri arheologice din munţii Orăştiei544. Săvârşită sub oblăduirea 
castei de preoţi a lui Zamolxe, această reformă (în care se încadrează şi interdicția de către 
Deceneu a cultivării viței de vie) a presupus o schimbare a profilului chtonian al profetului- 


zeu cu unul uranian, tradusă printr-o sinteză a lui Zamolxis cu Gebeleizis, aşa cum reforma 


543 “Însemnătatea şarpelui la Daci se poate înţelege mai cu seamă din rolul principal pe care-l juca [...] în cultul 
şi misterele lui Bacchus-Sabazios, fiind simbolul ce amintea de transformarea lui Zeus şi de originea lui 
Sabazios, din legenda frigiană. [...] Şarpele de pe vasele mortuare dace aminteşte caracterul chtonian al şarpelui 
protector al mormintelor, care în această calitate figurează adesea pe vasele greco-romane şi pe basoreliefurile ce 
infatisau ospete mortuare (necrodeipnia); el reprezenta sufletul eroilor cărora le era închinat şi cărora le servea 
de simbol. Prin fiinţa sa, închipuind un dualism contrar, protecţia şi prosperitatea pe de o parte, moartea şi 
distrugerea pe de alta, el era venerat nu numai ca un demon bun, dar şi temut şi scârbit ca un demon rău”. Gr. G. 
Tocilescu, op. cit., p. 717-718. Ţinând cont de aceasta ambivalenta atractie-repulsie, viata-moarte, ar fi exagerat 
a vedea în şarpele din poezia lui Blaga un simbol inconştient al surorii moarte? 


544 Vezi Hadrian Daicoviciu, op. cit., p. 173 sqq. Sanctuarul rotund din incinta sacră de la Sarmisegetusa, pe 


care istoricul îl analizează ca un calendar dacic, este interpretat de Mihai Nasta ca un simbol pitagoreic al 
ciclurilor metempsihozei, asemănător cu “zarul psihogoniei” prin care se numără cele şase încarnări succesive 

orfică a provocat în Grecia asimilarea lui Dionysos cu Apolo54%5 . Iată cum Blaga reuşeşte să 
refacă, întâi în istoria religiei greceşti, iar apoi în istoria religiei geto-dace, acelaşi scenariu 
personal, al reunificării polului inconştient cu polul conştient în figura lui Pan şi a profetului 
său, Zamolxe de după recluziune. 

Extaza contemplativă din Paşii profetului şi Zamolxe duce mai departe efectele extazei 
frenetice din Poemele luminii. Dacă entuziasmul dionysiac provoca desfacerea sufletului de 
trup, catalepsa panică radicalizează procesul, provocând o a doua sciziune, a spiritului de 
suflet. Antroposofia europeană, de la gnostici şi cabală până la Rudolf Steiner, afirmă 
tripartitia fiinţei umane în trup, suflet şi spirit (oameni hylici, psyhici şi pneumatici — in 
gnosticism, nephesh, rouach, neschammah — în cabală546, etc.). Originea ei se află în 
misterele greceşti, la orfici, şi în special la pitagoreici şi neoplatonici. În cuvintele lui Blaga, 


cele “trei substanţe” ale ființei umane după mistica greacă sunt: “corpul (soma), sufletul 


(psyche) şi spiritul (nous, pneuma, logos)>47, La moarte, compusul uman se desface in cele 
trei componente: trupul se reîntoarce in tarana, sufletul împreună cu spiritul urcă în sfera lunii, 
unde, după o a doua disociere, spiritul îşi părăseşte vehiculul animic şi urcă în sferele de foc 
ale zeilor, personificări ale Ideilor, ale arhetipurilor. 

Pe această schemă, fenomenul mistic pe care îl traversează Zamolxe în peşteră nu este o 
simplă decorporalizare a sufletului (pe care o realizase prin inițierea dionysiacă), ci o 
depsihizare a spiritului. Ca profet dionysiac, Zamolxe intrase în rezonanţă cu Anima Mundi; 


cca 
1 


ca profet panic, el se deschide spre Intelectul divin, conştiinţa absolută, “înţelepciunea de 


dincolo”. Initiatul sublimează orbul din sine în sfetnic. “Ochii pururi deschişi” sugerează 


necesare sufletului ca să revină în trupul original. Op. cit., p. 350. 
545 Pentru evoluţia religiei geto-dace spre un cult uranian solar, vezi Mihai Nasta, op. cit., p. 348 sqq. 


546 pentru o orientare în uriaşa şi adesea inutilizabila bibliografie pe această temă, Alexandrian, Istoria filozofiei 
oculte, Traducere de Claudia Dumitriu, Bucuresti, Editura Humanitas, 1994; Jean M. Riviére, Istoria doctrinelor 
esoterice, Traducere: Viorica Alistar, Bucureşti, Editura Symposion, 1996. 

547 Despre gândirea magică, p. 250. Pentru o sinteză asupra misticii tripartite a neopitagoreicilor şi a 

starea de trezie mistică, de supraconstiinta. “Cel de pe rug”, dublu al lui Zamolxe, e aruncat în 
flăcări de “Cumpătatul veşnic treaz”. Zamolxe este pe cale de a se diviniza, de a intra în 
rândul zeilor din Panteon, al Ideile platoniciene. 

Un proces omolog are loc şi în cetate, în lipsa lui Zamolxe. Deşi profetul a fost alungat, 
învățătura sa continuă să se răspândească şi să acționeze alchimic asupra oamenilor. 
Asemenea creştinilor persecutați, ascunşi în catacombele Romei, şi în cetatea dacilor “ucenicii 
lui [Zamolxe] se tot sporesc de-atunci / pe sub pământ ca iepurii de casă”. În mitologia 
europeană e răspândită legenda regelui-profet (Arthur, Barbarossa) care se retrage pe o insulă 
necunoscută sau într-o peşteră în munte, unde va dormi un somn magic un număr rotund de 
ani, după care se va întoarce ca mântuitor. Recluziunile lui Pitagora, Zamolxe sau Zarathustra, 
mortile lui Empedocle sau Christos, implică aceeaşi aşteptare soteriologică. Complexul de 
vinovăţie fata de profetul alungat sau ucis pe nedrept face ca mesajul acestuia să fie acceptat 
progresiv, ca o formă de răscumpărare şi iertare. Ciobanul care îl lapidase pe Zamolxe devine 
un bacant involuntar, fiind luat în posesie tocmai de fondul dionysiac pe care îl respinsese atât 
de brutal. Ceea ce Zamolxe nu reuşise prezent fiind, şi anume înlocuirea religiei uraniene cu 
credința în divinitatea chtoniană, se împlineşte lent, prin mecanismele vinovatiei, în absenţa 
sa. Preotul e speriat deoarece tot mai multi oameni “şoptesc că va să vie iarăşi / să-mi smulgă 
templul şi să sfarme zeii”. 

Pentru a întrerupe proliferarea subliminală a religiei lui Zamolxe, ce devine tot mai greu 
de stăpânit, Magul-preot, împreună cu Vrăjitorul, pun la cale un plan de exorcizare. Puterea de 
iradiere a mesajului profetic, constată vrăjitorul, se datorează complexului de vinovăţie 
colectivă: “Sunt tocmai şapte ani de când ai îndârjit / mulțimea să-l alunge, / Eu nu te-am 
sfătuit, căci un profet / nu e nimic, dar un profet lovit — e mult”. În credinţele antice, o crimă 


nepedepsită atrage asupra întregii cetăţi o serie de dezastre şi molime, miasma. Duhul 


neoplatonicilor, Félix Buffiére, Miturile lui Homer si gândirea greacă, p. 325 sqq. 

neîmpăcat al lui Zamolxe, diagnostichează Magul, “pribegeşte neliniştind pe oameni cu boli; 
cutremure va trimite asupra cetăţii, căderi de stele asupra stânilor ca să le aprindă, furtuni 
asupra mieilor ca să-i arunce în prăpăstii şi grindină asupra strugurilor”. 

Or, impuritatea rituală, complexul de culpabilitate al colectivităţi dace ar putea fi 
vindecat prin satisfacerea dorinţei de reparaţie, prin transformarea lui Zamolxe dintr-un 
pharmakos într-un obiect de cult. Diabolicul plan al Magului şi al vrăjitorului constă în a-l 
diviniza pe profet, pentru a oferi mulțimii o supapă de descărcare a sentimentului de culpă: 
“Să-ntindem în ascuns poporului o cursă? / Multimei să-i lăsăm năluca. / Religia lui Zamolxe- 
şi face cuib acum / şi-n inimile cele mai statornice prin vechile oraşe. / El nu s-a-ntors şi totuşi 
e aci. / El ne doboară zeii pentru Orbul său. / Ce-ar fi să răspândim povestea în popor, / că 
Zamolxe a fost un zeu el însuşi? / Ce pierdem? / Avem un zeu mai mult în primitorul nostru 
templu, / dar astfel mântuim întreg soborul zeilor. / Oamenii divinizând pe Zamolxe / îi vor 
uita învăţătura”. 

Divinizarea lui Zamolxe urmăreşte pervertirea esenței mesajului său profetic, traducerea 
lui din termenii vitalitatii dionysiace în cei ai reprezentărilor apolinice. Magul intuieşte exact 
că divinitatea chtoniană a lui Zamolxe este incompatibilă cu panteonul uranian. Prima e de 
natură mistică, deoarece concepe umanitatea ca fiind consubstantiala divinității. Marele Orb 
este o cratofanie, un principiu sacru imanent, daimonion, din care se împărtăşesc toţi oamenii. 
În religia Magului-preot, în schimb, umanitatea este esenţial diferită de divinitate, distanța 
dintre ele fiind de nestrăbătut. Zeii Magului sunt nişte principii transcendente, nişte Idei. 
Proclamând divinitatea lui Zamolxe, preotul îi subminează baza mistică a învăţăturii. Intrat în 
panteon, Zamolxe nu mai poate oferi exemplul viu al unui om care se autodivinizează, care 
activează în el însuşi puterea sacră. El devine un zeu ce nu mai poate fi imitat, ci doar adulat. 

“Când nu mai e nici o putere / sa-nfranga-nvatatura unui nou profet, / un singur lucru e 


mai tare ca profetul: / statuia lui!”, spune Magul. Statuia este un “chip cioplit”, adică unul din 

acele substitute interzise de Dumnezeul-viu al Vechiului Testament548. fn Grecia arhaică, 
sculptura avea funcția religioasă de a fixa fiinţele spirituale, cum sunt morții, daimonii sau 
zeii. Sculpturi primitive, vag antropomorfe, numite colossoi, erau folosite pentru a exorciza 
duhurile morţilor care aduceau miasma asupra cetăţii. Printr-o conjurare magică, duhul era 


“legat” de dublul de piatră, iar statuia era dusă afară din oraş şi abandonată la o răscruce de 


drumuri sau într-o pădure549. Cerând să se ridice o statuie lui Zamolxe, Magul-preot încearcă 
să “imobilizeze” duhul învăţăturii profetului, care, altfel, pătrunde tot mai mult în cugetul 
dacilor. “EI n-are-n nici un sanctuar un chip cioplit / cum se cuvine unui zeu. / Cât nimenea nu 
1 se-nchină, / Zamolxe e legat de lut. / Primejdii va trimite-n suflete, / pământul va scrâşni din 
stânci, / iar mieii vor pieri ca strugurii din vii. / Ciopliţi-i chip de piatră lui Zamolxe! / Zeul 


y? 


strigă, cere jertfe!” Preotul urmăreşte să-l “dezlege” pe Zamolxe de lut, să-l izoleze de puterea 
vie, chtoniană, silindu-l să urce în cer. 

De aici disperarea lui Zamolxe de a se vedea divinizat. Olimpul în care este “trimis” fără 
voie reprezintă un panteon mort. Faţă de învăţătura sa telurică vitală, religia uraniană este 
complet devitalizată. Zeii olimpieni sunt izolaţi de lume, ei nu trăiesc în oameni. Lăcaşurile 
lor de cult sunt “viclene temple / vaduvite de credință”, zeii înşişi fiind “fiinţe / ce nu-s aievea 
/ şi totuşi omul le păzeşte de primejdii”. Vrăjitorul spune: “Zeii se hrănesc cu suflet omenesc. 


/ Când se isprăveşte acest nutreţ, / când nu mai crede nimenea în ei, / s-adună trişti şi-şi 


cheamă marele sfârşit”. Învățătura lui Zamolxe proclama tocmai nietzscheanul “amurg al 


zeilor”550 şi căuta izvorul vieții în afara Olimpului, în natură, în puterile subterane. 


548 Este interesant de semnalat faptul că lui Zamolxe nu i s-au închinat niciodată statui sau alte reprezentări 
iconografice. Explicația s-ar afla nu numai în aniconismul general al mitologiei trace, asemănătoare din acest 
punct de vedere iudaismului, ci şi în caracterul secret, misteric, al religiei sale. Vezi Jean Coman, Zamolxis, 
Paris, P. Gethner, 1939, p. 28 sqq. 


549 Vezi Jean-Pierre Vernant, Mit şi gândire în Grecia antică. Studii de psihologie istorică, Traducere de Zoe 
Petre şi Andrei Niculescu, Cuvânt înainte de Zoe Petre, Bucureşti, Editura Meridiane, 1995, cap. “De la 
categoria dublului la imagine”. 


550 «Misiunea lui Zamolxe îşi are punctul de pornire într-o stare de lucruri caracteristică unor epoci de «moarte 
a zeilor». «Gott ist tot», vestea Zarathustra, iar aici zeii sunt «mucegaiti de veşnicie» şi templul a devenit 

Aşezându-l pe profet în panteon, Magul-preot îşi propune să redirijeze devotiunea dacilor 
dinspre divinitatea chtoniană spre cele celeste. Printr-un Zamolxe-zeu, panteonului mort i s-ar 
reinfuza energia vitală a credinţei. Divinizarea lui Zamolxe se întoarce împotriva învăţăturii 
acestuia, ridicându-l în cer, “dar fara-nvatatura mea”. Transformata în statuie apolinica, 
revolta dionysiacă nu mai are împotriva cui să lupte. Magul îi spune lui Zamolxe, în legătură 
cu poporul dac: “Ai încercat să-l scapi de zei / şi azi iti ai şi tu / un chip de piatră printre ei! / 
[...] / Pleacă înapoi! Altarul n-are trepte! / Eşti sus — zadarnic cerci — nu poţi / să-l mai cobori. 
/ Răzvrătire? / împotriva cui? / Azi nu mai ai nici un vrăjmaş, / poporul ti se-nchina — / şi eu-s 
preotul tău!” 

Magul-preot a împlinit în realitate ceea ce începuse să se întâmple cu Zamolxe in 
peşteră: desprinderea lui nous de psyché. Învățătura primului Zamolxe era o credinţă în 
sufletul uman, ca putere chtoniană, ce străluceşte în indivizi. Religia Magului-preot e o 
credință în nous, în Intelectul divin. Zeii din panteon sunt idei platoniciene, iar preotul care nu 
“doarme niciodată” este un simbol al treziei conştiinţei, al luciditatii, la fel cu cel de-al doilea 
Zamolxe, stăpânit de “cumpătatul veşnic treaz”. Lupta care se poartă în finalul piesei nu mai 
este atât între Zamolxe şi Mag, cât între Zamolxe dionysiac şi Zamolxe orfic. Conflictul dintre 
profet şi zeu, dintre om şi statuie, este un conflict între psyché şi nous. 

Prin aceasta, Blaga dramatizează tema cea mai acută a filosofiei irationaliste: opoziția 
dintre instinct şi rațiune, dintre inconştient şi conştiinţă. Dacă spiritul, rațiunea, fuseseră 
considerate secole de-a rândul ca un factor armonic în raport cu trupul şi sufletul, odată cu 
romantismul ele intră în divorţ. Goethe vorbea deja, în Faust, de cele “două suflete” opuse în 
om. Nietzsche, Bergson, Unamuno vor tematiza filosofic polarizarea celor două principii, 
considerând inconştientul un factor vital, iar conştiinţa un factor letal, mortificant. Atunci 


când rezumă doctrina psihologică dualistă a lui Ludwig Klages, Blaga descrie această situație 


«minciună cu stâlpi de piatră». [...] Amurgul zeilor îşi are cauzele în omenire: puterea lor încetează o dată cu 

în termenii următori: “Spiritul pătrunde viaţa ca o pană, având tendinţa să despartă corpul de 
suflet, adică să dezanimeze corpul şi să dematerializeze sufletul, iar pe această cale să distrugă 
în cele din urmă însăşi viaţa. Dar ce este spiritul şi ce este sufletul în concepţia lui Klages? 
Spiritul este în primul rând inteligenţa, care utilizează concepte abstracte; spiritul este actul 
gândirii şi actul hotărârii volitionale; spiritul este autorul faptelor deliberate. Sufletul este 
trăire în concret, vietuire emotivă în lumea simțită. [...] Spiritul este existenţă parazitară, câtă 
vreme sufletul şi-ajunge sieşi, neavând nevoie de spirit, ca să trăiască. Spiritul, cu alte cuvinte, 
este un intrus. Într-un asemenea cadru metafizic procesul istoric al omenirii apare ca o luptă 
progresivă şi triumfătoare a «spiritului» împotriva vieții, şi se va încheia prin distrugerea celei 
din urmă”551, 

Drama interioară pe care Blaga o exprimă prin actorii mitici ai piesei este ruptura dintre 
inspiraţie şi intelect, dintre simtire şi rațiune. Echilibrul miraculos al acestora atins în anul 
1919, exprimat prin simbolul lui Pan, este pe cale de a se rupe. Prin Zamolxe, scriitorul 
explorează un eveniment psihologic deocamdată nebulos pentru sine însuşi: redesfacerea lui 
Pan în cele două tendinţe care converseseră în el în perioada “tracă”, cea dionysiacă şi cea 
apolinică. Până acum, cele două dispoziţii au alternat în biografia spirituală a lui Blaga, 
înlăturându-se una pe alta. Copilăria aparținuse trăirii magice; adolescenţa a adus triumful 
luciditatii şi al raţiunii; poezia dionysiacă a primului volum reprezintă o reemergenta a 
fondului magic refulat. Cu poezia panică a celui de-al doilea volum de versuri, alternanţa 
ciclică încetează, cele două dispoziţii acomodându-se reciproc. Ataşat afectiv laturii sale 
dionysiace, Blaga simte — în perioada scrierii dramei Zamolxe — că energia frenetica izbucnita 
în el este pe cale de a se sublima în energie apolinică intelectivă. Este un proces care îl 


înspăimântă, căci are impresia că îl rupe de sursele vieţii inconştiente, dar pe care nu îl poate 


credinţa. [...] Atunci apare Zamolxe şi vrea «să sfarme zeii”. Mariana Sora, op. cit., p. 67-68. 


551 Despre gândirea magică, p. 251. 

opri. Ca urmaş al lui Nietzsche şi Bergson, el simte noţiunile, conceptele, ideile ca forme 
moarte, ca pietrificări ale conţinuturilor dinamice ale continuumului psihic. 

Transformarea (involuntară) a lui Zamolxe din profet în zeu, din om în statuie, 
simbolizează sublimarea trăirilor inconstiente în idei teoretice. Magul îi vorbeşte Cioplitorului 
despre statui în aceeaşi termeni în care Nietzsche definea arta apolinică ca o supapă a 
angoaselor dionysiace: “Copiilor le trebuie vis blând să-i liniştească — / şi lumină să le tie-n 
frâu pornirea, / zăgaz puterilor ce colcăie-n pământul lor / prea rodnic în izvoare tulburi”552, 
De aici, gestul disperat al personajului de a-şi distruge statuia, gest care îi va aduce şi lui 
moartea. El refuză pietrificarea în idee, pentru ca intuiţia să rămână vie. Pentru religie, ca şi 
pentru poezie, o filosofie a religiei sau a poeziei este o capcană. Blaga simte că, dacă ar da 


curs tentatiei teoretizării, ar pierde din nou intuiţia manei, redescoperită în Poemele luminii. 


Prin divinizare, personajul său este aruncat dintr-o poziție magică într-o poziţie mitică553. EI 
încetează să mai simbolizeze relația nemijlocită, de tip magic, a omului cu misterul, şi devine 
simbolul unei reflectări “censurate”, de tip mitologic, a misterului în om. Statuile, ca toate 
operele de artă, sunt nişte reprezentări deformate de către cenzura stilistică impusă de fondul 


anonim. In aceste condiţii, distrugerea statuii exprimă refuzul scriitorului de a accepta condiţia 


552 Intenţia Magul de a-l “statuifica” pe Zamolxe urmează ideea lui Nietzsche de sublimare de către greci a 
angoasei existenţiale într-o artă de un calm olimpian: “Pentru a putea trăi, grecii au fost constrânşi să-şi creeze 
zeii. Această creaţie trebuie să ne-o închipuim în chipul următor: din lumea primitivă titanică a zeilor, lume a 
groazei, tendinţa apolinică spre frumos, prin tranziţii încete, a făurit lumea olimpică a bucuriei; aşa cum răsar 
trandafirii din crengile spinoase”. Friedrich Nietzsche, Naşterea tragediei, p. 190. În Pietre pentru templul meu, 
Blaga construieşte mai multe variante ale metaforei nietzscheene (trandafirul cu spini), sau baudelairiene (floarea 
crescând din murdărie), precum aceasta: “Aburii ce se ridică dintr-o baltă murdară sunt tot aşa de curati ca şi 
aburii ce se înalță din cel mai limpede râu...“. 


553 Deosebirea dintre reprezentările magice, sub formă de cratofanii, şi personificările mitologice, sub formă de 
zei, este pusă de George Gană în următorii termeni: “Pornit în căutarea fondului absolut al lumii, poetul e condus 
de gândirea lui mitică şi de o cultură mitologică variată, dar şi de un sentiment al magicului, apărut de timpuriu şi 
intrat în structura lui. De aici două serii de reprezentări ale acestui fond, amândouă active în constituirea operei. 
Pe de o parte mitizarea, transformarea «principiului» în entitate distinctă, personificarea. Ipostaziindu-l mitic, 
Blaga îi va spune, împrumutând nume de circulaţie sau inventând altele, cu o libertate care nu e numai 
terminologică: Dumnezeu, Pan, Elohim, Zeus, Marele Orb, Marele Anonim, Nepătrunsul, Veşnicul. [...] Pe de 
altă parte, fondul lumii e văzut ca o substanţă fluidă, omniprezentă însă impalpabilă, «realitate» efectivă şi 
virtuală totodată, fizică şi metafizică, ţinând deopotrivă de sensibil şi de ceea ce poate fi doar gândit, pieritoare în 
formele pe care le ia, dar incoruptibilă şi eternă în ea însăşi. Poetul o echivalează cu lumina.” Opera literară a 
lui Lucian Blaga, p. 157-158. De remarcat omologia opoziţiei putere / zeu (magic / mitic) cu opoziţia 

de fals a artei apolinice în dauna condiției intuitive a artei dionysiace, respingerea cenzurii 
conştiente în favoarea participării magice. Autosacrificiul lui Zamolxe împiedică urcarea 
Marelui Orb în panteonul uranian. “Orbul e iarăşi printre noi. / Îi-n noi”, spun ucenicii 
profetului. Poetul refuză să piardă pentru a doua oară contactul cu puterea din adâncuri. 
Totuşi, procesul de sublimare nu mai poate fi oprit. În tragediile antice, în Licurgia 
pierdută a lui Eschil, sau în Bacantele lui Euripide, înfruntarea dintre preot (Licurg, Penteu) şi 
profet (Dionysos) se termina cu “bacantizarea” preotului. Şi în Zamolxe, Magul devine preot 
al profetului divinizat, dar cel cu adevărat sacrificat pentru învăţătura celuilalt nu este preotul, 
ci Zamolxe. Este o expresie simbolică a senzatiei scriitorului că “autocritica” se inteteste tot 
mai mult, făcând imposibilă întoarcerea la spontaneitatea primelor poeme. De acum încolo, 
fiinţa interioară a lui Blaga se va bifurca în mod aproape tragic între sfetnic şi orb. După cum 


arată George Gană, acum începe o diferențiere a “izvoarelor” scrisului, a limbajelor şi a 


modurilor de expresie55%. O parte a creatorului, spiritul, nous, va fi atrasă tot mai mult de 
speculaţiile metafizice. Ea va da naştere operei filosofice şi ştiinţifice. Cealaltă parte, sufletul, 
psyché, va încerca să rămână legată de pământ, simțind însă tot mai mult spaima singurătăţii, 
a părăsirii. Ea va da naştere volumelor următoare de poezie, bântuite de tristeţe şi vid, de 
sentimentul paradisului pierdut. La fel se întâmplă cu orficii la moartea lor mistică: în sfera 
lunii, spiritul se desprinde de suflet. Primul urcă în Olimp, la banchetul luminos al zeilor, cel 
de-al doilea rămâne să bântuie ca o umbră spaţiul crepuscular al Hadesului aerian. Zamolxe 
este conceput de Blaga ca un dublu profet, care aduce succesiv dacilor misterele dionysiace şi 
apoi pe cele orfice. El se iniţiază şi inițiază în ambele aceste procese mistice, atât în 
panpsihismul dionysiac, cât şi în panspiritualismul panic. Zamolxe încheie perioada de 


formaţie a lui Blaga şi deschide cele două mari căi pe care se va desfăşura de acum creaţia 


nietzscheana între dionysiac, ca principiu al unului nediferentiat, şi apolinic, ca principiu al individuaţiei. 
554 George Gana, op. cit., p. 135-136. 

scriitorului român. 

Lucian Blaga’s Concepts of Mystery and Magic Idea 
(Abstract) 


Lucian Blaga set the concept of Mystery at the basis of his philosophical and 
metaphysical system. In different contexts, he asserted that Mystery is “the central concept 
the theory of knowledge should deal with” (1983: 331), and that it is “the centre of all 
ontology and metaphysics of cognition” (1985: 491). The importance held by the concept in 
Blaga’s theory was highlighted by all analysts. “Mystery is the concept that stands in the very 
centre of Blaga’s philosophy, as does the Idea for Plato, the Monad for Leibniz, the Category 
for Kant, the Logos for Hegel, the Will for Schopenhauer” (Drimba, 1994: 7). “The zone of 
the ‘mystery’ indisputably constitutes the geometric spot of all Blaga’s endeavours and 
aspirations” (Tertulian, 1968: 218). “Any exploration of his philosophy, overcharged with 
metaphors and speculative concepts, full of metaphysical traps and mazes, should start from 
what we could call the existential condition or the ontology of the mystery. Any approach 
conducted by the human spirit in the field of knowledge, science, art and religion — in the 
field of culture, generally speaking — implies a dramatic confrontation with mystery” (Tanase, 
1977: 26). 

As George Gana put it, “the sentiment of a cosmic mystery is a primal feeling, which 
represents Blaga’s first characteristic response to the outside world” (1976: 8). The 
philosophic concept of the Mystery, which was to be worked out by the mature thinker Blaga, 
resumes the vague feeling of the child Lucian that he and nature is but one thing. In it’s 
intuitive roots, the concept points at the miraculous totality constituted by the newly born 
child and the outside world, at the confusing estate in which the ego functions in unsplitted 
continuity with the whole universe. The concept acts out the sentiment of a magic 
omnipotence experienced by the little boy in his first years of life. 

Blaga extrapolates his psychological configuration to the metaphysical structure of the 


universe. The original self of the child is projected by the mature philosopher in the image of 

the cosmic Big Whole. The position of the ego after the separation from the infantile self, and 
its impossibility to reestablish direct contact with the magic material, corresponds to the 
position of man facing the cosmic mystery, which rejects him. The psychological mechanisms 
of repression used against the unconscious infantile mind are resumed in the concept of a 
metaphysical censorship which protects the anonymous cosmic found from man’s knowledge. 
No longer capable of recuperating the magic whole through the positive (cataphatic) 
categories of the conscious ego, the philosopher feels like defining the Big Whole through 
negative (apophatic) categories, which focus on the unknown and undefinable attributes of 
the universe. The cosmic Mystery corresponds to the unspoken world of Lucian Blaga’s 
infancy, to the famous quietness of his first four years of life. Feeding itself on this magic 
unconscious material, Blaga’s work is a philosophy, a poetry and a theatre of mysteries, 
connected, the same as the ancient pagan mystery cults, to protecting and dangerous, beloved 
and feared, subterranean deities. 

The concept of mystery defines therefore the universe as a whole from which human 
being is expelled. The concept of a Great Anonymous Being which protects itself through a 
transcendental censorship couches, in a rational language, the feeling of exclusion from the 
Big Whole experienced by the child after his separation from the magic fusion with the 
mother. Man (as any other individuate being), asserts Blaga, has no longer access to the 
complete and instant comprehension of the whole. The same way the concept of actual 
infinity works in modern mathematics, the concept of Mystery catches the being as an infinite 
and inexhaustible object of human cognition. Through it, Blaga positioned the unknown as 
the ultimate object of metaphysical knowledge, joining thus the epistemological 
presuppositions of the end of the 19th century philosophers, such as Herbert Spencer (who 
postulated that, “although completely opposed by their respective dogmas, all religions imply, 
tacitly, that the world [...] is a mystery which awaits inquiry”) or Max Miller (who saw in 
religion “an effort to comprehend the incomprehensible, to express the inexpressible, an 
aspiration towards infinity”). 


The category of Mystery has both an ontological and a gnoseological aspect. 

On the one hand, the term mystery points at an ontological reference: the being as a 
whole. Within the ontological mystery, Blaga makes a distinction between two degrees of 
ontological substantiality: the central existential mystery (which he will define as a Great 
Anonymous Being), and the derivative existential mysteries (which constitute the universe 
created by the Great Anonymous Being, that is, the universe of the divine differentials). The 
central existential mystery defends itself against “any possible individual human cognition”, 
being completely inaccessible to humankind. The derivative existential mysteries “do not 
defend themselves directly against cognition; they defend themselves indirectly, by the 
agency of the «Centre», which protects them” (1983: 452). The derivative mysteries are 
nothing more than the objects of the “created” universe, seized not individually, but from the 
point of view of the Big Whole. The relationship between the central mystery and the 
derivative mysteries laying under its “umbrella” parallels the relationship established in 
Blaga’s psyche between the repressed magic material and the conscious images which derive 
from it. The individual objects from the writer’s conscious horizon of perception become 
mysterious when a synergic channel connects them to the magic found. 

On the other hand, the concept of Mystery has a gnoseological aspect: besides pointing 
out at an ontological reference, it also designates the way in which the subject constructs a 
representation of this reference. In this respect, Lucian Blaga needs to distinguish between 
Kant’s “thing-in-itself’ and “mystery”: the first concept has a “realistic” reference, it points at 
a numenon, while the second is of a “phenomenological” nature, it designates the image of 
this numenon in the mind of the human subject, image that works as “an implicate immanent 
element of the conscious existence specific to mankind, as an a priori element of all the a 
priori and a posteriori functions specific to the complete actual human consciousness” (1987: 
272), 

Considered from the point of view of the cosmic totality, every object “falls into a 
crisis” and splits into two parts: a finite visible part, directly accessible to the human subject 
(the phainic aspect, from Gr. phaino = to show up, to reveal itself), and a hidden part, which 
hints at the infinity of being and which remains inaccessible as such to the human subject (the 


cryptic aspect). The cognitive operation of projecting an object onto the horizon of the Big 

Whole is defined by Blaga as “opening a mystery”. Each individual object shelters a latent 
mystery which, submitted to a “critical state”, turns itself into a manifest mystery (1983: 320- 
321), 

It would be instructive to observe that Blaga’s “criticist” approach to metaphysics 
follows Ernst Cassirer’s neo-kantian analysis of mythical thinking. Although Blaga is eager to 
point out the differences between his own theory and Cassirer’s, the Romanian philosopher is 
dependent on the concepts elaborated by the beginning of the century thinkers, which were 
working on the morphology of culture and on the history of mentalities. Blaga does not invent 

new terms, he picks up “prefab” concepts used by his fellow philosophers, renames and 
reshapes them, and integrates them in the architecture of his own system. For example, 
Blaga’s theory of the mystery resumes Cassirer’s argument on the intranzitivity of mythical 
language. “We are used to see [mythical] representations as ‘symbolic’ material, to search 
behind them a second allusive meaning, which would otherwise remain hidden. Thus, the 
myth would become a mystery: its true meaning and soundness would no longer lie in what it 
is revealing through its own figures, but in what it is hiding. If this is the case, the mythical 
thinking resembles a cipher, which needs a special reader endowed with the deciphering ‘key’ 
” (Cassirer, 1972: 59). Blaga’s distinction between the phainic and the cryptic aspects of all 
objects of human cognition should also be compared to Cassirer’s allegation that “myth 
implies a similar ‘crisis’: it is the result of the emergence in the human conscience of a 
specific crash, which breaks the intuition of the totality of the world” (Cassirer, 1972: 96). 
The impossibility of translating the mystery in a rational language leads both philosophers to 
the conclusion that the magic-mythical language is autonomous; but while Cassirer analyzes 
it indistinctly, as a way of positive cognition, Blaga divides it in magic language, which he 
distributes to negative cognition, and mythical language, which he distributes to positive 
cognition. 

The finite objects exposed onto the horizon of the Big Whole appear as mysteries only 
to individuate human subjects, but not to the Great Anonymous Being himself. The Great 
Anonymous Being has a positive knowledge of himself, he is cristall-transparent to himself; 


this means that in his case the knowledge is veridical in respect to its object. Just on the 

opposite hand, in the case of the creatures the knowledge is no longer veridical because of the 
transcendental censorship through which the Creator protects himself against the curiosity of 
individual subjects. 

In the concept of the human aspiration of revealing the mystery of the Great 
Anonymous Being, Blaga is projecting his own longing for connection to the magic centre 
deeply hidden in his self. Freely generalizing from his inner experience, he considers that 
longing for mystery and the ability to relate to the unknown are attitudes specific for all 
humankind. In his view, man is characterized by two “existential conditions”: the existence in 
the horizon of the material concrete world, whose purpose is self-preservation, and the 
existence in the horizon of the mystery, of the metaphysical whole, whose purpose is self- 
revelation. The upcast of the second existential condition constitutes a “mutation” in nature: 
mankind comes off from animality and man becomes the unique individuate being aspiring to 
the revelation of the Big Whole (1987: 267). 

This “amphibology” of human conscience refers to two psychological conditions which 
we could describe, in C. G. Jung’s terms, as living in the realm of the conscience, which 
centre is the ego, and as living in the realm of the psychic totality, which centre, super- 
ordinate to the ego, is the self. The same as the Swiss psychologist, Lucian Blaga feels the 
need to cast the conscious ego within the broader frame of an unconscious self. The specific 
human consciousness is “the consciousness who casts objects and casts itself on the 
background of mystery”; “the horizon of mystery participates in the very definition of human 
consciousness” (1987: 504-505). In Blaga’s anthropology, mystery plays the same role as the 
unconscious in Jungian analytical psychology: it is an inexhaustible deposit of revelations and 
images, and a communication channel to nature and universe. The ontological mutation 
represented by the opening of humans to the cosmic mystery, imagined by Blaga in his 
metaphysical system, corresponds to the opening of the ego to the totality of the self, 
experienced by Blaga in his intimate life. 

But since the regression to the original self is hindered by a system of inhibitions, Blaga 
thinks that human knowledge of the cosmic mystery could not end up in a display of positive 


(cataphatic) categories. As a symbol of the magic background, mystery is apprehensible only 

through negative (apophatic) categories, such as irreducibility, unknowability, and 
irrationality. The same way that in psychoanalysis unconsciousness precedes consciousness, 
in Blaga’s system mystery is a background for the operations of logical thinking. It is an 
entity prior to human consciousness and cannot be reduced to rational items. “We can’t infer 
the mystery horizon and the existence in the mystery horizon from the concrete experience in 
the given world. The mystery horizon and our responses to it are not a logical result of human 
cogitation” (1987: 267). Mysterious material has, compared to familiar objects, the same 
autonomy, pre-eminence and inevitability as has the unconscious material compared to 
conscient thoughts. 

Irreducibility to rational categories makes mysteries unknowable, despise all cognitive 
variations man could subject them to. Leaving Auguste Comte’s positive epistemological 
trend, Blaga no longer aims at enlightening and reducing the unknown, but tries to catch the 
unknown as such, in a self-standing category. Through a “critic” analysis, he processes the 
term of mystery, a term “suspicious of multiple meanings, floating in a vague semantic 
chaos”, a “permanent source of confusions and impediments in philosophical thinking” 
(1983: 331), and enhances it at the status of an efficient philosophical concept. Mystery is 
posited as the main object of human cognition, and not as one of its undesirable remainders. 

In doing so, Blaga proclaims himself to be a forerunner, although he is only a 
participant in perhaps the most significant epistemological revolution of our century. For 
example, Emile Meyerson already asserted that “it is impossible to explain reality in a 
complete way, because there is something in it which resists cognitive penetration”; since the 
scholar proclaimed the necessity of elaborating new epistemologies which should include the 
postulate of unknowability. In this trend, Blaga’s “dogmatic method” goes together, in the 
fourth decade of our century, with the non-aristotelian logics of Alfred Korzybski, O. L. 
Reiser and Paulette Fevrier, with the negative ontology of Jean Wahl, with the negative 
dialectics of Theodor Adorno, with the dynamic logic of contradictions of Stéphane Lupasco, 
and with the philosophy of NO of Gaston Bachelard (Bachelard, 1986: 296 sqq). 

Another agnostic characteristic of mystery is irrationality. Even if some of the 


derivative mysteries could be eventually reduced to a rational content, the very foundation of 

mystery is of an irrational nature. Furthermore, irrationality is the basic condition of the 
ontological mystery, which means that it has an ontological status, while rationality is a 
condition only of the cognitive subject and has a “stylistic status. Irrational material cannot 
be processed, using cognitive operations, into rational material; Blaga names this axiom — 
principle of the unconvertibility of the irrational. “We could reduce an irrational item to 
another irrational item, but we cannot break or decompose it in rational items. [...] This 
means that ‘mystery’, even when it undergoes the conversion operations of comprehensive 
knowledge, does not lose its irrationality, it only moves towards a new ‘irrationality’ ” (1983: 
498-499). The rationality of the existent is a “mere subjective postulate”; rationality is a 
feature which applies only to the operations of knowledge, but not to the objects submitted to 
these operations (1983: 427). 

The rational way of thinking is a “stylistic” coordinate, style being, in Blaga’s 
metaphysics, an element of the cognitive censorship set by the Great Anonymous Being in the 
human psyche. As such, rationality is meant as an obstacle in the apprehension of the 
mystery. “Rationality is not a linking element between man and the Great Anonymous Being, 
but rather an isolating element. More precisely: rationality is a structure which the 
transcendental censorship imprints upon individuate knowledge” (1883: 500). The Romanian 
philosopher highlights the contrast between his metaphysics and the Western ones, from Plato 
and Aristotle to Hegel and Hartmann; all these thinkers alleged that rationality is the ultimate 
principle of being, which implies that this principle is accessible to human rational mind. But 
in fact Blaga does nothing more than integrating himself in the irrationalistic Zeitgeist which, 
starting with the Romantics, through Schopenhauer, Nietzsche, Bergson, to the philosophers 
of the first decades of our century, claimed that the ultimate essence of being is of an extra- 
rational, unconscious, volitional, intuitive, vital etc. nature. 

The personal motifs which urged Blaga to endorse such a metaphysical option derive 
from the writer’s intimate relationship between his conscious ego and his magic unconscious. 
The principle of the irrational nature of the mystery transcribes Blaga’s intuition that the 
analytical contents of the mature ego are not compatible with the global contents of the 


infantile self. The synergic representations of the child cannot be reduced or decomposed into 

logical units. Holding in mind his own insight regarding the logic impossibility to process the 
infantile material, Blaga produces a thorough criticism of Lucien Lévy-Bruhl’s, Ernst 
Cassirer’s, and other anthropologists’ theories, which assert that the mentality of the 
“primitives” is pre-logical. “Primitive man does not think using different logics than civilized 
man, nor does he use some embryonic pre-logics. [...] The mind of primitive people is 
structured in the same logical way and is endowed with the same categorical functions than 
the mind of civilized people; the difference holds in the fact that primitive man makes a 
significant greater appeal than civilized man to the irrational concept of a magic power or a 
magic substance” (1987: 287-288). Defending “primitives” against the charge of a 
“hypothetical functional corruption of thinking”, Blaga is eventually protecting the inner 
image of the child magically fused with the mother and the world. 

The fascination with the infantile material, to which the writer surrenders with a 
staggering and delightful sentiment of danger, but also with the sentiment of regaining a 
lethal safety, is the message transmitted by the poem which opens Blaga’s poetic work, I 
wouldn’t crush the corolla of wonders of the world. Like a musical clef on the staves of a 
score, the poem indicates the fundamental tone on which the poet tunes his inspiration. In 
contrast with his human fellows, who choose to live in the light of consciousness and thus 
“smother the charm of the impenetrable hidden / in abysses of darkness”, the poet decides 
upon the shades of the unconscious, which protect the unspoken and the mystery. Blaga feels 
that he could enjoy the “corolla of wonders of the world” only if he would regain the child 
capacity of mystical participation to the universe, through an abaissement du niveau mental, 
through a lowering of the censorships of the ego. 

The reconstruction of the structures of the infantile self requires desertion of the 
categories of the intellectual mind. The philosopher calls this leap outside the individuate ego 
— an intellectual ecstasy: “Ecstatic would mean in this context nothing more than ec-static, 
i.d. being outside oneself, flight of the centre outside the circle” (1983: 266). Human mind 
can function either en-statically, when it deals with the logical material of consciousness, or 
ec-statically, when it deals with the irrational material of the self. By asserting that the 


impulse of leaving the ego is not immanent, but comes from an outside centre, Blaga is 

describing in fact the spell power exerted on him by the magic. “The overwhelming drive” 
towards ecstasy, experienced as a revelation, describes the sentiment experienced by an ego 
invaded by a message coming from the infantile self. In order to assimilate this 
“transcendental” message, human conscience should get out of his “functional joints”, and 
“accept hypotheses beyond human rationality” (1983: 429). 

Since man apprehends the world through the images he makes on it, Blaga is 
necessarily leaded to the elaboration of his famous theory of the two kinds of knowledge, the 
paradisiac and the luciferic ways of knowledge. Using the logical categories of the 
individuate ego, the paradisiac way of knowledge divides the universe into finite intelligible 
objects; using the synthetic categories of the self, the luciferic way of knowledge puts each 
object as a metonymy of the Big Whole. The philosophical correlation between the phainic 
and the cryptic aspects of things, between the individuate object and the total mystery, 
corresponds to Blaga’s psychic experience of the coupling of a single conscious image to the 
unconscious image of the whole. As a cognitive drive which points ec-statically to the 
agglutinated objects of the infantile self, the luciferic way of knowledge casts the "open 
mystery” as it’s specific object of cognition (1983: 316, 321). 

Taking into account the principle of the inconvertibility of the irrational, the goal of the 
luciferic way of knowledge is not to reduce mysteries, but to vary their intensity, through 
different logical operations. Blaga tells one from another three possible kinds of qualitative 
variation of the mystery: weakening, which he defines as as plus-cognition; stabilisation, 
which he defines as a zero-cognition; and enhancement, which he defines as a minus- 
cognition (1983: 324-331). The first two processes belong to intellectual en-stasy, because 
they aim at the diminution (or immobilisation) of the mystery; the third process belongs to 
intellectual ec-stasy, because it aims at the amplification of the mystery. By overprinting these 
three vectors on a tripartite psychological system (sensibility, imagination, reason), Blaga is 
able to produce a “topography” of the mysteries, depending on the directions of 
transcendence from the phainic to the cryptic aspects of the objects. But rather than a 
planisphere of the cosmological mystery, the philosopher is most likely drawing up a map of 


his own psyche and of the highways between consciousness and unconscious. Eventually, his 

approach should enable him to infer a pattern that would apply both to the psychology and to 
the ontology of the mystery. 

Minus-cognition, specific to the ec-static knowledge, is a regressive operation whose 
ultimate goal is integration in the radical and almighty mystery. The luciferic way of 
knowledge, as a huge apology of the existential mystery, endows man with only two main 
possibilities: positive cognition, which aims at converting the unknown into knowable 
material, and negative cognition, which aims at a complete integration in the mystery as such. 
“These two ways are the only possible ones; in fact they cover completely the field of 
individuate cognition. As an instrument of apological conversion of the existential mysteries, 
individuate knowledge can take even the aspect of a dissimulating revelation, or the aspect of 
integration in the mystery as such.” (1983: 488). Like a white light, the positive knowledge 
destroys the film of existential mystery; in order to correctly develop this film, the poet needs 
a black dark light, which should not decompose the object by imposing to it the structures of 
the subject. The poet’s moonlight should not “murder the secrecies” of the magic self, but, 
just on the contrary, endow “the dark horizon / with wide shudders of the holly mystery”. 

It is quite easy to see how Blaga develops and elaborates his personal insight (in what 
concerns the possibility of a sympathetic cognition of the unknown) through a re- 
interpretation of his philosophical readings. The theme of a negative knowledge was set up by 
Plato (who, in Parmenides 141e-142a, defines the One by negating him all his attributes) and 
the neoplatonic thinkers (Plotinus, in his turn, feels compelled, for example in Enneads V, 5, 
13, to use the negation in order to suggest the super-categorical nature of the One). From 
Greek philosophy, the theme was taken over by Christian fathers, such as Irenaeus, Clement 
of Alexandria or Gregory of Nice. Pseudo Dionysos Areopagitos, for example, makes the 
dogmatic distinction between two ways of apprehending God: an affirmative descending 
(cataphatic) way, which starts from God and analyses the positive attributes which derive 
from Him, and a negative ascending (apophatic) way, which starts from the most remote 
attributes of God and ascends to Him by successively discarding these attributes. The positive 


cataphatic knowledge defined by Blaga is the knowledge which moves on from the infantile 


318 


mystery and tries to decrease its irrationality; the negative apophatic knowledge, just in the 
opposite way, turns back towards the magic found, trying to catch it as such. 

“Archimedes turning point” of Blaga’s concept of negative knowledge is the idea of 
mystery, the sole idea capable of transcending the horizon of the individuate conscience and 
of reaching the realm of the unconscious self. Shifting the debate from the ontological 
reference designated by the Mystery (i.d. the Big Whole) towards the sign of this reference 
(the term Mystery), Blaga develops a kantian criticism of the luciferic knowledge, showing 
that man could apprehend the absolute only through negative ideas. All positive knowledge 
about the existential mystery is stylistically deformed by the transcendental censorship, which 
operates through depth categories genetically implanted in the human psyche. “The 
tenebrosity specific to these categories made me think that they are deeply rooted in the 
human unconscious mind”, says Blaga (1985: 271). It appears that, very much as existential 
mystery is a cosmic projection of the infantile self, the same the transcendental censorship is 
a projection of the writers’ psychological interdictions of regression to the magic found. The 
structural inhibitions which separate the ego from the self, respectively man form the Great 
Anonymous Being, could be defeated only by negative ideas, which ec-statically break 
through the individuate ego and penetrate into the total configuration of the self. 

The idea of mystery, says Blaga, “covers the ‘total object’, but it covers it very much as 
in fine arts the negative of a film or the moulding of a statue cover their ‘object’ ” (1983: 491- 
495). The concept of mystery does not positively uncover its reference, it seizes it in its very 
characteristic nature — unknowability. The negative idea of mystery manages to “break 
through the barrier of the transcendental censorship” only by assimilating and by expressing 
the very idea of censorship. This is why the Great Anonymous Being appears as a mystery to 
all individuate subjects. Unlike all the forerunner philosophers of the apophatic knowledge 
(Plato, Plotinus, Pseudo Dionysos Areopagitos), who yet defined the absolute using a positive 
term (the One, the Good, the Being, God), Blaga defines the absolute using a negative term 
(Mystery) which seizes its most appropriate characteristic, negativity, as a positive category. 


The idea of mystery is therefore something more than a philosophical category, it 

circumscribes “the whole horizon of a way of knowledge, i.d. of the luciferic way of 


knowledge”. 


Mystery is the most appropriate idea for the “total object”, because it “makes us aware 
of an essential absence in the object of cognition, absence we should substitute to an 
accidental presence” (1983: 492). Mystery is the pattern of all negative ideas which, throwing 
the object into a “state o crisis”, forward from its visible phenomenal aspect to its hidden 
unknowable essence. The pattern of the mystery moulds an entire class of negative 
representations, which make up a specific field of the human culture, i.d. the magic 
representations. 

As the idea of mystery casts the objects onto the horizon of the Big Whole, the same the 
magic representations integrate the empirical phenomena into partial totalities, into “magic 
unities”. Magic is a prolongation of the mystery or, in Blaga’s words, “into the idea of the 
magic holds grip, as in a conscious tag, the mystery as such”. Very much as the mystery, the 
magic idea does not try to convert the unknown material into images or concepts, but 
manipulates it as a negative material. Blaga’s filiation between mystery and the magic idea 
was brought to light by George Gana: “In its primitive form, the sentiment of a cosmic 
mystery merges with the sentiment of some unknown powers which animate things, 
transform beings into something different than themselves, change the aspect of the natural 
scenery. Briefly, it merges with the sentiment of the magic”. As is the case for mystery, writes 
on the analyst, “the praise of the magic echoes, beyond its informative and speculative aspect, 
the feelings experienced by Blaga in his infancy” (1976: 11, 14). 

Consistent rather with his own insight on the “indistinct totalities” used by the child 
than with anthropologists’ theories on the disfunctionalities of primitive mind, Blaga asserts 
that magic units are a content of the mind and not a function of the magic mentality. “Much 
of the categories and concepts we are currently using have no correspondent in primitives’ 
mentality. Generally speaking, primitives acknowledge the world using different categories 
than we use, but make judgements using logical laws similar to ours. Primitive mind differs 


from civilized mind in what concerns its content and not its logic functions” (1983: 260). 

Magic ideas are image-concepts which resume chains of phenomena that primitive 
mind seizes synthetically, and not analytically. The terms: witchcraft, magic, superstition, 
designate the “intermediate processes” through which individuals act out a psychic 
representation (for example, the chain of intermediate processes between “the order propelled 
by a hypnotist and the accomplishment of this order by the hypnotised”), or through which 
people infer a causal nexus between two exterior phenomena (for example, in the popular 
belief that “If the moon sheds an aura by night, the next day it will rain”). 

“We can assume”, says Blaga, "that the magic idea plays the role of a cognitive deputy: 
it covers, resumes and substitutes a whole mass of various unknown items.” Unlike science, 
which asks for “a cautious examination of all components” of the “empirical complexes” of 
facts, magic casts “in stead of this large number of unknown items a single component: the 
magic unit”. Doing so it spares “primitives and village people the effort of a large and 
difficult factorial examination, effort they even couldn’t afford” (1987: 308-309, 313, 317- 
318). Magic thinking and luciferic knowledge are similar in that, unlike paradisiac knowledge 
which transforms phenomena in concepts, both of them turn phenomena into “signs of a 
mystery” (1982: 320). 

Blaga’s theory converges (or maybe even take inspiration in) with Lucien Lévy-Bruhl’s 
anthropological analyses. The French anthropologist makes a parallel between modern logical 
thinking, which searches inductively the intermediate causes of the links between phenomena, 
and primitive thinking, which establishes intuitively mystical pré-liasons between 
phenomena. “Primitives’ pré-liasons, which are not in the least powerless than modern man 
drive to search for the causes of each phenomenon, establish with no hesitation a direct 
relationship from this or that sensitive perception to such and such invisible power” (Lévy- 
Bruhl, 1922: 48). The magic units defined by Blaga correspond to Lévy-Bruhl’s pré-liasons. 

Very much as the idea of mystery, the magic idea designates a whole through its 
“negative characteristics”. Magic rituals, observes Blaga, are irrational, imageless and 
undescribable, because they lack figures accessible to imagination, ration and senses. Because 
of this “configurative deficiency’, magic rituals don’t enlighten the mystery, just on the 


contrary, they contribute to “fix, consolidate and maintain the horizon of mystery as such” 

(1987: 290). Magic knowledge does not try to convert the mystery, it only reshapes it in order 
to make it graspable in its very essence. Unlike all paradisiac ways of knowledge, magic idea 
does not aim at translating the mystery into positive images or ideas; it confines to a 
“stereotypical [i.d. ritual] semi-revelation” of the mystery. This is why “the magic idea 
participates in the objectivity specific, within all the ideas of human spirit, only to the idea of 
mystery” (1987: 336). 

Sharing the same apophatic nature together with the concept of mystery, the magic idea 
transcends the empirical reality without being deformed by the Big Whole censorships. Magic 
is not a style-generating knowledge, it does not suffer the imprint of the depth categories. It 
holds a unique place among all forms of human culture, the same as luciferic knowledge 
stands apart from all forms of paradisiac knowledge. Blaga successively contrasts the default 
of images of magic with the visionary configurations of mythology, with the abstract 
constructions of metaphysics, with the concrete intuitions of art, and with the conceptual 
systems of science. Because of its particular essence, magic does not compete the 
mythological, religious, scientific, philosophical or artistic “explanatory scripts” of the world. 
While these ones fight to substitute each other, magic tends to merge with them, to 
impregnate them, as an additional complementary way of knowledge. 

Mythology, religion, art, philosophy and even science are more or less permeated with 
magic. Blaga’s searching for magic elements in myths, in religions, in metaphysical systems, 
and in scientific theories, joins Bachelard’s attempt to discern imaginary and sensitive 
elements, as epistemological obstacles, in the abstract scientific thinking. What makes the 
difference is that the French philosopher proposes a psychoanalysis of the scientific thinking 
which should evacuate all substantialistic and animistic projections from the abstract 
concepts, while Blaga has in view a conjunction of the senses, the imagination and the ration, 
in order to obtain a total epistemological approach. 

The unique alternating perspective magic is competing with is empirical experience. 
Magic and empirical thinking are two autonomous psychic centres, which compete for “the 
hegemony over the perspective”. Blaga’s contemporary anthropologists held different views 


on the relationship between primitive mentality and modern pragmatism. On the one hand, L. 

Levy-Briihl thought that primitive people use a different system of representations than 
modern people, and since their “impermeability at learning from experience” (1922: Chapter 
“Indifférence de la mentalité primitive aux causes secondes”). On the other hand, Bronislaw 
Malinowski was of the opinion that in primitive mind empirical observations join magic 
representations, the two of them covering the sphere of the profane, respectively the sphere of 
the sacred (1925: Chapter “Rational handling of the natural environment by man”). 
Consistent with his own way of thinking, Blaga considers that empirical experience 
subordinates to an immanential point of view, while magic represents a point of view which 
transcends the world we can see and touch. To the fragmentary perspective of pragmatism, 
magic thinking opposes an integrative perspective which connects things to the cosmic 
mystery. “Myth and magic are the most appropriate means which enable human mind to take 
an easier jump from the ‘part’ to the ‘whole’ ” (1983: 139) 

The opposition between magic and empirical thinking, seen as two “fundamental points 
of perspective”, parallels in Blaga’s philosophical system the insight the philosopher has over 
his own psychic configuration. Experience is a way of knowledge which refers to an en-static 
ego and holds within the frame of consciousness and of the principle of reality. Magic is a 
way of knowledge belonging to an ec-static ego, which tends to transcend the limits of 
consciousness towards the realm of the unconscious. Blaga, the grown person, feels 
uncomfortably within the coordinates of his individuate ego and longs for his infantile self. 
Magic thinking offers him a wonderful corridor of regression, the personal “subjective 
purpose of the magic idea” being “the creation of a world propitious to human soul”. Man’s 
magic thoughts endow things with a psychoid nature; by such an animistic projection, man 
arrange nature as a live and vital milieu, and recovers thus the state of symbiosis of the child 
with the mother and the world. Magic projection allows man to experience an inner 
regeneration, a “self-induction” with power, “in the sense expressed by the phrase: Animating 
things, the soul animates itself” (1987: 329). 

Magic is therefore the royal way of access to the central mystery. Blaga treats magic as 
the “hub” that holds together myth and science, arts and philosophy, and all the other forms 


of human culture. By raising magic at the dignity of “the most polyvalent idea of human 

spirituality”, the writer implicitly confesses his own dependence on the magic found, as a 
source of all creative inspiration. At the end of the treatise On Magic Thinking, Blaga 
sketches a compass rose of the functions of magic, which covers the main necessities of 
human being: ontological, cognitive, pragmatic, vital, poetical and religious. The theory that 
magic “pervades” the major fields of human creativity (mythology, religion, metaphysics, 
science and arts) is correlated to the intuition that the great themes and symbols of Blaga’s 
poetical, philosophical and theatrical works feed on the infantile magic material. 

The personal considerations upon the history of mentalities which close Blaga’s treatise 
may be read as an unwilled intimate confession: “It is not surprising that having such wide 
applications the idea of the magic plays an important role in humankind spiritual life. It is 
quite certain that, any criticism it could be submitted to, the idea of the magic would never be 
completely discarded by human conscience; and if it would, it is certain that it will continue 
to irradiate from human unconscious, and to influence from there our orientation in the 
universe and our most distinguished feelings” (1987: 334-337). 

Human culture is conceived by Blaga as a branchy genealogical tree whose roots, 
represented by magic, hold grip on the mystery. “Irradiating from the unconscious”, the magic 
idea nourishes as a placenta the main creative concepts developed by the Romanian 
philosopher: the myth, the sacred, the dogma and the metaphor, and their respective cultural 
fields. 

Conversely derived from magic, myth is the most archaic instrument of positive 
knowledge, from which derive in their turn the other ways of cognition. What makes the 
difference between magic and myth, in spite of their great archaism, is that myth completes 
the imaginary revelation avoided by magic. While magic is a “stereotypical semi-revelation” 
which prolongs the mystery, mythology is a “dissembling revelation” which stylistically 
represses the mystery, by substituting it with an icon. “The myth is an attempt of revealing the 
mystery by means of fantasy. The myth converts the existential mystery, if not adequately, at 
least positively, into self-suficient images and figures” (1987: 219). Using these criteria, 
Blaga distinguishes between myths without magic motifs, magic without mythical motifs, and 


mixed forms of myth and magic. In other terms, myth is a way of expression which proceeds 

from the original magic and uses the bewitching power of the magic in order to “shed 
glimpses of the unfathomable mystery”. The sound genuine myth is autonomous and 
inconvertible to other ways of cognition; “the logical conclusion, sums up Blaga, is that such 
‘myths’ mirror transcendent mysteries deeply dissembled by our own mythical intuition or 
vision” (1987: 463). 

From the magic idea also proceeds the idea of the sacred, seen as the central element of 
religious thinking. “In fact, the sacred was initially an attribute of the magic power or of the 
magic substance, or an attribute of the things and of the beings carriers of a magic charge. [...] 
I incline therefore to see the sacred as a diluted, ethereal, sublimated derivative quality which 
was first attributed only to magic, seen as a feared and at the same time wanted power, as a 
conjured or prohibited substance, avoided or admired beyond all limits” (1987: 333). In order 
to establish the link and then the conceptual transference from magic to religion, Blaga makes 
use of Rudolf Otto’s definition of the sacred as a numinosum, as a mysterium tremendum 
(Otto, 1926). 

Significantly, Christian religion exerted a numinous influence upon Blaga merely as 
long as the writer perceived it in the terms of a magic power, as a prolongation of the magic, 
that is during his childhood. Until the age of ten or eleven years, remembers the memoirs- 
writer, “my life was to be under the control ever greater of a religious feeling, amplified by 
unexpected outgrowths. And this went on gradually. I don’t exaggerate when confessing that 
for years I spent every day a couple of hours in prayers. In internal prayers without any 
exterior ritual” (1965: 46). The genuine religious feeling vanished precisely when Blaga, as a 
rational young man, during his “socratic” adolescence, repressed the infantile magic material. 

But magic was to be recovered through new cultural concepts, such as the metaphor, in 
poetry, and the dogma (or transfigured antinomy), in metaphysics. Blaga defines the metaphor 
as a transposition of the magic idea into arts, as an attempt to rebuild, in the stylistic settings 
of poetry, “the daring links between moments and things” implied by the magic units of 
phenomena (1987: 317). Essentially, the definition Blaga gives to metaphor (and especially 
the distinction between plastical and revealing metaphors) relies on the relationship between 

“Plastical metaphors have the specific quality of pointing to an object without showing its 
magic aura or power. [...] Revealing metaphors are intended to bring light about something 
hidden in the same object. Revealing metaphors try to uncover a mystery using the means 
offered by the concrete world, by senses experience and by fantasy” (1985: 353-354). 
Although metaphor stylistically dissimulates the mystery as well as any other tool of the 
positive knowledge, Blaga feels it as a substitute and as a prolongation of the magic idea. 
Though in an improper manner, metaphor is still capable of projecting man onto the horizon 
of the mystery. This makes the philosopher to confer metaphor an anthropological and 
metaphysical dignity, to consider it an element representative for the creative destiny of 
mankind. 

Finally, the magic idea is recovered in the concept of the transfigured antinomy, which 
crowns Blaga’s gnoseology. All kinds of “comprehensive” cognition, from the paradisiac- 
scientific to the luciferic-metaphysical, are bound to make appeal, in limit situations, to 
paradoxical concepts, which are no less than transpositions of the magic into empirical and 
logical categories. In order to catch and to resume the chain of complex mental operations 
which link the psychic representation of an act to its physical enactment, empirical knowledge 
has to resort to magic ideas (which play the role of a “cognitive deputy”) from occultism, 
such as hypnosis, suggestion, telepathy, clear-sightedness (1987: 308-310; 1983: 464-469). 
We know from his “Editorial legacy” that Blaga planned at a certain moment to 
systematically tackle the most ‘problematic’ and ‘ill-famed’ problems of the occult 
knowledge (parapsychology and metapsychology) (1983: 58-59); even if, responding to a 
scientific spirit of rigour, he eventually disregarded them, we’ll meet them again in the 
fantasy narrative from the novel Charon 's boat. 

But dislike scientific and paradisiac ways of knowledge, bound to resort to paradoxical 
concepts (such as the V-1 factor from algebra) only in limit situations, Blaga’s gnoseology 
makes an extensive use of the magic irrationality. Blaga builds up an equivalent of the magic 
idea in the rational thinking: the dogma, or the transfigured antinomy. Monographically 
analysed in The Era of the Dogma, dogma stands in the very centre of the luciferic 


knowledge, as an instrument purposefully developed by the philosopher in order to break an 

apophatic way of access (different from the magic one) to the ultimate mystery. Antinomy 1s a 
result of the transference of the magic into logics, of the translation of the magic unities into 
analytical judgements. In describing these two ways of knowledge (which we previously 
defined as ec-static cognition, specific to the infantile self, and en-static cognition, specific to 
the mature ego), Blaga is obviously influenced by the language specific to his contemporary 
Zeitgeist, shaped for example by Bergson. Magic thinking corresponds to Bergson’s 
intensive, qualitative, dynamic and vital psychic moods, such as intuitions, sentiments, 
passions, while logics corresponds to Bergson’s extensive, quantitative, inert and still psychic 
moods, such as the ideas, the notions and the judgements (Bergson, 1912: 22-63). The two 
ways of knowledge are autonomous, therefore magic representations find the only possible 
rational equivalent in antinomies and logical paradoxes. 

Blaga arouses the ambition not only of distinguishing magical from logical thinking, 
but also of elaborating an intellectual knowledge which should include the magic found. To 
the primitive total perception of the infantile self, the philosopher opposes the metaphysical 
total vision of the mature self, which manages, through ec-static and apophatic categories, to 
reinstate the unconscious material into the conscious system. This is why dogma is a wider 
concept than the magic idea, and why metaphysics, as a philosophical image of the Big 
Whole, should include magic and mythical elements. “Any metaphysical thinking points at 
the totality of the existence, and this purpose compels human spirit to make concessions to 
myth and magic. Without such spontaneous derogations, human knowledge would never be 
able to arise from the given elements of the concrete existence to the totality of the existence. 
In this respect, myth and magic are the most at hand means of leaping from ‘the parts’ to ‘the 
whole’ ” (1983: 139). And Blaga continues by proving that myth and magic are “hidden but 
structural elements” of any philosophy (Plato’s, Spinoza’s, Leibniz’s, Hegel’s, and so on) that 
aims at catching in synthetic concepts the mystery of the universe. 

This is also the theoretical explanation of Blaga’s large appeal to mythical images and 
symbols in his philosophical narrative. The endeavour of catching the Whole should rely on 
the widest “methodological expansion”, by putting to work all the cognitive instruments of 


the human spirit. “I won’t avoid rational thinking and exact concepts when [ll come upon 

facts that unequivocally fit in precise patterns. I won't avoid mythical thinking when PI 
cover misty and hidden zones. I won't avoid ec-static thinking when the antinomies of 
existence will unavoidably face me. I even think that granting mythic depth to scientific- 
rational results, and scientific precision to mythical visions is a task we should definitively 
endorse” (1983: 448). Methodical impregnation of science with the spirit of mythical depths, 
and of myth with the spirit of scientific rigour is a consequence of Blaga’s fascination with 
recovering, through a conjunction of all stylistically repressed visions accessible to mature 
man, the unrepressed magic found of childhood. In Blaga’s vision, true metaphysics is a 
“supreme essence” which transforms the magic motifs of our existence into philosophical 


concepts. 

